
Auksinės garbanos apvainikuoja veidą mielą, 

O tavo bučinys - aš užsimerkiu - užburia man sielą. 
Tarsi šešėlis slinksiu iš paskos, užmiršęs pats save, 
Pasaulio Karaliene, tu neprilygstama. 


"THE JAYHAWKS" 


Veiksmo vieta bei laikas: čia ir dabar 


Pirma dalis 
SVEIKI, ATVYKĘ Į KAULIO APSKRITĮ 


1 skyrius 


Čia ir dabar, kaip mėgdavo kartoti mano vienas senas bičiulis... Ap- 
link mus verda, kunkuliuoja gyvenimas, tačiau, nors mes apdovanoti 
aiškiaregystės galiomis, tai dar neįrodo, kad viską puikiai matome. Čia: 
maždaug du šimtai pėdų virš žemės, kur lemta skraidyti tik ereliams, 
Viskonsino valstijos rytinėje dalyje, kur permaininga Misisipės vaga su- 
daro natūralią miesto sieną. Dabar: tai ankstyvas penktadienio rytas, 
maždaug liepos mėnesio vidurys. Iki naujojo amžiaus bei naujojo tūks- 
tantmečio pradžios beliko vos keletas metų. Ateitis mums taip nežinoma 
ir neaiški, kad turbūt neregys turi daugiau galimybių nuspėti priešais jį 
vingiuojantį kelią. Tiesiog čia ir dabar, praėjus kokiai valandai nuo šeš- 
tos ryto, saulė vos pasirodė rytinėje giedro dangaus skliauto dalyje - to- 
kia didžiulė, tokia pasitikinti savimi, šviesiai geltona, tarsi pirmą kartą, 
palikusi praeitį, plauktų į ateitį. Praeitį, kuri vis blanksta, tamsėja, tolsta, 
paversdama mus visus neregiais. 

Apačioje saulė liečia upės paviršių, apiberia jį auksiniais spinduliais. 
Jos šviesoje ryškėja geležinkelio Berlingtonas-Nortenas-Santa Fė bėgiai, 
nutiesti tarp upės pakrantės ir senų dviaukščių namų, pastatytų palei ap- 
skričiai priklausantį Oo kelią. Šis kelias labiau žinomas kaip Neilhauzo 
plentas, esantis žemutinėje mažo miestelio, besidriekiančio šlaitu aukš- 
tyn į rytus, dalyje. Regis, šią akimirką gyvenimas Kaulyje sulaikė kvė- 
pavimą. Ramus mus gaubiantis oras toks tyras, saldus, kad, rodosi, ga- 
lėtum kilometro atstumu pajusti ką tik iš žemės išrauto ridiko kvapą. 

Judėdami link saulės, mes tolstame nuo upės, plaukiame virš bliz- 
gančių geležinkelio bėgių, virš Neilhauzo plento kiemų bei namų stogų, 
virš "harlių" motociklų virtinės. Šitie neišvaizdūs namai buvo pastatyti 
praėjusio amžiaus pradžioje ir skirti metalo liejikams, štampuotojams bei 
pakuotojams, dirbusiems Pedersono vinių gamykloje. Juk darbininkai 
tokie Žmonės - jie nepradės skųstis nuomojamų jiems namų trūkumais. 
Todėl ir buvo galvojama ne apie patogumus, o apie kuo mažesnes 54- 
naudas. Pedersono vinių gamykla jau šeštajame dešimtmetyje jautė lėšų 
stygių, 0 1963-iais ir visai išsikvėpė. Laukiantys savo šeimininkų "har- 
liai" perša mintį, jog darbininkus pakeitė baikerių gaujos. Grėsminga bai- 

kerių išvaizda, ilgi susivėlę plaukai, tankios barzdos, alaus pilvukai, aus- 
karai vyrų ausyse, juodos odinės striukės tarsi dar labiau patvirtina mū- 
sų spėjimus. Bet, kaip ir daugelis spėjimų, jie nėra visai patikimi. 

Dabartinius Neilhauzo plento "karaliukus", kuriuos įtarūs vietos gy- 
ventojai praminė Griausmingu penketu, ne taip paprasta įsprausti į ko- 
kius nors rėmus ar priskirti kokiai nors kategorijai. Visi jie turi gerai ap- 
mokamus darbus "Kingslendo alaus kompanijoje", įsikūrusioje pietinėje 
miesto dalyje į rytus nuo Misisipės. Pažvelgę į dešinę, pamatysime "pa- 
čią didžiausią pasaulyje butelių pakuotę" - rezervuarus-saugyklas, spin- 
dinčias šviesaus Kingslendo alaus spalvomis. Vyrai, kurie dabar įsikūrė 
Neilhauzo plente, susipažino Ilinojaus universitete, kur visi (išskyrus 
vieną) ruošėsi ginti anglų kalbos arba filosofijos mokslų diplomus. Tik 
tas vienas gulėjo universiteto medicinos centro chirurginiame skyriuje. 
Jiems patinka būti vadinamiems Griausmingu penketu. Jie jaučiasi, tarsi 
būtų komikso herojai. Nors patys save vadina Hegelio puta. Šitie ponai 
- labai jau įdomi komanda, mes vėliau su jais susipažinsime artimiau. O 
kol kas galime tik leisti sau atkreipti dėmesį į ranka parašytus užrašus, 
iškeverzotus ant keleto apleistų pastatų, gyvenamųjų namų, gatvės stul- 
pų. Užrašas visur toks pat: "ŽVEJY, MELSKIS SAVO DVOKIAN- 
ČIAM DIEVUI, KAD MES PIRMIEJI TAVĘS NESUČIUPTUME! 
PRISIMINK EMĘ!" 


Nuo Neilhauzo plento Čeizo gatvė kyla kalva aukštyn tarp apšerpė- 
jusių, sukrypusių namų: senas "Nelsono"viešbutis, kuriame nakvoja ke- 
letas nuskurdusių miesto gyventojų; taverna; avalynės parduotuvė, ku- 
rios dulkėtoje vitrinoje išstatyti darbiniai "Red Ving" kompanijos paga- 
minti batai; dar keletas pastatų be jokių iškabų, tokių mieguistai negyvų 
1r, regis, tuščių. Visi šitie statiniai atrodo taip, tarsi būtų nesėkmingai at- 
gaivinti. Tarsi juos išvadavo iš tamsių vakarinių žemių, tačiau jie taip ir 
liko negyvi. Kažkuria prasme taip viskas ir buvo. Gelsvai raudona hori- 
zontali juosta driekiasi dviejų šimtų pėdų aukštyje virš šaligatvių pagal 
"Nelsono" viešbučio fasadą, po to leidžiasi vis žemiau ir žemiau pagal 
dviejų pilkų gretimų namų fasadus. Ta juosta - tai 1965 metų potvynio 
vandens lygis, kai išsiliejusi iš krantų Misisipė užtvindė geležinkelį, Neil- 
hauzą ir vos neužliejo kalvos, ant kurios iškilusi Čeizo gatvė. 

Toje vietoje, kurios nepasiekė stichija, Čeizo gatvė kyla aukštyn, 
platėja ir virsta pagrindine Frenč Lendingo miesto gatve. "Edžinkorto" 
kino teatras, "Grilio baras", Pirmasis fermerių bankas, Semiuelio Štuco 
"Fotostudija" (pagrindinis jos pelnas iš mokyklų išleistuvių, vestuvinių 
nuotraukų bei vaikų portretų) ir parduotuvės, stovinčios prię plačių šali- 
gatvių: "Bentono vaistinė", "Aukštos kokybės geležies dirbiniai", 
"Vaizdajuostės šeštadienio vakarui", "Drabužiai", "Šmito prekybos cent- 

ras", prekiaujantis elektronika, žurnalais, atvirukais, žaislais, sportine 
apranga su "Briuerz", "Tvinz", "Pekerz", "Vikingo"* ir Viskonsino uni- 
versiteto emblemomis. 

Po kelių kvartalų gatvė keičia pavadinimą - ji tampa Lailo plentu. 
Čia namai mediniai, dažniausiai vieno aukšto, stovi jau kiek atokiau vie- 
nas nuo kito. Sprendžiant pagal iškabas, juose įsikūrusios draudimo 
bendrovės bei turizmo agentūros. Dar toliau gatvė virsta plentu, vedan- 
čiu į rytus pro "Nuo septynių iki vienuolikos"**, pro "Karo veteranų na- 
mus", pro didžiulį prekybos centrą, prekiaujantį žemės ūkio technika... 

O užjų - platūs laukai. Jeigu mes, mėgaudamiesi tyru oru, pakilsi- 
me dar kiek aukščiau, pamatysime morenas, skardžius, pušimis apau- 
gusias kalvas, iš žemės nematomus slėnius, per juos vingiuojančius 
upelius... vėl laukus ir mažus miestelius. Vienas iš jų - Sentralija (vos 
saujelė namų!), įsikūrusi 35-ojo bei 93-iojo plentų sankirtoje. 

Žemiau įsikūręs Frenč Lendingas atrodo taip, tarsi naktį jo gyventojai 
būtų skubiai evakuoti. Niekas nevaikštinėja šaligatviais, niekas nekiša rak- 
tų į spynas ir nemėgina atrakinti kokią nors Čeizo gatvės parduotuvę. 
Stovėjimo aikštelės priešais parduotuves taip pat tuščios, automobiliai pa- 
sirodys čia kiek vėliau, maždaug po valandos. Komercinių pastatų lan- 
guose nėra nė vieno žiburėlio. Tamsūs ir gyvenamųjų namų langai. Į šiau- 
rę nuo Čeizo, Samnerio gatvėje, stovi keturi vienodi dviaukščiai raudonų 
plytų namai. Pirmame įsikūrusi viešoji Frenč Lendingo biblioteka; antrame 
- Patriko Dži bendrovė; trečiame - medicinos daktaro, gobšuolio bendro- 
sios praktikos gydytojo buveinė ir juridinė firma "Belas ir Holandas" bei lai- 
dotuvių biuras "Hartfildas ir sūnus", jau tapęs tikra laidojimo imperija; 0 
ketvirtame - Frenč Lendingo miesto pašto skyrius. 

Atskirtas nuo kitų plačiu privažiavimo takeliu, pereinančiu į didžiulę 
automobilių stovėjimo aikštelę, kitas pastatas stovi Samperio bei Tre- 
čiosios gatvės sankirtoje. Jis taip pat dviaukštis, taip pat raudonų plytų, 
tačiau, lyginant su kaimynais, atrodo labiau ištįsęs. Iš kiemo pusės ant- 
rojo aukšto langai apkalti niekada dažų nemačiusiomis metalinėmis gro- 
tomis; stovėjimo aikštelėje iš keturių stovinčių automobilių du patruliuo- 
jantys, su švyturėliais ant stogų bei FLPN*** raidėmis ant šonų. 

Tokiame kaimo užkampyje ir grotos ant langų, ir patruliuojantys 
automobiliai nelabai dera. Kokie nusikaltimai gali įvykti tokioje Dievo 
užmirštoje vietovėje? Žinoma, nieko rimto. Nebent smulki vagystė ko- 
kioje nors parduotuvėje, vairavimas išgėrus ar muštynės alaus bare... 

* Turimos galvoje profesionalios beisbolo komandos. 


** "Nuo septynių iki vienuolikos" - tai vieno tipo prekybos centrų tinklas, kurio 
asortimentas - būtinos kasdienio naudojimo prekės. Jie dažniausiai dirba apskri- 


tą parą. 
*** Abreviatūra: Frenč Lendingo policijos nuovada. 


Tarsi ramaus, ritmingo mažo miestelio gyvenimo įrodymas, Trečią- 
ja gatve lėtai šliaužia nedidelis raudonas automobilis, ant kurio užrašyta 
"LA RIVJER HEROLD". Jis trumpam stabteli prie kiekvienos pašto dė- 
žutės, kad vairuotojas galėtų įkišti į metalinį cilindrą šios dienos laikraštį, 
įdėtą į melsvą plastikinį voką, ant kurio užrašyti tie patys žodžiai, kaip ir 
ant automobilio šono. Kai automobilis pasuka į Samnerio gatvę, kur dė- 
žučių prie namų nėra, vairuotojas tiesiog numeta paketus su laikraščiais 
prie įėjimo. Tokiu būdu mėlynieji paketai pasilieka prie policijos nuova- 
dos durų, prie laidojimo biuro, bibliotekos... Pašto skyrius negauna laik- 
raščių. 


Tik pamanykite - policijos nuovados pirmojo aukšto languose dega 
šviesa. Durys atsidaro. Išeina aukštas, tamsiaplaukis, jaunas žmogus. Jis 
vilki uniformą - šviesiai mėlyni marškiniai trumpomis rankovėmis bei 
tamsiai mėlynos kelnės, suveržtos odiniu diržu. Platus diržas bei auksi- 
nis ženkliukas ant Bobo Diulako krūtinės žybsi ryto šviesoje, ir viskas, 
ką dėvi Bobas, įskaitant pistoletą prie diržo, atrodo taip šviežiai... kaip ir 
pats jaunuolis. Jis stebi, kaip nedidukas raudonas automobilis pasuka į 
Antrąją gatvę, pažvelgia į laikraštį, susiraukia. Pajudina jį išblizginto bato 
galu, kad galėtų pro mėlyną plastiką perskaityti jo pavadinimą. Nepa- 
vyksta. Vis dar susiraukęs, Bobas pasilenkia ir labai atsargiai, beveik 
švelniai, paima laikraštį, beveik taip, kaip jo motina paimtų kačiuką, no- 
rėdama pernešti gyvūnėlį į kitą vietą. Laikydamas rankoje laikraštį ap- 
žvelgia Samnerio gatvę, šypteli ir dingsta už durų... Matau, jog šitas 
spektaklis jus sudomino, todėl dabar mes leisimės žemiau, sekdami pas- 
kui šitą jaunuolį. 

Pilkas koridorius vingiuoja pro uždaras duris bei skelbimų lentas... 
veda prie metalinių laiptų. Jis beveik tuščias. Vieni laiptai leidžiasi že- 
myn. Ten persirengimo kambarėlis, dušo kabinos, tiras... Kiti kyla aukš- 
tyn. Tenai - tardymo kambarys, kameros, kurios šįryt tuščios. Nežinia 
iš kur girdisi radijo šou garsai, jie kiek trikdo ryto tylą. 

Bobas Diulakas atidaro duris, įeina į budinčiojo patalpas. Mes seka- 
me iš paskos... Dešinėje pusėje rikiuojasi spintos su dokumentais, stovi 
medinis apsilupęs stalas, ant kurio aplankai bei radijo imtuvas, sklei- 
džiantis nederančius prie aplinkos garsus. Įjungta vietinė stotis KDSU - 
AM "Jūsų balsas Kaulio apskrityje". Linksmuolis veda populiarią rytinę 
laidą. Džordžas Retbanas pernelyg garsiai rėkauja, matyt, norėdamas, 
kad visi jį išgirstų. Tas vaikis iš prigimties toks rėksnys. Nieko nepada- 
rysi - toks gimė. 

Sienos viduryje uždarytos tamsios stiklinės durys. Ant jų užrašas: 
"POLICIJOS VIRŠININKAS DEILAS HILBERTSONAS". Deilas pasi- 
rodys už kokio pusvalandžio, o gal ir dar vėliau. 

Iš kairės stovi du metaliniai stalai, nukreipti vienas į kitą stačiu 
kampu. Prie vieno iš jų sėdi Tomas Lundas, šviesiaplaukis policininkas, 
beveik tokio pat amžiaus, kaip ir jo porininkas. Beje, jis neatrodo taip, 
tarsi ką tik būtų pasirodęs iš konvejerio. Jaunuolis žiūri į paketą Bobo 
Diulako rankoje. 

- Taip. Suprantama, - ištaria Lundas. - Naujausia informacija. 

- O tu manei, jog Griausmingas penketukas pamalonino mus man- 
dagumo vizitu? Imk. Nenoriu net skaityti to velniško laikraštpalaikio. 

Net nepažvelgęs į mėlyną paketą, Bobas nuskraidina rytinį leidinį 
virš grindų, o pats pasuka dešinėn ir atsistoja prie medinio stalo, Tomui 
dar nespėjus pagauti jam mestą "kamuoliuką". Bobas sutelkia dėmesį 
ties grifeline lenta, kabančia ant sienos, kur kreida parašyti du vardai ir 
dar kažin kokios smulkmenos. Mūsų Bobas Diulakas nepatenkintas, jo 
veido išraiška byloja, kad iš pykčio jaunuolis tuojau išsiners iš kailio. O 
iš studijos linksmas storulis Džordžas Retbanas šaukia: "Drauguži, pa- 
lauk minutėlę, leisk man užrašyti tavo rekomendacijas! Mes kalbame 
apie vieną ir tą patį žaidimą? Drauguži..." 

- Galbūt Vendelas atėjo į protą ir nusprendė pasitraukti, - pasakė 
Tomas Lundas. 

- Vendelas, - kartoja Bobas ir judina lūpas, nors Tomas mato tik jo 
pakaušį, o lūpų judėjimas neranda žiūrovo. 

- Leisk tau pateikti vieną klausimą, drauguži, tik prašau atsakyti są- 
žiningai. Ar tu tikrai matei vakarykštį turnyrą? 

- Aš nežinojau, kad Vendelas - tavo geras draugas, - iškošė pro dan- 
tis Bobas. - Ir apskritai nežinojau, jog tau teko lankytis taip toli pietuose, 
netgi La Rivjeroje. Visada maniau, kad tau pakanka vakare išgerti bokalą 
alaus bei leisti daugiau nei šimtinę Ardeno "Boulingdrome". O dabar ma- 
tau, jog bendrauji su reporteriais iš universitetinių miestelių. Galbūt netgi 
su tuo Viskonsino žiurke, vaikinu iš KWLA. Žiūrėk, nepasigauk kokios 
nors ligos... juk Žinai, kokios tenykštės kekšytės... | 

Retbano pašnekovas aiškina praleidęs pirmą kėlinį, nes jam reikėjo 
pasiimti vaikus iš konsultacijos "Maunt Hebrono" ligoninėje, o visa kita 
jis tikrai matė. 

- Argi aš sakiau, kad Vendelas Grinas - mano draugas? - klausia 
Tomas Lundas. Pro kairį Bobo petį jis mato pirmą vardą, parašytą len- 
toje. Ir negali atitraukti nuo jo akių. - Taip jau atsitiko, kad aš sutikau jį 
po Kinderlingo teismo ir man pasirodė, jog jis neblogas žmogus. Jis 
man netgi patiko. Pagailėjau jo. Jis tada norėjo paimti iš Holivudo inter- 
viu, tačiau gavo neigiamą atsakymą... 

- Taip, žinoma, jis matė papildomus kėlinius, - sako nelaimingas 
Retbano pašnekovas, kurį laidos vedėjas akivaizdžiai mėgina sumalti į 
miltus, nes jis žino, jog į Pokį Rizą pataikė kamuoliu. 

- O to Viskonsino žiurkės aš net neatpažinčiau dabar pamatęs. Ir jo 
vadinamoji muzika, kurią jis leidžia į eterį... Nesu girdėjęs didesnio 
šlamšto. Apskritai negaliu suvokti, kaip jam galėjo leisti pačiam sudaryti 
programą. Ir dar universiteto radijo stotyje! O ką tu pasakysi apie mū- 
sų nuostabiąją UW- La Rivjer, Bobai? Ką jie byloja apie mūsų visuome- 
nę? O, aš pamiršau, tau juk patinka šitas mėšlas. 

- Ne, man patinka "311" ir "Korn"*, bet tu tiek nukrypai nuo te- 
mos, jog negali suvokti skirtumo tarp Džonatano Deviso ir Di Di Ra- 
mono**. Tiek to, pamirškime apie tai, Bobai, gerai? - Bobas Diulakas 
lėtai pasisuka į savo porininką ir šypsosi. - Pakaks kandžiotis. 

- Aš ir nesikandžioju. - Tomas Lundas išpučia akis, dedasi nuste- 
bęs, įžeistas, nekaltas. - Nejaugi aš šveičiau laikraštį per visą kambarį? 
Tarsi to nedariau. 

- Jei tu niekada nesi matęs Viskonsino žiurkės, iš kur tuomet žinai, 
kaip jis atrodo? 

- Iš kažkur žinau... Žinau, kad jo plaukai neįprastos spalvos, kad il- 
ga nosis, kad jis niekada nenusivelka savo odinės striukės - nei dieną 
nei naktį, nei per lietų, nei saulei kepinant. 

Bobas laukė tęsinio. 

- Viskas atsispindi jo balse. Pagal žmogaus balsą galima labai daug 
apie jį pasakyti. Vaikinas sako: "Paklausyk, regis, šiandien bus graži 
diena", o iš tiesų jis pasakoja tau savo gyvenimo istoriją. Ar nori dar ką 
nors sužinoti apie šitą Žiurkėną? Jis nesilankė pas dantų gydytoją jau 
kokius šešerius ar septynerius metus. Ir jo dantys šūdini. 

Iš šlykštaus betoninio pastato Deilo Hilbertsono kadaise policijos 
nuovadai padovanotas radijo imtuvas skleidžia įnirtingą Džordžo Retba- 
no rėkavimą. Besiklausydami tokio rėkavimo, šimto mylių spinduliu 
pusryčiaujantys fermeriai šypsosi savo Žmonoms, 0 pro šalį pravažiuo- 
jantys tolimų reisų vairuotojai linksmai kikena. 

- Aš prisiekiu, drauguži, ir tai liečia kiekvieną, skambinantį man į 
studiją, aš tave nuoširdžiai myliu. Ir tai šventa teisybė... Myliu tave taip, 
kaip mano mamytė mylėjo savo ropių lysvę, tačiau kartais JŪS VARO- 
TE MANE IŠ PROTO. Čia tai bent! Antroji vienuolikto kėlinio dalis. 
Du užribiai! Šeši - septyni. Pirmauja "Redai"***. Žaidėjai antroje ir tre- 
čioje bazėje. Beteris atmuša kamuolį į centrą. Rizas išsiveržia 1š trečio- 
sios bazės, bėgti visai netoli. O, jis suspėja! Suspėja į ketvirtąją bazę! IR 
NEREGYS ĮSKAITYTŲ JAM TAŠKĄ! 

- Paklausyk, aš maniau, kad jis neturi nė mažiausio šanso suspėti. 
Tiesa, klausiau reportažą per radiją, - sako Tomas Lundas. 

*"311" ir "Korn" - šiuolaikinės muzikinės grupės. 
** Devisas Džonatanas bei Di Di Ramonas - muzikos atlikėjai. 
*** Bostono "Red soks" - profesionali beisbolo komanda. 

Jie vis dar pučiasi vienas prieš kitą ir abu tai Žino. 

- Berniukai bei mergaitės, - sako pats populiariausias Kaulio apskri- 
ties balsas, - man nieko nebelieka, kaip pateikti kitą pasiūlymą. Imkite ir 
pakeiskime visus Nacionalinės lygos teisėjus NEREGIAIS! Ką jūs apie 
tai manote? Esu įsitikinęs, jog teisėjavimo kokybė pagerėtų nuo šešias- 
dešimties iki septyniasdešimties procentų. PALIKITE ŠITĄ DARBĄ 
TIEMS, KAS PAJĖGUS SU JUO SUSIDOROTI, - AKLIESIEMS! 

Tomo Lundo lūpose pasirodo linksma šypsena. Na ir pavaro tas 
Džordžas Retbanas! 

- Keliaujam toliau, gerai? - siūlo Bobas. 

Vis dar šypsodamasis, Lundas ištraukia iš mėlynojo paketo laikraštį, 
išskleidžia ant stalo, ūmai šypsena dingsta nuo jo veido. Veidas suak- 
menėja. 

- O, ne. O, velniava. 

- Kas ten? 

Lundas aimanuoja, kraipo galvą. 

- Viešpatie, aš netgi nenoriu to žinoti. - Bobas susikiša rankas į ki- 
šenes, po to išsitiesia, vėl ištraukia dešinę ranką ir užsidengia delnu akis. 
- Aš aklas, ar ne? Paskirkite mane varžybų teisėju. 

Lundas tyli. 

- Tai pavadinimas? Pirmame puslapyje? Nejaugi viskas taip baisu? 
- Bobas atitraukia nuo akių ranką. Ji pakimba ore. 

- Regis, Vendelas neišgirdo proto balso. Nepanoro sustoti. Nejaugi aš 
ką tik kalbėjau, jog šitas velnio išpera man patinka? Negaliu tuo patikėti. 

- Atsibusk, - sako Bobas. - Ar tau niekas neaiškino, jog tvarkos 
sergėtojai ir žurnalistai yra skirtingose barikadų pusėse? 

Galingas Tomo Lundo liemuo palinksta virš stalo, kaktoje įsirėžia gi- 
li raukšlė, žandai raudonuoja. Jis rodo pirštu į Bobą Diulaką. 

- Klausyk, tu mane užknisai, Bobai. Kiek laiko tu čia dirbi? Penkis 
mėnesius ar šešis? Deilas mane pasamdė prieš ketverius metus, tada, kai 
jiedu su Holivudu uždėjo antrankius misteriui Tornbergui Kinderlingui. 
Tai buvo pats garsiausias teismo procesas apskrities istorijoje per pas- 
taruosius trisdešimt metų. Negaliu sau prisiimti visų laurų, tačiau prisi- 
dėjau prie to ir aš. Padėjau surinkti įrodymus. 

- Tik truputėlį, - sako Bobas. 

- Aš priminiau Deilui apie barmenę iš "Grilio baro". Jis apie tai pa- 
sakė Holivudui, o tas pasikalbėjo su mergina. Jinai daug padėjo. Jos dė- 
ka Kinderlingas atsidūrė kalėjime. Todėl tu neturi teisės šitaip su manim 
kalbėti. 

Bobas apsimeta, jog nuoširdžiai gailisi. 

- Atleisk, Tomai. Žinoma, aš neteisus. - O pats galvoja visai ką kitą: 
"Sakykime, tu dirbi policijoje kiek ilgiau ir vieną kartą atgaivinai Deilo at- 

mintį. Bet tokiu faru, koks esu aš, tu niekada netapsi. Ne tavo nosiai. 
Praėjusį vakarą tu jau parodei savo didvyriškumą, argi ne taip?" 

Likus keturiasdešimt penkioms minutėms iki vidurnakčio, Armanas 
Sent Pjeras, pravarde Uostytojas, bei jo draugužiai iš Griausmingo pen- 
keto komandos atlėkė iš Neilhauzo plento ir triukšmingai įsiveržė į po- 
licijos nuovadą. Iš trijų čia buvusių darbuotojų, ką tik baigusių aštuo- 
nias valandas trukusią savo darbo pamainą, baikeriai pareikalavo ata- 
skaitos apie juos dominusio tyrimo rezultatus. "Kas apskritai čia deda- 
si, velniai rautų? Kaip ten su ta trečia mergaite, Irma Freno? Ar ją jau 
surado? Ar jūs iš tiesų ką nors veikiate, ar tik zulinate kelnes? Gal jums 
reikalinga pagalba? - rėkavo Uostytojas. - Ar reikalinga? Tai įdarbinkite 
mus policijoje, ir gausite visą reikalingą pagalbą. Ir netgi daugiau". Mil- 
žinas, pravarde Peliukas, vaipydamasis priėjo prie Bobo Diulako ir savo 
alaus pilvuku prirėmė jį prie spintos. Po to, kvėpuodamas jam į veidą al- 
koholiu bei marihuana, pasmalsavo, ar Bobas susipažinęs su didžiai ger- 
biamo džentelmeno Žako Derido* kūryba. 

Bobui atsakius, jog jam neteko nieko girdėti apie tokį rašytoją, Pe- 
liukas ištarė: "Kaipgi taip, Šerloke?" - ir pasitraukė į šalį, įsistebeilijęs į 
vardus grifelinėje lentoje. Po pusvalandžio Uostytojas, Peliukas bei jų 
draugužiai išsinešdino, nepatenkinti gautais atsakymais bei netapę poli- 
cininkais. Nors... jie kažkiek nusiramino... Deilas Hilbertsonas pareiškė, 
kad jam metas keliauti namo, nes reikia bent kiek pamiegoti, o štai To- 
mas privaląs dar kurį laiką pasilikti nuovadoje. Dėl viso pikto. Abu nak- 
tinės pamainos budintieji policininkai rado priežastį neatvykti į darbą. 
Bobas pats pasisiūlė pasilikti ("Be problemų, šefe"). Todėl mes ir rado- 
me čia šiuos du jaunus policininkus tokį ankstyvą rytą. 

- Parodyk, - prašo Bobas Diulakas. 

Lundas pakelia laikraštį, pakreipia jį taip, kad Bobas galėtų perskai- 
tyti antraštę: "ŽVEJYS VIS DAR VAIKŠTINĖJA PO FRENC LEN- 
DINGĄ". Toks pavadinimas straipsnio, išspausdinto pirmame laikraš- 
čio puslapyje. Tekstas, esantis šviesiai melsvame fone, juoda juosta at- 
skirtas nuo kitos čia pateikiamos informacijos. Po antrašte kiek smul- 
kesniu šriftu parašyta: "Sutrikusios psichikos žudiko asmenybė veda po- 
liciją į aklavietę". Dar žemiau ir dar smulkesnėmis raidėmis nurodoma, 
jog straipsnio autorius - Vendelas Grinas. 

- Žvejys, - ištaria Bobas. - Jau iš pat pradžių tavo bičiulis buvo nu- 
siteikęs prieš mus. Žvejys. Žvejys. Žvejys. Jei aš staiga virsiu penkias- 
dešimt svarų sveriančia beždžione ir pradėsiu niokoti namus, ar tu mane 
pavadinsi King Kongu? - Lundas nuleidžia laikraštį. Jis šypsosi. - Gerai, 
* Žakas Deridas (gimė 1930 m.) - šiuolaikinis prancūzų filosofas, kurio strateginės 


analizės idėjos plačiai paplitusios literatūros, lingvistikos, filosofijos, architektū- 
ros bei teisės srityje. 

- sutinka Bobas, - nevykęs palyginimas. O jeigu apiplėšiu porą bankų. 
Ar imsi mane vadinti Džonu Dilindžeriu?* 

Lundo veide šypsena darosi dar platesnė. 

- Kalbama, jog Dilindžerio "instrumentas" buvo tokio įspūdingo dy- 
džio, kad jį užkonservavo Smitsono institute. Taigi... 

- Perskaityk man pirmą sakinį, - prašo Bobas. 

Tomas Lundas atsuka laikraštį į save ir skaito: "Kadangi vietos po- 
licijai niekaip nepavyksta nustatyti žudiko bei seksualinio maniako as- 
menybės (jūsų korespondento pavadinto Žveju), šio nedidelio miestelio 
gatvėse tvyro baimės, nevilties, įtarumo atmosfera. Ir ji vis labiau plin- 
ta, ji apima fermas bei Frenčo apskrityje esančius kaimus ir šliaužia po 
visą Kaulio apskritį." 

- Tik šito mums betrūko! - sušunka Bobas. - Būtent šito. - Jis per- 
eina per kambarį, atsistoja už Lundo nugaros ir per jo petį skaito visą 
pirmajame puslapyje esantį straipsnį. Skaitydamas laiko už rankenos sa- 
vo ginklą, tarsi ketindamas suvarpyti popierių kulkomis. 

"Mūsų tarpusavio pasitikėjimo bei geros kaimynystės tradicijos, 
mūsų įprotis kiekvieną sutikti atvira širdimi, - rašo veidmainių veidmai- 
nis Vendelas Grinas, - lėtai, bet akivaizdžiai naikinamas šitomis negaty- 
viomis emocijomis. Baimė, neviltis, įtarumas nuodija miestiečių bei kai- 
mo gyventojų sielas, pjudo vieną prieš kitą kaimynus, tyčiojasi iš įpras- 
tinių elgesio normų, įdiegtų mums su motinos pienu. 

Du vaikai žiauriai nužudyti, o jų lavonai... beveik suėsti. Dabar dingo 
trečias... Aštuonmetė Emė Sent Pjer ir septynmetis Džonas Irkenhemas 
tapo žvėries, turinčio žmogaus pavidalą, aistros aukomis. Jiems niekada 
nelemta patirti jaunystės džiaugsmo nei suaugusių Žmonių gyvenimo ža- 
vesio. Jų tėvai kankinami skausmo, jie niekada nesulauks anūkų, negalės 
parodyti jiems savo meilės. Dabar ir šių nužudytų vaikų tėvai, ir kiti aplin- 
kiniai gyventojai neišleidžia savo atžalų iš namų. Vaikams skirtos vasaros 
atostogų programos visoje Frenčo apskrityje sužlugo. 

O dabar, dingus dešimtmetei Irmai Freno (mergaitė dingo tepraėjus 
septynioms dienoms po Emės ir trims dienoms po Džono mirties), žmo- 
nių kantrybė trūko. Kaip jau pranešė jūsų korespondentas, antradienio va- 
kare vienoje iš nuošalių Greindžerio gatvių būrys nežinomų užpuolikų 
žiauriai sumušė penkiasdešimt dviejų metų vyriškį Merliną Grasšaimerą, 
sezoninį darbininką, neturintį pastovios gyvenamosios vietos. Analogiškas 
nusikaltimas įvyko ketvirtadienio naktį Leifo Eriksono parke. Elvaras Pra- 
torijus, trisdešimt šešerių metų turistas iš Švedijos, įsitaisęs tenai nakčiai, 
buvo užpultas ir sumuštas trijų banditų. Laimei, minėti asmenys nukentėjo 
* Džonas Dilindžeris - pagarsėjęs nusikaltėlis, įvykdęs daugybę žmogžudysčių bei 

bankų plėšimų. Keletą kartų buvo pabėgęs iš kalėjimo. 1934 metais Cikagoje FTB 
agentas jį nušovė. 

nesunkiai, jiems buvo suteikta tik pirmoji medicinos pagalba, bet kas gali 
apsaugoti mus nuo sunkesnių pasekmių?" 

Tomas Lundas žiūri į straipsnį, kuriame pranešama apie Irmos Fre- 
no dingimą iš Čeizo gatvės. Jis pakyla nuo stalo. 

Bobas Diulakas kurį laiką skaito tylėdamas, po to neišlaiko: 

- Privalai paklausyti, koks čia mėšlas, Tomai. Štai kokiais žodžiais 
jis baigia sušiktą savo straipsnį: "Kada Žvejys vėl smogs? O kad jis tikrai 
smogs, tuo net abejoti nereikia. Ir kada Frenč Lendingo policijos virši- 
ninkas Deilas Hilbertsonas pagaliau atliks savo pareigą bei išvaduos ap- 
skrities gyventojus nuo Žvejo siautėjimo, nuo prievartos. Juk tai jo pa- 
ties neveiklumo pasekmė." 

Bobas Diulakas sunkiu žingsniu išeina į kambario vidurį. Jo veidas 
paraudęs. Jis giliai įkvepia į plaučius oro, po to garsiai iškvepia. 

- Kaip tau tos nesąmonės patinka? "Kada Žvejys vėl smogs?" Būtų 
neblogai, jei savo smūgio objektu jis pasirinktų suglebusią Vendelo Gri- 
no subinę. 

- Sutinku, - linkteli Tomas Lundas. - Kaip galima tokią nesąmonę 
spausdinti? "Neišvengiami smurto protrūkiai"! Jis tarsi užsimena, jog 
žmonės gali savarankiškai sudoroti kiekvieną, kas tik kelia įtarimą. 

Bobas nusitaiko pirštu į Lundo krūtinę. 

- Aš asmeniškai ketinu sučiupti šitą niekšą. Duodu žodį. Atvesiu jį 
gyvą ar mirusį. - Ir dėl viso pikto dar pakartoja: - Asmeniškai. 

Tomas Lundas išmintingai nusprendžia neištarti pirmų jam į galvą šo- 
vusių žodžių. Jis tik linkteli. Bobo pirštas vis dar nutaikytas jam į krūtinę. 

- Jei tau reikia pagalbos, gal verta pasikalbėti su Holivudu? Deilui 
nepavyko, gal tau pasiseks labiau. 

Bobas kratosi tokio pasiūlymo. 

- Nėra reikalo. Deilas ir aš... ir tu, suprantama. Mes susidorosime. 
Bet aš asmeniškai ketinu suimti šitą bjaurybę. Pažadu tau. - Pauzė. - Be 
to, Holivudas jau išėjęs į pensiją, argi tu pamiršai? 

- Jis per jaunas, kad galėtų išeiti į pensiją, - šypsosi Lundas. - Poli- 
cijoje jis pradėjo dirbti dar būdamas vaikas. Palyginus su juo, tu... tik 
kūdikis. 

Jie draugiškai juokiasi, o mes išslinkime iš budinčios dalies ir 
kilkime aukštyn. Mūsų tikslas - patekti vienu kvartalu šiauriau, į Kvino 
gatvę. 


Už kelių kvartalų į rytus pamatome žemą pastatą. Nuo stebulės vi- 
durio šakojasi korpusai, vienas nuo kito atskirti pievutėmis. Šen bei ten 
auga aukšti ąžuolai ir klevai. Sklypas, kuriame stovi pastatas, užima visą 
kvartalą. Jis apjuostas gyvatvore. Jei atvirai, ją seniai laikas pakirpti. Su- 
prantama, tai turėtų būti koks nors visuomeninės paskirties statinys. 

Pirma mintis - tai pradinė mokykla. Korpusai - atskiros klasės be sienų, 
o viduryje valgykla bei administracinis pastatas. Leidžiamės žemyn ir iš 
keleto langų vėl girdime sklindant garsų Džordžo Retbano balsą. Atsi- 
veria stiklinės durys, į vaiskų rytą išplaukia liekna moteris. Jos akinių 
rėmeliai - "katės akis". Vienoje rankoje ji laiko susuktą popieriaus lapą. 
Moteris atsisuka į duris, išskleidžia plakatą ir grakščiais judesiais pritvir- 
tina jį prie stiklinių durų. Ant dešinės rankos viduriniojo piršto saulės 
šviesoje blyksteli riešuto didumo žiedas su topazu. 

Akimirką ji sustingsta, gėrėdamasi savo darbo rezultatais, o mes pro 
jos petį galime perskaityti užrašą ant plakato: "ŠIANDIEN VYKS 
BRAŠKIŲ FESTIVALIS!!!" 

Kai moteris įeina į pastatą, pro stiklines duris apžiūrinėjame jo inter- 
jerą. Prie įėjimo stovi du ar trys supami krėslai. Moters plaukai šviesiai 
kaštoninės spalvos. Kaukšėdama aukštakulniais, ji praeina pro jaukų ho- 
lą. Čia stovi šviesios medinės kėdės bei staliukai, apkrauti žurnalais. Ji 
eina toliau - pro apsaugininko postą... o gal tai registratūra. Čia nieko 
nėra. Moteris išnyksta už durų su užrašu: "DIREKTORIUS VILJAMAS 
MAKSTONAS". 

Kas čia per mokykla? Kodėl tokiu ankstyvu metu ji jau atidaryta ir 
liepos viduryje rengia festivalius? 

Turbūt šią įstaigą galime pavadinti mokykla, kurios auklėtiniai jau iš- 
laikė visų savo gyvenimo etapų egzaminus... liko tiktai vienas. Ir jam jie 
dabar rengiasi diena iš dienos, stebimi budraus Mitruolio, direktoriaus 
misterio Viljamo Makstono. Tai "Senelių globos centras", kuris labiau 
naiviais laikais, iki kosmetinių pasikeitimų, atliktų devintojo dešimtmečio 
metų viduryje, buvo vadinamas tiesiog "Makstono senelių namais". Ta- 
da jiems vadovavo pats šių namų įkūrėjas, Mitruolio tėvas, Herbertas 
Makstonas. Herbertas buvo padorus žmogus, todėl dabar pasibaisėtų, 
išvydęs kai kuriuos vienintelio savo produkto pasikeitimus... Mitruolis 
gi niekada netroško vadovauti "šeimyniniam zoologijos sodui". Taip jis 
vadino senelių namus. Nedegė noru dirbti su "dirbtiniais žandikauliais", 
"zombiais", "marazmatikais"... Viskonsino universitete gavęs buhalterio 
diplomą (beje, čia jis dar baigė ir atsitiktinių ryšių, lėbautojų bei alaus 
mėgėjų kursus!), mūsų berniukas sutiko su administraciniame Viskon- 
sino valstijos centre, Medisone, mokesčių departamente jam pasiūlyto- 
mis pareigomis. Matyt, sutiko tik todėl, kad išmoktų nebaudžiamas ap- 
gaudinėti valstybę. Penkeri metai šioje įstaigoje daug ko vaikiną išmokė, 
bet jo laukianti konsultanto karjera nepateisino lūkesčių, todėl galiausiai 
jis priėmė senstančio tėvo pasiūlymą - sugrįžo rūpintis invalidais bei ma- 
razmatikais. Po kurio laiko nenoriai pripažino, jog tėvo verslas, nors ir 
nelabai prestižinis, bet pakankamai pelningas, nes atveria galimybes ap- 
vaginėti ne tik valstybę, bet ir savo klientus. 

Tai gal imkime ir įeikime pro stiklines duris į vidų, judėkime erdviu 
koridoriumi, aplenkime direktoriaus apartamentus bei pamėginkime su- 
prasti, ką tokiu ankstyvu metu tenai veikia ši įspūdinga jauna moteris. 

Už poliruotų durų - belangis kambarėlis. Čia stalas, pakaba, nedi- 
delė knygų lentyna, užversta kompiuterių diskeliais, bukletais. Dar to- 
liau - atidarytos durys. Už jų mes matome didžiulę patalpą, sienos iškal- 
tos dailiomis lentutėmis, kurių spalva dera prie durų bei ant jų kabančios 
lentelės spalvos. Odiniai krėslai, patogi sofa, kavos staliukas, didžiulis 
poliruotas rašomasis stalas, paskendęs popieriuose. 

Mūsų jauna moteris, beje, ji vardu Rebeka Vailes, sėdi ant stalo 
krašto, užkėlusi koją ant kojos. Blauzdos grakščiai sukryžiuotos, smai- 
lios batų noselės viena rodo antrą valandą, kita - dvyliktą. Mes jau su- 
pratome, jog Rebeka Vailes atsisėdo šitaip norėdama, kad ją geriau ma- 
tytų, kad ja žavėtųsi. Žinoma, ji turėjo galvoje ne mus. Už akinių rėmų 
akyse blykčioja linksmi žiburiukai ir tuo pat metu skeptiškumas. Šių 
emocijų priežastis mums nelabai suprantama. Regis, šita moteris - Mit- 
ruolio sekretorė. Tačiau jos elgesys suteikia mums dingstį manyti, jog 
mis Vailes - ne tik sekretorė... Mums netgi kyla klausimas, iš kur ant 
jos rankos atsirado toks brangus bei dailus žiedas. Ir mes nesunkiai ra- 
sime teisingą atsakymą į šį klausimą. 

Įsėliname pro atviras duris, stebime vis labiau nekantraus moters 
žvilgsnio kryptį ir pamatome plačią jos viršininko nugarą. Jis, apsitem- 
pęs chaki spalvos marškiniais, klūpo prie didžiulio seifo, beveik įlindęs 
į jį. Ant lentynų pastebime registracijos knygas, vokus, turbūt prikimš- 
tus pinigų. Mitruoliui traukiant vokus iš seifo, keletas kupiūrų iškrenta. 

- Ar pakabinai skelbimą? - paklausia jis neatsisukdamas. 

- Žinoma, - atsako panelė Rebeka. - Kokią puikią dieną mes pasirin- 
kome šventei. - Šiuos žodžius ji ištaria išdidžiai, su airišku akcentu, nors 
iš visų egzotiškų vietovių jai teko būti tiktai Atlantik Sityje, kur prieš po- 
rą metų ją buvo nusivežęs Mitruolis. Tenai jiedu praleido penketą pasa- 
kiškų dienų. O šitaip manieringai kalbėti mergina išmoko iš kino filmų. 

- Negaliu pakęsti Braškių festivalio, - prisipažino Mitruolis, trauk- 
damas iš seifo paskutinius vokus. - Visą dieną čia sukinėsis "zombių" 
giminaičiai, O ir jie patys taip įsiaudrins, jog vakare teks suleisti ramina- 
mųjų. Be to, nemėgstu oro balionų. - Jis išverčia pinigus ant kilimo ir 
imasi dėlioti juos į krūvelės pagal nominalus. 

- O man patinka paprastos kaimiškos šventės, - toliau burkuoja Re- 
beka, pašiepdama savo bosą. - Aš netgi nepykstu, kad tokią gražią dieną 
turėjau taip anksti keltis ir skubėti į darbą. 

- Zinai, ko aš dar negaliu pakęsti? Tos velniškos muzikinės dalies. 
Mane veda iš proto dainuojantys "zombiai" ir tas bukaprotis didžėjus. 
Tos suknistos simfonijos. Viešpatie, tai tokia šlykštynė. 

- Jei aš teisingai supratau, - airiškas akcentas kažkaip stebuklingai 
išnyko iš Rebekos balso, - tu nori, kad, iki prasidedant šventei, aš su- 
tvarkyčiau piniginius reikalus? 

- Metas vėl nuvažiuoti į Milerį. - Šio miesto banke išgalvota pavar- 
de atidaryta sąskaita. Į ją reguliariai plaukia pinigėliai, kuriuos pacientų 
giminaičiai palieka papildomoms išlaidoms už prekes bei paslaugas. O 
Mitruolis juos pasisavina. Mitruolis atsisuka. Jo rankoje pinigai. Jis žiūri 
į Rebeką. Po to nuleidžia rankas. - Klausyk, tavo nuostabios kojos. Su 
tokiomis kojomis gali drąsiai siekti karjeros. 

- Maniau, kad niekada nepastebėsi, - šypsosi moteris. 

Mitruoliui Makstonui keturiasdešimt dveji. Jo dantys sveiki, gražūs, 
tankūs plaukai, platus, nuoširdus veidas, rudos, truputį ašarojančios 
akys. Jis dviejų vaikų tėvas, augina devynmetį Trėjų bei septynmetį Eš- 
lį, kuriam neseniai diagnozuotas inkstų nepakankamumas. Vyriškis jau 
paskaičiavo, kad tik vaistams jam teks išleisti du tūkstančius dolerių per 
metus. Suprantama, jis turi ir žmoną. Tai Marijona. Jai trisdešimt devy- 
neri, moters ūgis penkios pėdos bei penki coliai, o sveria ji 190 svarų*. 

Be to, Mitruolis skolingas savo lažybininkui 13 tūkstančių dolerių, 
jis pralaimėjo lažybas, nesėkmingai pastatęs už "Aludarius"... Bet jis pa- 
stebėjo, žinoma, pastebėjo akivaizdžiai demonstruojamas dailias Rebe- 
kos kojas. 

- Prieš tau išvykstant, manau, mudviem reikėtų pasimankštinti ant 
sofos. 

- Kaip tai pasimankštinti? - apsimetusi naivia klausia moteris. 

- Strykt, strykt, strykt... - atsako jai Mitruolis, gašliai šypsodama- 
sis. Tikras klounas... 

- Koks tu romantiškas. - Vyriškis nepastebi sarkazmo Rebekos bal- 
se. Jis iš tiesų tiki esąs romantikas. 

Mis Vailes nusliuogia nuo stalo krašto. Mitruolis pakyla, koja užda- 
ro seifą. Jo akys blizga. Vyriškis žengia prie Rebekos, viena ranka ap- 
kabina moterį per pečius, kita numeta ant stalo vokus. Atsisega diržą, 
vilioja ją prie sofos. 

- Ar aš galiu jį pamatyti? - ištaria gudruolė Rebeka, kuri tikrai Žino, 
kaip savo meilužio smegenis paversti avižine koše... 

...O prieš Mitruoliui parodant tai, ką moteris taip trokšta pamatyti, 
mes pasielgsime kilniai ir tyliai išeisime į vis dar tuščią holą. Koridorius 
mus atveda prie dviejų šviesių medinių durų, ant kurių kabo stiklinės 
lentelės su atitinkamais užrašais "VARPELIS" bei "SAULUTĖ". Tai pa- 
stato korpusų pavadinimai. Pilkame "Varpelio" koridoriuje vyriškis, ap- 
sivilkęs darbiniu kombinezonu, sukinėjasi su plaušine šluota, pats kraty- 
damas ant grindų cigaretės pelenus. Mes pasukame į "Saulutę". 


* Tai atitinka 165 cm ūgį ir 87 kg svorį. 

Funkcinės "Makstono" patalpos mažiau jaukios ir patogios nei tar- 
nybinės. Iš abiejų koridoriaus pusių ant durų kabo lentelės su numeriais, 
į kurias įkištos popierinės juostos. Čia ranka parašytos pacientų pavar- 
dės bei vardai. Koridoriaus gilumoje stovi stalas. Prie jo snaudžia vyriš- 
kis, vilkintis baltu, nelabai švariu chalatu. Priešais jį - durys, vedančios 
į vyrų ir moterų vonios kambarius. "Makstone" kriauklės įtaisytos tiktai 
pačiuose brangiausiuose kambariuose, kurie yra kitame korpuse. Ant 
grindų plokščių matosi drėgnos šluotos palikti neseni pėdsakai, matyt, 
čia pasidarbavo vyriškis, vilkintis kombinezonu. Pilkos ne tik sienos, 
bet, regis, net oras. Atidžiau įsižiūrėję, pastebime ir voratinklius, ir pur- 
vo dėmes, ir skyles, pro kurias prateka vanduo. Dvokia dezinfekcinė- 
mis priemonėmis, amoniaku, šlapimu ir kai kuo dar baisesniu. Kaip 
mėgsta kartoti viena pagyvenusi dama, įsikūrusi "Varpelyje", jei gyveni 
tarp senių bei silpnapročių, tave visada lydės fekalijų kvapas. 

Pacientų gyvenimo sąlygos priklauso nuo jų materialių galimybių. 
Kadangi beveik visi miega, žvilgtelėsime į kai kuriuos kambarius. Štai 
M 10, kambarys skirtas vienam asmeniui. Jame gyvena Elisa Viters. 
Dabar ji tyliai snaudžia. Jai sapnuojasi, kad jiedu su Fredu Asteru* su- 
kasi valso sūkuryje, skriedami baltomis marmurinėmis grindimis. 

Kambarys prikimštas baldų, kuriuos moteris atsivežė: lova, kėdės, 
staliukai, skrynios... Iki durų vos galima prieiti. Elisa išsaugojo ne tik 
savo baldus, bet ir blaivų protą. Iki šiolei moteris pati tvarko savo pala- 
tą, ir čia visada ideali tvarka. Šalia, M 12 kambaryje, gyvena du seni 
fermeriai - Torvaldsonas bei Džespersonas. Jiedu nesikalba jau daugelį 
metų, miega, atsitvėrę vienas nuo kito plona širma, kiekvienas apsuptas 
šeimos nuotraukų ir anūkų piešinių. 

Einame koridoriumi dar toliau. Čia yra M18 palata. Ji visiška M 10 
- švarios, pilnos baldų - palatos priešingybė. Ir čia įsikūręs Čarlzas 
Bernsaidas nė kiek nepanašus į Elisą Viters. M18 nėra staliukų, kėdžių, 
skrynių, paauksintų veidrodžių, lempų, megztų kilimėlių, aksominių 
užuolaidų. Tuštumą užpildo tiktai metalinė lova, komoda bei plastikinis 
stalas. Ant komodos nėra šeimyninių fotografijų, sienų nepuošia vaikiški 
piešiniai. Misteris Bernsaidas švara nesirūpina, todėl ant grindų, ant pa- 
langių, ant komodos ilsisi storokas sluoksnis dulkių. Kambarys labiau 
primena kalėjimo kamerą, ore tvyro ekskrementų kvapas. 

Tačiau mes apsilankėme "Makstono senelių priežiūros centre" ne 
dėl Mitruolio Makstono ir ne dėl žaviosios Elisos Viters. Mus domina 
kitas žmogus. Tai ir yra Čarlzas Bernsaidas - Bernis. 


* Fredas Asteras (1899-1987) - tikroji jo pavardė Fredas Austerlicas. Tai šokėjas 
bei aktorius, "Oskaro" premijos laureatas. 1958 metais jis vedė televizijos laidą 
"Vakaras su Fredu Asteru". 

2 skyrius 


Mitruolio praeitį mes jau žinome. Elisa atvyko į "Makstoną" iš Geilo 
gatvėje esančio didžiulio namo. Čia ji pergyveno du vyrus, išaugino pen- 
ketą sūnų, keturias Frenč Lendingo vaikų kartas išmokė groti pianinu. 
Nė vienas jų netapo profesionaliu muzikantu, bet visi ją prisimena bei 
myli. Į prieglaudą, kaip ir daugelis šių namų gyventojų, ji atvažiavo au- 
tomobiliu. Moterį atvežė vienas jos sūnų. Jos jausmai nebuvo viena- 
reikšmiai. Nesinorėjo gyventi tarp svetimų Žmonių, tačiau moteris turė- 
jo susitaikyti su realybe. Būdama garbaus amžiaus, ji jau nebegalėjo vie- 
na gyventi didžiuliame savo name. Jos sūnūs siūlė motinai apsigyventi 
pas juos, tačiau moteris net girdėti to nenorėjo - kam kelti vaikams pa- 
pildomų rūpesčių. Elisos gyvenimas prabėgo Frenč Lendinge, ir ji ne- 
jautė noro išvykti į kitą miestą. Kažkodėl moteris visada jautė pabaig- 
sianti savo dienas "Makstone" - ne pačioje prabangiausioje, bet ir ne pa- 
čioje prasčiausioje senelių prieglaudoje. O kai jos sūnus Martinas atvežė 
motiną susipažinti sų vieta, kur jai teks gyventi, Elisa pastebėjo pažįstan- 
ti vos ne pusę prieglaudos gyventojų. 

Tuo tarpu Carlzas Bernsaidas - aukštas, kaulėtas senis mėsinga no- 
simi, kuris miega metalinėje lovoje, prisidengęs paklode, skirtingai negu 
Elisa, nelabai sutaria pats su savimi. Kažkas negerai su jo galva. Žino- 
ma, jis nesapnuoja Fredo Astero. Ant plikos jo galvos išsiplėtusios sto- 
ros venos, jos leidžiasi iki pat antakių ir primena supintą vielą. Siauros 
akys įsmeigtos į langą, į miškus, žaliuojančius už "Makstono". Iš visų 
"Saulutės" korpuso gyventojų nemiega tik jis vienas. Jo akys blizga, lū- 
pose šypsena... Nors šie išoriniai požymiai dar nieko nesako, nes Bernio 
smegenys veikiausiai tuščios, kaip ir jo kambarys. Bernis jau daug metų 
serga Alzhaimerio liga, ir šypsena, tarsi sukelta malonių prisiminimų, iš 
tiesų tik pasitenkinimo atlikus gamtinius reikalus pasekmė. Jei mes ne- 
suvokiame, iš kur tas dvokas jo kambaryje, į mūsų klausimą atsakys ru- 
da dėmė ant paciento paklodės. Jis ką tik išsituštino tiesiai į savo lovą, 
išvalė žmogus žarnyną... ir mes akivaizdžiai matome, kad jo tai visai ne- 
jaudina. Ne, gėdos jausmas Berniui jau svetimas. 

Tačiau, nors šis pacientas jau senokai pykstasi su protu, jam nėra 
kažką nerišlaus, nesuvokiamo, palinkęs prie dubenėlio avižinės košės, 
panašiai kaip ir kiti Mitruolio "zombiai", bet po to staiga netikėtai atgyja, 
sugrįžta į gyvųjų pasaulį. Tokios būklės jis sėkmingai pasiekia vonios 
kambarį, paskui dingsta keletui valandų arba klaidžioja po teritoriją pik- 
tas, viskuo nepatenkintas. Sugrįžęs iš "zombių" pasaulio, Bernis visada 
būna klastingas, paslaptingas, grubus, užsispyręs, įniršęs. Ir klaikiai kei- 
kiasi. Iš visų čia gyvenančių senelių Bernis laikomas šlykščiausiu. Kai 

kurios medicinos seserys, sanitarai, valytojos abejoja jo diagnoze. Jie 
įtaria Bernį simuliuojant ligą. Juk šitaip senis gali pateisinti visas savo 
kiaulystes. Prisipažinsime, jog mes negalime kaltinti šių abejojančių 
žmonių. Tačiau, jei gydytojai nesuklydo ir diagnozė teisinga, Bernis tur- 
būt vienintelis pasaulyje Alzhaimerio liga sergantis žmogus, kuriam re- 
misijos periodai būna tokie ilgi. Turint galvoje, kad liga įsisenėjusi. 
1996 metais, būdamas septyniasdešimt septynerių, Čarlzas Bern- 
saidas atvyko į "Makstoną". Atvyko greitosios pagalbos automobiliu iš 
La Rivjeros ligoninės. O į ligoninės priimamąjį jis pasibeldė vieną anks- 
tyvą rytą... toks vienišas, išdidus, nešinas dviem nešvarių drabužių pri- 
grūstais lagaminais, ir griausmingu balsu pareikalavo, kad jam nedelsiant 
būtų suteikta medicininė pagalba. Kalbėjo ne visai rišliai, bet ligoninės 
darbuotojai jį suprato. Tvirtino ilgai keliavęs pėsčiomis, kol galiausiai 
pasiekęs ligoninę ir dabar norįs, kad ligoninė juo pasirūpintų. Apie įveik- 
tą atstumą senis kaskart kalbėjo kitaip: kartais tai buvo dešimt, penkio- 
lika, o kartais net ir dvidešimt penkios mylios. Tai tikino keletą naktų 
miegojęs laukuose arba pakelės griovyje, tai kalbėjo, jog visai nemiego- 
jęs. Bendra jo būklė bei nuo jo sklindantis dvokas akivaizdžiai rodė, kad 
kelionė truko maždaug savaitę. Jei Bernsaidas kada nors ir turėjo pini- 
ginę, tai dabar buvo ją pametęs. La Rivjeros ligoninėje senį nuprausė, 
pamaitino, paguldė į lovą bei pamėgino sužinoti, kas jis toks ir iš kur at- 
sirado. Jo kalba nebuvo rišli, jokių dokumentų Bernis neturėjo, bet kai 
kuriuos faktus pavyko išpešti: šiose apylinkėse Bernsaidas kadaise dir- 
bęs dailide, stogdengiu, tinkuotoju. Teko dirbti net ir didelėse statybos 
bendrovėse. Blere gyvenusi jo teta suteikė jam gyvenamą plotą. 

Vadinasi, jis įveikė aštuoniolika mylių nuo Blero iki La Rivjeros? Ne, 
jis išvykęs į kelionę iš kažkokios kitos vietos, tik negalintis prisiminti, iš 
kur būtent. Gal: tik pasakyti, jog to miestelio gyventojai tikrų tikriausi 
niekšai. Kokia jo tetos pavardė? Tai Altėja Bernsaid. Jos adresas ir tele- 
fono numeris? Šito Bernis negalėjo prisiminti. Kur teta dirbo? Taip, ji 
buvo tokia bjaurybė! Bet juk teta leido jam gyventi savo namuose? Kas? 
Ką ji jam leido? Čarlzas Bernsaidas niekada neprašęs niekieno leidimų, 
jis visą laiką elgėsi taip, kaip pats norėjo. Ar teta išvariusi jį iš savo na- 
mų? Ką tu čia kalbi, šlykštyne tu nelaimingas! 

Gydytojas, laukdamas tyrimo rezultatų, nustatė išankstinę diagnozę: 
Alzhaimerio liga. O socialinės tarnybos darbuotoja sėdo prie telefono ir 
pamėgino surasti Altėjos Bernsaid, gyvenančios Blere, adresą bei tele- 
fono numerį. Ji išgirdo atsakymą, jog tokio abonento nėra nei Blere, nei 
Ardene, nei Spartoje, nei La Rivjeroje. Žodžiu, nė vienoje gyvenvietėje, 
esančioje keturiasdešimties mylių spinduliu nuo ligoninės. Socialiniai 
darbuotojai nenuleido rankų ir toliau plėtė paieškų zoną. Jie susisiekė su 
civilinės metrikacijos departamentais, transporto įmonėmis, mokesčių 

inspekcija, ieškodami informacijos apie Altėją bei Čarlzą Bernsaidus. 
Kompiuterinėje duomenų bazėje buvo rastos dvi Altėjos. Viena jų turėjo 
restoraną Baternato mieste, esančiame toli nuo čia, pačioje šiaurinėje 
valstijos dalyje; kita buvo juodaodė ir dirbo Milvokio vaikų mokymo 
centre. Nė viena iš minėtų moterų nieko nežinojo apie šiuo metu į La 
Rivjeros ligoninę patekusį vyriškį. O tarp surastų Čarlzų Bernsaidų ne- 
atsirado nė vieno kada nors dirbusio dailide, stogdengiu ar tinkuotoju. 
Regis, Čarlzas buvo iš tų žmonių, kurie žengia per gyvenimą, nemokė- 
dami mokesčių, nesiregistruodami rinkiminėse apylinkėse, neturėdami 
sąskaitų bankuose ar vairuotojo pažymėjimų... Žodžiu, niekam neįsipa- 
reigoję. 

Dar vienas telefoninių pokalbių srautas atskleidė, jog toks Čarlzas 
Bernsaidas paskelbtas valstybės išlaikomu asmeniu ir nusiųstas į 
"Makstono senelių slaugos centrą". Greitosios pagalbos automobilis at- 
vežė Bernsaidą į "Makstoną", kur, nepaisant nepatenkinto Mitruolio 
bambėjimo, senis buvo apgyvendintas atskiroje palatoje. Visas išlaidas, 
suprantama, apmokėjo vietinis biudžetas. Po šešių savaičių atsilaisvino 
vieta centrinėje valstijos ligoninėje. Mitruoliui paskambino ir pranešė apie 
tai. Tačiau vos prieš keletą minučių jis buvo gavęs čekį iš Depero ban- 
ko. Altėja Bernsaid siuntė jo vadovaujamam centrui pinigus, skirtus 
Čarlzui Bernsaidui išlaikyti... Moters adreso nebuvo, nurodoma tik De- 
pero pašto skyriaus abonentinė dėžutė. Todėl Mitruolis jam paskambi- 
nusiam ligoninės darbuotojui atsakė, jog yra pasirengęs vykdyti savo pa- 
reigą ir toliau paliksiąs Čarlzą Bernsaidą "Makstono centre". Ir dar pa- 
tikino, jog senis Bernis tapo jo mylimiausiu pacientu. Suprantama, jam 
nereikėjo dėti jokių pastangų, o Čarlzo išlaikymui jis gaudavo dvigubai 
daugiau pinigų. 

Šešerius metus Alzhaimerio liga vis progresavo. Jei Bernsaidas ją 
simuliavo, tai reikia pripažinti, jog senis tą darė tiesiog virtuoziškai. Su 
galva jam darėsi vis prasčiau ir prasčiau. Kalba nerišli. Visai be priežas- 
ties pacientas staiga įniršdavo, tapdavo agresyvus, prarasdavo atmintį, 
nesugebėdavo pats net pavalgyti, apsitarnauti, prarasdavo asmenybės 
bruožus. Palaipsniui jo protas darėsi panašus į kūdikio, pats jis tik išoriš- 
kai priminė žmogų. Apsiseiliojęs jis dienų dienas sėdėdavo invalido ve- 
žimėlyje. Mitruolis nuliūdo, matydamas, jog praranda tokį pelningą pa- 
cientą. Tačiau praėjusią vasarą staiga prasidėjo atvirkštinis procesas. 
Bernio veidas atgijo, jis ėmė tarti kažkokius neaiškius garsus. "Abala! 
Gorgas! Manšanas! Gorgas!" Bernsaidas pats norėjo valgyti, judėti, no- 
rėjo vaikščioti po "Senelių prieglaudos centrą", iš naujo susipažinti su 
savo gyvenamąja vieta. Dar po savaitės iš jo lūpų pasigirdo jau normalūs 
žodžiai. Jis pareikalavo drabužių, pradėjo naudotis vonia, tualetu. Priau- 
go svorio, sustiprėjo, o po to prasidėjo visai protu nesuvokiami dalykai. 

Ir dabar, dažniausiai vieną ir tą pačią dieną, Bernis galėjo būti dviejuose 
asmenyse: ligonis, kankinamas paskutinės stadijos Alzhaimerio ligos, ir 
tuo pačiu metu žvalus, guvus aštuoniasdešimt penkerių metų senukas, 
niekuo nesiskiriantis nuo kitų savo bendraamžių. Panašus į žmogų, kuris 
atvykęs į Lurdą išsigydė, tačiau, nebaigęs iki galo gydymo kurso, staiga 
nusprendė išvažiuoti atgal. Mitruolis tai laikė stebuklu. Kol šitas senas 
ožys gyvas, koks jam skirtumas, ar jis vaikšto savomis kojomis, ar sei- 
liojasi invalido vežimėlyje. 

Mes artėjame prie lovos. Stengiamės ignoruoti kvapą. Norime su- 
vokti, ką galima išskaityti iš šito neeilinio žmogaus veido. Jo veidas, re- 
gis, niekada nebuvo gražus. Dabar jis pilkas, žandai įdubę. Plika galva 
raizgosi melsvos venos. Galvos oda pilka, išmarginta rudomis dėmėmis. 
Mėsinga nosis kiek pakrypusi dešinėn, tai sudaro gudrumo bei paslap- 
tingumo įspūdį. Storos lūpos nemaloniai išsiviepusios, tarsi padegėjo, 
pasirengusio tuojau pat paversti pelenais prabangų namą. O galbūt tai 
tik grimasa? 

Priešais mus tipiškas amerikietiškas vienišas vilkas, nenuilstantis 
bastūnas, nuolatinis trečiarūšių viešbučių gyventojas, pigių užkandinių 
klientas, be tikslo keliaujantis po šalį. Jo kūnas patyręs nemažai traumų, 
žaizdotas, ir vėliau jis apie tai dažnai primena. Jį domina tik jo paties per- 
sona. Tikrasis Bernio vardas - Karlas Birstounas. Šiuo vardu jis gyveno 
Čikagoje nuo dvidešimt penkerių iki keturiasdešimt šešerių metų, dary- 
damas blogus darbus, su visais slapčia kovodamas. Jis tą darė tik savo 
malonumui. Karlas Birstounas - pati didžiausia Bernio paslaptis. Jis ne- 
gali leisti, kad kas nors sužinotų apie jo praeitį; nes jo praeitis dar tebe- 
gyvena jo kūne. Siaubą keliantys Karlo Birstouno malonumai, jo nešva- 
rūs darbeliai... juk jie priklauso ir Čarlzui Bernsaidui, todėl vyriškis pri- 
valo slėpti juos kuo giliau, laikyti aklinoje tamsoje, kur tik jis vienas ga- 
lėtų juos surasti. 

Tai kaipgi įminti stebuklo, vykstančio Mitruolio akyse, paslaptį? Ši- 
tas Karlas Birstounas surado būdą išlįsti iš Bernio pasąmonės gelmių ir 
valdyti senio kūną. Juk žmogaus sieloje iš tiesų gausybė visokių užka- 
borių, vieni jų didžiuliai, kiti - visai mažyčiai; vieni uždari, nematomi, 
kiti - apšviesti ryškia šviesa. Mes pasilenkiame žemiau prie išsiplėtusių 
venų, styrančios mėsingos nosies, vešlių antakių. Pasineriame į dvoko 
debesį, norėdami ištirti šitas įdomiai paslaptingas akis. O jos - tai juodas 
neonas, žiba tarsi upės atspindėta mėnulio šviesa. Akyse nesveikas 
džiugesys. Susidaro įspūdis, jog tai ne visai žmogaus akys. Daugiau 
apie jo akis nėra ką pasakyti. 

Bernio lūpos juda, žmogysta vis dar šypsosi, jei tą keistą grimasą 
galima pavadinti šypsena. Vyriškis pradėjo kažką šnabždėti. Ką jis mė- 
gina pasakyti? 


24 


- ... Jie susilenka į savo suknistus ulvus ir uzmelkia akis, jie dleba is 
baimės... mano valksai vaikai... Ne, jiems tai nepadeda. Juk nepadeda? 
Ak, sitie kūnai, koks puvkus leginys, kaip jie dega... lauzas, kokios šuk- 
nelės, lyskios sfalvos... 

Turbūt tai Karlo Birstouno žodžiai, tačiau jų prasmės suvokti be- 
veik neįmanoma. Verčiau stebėkime Bernio žvilgsnį, galbūt jis padės 
mums suprasti, kodėl senis taip sunerimo. Ir susijaudino. Mes iškart 
pastebime, jog tam tikroje vietoje jo paklodė iškilo aukštyn. Regis, jiedu 
su Mitruoliu sinchroniškai reaguoja, nes abiejų "instrumentai" stryktelė- 
jo į kovinę poziciją. Bet jeigu Mitruolio peniui stryktelėti aukštyn padėjo 
savo reikalą išmanančios Rebekos Vailes pastangos, tai Berniui pakako 
to, ką jis pamatė pro langą. 

Vaizdas už lango vargu ar galėjo prilygti Rebekos grožybėms. Ta- 
čiau Čarlzo Bernsaido galva kiek pakyla virš pagalvės, jis žiūri į pievą, o 
tenai kur ne kur auga klevai. Dar toliau prasideda miškas su tvirtais ša- 
kotais ąžuolais, tarp kurių baltuoja ir keletas beržų. Medžiai aukšti, seni, 
ir mes suprantame, jog tai kadaise šiose vietovėse stūksojusių didžiulių 
girių likučiai. Kaip ir visi senoviniai miškai, jie gali daug ką papasakoti, 
jei tik mes girdėtume jų balsus. Po žaliais medžių vainikais laikas bei ra- 
mybė prisiliečia prie prievartos, kraujo, mirties. Mūsų akims nematoma 
prievarta nė akimirkai nenutrūksta. Pernykščiais lapais nuklota žemė sle- 
pia milijonus čia išmėtytų kaulų. Viskas, kas auga ir kas žydi, minta tuo, 
kas pūva. Vieni pasauliai sukasi kituose, didžiulės visatos egzistuoja vie- 
nos šalia kitų, ir nežinia, ką žada savo nieko neįtariantiems kaimynams. 

Kuo Bernį taip sujaudino šitie miškai? Ką jis tenai pamatė? Turint 
galvoje, jog senio kūnas dabar jam nebepriklauso, apie ką galvoja Karlas 
Birstounas, besislepiantis už Carlzo akių? 

Bernis šnabžda: "Lapės lapių ovose, ziulkės ziulkių, hienos akhanos, 
ak, och... valgsės, kas duos jums kluvino maisto..." 

Regis, čia mums nebėra daugiau ką veikti. 

Tegul Bernis ir toliau vapalioja... mums pakaks. Metas įkvėpti tyro 
oro. Todėl mes skrisime virš miško, į šiaurę. Lapės lapių olose, taip pat 
ir žiurkės savo olose, Žinoma, gali cypauti, tai tiesa, tačiau niekada ne- 
teko girdėti, kad Vakariniame Viskonsine gyventų alkanos hienos. Hie- 
nos, beje, visada alkanos. Ir niekas jų nesigaili. Niekada. Kaip galima 
gailėtis plėšrūnų, kurie suka ratus aplink kitų gyvūnų grobį, laukia, kol 
tie pasisotins, po to sušlamščia jų paliktą dvėseną.... Pakaks! Mes iš- 
skrendame tiesiai per stogą! 


Maždaug už dviejų mylių į rytus nuo "Makstono", kur 35-asis plen- 
tas vingiuoja tarp tankių miškų, yra siauras kaimo keliukas. Miškas tę- 
siasi palei plentą dar kokį šimtą jardų, o po to leidžia įsiterpti į savo teri- 

toriją nedideliam kaimeliui, įsikūrusiam šičia prieš tris dešimtis metų. 
Tik dvi gatvelės... kiemuose krepšinio žiedai, sūpynės; prie namų dvi- 
račiai, motociklai, automobiliai. Vaikams čia sapnuojasi saldumynai, šu- 
niukai, beisbolo aikštelės, kelionės po nežinomas vietoves bei dar daug 
visokių įdomių, nepatirtų dalykų. Miega ir jų susirūpinę tėvai... Šįryt 
jiems teks perskaityti Vendelo Grino straipsnį pirmajame "Heroldo" pus- 
lapyje. 

Tačiau mus dabar labiau domina vedantis į mišką keliukas. Galbūt 
netgi ne pats keliukas, o siaura jo juosta. Netgi stebint iš viršaus, darosi 
aišku, jog šitas kelias privatus ir pastaruoju metu beveik nenaudojamas. 
Jis vingiuoja mišku, o po to dingsta. Iš viršaus jis atrodo tarsi siaura li- 
nija, nubrėžta pieštuku... Ir reikalinga sakalo akis, kad jį pastebėtum. 
Bet kažkam prireikė nemažai pastangų, kol nubrėžė šitą liniją miško že- 
mėlapyje. Juk teko iškirsti medžius, kelmus išrauti. Jei tai atliko vienas 
žmogus, jis turėjo keletą mėnesių sunkiai fiziškai dirbti. Ir štai jo pastan- 
gų rezultatas - nuo pašalinių akių paslėptas kelias. Jei bent akimirką iš- 
leidi kelią iš akių, jis dingsta, ir vėl reikia įdėmiai jo ieškoti. Galvoje atgy- 
ja mintys apie trolius bei jų rūdos telkinius, apie takus, vedančius prie 
drakonų paslėptų aukso lobių, apie brangenybes ir užburtą kelią, ve- 
dantį link jų... Žinoma, tai tik vaikiški žaidimai. Mes leidžiamės žemyn ir 
kelio pradžioje matome laiko nuniokotą lentelę su užrašu "PAŠALI- 
NIAMS ĮEITI DRAUDŽIAMA". Ir tai jau akivaizdus įrodymas, jog ši- 
tas kelias kažką slepia, saugo... galbūt tik asmeninę nuosavybę... 

Pasigrožėję lentele su užrašu, mes judame giliau. Miškas niūrus, 
medžiai sudaro šešėlius, tačiau priekyje pamatome kažką dar labiau tam- 
saus. Ak, och, nevalingai atplaukia Bernio išlementi žodžiai... kas gi tai 
galėtų būti? Siena? Pasukę už posūkio, suvokiame, jog tamsos trikam- 
pis, kurį nuo mūsų slepia medžių vainikai, tai smailėjantis stogas. Ir tik 
visai priartėjus paaiškėja, jog tai trijų aukštų medinis namas, kiek pakry- 
pęs, su pasvirusiu prieangiu. Akivaizdu, kad šitas pastatas jau senokai 
stovi tuščias, netgi išoriškai jis skiriasi nuo kitų namų. Iškart aiškėja, jog 
naujų gyventojų čia niekas nelaukia ir niekas jais neapsidžiaugs. Prie pat 
įėjimo viena lenta su užrašu "PAŠALINIAMS ĮEITI DRAUDŽIAMA" 
tik patvirtina mūsų spėliones. 

Smailėjantis stogas dengia tik centrinę namo dalį. Iš kairės pusės - 
dviejų aukštų priestatas, iš dešinės - kažkas panašaus į daržines. Keistas 
įspūdis. Matyt, namo architektas buvo praradęs simetrijos pojūtį. Ir vi- 
sai neaišku, ką jis norėjo parodyti tokiu keistu neįprastu statiniu. O ir 
pats namas, regis, visai nenori, kad kas nors surastų atsakymą į šį klau- 
simą. Nepaisant to, jog čia gerokai pasidarbavo laikas bei gamta, nuo 
namo lentų, nuo plytų dvelkia tvirtumu, monolitiškumu. Matyt, statęs 

namą žmogus ieškojo vienatvės, galbūt netgi izoliacijos. Taip, namas ir 
dabar dar atitinka šituos reikalavimus. 

Visų keisčiausia, kad iš šitos vietos, kur mes dabar esame, atrodo, 
tarsi namas būtų nudažytas juodai. Ir ne tiktai lentos, bet kiekvienas 1š- 
orinio paviršiaus colis: prieangis, atbrailos, rėmai... Juodas namas... 
nuo pamatų iki pat viršaus. Bet šito juk negali būti? Šitame padoriame, 
svetingame pasaulio kampelyje nė vienas, netgi pats beprotiškiausias 
statybininkas mizantropas, nepaverstų nuosavo namo tamsiu savo pa- 
ties šešėliu. Mes skrendame vos virš žemės palei siaurą taką, skrenda- 
me link paslaptingojo namo... 

Ir kai atsiduriame pakankamai arti, kai nuo šito artumo mums daro- 
si neramu, pagaliau suvokiame, kaip toli gali pažengti mizantropija... 
kur kas toliau, negu mes manėme. Namas savo pilkšvu tamsumu pri- 
mena šviną, audros debesis, siautėjančią jūrą, juodus sumaitotų laivų 
korpusus. Šiame juodulyje nėra vietos gyvybei. 

Galima net neabejoti, jog į šitą siaurą taką, vedantį nuo 35-ojo plen- 
to, buvo įsukę nedaugelis aplinkinių vietovių gyventojų, tuo labiau iš 
Frenč Lendingo. Nedaug kam teko matyti ir lentelę su draudžiamuoju 
ženklu. Bet netgi šitie žmonės nieko nežino apie juodąjį namą. Tačiau 
mes beveik neabejojame, jog smalsūs nenuoramos vaikai tikrai ištyrinėjo 
siaurą taką, o kai kurie aptiko ir paslaptingą namą. Pamatė jį, pakraupo 
ir strimgalviais dūmė atgal į plentą. 

Šitas namas taip nedera prie Viskonsino ir atrodo taip neįprastai 
keistai, tarsi koks nors dangoraižis arba pilis, apjuostas gilaus griovio pil- 
no vandens. O ir bet kuriame žemės kampelyje toks namas būtų tikra 
anomalija, nebent stovėtų pramogų parke, o šalia įėjimo kabėtų lentelė 
su užrašu: "Šmėklų buveinė" arba "Siaubo rūmai". Netgi ir stovėdamas 
tenai, jis neviliotų lankytojų, ir po kokios savaitės parko įkūrėjai patirtų 
nemenkus nuostolius. Tačiau, kad ir kaip būtų keista, šitas namas 
mums kažkodėl primena kai kuriuos beveidžius Čeizo gatvės statinius, 
esančius toje vietoje, kur gatvė leidžiasi žemyn prie upės ir išvingiuoja į 
Neilhauzo plentą. Aptriušęs "Nelsono" viešbutis, "Lakiz" taverna, avaly- 
nės parduotuvė, o ir aplinkiniai namai alsuoja tokia pat klaikia, keliančia 
baimę, primenančią košmarišką sapną pusiau realybe, kuria apgaubtas 
juodas namas. 


Mums derėtų nepamiršti, kad toks pusiau realybės pojūtis, kai ne- 
žinai žmogus, ar tai vyksta iš tikrųjų, ar tai tik sapnas, būdingas pasie- 
nio teritorijoms. Jis pasireiškia tuomet, kai pereini iš kažkur į kažką kitą. 
Ir visai nesvarbu, kiek svarbi ta pereinama riba. Šitos teritorijos skiriasi 
nuo visų kitų. Todėl tai ir yra pasienis... 

Sakykime, jūs pirmą kartą keliaujate per Oustlerio apskritį, ketinda- 

mi aplankyti neseniai išsituokusią draugę, kuri nusprendė palikti savo 
mažą miestelį ir įsikūrė gretimoje Orelosto apskrityje. Ant keleivio sėdynės 
šalia jūsų stovi pintinė, kurioje pora butelių baltojo vyno, paramstyto in- 
deliais su įvairiausiais delikatesais. Indeliai uždengti vietinės teritorijos Že- 
mėlapiu. Galbūt jūs nežinote, kur tiksliai yra jūsų draugės namas, tačiau 
esate teisingame kelyje ir vis trumpinate jus skiriantį atstumą. 

Keičiasi ir landšaftas. Kelias staiga pasuka dešinėn, tarsi norėdamas 
aplenkti kažkokią jums nežinomą kliūtį, pradeda vingiuoti, įsisuka į gau- 
sybę posūkių... O iš abiejų kelio pusių augantys medžiai vis labiau artėja 
prie asfalto, namai, pasislėpę už kreivų jų kamienų, vis mažėja, traukiasi 
tolyn nuo kelio. Priekyje iš už gyvatvorės iššoka trikojis šuo ir įnirtingai 
lodamas puola priekinį automobilio ratą. Senė, užsimaukšlinusi ant gal- 
vos šiaudinę skrybėlę, įsitaisiusi supamajame krėsle namo prieangyje, 
stebi jus piktu raudonų akių žvilgsniu. Pravažiuojate dar pro du namus 
ir matote nešvaria rožine suknele vilkinčią mergaitę. Ant jos galvos iš fo- 
lijos padaryta karūna. Ji stovi prie laužo, kuriame dega padangos, ir nu- 
meta į ugnį blizgančią lazdelę. Po to pasirodo lenta, pritvirtinta prie stul- 
po. Tenai užrašas: "SVEIKI ATVYKĘ Į ORELOSTO APSKRITĮ". Ne- 
trukus medžiai traukiasi nuo asfalto, kelias tiesiasi. Jūs atsikratote nepa- 
aiškinamo nerimo, spaudžiate greičio pedalą ir dumiate pas draugę. Po 
šio nedidelio nuotykio susitikimas su ja jums atrodo dar mielesnis... 

Pasienis nepaklūsta įprastinėms taisyklėms, tenai viskas iškreipta, 
sudarkyta. Absurdiški, neteisėti, netikėti dalykai čia įsitvirtina bei keroja. 
Pagrindinis pasienio požymis - nukrypimas į iracionalumą. Mėgauda- 
miesi mus supančia gamta, mes nejučia kertame sieną, nubrėžtą didelių 
bei mažų upių, plačių morenų, uolų, slėnių, kurie lieka nematomi... kaip 
ir juodas namas, nematomi iki tol, kol nepažvelgi į juos reikiamu kampu 
arba nesusiduri akis į akį. 


Ar jums teko matyti įniršusį senį, stumiantį miesto gatve pustuštį 
vežimėlį iš prekybos centro ir paskutiniais žodžiais plūstantį mėsos kai- 
nas? Kartais jis vilki sportinius marškinėlius, o akis slepia po tamsiais 
akiniais, kurių vienas stiklas neretai suskilęs. 

Ar teko jums, sukaustytiems baimės, stovėti savo namų tarpduryje 
ir stebėti, kaip stiprus vyriškis su randu ant veido gainioja girtą žmonių 
minią, norėdamas prieiti arčiau prie ant žemės gulinčio jaunuolio sukne- 
žinta galva bei išverstomis kišenėmis? Ar pastebėjote, koks piktas ir tuo 
pat metu gailestingas to vyriškio veidas? 

Tai nestabilios būsenos požymiai. 

Mes vėl pakylame į erelio aukštį, o po mumis tarsi topografinis že- 
mėlapis driekiasi Frenčo apskritis. Ryto saulės spinduliai pastebimai 
ryškesni, jie apšviečia žalius laukų stačiakampius, atsispindi nuo ant sto- 


28 


gų įtaisytų žaibolaidžių. Saulės apšviesti automobiliai skuba per laukus 
į miestą. Karvės, įrėmusios snukius į aptvarus, skubina šeimininkus, 
prašosi išvedamos bei pamelžiamos. 

Pakankamai nutolę nuo juodo namo, judame į rytus. Kertame tiesią 
kaip strėlė Vienuoliktąją gatvę ir patenkame į pereinamąją zoną. Čia pa- 
driki namai, bendrovės... Po to 35-asis plentas išvingiuoja į laukus. Pro 
šalį plaukia parduotuvė "Nuo septynių iki vienuolikos", Veteranų namai, 
ant kurių po keturiasdešimt penkių minučių iškils valstybinė vėliava. 
Viename iš gyvenamųjų namų, stovinčiame kiek atokiau nuo kelio, atsi- 
bunda moteris, vardu Vanda Kinderling. Tai Tornbergo Kinderlingo, iki 
gyvos galvos įkalinto Kalifornijos kalėjime, žmona. Moteris atsibunda, 
žiūri, kiek degtinės liko butelyje, stovinčiame ant staliuko šalia jos 10- 
vos, ir nusprendžia, jog pusryčius galima atidėti dar kokiai valandai. 
Kiek tolėliau išsirikiavę blykčioja traktoriai, primenantys garbės sargy- 
boje stovinčius kareivius. Tai Tedo Golco valdos - "Žemės ūkio tech- 
nikos pardavimo centras". Jis aptarnauja visą Frenčo apskritį. Netrukus 
čia atvyks į darbą Fredas Maršalas - garbingas ir rūpestingas vyras bei 
tėvas. Mes vėliau su juo susipažinsime. 

Už akį džiuginančio "Golco" prasideda akmenuotas laukas, seniai 
jau nematęs plūgo, ir auga čia tiktai piktžolės. Per lauką vingiuoja nuo 
plento atsiskyrusi kelio atšaka. Ji apaugusi žole ir, regis, veda prie kaž- 
kokios rąstų krūvos, sukrautos tarp daržinės bei senos degalinės. Štai 
tenai mums ir reikia. Mes skrendame netoli žemės. Labiau priartėjus, 
paaiškėja, jog tai visai ne rąstų krūva, o pakrypęs, senas pastatas, kurio 
gyvybę gali užgesinti bet koks stipresnis vėjo gūsis. Prie sienos glau- 
džiasi senas reklaminis skydas, visas suvarpytas kulkų. Ant žemės - 
tuščios alaus skardinės, cigarečių nuorūkos. Iš vidaus sklinda įkyrus 
musių zyzimas. Mums kyla noras kuo greičiau palikti šitą šiukšlyną ir 
pakilti aukščiau, kur tyras oras. Niūrių įspūdžių mums jau gana, pakan- 
kamai matėme prie juodojo namo. Tenai - klaiki vieta, o šičia... dar blo- 
giau. Toks pojūtis, jog situacija netrukus taps dar prastesnė. O galbūt 
jau tapo? 

Pusiau sugriuvusiame pastate, priešais kurį mes dabar stovime, ka- 
daise buvo įsikūrusi visuomeninio maitinimo įstaiga, jau tada garsėjusi 
nemokšišku vadovavimu bei antisanitarinėmis sąlygomis. Ji vadinosi 
"Užkąskime pas Edą". Čia už visada nešvaraus prekystalio tarsi kalnas 
stovėdavo pats Edas Hilbertsonas (jis svėrė 350 svarų) ir siūlė savo 
klientams riebius žlėgtainius, sumuštinius su majonezu, rūkyta dešra... 
ir savo storų pirštų antspaudais. Dar jis turėjo ledų. Klientų buvo ne- 
daug, dažniausiai čia atriedėdavo dviračiais vietiniai paaugliai. Edas jau 
senokai iškeliavo į aną pasaulį. Jis buvo dabartinio Frenč Lendingo po- 
licijos viršininko Deilo Hilbertsono dėdė, todėl laikė save viena iš miesto 

įžymybių. Jo prijuostės spalva nedaug skyrėsi nuo suodžių, o bet koks 
atvykęs sanitarijos specialistas, pamatęs jo rankas bei panages, būtų ne- 
išvengiamai patyręs šoką. Apie puodus bei keptuves ir kalbėti nėra ką - 
juos išlaižydavo nebent katinai. Po prekystaliu stovėjo statinaitės su le- 
dais. Jie tirpo nuo netoliese esančio grilio. Virš galvos kabėjo lipnios 
juostos, aplipusios negyvų musių kūneliais. Tenka pripažinti, jog ilgus 
metus šioje viešojo maitinimo įstaigoje mikrobai niekieno netrukdomi 
gyveno ir dauginosi visur: ant grindų, ant prekystalio, keptuvėse... Jie 
kolonizavo patį šeimininką, mentę, kuria jis apversdavo kepančius žlėg- 
tainius, jo šakutę, šaukštą, kuriuo kabindavo ledus, jo ruošiamą maistą. 
Paskui, suprantama, patekdavo į lankytojų burnas, į jų skrandžius. Daž- 
niausiai tai būdavo vaikai, o kartais ir jų mamytės. 

Galbūt jums pasirodys keista, bet nė vienas žmogus, pasivaišinęs 
pas Edą, nenumirė. Po to, kai įstaigos šeimininkas mirė nuo širdies prie- 
puolio, niekam nepakako drąsos nugriauti šį antisanitarijos paminklą. 
Pastaruosius dvidešimt penkerius metus griūvančioje trobelėje glausda- 
vosi romantikos ištroškusios porelės ar rinkdavosi paaugliai. 

Sklindantis iš vidaus musių zvimbimas rodė, jog šįkart čia neaptik- 
sime nei aistringų meilužių, nei nespėjusių išblaivėti paauglių. Regis, 
mums teks išvysti labiau nemalonų, galbūt netgi baisų reginį. 

Mes žengiame į vidų. Pro visus įmanomus plyšius sienose bei lubo- 
se vidun skverbiasi saulės šviesa, jos takelis nutįsta ant nešvarių grindų, 
kur mėtosi kažkokios plunksnos, guli sluoksnis dulkių, smėlio. Grindys 
išmargintos žmonių bei gyvūnų pėdsakais. Prie sienos suverstos senos, 
kandžių suvarpytos kareiviškos antklodės, voliojasi tuščios alaus skar- 
dinės, aplink žibalinę lempą mėtosi nuorūkos. Saulės šviesa švelniai 
glosto pėdsakų grandinę, vedančią prie buvusio Edo prekystalio, ten, 
kur seniau stovėjo plautuvė, viryklė, lentynos. Čia pėdsakai dingsta. 
Stebime ant grindų išmindžiotas dulkes ir suvokiame, jog už prekystalio 
galėjo vykti rimtos grumtynės. O toliau prie sienos kažkas guli. Ir ant- 
klodė tenai ne tokia skylėta. Tas kažkas guli ant grindų, kur pastebime 
tamsaus lipnaus skysčio balutes. Iš džiaugsmo pakvaišusių musių spie- 
čius suka aplinkui. Dar tolėliau, įsispraudęs į kampą, rusvai rudo kailio 
sarginis šuo įnirtingai graužia mėsą nuo kaulo. Kaulas kyšo iš kažkokio 
balto daikto, kurį šuo laiko priekinėmis letenomis. Baltas daiktas - tai 
sportiniai bateliai. Vaikiški... 

Kyla nenumaldomas noras pasinaudoti savo gebėjimu skraidyti ir 
dingti iš čia velniop. Norisi išlėkti pro stogą, įkvėpti tyro oro, pakilti į 
mėlyną dangų... bet mes negalime, privalome paliudyti faktą... Slykštus 
šuo vis graužia nupjautą vaiko kojos pėdą, visaip stengdamasis išvaduo- 
ti ją iš sportbačio. Laiko priekinėmis letenomis, įsikibęs dantimis, trau- 

kia, traukia. Bet batraiščiai stipriai užrišti, nepasisekė vargšeliui. 

Dabar jau aišku, jog prie sienos guli vaiko kūnelis. Viršutinė jo dalis 
atskirai, o apatinė mirksta kraujo klane. Viena ranka bejėgiškai ištiesta 
ant purvinų grindų, kita remiasi į sieną. Pirštai sugniaužti į kumštį. Švie- 
sūs šiaudų spalvos plaukai nedengia veido. Akyse bei pravertoje burnoje 
- lengva nuostaba. Matyt, kai mergaitė miegodavo, jos veide visada at- 
sispindėdavo nuostaba. Ant smilkinių, veido, ant kaklo mėlynės bei 
purvo pėdsakai. Trumpi balti sportiniai marškinėliai išpurvinti ir sutepti 
sukepusiu krauju. Apatinė kūno dalis balta kaip drobė, išskyrus sukru- 
vintas vietas. Ji guli tamsioje lipnioje balutėje, virš kurios sukasi musių 
spiečius. Plonytė, balta kairioji koja nenukirsta, ji baigiasi baltu sukru- 
vintu sportbačiu. Raišteliai užrišti, smaigalys žvelgia į lubas. O ten, kur 
turėtų būti kita koja, - tuštuma. Iš dešiniosios šlaunies liko tik keliantis 
šleikštulį mėsgalys. 

Priešais mus trečioji Žvejo auka - dešimtmetė Irma Freno. Šoko 
banga, vakar supurčiusi vietos gyventojus, mergaitei dingus tiesiog nuo 
šaligatvio prie vaizdajuosčių parduotuvės, dar labiau sustiprės, kai ne- 
trukus Deilas Hilbertsonas su savo vyrukais aptiks jos kūną. 

Žvejys pagrobė mergaitę tiesiai nuo šaligatvio Čeizo gatvėje ir neži- 
nia kaip atgabeno ją čia, pro Lailo plentą, pro "Nuo septynių iki vienuo- 
likos", pro girtuoklės Vandos Kinderling namus, pro "Golcą"... įveikęs 
ribą, skiriančią miestą nuo kaimo. 

Pro duris žudikas ją įtempė gyvą. Ji turbūt šaukė, rėkė, priešinosi. 
Žvejys prispaudė auką prie sienos ir nutildė ją smūgiais į veidą. Tikriau- 
siai monstras ją pasmaugė. Paguldęs kūną ant grindų, vieną ranką nu- 
metė į šalį, kitą atrėmė į sieną. Išrengė mergaitę. Paliko tiktai baltus 
sportbačius. Po to nupjovė dešinę koją. Kažkokiu ilgu sunkiu peiliu... 
apsiejo be kirvio ir be pjūklo. Zulino tol, kol atskyrė koją nuo aukos kū- 
no. Tada atkirto pėdą drauge su sportbačiu ir numetė šalin. Mergaitės 
pėda žudikui buvo nereikalinga, ji domino tiktai Irmos šlaunis. 


Stai čia, mano mielieji, mes susidūrėme su tikru nukrypimu į iracio- 
nalumą. Slystame... 


Mažytis, sustingęs Irmos Freno kūnelis guli subliūškęs, tarsi mėgin- 
tų sulįsti į grindis. Zvimbia apgirtusios nuo kraujo musės. Šuo vis dar 
kankinasi, mėgindamas ištraukti savo grobį iš užsispyrusio sportbačio. 
Jei mums dabar pavyktų sugrąžinti į gyvenimą geraširdį Edą Hilbertsoną 
ir parodyti buvusiam šio namo šeimininkui tokį vaizdą, jis suklupęs ant 
kelių pravirktų graudžiomis, pačiomis nuoširdžiausiomis ašaromis. Žiū- 
rėtų pašiurpęs į nelaimingą mergaitę ir negalėtų patikėti savo akimis. O 
mes... 

Mes čia ne tam, kad pradėtume raudoti. Kažkas baisus, paslaptin- 

gas lankėsi šioje lūšnelėje, ir mes visur matome jo pėdsakus, jaučiame jį. 
Mes čia atvykome, kad galėtume stebėti, fiksuoti, išsaugoti įspūdžius, 
vaizdinius, kurie driekiasi paskui kraupią nežinomybę tarsi kometos uo- 
dega. Pėdsakai savaime viską pasako apie siaubūną, todėl jaučiamės, 
tarsi jis būtų šalia. Ir pats reginys neapsakomai svarbus, reikšmingas, jis 
tramdo mus. Nuolankumas - mūsų pati pirmoji, pati optimaliausia reak- 
cija. Antraip mes galime nepastebėti kažko labai reikšmingo, labai svar- 
baus, baisi paslaptis nutols nuo mūsų, o mes keliausime toliau - akli, 
kurti, tamsuoliai, neišmanėliai... it kiaulės. Juk negalime sau leisti virsti 
kiaulėmis. Turime atiduoti duoklę šitam kraupiam vaizdui: musių zvim- 
bimas, šuo, draskantis kojos pėdą, išbalęs vargšas kūnelis, neįtikėtina, 
neapsakoma Irmai nutikusi nelaimė... pripažinimas savo menkumo. Pa- 
lyginti su šituo viskuo, mes - tik dūmų kamuoliukas. 

Riebi kamanė įskrenda pro išdaužtą langą ir lėtai apsuka ratą virš Ir- 
mos. Ji atrodo tokia sunki, kad jai turėtų būti sudėtinga skraidyti, bet ji 
skraido, suka ratu virš krauju aplaistytų grindų. Regis, tokiam veiksmui 
jai nereikia jokių ypatingų pastangų. Musės, šuo ir pati Irma nekreipia į 
kamanę jokio dėmesio. 

Tačiau mums kamanės pasirodymas nėra malonus. Ji skraido virš 
siaubo kameros, ji įsiveržė į lūšnelę ir sudrumstė mus gaubusį kraupų 
slėpiningumą... Kamanė tapo įvykio dalimi, ji irgi reikalauja mūsų nuo- 
lankumo ir savaip aiškina baisų įvykį. Galingas jos sparnų gausmas, re- 
gis, tampa aukštesnio garsinio fono epicentru. Godžios musės sukūrė 
savo garsinį foną. O kamanė tarsi solistas, laikantis rankoje mikrofoną, 
atsistoja darnaus choro priešakyje ir imasi vadovauti jam. Garsas stip- 
rėja, koncentruojasi. Štai kamanę apšviečia pro plyšį į lūšnelę patekęs 
saulės spindulys, jos liemuo sutviska juoda bei auksine spalvomis, o 
sparnai primena ventiliatoriaus plokštes... Vabzdys tarsi tikras gamtos 
stebuklas plaukia ore. O nužudyta mergaitė guli išsidraikiusi ant krauju 
aplaistytų grindų. Mūsų nuolankumas, savo menkumo suvokimas, re- 
ginio reikšmingumas suteikia mums protu nepaaiškinamų jėgų, galių, ku- 
rios galbūt visada slypi Žmoguje, tačiau išlenda į paviršių tik tokiomis 
svarbiomis akimirkomis. Mums suteikta garbė, bet ta garbė - nepakelia- 
mai sunki našta. Kalbanti kamanė apsuka dar vieną ratą, sugrįžta prie 
lango ir išskrenda į kitą pasaulį. Mes sekame paskui ją - per langą, į sau- 
lę, į neaprėpiamą aukštį. 

Išmatų bei šlapimo kvapas "Makstono senelių globos namuose"; nuo- 
smukio pojūtis apleistame name į šiaurę nuo 35-ojo plento; musių zvim- 
bimas ir kraujo kvapas lūšnelėje, kurioje anksčiau buvo užkandinė "Už- 
kąskime pas Edą". Br-r-r! Fu! Ar yra Frenč Lendinge bent viena rami, 
tyli vietelė, kur mūsų akys galėtų pamatyti viską taip, kaip iš tikrųjų yra? 

Atsakymas trumpas ir aiškus: nėra. Prie visų kelių, vedančių į 

Frenč Lendingą, derėtų pastatyti skydus su užrašais: "BŪKITE BUD- 
RŪS! JŪSŲ LAUKIA NUOSMUKIS! ATVYKSTANTIEJI ČIA NE- 
MENKAI RIZIKUOJA, GALBŪT NETGI SAVO GYVYBE!" 

Čia veikia Žvejo magija. Ji eliminuoja (žinoma, tik laikinai!) tokias 
sąvokas kaip ramus, tylus, saugus, malonus. Bet mes galime surasti 
santykinės ramybės salelę. Mums juk būtina atsikvėpti bei pailsėti. Tur- 
būt nepavyks pabėgti nuo nuosmukio, bet tikrai sugebėsime nukeliauti 
tenai, kur niekas nešika savo lovoje ir nelaisto grindų krauju. Bent jau 
kol kas... 


Lai kamanė skrenda savo keliu, o mes - savo. Sukame į pietvaka- 
rius, vėl kylame virš miškų, dovanojančių žmonėms gyvybę bei deguo- 
nį. Niekur nėra tokio oro kaip virš miško, bent jau šiame pasaulyje... 
Paskui vėl sugrįžtame prie žmonių. 

Šita miesto dalis vadinama Libertiviliu. Taip ją pavadino Frenč Len- 
dingo miesto taryba 1976 metais. Jūs nepatikėsite, bet storapilvis Edas 
Hilbertsonas, tas žlėgtainių karalius, praėjusio amžiaus viduryje buvo iš- 
rinktas į miesto tarybą. Tai buvo iš tiesų keisti laikai. Nors vis tiek ne 
tokie keisti kaip šios "žuvų" dienos Frenč Lendinge, kai žmogui aki- 
vaizdžiai maišosi protas... 

Libertivilio gatvių pavadinimai suaugusiems žmonėms atrodo labai 
spalvingi, o vaikai jų nesupranta. Mes leidžiamės žemyn. Ryto oras 
svaigiai saldus, jau pastebimai atšilo, gera bus diena Braškių festivalio 
šventei. Tylėdami plaukiame virš Kameloto gatvės iki sankryžos su 
Avalonu, po to Avalono gatve - iki Marianos gatvės. O paskui pasukame 
į Robino Hudo gatvę. 

Čia, 16-ame name (mielas jaukus namelis, kuriame gali gyventi tik 
dora, darbšti šeima, nuolat gerinanti savo buitį), atidarytas virtuvės lan- 
gas. Iš jo sklinda kavos bei spurgų kvapas. Šis nuostabus derinys tvirtai 
paneigia bet kokią galimybę nuslysti už sveiko proto ribų (tačiau mes 
žinome, jog toks pavojus egzistuoja, mes matėme sarginį šunį, mėgi- 
nantį ištraukti iš sportbačio vaikišką kojytę, panašiai, kaip vaikas mėgina 
iš dešrainio išlupti dešrelę), 17 mes lekiame į viltingus kvapus. Kaip nuo- 
stabu, kai gali būti nematomas! Stebėti viską dieviškoje tyloje. Jei tik 
mūsų dieviškos akys galėtų nematyti viso aplinkui esančio siaubo! Bet 
tiek to, nekalbėkime apie liūdnus dalykus. Mes jau virtuvėje. Gerai tai ar 
blogai, bet metas imtis darbo. Nešvaistysime laiko veltui, šiuose kraš- 
tuose tokių niekas nemėgsta. 

16 namo virtuvėje mes matome Fredą Maršalą. Jo fotografija kabo 
ir ant sienos "Žemės ūkio technikos pardavimo" salėje. Tenai parašyta 
"Geriausias šio mėnesio pardavėjas". Trejus metus Fredas turėjo "Ge- 
riausio metų pardavėjo" titulą. Darbo vietoje jis - nors prie žaizdos dėk. 

Įspėja kiekvieną savo kliento norą. Jūs norite, kad jus greitai bei koky- 
biškai aptarnautų? Ponai, leiskite jums pristatyti Fredą Maršalą... 

Tačiau dabar nuoširdi, draugiška šypsena išnykusi iš vyriškio vei- 
do, jo plaukai šįryt dar nematė šukų. Jis vilki sportinius marškinėlius nu- 
kirptomis rankovėmis bei "Nike" šortus. O kur chaki spalvos gražiai iš- 
lygintos kelnės ir marškiniai? Ir kodėl vyriškio netvarkingi plaukai, juk 
darbe jie visada dailiai tvarkingai sušukuoti? Ant staliuko guli atverstas 
rytinis laikraščio numeris. 

Pastaruoju metu Fredas turi rūpesčių... tiksliau, rūpesčių turi jo 
žmona, Džudė. Bet juk jiedu privalo viskuo dalintis (taip kalbėjo juos 
sutuokęs dvasininkas), o ir straipsnis, kurį stovėdamas skaito Fredas, 
jam nepakelia nuotaikos. Jau greičiau atvirkščiai. Straipsnio autorius, vi- 
siems žinomas drabstytojas purvais Vendelas Grinas, postringauja apie 
"Žvejį, vis dar vaikštinėjantį po Frenč Lendingą". 

Daugiausia dėmesio skiriama dviem pirmosioms žmogžudystėms. 
Skaitydamas Fredas sulenkia ir vėl ištiesia iš pradžių dešinę koją, po to 
kairę. Jis ruošiasi rytinei bėgimo treniruotei. Rytinis bėgimas - kas gali 
būti geriau! Argi kas nors gali sugadinti tokią sėkmingą dienos pradžią? 

Pasirodo, gali. Štai kad ir tai: 

"Džonas Irkenhemas turėjo pačių paprasčiausių svajonių, praneša 
nelaimės prislėgtas berniuko tėvas ("Nelaimės prislėgtas tėvas, - kartoja 
tyliai Fredas Maršalas ir galvoja apie viršuje miegantį savo sūnų. - Vieš- 
patie, apsaugok mane nuo tokio vaidmens", - meldžia jis, net neįtarda- 
mas, kad netrukus būtent jį ištiks toks likimas). "Džonas norėjo tapti 
astronautu. - Fredo išvargusiame veide trumpam pasirodo šypsena. - 
Šitas nekaltas vaiko svajones nutraukė košmaras, kokio mes negalime 
net įsivaizduoti. ("Bet tu bandei tą padaryti, aš esu įsitikinęs", - galvoja 
Fredas, tai pasistiebdamas, tai vėl atsistodamas ant žemės pilnu padu). 
Šios savaitės pradžioje sudarkytą berniuko kūną surado Sentralijos gy- 
ventojas Spenseris Hovdalas, Pirmojo fermerių banko darbuotojas. Jis 
apžiūrinėjo Frenč Lendingo teritorijoje esančią apleistą fermą, priklau- 
sančią Džonui Elisonui iš gretimos apskrities. Reikėjo nuspręsti, ar verta 
dėl įsiskolinimų pradėti turto likvidavimo procesą. "Aš apskritai nenorė- 
jau tenai važiuoti, - pasakojo vėliau Hovdalas mūsų korespondentui. - 
Negaliu pakęsti, kai už skolas reikia atimti žmogaus nuosavybę. O dar 
labiau pasigailėjau čia atvykęs, kai įkišau nosį į vištidę. Būčiau tenai ne- 
lindęs, jei ne įkyrus bičių dūzgimas. Bites aš labai mėgstu, todėl ir pa- 
smalsavau, ko jos taip dūzgia. Viešpatie, kaip žiauriai tu mane nubaudei, 
amžiams atėmei norą kišti nosį kur nereikia". 

Vištidėje vyriškis rado sukapotą septynmečio Džono Irkenhemo kū- 
ną. Kūno fragmentai buvo pakabinti ant sutręšusių gegnių. Nors polici- 
Jos viršininkas šios informacijos nepatvirtino, tačiau patikimi šaltiniai iš 

Frenč Lendingo policijos nuovados pranešė, jog ant berniuko šlaunų, 
liemens bei sėdmenų buvo aptikti įkandimo pėdsakai..." 

Šito Fredui užtenka per akis. Jis sulanksto laikraštį, pastumia jį to- 
liau. Viešpatie, jo vaikystės laikais apie tokius dalykus nerašydavo laik- 
raščiuose. Ir kodėl žudikas būtent Žvejys? Kuriems galams kiekvienam 
monstrui suteikti tokią skambią pravardę. Belieka paskelbti tą išsigimėlį 
"Metų psichu". 

Suprantama, nieko panašaus neatsitiko jo vaikystės metais, bet pats 
principas... tas velniškas principas... 

Fredas nustoja mankštintis, jis nusprendžia, jog metas pasikalbėti 
su sūnumi Taileriu. Tai nebus paprastas ir lengvas pokalbis, bet jis bū- 
tinas. "Draugų parama, - pasakys Fredas sūnui. - Tu privalai būti tarp 
draugų, nepasilik vienas, Tajau. Kol kas jokių pasivaikščiojimų. Niekur 
vienas neisi. Tinka?" 

Tačiau mintis, kad jo sūnų gali nužudyti, Fredui atrodo absurdiška. 
Tai jau kažkas iš televizijos ar iš Veso Kveiveno filmo "Šauksmas 4: 
Žvejys". Beje, ar tik nebuvo panašaus filmo? Žmogus, vilkintis neper- 
šlampamu žvejo apsiaustu, klaidžioja po apylinkes ir žudo vaikus. Tik gal 
ne tokius mažus kaip šitie... Viešpatie, pasaulis verčiasi aukštyn kojomis. 

Kūnas gabalais pakabintas ant grandinių apleistoje vištidėje... Dabar 
šitas vaizdas Fredą persekios. Nejaugi šitaip gali būti? Čia, tiesiog čia ir 
dabar, Tomo Sojerio šalyje? 

Gerai, pakaks apie tai. Metas pabėgioti. 

"O gal šios dienos laikraštis galėtų pradingti, - mąsto Fredas, ima 
laikraštį, sulanksto jį taip, kad šis būtų knygos formato, tačiau dalis ant- 
raštės vis tiek matosi: "ŽVEJYS VIS DAR..." Gal laikraštis kažkaip ne- 
tyčia savaime pateko į šiukšlių konteinerį, stovintį už namo." 

Taip, gera mintis. Ir taip pastaruoju metu Džudė kažkokia keista, o 
dar tas Vendelo Grino straipsnis apie Žvejį, nuo kurio plaukai stojasi pies- 
tu. Žinoma, tai nepadės žmonai atgauti dvasinę pusiausvyrą. ("Šlaunys bei 
liemuo su įkandimų pėdsakais, - galvoja Fredas, eidamas prie ryto tyloje 
skendinčio namo durų, - ir jeigu jau mes palietėme šitą temą, padavėjau, 
būkite malonus, paprašykite, kad jie ir man atpjautų sultingą vaikiškų sėd- 
menų gabaliuką".) Žmona tiesiog negali atitraukti akių nuo šitų straipsnių. 
Niekaip jų nekomentuoja, bet Fredui nepatinka bėgiojančios jos akys bei 
kiti neseniai atsiradę nauji įpročiai. Pavyzdžiui, ji vis liečia liežuviu viršutinę 
lūpą, kartais net pasiekia nosį. Jis nepatikėtų, kad šitaip įmanoma, jei pats 
nebūtų matęs... kai praėjusį vakarą jiedu žiūrėjo per televiziją vietinę infor- 
macinę laidą. Žmona vis anksčiau eina miegoti, kartais kalba per mie- 
gus... taria kažkokius keistus, regis, ne angliškus žodžius. Kartais visai 
nereaguoja, kai Fredas į ją kreipiasi, tik žiūri į niekur plačiai atmerktomis 

akimis, krutindama lūpas ir sunėrusi rankas taip stipriai, kad ant jų lieka 
įbrėžimai, nors nagus ji visada nusikerpa trumpai. 

Tajus irgi pastebėjo motinos elgesio pasikeitimus. Šeštadienį, kai po 
pietų Džudė netikėtai pakilo į viršų (dabar ji neretai dienos metu pamie- 
godavo), berniukas paklausė tėvo: 

- Mamai kažkas negerai? 

- Tajau, mamai viskas ge... 

- Ne viskas! Tomas Erbteras sako, kad jai suminkštėjo smegenys. 

Jis vos nesudavė savo vaikui. Vieninteliam sūnui! Mielam, geram 
berniukui, kuris nerimavo dėl savo motinos. "Padėk jam, Viešpatie," - 
"pagalvojo Fredas. 

Išėjęs už durų, Fredas paspartina žingsnį, įkvepia pilną krūtinę oro 
ir čia pat iškvepia - plaučių ventiliacija. Dažniausiai rytinis bėgimas - 
pats geriausias jo dienos metas, žinoma, išskyrus tą laiką, kai jiedu su 
Džude mylisi. Nors pastaruoju metu tai atsitinka gana retai... Fredui pa- 
tinka įsivaizduoti, kad šitas takelis gali jį nuvesti visur, kur tik jis pano- 
rės. Jis startuoja Libertivilyje, o finišuoti gali Niujorke, San Franciske... 
Bombėjuje, Nepale. Kiekvienas žingsnis už gimtųjų namų durų kviečia 
jį į platų pasaulį (galbūt netgi į kelionę poVisatą ). Fredas Maršalas jau- 
čia, jog taip ir yra. Nors jis pardavinėja traktorius bei kultivatorius, ta- 
čiau vaizduotę turi puikią. Kai jiedu su Džude mokėsi Viskonsino uni- 
versitete, pirmieji jų pasimatymai vykdavo kavinėje "Šokoladinis kon- 
trabosas", kur karaliavo džiazas ir poezija. Nors negalima tvirtinti, jog 
jiedu įsimylėjo vienas kitą, skambant per mikrofoną piktais girtais bal- 
sais deklamuojamoms Aleno Ginsbergo* ar Herio Snaiderio** eilėms. 

Dar vienas gilus įkvėpimas. Fredas bėga, leidžiasi žemyn Robino 
Hudo gatve, mojuoja ranka Dekui Pervisui. Tas su chalatu, šlepetėmis, 
prieangyje kaip tik ryja rytinę nuodų dozę... pateiktą Vendelo Grino. 
Bėgikas pasuka į Avaloną, padidina greitį, parodo kulnus ryto saulei bei 
gaival... 

Bet jis negali pabėgti nuo savo nerimo. 

"Džudė, Džudė, Džudė", - tvinksi mintys jo galvoje. 

Nerišlus kalbėjimas per miegus, neramus žvilgsnis. Ir tas vos prieš 
trejetą dienų nutikęs įvykis, kai jis ėjo paskui žmoną į virtuvę, bet nera- 
do jos ten... O ji lyg niekur nieko pasirodė jam už nugaros, ką tik nusi- 
leidusi nuo laiptų. Kaip ji tą padarė? Beje, tai nelabai svarbu, kur kas 
svarbiau žinoti, kam jai šito reikėjo. Turbūt moteris tyliai pakilo atsargi- 
nio įėjimo laiptais, po to griausmingai nusileido žemyn jau pagrindiniais 
laiptais. Būtent taip. Kitaip juk negalėjo būti. Nuolat tie keisti pliauškėji- 

* Alenas Ginsbergas (g. 1926) - poetas, vienas iš šeštojo dešimtmečio bitnikų kar- 


tos lyderių. 1972 metais tapo Nacionalinės premijos laureatu. 
** Heris Snaideris (g. 1930) - poetas, bitnikų kartos atstovas. 

mai, tie triukai su liežuviu. Fredas žino, kodėl šitaip darosi: Džudė elgiasi 
kaip siaubo apimta moteris. Tačiau viskas prasidėjo dar iki vaikų nužu- 
dymo, vadinasi, jos elgesio pasikeitimo priežastis ne Žvejys. Tiksliau, 
ne tik jis. 

Ir dar vienas niuansas. Dar prieš porą savaičių Fredas bet kam būtų 
pasakęs, kad jo Žmonai nežinomas baimės jausmas. Ir nors jos ūgis tik 
penkios pėdos bei du coliai ("Oi, ji tikra Coliukė" - išsakė savo nuomo- 
nę jo senelė, kai Fredas supažindino Džudę su savo giminaičiais), ta- 
čiau šita moteris turi liūto širdį, ji tikras vikingas. Ir čia nėra kokia nors 
nesąmonė, ne hiperbolė ar vaizdingas posakis, tai grynų gryniausia tei- 
sybė. Ir kontrastas tarp to, ką jis visą laiką žinojo, ir to, ką mato pasta- 
ruojų metu, labiausiai baugina Fredą. 

Iš Avalono vyriškis pasuka į Kamelotą. Net neapsidairęs pralekia 
pro kryžkelę. Jis bėga ne ristele, kaip paprastai darydavo, o skuodžia 
kaip tikras sprinteris. Fredas prisimena vieną įvykį. Tai atsitiko po mė- 
nesio jųdviejų pažinties. 


Jiedu kaip paprastai nuvažiavo į "Šokoladinį kontrabosą", tik ne va- 
kare, o trečią valandą dienos. Norėjo pasiklausyti savo mėgstamo džia- 
zo kvarteto. Fredas prisiminė, jog kvarteto jie beveik nesiklausė, nes jis 
vis kalbėjo Džudei apie savo bėdas... apie tai, kaip jam nepatinka Žemės 
ūkio koledžas. (Mū-ū-ū, kaip jį vadino snobai, pasirinkę studijuoti tech- 
ninius ar humanitarinius mokslus.) Dar vyriškis guodėsi, kaip šeima jo 
nesupranta, nori, kad baigęs studijas jis būtinai sugrįžtų dirbti į šeimy- 
ninę fermą Frenč Lendinge. Mintis, jog visą gyvenimą jam teks dirbti 
greta vyresniojo brolio Filo, kėlė Fredui depresiją. 

"Ir ko gi tu nori?" - paklausė tada Džudė, paėmusi vyriškį už rankų. 
Jiedu sėdėjo prie staliuko, ant jo degė žvakė, o kvartetas grojo "Viską 
padarysiu dėl tavęs". 

"Nežinau, - atsakė jis, - bet štai ką tau pasakysiu, Džude. Man rei- 
kėjo pasirinkti vadybos koledžą, o ne Mū-ū-ū. Su pardavimais aš leng- 
viau susidoročiau negu su pavasario sėja." 

"Tai kodėl negali pereiti į jį? 

"Todėl, kad mano šeima..." 

"Tavo šeima negyvens tavo gyvenimo, Fredai... Tai tavo gyvenimas." 

"Pats pokalbis buvo tarsi apie nieką", - mąsto Fredas dabar, pa- 
skendęs prisiminimuose. Tačiau grįžtant namo atsitiko tai, kas net da- 
bar, po trylikos metų, stebina vyriškį. 

Juodu vis kalbėjo apie Fredo bėdas, apie bendrą jų ateitį. Tada Džudė 
pareiškė sutinkanti tapti fermerio žmona tik su ta sąlyga, jei jos vyras tik- 
rai pats nori būti fermeriu. Žingsniavo gatve įsijautę, kalbėdami, leisdami 
kojoms pačioms rinktis kelią. Ir staiga kryžkelė, stabdžių cypimas, meta- 

lo traškėjimas. Jų pokalbis nutrūko. Fredas su Džude atsisukę pamatė, 
kaip pikapas "Dodžas" bamperiais atsitrenkė į seną "Fordą". 

Iš "Fordo" išlindo vidutinio amžiaus vyriškis, vilkintis senamadišku 
rudu kostiumu. Atrodė labai išsigandęs ir, Fredo nuomone, ne be prie- 
žasties. Prie jo artėjo pikapo vairuotojas, jaunas tvirtas vaikinas. Fredas 
iškart atkreipė dėmesį į jo kabantį ant džinsų pilvą. Rankoje jis nešėsi 
metalinį strypą. "Ak tu, suknistas ožy! - šaukė Jaunas ir Stiprus. - Pa- 
žiūrėk, ką padarei mano pikapui! Tai mano tėvo automobilis, asile tu ne- 
raliuotas!" 

Senamadiškas Kostiumas traukėsi atatupstas, iškėlęs į viršų rankas, 
išpūtęs akis. Fredas su Džude stovėjo priešais parduotuvės vitriną. Fre- 
das stebėjo vyrus bei galvojo: "Ne, misteri, tai prasta mintis. Negalima 
trauktis nuo tokio vaikino, nors jis ir velniškai įsiutęs. Šitaip jūs jį tik 
provokuojate, nejaugi to nesuprantate? Fredą užbūrė įvykiai kryžkelėje 
ir jis net nepastebėjo, kad jau nebelaiko Džudės už rankos. Jis klausėsi 
vis dar besitraukiančio atgal Senamadiško Kostiumo vapaliojimų. Varg- 
jęs... užsižiopsojęs... Draudimas... bankas... nubraižyti schemą... iš- 
kviesti policiją... 

O Jaunas bei Stiprus vis artėjo link jo, daužydamas strypu į delną. 
Jis net nesiklausė savo priešininko veblenimo. Kokia gali būti kalba apie 
draudimą, apie kompensaciją, juk Senamadiškas Kostiumas jį išgąsdino. 
Jis važiavo ramiai, atsipalaidavęs, klausėsi Džono Peičeko. Jaunas ir 
Stiprus ketino atsiskaityti sa Senamadišku Kostiumu, nes nuo vargšelio 
sklindantis baimės kvapas jaunuolį vis labiau siutino. Klasikinis zuikio 
bei aviganio atvejis. Kai tik zuikiui nebebus kur toliau trauktis... Ir štai 
išsigandęs nelaimėlis atsirėmė nugara į savo "Fordą". Strypas pradėjo 
kilti aukštyn... 

Bet jis spėjo tik pakilti - nusileisti nespėjo, ir kraujas nebuvo pralie- 
tas. Todėl, kad Džudė, maža trapi Coliukė, jau stovėjo tarp dviejų vy- 
riškių 1r drąsiai žvelgė Jaunam bei Stipriam tiesiai į akis. 

Fredas sumirksėjo akimis, negalėdamas suprasti, kaip ji sugebėjo 
taip greitai tenai atsidurti. O tada? Tada Džudė sudavė įniršusiam Jau- 
nam ir Stipriam per ranką! Šleptelėjo garsiai bei stipriai, taip, kad ant 
raumeningos jaunuolio rankos liko jos delno pėdsakai. Fredas viską ma- 
tė ir negalėjo patikėti savo akimis. 

"Liaukis! - išrėkė Džudė tiesiai jaunuoliui į veidą. - Tuojau pat nu- 
leisk šitą daiktą! Tu ką, visai išprotėjai? Nori sėsti į kalėjimą dėl aplam- 
dyto gelžgalio, verto septynių šimtų dolerių? Nuleisk šitą daiktą! Ar tu 
girdi mane, dručki? Nuleisk šitą... DAIKTĄ!" 

Vienu momentu Fredui pasirodė, kad strypas nusileis tiesiai ant jo 
gražuolės draugės galvos. Tačiau Džudė nesitraukė, stovėjo ir žiūrėjo 

Jaunam bei Stipriam tiesiai į akis. Šalia jos jis atrodė kaip tikras milži- 
nas. Ir tada ji neskleidė jokio baimės kvapo, nelaižė liežuviu viršutinės 
lūpos, o jos žvilgsnis nebėgiojo - spindinčios akys buvo įsmigusios į 
vyriškį. 

Po akimirkos smarkuolis nuleido strypą. 

Fredas net nepastebėjo, kaip ant šaligatvio susirinko minia smalsuo- 
lių. Atsipeikėjo tik išgirdęs jų aplodismentus. Jis prisijungė prie "Žiūro- 
vų", neapsakomai didžiuodamasis savo išrinktąja. Tačiau netrukus vy- 
riškis pastebėjo, jog merginos veidas sutrikęs, tarsi ji pati nesuvoktų, 
kaip atsidūrė tokioje situacijoje. Bet Džudė nesitraukė. Sugriebusi už 
rankos Senamadišką Kostiumą, atitempė jį arčiau bei privertė įvykio da- 
lyvius paspausti vienas kitam rankas. O kai atvažiavo policija, abu vy- 
riškiai jau sėdėjo šalia vienas kito ant kelio bordiūro ir apžiūrinėjo drau- 
dimo polisus. Incidentas buvo baigtas. 

Fredas su Džiude, susikibę už rankų, žingsniavo toliau. Du kvarta- 
lus Fredas tylėjo. Žavėjosi ja? Turbūt taip ir buvo. Galiausiai ištarė: "Tai 
buvo nepakartojamas reginys". 

Džudė sumišo, pažvelgė į vyriškį, nusišypsojo. "Ne, - pasakė ji. - Jei 
nori kaip nors apibūdinti mano poelgį, manyk, jog tai pilietiškumo ap- 
raiška. Mačiau, kad tas vaikinas pats save ketina įkišti į kalėjimą. O aš 
šito nenorėjau... O antrasis galėjo būti sunkiai sužalotas." 

Šiuos žodžius ji ištarė po trumpos pauzės, tarsi teisindamasi. Ir Fre- 
das pirmą kartą suvokė, kad ji ne tik drąsi, ji turi tikro vikingo širdį. 

"O tu nepagalvojai, kuo viskas galėjo baigtis, a? - paklausė Fredas. 
Jis buvo taip sukrėstas, jog tuo momentu net nesuprato, jog jam pačiam 
turėtų būti gėda... Jo draugė puolė vykdyti savo pilietinės pareigos, kai 
jis, vyras, taip ir liko stovėti... kaip stulpas. - Tu nepagalvojai, kad įsiu- 
tęs dručkis galėjo smogti tau?" 

Džudė nuleido akis. "Man tokia mintis neatėjo į galvą", - prisipažino ji. 


Pagaliau Fredas pasiekia Čeizo gatvę, iš kur puikiai matosi Misisipė. 
Taip toli jis niekada nebėga. Prie Liberti Heitso pasuka atgal ir tuo pačiu 
maršrutu visas prakaituotas grįžta namo. Dažniausiai bėgiojimas pakelia 
jam nuotaiką, tiktai ne šiandien. Bent jau kol kas... Bebaimė drąsuolė, 
ankstesnė Džudė, tokia nepanaši į tą Džudę, kuri dabar gyvena jo na- 
muose. Neramus žvilgsnis, nerišlus kalbėjimas per miegus, miegas die- 
nos metu... Fredas net pasikalbėjo apie tai su gydytoju Petu Skardu, kai 
tas vakar buvo užsukęs į "Golcą" apžiūrėti žoliapjovių. 

Fredas jam parodė porą "Dyrų" bei "Hondą", pasiteiravo apie jo ar- 
timųjų sveikatą, po to lyg tarp kitko pasakė: "Sakykite, gerbiamasis... 
kaip jums atrodo, ar gali žmogus staiga išprotėti? Nei iš šio, nei iš to... 
viens du - ir viskas?" 

Skardas įdėmiai pažvelgė į Fredą. Vyriškiui, žinoma, tai nelabai patiko. 

"Jūs turite galvoje kokį nors paauglį ar kalbate apie suaugusį žmogų?" 

"Na, aš kalbu apskritai, nieko konkretaus neturiu galvoje. Iš princi- 
po... - Garsus juokas nuskambėjo neįtikimai. Peto Skardo veido išraiška 
bylojo, kad jis netiki, jog klausimas tik teorinis. - Nekalbu apie realų 
žmogų. Bet, jei jau to paklausėte, sakykime, aš turiu galvoje suaugusį 
žmogų." 

Skardas susimąstė, po to papurtė galvą: "Medicinoje galima surasti 
tik keletą absoliučių tiesų, tuo labiau psichiatrijoje. Todėl, mano supra- 
timu, tikimybė, jog žmogus staiga nei šio, nei iš to gali išprotėti, labai 
menka. Tai turėtų būti procesas. Mes dažnai girdime žmones kalbant, 
kad kažkas išprotėjo, bet tai tik žodžiai. Psichinės veiklos sutrikimai, 
neurozės, psichozės - ilgalaikis procesas, ir yra požymiai, pagal kuriuos 
galima spręsti, jog minėtas procesas prasidėjo. Kaip jaučiasi jūsų moti- 
na, Fredai?" 

"Motina? O, normaliai. Dabar jai viskas gerai." 

"O kaip Džudė?" 

Jam prireikė sekundės, ir lūpose pasirodė dirbtinė šypsena. 

"Džudė? Ir jai viskas gerai. Suprantama, gerai. Ji, kaip visada, žydi 
bei kvepia." 

Na, taip, suprantama. Kaip visada. Žydi ir kvepia. Tik kai kurie po- 
žymiai... 

"Galbūt viskas praeis, - galvoja Fredas - Seni geri endorfinai* atliks 
savo darbą, ir viskas atrodys ne taip baisiai. 

Fredui būdingas optimizmas, jis netiki galimybe nukrypti į iraciona- 
lumą. Jo lūpose pasirodo lengva šypsena. Pirmą kartą šiandien nusišyp- 
sojo. - Galbūt viskas, kas dabar darosi Džudei, praeis taip greitai ir ne- 
pastebimai, kaip ir prasidėjo. Gal čia tik mėnesinių įtaka." 

Viešpatie, kaip norisi, kad viskas susitvarkytų. Ir apie Tajų dar rei- 
kia pagalvoti. Jis turi su sūnumi pasikalbėti, nors pats Fredas netiki Ven- 
delo Grino hipoteze, jog Kaulio apskrityje apsireiškė garsaus žmogėdros 
Alberto Fišo, gyvenusio praėjusio šimtmečio pradžioje, palikuonis, ku- 
riuo iki šiolei gąsdinami vaikai... Bet juk kažkas vyksta. Kraupaus, bai- 
saus... Kažkas nužudė mažą mergaitę ir berniuką, o po to taip baisiai 1š- 
niekino jų kūnus. 

"Ant šlaunų, liemens.bei sėdmenų įkandimų pėdsakai", - galvoja 
Fredas ir bėga dar sparčiau, nors jaučia diegiant šoną. Šitie žodžiai ne- 
paliauja suktis jo galvoje, bet jis netiki, kad visos šitos baisybės gali kaip 
nors paliesti jo sūnų, nesupranta, kaip jos galėjo šitaip pakeisti Džudės 
elgesį. Tuo labiau, jog jo žmona pradėjo keistis dar tada, kai nužudyti 
vaikai buvo gyvi ir nerūpestingai žaidė savo kiemuose. 

* Endorfinai - smėgenų gaminama cheminė medžiaga, gerinanti nuotaiką. 


4() 


Gal taip... o gal ir ne, bet dabar palikime Fredą su jo nerimu, gerai? Iš- 
lįskime iš jo galvos, aplenkime jį, keliaukime tiesiai prie jo nerimo šaltinio. 


Sutuoktinių miegamojo, esančio antrame aukšte, langas atviras. Ant 
jo tinklelis nuo vabzdžių, tačiau mums, suprantama, tai ne kliūtis. Mes 
skrendame į miegamąjį, skrendame su vėjeliu, su pirmaisiais bundan- 
čios dienos garsais. | 

Bundančio miesto garsai nepažadina Džudės Maršal. Anaiptol. Ji 
guli atviromis akimis jau nuo trečios valandos nakties, nežinia ko ieško- 
dama tamsos šešėliuose, bėgdama šalin nuo baisių sapnų, kurių nesinori 
net prisiminti. Tačiau kai ką moteris prisimena, nors jai šito oi kaip ne- 
sinorėtų. 

- Vėl mačiau akį, - praneša Džudė tuščiam kambariui. Jos liežuvis 
išslysta iš burnos ir, jeigu jau Fredas šito nemato, ji ne šiaip sau paliečia 
liežuviu viršutinę lūpą, o laižo ją ilgai... visai kaip šuo išlaižo dubenėlį su 
maistu. - Raudoną akį. Tai jo akis. Karaliaus. 

Ji žiūri į medžių, augančių prie namo, šešėlius. Jie šoka ant lubų, 
formuojasi į kūnus, veidus... ir vėl į kūnus. 

- Karaliaus akis, - pakartoja Džudė ir dabar jau žiūri į savo sunertas 
rankas bei į jas įsmigusius nagus. - Abala! Lapės lapių olose! Abala 
dun, Raudonas Karalius! Žiurkės žiurkių urvuose! Abala Manšanas! Ka- 
ralius savo pilies bokšte, jis valgo duoną su medumi! Griovėjai požemyje 
kala jam pinigus! 

Moteris sukioja galvą iš vienos pusės į kitą. O, šitie balsai! Jie atsė- 
lina iš tamsos, o kartais ir atsibudusi ji aiškiai mato priešais save ką tik 
sapne regėtą Tamsųjį bokštą, iškilusi virš rožių lauko. Kraujo laukas. Po 
to pasipila nesuprantami žodžiai įvairiomis kalbomis, kažkokie pareiški- 
mai... Džudė jų nesupranta ir negali suvaldyti. Anglų kalbos mišinys su 
kažin kokia abrakadabra. 

- Sliūkinti, sliūkinti, sliūkinti, - ištaria moteris. - Mažyliai sliūkina 
kruvinomis kojomis... o Viešpatie, nejaugi tai niekada nesibaigs? 

Liežuvis vėl išlenda iš burnos ir laižo lūpų griovelį. O galvoje žodžiai: 
"Abala, Abala don, Kanta Abala..." 

Šitie kraupūs nesuprantami žodžiai, tas baisus Bokštas, po juo de- 
gantys urvai, o urvais sliūkina vaikai. Jų kojos kruvinos. Jos galva pilna 
tokių vaizdinių, ir yra tik vienintelis būdas juos sustabdyti bei susigrą- 
žinti ramybę. 

Džudė Maršal atsisėda. Ant staliuko prie lovos stovi lempa, guli 
paskutinis Džono Grišemo romanas, nedidelis bloknotas. Tai Tajaus do- 
vana gimtadienio proga. Kiekviename puslapyje užrašas: "ŠTAI DAR 
VIENA MAN KILUSI IDĖJA". Čia pat ir rašiklis. 

Moteris griebia bloknotą ir rašo: "Nėra Abalos, nėra jokio Bokšto, 
jokių Griovėjų nei Raudono Karaliaus, tai tik mano sapnai." 

Regis, šito pakanka, bet rašikliai - tai juk keliai nežinia į kurią pu- 
sę... ir, dar nespėjus Džudei atitraukti rankos nuo sūnaus padovanoto 
bloknoto, ji užrašo dar porą eilučių: "Juodasis namas - durys pas Abalą, 
įėjimas į pragarą... Šeolas... Manšanas... visi šitie pasauliai bei sielos..." 

Pakaks! O gailestingasis Dieve! Bet visų baisiausia: o jeigu viskas 
staiga įgaus prasmę? 

Džudė numeta rašiklį ant staliuko, tas rieda, kol atsitrenkia į lempą. 
Tada išplėšia iš bloknoto prirašytą lapą, suglamžo bei įsikiša į burną. 
Įnirtingai kramto, tuomet praryja. Akimirkai popieriaus kamuoliukas 
įstringa gerklėje, bet po to nuslenka žemyn. Džudė krenta ant pagalvės. 
Veidas išblyškęs, šlapias nuo prakaito, akyse ašaros, tačiau šešėliuose 
ant lubų ji daugiau nebemato veidų nei vaikų, nei žiurkių urvuose, nei la- 
pių, nei Karaliaus akių! Dabar tai vėl tik medžių šešėliai. O ji - Džudė 
Maršal, Fredo žmona, Tajaus motina. Čia Libertivilis, Frenč Lendingas, 
tai Viskonsinas, Amerika, čia Šiaurės pusrutulis, tai jos pasaulis, ir nėra 
jokio kito pasaulio, išskyrus šį. Tegul taip ir būna. 

Viešpatie, kad tik taip ir būtų. 

Džudė užsimerkia. Kai moteris pagaliau užmiega, mes pereiname 
miegamąjį ir einame link durų. Bet dar mums nepasiekus durų, Džudė 
ištaria dvi frazes, ištaria kaip tik tuo momentu, kai pereina ribą nuo re- 
alybės į miego pasaulį: 

- Bernsaidas - ne tavo vardas. Kur tavo urvas? 

Miegamojo durys užrakintos, todėl mes pasinaudojame rakto sky- 
lute, išlendame ir einame koridoriumi, kuriame kabo Džudės bei Fredo 
giminaičių fotografijos. Čia ir fotografija šeimyninėje Maršalų fermoje, 
kur Džudė su Fredu praleido siaubingą, bet, laimei, trumpą savo gyve- 
nimo periodą. Jie čia gyveno po vestuvių. Norite gero patarimo? Nieka- 
da nekalbėkite su Džude apie Fredo brolį Filą... 

Koridorius baigiasi. Čia esančiose duryse nėra rakto skylutės, todėl 
mes, kaip telegrama, lendame pro durų apačią. Iškart suvokiame pate- 
kę į berniuko kambarį. Apie tai byloja kedų kvapas, sumišęs su kojų 
kremo kvapu. Kambarys nedidukas, tačiau atrodo didesnis už berniuko 
tėvų miegamąjį, galbūt todėl, kad čia nėra nerimo auros. Ant sienų įžy- 
mybių fotografijos: Šakilas O'Nilas, Džeromis Barnis, Tailerio numylė- 
tinis - Markas Makgairas. Jis žaidžia už Sent Luiso "Kardinale". Tai 
konkurentų klubas, bet, velniai rautų, juk Milvokio "Aludariai" ir nepre- 
tenduoja į aukštas vietas. Į jų komandą amerikiečių lygoje visi valosi ko- 
jas, o į "Kardinale" komandą - Internacionalinėje lygoje. Tačiau Makgai- 
ras... jis tikras didvyris. Stiprus, kuklus, per visą mylią gali atmušti 

beisbolo kamuolį. Netgi Tailerio tėvas, kuris šiaip jau serga už Viskon- 
sino komandas, sutinka su tuo, jog Makgairas - tikras unikumas. 

Taip pat ant sienos berniuko kambaryje (to paties berniuko, kuriam 
netrukus lemta tapti ketvirta Žvejo auka) pačioje garbingiausioje vietoje 
kabo reklaminis turizmo agentūros plakatas. Ant jo pavaizduota didžiulė 
pilis, iškilusi virš rūke skendinčios pievos. Čia pat priklijuotas užrašas, 
parašytas žaliomis raidėmis: "SUGRĮŽKITE Į OLD SOD". Berniukas 
jau seniai rengėsi nukirpti užrašą. Jis pasikabino ant sienos plakatą ne 
todėl, kad jam patinka Airija. Jam tas plakatas simbolizuoja kažką kitą. 
Visai Kitką. Tai tarsi kažkokios nuostabios karalystės nuotrauka... ste- 
buklingos, kur po miškus klaidžioja vienragiai, o urvuose gyvena dra- 
konai. Airija čia niekuo dėta. Taip pat ir Haris Poteris. Tai Kitokio Pa- 
saulio karalystės pilis. Ir tą pilį berniukas pamato pirmiausia, kai tik at- 
sibunda rytais. Prieš užmigdamas jis taip pat pasižiūri į ją. Ir lieka pa- 
tenkintas. 

Tajus susirietęs į kamuoliuką, su vienomis trumpikėmis... žmogutis 
šviesiais susitaršiusiais plaukais, prikišęs nykštį prie pat burnos. Jis tur- 
būt kažką sapnuoja: mes matome, kaip akių obuoliai juda po užmerkto- 
mis blakstienomis. Lūpos taip pat kruta, kažką šnabžda... Abala? Jis kar- 
toja savo motinos tariamą žodį? Na ne, žinoma, ne. Bet... 

Mes pasilenkiame arčiau, tačiau mums nieko nepavyksta išgirsti, 
nes įsijungia raudonas radijo imtuvas su jame įtaisytu laikrodžiu ir tą pa- 
čią akimirką kambarį užlieja Džordžo Retbano balsas. Jis išveda berniu- 
ką iš sapnų karalystės: 

- Bičiuliai, jūs turite mane išgirsti, nors aš apie tai kalbu jau nebe pir- 
mą kartą. Jeigu jūs dar nebuvote užsukę į brolių Henraidų baldų par- 
duotuvę Frenč Lendinge, vadinasi, jūs nežinote, kas yra baldai. Čia jūs 
pamatysite tikrą stilių. Ir ne tik. Svetainės komplektai, valgomųjų, mie- 
gamųjų - tai garsių firmų produkcija. Jomis galima pasitikėti. NETGI 
NEREGYS GALI PAMATYTI, JOG BROLIAI HENRAIDAI - TAI 
KOKYBĖ! 

Tajus Maršalas juokiasi dar būdamas užsimerkęs. Jam patinka 
Džordžas Retbanas. Džordžas - šaunus bičas. 

Ir čia pat, be jokios pauzės po išpyškintos reklamos, Džordžas tęsia: 

- Jūs jau pasiruošėte "Alaus konkursui", ar ne taip? Išsiuntėte man 
atvirlaiškius, kur užrašėte savo vardą, pavardę, adresą bei telefono 
numerį? Tikiuosi, jog taip ir yra, nes terminas baigėsi vidurnaktį. Kas 
nespėjo... tas pavėlavo. Apgailestauju. 

Tajus užsimerkia, tris kartus ištaria vieną ir tą patį žodį:-"Mėšlas, 
mėšlas, mėšlas." Suprantama, jis pamiršo. Beliko vienintelė viltis - jo tė- 
vas, kuris, žinodamas sūnaus užmaršumą, galėjo jo vardu nusiųsti pa- 
raišką dalyvauti konkurse. 

- Pirmasis prizas? - toliau kalba Džordžas. - VIENINTELIS šansas 
kam nors iš jūsų tapti betbojumi arba betgerle* visose rungtynėse su 
"Cincinati". 

Tai VIENINTELIS šansas gauti beisbolo lazdą su Ričio Seksono 
autografu, MEDŽIO gabalėlį, kuriame slypi ŽAIBAS! Nekalbant jau 
apie penkiasdešimt vietų greta pirmosios bazės, šalia manęs, Džordžo 
Retbano, Kaulio apskrities beisbolo reikalų žinovo. BET KAM AŠ JUMS 
APIE TAI KALBU? Jeigu jūs neišsiuntėte atvirlaiškio, vadinasi, jau pa- 
vėlavote. Baigtas kriukis. O, aš žinau, kodėl apie tai prisiminiau. Todėl, 
kad ateinantį penktadienį jūs įsijungtumėte mano radijo stotį, vildamiesi, 
jog aš ištarsiu būtent JŪSŲ PAVARDE! 

Tajus dejuoja. Jis beveik neturi šansų, kad išgirs savo pavardę. Vie- 
na viltis - tėvas. Kamuoliukų padavinėtojo vaidmuo jį neypatingai žavi. 
Anoks čia džiaugsmas, apsirengus sunkiais drabužiais lakstyti priešais 
tribūnas. Bet štai gauti beisbolo lazdą su Ričio Seksono autografu... su 
žaibu viduje... būtų šaunu. 

Tajus nusirita nuo lovos, uosto marškinėlių pažastis, numeta juos 
ant stalo, išsitraukia iš komodos kitus. Tėvas kartais klausia, kodėl jis 
taip anksti nustato žadintuvą, juk dabar vasaros atostogos, ir Tajus nie- 
kaip negali įtikinti gimdytojo, jog Žmogaus gyvenime svarbi kiekviena 
diena... Ypač tos dienos, kurios šiltos, pilnos saulės šviesos bei nerū- 
pestingumo. Berniukas jaučiasi taip, tarsi jo galvoje skambėtų tylus bal- 
sas, teigiantis, jog nevalia prarasti nė minutės, nes laiko nedaug... Ne- 
daug laiko. 

Kita Džordžo Retbano frazė galutinai išvaiko visus Tailerio miegus, 
suveikia tarsi ant galvos išpiltas kibiras šalto vandens. 

- Ei, Kaulio gyventojai, norite pasikalbėti apie Žvejį? 

Taileris sustingsta. Jis jau apsirengęs, rankoje laiko sportbatį. Keis- 
tas nemalonus šaltukas nubėga jo nugara, po to - per rankas. Žvejys. 
Kažkoks psichas, žudantis vaikus... ir juos suryjantis? Taip, jis girdėjo 
apie tai kalbant vyresnius vaikus beisbolo aikštelėje, Frenč Lendingo 
Pramogų centre. Bet kas galėtų ryžtis šitokiam dalykui. Žmogėdra! 
Kažkas neįtikėtino! 

Džordžo balsas prityla: 

- O dabar ketinu su jumis pasidalyti maža paslaptimi, todėl įdėmiai 
pasiklausykite dėdės Džordžo. - Taileris sėdi ant lovos, įdėmiai klauso- 
si. Juk šito Džordžas prašė. Keista, kad jis palietė temą, kuri niekaip ne- 
susieta su sportu. Tokia jam tolima. Bet Taileris šituo žmogumi pasitiki. 
Juk prieš porą metų būtent jis išpranašavo, jog Milvokio "Dručkiai" pa- 
* Betbojus, betgerlė - berniukas ar mergaitė, padavinėjantys kamuolius beisbolo 

rungtynių metu. 

teks į geriausių aštuntuką, kai visi kiti tvirtino, kad jie jau pirmame etape 
iškris. Taip, jis išpranašavo... 

Džordžo balsas dar tylesnis, jis kalba beveik pašnibždomis: 

- Tikrasis Žvejys, berniukai ir mergaitės, Albertas Fišas, mirė jau 
prieš septyniasdešimt šešerius metus. Ir, kiek man žinoma, niekada ne- 
buvo pasukęs į vakarus nuo Niudžersio. Be to, jis turbūt sirgo už Niu- 
jorko "Jankius"! TODĖL ATSIPALAIDUOK, KAULIO APSKRITIE! 
IR NUSIRAMINK! 

Berniukas lengviau atsidūsta, šypsosi, aunasi kedus. Teisingai - rei- 
kia atsipalaiduoti. Diena tik prasideda, šviečia saulė... Tiesa, mama pas- 
taruoju metu šiek tiek ku-kū, bet jai tai praeis. Ir viskas bus gerai. 

Sia optimistine gaida ir baigiasi mūsų viešnagė. Paviešėjome ir pa- 
kaks, kaip pasakytų Džordžas Retbanas. O jei jau prisiminėme Džordžą, 
visur esantį Kaulio rytmečio balsą, gal mums derėtų jį susirasti? Ne pati 
prasčiausia idėja. Tuojau pat ją realizuosime. 


3 skyrius 


Mes išskrendame pro Tailerio kambario langą, paliekame Libertivilį 
ir pasukame pietvakarių kryptimi. Nesklandome, o greitai mojuojame 
sparneliais - juk skrendame su reikalais. Pasukame prie vandenų Tėvo, 
blykčiojančio ryto saulės šviesoje. Tarp jo ir kelio Oo iškilęs radijo sto- 
ties bokštas. Įkvepiame žolės, medžių, šylančios žemės aromato, bet ar- 
tėjant prie bokšto šį aromatą nustelbia alaus kvapas. 

Šalia radijo stoties, pramoninėje zonoje, stovi nedidelis blokinis pa- 
statas. Prie jo glaudžiasi mašinų stovėjimo aikštelė, kurioje telpa vos 
pustuzinis automobilių. Kai dieną keičia vakaras, ilgi šešėliai nuo alaus 
rezervuarų sugula ant pievelėje priešais aikštelę įtvirtinto skydo... po to 
ant pastato ir galiausiai - ant pačios aikštelės. Ant skydo užrašas: "KDSU 
- AM - MŪSŲ BALSAS KAULIO APSKRITYJE". Skersai šito užrašo 
raudonomis raidėmis parašyta: "Trojus myli Marianą! Taip!" Vėliau vie- 
nas iš radijo stoties komandos darbuotojų, Hovis Solas, nuvalys šitą už- 
rašą, bet kol kas jis puikuojasi ant skydo ir primena mums, kaip reiškia- 
mi meilės jausmai vienaukštėje Amerikoje. Matote, ir čia mes radome 
kažką gero. 

Tą pačią akimirką iš šoninių radijo stoties pastato durų išeina liesas 
vyriškis, apsiavęs chaki spalvos "dokersais"*, baltais iki galo užsagsty- 
tais medvilniniais marškiniais, be kaklaraiščio, su siauromis madingomis 
petnešomis. 

Sidabrinius šito žmogaus plaukus pridengia keista senovinė, bet 
puikiai atrodanti šiaudinė skrybėlė "fedora". Didžiuliai saulės akiniai sle- 


* "Dokersai" - plačios kelnės su kilpomis apačioje. 

pia akis. Jis sustoja prie gazono, kairėje durų pusėje, po garsiakalbiu, iš 
kurio girdisi šios dienos orų prognozė. Radijo stotis šiuo metu transliuoja 
vietos naujienų laidą. Toliau - naujausia informacija iš Čikagos žemės 
ūkio produktų biržos... Ir tada vyriškis atsisės prie mikrofono. Tai bus 
tik po dešimties minučių. 

Mes su vis didėjančia nuostaba sekame, kaip jis išsitraukia pakelį ci- 
garečių, paauksintą žiebtuvėlį, prisidega ir užsirūko. Žinoma, šitas vy- 
riškis su petnešomis, "dokersais" ir "fedora" negali būti Džordžas Ret- 
banas. Mūsų mintyse visai kitoks šito žmogaus portretas. Tai turėtų 
būti žmogus su didžiuliu pilvu, kabančiu virš languotų kelnių (keptų deš- 
relių padarinys), jo veidas raudonas (čia jau alučio nuopelnas, be to, 
dar rėkavimai į mikrofoną), galingas tvirtas kaklas (argi kitokiame ga- 
lėtų tilpti tokios galingos balso stygos). Ne tik mes, o ir visa Kaulio ap- 
skritis mano jį esant tvirtų plaučių, išverstakį, plačiu užpakaliu, susivė- 
lusį... Ir jeigu jau jis rūko, tai, suprantama, tik cigarus; važinėja būtinai 
"Ševroletu", balsuoja už respublikonus... Bet kurią akimirką jį gali ištikti 
širdies smūgis. Liežuvis jo be kaulų, be to, jam būtinai padidėjęs cho- 
lesterolio kiekis. Ir dar - jis be galo prietaringas... 

Čia ne tas vyriškis. Šitas juda lengvai tarsi šokėjas. Tai ledinė arbata 
karštą vasaros dieną, šaltakraujiškas... kaip pikų karalius. 

Dalykas labai paprastas. Akivaizdu, jog Džordžo Retbano apskritai 
nėra. Toks žmogus neegzistuoja. Jis išgalvotas, tai tik vienas iš šito lie- 
so vyriškio personažų, vienas iš jo veidų. Radijo stoties darbuotojams 
žinomas tikrasis jo vardas, jie laiko save žaidimo dalyviais, tačiau neži- 
no nė pusės to, su kuo susietas šitas žmogus. Jei tiksliau - jie Žino tiktai 
trečdalį, nes šitas vyriškis yra keturiuose asmenyse... 

Bet kuriuo atveju Džordžas Retbanas yra KDSU, paskutinės dar 
gyvuojančios radijo stoties, kuri transliuoja AM diapazonu, gelbėtojas. 
Iš rinkos juos baigia išstumti grobuoniškos trumpųjų bangų stotys. Pen- 
kias dienas per savaitę Džordžas Retbanas veda ypač populiarią rytinę 
laidą, šitaip priviliodamas ir gerbėjus, ir rėmėjus. Todėl radijo stoties ko- 
manda vertina bei brangina šį Žmogų. 

Virš vyriškio galvos garsiakalbis spjaudo žodžius: "...nėra jokio siūlo 
galo, kaip sako policijos viršininkas Deilas Hilbertsonas, kuris "Heroldo" 
reporterį, Vendelą Griną, pavadino panikos skleidėju, labiau besirūpinan- 
čiu laikraščio tiražu negu tvarka Frenč Lendinge... 

O kol kas Ardene gaisro metu žuvo pagyvenęs fermeris bei jo žmo- 
na. Horstas Leplemajeris bei jo aštuoniasdešimtmetė žmona Gertrūda..." 

- Horstas Leplemajeris, - pakartoja liesas vyriškis ir godžiai įtraukia 
dūmą. 

Už jo nugaros atsidaro durys. Nors rūkalius stovi po garsiakalbiu, 

jis išgirsta šį garsą. Akivaizdu, jog po akiniais paslėptos jo akys negy- 
vos... nuo pat gimimo, todėl jis apdovanotas idealia klausa. 

Išėjęs iš pastato vyriškis jaunas, blyškaus kampuoto veido. Jis 
markstosi nuo saulės tarsi ką tik iš kokono išsiritęs drugelis, plūgo 1š- 
verstas į dienos šviesą. Plikai nusiskutęs, tik per galvos vidurį (it mo- 
haukų genties indėnas) palikęs skiauterę, kuri baigiasi kasyte. Skiauterė 
ryškiai raudona, o kasytė - elektrinės spalvos. Vienoje ausyje žaibą pri- 
menantis auskaras. Jis vilki juodais sportiniais marškinėliais su užrašu: 
"SNIVELING ŠITS - 97; MES PUIKIAI PASIRUOŠĖME ŠITAM 
TURNĖ". Vienoje rankoje vyriškis laiko CD diską. 

- Sveikas, Morisai, - neatsisukdamas pasveikina jį liesas vyriškis. 

Morisas išsižioja iš nuostabos. Dabar jis panašus į mielą žyduką. 
Beje, toks ir yra. Morisas Rozenas radijo stotyje atlieka praktiką. Jis čia 
atsiųstas iš Viskonsino universiteto. "Viešpatie, kaip man patinka nemo- 
kama darbo jėga!" - pareiškė kartą radijo stoties vadovas Tomas Vigin- 
sas, trindamas rankas. Joks kitas vadovas taip priekabiai ir skrupulingai 
neskaičiuoja savo kompanijos išlaidų, kaip tą daro Tomas Viginsas. Jis 
elgiasi tarsi drakonas, sėdintis ant aukso krūvos (nors radijo stoties są- 
skaitoje nebuvo ir nenusimatė tokių turtų). 

Nuostaba išnyksta iš Moriso veido, jis nusišypso. 

- Vau! Misteri Laidenai! Nieko sau! Na jūsų ir klausa! 

Ir čia jaunuolis vėl susirūpina. Jei misteris Laidenas, stovėdamas 
po amsinčiu garsiakalbiu, ir išgirdo, kaip kažkas išėjo iš pastato, tai ko- 
kiu būdu jam pavyko sužinoti, kas būtent atsirado už jo nugaros? 

- Iš kur žinote, jog tai aš? - teiraujasi jis. 

- Rytais čia tik du žmonės kvepia marihuana, - aiškina Henris Lai- 
denas. - Vienas iš jų po to išsiplauna burną dantų eliksyru, o kitas - tai 
tu - apsieina be jo. 

- Vau, - pagarbiai pakartoja Morisas. - Jūsų uoslė šuniška. 

- Būtent, - sutinka Henris. Ir svajingai tęsia: - Tai sudėtingas dar- 
bas, bet kažkas turi jį atlikti. O dėl tavo rytinių pasimatymų su žolyte... 
Leisk duoti tau vieną patarimą. 

- Taip, žinoma. - Morisas pirmą kartą taip ilgai kalbasi su Henriu 
Laidenu ir suvokia, jog šitas vyriškis visu šimtu procentų atitinka tą 
įvaizdį, kokį buvo susikūręs. Ir tikrai nesunku patikėti jo gebėjimu per- 
sikūnyti, tapti kitokiu. Bet... tai labai neįprasta. 

- Tai, kuo mes užsiimame vaikystėje, gali tapti įpročiu, - jo balsas 
švelnus, visai nepanašus į Džordžo Retbano. - Tai mano patarimas tau, 
vaikine. 

- Taip, tikrai, - sako Morisas. Jis neturi supratimo, apie ką kalba 
misteris Laidenas. Jaunuolis lėtai, droviai ištiesia ranką su CD. Akimirką, 
kol Henris neima iš jaunuolio rankų disko, jis jaučia nuoskaudą. Tarsi 

jam vėl septyneri... jis mėgina sudominti savo nuolat užsiėmusį tėvą 
nauju piešiniu, kurį visą pusdienį piešė savo kambaryje... Tik paskui 
staiga suvokia: "Jis gi aklas, medine tu galva. Jis gali užuosti nuo tavęs 
sklindantį marihuanos kvapą ir ausys jo kaip šikšnosparnio, bet iš kur jis 
gali žinoti, kad tavo rankoje CD?" 

Atsargiai, tarsi baimindamasis savo drąsos, Morisas paima Henrį už 
riešo. Pajunta, kaip tas krūpteli, tačiau priglaudžia prie jo rankos plast- 
masinę dėžutę. 

- A, CD, - sako Henris. - Ir kas tenai? 

- Turite įterpti šitą gabalą į savo vakarinę programą, - atsako Mori- 
sas. - Prašau. 

Pirmą kartą Henrio veide atsispindi nerimas. Jis užtraukia dūmą, nu- 
meta cigaretę į prie durų stovintį pilną smėlio kibirą. 

- Apie kokią programą kalbi? - klausia jis. 

Užuot atsakęs tiesiai, Morisas čepsi lūpomis, imituodamas garsus, 
kuriuos skleidžia mažas, bet rajus graužikas. Ir kad būtų įtikimiau, pare- 
mia garsia firmine Viskonsino žiurkės fraze, kurią nuolat kartoja Džor- 
džas Retbanas "Ir aklas..." Moriso amžiaus jaunuoliai ją puikiai Žino. 

Su imitacija Morisas nelabai susidorojo, tačiau ir taip buvo aišku, 
ką jis norėjo pavaizduoti: vienintelę Viskonsino žiurkę, kurios vakarinė 
programa per KWLA- FM žinoma visai Kaulio apskričiai. KWLA - ma- 
žytė studentiška radijo stotis, transliuojanti FM diapazonu. Ją gaubia 
prasta šlovė, tačiau Žiurkės klausytojų auditorija didžiulė. 

Ir jeigu kas nors sužinos, jog visų gerbiamas Džordžas Retbanas, 
"Aludarių" sirgalius, balsuojantis už respublikonus, dirbantis KDSU ra- 
dijo stotyje, tuo pat metu yra dar ir Viskonsino žiurkė, galima tikėtis 
rimtų nemalonumų. 

- Kodėl tu staiga nusprendei, jog Viskonsino žiurkė - tai aš? - klau- 
sia Henris. - Aš beveik nepažįstu žmogaus, apie kurį kalbi. Kas įkalė tau 
į galvą tokią kvailą mintį? 

- Informacijos šaltinis, - mėgina išsisukti jaunuolis. 

Jis neketina išduoti Hovio Solo, net jei įkaitintomis replėmis kas nors 
plėštų jam nagus. O ir pats Hovis šitą sužinojo atsitiktinai: kartą užėjo po 
Henrio į tualetą ir pamatė ant grindų jo pamestą piniginę. Matyt, kol sėdėjo 
"soste", ta išslydo iš užpakalinės kelnių kišenės. Regis, žmogui, turinčiam 
tokius jautrius jutimo organus, taip neturėtų nutikti, bet, matyt, Henris 
tuo metu buvo apie kažką užsigalvojęs. Kai tiek daug dirbi, yra apie ką pa- 
galvoti. Hovis iš smalsumo įkišo nosį į pamestą piniginę ir aptiko joje 
KWLA leidimą, o eilutėje "Pavardė" kažkas buvo įspaudęs žiurkės atvaiz- 
dą. Na tai va, žaidimas baigtas... 

- Niekada gyvenime nebuvau peržengęs KWLA slenksčio, - sako 
Henris. Ir tai teisybė. Viskonsino žiurkės laidą jis ruošia namuose, po to 

išsiunčia juostą per abonentinę dėžutę, kurią nuomojasi Džo Sramerio 
vardu centriniame pašto skyriuje. 

- Ar tu irgi tapai kieno nors informacijos šaltiniu, Morisai? 

- Kas? 

- Ar pasakei kam nors, kad aš esu Viskonsino žiurkė? 

- Ne. Žinoma, ne! - Laimei, tai buvo teisybė. Nors niekada nežino- 
si, diena juk ką tik prasidėjo... 

- Ir nepasakysi, ar taip? Gandai turi vieną ypatybę - jie prigyja bei 
įsišaknija. Kaip ir blogi įpročiai, - ištaria Henris pro dūmų uždangą. 

- Moku laikyti liežuvį už dantų, - išdidžiai atšauna Morisas. 

- Tikiuosi. Antraip, jei pradėsi skleisti gandus, man teks tave nužudyti. 

"Skleisti gandus, - galvoja Morisas. - Ohoho, kuo jis mane laiko?" 

- Žinoma, nužudyti. Ir ne kitaip, - Morisas juokiasi. 

- Ir suėsti, - priduria Henris. Jam visai nejuokinga, jis net nesišypso. 

- Taip, taip. - Morisas vis dar juokiasi, tačiau net pats pajunta, kaip 
nenatūraliai skamba jo juokas. - Taip, panašiai kaip Hanibalas Lekteris. 

- Taip, tarsi aš būčiau Žvejys, - atsako Henris, ir jo akiniai lėtai pa- 
sisuka į Morisą. Saulės spinduliai atsispindi juose, ir akimirką blyksteli 
liepsnos liežuviai. Morisas nevalingai pasitraukia atgal. Net pats to ne- 
jausdamas. - Albertas Fišas pradeda užkandžiauti nuo subinės. Juk tu 
žinai? | 

- N... 

- Būtent. Jis sako, kad jaunos subinės gabalėlis prilygsta veršienos 
išpjovai. Tai jo žodžiai. Šitaip jis rašė laiške vienos iš savo aukų motinai. 

- Nieko sau. - Iš balso atrodo, jog Morisas netrukus praras sąmo- 
nę, jis pasijuto esąs mažas paršelis, mėginantis neįsileisti į savo namus 
alkano vilko. - Tačiau man nereikia jaudintis. Juk jūs nesate Žvejys. 

- Nesu Žvejys? Ir kodėl tu šitaip nusprendei? 

- Visų pirma - jūs aklas. 

Henris tyli, atsisukęs į Morisą. Tamsūs jo akiniai tviska saulėje, o 
jaunuoliui kaskart vis neramiau. Jis pagalvoja: "Ar tikrai aklas? Jis taip 
puikiai orientuojasi aplinkoje... Kaip jis atpažino mane, vos tik pravėriau 
duris. Tai labai įtartina." 

- Aš tylėsiu, - pažada jaunuolis. - Garbės žodis. 

- Būtent šito man ir reikia, - ramiai atsako Henris. - O dabar, jei jau 
viską išsiaiškinom, sakyk, ką čia atnešei? - Jis laiko rankoje CD, ir Mo- 
risas pastebi, jog nebūdamas aklas jis laikytų diską kitaip. Jam kiek pa- 
lengvėja. 

- Čia tokia grupė "Purvina sperma". Jie naujai aranžavo dainą "Kur 
išeina meilė". Pagreitino tempą. Išėjo velniškai gerai. Visai kitas ritmas. 

- "Purvina sperma", - pakartoja Henris. - Gal tai tie patys, kur anks- 
čiau vadinosi "Džeinės Viat Klitoris"? 

Morisas susižavėjęs žiūri į Henrį. 

- Kitados "Purvinos spermos" gitaristas buvo subūręs "DV K" gru- 
pę. Po kurio laiko, kilus kivirčui tarp jo bei bosisto, jis paliko grupę ir 
sukūrė "Purviną spermą". 

- "Kur išeina mūsų meilė", - murkia po nosimi Henris ir ištiesia Mo- 
risui CD. Tarsi matydamas, kaip iš nuostabos ištįso jaunuolio veidas, 
priduria: - Niekas neturi manęs pamatyti su šiuo disku, supranti? Įkišk 
jį į mano spintelę. 

Moriso veidą čia pat nušviečia šypsena. 

- Žinoma. Taip ir padarysiu, misteri Laidenai. 

- Ir kad niekas nepastebėtų tavęs šito darant. Ypač Hovis Solas. Jis 
mėgsta kaišioti nosį į svetimus reikalus. Nereikia sekti jo pavyzdžiu. 

- Niekada! - Vis dar šypsodamasis, patenkintas, kad viskas šitaip 
baigėsi, Morisas paliečia dūrų rankeną. 

- Morisai... 

- Taip? 

- Jei jau Žinai mano paslaptį, gali mane vadinti tiesiog Henriu. 

- Henriu! Taip! - Morisui Rozenui atrodo, jog šitas rytas pats ge- 
riausias. Galite patikėti... 

- Ir dar štai kas... 

- Taip, Henri? 

- Apie Žiurkę nė žodžio. Niekam. 

- Aš juk pažadėjau... 

- Taip. Tikiu tavo pažadu. Bet pagunda prisėlina dažniausiai tyliai, 
palengva. It nakties vagis ar koks žudikas, tykantis aukos. Jei tu pasi- 
duosi pagundai, aš sužinosiu. Iš tavo kvapo pajusiu. Tu tiki? 

- Ė... taip. - Po to, turėdamas laiko viską apgalvoti, Morisas su- 
pras, jog Henrio grasinimas - nesąmonė. Bet šiuo metu jaunuolis tiki. Jis 
tarsi užhipnotizuotas. 

- Puiku. O dabar keliauk. Pasakyk, kad paruoštų reklamas "Geriausių 
geležies gaminių", "Misterio Skanieji Šonkauliukai" ir "Ševrolė" salono. 

- Supratau. 

- O dėl vakarykščio turnyro... 

- Vikmenas - tikras ožys. Šitaip pakišti "Briuers". 

- Manau, mums labiau reikalingas Markas Loretas. Loretui ne taip 
dažnai pavyksta pataikyti į kamuolį, o sirgaliai jį myli. Tik negaliu su- 
prasti už ką. Net aklas mato, kad jis tik eilinis žaidėjas. Nieko ypatingo. 
Ir smūgis silpnokas, ir greitis ne tas... Padėk CD į mano spintelę. Būti- 
nai jį perduosiu Žiurkei, kai tik jį sutiksiu. Esu įsitikinęs, kad jis išpildys 
tavo prašymą. O dabar eik. 

Morisas dar kartą pažvelgia į Henrį ir išnyksta už durų. Henris Lai- 
denas, jis ir Džordžas Retbanas, jis ir Viskonsino žiurkė, jis ir Henris 

Šeikas (su juo mes vėliau susipažinsime), vėl užsirūko, giliai įtraukia 
dūmą. Jis neturi laiko iki galo surūkyti cigaretę, žemės ūkio biržos nau- 
jienos jau eteryje (kiauliena brangsta, kviečiai atpigo...), bet jam reikėjo 
nusiraminti, todėl ir užsirūkė. Henrio laukia ilga sunki diena, kuri turėtų 
baigtis koncertu Braškių festivalyje "Makstono senelių priežiūros centre", 
šitoje antikvarinių baisenybių buveinėje. "Viešpatie, apsaugok mane nuo 
Mitruolio Makstono letenų," - dažnai galvoja Henris. Jei jam kas nors pa- 
siūlytų pasirinkimą: gyventi minėtuose senelių namuose ar apsipilti benzi- 
nu ir susideginti, jis pasirinktų sudegti ugnyje... O vėliau, jei Henris visai 
neišsikvėps, pas jį atvažiuos bičiulis, ir jiedu skaitys C. Dikenso romaną 
"Nykieji namai". Jie seniai tam rengėsi. Tai bus puiki dovana. 

"Kažin ar ilgai Morisas Rozenas sugebės laikyti liežuvį už dantų," - 
mąsto jis. Ir tikisi, kad jam 'pavyks tą sužinoti. Jis myli Žiurkę ir tik 
blogiausiu atveju jį išduos. 

- Dinas Kisindžeris, - murma jis. - Henris Ačesonas. Akis Dakis... 
Išgelbėk mus, Viešpatie. 

Henris dar kartą užsitraukia, numeta cigaretę į kibirą su smėliu. 
Metas keliauti į studiją, atkurti vakarykščias rungtynes, atsakinėti į spor- 
to aistruolių klausimus... 

O mums laikas iš čia dingti. Liuteronų bažnyčios varpai skelbia vie- 
tos laiką - septinta valanda ryto. 


Frenč Lendinge gyvenimas pajuda. Šiame pasaulio kampelyje žmo- 
nės nemėgsta ilgai vartytis lovose, ir mes turime paskubėti, jėi norime 
visur suspėti. Greitai įvykiai pradės suktis pašėlusiu greičiu. Kol kas 
mes išlaikome deramą tempą, iki reikiamo punkto beliko viena stotelė. 

Pakylame į šiltą dangų, kelioms sekundėms pakimbame virš radijo 
stoties teritorijos, pažvelgiame į šiaurę, nustatome savo buvimo vietą. 
Už aštuoneto mylių Greit Blafo miestas. Jo pavadinimas kilęs nuo ten 
esančios Didžiosios Uolos. Kalbama, jog čia bloga vieta, nes 1888 me- 
tais vienos indėnų genties vadas - Taiklioji Akis surinko visus savo gen- 
ties karius, šamanus, moteris, vaikus ir įsakė jiems nušokti nuo uolos. 
Jis sakėsi susapnavęs, kad jiems gresianti didžiulė nelaimė. Ir indėnai 
pakluso savo vadui... 

Bet taip toli mes neskrisime. Vaiduoklių mums ir Frenč Lendinge 
per akis. Mes vėl skrendame virš Neilhauzo plento ("harlių" nėra: 
Griausmingas penketas išėjęs į darbą alaus gamykloje), skrendame virš 
Kvino gatvės, virš "Makstono centro" (Bernis vis dar ten, jis spokso pro 
langą. Br-r-rr-r-r-r...), sukame į Blafo gatvę. Čia jau beveik kaimo vie- 
tovė. Netgi dabar, dvidešimt pirmame amžiuje, nedidukai Kaulio apskri- 
ties miesteliai stebėtinai greitai pereina į laukus bei miškus. 

Germano gatvė, esanti į kairę nuo Blafo, jau ne miestas, bet dar ir 
ne kaimiška miško ar laukų vietovė. Čia, šalia didžiulės pievos, tvirtame 
mūriniame name gyvena Deilas Hilbertsonas, jo žmona Sara bei šešia- 
metis sūnus Devidas. 

Ilgai užtrukti negalime, todėl tik trumpam įsliuogiame pro virtuvės 
langą, tuo labiau, kad jis atidarytas. Čia surandame sau vietos ant sta- 
liuko prie viryklės. Hilbertsonas sėdi prie virtuvinio stalo, skaito laikraštį 
ir šaukštą po šaukšto kiša į burną sausus pusryčius. Suprantama, Deilas 
nejaučia jokio skonio, jis pamiršo apie pradėtą valgyti bananą, apie cuk- 
rų... Ir vėl jį išvedė iš pusiausvyros Vendelo Grino straipsnis laikraštyje 
"Herold". Deilas jaučiasi esąs pats nelaimingiausias žmogus visame 
Frenč Lendinge. Bent jau šįryt. Netrukus mes susipažinsime su dar vie- 
nu pretendentu į šį titulą, bet kol kas pabūsime su nelaimėliu Deilu. 

"Žvejys, - liūdnai mąsto jis. - Ir kodėl tu, rašeiva nelaimingas, nega- 
lėjai surasti jam labiau šiuolaikiškos pravardės? Pavyzdžiui, Terminato- 
rius? Juk skamba neprastai." 

Nors Deilas ir pats žino kodėl. Labai jau akivaizdžios paralelės tarp 
Alberto Fišo, siautėjusio Niujorke, ir šito niekšo, kuris dabar nežinia iš 
kur išdygo Frenč Lendingė. Fišas smaugdavo savo aukas; Emė Sent 
Pjer bei Džonis Irkenhemas taip pat buvo pasmaugti. Fišas užkandžiavo 
savo aukomis; naujasis barbaras irgi paragavo vaikų kūnų. Ir abudu gy- 
rėsi, kad jiems labiausiai patikusios... tam tikros kūno vietos. 

Deilas nematančiomis akimis spokso į užpiltus pienu sausus pusry- 
čius, numeta šaukštą, pastumia šalin lėkštę. 

Ir dar tie laiškai. Niekaip neišeina iš galvos. 

Deilas žiūri į savo portfelį, tarsi šuniukas prisiglaudusį prie kėdės 
kojos. Aplankas tenai, jis nenumaldomai traukia vyriškį. Galbūt vis dėl- 
to jam pavyks susitvardyti ir neprisiliesti prie tų laiškų, kol jie guli jo na- 
muose, tuose pačiuose namuose, kur jis žaidžia su sūnumi, mylisi su 
žmona... bet negalvoti apie juos vyriškis negali. 

Žudikas Albertas Fišas kadaise parašė kraupų laišką su šlykščiomis 
smulkmenomis nužudytos mergaitės Greisės Bad motinai. Beje, po tos 
žmogžudystės jis buvo sučiuptas ir atsidūrė elektros kėdėje ("Su kokiu 
pasitenkinimu aš laukiu, kad per mano kūną paleistų elektros srovę! - 


(VIP 


logiškus laiškus. Vieną - Elenai Irkenhem, kitą - Emės tėvui, Armanui 
"Uostytojui" Sent Pjerui, šlykščiam, bet labai išgyvenančiam dukters ne- 
tektį žmogui. Deilui norėjosi galvoti, jog tuos laiškus parašė kažkoks 
pokštininkas, neturintis nieko bendra su žmogžudystėmis, bet abiejuose 
laiškuose yra slaptos, neviešintos spaudoje informacijos, kurią galėjo Ži- 
noti tik žudikas. 

Galiausiai Deilas nusileidžia pagundai ir paima portfelį. Atidaro, iš- 
traukia aplanką, padeda ant stalo toje vietoje, kur neseniai stovėjo lėkštė 
su sausais pusryčiais. Padeda portfelį į vietą, atskleidžia aplanką, ant 
kurio užrašyta: "SENT PJER ir IRKENHEMAS". Jokių ten Žvejų. Vy- 
riškis dėlioja širdį draskančias dviejų besišypsančių vaikų mokyklines 
nuotraukas, medicinos ekspertų išvadas - tokias klaikias, kad baisu jas 
net skaityti; nuotraukas, darytas nusikaltimo vietoje: iškruvintos grandi- 
nės, musės, sustingusios vaikų akys. Bet jis privalo žiūrėti į jas vis 1š 
naujo... Tai jo pareiga. Čia pat ir liudytojų parodymai. Pats ilgiausias 
Spenserio Hovdalo. Vyriškis surado mažojo Irkenhemo kūną ir pats ku- 
rį laiką buvo įtariamųjų sąraše. 

Toliau trijų laiškų kopijos. Vienas adresuotas Irkenhemams, kitas - 
Armanui "Uostytojui" Sent Pjerui (taip ir parašyta ant voko: vardas, pa- 
vardė bei pravardė). O trečias laiškas adresuotas Niujorko gyventojai, 
nužudytos mergaitės Greisės Bad motinai. Jis parašytas 1928 metais. 

Deilas sudėlioja laiškus priešais save. 

"Greisė sėdėjo man ant kelių ir bučiavo mane. Aš nusprendžiau ją 
suvalgyti." Taip anuomet parašė Albertas Fišas misis Bad. 

"Emė sėdėjo man ant kelių. Ji mane apsikabino, ir aš nusprendžiau 
ją suvalgyti." O tai jau frazė iš Sent Pjerui atsiųsto laiško... Ir kas gali 
stebėtis, kad po įvykio šitas žmogus, mažosios Emės tėvas, grasino iki 
pamatų supleškinti Frenč Lendingo policijos nuovadą. Deilas nemėgo ši- 
to kalės vaiko, bet žinojo, jog ir pats elgtųsi ne kitaip. 

"Aš pakilau į viršų ir nusirengiau. Žinojau, kad turiu tai padaryti, ant- 
raip apsitaškysiu krauju drabužius." Taip rašė nežinomasis laiške misis 
Irkenhem. Protu nesuvokiama, kaip motina po šito galėjo išgyventi. Tuo 
neįmanoma patikėti. O Elena rišliai atsakinėjo į klausimus, netgi pasiūlė 
Deilui arbatos, kai tas pastarąjį kartą buvo pas juos atvažiavęs. Tik stik- 
linės moters akys akivaizdžiai bylojo, kad jos veiksmai automatiški... 

Trys laiškai: du nauji, vienas rašytas daugiau nei prieš septynias de- 
šimtis metų. Ir visi trys tokie panašūs. Naujieji laiškai rašyti ranka. Po- 
licijos nuovados ekspertai nustatė, kad juos parašė kairiarankis. Papras- 
tas rašomasis popierius, kurio galima nusipirkti bet kurioje kanceliarinių 
prekių parduotuvėje. Parašyti šratinuku, tikriausiai "Bic". Tai dar vienas 
įkaltis. 

1928-aisiais Fišas rašė poniai Bad: "Aš jos neišdulkinau, nors galė- 
jau, jei tik būčiau panorėjęs. Ji mirė nepraradusi nekaltybės." 

Nežinomasis Sent Pjerui rašo labai panašiai: "Aš NEišdulkinau jos, 
nors galėjau, jei tik būčiau panorėjęs. Ji mirė NEPRARADUSI NEKAL- 
TYBĖS." 

Tas pats nežinomasis rašo Elenai Irkenhem: "Galbūt jus tai nura- 

mins. Aš jo NEišdulkinau, nors galėjau, jei tik būčiau panorėjęs. Jis mirė 
NEPRARADĘS NEKALTYBĖS." 

Vienas su šituo Deilas neįstengs susidoroti. Tačiau jis nekvailas ir 
puikiai suvokia, jog laiškų autorius nori, kad jį tapatintų su seniai miru- 
siu žmogėdra. Jis padarė viską, jog žmonės tuo patikėtų... tik neprimėtė 
nusikaltimo vietoje negyvų žuvyčių. 

Sunkiai atsidusęs, Deilas vėl sudeda laiškus į aplanką, o tą įkiša į 
portfelį. 

- Deilai? Mielasis? - pasigirsta mieguistas Saros balsas nuo laiptų. 

Deilas net pašoka iš netikėtumo. Jis pasijunta taip, tarsi būtų užtik- 
tas darant kažką blogo. Greitai uždaro portfelį. 

- Aš virtuvėje, - atsako vyriškis. Dėl sūnaus galima nesijaudinti. Jis 
miega kaip užmuštas iki pusės aštuntos. 

- Eisi į darbą vėliau? 

- Taip. - Kartais jis leidžia sau ateiti į darbą vėliau, tačiau po darbo 
užtrunka iki septintos ar aštuntos vakaro. Būna, kad ir iki devintos. 
Vendelas Grinas apie tai laikraštyje neparašė. Jam dabar ne tas rūpi, vi- 
sas dėmesys - žmogėdrai. | 

- Ar galėsi prieš išeidamas palaistyti gėles? Labai sausa žemė. 

- Žinoma. - Deilui patinka laistyti gėles. Be to, kai laiko rankoje so- 
do žarną, jo galvą visada aplanko dalykiškos mintys. 

Viršuje pauzė... jis girdi šlepsėjimą. Žmona grįžta į miegamąjį. Dei- 
las laukia. 

- Ar tau viskas gerai, mielasis? - pagaliau pasigirsta iš viršaus. 

- Taip, - atsako vyriškis, tikėdamasis, jog klausimas buvo nuoširdus. 

- Naktį tu taip blaškeisi lovoje. 

- Nesijaudink, man viskas gerai. 

- Ar Žinai, ko Devis manęs paklausė vakar vakare? 

Deilas užsimerkia. Jis negali pakęsti pokalbių per atstumą, tačiau 
Sarai, matyt, taip bendrauti patinka. Jis pakyla, prisipila puodelį kavos. 

- Nežinau. Ir ko gi jis paklausė? 

Jis paklausė: "Ar dabar tėtis praras darbą?" 

Deilas pastato puodelį. 

- Ir ką tu atsakei? 

- Atsakiau, kad nepraras. Juk tai savaime suprantama. 

- Teisingai pasielgei. 

Deilas laukia, bet tęsinio nėra. 

Įpylusi į ugnį dar daugiau žibalo, Sara sugrįžta į miegamąjį, po to 
eina į dušą. Vyriškis suvokia atsiradus dar vieną rūpestį - reikia susi- 
mąstyti, kaip nemalonumai darbe paveiks jo sūnaus psichiką. 

Jis sugrįžta prie stalo, mažais gurkšneliais geria kavą, paskui pri- 
glaudžia prie kaktos delną, užsimerkia. Ir mes pastebime, koks jis nelai- 

mingas bei išsigandęs. Deilui keturiasdešimt dveji, tačiau pro langą be- 
siveržiančioje ryškioje saulės šviesoje jis labiau panašus į ligotą šešiasde- 
šimtmetį senį. 

Suprantama, policijos viršininkas nerimauja dėl savo pareigų. Jei tas 
žudikas ir toliau nesiliaus siautėjęs, Deilas neišvengiamai pralaimės atei- 
nančius rinkimus. Ir dėl sūnaus neramu... nors Devis ne pats svarbiau- 
sias jo galvos skausmas. Kaip ir Fredas Maršalas, jis net įsivaizduoti 
negali, kad žudikas galėtų pagrobti jo vienintelį sūnų. Ne. Jį kur kas la- 
biau dabar jaudina kitų Frenč Lendingo vaikų saugumas. 

Bet labiausiai baugu ir neramu dėl to, jog tas kalės vaikas Žvejys 
jam "neįkandamas". O jeigu jis nužudys trečią, ketvirtą... vienuoliktą, 
dvyliktą vaiką? 

Dievas mato, Deilas kreipėsi pagalbos, pastiprinimo. Ir kažkiek jos 
gavo. Atsiuntė du detektyvus iš valstijos policijos nuovados, prie bylos 
tyrimo prisijungė FTB agentas iš Medisono. Tiesa, neoficialiai. Be to, 
kas. O ant kapitono tiltelio stovi tik jis vienas - Deilas Hilbertsonas. 

"Dieve, kaip norėčiau, jog tirti šią bylą man padėtų Džekas Sojeris, 
- galvoja Deilas. - Aš iškart jį paskirčiau policininku, kaip senuose ves- 
ternuose." 

Kai Džekas beveik prieš ketverius metus pirmą kartą pasirodė Frenč 
Lendinge, Deilas nežinojo, kaip bendrauti su žmogumi, kurį jo pavaldi- 
niai iškart pakrikštijo Holivudu. Bet kai jis "supakavo" Tornbergą Kin- 
derlingą, tą nekaltą avinėlį, tylenį, kuris niekaip nepriminė žudiko, Deilas 
jau tvirtai žinojo, koks Džekas žmogus. Tai buvo pats geriausias detek- 
tyvas, kokį jam teko sutikti, paties Dievo siųstas detektyvas. 

Jis toks vienintelis. Ir nors jie abu mėgavosi šlove, būtent Džeko 
meistriškumas padėjo aptikti nusikaltėlio pėdsakus. Jis veikė panašiai 
kaip garsūs, aprašyti knygose detektyvai, kaip koks Erkiulis Puaro. Ta- 
čiau nepasikliovė tiktai dedukcija, nevaikščiojo baksnodamas pirštu sau 
į smilkinį, nekalbėjo apie "pilkąsias ląsteles". Jis... 

- Jis moka klausytis bei išgirsti, - pasako Deilas ir pakyla. Eina prie 
šalutinio išėjimo durų, po to sugrįžta, pasiima portfelį. Padės jį ant gali- 
nės automobilio sėdynės, po to palaistys gėles. Vyriškis nenori, kad tos 
kraupios nuotraukos ilgiau liktų jo namuose. 

Jis įdėmiai klausosi. 

Sojeris mokėjo išklausyti Dženos Mesengeil, "Grilio baro" padavė- 
jos, pasakojimą. Mokėjo išgirsti, ką mergina sako. Deilas negalėjo su- 
prasti, kodėl Džekas tiek laiko praleidžia su ta maža kekšyte. Jam net 
buvo kilusi mintis, jog Holivudas ketina ją įsitempti į lovą. Bet Džekui 
rūpėjo visai kiti dalykai. Jis bendravo su mergina tol, kol išgirdo jam 
reikalingą informaciją. 

"Taip, sere, išgėrę žmonės darosi tokie keistai įdomūs, - pasakojo 
Džena. - Yra čia vienas vaikinas, kuris po poros taurelių užsikemša no- 
sies šnerves..." - Ir ji parodė, kaip vaikinas tai daro: dviem pirštais su- 
spaudė šnerves, atsukusi delną į pašnekovą. 

Džekas jos klausėsi ir šypsodamasis mažais gurkšneliais gėrė ga- 
zuotą vandenį. 

"Ir visada atsukdavo delną? Štai taip?" - Holivudas pakartojo mer- 
ginos parodytą judesį. 

Džena patenkinta šypsojosi, ji jau spėjo įsimylėti detektyvą: "Būtent 
taip, gražuoliuk... tu velniškai greitai viską supranti." 

Džekas: "Kartais pavyksta. O kuo tas vaikinas vardu, mieloji?" 

Džena: "Tornbergas Kinderlingas. Bet išmaukęs porą stiklinių, jis 
nori būti vadinamas Tornu." 

Džekas (vis šypsodamasis): "Jis geria džiną "Bombėjus", ar ne taip, 
mieloji? Su vienu ledo gabalėliu bei lašeliu kartaus antpilo?" 

Džena apstulbusi, šypsena dingsta nuo jos veido, tarsi mergina bū- 
tų susidūrusi su ekstrasensu, gebančiu skaityti jos mintis: "Iš kur jūs 
sužinojote?" 

Kaip jis sužinojo, jau nebesvarbu, nes merginos žodžiai užbaigia šitą 
sudėtingą dėlionę. Viskas aiškėja, žaidimas baigtas... 

Ir tada Džekas išskrido į Los Andželą su areštuotu Tornbergu Kin- 
derlingu - tokiu nekaltu akiniuočiu... draudimo kompanijos darbuotoju, 
kurio klientai dažniausiai buvo vietiniai fermeriai. Jie apdrausdavo savo 
turtą. Su tuo pačiu Tornbergu, kuris, atrodė, net žąsies nenuskriaustų, 
neištartų žodžio"šūdas", karštą vasaros dieną neišdrįstų niekieno papra- 
šyti stiklinės vandens. Tačiau būtent jis nužudė dvi prostitutes Angelų 
mieste. Tornis nieko nesmaugė, jis naudojosi "Bako" firmos peiliu, kurį, 
kaip vėliau išsiaiškino Deilas, nusipirko "Lafemo sportinių prekių" par- 
duotuvėje, esančioje netoli liūdnai pagarsėjusio "Send" baro. 

Tuo metu Kinderlingo kaltė jau buvo įrodyta, atlikus DNR, bet Dže- 
kas vis tiek apsidžiaugė sužinojęs, jog nustatyta vieta, kur įsigytas nu- 
sikaltimo įrankis. Jis asmeniškai paskambino Deilui ir padėkojo. Šitas 
skambutis Deilą sujaudino iki sielos gelmių. Tyrimo metu Džekas ne 
kartą kalbėjo, jog kaltės įrodymų bet kada gali pritrūkti, tuo labiau kai 
nusikaltėlis užkietėjęs niekšas. Toks ir buvo Kinderlingas. Jis mėgino 
apsimesti bepročiu, ir Deilas apsidžiaugė tarsi kūdikis sužinojęs, jog pri- 
siekusieji tuo spektakliu nepatikėjo, ir nusikaltėlis nuteistas kalėti iki gy- 
vos galvos. 

Bet kaip jiedu su Džeku sugebėjo šito pasiekti? Kur sėkmės priežas- 
tis? Ar tai Džeko gebėjimas klausytis? Turbūt. Štai ir viskas. Jam padė- 
jo barmenė, kuri įpratusi, kad vyrai pastebi tik jos krūtinę, o jos ištarti 
žodžiai, jei netyčia ir įlekia pro kažkurio iš "gerbėjų" ausį, tai tik tam, kad 


56 


pro kitą ausį išlėktų. O Holivudas ta tema kalbėjosi ne su viena pros- 
titute. ("Kaip čia jas apibendrintai pavadinti? - mąsto Deilas, traukdamas 
iš garažo laistomąją žarną. - Nakties plaštakės? Lovos darbininkių ko- 
manda?") Nė viena iš tų merginų negalėjo atpažinti Tornbergo, nes jis 
pakeitė savo išvaizdą. Į Los Andželą žudikas važiuodavo užsidėjęs pe- 
ruką, su kontaktiniais lęšiais, užsiauginęs ūsiukus. 

- Bet visų sėkmingiausia priemonė - toninis kremas, kaip pasakė 
Džekas. Išsitepęs juo, Tornbergas tapdavo panašus į vietos gyventojus. 

- Besimokydamas Frenč Lendingo vidurinėje mokykloje, jis lankė 
dramos būrelį, - pastebėjo Deilas. - Aš domėjausi ir sužinojau. Ar pati- 
kėsi, ką tas niekšas vaidindavo? Donžuaną... 

Būtent nusikaltėlio pastangos pakeisti išvaizdą ir nulėmė prisieku- 
siųjų apsisprendimą, jie nepatikėjo, kad šitas žmogus beprotis. Ir dar ko- 
ją pakišo jo įprotis užspausti nosį. Žudikas apie tai pamiršo, nesureikš- 
mino šito, matyt, darė tą nesąmoningai. Gerai, kad Džekas išgirdo. Iš- 
girdo todėl, jog mokėjo klausytis. 

"Du kartus paskambino: pirmą kartą padėkojo už tai, kad nustatė, iš 
kur atsirado peilis, antrą kartą - pranešė apie prisiekusiųjų sprendimą, - 
prisimena Deilas. - Bet antrą kartą jis norėjo dar kažką pasakyti. Supra- 
tau, vos jam prasižiojus." 

Nors Deilas ir nėra Dievo siųstas detektyvas, tačiau jis pastebėjo, 
kaip Holivudui patiko Vakarų Viskonsinas, kaip jį sužavėjo Kaulio ap- 
skritis. Kai jiedu važinėjo po čionykštes apylinkes, Džekas buvo pana- 
šus į žmogų, kuris, atvykęs į naują vietą, staiga suvokė sugrįžęs namo. 

- Klausyk, man čia taip patinka, - kartą pasakė jis, kai jiedu važiavo 
senu patruliniu, nuolat gendančiu Deilo automobiliu. - Ar tu bent su- 
pranti, kaip čia gera gyventi? Tai turbūt vienas nuostabiausių pasaulio 
kampelių. 

Deilas, kuris Kaulio apskrityje gyveno nuo pat gimimo, neketino 
jam prieštarauti. 

Ir per antrąjį jų telefoninį pokalbį Deilas priminė Džekui apie jo pra- 
šymą (tarsi juokais, tarsi rimtai) sužinoti, ar netoliese neparduodamas 
koks nors nedidelis namas. Iš bičiulio tono Deilas dabar suprato, kad 
Juokai baigėsi... 

- Tu man skolingas, - kartoja Deilas, užsimesdamas ant peties su- 
vyniotą laistomąją žarną, - Skolingas, tu nenaudėli. 

Suprantama, neoficialiai jis jau yra prašęs Džeko, kad padėtų su- 
gauti Žvejį, bet Džekas atsisakė, regis, kažko baimindamasis. "Esu pen- 
sininkas, - pasakė jis. - Jei tu nežinai šito žodžio reikšmės, galime drau- 
ge pasižiūrėti į žodyną." 


--y o 9,0) 


57 


žmogus, nesulaukęs trisdešimt penkerių? Ypač tas, kuris išmano savo 
darbą geriau už kitus. 

- Tu man skolingas, vaikine, - pakartoja Deilas ir nueina prie van- 
dens čiaupo. Virš galvos šviesus dangus. Nė vieno debesėlio. Zalia pie- 
vutė. Regis, čia, Germano gatvėje, tikra idilė. Negali būti net kalbos 
apie sveikos nuovokos praradimą. Bet, matyt, kažkas yra, mes kažką 
jaučiame. Girdime nemalonų gaudesį. Galbūt tai aukštos įtampos sro- 
vės radijo stoties bokštuose poveikis... 

Regis, mes čia užsibuvome. Metas vėl mosuoti sparnais - į pagrin- 
dinį mūsų maršruto tašką. Mes žinome dar toli gražu ne viską, tačiau 
suvokėme tris svarbius momentus: pirma, Frenč Lendingo miestui gre- 
sia baisi nelaimė; antra, tik keletas žmonių (tiksliau, tik Džudė Maršal ir 
Čarlzas Bernsaidas) žino, kokia tai rimta grėsmė; trečia, mes nesutiko- 
me nė vieno Žmogaus, gebančio suprasti visą galybę jėgos, sukausčiu- 
sios savo gniaužtuose ramų, tylų miestelį. Visi mūsų sutikti žmonės 
tarsi akli, panašiai kaip Henris Laidenas. Žinoma, kiekvienas savaip. Tą 
patį galima pasakyti ir apie tuos, su kuriais mes dar nebuvome susitikę: 
Vendelas Grinas, Uostytojas Sent Pjeras, iš Viskonsino atvykęs polici- 
jos pagalbininkų būrys, kurį Sara vadina Spalvotuoju. 

Mes trokštame rasti herojų. O kol jo neradome (galų gale už lango 
dvidešimt pirmas amžius, ne kokie nors d'Artanjano ar Džeko Obrio... 
o Džordžo Bušo ir "Purvinos spermos" laikai), turbūt rasime kokį nors 
žmogų, galintį imtis tokio vaidmens. O gal pasistenkime surasti mūsų 
seną bičiulį, su kuriuo kadaise buvome susitikę už kokio tūkstančio my- 
lių nuo čia, ant Atlanto vandenyno kranto. Praėjo nemažai metų, ir jis, 
suprantama, jau nebe tas berniukas, koks buvo anksčiau. Jis pamiršo, 
kas jam nutiko, didesnę gyvenimo dalį sirgo amnezija. Tas žmogus - 
vienintelė Frenč Lendingo viltis. Todėl mes mosuojame sparnais ir 
skrendame į rytus - virš miškų, virš laukų, virš kalvų. 

Apačioje matome kukurūzų laukus, pievas, geltonuojančius liucer- 
nos stačiakampius. Siauri keliai veda prie baltų fermerių namų, šalia jų 
- aukšti klojimai, grūdų saugyklos, bokštai, metaliniai angarai, skirti že- 
mės ūkio technikai. Vyrai apsivilkę džinsinėmis striukėmis išeina iš namų 
ir traukia prie ūkinių pastatų. Mums jau pažįstamas saldus rytmečio oro 
aromatas. Čia dar prie jo prisijungia aliejaus, mielių, žemės, augimo bei 
puvimo kvapai. Kuo aukščiau kyla saulė, kuo ryškiau ji šviečia, tuo stip- 
resni darosi kvapai. 

Po mumis 93-iojo plento sankryža su 35-uoju mažosios Sentralijos 
viduryje. Tuščia automobilių stovėjimo aikštelė prie "Send" baro laukia 
atvykstant Griausmingo penketo, kuris paprastai čia praleidžia šeštadie- 
nio popietę, vakarą bei naktį. Biliardas, žlėgtainiai, ambrozija, kuriai jie 
paskyrė savo gyvenimus. Tai geriausias "Kingslendo alaus daryklos 

kompanijos" produktas - alus, nenusileidžiantis savo kokybe jokioms 
kitoms šito putojančio gėrimo rūšims. Jeigu Uostytojas, Peliukas ir kiti 
jų bičiuliai baikeriai sako, jog tai geriausias alus pasaulyje, kodėl mes 
turėtume abejoti jų žodžiais? Jie apie alų žino kur kas daugiau negu mes. 
Be to, kuriant šią alaus daryklą, įdėjo visas savo žinias, patyrimą, visas 
jėgas, įkvėpimą, padarė viską, kad šita alaus rūšis taptų etalonu. Juk dėl 
to jie ir atvyko į Frenč Lendingą, kad ši kompanija sutiko su jais dirbti. 

Norisi paragauti "Kingslendo alaus", bet šią pagundą mes įveikiame. 
Dar tik pusė aštuntos ryto, šiuo metu žmonės geria vaisių sultis, kavą bei 
pieną. Žinoma, mes nekalbame apie tokius, kaip Vanda Kinderling. Yra ir 
daugiau panašių į ją. Vanda įsitikinusi, jog alus - tik dietinis degtinės pa- 
kaitalas... O mes ieškome seno savo bičiulio, kuris jau pasirodė esąs tik- 
ras didvyris... dar tada, kai buvome susitikę ant Atlanto vandenyno kran- 
to. Neketiname delsti, mūsų reikalas skubus, veikiame tiesiog čia ir dabar. 
Įveikiame vieną mylią po kitos. Skrendame palei 96-ąjį plentą. Laukai 
glaudžiasi prie kelio, kalvos darosi aukštesnės. 

Nors ir skubame, tačiau privalome žinoti, kur šiuo metu esame. 


4 skyrius 


Prieš trejus metus mūsų senas bičiulis šituo pačiu keliu važiavo se- 
nu Deilo Hilbertsono automobiliu. Jis sėdėjo ant keleivio sėdynės. Jo šir- 
dis pašėlusiai daužėsi krūtinėje, džiūvo burna... ir tik todėl, kad Deilas 
vežė jį prie namo, pastatyto penkių akrų sklype, priklausančio mirusiam 
jo tėvui. "Ši miela vietelė" kainavo visai nedaug todėl, jog mirusiojo gi- 
minaičių ji nedomino. Deilas laikė šitą namą tik dėl tėvo atminties, bet 
nematė reikalo ilgai laikyti jį tuščią. Kam jam reikalingas antras namas? 
Tai tik pinigų bei laiko švaistymas. Juk jį reikia išlaikyti. Apskritai Deilui 
patiko krapštytis prie namų, bet jis neprieštaravo perkelti tuos rūpesčius 
ant kito žmogaus pečių. Džekas jam paliko puikų įspūdį, todėl jis mielai 
pritarė bičiulio norui įsikurti jo tėvo namuose. 

O automobilio keleivis tarsi užburtas negalėjo atitraukti akių nuo 
juos supančios gamtos, nematė nieko - tik miškus, pievas, laukus, kal- 
vas. Jeigu jiedu būtų kitoje vietoje, Holivudas nusivestų Deilą į kokį 
nors barą, nupirktų jam alaus ir pasakytų: "Paklausyk, žinau, kad pada- 
riau tau įspūdį, tačiau esu toks pat faras, kaip ir visi kiti. Nieko ypatin- 
go. Man tiesiog sekasi daug labiau, negu to nusipelnau." Ir tai būtų tei- 
sybė. Po jų išsiskyrimo, sėkmė Džekui nuolat šypsojosi, jis nustojo lo- 
šęs kortomis, nedalyvavo lažybose. Kai visą laiką laimi, tie laimėjimai ga- 
liausiai apkarsta. Automobilyje, vos išriedėjus už Sentralijos, mūsų he- 
rojų užliejo emocijų audra. Jis beveik pamiršo Deilą. Sojeris pirmą kartą 
važiavo prie niekada nematyto namo ir jautėsi sugrįžtantis namo. Vis- 

kas, ką jis matė aplinkui, įgijo gilią prasmę. Tai tarsi kažkas šventa. Jis 
žinojo nusipirksiąs šitą namą, nesvarbu, nei kiek jis kainuos, nei kokia 
jo būklė. Vyriškis netgi būgštavo, kad jį dievinantis Deilas neužsiprašytų 
pernelyg mažai. Ir dabar jo akyse tvenkėsi palaimingos ašaros. 

Iš viršaus mes stebime slėnius. Jie atrodo tarsi milžinų pirštų ant- 
spaudai. O važiuojantis prie svajonių namo Džekas tada matė tik siau- 
rus, nuo plento besišakojančius keliukus. Kiekvienas keliukas tarsi jam 
kalbėjo: "Jau netoli." Kelias tarsi rodė: "Jums štai čia..." Apačioje mato- 
me prie kelio esančią automobilių stovėjimo aikštelę, dvi degalines, ilgą 
pilką stogą su išblukusiu užrašu: "ROJAUS PARDUOTUVĖ". O Džekas 
tąkart pažvelgęs dešinėn pamatė medinius laiptelius, platų prieangį, duris 
į parduotuvę. Susidarė įspūdis, kad jis jau šimtus sykių kilo šitais laip- 
tais... pirko tenai duonos, pieno, mėsos, dėžutę vinių, pirštines, kitas 
smulkmenas, kuriomis buvo užkrautos lentynos. Jis žinojo, jog dažnai 
teks čia lankytis. 

Kai Deilo automobilis riedėjo metaliniu tiltu, tiltas pasakė: "Atvyko- 
me!" Jis kreipėsi į ant keleivio sėdynės įsitaisiusį vyriškį. O tas vyriškis, 
nieko nenutuokiantis apie žemės ūkį, tik iš lėktuvo iliuminatoriaus matęs 
laukus, negalintis atskirti kukurūzų nuo kviečių... jis pajuto, kaip su- 
spurdėjo širdis. Kitoje tilto pusėje stovėjo rodyklė su užrašu "Norvilio 
kelias". 

- Atvažiavome, - ištarė Deilas ir išsuko iš plento. 

O mūsų bičiulis prisidengė ranka burną, tarsi baimindamasis, jog 
Deilas išgirs iš jo širdies išsiveržusius garsus. 

Šen bei ten pakelėse augo lauko gėlės, jos mojavo galvutėmis... Vie- 
nos didelės, ryškios, kitos droviai slėpėsi tankioje žolėje. 

- Kai važiuoju šituo keliu, visada pakyla nuotaika, - nusišypsojo Deilas. 

- Nieko nuostabaus, - tepasakė mūsų bičiulis. 

Jo galvoje bei visame kūne siautėjo emocijų uraganas. "Čia sena 
Lundų, mano motinos giminaičių, ferma. Šalia stovėjo mokykla. Ji jau 
seniai nugriauta. Mano prosenelė joje mokytojavo. Štai Dveino Apdalo 
namai, ačiū Dievui, jis nėra mūsų giminaitis." Bū bū bū. Bū bū bū. Jie 
vėl pravažiavo Tamaraką, melsvai pilkas vanduo blizgėjo, juokėsi ir šau- 
kė: "O štai ir mes!" Pravažiavo posūkį. Lauko gėlių, linkstančių prie au- 
tomobilio, padaugėjo. Čia augo ir tigrinės lelijos. Naujas emocijų antplū- 
dis pagaliau išspaudė keleivio ašaras. 

Tigrinės lelijos. Na, ir kas? Jos Džekui nieko ypatingo nereiškia. Jis 
apsimetė nusižiovavęs, pasitrynė akis, tikėdamasis, kad Deilas nepaste- 
bėjo jo ašarų. 

- O štai ir mes! - šūktelėjo Deilas ir įsuko į mažą, visą apaugusį gė- 
lėmis bei žole keliuką. Regis, jis vedė į pievas. Dar toliau - laukai, miš- 
kais apaugusios kalvos. 

- Po akimirkos pamatysi mano tėvo namus, - kalbėjo Deilas. - Pievą 
parduodu drauge su namu, o prie jos prisišliejęs laukas priklauso mano 
pusbroliams Rendžiui bei Kentui. 

Už posūkio pasirodė baltas dviaukštis, bet mūsų bičiulis tylėjo iki 
tol, kol Deilas sustabdė automobilį prie namo. Jiedu išlipo. Priešais juos, 
ant žalios pievos krašto, paskendęs gėlių jūroje, stovėjo tvirtas fermerio 
namas - neseniai perdažytas, sutvarkytas, labai patogus. 

- Dieve mano! Deilai, - ištarė mūsų bičiulis, - juk tai rojus. 


Čia mes ir rasime mūsų ankstesnių kelionių dalyvį, jaunystėje paži- 
nojusi berniuką, vardu Morganas Sloutas, atsiliepiantį į kitą trumpą vardą 
- Vilkas. Šitame tvirtame, jaukiame name rasime seną mūsų bičiulį. Tą, 
kuris jaunystėje išmaišė visą šalį nuo vieno okeano iki kito, ieškodamas la- 
bai jam svarbaus daikto - Talismano. Tą, kuris, nepaisant jokių sunkumų 
bei kliūčių, surado jį ir tinkamai juo pasinaudojo. Kuris elgėsi kaip tikras 
didvyris ir padarė keletą stebuklų. Bet nieko šito neprisimena... Šitame na- 
me mes galiausiai susitiksime su buvusių Los Andželo policijos tyrimų 
biuro leitenantu Džeku Sojeriu... Dabar jis pusryčiauja, klausydamasis 
Džordžo Retbano balso, sklindančio iš KDSU radijo stoties. 


Mūsų Džekas. Džekis, kaip vadino berniuką jo motina, Lili Kavano 
Sojer. 


Jis vaikščiojo paskui Deilą po tuščią namą. Pirmas aukštas, antras, 
vėl pirmas, rūsys. Kaip ir dera, žavėjosi nauja krosnimi, vandens šildy- 
tuvu, kurį Deilas įrengė, likus metams iki tėvo mirties, gyrė remonto 
kokybę, blizgančias vaškuotas medines grindis, langų tvirtumą, storą 
izoliacijos sluoksnį ant aukšto... viską, ką jam rodė Deilas. 

- Taip, aš čia daug ką sutvarkiau, - pasakojo Deilas. - Namas visada 
reikalauja dėmesio, bet aš mėgstu tokius darbus. Kai tik pasitaikydavo ko- 
kia laisva minutė, atvažiuodavau čia ir krapštydavausi. Nežinau, galbūt 
maniau, jog šitaip palaikau ryšį su tėvu. Geras buvo žmogus. Norėjo, kad 
tapčiau fermeriu, kaip ir jis. Tačiau sužinojęs, jog ketinu dirbti policijoje, 
palaikė mane. Žinai, ką jis tada pasakė? "Jei tavęs netraukia ferma, ver- 
čiau nedirbk čia. Jausiesi tarsi nuo ryto iki vakaro įkinkytas mulas. Mu- 
du su tavo motina ne tam tave auginome, kad taptum mulu." 

- O ką motina sakė? - paklausė Džekas. 

- Ji buvo kilusi iš fermerių šeimos. Kelios jos protėvių kartos buvo 
fermeriai. Jai atrodė, jog mulo vaidmuo man galėtų patikti. Mirė ji ketve- 
riais metais anksčiau už tėvą, galiausiai susitaikiusi su tuo, kad jos sūnus 
- policininkas. Eime į lauką ir pasigrožėkime pieva. Neprieštarauji? 

Kai jie apžiūrinėjo pievą, Džekas pagaliau paklausė bičiulio, kiek jis 

nori už šitą namą. Deilas seniai laukė šito klausimo. Jis sumažino mak- 
simalią kainą, kurią juodu su Sara anksčiau buvo aptarę, penkiais tūks- 
tančiais. Argi galėjo būti kitaip? Juk jis norėjo, kad būtent Džekas Soje- 
ris nupirktų jo vaikystės namus. Tada jiedu galėtų drauge praleisti bent 
keletą savaičių per metus. 

- Tu rimtai? - nustebo Džekas. 

- Manau, tai teisinga kaina, - kiek sutrikęs atsakė Deilas. 

- Tau - ne, - papurtė galvą Džekas. - Neleisiu, kad taip pigiai par- 
duotum namą tik todėl, jog jauti man prielankumą. Kelk kainą, antraip 
aš atsisakau pirkti namą ir išeinu. 

- Jūs, pasipūtėliai miestiečiai, mokate derėtis. Gerai, tegul bus tri- 
mis tūkstančiais brangiau. 

- Penkiais, - kaip kirviu nukirto Džekas. - Arba neperku. 

- Sutinku, bet tu skaudini mane. 

- Tikiuosi, daugiau man neteks pirkti namo iš kaimiečių, panašių į 
tave. 

Namą jis nusipirko, sutvarkė visus dokumentus, piniginius reikalus. 
Deilas nieko nežinojo apie Džeko Sojerio praeitį, bet jis suprato, jog po- 
licininko atlyginimas nėra vienintelis jo pajamų šaltinis. Po dviejų savaičių 
Džekas pasirodė Kaulio apskrityje, susitarė, kad namas būtų pajungtas 
prie telefonų tinklo, perrašė savo vardu sąskaitą už elektrą, supirko pusę 
"Rojaus parduotuvės", apsilankė Ardene bei La Rivjeroje, kur įsigijo 
naują lovą, patalynę, stalo įrankius, indus, puodus, keptuves, mikro- 
bangų krosnelę, prancūziškų peilių rinkinį, televizorių su didžiuliu ekra- 
nu, stereosistemą, kainuojančią, Deilo apskaičiavimais, beveik visą jo 
metinį atlyginimą. Tarp Džeko pirkinių buvo ir tokių, kurie Deilą labai 
nustebino. Jis net nežinojo, kad Frenčio apskrityje tokius dalykus galima 
nusipirkti. Kam galėjo prireikti kamščiatraukio, kainuojančio šešiasde- 
šimt penkis dolerius, vadinamo "Vynų meistru"? Kas iš tikrųjų šitas vy- 
riškis? Kokioje šeimoje jis buvo auklėjamas? 


Deilas pastebėjo paketą su jam nežinomos parduotuvės pavadinimu, 
prigrūstą lazerinių diskų, po penkiolika ar šešiolika dolerių už kiekvieną. 
Jam atsivėrė dar viena Džeko Sojerio pomėgių pusė. Akivaizdu, kad jis 
žavisi muzika. Deilas susidomėjo, ištraukė keletą kompaktų. Klifordas 
Braunas, Lesteris Jangas, Tomis Flanaganas, Polas Desmondas. 

- Niekada apie tokius negirdėjau, - nuoširdžiai prisipažino jis. - Kas 
čia, džiazas? 

- Tu visiškai teisus, - linktelėjo Džekas. - Klausyk, ar galiu prašyti, 
kad padėtum man sustatyti baldus, sukabinti paveikslus? Maždaug po 
mėnesio atsivešiu čia daug daiktų. 

- Žinoma. - Čia Deilui kilo mintis. - Girdi, tau reikia susipažinti su 

mano dėde Henriu! Jis tavo kaimynas, gyvena už ketvirčio mylios nuo 
čia. Mano tėvo sesers Rados vyras. Teta mirė prieš trejus metus... 
Henris - muzikos enciklopedija. Jis mėgsta keistą muziką. 

Džekas jokiu būdu nenorėjo sutikti, jog džiazas - keista muzika. 
Nors galbūt Deilo ausiai ji ir atrodė keista. 

- Niekada nepagalvojau, kad fermeriams dar lieka laiko klausytis 
muzikos. 

Deilas nusikvatojo: 

- Henris - ne fermeris... - Vyriškis nusišypsojo, išskėtė pirštus, ieš- 
kodamas tinkamo žodžio. - Jis tikra fermerio priešingybė. Fermeris at- 
virkščiai. Kai tu sugrįši, supažindinsiu judu. Tau jis patiks... 

Po šešių savaičių Džekas sugrįžo. Reikėjo sutikti krovininį auto- 
mobilį su daiktais ir pasakyti krovikams, kur pastatyti baldus bei kitus 
rakandus. Dar po kelių dienų jis paskambino Deilui ir priminė jo pažadą 
pagelbėti sustatyti baldus. Buvo penkta valanda vakaro, diena pasitaikė 
tokia nuobodi, jog Tomas Lundas užsnūdo prie stalo, ir Deilas išvažiavo 
į Norvilį, nepersirengęs civiliais drabužiais. 

Sojeris paspaudė jam ranką, pakvietė užeiti į vidų. Deilas peržengė 
slenkstį ir apstulbo, ištiktas šoko. Šokas buvo džiugus. Senasis namas 
visai pašikeitė, tarsi Džekas būtų jį apgavęs bei atidaręs jam visai kitų 
namų duris. Svetainė, virtuvė niekuo nepriminė tos aplinkos, kuri supo 
Deilą vaikystėje. Tarsi kažkas perėjo per namus su stebuklinga lazdele 
rankoje, ir šie virto kažkuo neregėtai įspūdingu - vila Rivjeroje, butu, 
esančiu Park aveniu (Deilas niekada nebuvo nei Niujorke, nei Pietų 
Prancūzijoje). Odinės sofos, krėslai, didžiuliai stalai, ryškūs kilimai, sta- 
linės lempos - visokie daiktai... tarsi iš kito pasaulio, tik kažkaip sėk- 
mingai įsikomponavę į šituos namus, tarsi specialiai jiems. ir būtų skirti, 
tarsi būtent čia jų vieta. 

- Vau! - sušuko jis, atgavęs žadą. - Regis, mūsų namai pateko į ge- 
ras rankas. 

- Džiaugiuosi, kad tau patinka, - šyptelėjo Džekas. - Prisipažinsiu, 
aš irgi patenkintas. Rezultatas pranoko visus mano lūkesčius. 

- O kam tu pasikvietei mane? Juk čia viskas savo vietose. 

- Mums reikia pakabinti paveikslus, - pasakė Džekas. - Tada tikrai 
viskas bus savo vietose. 

Deilas manė, jog Džekas turi galvoje šeimynines fotografijas ir nie- 
kaip negalėjo suprasti, kokia reikalinga pagalba, norint pakabinti ant sie- 
nos keletą rėmelių. Tačiau, jeigu jau Sojeris jį pasikvietė, teks jam padė- 
ti. Be to, nuotraukos gali daug pasakyti apie bičiulio šeimą. Ši tema Dei- 
lą labai domino. Tačiau Džekas nusivedė jį prie medinių dėžių, stovin- 
čių virtuvėje. Ir vėl Deilas pasijuto patekęs visai į kitą, jam nepažįstamą 
pasaulį. Dėžės akivaizdžiai rankų darbo, kai kurių aukštis siekė iki penkių 

pėdų. Pagamintos taip, jog bet kokiomis sąlygomis būtų galima saugiai 
gabenti daiktus. Suprantama, kad jose ne mamytės ar tėvelio nuotrau- 
kos. Jiems su Džeku prireikė nemenkų pastangų, kol ištraukė vinis ir ati- 
darė dėžes. Deilas apgailestavo nepersirengęs, policininko uniforma su- 
drėko nuo prakaito. Iš penkių dėžių jie ištraukė penkis sunkius stačia- 
kampius daiktus, suvyniotus į audeklą. O juk daugelio kiek mažesnių 
dėžių vyrai dar net nepalietė. 

Po geros valandos jie nunešė tuščias dėžes į rūsį ir pakilo į viršų iš- 
gerti alaus. Po to nuėmė audeklą, ir Deilo akims atsivėrė paveikslai. 
Siuolaikinis menas. Jis negalėjo suprasti, kas čia pavaizduota, tačiau 
daugelis paveikslų jam patiko, ypač du peizažai. Suprantama, apie šių 
paveikslų autorius policijos viršininkas nieko nebuvo girdėjęs, bet suvo- 
kė, jog tie žmonės, kurie gyvena dideliuose miestuose ir vaikšto į muzie- 
jus bei meno galerijas, be abejo, žino šitų dailininkų pavardes. Tačiau 
pats menas stulbino Deilą. Jis iš tikrųjų pateko į kitą pasaulį, kuriame 
niekaip negalėjo rasti nė vieno pažįstamo orientyro. O paskui prisiminė, 
jog juodu su Džeku Sojeriu ketina pakabinti šiuos paveikslus ant buvusio 
jo tėvų namo sienų. Ir čia jo siela nurimo. Argi gretutiniai pasauliai ne- 
gali susiliesti? Argi šitas, šalia esantis pasaulis, priklauso ne Džekui? 

- Gerai. Gaila, kad mano dėdė Henris, kurį tau minėjau, negali pa- 
matyti šitų paveikslų. Jis juos įvertintų. 

- O kodėl jis negali pamatyti? Aš pasikviesiu jį į svečius. 

- Argi aš tau neminėjau? Dėdė Henris aklas. 

Kai kurie paveikslai surado savo vietas ant sienų svetainėje, kiti pa- 
kilo laiptais aukštyn ir įsitaisė miegamuosiuose, porą nedidelių paveikslų 
Džekas pakabino didžiajame vonios kambaryje antrame aukšte bei ma- 
žajame - pirmame. Deilui skaudėjo rankas - juk reikėjo iškėlus laikyti 
nemenką svorį, kol Džekas žymėjo vietą, kur reikės kalti vinis. Po trijų 
pirmų paveikslų jis nusiėmė kaklaraištį, atsiraitojo rankoves, jausdamas 
per veidą bei kaklą tekantį prakaitą. Po to atsisegiojo apykaklę. O Dže- 
kas atrodė taip, tarsi sėdėtų prie pietų stalo ir Žiūrinėtų meniu. Jokių 
sunkaus fizinio darbo padarinių nesimatė. 

- Tai tu kolekcininkas? - paklausė Deilas. - Ar daug prireikė laiko 
surinkti šitiek paveikslų? 

- Aš dar nepakankamai žinau, kad galėčiau save vadinti kolekcinin- 
ku, - atsakė Džekas. - Čia daugiausia paveikslai, kuriuos mano tėvas 
nupirko šeštajame ir septintajame dešimtmečiais. Kai kuriuos įsigijo ma- 
no motina. Ji negalėdavo atsispirti, kai matydavo už širdies griebiantį 
paveikslą. Štai kad ir šitas Ferfildo Porterio peizažas su priebučiu, pie- 
vute bei gėlėmis. 

Deilui tas peizažas patiko iškart, vos tik Džekas ištraukė paveikslą iš 
dėžės. Tokį jis mielai pasikabintų savo svetainėje... nuo tokio priebučio 

mielai nužengtų į pievutę. "Keista, - pagalvojo Deilas, - tačiau, jeigu jis 
pasikabintų savo namuose tokį paveikslą, daugelis žmonių, kurie pas jį 
užeina, jo net nepastebėtų." 

Džekas kažką kalbėjo apie tai, kad jis patenkintas, pagaliau pasiė- 
męs paveikslus iš saugyklos. 

- Tai juos tau atidavė tėvai? - paklausė Deilas. 

- Paveldėjau po motinos mirties. Mano tėvas mirė, kai buvau dar 
vaikas. 

- O, atleisk, - Deilas paskubėjo iššokti iš to pasaulio, kur jį įviliojo 
dailininkas Ferfildas Porteris. - Baisu taip anksti netekti tėvo. - Tik da- 
bar vyriškis suvokė, jog niekaip negali suprasti, kodėl žmonės tampa 
tokie, koks buvo Džekas Sojeris. 

- Taip, - linktelėjo Džekas. - Laimei, motina buvo stipri. 

Deilas abiem rankomis įsikibo galimybės ką nors daugiau sužinoti 
apie bičiulio šeimą. 

- O ką gyvenime veikė tavo seniai? Juk tu iš Kalifornijos? 

- Gimiau ir užaugau Los Andžele. Mano tėvai sukosi šou versle, bet 
negalvok, jog tai minusas. Jie buvo dideli žmonės... 

Džekas nepasiūlė Deilui pasilikti vakarienės, tuo nelabai maloniai jį 
nustebinęs. Jiems prireikė dar pusantros valandos, kol pakabino likusius 
paveikslus. Sojeris išliko draugiškas, geraširdis, tačiau ne veltui Deilas 
šitiek metų dirbo policijoje - jis pajuto, kad bičiulis nenori atverti jam sa- 
vo sielos. Durys jau šiek tiek prasivėrė ir čia pat vėl užsitrenkė. O po- 
sakis "dideli žmonės" iškart iškėlė jo tėvus į aukštybes. Kai vyrai, vėl nu- 
tarę atsikvėpti, atsisėdo prie bokalo alaus, Deilas pastebėjo du paketus 
iš Sentralijos maisto parduotuvės. Buvo beveik aštunta valanda vakaro, 
o Frenčo apskrityje paprastai vakarieniaudavo šeštą. Džekas, žinoma, 
galėjo pagalvoti, jog Deilas pavalgė važiuodamas pas jį, tačiau jis vilkėjo 
policininko uniformą, o tai viską paaiškino. 

Jis pamėgino užmegzti pokalbį apie patį sudėtingiausią tyrimą, ku- 
riame jiems abiem teko dalyvauti. Iš vieno paketo kyšojo supakuoti 
didkepsniai. Deilo pilvas urzgė. Bet Džekas pokalbio temos nepalaikė. 

- Tornbergo Kinderlingo byla niekuo nesiskiria nuo kitų, kurias man 
teko tirti Los Andžele. Ir aš tau labai dėkingas už paramą. 

Deilas viską suprato. Dar vienos durys užsidarė. Sojeris nenorėjo 
suartėti, nenorėjo sugrįžti į praeitį. 

Vyrai baigė gerti alų, pakabino likusius paveikslus. Žinoma, atva- 
žiavus Deilui, jiedu kalbėjosi įvairiomis temomis, bet pokalbio ribas nu- 
statydavo Džekas. Deilas neabejojo, jog klausimas apie bičiulio tėvus 
gerokai sutrumpino jų bendrą vakarą, tik negalėjo suprasti, kodėl taip 
yra. Ką slepia šitas žmogus? Nuo ko slepia? Džekas jam padėkojo ir pa- 
lydėjo iki automobilio, visai palaidojęs Deilo viltis pasėdėti šįvakar dvie- 

se. Žaidimas baigtas, metas dingti iš akių, kaip sako nepakartojamas 
Džordžas Retbanas. Jiems išėjus į žvaigždėtą naktį, dvelkiančią lauko gė- 
lių bei žolės aromatu, Džekas patenkintas atsiduso: 

- Tikiuosi Žinai, kaip aš tau dėkingas. Gaila, kad turiu grįžti į Los 
Andželą. Čia taip nuostabu. 

Deilui važiuojant plentu link namų, niekas jo neaplenkė, niekas ne- 
važiavo priešais. Kelias buvo tuščias. Jis pagalvojo: ar tik ne pornogra- 
fija užsiiminėjo Džeko tėvai? Galbūt tėtušis fotografavo, o mamytė at- 
liko pagrindinį vaidmenį? Žmonės, filmuojantys pornografinius filmus, 
galėjo susižerti krūvas pinigų, ypač jeigu buvo įtraukta visa šeima. Bet, 
įveikęs dar kokį dešimtadalį mylios, Deilas pats sau prisipažino, jog to- 
viena moteris, užsidirbanti pragyvenimui tuo, kad dulkinasi su nepažįs- 
tamais vyrais filmavimo aikštelėje, nešvaistytų pinigų tokiems paveiks- 
lams... Ir Deilas buvo dėkingas Ferfildui Porteriui. 

O mes tuo tarpu užeikime į Džeko Sojerio virtuvę. Ant stalo guli 
rytinis "Heroldo" numeris. Ant dujinės viryklės kaista keptuvė, į ją įmes- 
tas sviesto gabaliukas. Aukštas dailus vyriškis, vilkintis išblukusiais spor- 
tiniais marškinėliais, džinsais, apsiavęs juodais itališkais batais, plaka 
kiaušinius. 

Stebime, kaip jis žiūri į dubenį, raukosi, ir suvokiame, jog gražus 
berniukas, kurį mes paskutinį kartą matėme apleistame Niuhempširo 
viešbutyje, tapo tikru vyru. Ir dar suvokiame, jog išorinis žavesys - ne 
vienintelis šio vyriškio pranašumas. Kad pranašumų Džekas Sojeris turi 
nemažai, aišku jau iš pirmo žvilgsnio. Net tada, kai jis kažkuo susirūpi- 
nęs. Nors ir visada paslaptingas, akivaizdu, jog šitas vyriškis pasitiki sa- 
vimi, moka priimti sprendimus bei juos vykdyti. Tai tas žmogus, pas 
kurį ateina pagalbos žeminami ar skriaudžiami. Ne jo grožis, o protas, 
ryžtingumas ir patikimumas pirmiausia krenta į akis. Matyt, šitie bruo- 
žai giliai įsišaknijo jame. Jis ne iš tų, kurie stovi prie veidrodžio, žavėda- 
miesi savo atvaizdu jame: tuštybė jam svetima. Suprantama, kodėl So- 
jeris buvo laikomas kylančia Los Andželo policijos nuovados žvaigžde, 
kodėl jo asmens byloje gausu padėkų, kodėl būtent jį pasirinkdavo svar- 
biausioms bei atsakingiausioms užduotims. Džeko bendradarbiai bei jo 
vadovai buvo įsitikinę, jog, sulaukęs keturiasdešimties, jis būtų tapęs, 
pavyzdžiui, San Diego ar Sietlo policijos komisaru, o dar po dešimties 
ar penkiolikos metų - ir paties San Francisko ar Niujorko. 

Reikia pastebėti, kad jo amžius, kaip ir išorinis grožis, nekrenta į 
akis. Sojeris sudaro įspūdį Žmogaus, nugyvenusio ne vieną gyvenimą, 
buvusio tokiose vietose ir tiek mačiusio, jog daugelis to net įsivaizduoti 
negalėtų. Nieko nuostabaus, kad Deilas Hilbertsonas juo žavisi, kad tikisi 
jo paramos. Mes viską suprantame, bet Džekas dabar pensininkas, jis 

pasitraukė iš žaidimo, labai gaila, velniškai apgailestauju... ir visa kita, 
tačiau, jei žmogus nori omleto, jis privalo sumaišyti kiaušinio trynį su bal- 
tymu, kaip pasakė Džonas Veinas Dinui Martinui iš "Rio Bravo". 

- Ir kaip sakydavo mano mama, - staiga balsu ištarė savo mintis 
Džekas, - kaip ji sakydavo: "Mano saulute, kai kalbėdavo hercogas, visi 
įdėmiai jo klausydavosi, antraip jis imdavo mosuoti kirviu." Būtent taip 
ji 1r pasakė. - Vyriškis tyli, po to priduria: - Vieną gražų rytą Beverli Hil- 
se... - 1r galiausiai pastebi, ką jis daro. 

Priešais save mes matome vienišą vyriškį. Vienatvė taip seniai su 
juo apsigyveno, jog Džekas Sojeris suvokia ją tarsi būtinybę. Susitaikė 
su tuo ir yra įsitikinęs, jog kitaip būti negali. Juk vienatvė - ne pats blo- 
giausias dalykas, kuris gali žmogui nutikti. Prisiminkime kad ir cerebrinį 
paralyžių... Vienatvė užprogramuota žmoguje. Netgi Deilas pastebėjo 
šitą savo draugo charakterio ypatybę, o Frenč Lendingo policijos virši- 
ninko negalima pavadinti geru psichologų. 

Džekas žiūri į laikrodį ir pastebi, jog beliko keturiasdešimt penkios 
minutės. Jis turi skubėti į Frenč Lendingą ir, pasibaigus rytinei radijo 
laidai, pasiimti Henrį Laideną. Vyriškis tikina pats save: "Viskas gerai, 
man viskas gerai, ir aš tuo labai džiaugiuosi." 

Kai jis šįryt atsibudo, tylus balsas jo galvoje pareiškė: "Aš - polici- 
ninkas." 

"Velniava", - pagalvojo Džekas ir pasiūlė balsui palikti jį ramybėje. 
Tegul tas balsas eina šunims šėko pjauti. Su tarnyba policijoje viskas 
baigta, jis daugiau nebetiria žmogžudysčių. 

„karuselės žiburiai atsispindėjo nuo plikos juodaodžio lavono 
kaukolės. Lavonas gulėjo pirse, Santa Monikoje... 

Ne. Nereikia tenai. Todėl, kad... todėl, kad nereikia. Ir viskas. 


Džekui apskritai nereikėjo rodytis Santa Monikoje. Ten ir savų po- 
licininkų per akis. Ir pakankamai padorių, kompetentingų, nors ne visai 
atitinkančių aukštus standartus. Į jų teritoriją kylanti policijos žvaigždė, 
Džekas Sojeris, užklydo tik todėl, kad susipyko su viena miela mergina, 
Malibu gyventoja, mis Bruk Krir, scenariste, kuri specializavosi avan- 
tiūristinės romantiškos komedijos žanre. Beje, merginos darbą aukštai 
vertino jos kolegos. Ji pati buvo žavi, daili, sąmojinga. Būtent todėl Dže- 
kas skriejo automobiliu vaizdinga Pakrantės autostrada Malibu kanjono 
rajone. Ir jo nuotaika buvo niūri. 

Pravažiavęs eilinį posūkį į Santą Moniką, jis pastebėjo ryškų karu- 
selės ratą, besisukantį virš jūros žiburių ir išsipusčiusios minios. Blizge- 
sys, linksmumas, reginio nerūpestingumas užvaldė vyriškį. Jis pastatė 
automobilį ir pasuko link žiburių, linksmai mirksinčių paslaptingoje 

tamsoje. Paskutinį kartą jis čia lankėsi, būdamas šešerių. Tada, įsikibęs 
motinos rankos, tampė ją iš paskos tarsi šuo savo šeimininką. 


Suprantama, tai, kas vyko po to, galima pavadinti tiktai atsitiktinu- 
mu. Kalbėti apie kokį nors sutapimą beprasmiška. Sutapimas dažniausiai 
susieja du anksčiau nepriklausomus kokio nors svarbaus įvykio frag- 
mentus. O čia niekas nebuvo susieta. Ir svarbaus įvykio nebuvo. 


Jis atėjo prie įėjimo ir staiga pastebėjo, jog karuselės ratas nesisuka. 
Žibintai apšviečia tuščias kabinas. Tą akimirką milžiniškas įrenginys at- 
rodė panašus į piktą ateivį iš kitos planetos, puikiai užsimaskavusį ir tik 
laukiantį patogaus momento, kada galima kam nors pakenkti. Džekas, 
regis, girdėjo, kaip tas nenaudėlis murma kažką sau po nosimi. "Na, ži- 
noma, - pagalvojo jis. - Karuselės ratas pasirengęs pulti žmones... o tu 
tvardykis. Ginčas su mergina sukrėtė tave labiau, negu pats nori pri- 
sipažinti". Po to Džekas pažvelgė žemyn ir suprato, jog pirsą iš tiesų 
gaubia bloga aura: jis čia pasirodė kaip tik tuo momentu, kai buvo pra- 
dėta tirti žmogžudystė. 

Tarp karuselės žiburių blykčiojo ir Santa Monikos policijos auto- 
mobilių švyturėliai. Ketvertas uniformuotų policijos pareigūnų mėgino 
sulaikyti žioplių minią, besiveržiančią prie juosta aptvertos teritorijos. 
Čia, prie karuselės, įvyko žmogžudystė. Džekas pats save tikino, kad 
jam nėra ką šičia veikti. Jis čia niekam nereikalingas. Be to, karuselė kė- 
lė jam kažkokius nemalonius pojūčius, nepaaiškinamą nerimą... Vien tik 
ją pamatęs, jis visada pradėdavo drebėti. Šitie išpiešti maži arkliukai... 
sustingę, iššiepę dantis. 

"Dink iš čia, - įtikinėjo pats save Džekas. - Tave metė draugė, todėl 
ir nuotaika suknista." 

O karuselė... 

Staiga švininė uždanga nusileido, nutraukusi vidines diskusijas... Pa- 
jutęs, tarsi kažkas jį būtų stumtelėjęs iš vidaus, Džekas žengė pirmyn, 
prasibrovė pro minią, vos suvokdamas, jog niekada per visą savo karjeros 
laiką jis nesielgė šitaip neprofesionaliai. Prasibrovė iki pirmos linijos, pra- 
lindo pro užtvertą juostą, jaunam farui, mėginusiam jį sustabdyti, pakišo 
po nosimi savo žetoną. Kažkur netoliese gitaristas čirpino bliuzo melodiją. 
Džekas buvo beprisimenąs jos pavadinimą, jau beveik iškilusį į paviršių iš 
atminties, bet staiga jis tarsi atitrūko ir vėl panėrė į atminties gelmes. Jau- 
nas policininkas klausiamai pažvelgė į jį ir nuėjo prie detektyvo, palinkusio 
ties lavonu. Į šitą žmogų Džekui visai nesinorėjo žiūrėti... Ir dar jį erzino 
muzika. Neapsakomai. Tiesiog varė iš proto. Suprantama, jo reakcija bu- 
vo neadekvati. Na ir kas, kuo čia dėta muzika... | 

Išpaišytas arklys atsistojo ant užpakalinių kojų bei sustingo. Jį už- 
liejo ryški šviesa. 

Džekui susuko vidurius, krūtinėje kažkas sujudėjo, pasiruošė, išskė- 
tė rankas. O gal sparnus išskleidė... Šitas siaubingas "kažkas" ketino iš- 
siveržti į laisvę ir pasakyti: "Štai ir aš." Džekas išsigando, pajutęs, kad 
tuojau pat apsivems... Vos tik vėmimo priepuolis praėjo, sąmonę kaus- 
tęs rūkas išsisklaidė. 

Juk jis sava valia įžengė į šitą beprotybę ir dabar kapanojasi joje. 
Kitokio paaiškinimo nėra... Štai prie jo artėja detektyvas Andželas Leo- 
nė, jo veide nuostaba bei įniršis. Kadaise jiedu su Džeku tarnavo vienoje 
policijos nuovadoje. Jis garsėjo godumu, mėgo vartoti prievartą, buvo 
parsidavėlis, niekino visus civilius, nepriklausomai nuo jų odos spalvos, 
rasės, turtinės padėties. Teisybės dėlei turime pasakyti, kad vis dėlto jis 
buvo drąsus, atsidavęs policijos karininkams, kurie elgėsi panašiai, kaip 
ir jis. Džeko, kuris tarnybą policijoje suprato visai kitaip, jis nekentė, 
niekino jį ir pavydėjo jam sėkmės bei populiarumo... Iki susidūrimo su 
urviniu žmogumi beliko kelios sekundės, o Džekas, užuot galvojęs, 
kaip urviniam Žmogui paaiškinti savo atsiradimo šičia priežastį, suko gal- 
vą dėl karuselių, dėl gitarų, mąstė apie tai, jog visi kraustosi iš proto. 
Jis nieko negalėjo paaiškinti. Nebuvo jokio paaiškinimo. Kažkokia vidinė 
Jėga išmetė jį ant pirso. Bet su Andželu Leone Džekas juk nekalbės apie 
vidinį šauksmą... O jei Andželas parašytų skundą jo kapitonui, jam taip 
pat Sojeris negalėtų nieko suprantamai paaiškinti. 

"Na, matote, jaučiausi taip, tarsi kažkas mane tampytų, laikydamas 
už virvių... tarsi po pirsą vaikščiotų kitas žmogus..." 

Pirmieji Andželo žodžiai apsaugojo Džeką nuo bėdos. 

- Tik nesakyk man, kad tu čia tarnybos reikalais, mažas ambicingas 
snargliau. 

Kadangi Andželas ne kartą ir ne du pažeidė įstatymus, virš jo galvos 
nuolat kabėjo grėsmė. Geradariai, išdavikai, įniršę civiliai, o ir patys ben- 
dradarbiai, užmiršę pagrindinį policijos priesaką: vienas už visus, visi - 
už vieną, nuolat pakišdavo spaudai vieną ar kitą "bombą". Nemažai gal- 
vų jau teko atsisveikinti su tarnyba... Todėl nuodėmingajam Leonei iš- 
kart šovė į galvą mintis, jog Sojeris renka prieš jį įkalčius. 

Kaip ir manė Džekas, padriki jo žodžiai, mėginimas paaiškinti, kad 
jį tiesiog kažkas patraukė į nusikaltimo vietą, kaip kad gaisrininką, ne- 
galintį abejingai praeiti pro degantį namą, tik dar labiau sustiprino Leo- 
nės įtarimus. 

- Gerai, tu čia atsidūrei atsitiktinai. O dabar paklausyk, ką tau pasa- 
kysiu. Jei artimiausiu metu aš išgirsiu tavo vardą, siejamą su tuo, kas 
man nepatiks, gailėsiesi iki gyvenimo pabaigos. Taigi dink iš čia ir ne- 
trukdyk man dirbti. 

- Aš išeinu, Andželai. 

Prie jų jau artėjo Leonės porininkas. Leonė susiraukė ir gestais leido 
suprasti, kad jam čia nėra ką veikti. Visai netyčia Džeko žvilgsnis nu- 
slydo prie lavono, gulinčio šalia karuselės. Baisi būtybė, tūnanti jo krū- 
tinėje, suspurdėjo su nauja jėga, sumosavo rankomis, sparnais, nagais, 
ragais... viskuo, kuo tik įmanoma, mėgindama išsiveržti lauk. 

Tie sparnai, rankos, letenos plėšė Džeko plaučius, nagai gramdė 
skrandžio sieneles. 

Egzistavo nerašyta taisyklė, kurios žmogžudysčių skyriaus detek- 
tyvas negalėjo pažeisti jokiomis aplinkybėmis: nevemti prie lavono. Dže- 
kas visomis išgalėmis mėgino išsaugoti munduro garbę. Tulžis jau buvo 
susikaupusi gerklėje. Jis užsimerkė. O šlykštus, dvokiantis, judantis pa- 
daras veržėsi lauk. 

Žiburiai atsispindėjo nuo plikos juodaodžio lavono kaukolės. Jis gu- 
lėjo šalia karuselės... 

Ne tu. Ne, ne tu. Belskis, kiek tik nori, tu negali... 

Sparnai, rankos, letenos nusileido: būtybė nurimo. Pavyko. Jis ne- 
peržengė uždraustos ribos. Džekas vėl galėjo atsimerkti. Jis nežinojo, 
kiek laiko praėjo. Pamatė susiraukusią Andželo kaktą, niūrias akis, gro- 
buonio burną. 

- Ką tu čia veiki? Vertini mūsų darbą? 

- Norėčiau, kad šitas nevisprotis dingtų su savo gitara. 

Andželas nustebo. 

- Gitara? Aš negirdžiu jokios gitaros. 

Džekas tik dabar suvokė, kad negirdi ir jis. 


Bet kuris sveikai mąstantis žmogus pasistengs išmesti iš galvos tokį 
epizodą. Argi ne? Juk išmetame šiukšles. Jis niekam tikęs, nereikalingas, 
tai kuriems galams kabintis į jį? Šitas incidentas nieko nereiškia. Su niekuo 
nesusietas. Negali turėti jokių pasekmių. Atstumtas meilužės, Džekas jau- 
tėsi sutrikęs, laikinai aptemo sąmonė... ir atvedė jį į nusikaltimo vietą, 
esančią svetimoje teritorijoje. Įvyko apmaudi klaida. Ir nieko daugiau. 

Tačiau po penkiasdešimt šešių dienų vienuoliktą valandą mūsų 
žvaigždžių berniukas įžengė į savo kapitono kabinetą, padėjo ant stalo že- 
toną bei pistoletą ir pareiškė išeinąs į atsargą. Kapitonas, suprantama, nie- 
ko nežinojo apie incidentą su Andželu Leone ir nepasiteiravo, kokios įta- 
kos jaunuolio apsisprendimui turėjo juodaodžio lavonas Santa Monikoje. 
O jei ir būtų paklausęs, Džekas būtų atsakęs, kad niekas jo nepaveikė. 


"Neik tenai", - pataria jis pats sau. Ir jam pavyksta. Ne, jis mato ke- 
letą "fotografijų"... Medinio ponio galva, pykčio iškreiptas Andželo Leo- 


nės veidas, objektas, esantis pagrindinėje pozicijoje. Ir tuo momentu, kai 

plyksteli blyksnis, Džekas pasiunčia savo regėjimus šalin, išvaiko juos. Jis 
jaučiasi tarsi magas. Praktikuojantis. Gerasis magas. Puikiai suvokia, jog 
išvaikyti regėjimus - tik savigyna. Jeigu motyvai, paskatinę jį pasinaudoti 
apsaugine magija, neaiškūs, tai savigyna tikrai būtina. Be jokių abejonių. 
Jei nori paskanauti omleto, privalai sumaišyti kiaušinio trynį su baltymu. 
Tai neginčijamo autoriteto, hercogo Veino, nuomonė. 

Džekui Sojeriui yra apie ką pamąstyti ir be mieguisto balso visai ne 
laiku ir ne vietoje svaidomų pastabų. Tarsi koks vaikas... "policininkas". 
Pasitelkęs magiją, jis ir šitą balsą mielai pasiųstų kur nors toliau, tačiau 
nepavyksta. Balsai atsisako paklusti, zvimbia, ūžia, tarsi įkyrios vapsvos. 

Reikia pripažinti, jog mūsų herojus nelabai valdo situaciją. Jis žiūri 
į laikrodį, po to į išplaktus kiaušinius, kurie atrodo kažkaip ne taip. Ir 
negali suvokti, kokios iš to turėtų išplaukti išvados. Kiaušiniai. Jie neat- 
sako į jam kilusius klausimus. Akys sustoja ties "Heroldo" straipsnio pa- 
vadinimu. Didžiosios antraštės raidės pakyla iš vietos, artėja prie jo. 
"ŽVEJYS VIS DAR VAIKŠČIOJA PO..." Ne, pakaks. Vyriškis nusigrę- 
žia nuo baisių! žodžių, vėl jį sugrąžinusių prie Žvejo. 

Nuo viso šito Džeką pykina. Negyvi du vaikai. Dabar dingo Irma 
Freno. Tikriausiai ji tapo dar viena auka, ir tas lunatikas ją pusiau su- 
ėdė... Mėgdžioja Albertą Fišą... Smulkmenos tarsi nuodai skverbiasi į jo 
kūną. Kuo daugiau jis sužino, tuo labiau pakyla nuodų koncentracija jo 
kraujyje, ir tikrovės suvokimas keičiasi... Kaip žmogus, atkakliai mėgi- 
nantis atsiriboti nuo šitos bylos, Džekas sužinojo stebėtinai daug. Jis 
įsikūrė Norvilyje, norėdamas pabėgti nuo trapaus pasaulio, tačiau šis, 
paveiktas išorinių veiksnių, staiga prarado tvirtybę ir pavojingai liula po 
kojomis. Paskutinius mėnesius Los Andžele jis vos ištvėrė. Kažkokie 
keisti šešėliai šmėžavo languose bei tarp namų. Laisvadieniais neapleido 
pojūtis, tarsi jis būtų prisirijęs nešvaraus vandens iš indaplovės. Vyriškis 
sunkiai kvėpavo, nuolat grūmėsi su pykinimu ir dirbo beveik be poilsio, 
sėkmingai narpliodamas vieną bylą po kitos. Todėl nesunku suprasti ka- 
pitono nuostabą, kai geriausias jo detektyvas netikėtai pasiprašė atlei- 
džiamas. 

Jis pasislėpė Dievo užmirštame Amerikos kampelyje, šitame rojuje, 
šalia gėlėmis geltonuojančios pievos, pabėgo kuo toliau nuo grėsmingo, 
beprotiško pasaulio, įsikūrė beveik už dvidešimties mylių nuo Frenč 
Lendingo. Bet mėginimai atsitverti siena nebuvo sėkmingi. Džekas vis 
dar bandė apginti savo teises, pasitraukti toliau nuo įsisiautėjusios aud- 
ros. Juk turi jis teisę gyventi vienas, atsiskyręs? Jei dabar pasiduotų re- 
gėjimams, nuolat jį persekiojantiems balsams, tektų pripažinti, jog tas 
siaubingas pasaulis, nuo kurio jis paspruko prieš trejus metus, aptiko jo 
pėdsakus, pasivijo ir galiausiai jį sučiupo. 

Kalifornijoje darbo problemos bei sunkumai jį jaudino. Tai supranta- 

ma. O čia jis privalo laikytis per atstumą nuo Vakarų Viskonsino bėdų. 
Kartais naktį jis nubunda nuo saldaus nuodingo balso: "Daugiau jokių 
policininkų, nereikia, viskas per daug arti... per daug arti." Apie tai, kas 
arti, Džekas net galvoti nenori. Reikia vengti patenkančių į jo sąmonę 
nuodų. 

Deilui prastai. Jis tai žino, apgailestauja negalintis padėti draugui. O 
ir paaiškinti, kodėl atsisako padėti, nesugeba. Deilo ateitis pastatyta ant 
kortos. Taip. Jis puikus Frenč Lendingo policijos vadovas, bet šįkart 
neįvertino žaidimo rimtumo ir pakišo galvą po peiliu. Centrinės policijos 
valdybos atsiųsti pagalbininkai Braunas bei Blekas žemai nusilenkė vie- 
tos valdžiai ir pasitraukė į šalį, leisdami Deilui Hilbertsonui pačiam užsi- 
nerti sau kilpą ant kaklo. Blogai, žinoma. Deilas tik dabar iki galo suvokė 
savo padėtį. Jei Žvejys nužudys dar vieną vaiką... Na, Džekas Sojeris 
nuoširdžiai apgailestauja. Atleiskite, jis negali daryti stebuklų. Džeko gal- 
va užimta svarbesniais dalykais. 

Pavyzdžiui, raudonomis plunksnelėmis. Tokiomis... visai mažytė- 
mis. Jos, kaip ir anksčiau, nedingsta iš Džeko minčių, nors vyriškis 
mėgino išvaikyti jas, net pasitelkęs magiją. O atsirado jos likus mėnesiui 
iki žmogžudystės. Vieną rytą, kai Džekas išėjo iš miegamojo ir leidosi 
laiptais žemyn, ketindamas imtis pusryčių, viena maža raudona plunks- 
nelė tarsi išplaukusi iš lubų nuvingiavo laiptais žemyn. Po jos pasirodė 
dar dvi ar trys. Ovalinis tinko blokelis tarsi mirktelėjo, atsivėrė tarsi 
akis, ir iš jo pabiro plunksnelės. Lietumi, uraganu pasipylė ant Džeko 
krūtinės, rankų, galvos... 

Bet tai... 

To niekada nebuvo. 

Buvo kažkas kitaip. Dabar Džekui prireikė poros minučių, kad su- 
voktų, kas ir kaip. Kažkoks neuronas smegeninėje sugalvojo pašuoliuoti, 
pasispardyti. Kažkuris receptorius pasičiupo ne tą cheminę molekulę. Ir 
todėl buvo gautas netinkamas signalas, į kurį regėjimo centras sureaga- 
vo, sukurdamas iliuziją. Ši iliuzija niekuo nesiskyrė nuo haliucinacijos, 
o pastarosios būdingos alkoholikams, narkomanams bei šizofrenikams, 
su kuriais Džekui tekdavo bendrauti tuo metu, kai jis dirbo policijoje. 
Jis pats nepriklauso nė vienai iš paminėtų kategorijų. Jis netgi ne polici- 
ninkas. Jau nebe. Jeigu jūs pamanėte, jog Džekas Sojeris koks nors 
psichas, vadinasi, jums pačiam ne visi namie. Bent jau jis pats 99 pro- 
centais įsitikinęs, kad yra visiškai sveiko proto. 

Vadinasi, į jį skridusios plunksnelės buvo ne kas kita, o tik iliuzija. 
Jos neturėjo nieko bendra su realybe. Būkite malonus, pasakykite, ko- 
kiame pasaulyje mes gyvename, jei įmanomi šitokie dalykai? 

Ausį rėžiantis Džordžo Retbano riksmas tarsi vėjas įsiveržė į jo 
mintis: "Man skaudu tai sakyti, nes aš myliu mūsų "Aludarių" komandą. 

Garbės žodis, jūs ir patys puikiai žinote. Bet būna momentų, kai ta mei- 
lė, sukandusi dantis, turi pažvelgti teisybei į akis bei pripažinti... kai ku- 
riuos trūkumus. Badas Selingas. O, B-A-A-DAI, čia aš stengiuosi rėkti, 
kad mane išgirstų Hjustone. Prašau, sugrįžk! Net aklam žmogui pavyktų 
geriau, negu mūsų KREIVAKOJAMS, BUKAGALVIAMS NEVYKĖ- 
LIAMS." 

Ak, tas Henris! Jis taip meistriškai persikūnija į Džordžą Retbaną, 
jog, regis, matai suprakaitavusias jo pažastis. Bet labiausiai pavykęs 
Henrio vaidmuo, Džeko nuomone, buvo savimi pasitikintis, nemėgstan- 
tis prieštaravimų Henris Šeikas ("Šeikas, Arabų šeichas, Šeikas... Šei- 
kas"), kuris galėjo papasakoti, kokios spalvos kojines mūvėjo Lesteris 
Jangas tą dieną, kai buvo įrašinėjamas "Avalynės valytojas" ar "Ledi, bū- 
kite maloni", arba prisiminti visas kokių dviejų dešimčių populiarių džia- 
zo klubų interjerų smulkmenas. 

..." ir prieš pradėdami klausytis labai melodingos muzikos, kuria vie- 
ną kartą... sekmadienį "Bilo Evanso trio" pamalonino klausytojus "Vi- 
ledž Avangarde", parodysime pagarbą trečiajai, vidinei akiai. Tai vaiZ- 
duotės akis. Pagerbkime ją... Niujorkas. Antroji karštos saulėtos birželio 
dienos pusė. Einame per Pietinę Septintąją aveniu ir užsukame į "Avan- 
gardo" palapinės šešėlį. Atidarome baltas duris, leidžiamės laiptais į erd- 
vų požeminį urvą. Muzikantai išeina į sceną. Bilas Evansas sėdasi prie 
rojalio, nusilenkia auditorijai. Skotas Lafaras apkabina kontrabosą. Polas 
Motianis ima į rankas lazdeles. Evansas kiek pakreipia galvą, jo pirštai 
paliečia klaviatūrą... Jums velniškai pasisekė, kad esate čia. Niekur 
daugiau šito nepamatysite." | | 

Kūrinį "Mano paika širdis" "Bilo Evanso trio" atlieka "Viledž Avan- 
garde" 1961 metais, birželio 29 dieną. Aš, Henris Šeikas, jūs esate ma- 
no svečiai." 

Džekas šypsosi, išpila išplaktus kiaušinius į keptuvę, paliečia šakute 
masę, sumažina ugnį. Prisimena pamiršęs išsivirti kavos. Tiek to, ir ne- 
reikia. Bus gerai apelsinų sultys. Po to prisiminė neišsikepęs ir skrebu- 
čių. Ir velniai jų nematė. Kam to reikia. Sviestas... daug cholesterolio, 
iškart pateks į arterijas. Omletas irgi rizikingas patiekalas. Be to, jis tur- 
būt per daug suplakė kiaušinių. Dabar jau net prisiminti negali, kurių 
galų nusprendė pasigaminti pusryčiams omletą. Juk retai jį valgo. Ir 
kiaušinius retai perka. Tik iš pareigos. Jei jau šaldytuvuose yra specia- 
lios įdubos kiaušiniams sudėti, vadinasi, privalu tų kiaušinių nusipirkti. 

Jis paverčia keptuvę, įdeda supjaustytų grybų, svogūno, užmeta 
vieną omleto pusę ant kitos. Štai taip. Puiku. Ir atrodo gerai. Jis dar turi 
keturiasdešimt minučių. Kad ir kas būtų, Džekas valdo situaciją, viską 
daro tinkamai. 

Jis vėl atkreipia dėmesį į ant virtuvės stalo gulintį laikraštį. Jau buvo 


73 


jį pamiršęs. Tačiau laikraštis jo nepamiršo. Reikalauja dėmesio. "ŽVE- 
JYS VIS DAR VAIKŠTO PO..." ir taip toliau. Žvejys lieka rimta vietine 
problema. Iš po antraštės iššoka straipsnio autoriaus vardas bei pavardė 
1r įstringa tarsi krislas akyje. Vendelas Grinas, tas visur esantis landū- 
nas, parazitas, nuolatinis galvos skausmas. Perskaitęs dvi pastraipas, 
Džekas sudejuoja, ranka užsidengia akis. 

Aš neregys - paskirkite mane teisėju! 

Vendelas Grinas pasitiki savimi tarsi nedidelio miestelio sportinin- 
kas, kuris niekada nebuvo išvykęs už savo miestelio ribų. Aukštas, pla- 
čiapetis, ant galvos kupeta rudų plaukų. Primena senatorių. Grinas tran- 
kosi po apylinkės barus, teismus, sporto arenas, skleisdamas puikiai su- 
režisuotą žavesį. Jis žino, kaip turi elgtis reporteris, žurnalistas, jis "He- 
roldo" laikraščio "auksinė plunksna". 

Jau per pirmą judviejų susitikimą Džekas įsitikino, jog Grinas - 
tauškalius. Ir iki šiolei jo nuomonė nepasikeitė. Tai tuščiagarbis, pozuo- 
jantis priešais veidrodį, klastingas pagyrūnas, pasirengęs padaryti viską, 
kad tik pasiektų savo tikslą. 

Po Tornbergo Kinderlingo arešto Grinas paprašė Sojerio interviu. 
Džekas atsisakė. Po to ignoravo dar tris kvietimus pasikalbėti. Tačiau 
tai nesulaikė reporterio nuo "atsitiktinių" susitikimų. 

Praėjus vienai dienai po Emės Sent Pjer nužudymo, Džekas išėjo iš 
skalbyklos, nešinas paketu išskalbtų marškinių, ir skubėjo prie savo au- 
tomobilio, kai pajuto, jog kažkieno ranka palietė jo alkūnę. Atsisukęs 
pamatė išsišiepusią viešą Vendelo Grino kaukę. 

- Sveikas, Holi... - Kandi šypsena. - Norėjau pasakyti, leitenante 
Sojeri. Taip džiaugiuosi jus sutikęs. Tai štai kur jums skalbia marški- 
nius. Ir kaip, susidoroja? 

- Viskas būtų gerai, jei ne tos sagos. 

- Aišku. Įdomus jūs žmogus, leitenante. Pašnabždėsiu jums vieną 
adresą Trečioje La Rivjeros gatvėje. Tai skalbykla "Verti pasitikėjimo". 
Ta įstaiga pateisina savo pavadinimą. Apie sagas pamiršite. Jei norite, 
kad marškiniai būtų tinkamai išskalbti ir išlyginti, eikite pas kinus. Šei- 
mininkas vardų Li Samas. Pasinaudokite jų paslaugomis, leitenante. 

- Nebesu leitenantas, Vendelai. Vadinkite mane Džeku arba misterių So- 
jeriu. Arba Holivudu vadinkite. Man jokio skirtumo. O dabar... 

Jis toliau žingsniavo link automobilio, tačiau Vendelas ėjo greta. 

- Gal pasakysite bent keletą žodžių, leitenante? Atleiskite, Džekai. 
Policijos šefas Hilbertsonas - artimas jūsų draugas. Ir šioje tragiškoje is- 
torijoje... sukapota maža mergaitė, kiti siaubingi dalykai. Ar jūs galite 
pasidalyti savo patirtimi, ką nors mums pasiūlyti, kažkaip dalyvauti ty- 
rime... savo idėjų pateikti? 

- Norite Žinoti mano mintis? 

- Viską, ką tik jūs panorėsite pasakyti, drauguži. 

Nepaaiškinamas įniršis, apėmęs Džeką, paskatino jį uždėti ranką ant 
Grino peties ir duoti jam dalykišką patarimą: 

- Vendelai, surinkite duomenis apie Albertą Fišą, žudiką iš trečiojo 
praėjusio amžiaus dešimtmečio. 

- Fišą? 

- Būtent. Kilęs iš garbios niujorkiečių šeimos. Pritrenkianti byla. Pa- 
smalsaukite. 

Iki tos akimirkos Džekas miglotai prisiminė keistojo Alberto Fišo 
nusikaltimo smulkmenas. Jį jau seniai užgožė vėliau gyvenę maniakai: 
Tedas Bandis, Džonas Veinas Geisis, Džefris Dameris, nekalbant apie 
tokį egzotišką egzempliorių kaip Edmundas Emilis Kemperis Trečiasis, 
įvykdęs aštuonias žmogžudystes. Be to, jis nukirto galvą nuosavai mo- 
tinai ir padėjo ją ant židinio atbrailos... Paklaustas, kodėl taip padarė, žu- 
dikas atsakė: "Ten jai ir vieta." Tačiau būtent Albertas Fišas dabar išniro 
iš Džeko atminties ir įsmuko tiesiai į Vendelo Grino ausis. 

Kas jam pasidarė? Geras klausimas, ką čia bepridursi. 

Oi, omletas! 

Džekas griebia lėkštę, ištraukia iš dėžės šakutę, peilį, puola prie vi- 
ryklės, išjungia, sudeda keptuvės turinį į lėkštę ir sėdasi prie stalo. Atsi- 
verčia penktąjį laikraščio puslapį ir skaito apie tai, jog Milė Kubi Viskon- 
sine vykusiame žodžių tarimo paraidžiui konkurse vos netapo trečia, ta- 
čiau suklydo, kažkokiame kvailame žodyje "opopanaksas" sukeitusi rai- 
des vietomis. Ar galima iš vaiko reikalauti, kad jis teisingai sudėliotų rai- 
des kiekviename suknistame žodyje... 

Džekas įgrūda į burną trečią omleto gabalą ir pajunta nemalonų sko- 
nį. Kažkas panašaus į pusiau sudegusias šiukšles. Jis išspjauna maistą ir 
mato pilkos masės gabalą bei žalią sukramtytą svogūną. Pažvelgia į li- 
kusią pusryčių dalį ir suvokia sugadinęs omletą. 

Vyriškis nuleidžia galvą ant krūtinės, sudejuoja. Po kūną tarsi elek- 
tros srovė klaidžioja drebulys. Jis skelia kibirkštis, nuo kurių spaudžia 
gerklę, plaučius, vidaus organus. "Aš ardausi į dalis, - galvoja jis. - Čia 
ir dabar. Pamiršk, ką tau sakiau. Laukinis opopanaksas pačiupo mane 
savo aštriais nagais, papurtė opopanaksinėmis letenomis ir nori įmesti į 
siautėjančią Opopanakso upę, kur aš turiu sutikti savo opopanaksą." 

- Kas man darosi? - balsu klausia jis. Ir išsigąsta savo paties balso. 

Ašaros graužia akis, jis aimanuoja, išmeta sugadintą omletą į šiukš- 
liadėžę, plauna lėkštę ir nusprendžia, jog metas sugrįžti į realybę. Ir jo- 
kių opopanaksų. Kiekvienas daro klaidų. Džekas žiūri į šaldytuvo dure- 
les, mėgindamas prisiminti, ar tenai liko dar nors pora kiaušinių. Žino- 
ma. Jų ten buvo daug. Negalėjo jis visų sugadinti. 

Vyriškis paima už durelių krašto. Ir... pamato šviesą, atsispindinčią 
nuo plikos juodaodžio lavono galvos. 

Ne tu. 

Personos, į kurią jis kreipiasi, nėra. Tai visai net ne persona. 

Ne, tik ne tu. 

Durelės atsidaro; lemputė apšviečia šaldytuve esančius produktus. 
Džekas pažvelgia į kiaušiniams skirtas įdubas. Regis, tuščia. Bet jis Žiūri 
įdėmiai ir pačiame gale pastebi kažką panašaus į kiaušinį, nudažytą švie- 
siai mėlynai. Toks nostalgiškai melsvas, galbūt primenantis rytinio dan- 
gaus mėlį, kurį vaikystėje matė mažas berniukas, gulintis ant žolės už 
prabangių namų Kalifornijoje, Beverli Hilse. Kad ir kam priklausytų šitas 
dvaras, akivaizdu, jog tas Žmogus - šou verslo atstovas. 

Džekas žino šito melsvo atspalvio pavadinimą. Už tai jis turi būti dė- 
kingas Klerai Evinrud, medicinos mokslų daktarei, žaviai onkologei, 
moteriai, su kuria gyveno Holivude. Besiruošdami namo remontui, tąkart 
jie tapo tikrais spalvų bei atspalvių specialistais. Klera nusprendė, kad 
judviejų miegamasis turi būti išdažytas šviesiai mėlyna spalva. O Džekas 
- jaunas, naujai iškeptas policijos karininkas, nepritarė jos pasirinkimui, 
buvo įsitikinęs, jog šita spalva pernelyg šalta. 

- Džekai, ar esi kada nors matęs liepsnelės kiaušinius? - paklausė 
tada Klera. - Ar gali įsivaizduoti, kokie jie gražūs? - Pilkos daktarės akys 
plačiai atsivėrė, tarsi jos rankoje būtų atsidūręs skalpelis... 

Džekas dviem pirštais paima iš šaldytuvo daikčiuką, panašų į kiau- 
šinį, tokios pat spalvos, kaip ir mažo paukščiuko liepsnelės. Jam atrodo, 
kad būtent taip ir yra. Tai paukščiuko liepsnelės sudėtas kiaušinis. Vy- 
riškis padeda jį ant delno - tokį mažą, šviesiai melsvą, riešuto dydžio. 
Gebėjimas mąstyti, regis, visai apleidžia jį. Po velnių, ką jis padarė, ku- 
riems galams nusipirko liepsnelės kiaušinį? Atleiskite, priežastinis ryšys 
čia netinka, "Rojaus parduotuvėje" niekas nepardavinėja liepsnelių kiau- 
šinių. Opopanaksa-s-s-s. 

Lėtai, nerangiai, tarsi būtų zombis, Džekas dėlioja kojas virtuvės 
grindimis, kėblina prie kriauklės. Ištiesia ranką ir numeta kiaušinį. Jis rie- 
da žemyn į atliekų smulkinimo mašiną. Džekas įjungia ją. Pasigirsta 
triukšmas, pabaisa mėgaujasi užkanda. G-r-r-r... Nutrūkęs laidas vis dar 
kabarojasi vyriškio viduje, skeldamas kibirkštis visuose organuose, prie 
kurių tik prisiliečia, tačiau pats vyriškis virsta zombiu, todėl beveik ne- 
reaguoja į vidinius dirgiklius. Šiuo momentu Džekui Sojeriui labiausiai 
norisi... 

Kai būna raudoni, raudoni... 

Dėl kažkokios priežasties jis seniai... labai seniai neskambino savo 
motinai. Niekaip negali prisiminti, kodėl neskambino, bet jaučia, kad 
metas su ja pasikalbėti. Netgi su visomis šitomis liepsnelėmis, dedančio- 

mis mėlynus kiaušinius... Lili Sojer, Bičių Karalienės balsas, tai vienin- 
telis balsas, kurį jam dabar taip reikia išgirsti. Lili Sojer - vienintelis žmo- 
gus visame pasaulyje, kuriam jis gali papasakoti apie savo absurdišką si- 
tuaciją. Džekas suvokia, jog peržengia racionalumo ribą ir dar labiau ima 
abejoti dėl savo psichinės sveikatos... tačiau jis paima telefoną bei su- 
renka gražios vilos, esančios Kalifornijos valstijoje, Beverli Hilse, tele- 
fono numerį. 

Telefonas jo buvusiuose namuose skamba penkis kartus... šešis, 
septynis. Galiausiai pasigirsta piktas, girtas, mieguistas vyriškas balsas: 

- Kimberli... aš tiesiog nežinau, kodėl tu skambini... Tavo pačios la- 
bui tikiuosi, jog reikalas tikrai rimtas. 

Džekas paspaudžia mygtuką, išjungia ryšį. O velnias! Kur jis pa- 
skambino? Juk tuose kraštuose dabar penkta valanda ryto. Ir jis visai pa- 
miršo, kad jo motina mirusi... O, velniai rautų! Kaip galėjo šitaip nutikti? 

Džeko sielvartas užaštrina smaigalį, vėl pakyla, pasirengęs smogti 
tiesiai į širdį, tarsi pirmą kartą... Tuo pat metu mintis, kad jis nors ir 
trumpai akimirkai galėjo pamiršti apie motinos mirtį, atrodo jam neįtikė- 
tinai smagi. Pats nežinodamas, pravirks ar ims kvatoti, Džekas jaučia, 
kaip sukasi galva. Jis atsiremia į stalą. 

"Nenustygstantis kalakutas", - iškyla jo atmintyje motinos žodžiai. 
Taip Lili pradėjo vadinti neseniai mirusį savo velionio vyro partnerį po 
to, kai jos buhalteriai atskleidė, jog šitas žmogus pasisavino tris ketvir- 
tadalius kompanijos "Sojeris ir Sloutas" pajamų. Kiekvienais metais 
Sloutas vogė milijonus dolerių iš savo buvusio draugo bei verslo partne- 
rio šeimos. Lili viską išsiaiškino, po to pardavė savo kompanijos dalį ki- 
tiems partneriams. Šitaip moteris pasirūpino savo sūnaus Džeko finan- 
sine gerove. O ir paties Džeko asmeninis fondas kasmet davė nemažą 
pelną. 

"Gegužės mėnesį, - mėgina prisiminti Džekas, - turbūt tada suradau 
liepsnelės kiaušinį, vaikštinėdamas po pievą. Paskui įdėjau į šaldytuvą, 
kad nesudužtų... Be to, jo spalva tokia graži..." Ir kiaušinis taip ilgai gu- 
lėjo šaldytuve, jog Džekas apie jį pamiršo. Dabar vyriškis supranta, kad 
iš Čia ir iliuzija: pasipylusios ant jo raudonos plunksnelės! 

Viskas turi savo priežastį, tik ne visada ją paprasta surasti; nusira- 
mink, atsipalaiduok, liaukis elgtis kaip nenustygstantis kalakutas, ir prie- 
žastis pati iškils į paviršių. Galbūt iškils." 

Džekas pasilenkia prie kriauklės - reikia atsigaivinti ir iš vidaus, ir iš 
išorės. Šaltu vandeniu apsipila veidą. Akimirka... ir šalta gaivi srovė nu- 
plauna sugadintą omletą, beprasmišką telefono skambutį, keistus regė- 
jimus... Metas dėtis pačiūžas ir - į kelionę. Po dvidešimt penkių minučių 
geriausias Džeko draugas, žmogus, kuriuo jis pasitiki, išeis iš KDSU - 

AM pastato, paauksintu žiebtuvėliu prisidegs cigaretę ir pasuks takeliu. 
Paaštrėjusios juslės padės jam surasti Džeko Sojerio pikapą, tiksliu ran- 
kos judesiu Henris Laidenas paims už rankenos, atidarys automobilio 
dureles, įlips į vidų. Kai stebi, kartais sunku patikėti, kaip lengvai šitas 
aklas žmogus orientuojasi aplinkoje. Negali atitraukti akių nuo tokio 
užburiančio reginio. 

Džekas taip ir elgiasi. Nepaisant to, kad šis rytas pažėrė jam aibę 
keistų netikėtumų, kelionė apsiėjo be nuotykių. 7:55 jo automobilis jau 
stovėjo prie takelio, vedančio į radijo stoties pastatą. Liko dar penkios 
minutės, ir jo draugas išeis į dienos šviesą. Henrio buvimas šalia visada 
teigiamai veikė Džeką, nuotaika iškart pagerėdavo. Suprantama, Sojeris 
nebuvo pirmas ar vienintelis žmogus civilizacijos istorijoje, kuris, pa- 
veiktas streso, trumpam prarasdavo ryšį su realybe ir pamiršdavo net 
tokius dalykus, kad jo motina jau pabaigė savo žemišką kelionę bei iške- 
liavo į aukštesnes sferas. Streso prispaustiems mirtingiesiems būdinga 
ieškoti paguodos bei paramos pas savo motinas. Tai užkoduota mumy- 
se. Henris, išgirdęs Džeko pasakojimą, žinoma, pasijuoks ir patars jam 
nesikraustyti iš proto. 

Kita vertus, ar būtina atskleisti Henriui tokią absurdišką istoriją? 
Ypač su tuo liepsnelės kiaušiniu. Tuo labiau, jog Džekas nepasakojo bi- 
čiuliui apie ant jo pasipylusią plunksnų uragano iliuziją. Be to, jam ir pa- 
čiam visai nesinori vėl iš naujo išgyventi šitą nesąmonę. Gyvenk dabar- 
timi, nesirausk praeityje, aukštyn galvą ir apeik purvo balas. Nesikreipk 
į draugus psichologinės pagalbos. 

Jis įjungia radiją, paspaudžia KWLA - FM, universiteto radijo stotį La 
Rivjeroje, gimtuosius Viskonsino žiurkės bei Henrio Šeiko namus. Nuo 
muzikos plaukai stojasi piestu: Glenas Guldas, plačiai atmerkęs vidinę akį, 
atlieka kažkokį Bacho kūrinį. Džekas negali pasakyti kokį. Bet čia tikrai 
Glenas Guldas ir jis tikrai atlieka Bachą. Galbūt tai kuri nors jo fuga? 

Nešinas CD Henris Laidenas išeina pro radijo stoties duris į saulės 
šviesą ir tvirtu žingsniu, net nestabtelėjęs, pradeda žingsniuoti grįstu 
siauru takeliu, tiksliai prisiliesdamas savo zomšinių batų padais prie kiek- 
vienos plokštės vidurio. 

Henris... jis toks nepaprastas. 

Šiandien, kaip pastebi Džekas, jis vilki gražiais marškiniais be jokios 
apykaklės, saulėje blykčioja siauros petnešos, ant galvos - brangi "fedo- 
ra". Pradėjęs artimai bendrauti su Henriu, Džekas sužinojo, jog neprie- 
kaištinga, visada iki smulkmenų apgalvota jo apranga - tai mirusios 
žmonos Rados Hilbertson Laiden nuopelnas, sistemingo jos darbo re- 
zultatas. Visi jo daiktai būdavo tvarkingai sudėliojami pagal sezonus, sti- 
lių, spalvas. Diena po dienos, ir Henris įsiminė, kas kur padėta. Po 

truputį jam tai įaugo į kraują. Net būdamas aklas, jis sugebėjo visada at- 
rodyti nepriekaištingai. Ir rengėsi skoningai. 

Henris išsitraukia iš kišenės paauksintą žiebtuvėlį, cigaretes, užsirū- 
ko. Saulė pagauna dūmų debesėlį ir iškart nudažo pieno spalva. Henris 
eina tvirtu Žingsniu. 

Rožinės, kreivos širdies šauksmo raidės: "TROJUS MYLI MARIA- 
NĄ! TAIP!" skersai skydo su radijo stoties pavadinimu byloja, kad: 

1. Trojus daug laiko praleidžia klausydamasis KDSU - AM. 

2. Kad Mariana taip pat jį myli. Todėl pasidžiaukime dėl Trojaus ir 
dėl Marianos. Džekas visada džiaugiasi bet kokia meilės apraiška, kad ir 
tokia rožiniai naivia, visada linki įsimylėjėliams sėkmės bei laimės. Į gal- 
vą šauna mintis, jog šiuo momentu pats jis gali pasakyti žodį "myliu" ne- 
bent tiktai Henriui Laidenui. Žinoma, ne ta prasme, kokia Trojus myli 
Marianą, bet jis myli Henrį ir nė kiek tuo neabejoja. 

Henris prieina prie automobilio, jo pirštai paliečia durelių rankeną, 
atidaro, vyriškis įlipa, atsisėda ant keleivio sėdynės. Kiek palenkia galvą, 
įsiklauso. Jo tamsūs akinių stiklai sublizga. 

- Kaip tau tai pavyksta? - klausia Džekas. - Šiandien muzika padėjo, 
tačiau tu ir be jos puikiai randi automobilį. 

- Man pavyksta todėl, kad esu apdovanotas absoliučia uosle. Šian- 
dien mane tuo galutinai įtikino mūsų praktikantas Morisas Rodenas, rū- 
kantis žolytę. Jaunuolis mano, jog aš - Viešpats Dievas. Bet, regis, jo 
smegeninė veikia, jei per tokį trumpą laiką jis spėjo suprasti, kad Džor- 
džas Retbanas bei Viskonsino žiurkė - vienas ir tas pats žmogus. Ti- 
kiuosi, jis laikys liežuvį už dantų. 

- Aš irgi tikiuosi, - sutiko Džekas. - Tik nebėk nuo atsakymo. Kaip 
tau visada pavyksta taip greitai atidaryti automobilio dureles? Tavo ran- 
ka neieško jų, o iškart atsiduria reikiamoje vietoje ir atidaro. 

Henris atsidūsta: 

- Rankena man pasisako kur esanti. Elementaru. Man belieka tik ją 
išgirsti. 

- Ji skleidžia kažkokius garsus? 

- Ne tokius, kaip tavo radijo imtuvas ar koks nors koncertinis ro- 
jalis. Suprantama, ne. Tai labiau panašu į vibraciją. Garsas garso viduje. 
Argi Danelis Barenboimas, ne didis pianistas? Tu tik paklausyk - skam- 
ba kiekviena gaida. Norisi net instrumento dangtį išbučiuoti. Tik įsivaiz- 
duok, kokie jo rankų riešai. 

- Tai Barenboimas? 

- Žinoma, kas gi dar? - Henris lėtai atsisuka į Džeką. Jo lūpose sar- 
kastiška šypsena. - Aha, suprantama. Turbūt pamanei, jog klausaisi Gle- 
no Guldo? 

- Nieko aš nepamaniau... Na, gal ir pagalvojau, jog čia galėtų būti 
Glenas Guldas, bet... 

- Ne, ne, ne. Net nebandyk. Tavo balsas visada išduoda. Tai mes 
važiuosime į Norvilį, ar tu ir toliau ketini sėdėti čia bei meluoti man. 
Pakeliui kai ką tau papasakosiu. 

Jis ištiesia Džekui ranką su CD. 

- Šitą kompaktą man davė marihuanos mėgėjas. "Purvina sperma" 
naudoja vieną iš "Suprimz" hitų. Asmeniškai mane nuo viso šito pykina, 
bet galbūt Viskonsino žiurkei kaip tik patiks. 

Muzika jau nebe tokia įnirtinga. Džekas nemato būtinybės meluoti, 
jis įkiša CD į plyšį po radijo imtuvu. Spusteli vieną mygtuką, po to kitą. 
Pasigirsta beprotiški riksmai, trenksmas. Džekas atsilošia ant automo- 
bilio sėdynės. 

- Viešpatie, Henri. - Džekas sumažina garsą. 

- Neliesk šito disko, - sustabdo jį Henris. - Jei tavo ausys nekrau- 
juoja nuo šito mėšlo, vadinasi, jis neatlieka savo funkcijos. 


"Ausys", Džekas žino, jog džiazo žargone tai reiškia gebėjimą su- 
prasti, kaip kuriama muzika, garso bangomis plintanti oru. Muzikantas, 
turintis geras "ausis", lengvai įsimena dainas bei aranžuotes, lengvai 1m- 
provizuoja. Tik kartą pasiklausęs, net jei nepažįsta natų, toks žmogus 
įsimena melodiją. Jis be vargo atkartoja taksi signalus, lifto varpelių 
skleidžiamus garsus, katinų miaukimą. Pasaulis tokiems žmonėms - tai 
garsų visuma. Henris Laidenas - vienas iš jų. Džeko manymu, jo ausys 
vertos olimpinio aukso medalio, vargu ar kas nors jam gali prilygti. 

Būtent ausys padėjo Henriui atskleisti didžiąją savo bičiulio paslaptį. 
Jis suprato, kad Džeko motina - ta pati Lili Kavano Sojer. Kai Deilas 
juos supažindino, Henris su Džeku stebėtinai greitai susidraugavo. Jie 
padėjo vienas kitam praskaidrinti vienatvę, todėl du ar tris vakarus per 
savaitę būtinai praleisdavo drauge: pietavo, klausėsi muzikos, kalbėjosi 
įvairiomis temomis, juolab kad kiekvienas jų turėjo ką pasakyti. Kartais 
Džekas atvažiuodavo pas Henrį ir pasilikdavo, kartais parsiveždavo bi- 
čiulį į savo namus. Po šešių ar septynių mėnesių Džekas paklausė, ar 
sutiktų Henris drauge su juo skaityti įdomias, jiems abiem patinkančias 
knygas. Henris atsakė: "Mielasis, kokia puiki mintis. Gal pradėkime nuo 
trilerių? Ką manai?" Jiedu pradėjo nuo Česterio Haimso ir Čarlzo Vilfor- 
do, perėjo prie šiuolaikinių romanų, po to perskaitė Sidnio Perelmano 
bei Džeimso Terbero kūrybą ir galiausiai ėmėsi šturmuoti Fordo Me- 
dokso bastionus. Artimiausiu metu ketino atakuoti "Nykius namus". 

Kartą vakare, kai Džekas baigė skaityti numatytą dalį Fordo romano 
"Gerasis kareivis", Henris atsikosėjo ir pasakė: 

- Deilas pasakojo, jog tavo tėvai sukosi šou versle. 

- Teisingai. 

- Nenoriu kišti nosies į svetimus reikalus, bet ar neprieštarausi, jei 
kai ko tavęs paklausiu? Jei panorėsi, gali atsakinėti tik "taip" arba "ne". 

- O kas atsitiko, Henri? - sunerimo Džekas. 

- Ketinu patikrinti vieną savo hipotezę. 

- Gerai. Klausk. 

- Dėkoju. Ar tavo tėvai dirbo skirtingose šou verslo sferose? 

- Taip. 

- Vienas buvo menedžeris, o kitas - tiesioginis atlikėjas? 

- Taip. 

- Tavo motina buvo aktorė? 

- T... taip. 

- Ji buvo garsi aktorė, nors ir negavo įvertinimo, kurio buvo verta. 
Penktojo ir šeštojo dešimtmečių viduryje ji nusifilmavo daugelyje filmų, 
o karjeros pabaigoje gavo "Oskarą" už antraplanį moters vaidmenį? 

- Henri, - išlemeno Džekas. - Kaip tu... 

- Patylėk. Noriu dar pasimėgauti akimirka. Nuostabu. Tavo moti- 
nai, Lili Kavano, taip ir nepavyko iki galo atskleisti savo talento galimy- 
bių. Bet kiekvienas jos atliekamas vaidmuo aukštino šitas merginas bei 
moteris... ryžtingas padavėjas, damas, kurios savo rankinėse slepia pis- 
toletus... Nuostabi, talentinga, sąmojinga, natūrali, ji tarsi susiliedavo su 
savo personažu. Ji šimtus kartų pranašesnė už aktores, kurioms atitek- 
davo pagrindiniai vaidmenys. 

- Henri... 

- Kai kurie iš tų filmų buvo ypač populiarūs. Pavyzdžiui, Džono 
Mendelo "Prarasta vasara". Tiesa, jo jau nepamatysi... 

- Henri, kaip tu... 

- Tu pats man viską pasakei. Iš kur dar galėčiau sužinoti? Kaip pa- 
sakei? Savo balso intonacijomis, kaipgi dar. Tavo sakiniai išsiskiria ypa- 
tingu ritmu. 

- Ritmu? 

- Patikėk. Tik tau būdingas vidinis ritmas. Kol tu skaitei "Gerąjį ka- 
reivį", aš suvokiau, jog man pažįstamas šitas ritmas ir mėginau prisimin- 
ti, kur galėjau jį girdėti. Niekaip negalėjau rasti atsakymo, o štai prieš dvi 
dienas mano protas tarsi nušvito: Lili Kavano. Juk nekaltini manęs tuo, 
kad man kilo noras patikrinti savo hipotezę? 

- Kaltinti tave? - pakartojo Džekas. - Aš tiek sutrikęs ir apstulbęs... 
Duok man porą minučių. 

- Nesibaimink, tavo paslaptis visiškai saugi. Tu juk nenori, kad 
žmonės, žiūrėdami į tave, sakytų: "Ei, juk tai Lili Kavano sūnus." Man 
regis, tai nebloga mintis. 

Tai jau tikrai. Henrio Laideno ausys nepaprastos. 

* + X 


Kol automobilis rieda keliu, triukšmas trukdo tęsti pokalbį. "Purvina 
sperma" į šipulius traiško dainą "Kur išėjo meilė", tarsi negailestingas 
piktadarys trypia tokias gerietes "Suprimz". Henris, tvirtinantis, jog nuo 
tokių iškrypimų jį pykina, sėdi, parėmęs rankomis pasmakrę ir išsišie- 
pęs. Galbūt iš malonumo. 

Priešais "Šmito prekybos centrą" prieš pat pikapo nosį išnyra ket- 
vertas dviratininkų paauglių. Džekas spusteli stabdžius, berniukai aki- 
mirkai sustoja, po to išsirikiuoja į liniją išilgai šaligatvio, laukdami, kol pi- 
kapas pravažiuos pro šalį. Džekas atlaisvina stabdžių pedalą. Henris at- 
sitiesia, sugrįžta į pirmykštę pozą, jam nėra ko nerimauti. O berniukai 
nesuvokia, kaip jiems reaguoti į iš pikapo sklindantį staugimą. Jie spok- 
so į priekinį automobilio stiklą su pasibjaurėjimu ir sutrikę. Jų prosene- 
liai turbūt panašiai būtų žiūrėję į Siamo dvynius ar į žmogų-aligatorių... 
Visiems aišku, jog pikapų vairuotojai klausosi tik metalo arba kantri 
muzikos. Vadinasi, šitas kažkoks balta varna, išsigimėlis. 

Džekui pravažiuojant pro šalį, pirmasis berniukas - stambaus, pik- 
to, chuliganiško veido, ištiesia ranką ir parodo nepadorų gestą. Du kiti 
stovi išsižioję tarsi idiotai. Ketvirtas šviesiaplaukis paauglys blizgančio- 
mis akimis, Džeko nuomone, pats simpatiškiausias iš visų, pažvelgia 
„vairuotojui tiesiai į akis ir padovanoja jam drovią šypseną. Tai Tajus 
Maršalas. Jis dar to nežino... bet yra pakeliui į niekieno žemę. 

Berniukai lieka už nugaros. Veidrodyje Džekas mato, kaip jie mina 
pedalus ir lekia gatve pirmyn. Pasipūtėlis pats pirmas, o mažiausias bei 
pats simpatiškiausias vis labiau atsilieka nuo kitų. 

- Nepriklausomi ekspertai ką tik išsakė savo nuomonę apie "Purviną 
spermą", - komentuoja Džekas. - Keturi berniukai dviratininkai. - Jis pats 
savęs negirdi, todėl įsitikinęs, jog ir Henrio ausų jo žodžiai nepasiekė. 

Tačiau Henris viską girdi, tai išduoda jo klausimas. Jis nori sužinoti 
berniukų reakciją. Džekas jam atsako, jog vieno berniuko nuomonė nei- 
giama, kitų dviejų - labiau neigiama negu teigiama, o ketvirtasis yra ar- 
čiausiai teigiamos. 

Vienuoliktoje gatvėje viskas baigiasi. Regis, automobilio salone išsi- 
sklaido rūkas, stiklą tarsi kažkas nuplauna švariu vandeniu, oras tampa 
šviežesnis, spalvos ryškesnės. 

- Įdomu, - ištaria Henris, pasilenkia ir, tiksliai suradęs mygtuką, jį 
paspaudžia. Po to išima diską bei įdeda jį į dėklą. - Pažintinis įrašas, ar 
ne taip? Laukinio egocentriško įniršio negalima iškart atmesti. Morisas 
Rozenas neklydo. Viskonsino žiurkei tai bus ideali muzika. 

- Klausyk, man regis, jis užsimojo nušluostyti nosį Glenui Mileriui. 

- Beje, apie Milerį. Tu nenumanai, kokie mano šiandienos planai. 
Tai koncertas! Mitruolis Makstonas, tiksliau, jo dešinioji ranka Rebeka 

Vailes - tikiuosi, ji tokia pat nuostabi, kaip ir jos balsas, - pasamdė mane 
didžėjumi. "Makstono senelių namuose" šįvakar Braškių festivalis. Na, 
suprantama, pasamdė ne mane, o mano antrininką, orkestrų žinovą, 
Simfoninį Steną. 

- Ar tave nuvežti? 

- Ne. Žavioji mis Vailes manimi pasirūpins. Bet vis tiek dėkoju. 

- Simfoninis Stenas? 

- Iš kojų verčiantis didžiųjų orkestrų eros reliktas, žavus džentelme- 
nas, vilkintis "zutą"*. "Makstono" gyventojams toks sugrįžimas į ge- 
riausią jų gyvenimo periodą suteiks daug džiaugsmo. 

- Ir tu tikrai turi tokį kostiumą? 

Bebaimis Henrio veidas atsisuko į jį. Tai ir buvo atsakymas į klausimą. 

- Atleisk. Nežinau, kas man užėjo. Keičiam temą. Verčiau pasakyk, 
ar tavo, tiksliau, Džordžo Retbano, šįryt pasakyti žodžiai apie Žvejį duos 
naudos. Aš su viltimi juos išklausiau. 

Henris prasižioja ir prabyla griausmingu Džordžo Retbano balsu: 
"Tikrasis Žvejys, Albertas Fišas, berniukai bei mergaitės, mirė jau prieš 
kokius septyniasdešimt šešerius metus." 

Tiesiog sunku patikėti, kad Henris Laidenas gali kalbėti tokiu balsu. 
Tačiau čia pat jis vėl tampa savimi ir tęsia: 

- Tikiuosi, jie bus naudingi. Perskaitęs rytiniame laikraštyje eilinę 
tavo draugužio Vendelo Grino tiradą, nusprendžiau, jog Džordžas Ret- 
banas turi kažkaip į ją sureaguoti. 

Henris Laidenas mėgsta sakyti: "Aš manau, aš perskaičiau, aš ma- 
čiau." Jis žino, jog tokios frazės pavergia pašnekovus. O Vendelą Griną 
pavadino Džeko draugužiu irgi ne be reikalo: tik jam Džekas prisipažino 
pataręs reporteriui susipažinti su Alberto Fišo nusikalstama veikla. Da- 
bar Džekas apgailestauja netyčia prasitaręs. Vendelas Grinas - tikrai jam 
ne draugas. 

- Jei jau tu pagelbėjai spaudai, galėtum pamąstyti ir apie tai, kaip pa- 
dėti mūsų policijai, - tęsia Henris. - Atleisk man, Džekai, bet Deilas - 
mano sūnėnas. 

- Negaliu patikėti, kad tai tavo žodžiai, - atsako jam Džekas. 

- Žinai, dabar aš sakau tą, ką galvoju. Tavo patirtis mums labai pra- 
verstų, be to, Deilas įsitikinęs, jog tu jam skolingas. Ir tikrai galėtum pa- 
dėti jam išsaugoti darbą. Jei iš tiesų myli Frenč Lendingą bei jo apylin- 
kes, privalai skirti vietos gyventojams nors dalį savo laiko bei talento. 

- O tau nekilo mintis, jog aš išėjau į pensiją? - pro dantis iškošė 
Džekas. - Ir man visai nesinori tirti žmogžudystes. Patikėk. 


* "Zutas" - specialus kostiumas. Tai ilgas švarkas, plačios kelnės ir plačiabrylė 
skrybėlė. Buvo madingas 1930-1940 metais, ypač tarp lotynų amerikiečių jauni- 
mo. Žmonės, teikę pirmenybę tokiems kostiumams, buvo vadinami zuteriais. 

- Žinoma, kilo, - atsako Henris. - Bet tu žmogus, turintis patirtį, ir, 
atleisk man, bet aš negaliu suprasti, kas tau trukdo... 

- Niekas man netrukdo, - išpyškina Džekas. - Bet aš civilis, aš jau 
ne policininkas. 

- Tu - bosas... Mes galime toliau klausytis Barenboimo. - Henris 
perbėga pirštais per radijo imtuvą ir paspaudžia mygtuką. 

Penkiolika minučių automobilio salone skamba "Goldbergo variaci- 
jos". "Puiki muzika, - mąsto Džekas. - Tik visiškas "bambukas" galėjo pa- 
galvoti, kad groja Glenas Guldas. Žinoma, žmogus su tokia klausa negali 
išgirsti mašinos durelių vibracijos skleidžiamo garso ar ko nors panašaus." 

Kai iš 93-iojo plento jie pasuka į Norvilį, Henris nutraukia tylą: 

- Pakaks pūstis. Nederėjo man kaltinti tavęs. Tuo labiau, kad aš 
pats turiu bėdų. 

- Tu? - Džekas nustebęs žiūri į jį. Gyvenimiška patirtis diktuoja, jog 
Henris nori paprašyti, kad jis atliktų neoficialų tyrimą. - Kokios gali būti 
tavo bėdos? Netvarkingai sudėtos kojinės? Ar kas nors negerai radijo 
stotyje? 

- Su šituo aš pats susidoročiau. - Henris nutyla. Pauzė užsitęsia. - 
Jaučiu, kaip man minkštėja smegenys. Kraustausi iš proto. 

- Liaukis. - Džekas sumažina greitį. Ar Henris irgi matė plunksnų 
uraganą? Žinoma, ne. Henris juk apskritai nieko nemato. O ir jo plunks- 
nų uraganas - tik iliuzija. 

Henris vibruoja tarsi kamertonas. Ir vis "Žiūri" į priekinį stiklą. 

- Sakyk, kas vyksta. Aš jau pradedu dėl tavęs nerimauti. 

Henris prasižioja... ir vėl susičiaupia. Jis visas dreba. 

- Hm-m-m, pasirodo, sunkiau, nei aš maniau. - Ir kur pradingo jo 
balsas - visada ramus, sausas, tikrasis Henrio Laideno balsas... 

Pikapas jau nebevažiuoja, o tiktai šliaužia. Džekas ketina kažką pa- 
sakyti, bet paskutinę akimirką nusprendžia, jog tyla - gera byla. 

- Aš girdžiu savo žmoną, - pagaliau ištaria Henris. - Naktimis, gu- 
lėdamas lovoje. Trečią ar ketvirtą nakties. Rada vaikščioja po virtuvę, 
po to pakyla laiptais. Turbūt kraustausi iš proto. 

- Kiek kartų taip buvo? 

- Kiek kartų? Aš šito nežinau. Galbūt tris ar keturis. 

- Tu buvai atsikėlęs? Šaukei ją vardu? 

Henrio balsas vis dar dreba. 

- Ir atsikėliau, ir šaukiau. Neabejojau, kad tai ji. Jos žingsniai, jos ei- 
sena. Rada mirė prieš šešerius metus. Įdomu, tiesa? Tiktai aš baiminuosi 
dėl savo psichikos. 

- Tu pašaukei ją vardu, - patikslina Džekas. - Išlipai iš lovos ir nu- 
sileidai žemyn. 

- Tarsi lunatikas, tarsi koks beprotis. "Rada? Tai tu, Rada?" Praėju- 

sią naktį apėjau visą namą. "Rada? Rada?" Galima pagalvoti, jog tikėjausi 
sulaukti jos atsakymo. - Henris visai nesidrovi iš po tamsių akinių stiklų 
skruostais riedančių ašarų. - Bet visų blogiausia, kad aš iš tiesų to tikė- 
jausi... 

- Namuose nieko nebuvo? - toliau tikslina informaciją Džekas. - 
Viskas savo vietoje? Niekas nedingo, neatsirado kitoje vietoje? 

- Man regis, taip. Viskas ten, kur ir turėtų būti. - Jis pakelia ranką 
ir nusivalo veidą. 

Takelis, sukantis į Džeko namus, lieka dešinėje pusėje. 

- Pasakysiu, ką aš galvoju, - Džekas pamėgino įsivaizduoti, kaip 
Henris naktį klaidžioja po tuščius namus. - Prieš šešerius metus tave už- 
griuvo baisi nelaimė, mirė tavo mylimas žmogus. Tavo jausmai buvo 
skirtingi: pyktis, skausmas, noras susitaikyti su neišvengiama realybe... 
Tau tarsi ir pavyko viską išgyventi, prisitaikyti, priprasti prie našlio gy- 
venimo, tačiau žmonos iki šiolei trūksta. 

- Žinoma, tavo žodžiai mane guodžia, - pastebi Henris. - Tačiau jie 
nieko nepaaiškina. 

- Leisk man tęsti. Atsitinka keistas, neįprastas dalykas. Patikėk, ži- 
nau, ką sakau. Tavo protas maištauja. Iškreipia tikrovę, pateikia netikrą 
mmformaciją. Niekas nežino, kodėl šitaip vyksta, bet taip yra. 

- Nori pasakyti, kad tu irgi skrausteisi iš proto? Jaučiu, jog mudviejų 
likimai panašūs. 

- Kalbu apie tai, kad žmonėms taip kartais būna. Iliuzijos, haliuci- 
nacijos... Būtent taip nutiko ir tau. Nėra ko nerimauti. Gerai, štai tavo 
takelis. Ir tavo namai. 

Jis pasuka į žole apaugusį takelį, vedantį prie balto kaimiško namo, 
kuriame Henris su žmona Rada praleido penkiolika laimingų vedybinio 
gyvenimo metų... iki tol, kol Radai buvo diagnozuotas kepenų vėžys. 
Pirmus dvejus metus po jos mirties Henris kiekvieną vakarą vaikščioda- 
vo po namus ir visur uždegdavo šviesas. 

- Haliucinacijos? Kada tau taip buvo paskutinį kartą? 

- Tai ne toks jau retas reiškinys, - pastebi Džekas. - Ypač jei žmo- 
gus mažai miega, panašiai kaip tu. Aš nieko neišsigalvoju, Henri. Porą 
kartų ir man taip buvo. 

- Haliucinacijos. - Henrio tonas staiga keičiasi. - Fantastika. 

- Pamąstyk apie tai. Mes gyvename racionaliame pasaulyje. Viskas 
turi priežastį, o priežastys visada racionalios. Gal cheminės medžiagos, 
kurias išskiria mūsų smegenys, ar tiesiog sutapimas... Jei nebūtume 
mąstančios būtybės, negalėtume suprasti ir žinoti, kas vyksta. 

- Net aklas gali tą matyti, - kartoja savo frazę Henris. - Dėkoju. Po 
tokių žodžių jau galima gyventi. Jis išlipa, uždaro dureles. Tuomet pri- 

eina prie lango, pasilenkia ir sako: - Tu nori šiandien pradėti skaityti 
"Nykius namus"? Grįšiu pusę devyntos, ne vėliau. 

- Atvažiuosiu apie devintą. 

- Din don, - sako atsisveikindamas Henris, kyla į priebutį ir įeina į 
namus, kurie, suprantama, neužrakinti. Šiuose kraštuose tik tėvai rakina 
duris. Ir tai tik pastaruoju metu. 

Pikapas apsisuka, išvažiuoja į Norvilio plentą. Džekas jaučiasi vienu 
šūviu nušovęs du zuikius: padėdamas Henriui, jis kartu padėjo ir sau. 
Kaip gerai, kad viskas susitvarkė. 

Sukdamas į savo takelį, išgirdo kažkokį skambėjimą iš peleninės po 
prietaisų skydeliu. Jau antrą kartą jį girdi. Matyt, kažkoks nedidelis 
daikčiukas skamba. Pagal garsą taip atrodo. Saga ar kokia nors moneta. 
Džekas privažiuoja prie namo, išjungia variklį, atidaro dureles. Po to pri- 
simena garsą, ištiesia ranką, ištraukia peleninę. 

Ir sustingsta, pamatęs joje liepsnelės kiaušinį... mažytį it žirniukas. 

Kiaušinis toks mėlynas, kad net aklas tai pamatytų. 

Virpančiomis rankomis Džekas paima iš peleninės kiaušinį. Neatit- 
raukdamas nuo jo akių, išlipa iš automobilio, užtrenkia dureles. Vis dar 
spoksodamas į kiaušinį, staiga prisimena, jog reikia kvėpuoti. Ranka su- 
juda, kumštis atsigniaužia, kiaušinis nukrenta ant žolės. Džekas pakelia 
koją ir stipriai paspaudžia kulnimi mėlyną taškelį. Neatsigręždamas įsi- 
deda į kišenę automobilio raktelius ir eina prie namo. Norėtų jį pavadinti 
savo tvirtove, bet dabar jau liežuvis neapsiverčia. 

Antra dalis 
TAILERIO MARŠALO PAGROBIMAS 


5 skyrius 


Rytinio pasiskraidymo virš "Makstono senelių prieglaudos" metu 
akies krašteliu mes pastebėjome valytoją. Pamenate jį? Vilkintį kombine- 
zonu? Pilvotą? Su cigarete burnoje, nors po visus koridorius iškabintos 
lentelės su užrašu: "NERŪKYTI! KENKIA PLAUČIAMS!" Su šluota, 
primenančia negyvų vorų kapines? Nepamenate? Tiek to, neatsiprašinė- 
kite. Anokia čia bėda nepastebėti Pito Vekslerio. Buvo niekuo neišsiski- 
riantis paauglys, šiaip ne taip pabaigęs Frenč Lendingo vidurinę mokyk- 
lą, po to - niekuo neišsiskiriantis jaunuolis... dabar vis toks pat neišsiski- 
riantis vidutinio amžiaus vyriškis. Vienintelis jo pomėgis - paslapčia ir 
kuo skaudžiau įskaudinti kurį nors iš senelių. Tarp šių vargšų nelaimėlių 
nusiskundimų, kvailų klausimų, šlapimo bei bezdalų kvapo ir slenka Pito 
gyvenimas. Dažniausiai kliūva tiems, kurie serga Alzhaimerio liga. Kal- 
bama, jog jis kartais į jų kaulėtas nugaras ar subines net cigaretę gesina. 
Ir mėgaujasi, kai šie dejuoja iš skausmo. Pats vyriškis tame poelgyje 
mato dvigubą naudą: šitaip seneliai pabunda, o jis pats gauna progą pa- 
sidžiaugti. Tai praskaidrina jo dienas. Bent jau šiokia tokia pramoga. Tuo 
labiau kad šitie "zombiai" vis tiek nieko niekam nepasakys. 

O Dieve, pats šlykščiausias iš jų kiūtina koridoriumi... Čarlzo Bern- 
saido žandikaulis atvipęs, užpakalis plikas. Pitas mato, jog sėdmenys iš- 
terlioti šūdais. Ir ant šlaunų rudos dėmės... iki pat kelių. Senis eina į tu- 
aletą... tik vargšelis kiek pavėlavo. Kažkoks rudas arkliukas, pavadinki- 
me jį Rytiniu Griaustiniu, jau išsiveržė iš arklidės ir, žinoma, iki valiai 
prisišuoliavo po Bernio paklodes. 

"Ačiū Dievui, ne mano darbas jas skalbti, - galvoja Pitas ir išsivie- 
pia. Cigaretė vis dar dantyse. - Tai jau Batčo rūpestis." 

Bet koridoriuje stovintis stalas šiuo metu tuščias. Batčui Jorksai ne- 
pasisekė, neturės progos pasigrožėti pro šalį plaukiančia nuoga Bernio 
subine. Ir dar šūdina. Batčas turbūt išėjo parūkyti, nors Pitas šimtus 
kartų jam kartojo, jog tos lentelės "NERŪKYTI" visai nieko nereiškia, 
jos tik dėl akių. Pačiam Mitruoliui nusispjaut, kas ir kur rūko. Ir kas 
jiems atstoja peleninę, jam taip pat nerūpi. Lentelės kabo tik tam, kad 

tikrintojai matytų, jog "Makstonas" laikosi visų valstijoje nustatytų tai- 
syklių. 

Pitas dar labiau išsiviepia ir tuo momentu jis labai panašus į savo 
sūnų Ebį, Tailerio Maršalo draugą (beje, Ebis Veksleris ir buvo tas ber- 
niukas, kuris parodė nepadorų gestą pravažiuojantiems pro šalį Džekui 
su Henriu). Pitui kyla mintis surasti Batčą ir pasakyti jam, jog laikas 
būtų išvalyti M18, bei pasirūpinti jo gyventoju. O gal nesikišti ir leisti 
pačiam Batčui pamatyti, jog Bernis vėl apsišiko. Tikriausiai sugrįžęs į 
kambarį Bernis paleis į darbą pirštus ir išteplios šūdais visas sienas. Tai 
smagu. Bet ne mažiau įdomu būtų ir pamatyti Batčo veidą, kai Pitas jam 
pasakys... 

- Pitai... 

- One! Iš kur atsirado šita kalė? Žinoma, ji graži, bet vis tiek kalė 
yra kalė. Pitas nejuda iš vietos, nežiūri į ją, tikisi, kad ji nueis, supratusi, 
jog yra ignoruojama. 

Bergždžios viltys. 

- Pitai. 

Jis atsisuka. Mato priešais save didžiojo boso sekretorę, Rebeką 
Vailes. Šiandien ji vilki šviesiai raudona suknele, turbūt Braškių festiva- 
lio garbei. O juodi aukštakulniai bateliai turbūt jos šlaunų garbei... Pitas 
įsivaizduoja, kaip tos šlaunys apkabina jį, o bateliai atsiduria kažkur ties 
juosmeniu... po to jis pamato kartoninę dėžutę, kurią moteris laiko ran- 
kose. Matyt, jam atsirado darbo. Pastebi vyriškis ir žiedą su kažkokiu 
brangakmeniu ant jos piršto... liepsnelės kiaušinio dydžio, tik spalva 
kiek blankesnė. Jis susimąsto (ir jau nebe pirmą kartą) apie tai, ką turė- 
tų padaryti moteris, kad užsidirbtų tokį žiedą. 

Ji stovi, stuksendama kojyte į grindis, netrukdo jam žiūrėti. Už jo 
nugaros Čarlzas Bernsaidas lėtai juda savo kambario link. Žvelgiant į 
šią žmogystą išsidraikiusiais plaukais, kaulėtomis kojomis... galima pa- 
galvoti, jog dienos, kai šiame kūne kunkuliavo gyvybė, liko toli praeity- 
je. Bet įspūdis apgaulingas. Labai apgaulingas. 

- Mis Vailes? - galiausiai išlemena Veksleris. 

- Aktų salė, Pitai. Judinkis! Ir kiek kartų tau sakiau, kad negalima 
rūkyti patalpoje, kur gyvena pacientai. 

Dar jam nespėjus nieko atsakyti, ji apsisuka ir, seksualiai jadindama 
klubus, eina į "Makstono" aktų salę, kur vakare vyks Braškių festivalio 
užbaigimas - šokiai! 

Pitas atsidūsta, atremia šepetį į sieną ir seka paskui ją. 

Čarlzas Bernsaidas "Saulutės" sparno koridoriuje pasilieka vienas. 
Jo akyse iškart išnyksta tuštuma, dabar jos nušvinta pražūtingu protu. 
Jis pats tarsi atjaunėja. Tas Bernis, kuris dergia savo paties lovoje, din- 

go. Jo vietą užėmė Karlas Birstounas, velniškai žiauriai žudęs vaikus Či- 
kagoje. 

Karlas... ir dar kažkas. Kažkoks nežmogis. 

Jis... šypsosi. 

Ant stalo krūvelė popierių, prispausta apvaliu kavos puodelio dy- 
džio akmeniu. Ant akmens užrašas: "MĖGSTAMIAUSIAS BATČO AK- 
MUO". 

Bernis čiumpa šitą Batčo akmenį ir vis dar išsišiepęs greitais Žings- 
niais skuba į vyrų tualetą... 


Aktų salėje pasieniais sustatyti stalai. Jie uždengti raudonomis po- 
pierinėmis staltiesėmis. Po to Pitas turės ant jų pastatyti raudonas sta- 
lines lempas. Sienas puošia priklijuotos didžiulės kartoninės braškės. Kai 
kurios gerokai sulamdytos. Jos čia klijuojamos per kiekvieną Braškių 
šventę jau daugelį metų. Po to vėl nuimamos. Salės viduryje tuščia. 

Antroje dienos pusėje ir vakare tie seneliai bei senelės, kurie dar 
vaikšto savomis kojomis, galės čia kiek pašokti pagal muziką. Galės pri- 
siglausti vienas prie kito... Kai kurie net pašokinėti. Prieš trejus metus Ir- 
vingas Kristi šventės metu prisišokinėjo iki mikroinfarkto. O taip, šo- 
kiuose, užbaigiančiuose festivalį, visada įvyksta kažkas įdomaus. 

Rebeka pati sustūmė tris medinius padėklus gėlėms ir uždengė juos 
baltu audiniu - sukūrė pakylos pagrindą Simfoniniam Stenui. Kampe 
stovi mikrofonas su didžiule apvalia galvute, praeito amžiaus ketvirtojo 
dešimtmečio reliktas, tiesiai iš "Kotono" klubo. Mikrofonas - vienas iš 
brangiausių Henrio Laideno kolekcijos eksponatų. Prie sienos glaudžiasi 
ilgas kartoninis futliaras, kuriame mikrofonas čia atkeliavo. Ant 
pakylos, po sija, uždengta balta bei raudona medžiaga ir apkabinėta 
braškėmis - kilnojamos kopėčios. Jas pamatęs, Pitas niršta. Rebeka 
Vailes buvo įlindusi į jo kamarėlę. O kalė, visur jos pilna! Jei ji nugvelbė 
bent žiupsnelį žolytės, prisiekiu Dievu... 

Rebeka padeda ant pakylos dėžutę, garsiai atsidūsta, atsitiesia. Nu- 
simeta nuo kaktos šilkinių kaštoninių plaukų sruogą. Dar tiktai rytas, 
diena žada būti karšta. Liepos mėnuo visada karštas Kaulio apskrityje. 
Džordžas Retbanas pasakytų: "Išvėdinkite savo drabužius ir naudokite 
daugiau dezodoranto." 

- Maniau, kad niekada neateisi, - sako Rebeka. 

- Aš jau čia. - Pito balsas nepatenkintas. - Matau, kad tu ir be manęs 
puikiai tvarkaisi. - Jis eina prie pakylos, pasilenkia, žiūri į dėžutę. Ant jos, 
kaip ir ant mikrofono, užrašas: "ASMENINĖ HENRIO LAIDENO NUO- 
SAVYBĖ". Dėžutėje mažas prožektorius, ant jo užvyniotas laidas, taip pat 
šviesos filtras - spindulys turi būti nudažytas braškių spalva. 

- Kas čia per mėšlas? 

Rebeka padovanoja jam akinamą šypseną. Tai įspėjimas. Net šiau- 
dagalviui Pitui šitos šypsenos prasmė suprantama: drauguži, jei nenori 
nemalonumų, laikyk liežuvį už dantų. 

- Šviesa, - atsako Rebeka. - Š-V-I-E-S-A. Turi kaboti tenai, štai ant 
to kablio. K-A-B-L-I-O. Taip nori didžėjus. Sako, jog tai būtina, norint 
sukurti reikiamą nuotaiką. N-U-O-T... 

- O kas atsitiko Viniui Eriksonui? - klausia Pitas. - Vinis be šito 
šlamšto apsieidavo. 

- Jis išvažiavo į kitą vietą, - praneša Rebeka abejingu balsu. - Re- 
gis, į Rasiną. 

- Na... - Pitas pakelia galvą, apžiūrinėja papuoštą siją. - Nematau 
jokio kablio, mis Vailes. 

- Siaube tu mėlynas. - Ji lipa ant kopėčių. - Štai. Ar tu aklas? 

Pitas, žinoma, ne aklas. Nedažnai jam tenka grožėtis tokiu reginiu. 
Jis stovi ant grindų, o Rebeka ant penkto kopėčių laiptelio... Pitas puikiai 
mato jos šlaunis, raudonus kelnaičių apvadėlius, gundančius sėdmenis. 

Moteris dirsteli į jį, pastebi žvilgsnį. Jos veido išraiška kiek sušvelnė- 
ja. Kaip protingai pastebėjo Rebekos brangioji mamytė, kai kuriems vy- 
rams užtenka tik pamatyti moters kelnaites ir jie virsta visiškais kvailiais. 

- Pitai. 

- Kas? 

Jis pakelia galvą aukščiau, stovi išsižiojęs, ant apatinės lūpos - seilių 
lašeliai. 

- Mano apatiniuose nėra jokių kablių, tuo aš įsitikinusi šimtu pro- 
centų. Bet jei pažvelgsi aukščiau... į mano ranką, o ne į užpakalį... 

Jis žiūri aukštyn - veide vis ta pati svajinga išraiška - ir pastebi, 
kaip pirštas su raudonu nagu (Braškių festivalio dieną kitokios spalvos 
Rebeka nepripažįsta) stuksena į tarp papuošimų blykčiojantį kablį. 

- Kablys, - sako Rebeka. - Pritvirtink prie prožektoriaus filtrą ir pa- 
kabink prožektorių ant kablio. Taip prašė didžėjus. Tuomet šviesa bus 
švelniai rožinė. Ar supratai mane? 

- Ė... taip. 

- Tai lipk ant kopėčių. 

Moteris nusileidžia žemyn, nusprendusi, jog Pitas pakankamai Ža- 
vėjosi jos kojytėmis. Pitas, kurio "instrumentas" jau kaip reikalas stačias, 
išima iš dėžės prožektorių ir filtrą. Kai jis pakyla kopėčiomis, jo kelnių 
priekio įsiuvas atsiranda ties Rebekos veidu. Ji mato, kaip pučiasi Pito 
kelnės ir vos sulaiko šypseną. Visi vyrai kvailiai - tai teisybė. Tiesa, kai 
kurie labai mieli, bet vis tiek kvailiai. Skirtumas tik tas, jog vieni kvailiai 
gali sau leisti dovanoti žiedus, keliones... vėlyvas vakarienes naktinėse 
Milvokio įstaigose, o kiti - ne. 

Kai kuriuos kvailius galima tik įtikinti, kad jie pakabintų prožektorių. 
Daugiau iš jų jokios naudos. 


- Ei, vaikinai, palaukite! - šaukia Tajus Maršalas. - Ebi! Roni! Ti 
Dži! Palaukite! 

Ebis Veksleris atsisuka ir sušunka: "Pasivyk mus, lėtapėdi!" 

- Taip! - antrina jam Ronis Mecgeras. - Pasivyk mus, lėpatėdi! - 
Roniui teks nemažai laiko praleisti logopedo kabinete, tai akivaizdu, bet 
dabar jis atsisuka ir vos neatsitrenkia į automobilį stovėjimo aikštelėje, 
tik paskutinę akimirką pasuka vairą į šalį. Po to jie važiuoja pirmyn, už- 
ėmę visą šaligatvį (Dieve, padėk pėstiesiems, kurie pasimaišys jiems ant 
kelio), tarsi mėgindami pasprukti nuo juos persekiojančių šešėlių. 

Taileris pamėgina įsivaizduoti, ar jam pavyks pasivyti berniukus, jei 
iš visų jėgų mins pedalus, bet pajunta, jog kojos labai pavargusios. Jo 
tėvas ir motina tvirtina, kad vėliau Tajus sustiprės ir neatsiliks nuo 
draugų, bet pats berniukas tuo abejoja. Ir dar jis abejoja savo draugais. 
Ar apskritai verta juos vytis? Jei Tajaus abejones išgirstų jo motina 
Džudė, ji suplotų iš džiaugsmo delnais. Pastaruosius porą metų moteris 
viliasi ir laukia, kada jos protingas bei nuovokus berniukas nustos tran- 
kytis su šitais menkystomis. 

- Pačiulpkite elfo pimpalą, - sviedžia jiems pavymui Tajus. Šitą 
keiksmažodį jis išgirdo mini seriale "Dešimtoji karalystė". Nėra prasmės 
juos vytis. Berniukas jau žino, kad ras draugus prie parduotuvės "Nuo 
septynių iki vienuolikos", kur jie valgys traškučius ir keisis "Magijos" 
kortomis. Tai dar viena priežastis, dėl ko Tajus nepatenkintas savo 
draugais. Jis mieliau keistųsi atvirukais su beisbolo žaidėjų nuotrauko- 
mis. Tačiau Ebis, Ronis 1r Ti Dži nesidomi beisbolu. Ebis nusirito net 
iki to, jog beisbolą pavadino gėjų žaidimu. Tajaus nuomone, tai kvaili 
žodžiai ir jų autorius apgailėtinas mulkis. 

Jis lėtai juda šaligatviu, nori atgauti kvapą. Štai ir Čeizo bei Kvino 
gatvių sankryža. Kvino gatvę Ebis vadina Homikų gatve. Nieko nuosta- 
baus. Bet tai dar ne pats baisiausias dalykas. Taileris mėgsta naujoves, 
jam patinka ieškoti, atrasti, kažką sužinoti. Ebis Veksleris - priešingai, 
todėl nėra ko stebėtis jo reakcija, išgirdus iš pravažiuojančio pikapo 
sklindančią muziką. 

Taileris sustoja ant kampo, žiūri į Kvino gatvę. Abiejose gatvės pu- 
sėse - žalios gyvatvorės. Virš dešinėje pusėje esančios gyvatvorės kyšo 
raudoni tarpusavyje sujungtų pastatų stogai. Tai senelių namai. Už pa- 
grindinių vartų stovi kažkoks skydas. Apimtas smalsumo, Tajus užlipa 
ant dviračio ir lėtai važiuoja šaligatviu - nori pažiūrėti, kas užrašyta ant 
skydo. Ilgos, styrančios gyvatvorės šakos kabinasi už vairo. 

Ant skydo nupiešta didžiulė braškė. Po ja užrašas: "ŠIANDIEN 

BRAŠKIŲ FESTIVALIS!" "Kas tas Braškių festivalis? - mąsto berniu- 
kas. - Vakarėlis seneliams?! Pastovėjęs keletą sekundžių prie vartų, Ta- 
jus apsisuka, ketindamas grįžti į Ceizo gatvę. 


Čarlzas Bernsaidas įeina į vyrų tualeto kabiną. Jis vis dar šypsosi ir 
spaudžia delne Batčo mylimą akmenį. Dešinėje pusėje - virtinė kriauklių. 
Po jomis - veidrodžiai. Viename jų Bernis mato besišypsantį savo atvaiz- 
dą, kitame, esančiame arčiau lango - mažą berniuką, vilkintį sportiniais 
marškinėliais. Berniukas, apžergęs dviratį, stovi priešais vartus ir Žiūri į 
užrašą, skelbiantį apie Braškių festivalį. 

Berniui pradeda tekėti seilės. Ne tokios seilės, kurios teka bejėgiams 
senukams... Tai seilės pikto vilko iš siaubo pasakos... jos burbuliukais 
susitelkia lūpų kampučiuose ir teka smakru baltomis putomis. Bernis 
kaulėta ranka nubraukia jas, numeta ant grindų. Jo žvilgsnis tiesiog svilina 
veidrodį. Berniukas veidrodyje nėra koks nors vargšelis, pasiklydęs miške 
nelaimingas mažylis, kurį pamatęs vilkas galanda dantis. Tajus Maršalas 
visada gyveno Frenč Lendinge, jis čia žino kiekvieną kampelį... Bet vis 
tiek juk gali pasiklysti. Žinoma. O po to atsirasti kažkokiame kambaryje. 
Kažkokioje kameroje. Apdegintomis kraujuojančiomis kojomis. 

Ypač, jei viskas klostysis taip, kaip nori Bernis. Jam reikia skubėti. 
Mes jau pastebėjome, jog Čarlzas Bernsaidas tam tikromis aplinkybėmis 
gali judėti oho kaip greitai. 

- Gorgas, - sako jis veidrodžiui. Šitą nieko nereiškiantį žodį jis išta- 
ria aiškiai bei suprantamai. - Gorgas. 

Ir nelaukdamas, kas bus toliau - šitą jis ir taip Žino - senis apsisuka 
ir eina prie tualeto kabinų. Įeina į antrą iš eilės. Užsidaro duris. 


Vos spėja Taileris atsisėsti ant dviračio, kai už gyvatvorės, visai netoli 
skydo, pasigirsta kažin koks bruzdesys. Didžiulė varna prasibrauna pro 
šakas ir išrėplioja į šaligatvį. Žiūri į berniuką protingomis, blizgančiomis 
akimis. Sustoja, išskečia juodas kojas, pražioja snapą ir sako: "Gorgas!" 

Taileris pažiūri į varną ir nusišypso. Jis nėra įsitikinęs, jog girdi var- 
nos balsą, bet toks susitikimas jį džiugina. Šis dešimtmetis berniukas 
moka džiaugtis, susidūręs su kažkuo nežinomu, nepatirtu. 

- Kas? Tu kažką pasakei? 

Varna pasipurto, pakreipia galvą. 

- Gorgas! Tajus! 

Berniukas juokiasi. Paukštis ištarė jo vardą? Varna žino jo vardą, ji 
kalba! 

Jis nulipa nuo dviračio, pastato jį ir artėja prie varnos. Deja, apie 
Emę Sent Pjer ir Džonį Irkenhemą šiuo momentu Tajus neprisimena. 

Jis bijo prieiti arčiau varnos, nenori jos nubaidyti, tačiau ta tik pur- 
tosi ir pasisukusi šonu slenka link žalios gyvatvorės. 

- Tu ištarei mano vardą? 

- Gorgas! Tajus! Abala! 

Akimirka, ir šypsena Tajaus veide gesta. Paskutinis varnos ištartas 
žodis jam žinomas. Ir sukelia nelabai malonias asociacijas. Berniukas 
staiga prisimena motiną, veblenančią kažkokius nesuprantamus žodžius. 
Po to varna vėl pakartoja jo vardą. Nėra jokių abejonių - jis tikrai girdi 
savo vardą. 

Dar vienas žingsnis gyvatvorės link. Varna palenda po žaliomis ša- 
komis. Gatvėje nė gyvos dvasios. Šita miesto dalis snaudžia, paskendu- 
si rytmečio saulės spinduliuose. Tajus žengia paskui savo lemtį, ir visas 
pasaulis krūpčioja. 


Ebis, Ronis bei Ti Dži išeina iš parduotuvės "Nuo septynių iki vie- 
nuolikos". Čia berniukai nusipirko po porciją ledų su mėlynėmis. Kiek- 
vienas laiko rankose po dvi "Magijos" kortų malkas. 

Ebio lūpos jau mėlynos. Jis pasisuka į Ti Dži: 

- Važiuok, pažiūrėk, kur tas lėtapėdis. 

Ti Dži įsižeidžia: 

- Kodėl aš? 

- Todėl, kad Ronis nupirko kortas, nevisproti. Sukis, greičiau! 

- Kuriems galams jis mums? - įsiterpia Ronis. Jis atsirėmęs nugara 
į dviratį, laižo šaltus mėlynus ledus. 

- Aš taip pasakiau, - atkerta Ebis. Svarbiausia, jog Taileris Maršalas 
penktadieniais visada turi pinigų. Nors, jei atvirai, pinigų jis beveik visa- 
da turi. Jo tėvai turtingi. O Ebis, kurį auklėja vienas tėvas (jei tai galima 
pavadinti auklėjimu), dirbantis senelių namuose valytoju, Tajui šito pa- 
vydi ir dėl to jo nemėgsta. Netrukus pradės jį žeminti, o vėliau pasipils 
ir smūgiai. Visada taip būna. Bet dabar jam tik reikia, kad Tajus nupirktų 
kiekvienam dar po vieną malką "Magijos" kortų. Nors pačiam Tajui 
"Magija" nepatinka, bet tai niekam nerūpi. 

Pirmiausia jie turi tą mažą netikusį lėtapėdį atitempti čia. O gal lė- 
patėdį, kaip sako Ronis? Jis kalba taip, tarsi jo burna visada pilna košės. 
Bet žodis išėjo neblogas: Lėpatėdis. Geras žodis. Sykiu galima pasijuokti 
ir iš Tajaus, ir iš Ronio. Cha... "Du už vieną kainą." 

- Judinkis, Ti Dži, jei nenori gauti į kaulus. 

Ti Dži nenori. Žino, kaip skauda. Jis teatrališkai atsidūsta, sėda ant 
dviračio ir rieda žemyn nuo kalvos. Viena ranka ant vairo, kitoje - ledai. 
Jis žino, jog Tajus pavargo, todėl tikisi netrukus jį pamatyti, tačiau Čeizo 
gatvėje berniuko nėra. Kurgi jis dingo? 

Ti Dži stipriau mina pedalus. 

Vyrų tualete mūsų žvilgsnis dabar krypsta į kabinas. Antrosios kabi- 
nos durys uždarytos, trijų likusių - atlapotos. Pro antrųjų durų apačią ma- 
tome kulkšnis su išsiplėtusiomis venomis virš išpurvintų senų šlepečių. 

Pasigirsta garsus riksmas. Balsas vyriškas, jaunas, grubus, reiklus, 
piktas... 

- Abala! Abala dun! Manšanas... Gorgas! 

Girdisi nuleidžiamo vandens garsas. Ne tik iš antrosios kabinos. Iš 
visų. Ir visų pisuarų, esančių prie kitos sienos, rankenėlės sinchroniškai 
pasisuka. Fajansinį paviršių nuplauna vanduo. 

Kai mūsų žvilgsniai sugrįžta vėl prie kabinų, tenai jau nebėra jokių 
kojų nei purvinų šlepečių. Išgirstame sunkų atodūsį. Toks išsiveržia iš 
antrą valandą nakties po klaikaus košmaro atsibudusio žmogaus plaučių. 

Ponai ir ponios, Carlzas Bernsaidas dingo iš pastato. 


Varna palindo po žalia gyvatvore, bet vis žiūri į Tajų. Žvilgsnis vilioja, 
akys blizga. Berniukas seka paskui ją, jausdamas, kad jį užhipnotizavo. 

- Pasakyk dar kartą mano vardą, - prašo jis. - Ištark ir galėsi sau 
keliauti. 

- Tajus! - sutinka su juo varna ir išnyksta už gyvatvorės. Dar akimir- 
ką berniukas mato tarp žalumos kažką Juoduojant, po to lieka tik žaluma. 

- Šventa varna, - išsprūsta Tajui. Čia jis suvokia ką pasakęs ir pra- 
deda juoktis. Nejaugi tai įvyko iš tiesų? Ar čia tik sapnas? Nejaugi... 

Tajus pasilenkia prie tos vietos, kur įlindo varna, tikėdamasis rasti 
pamestą plunksnelę. Būtų puikus suvenyras. Tuo pat metu iš gyvatvo- 
rės išnyra balta kaulėta ranka bei griebia jį tiesiai už gerklės. Tajus tik 
sucypia ir jau pasijunta traukiamas per gyvatvorę. Šakos nuplėšia vieną 
jo sportbatį. Iš kitos pusės pasigirsta džiūgavimo šūksnis, o paskui... 
smūgis į galvą akmeniu. Ir tyla, kurią drumsčia tik žoliapjovės tarškėji- 
mas kažkur tolėliau nuo čia bei bitės dūzgimas. 

Bitė suka ratu virš gėlių kitoje gyvatvorės pusėje, "Makstono cen- 
tro" teritorijoje. Daugiau mums nebėra į ką Žiūrėti, nebent tik į žolę ir į 
stalus, už kurių vidurdienį susės senelių prieglaudos gyventojai. Ir pra- 
sidės Braškių festivalio puota. 

Taileris Maršalas dingo. 


Ti Dži sustoja ant Čeizo bei Kvino gatvių sankirtos. Ledai jo rankoje 
tirpsta, tamsiai mėlynomis sultimis laša ant kojų, tačiau jis to nepastebi. 
Nepastebi todėl, kad jo akys įsmeigtos į netoli sankryžos stovintį Tajaus 
dviratį... O paties Tajaus niekur nesimato. 

Jį apima bloga nuojauta. Ti Dži lėtai artėja prie dviračio. Staiga pa- 
stebi savo rankoje beveik ištirpusius ledus. Ir numeta juos į griovį. 

Taip, tai Tajaus dviratis, nėra jokių abejonių. Raudonas "Švin" su 
išlenktomis rankenomis. Ant rėmo žalia emblema. Dviratis ir... 

Prie gyvatvorės, skiriančios senelių pasaulį nuo normalių žmonių, 
Ti Dži mato ant šono gulintį sportbatį. Iš jo kyšo plunksnelė. Aplinkui 
pribarstyta žalių lapų. 

Berniukas spokso į sportbatį, išsproginęs akis. Ti Dži neprilygsta 
protu Taileriui, bet jis gerokai protingesnis už Ebį Vekslerį. Jam nesun- 
ku įsivaizduoti, kaip Tajų tempia į kitą pusę per gyvatvorę. Ir beliko iš 
jo tik... dviratis bei vienas sportbatis. 

- Tajau? - šaukia jis. - Tu ką, juokauji? Tuojau pat liaukis! Antraip 
pasakysiu Ebiui ir gausi nuo jo į galvą. 

Atsakymo nėra. Ne, Tajus nejuokauja. Ti Dži jaučia, jog čia kažkas 
tikrai rimta. 

Staiga jis prisimena apie Emę Sent Pjer bei Džonį. Jis girdi (o gal 
berniukui tik pasirodė) žingsnius už gyvatvorės: Žvejys, pasirūpinęs so- 
čiais pietumis, sugrįžo deserto! 

Berniukas mėgina rėkti, bet negali. Gerklę tarsi kas mazgu užrišo. 
Tačiau rankos su kojom juda, todėl jis įsikimba į vairą ir iš visų jėgų mi- 
na pedalus. Nuvažiuoja nuo šaligatvio ir dumia, vis didindamas atstumą 
tarp savęs bei gyvatvorės. Palinkęs prie vairo lekia Čeizo gatve tarsi 
profesionalus lenktynininkas, palikdamas paskui save ant asfalto tamsią 
juostą. Ji atrodo tarsi kraujas. Kažkur netoliese karksi varna. Tarytum 
juokiasi... 


16 namas Robino Hudo gatvėje. Mes čia jau lankėmės. Pažvelgiame 
pro virtuvės langą ir matome Džudę Maršal miegančią supamojoje kė- 
dėje. Ant moters kelių Džono Grišemo romanas. Paskutinį kartą šitą 
knygą mes matėme ant staliuko prie lovos. Šalia moters ant grindų sto- 
vi nebaigtas gerti atšalusios kavos puodelis. Džudė teperskaitė vos de- 
šimt knygos puslapių. Ne, ne misterio Grišemo romanas užmigdė mo- 
teriškę. Praėjusi naktis jai buvo sunki, nors ir visos kitos - ne ką geres- 
nės. Jau du mėnesiai, kai ji negali normaliai išsimiegoti. Fredas Žino, kad 
jo žmonai kažkas darosi, bet jis net įsivaizduoti negali, kaip viskas toli 
pažengė. Jei tik jis žinotų... Netrukus, tepadeda jam Dievas, šitam žmo- 
gui teks pamatyti tikrą žmonos dvasinę būseną. 

Džudė staiga pradeda garsiai dejuoti, purtyti galvą. Iš jos lūpų pasi- 
pila nesuprantami žodžiai. Kai kuriuos moteris taria neaiškiai, tačiau du 
žodžius mes išgirstame: "abala" bei "gorgas". 

Staiga Džudė atsimerkia. Jos akys ryškiai mėlynos. 

- Tajau! - šaukia ji ir jos kojos trūkčioja. Moteris pažvelgia į laikrodį 
virš viryklės: dvylika minučių dešimtos. Jos galvoje kažkokia maišalynė. 
Taip neretai būna, kai žmogus labai kietai įminga, bet greitai nubunda... 

tarsi kažin kas jį būtų stumtelėjęs. Sapnas atseka paskui ją į realų pasau- 
lį: vyrai su šiaudinėmis skrybėlėmis, užsimaukšlinę jas ant kaktos, kad 
paslėptų veidus. Jų kojos ilgos... apsiavę batais su apvaliomis sagtimis. 
Kažin koks miestas... tarytum Milvokis? Ar Čikaga? Miestas oranžinio 
dangaus fone. Beno Gudmano orkestras atlieka "Kingą Porterį Šiompą". 
Šitos melodijos visada mėgo klausytis Džudės tėvas... po to, kai išlenk- 
davo porą stikliukų. Lieka kažkoks siaubo bei sielvarto pojūtis: kažkas 
baisaus jau įvyko, bet blogiausia dar įvyks. 

Nėra palengvėjimo, kurį paprastai jaučia atsibudę po košmariško 
sapno žmonės. Nėra to palengvėjimo, kurį kadaise jautė ir pati Džudė, 
būdama jauna ir... ir... 

- Psichiškai sveika, - pasako ji kimiu mieguistu balsu. - "Kingas 
Porteris Štompas". Jai ta melodija visada skambėjo kaip muzika iš senų 
animacinių filmų, kur pelės su baltomis pirštinėmis neregėtai greitai 
įsmukdavo į urvus ir vėl iš jų išbėgdavo. Kartą, kai pagal šitą melodiją 
Džudė šoko su savo tėvu, ji pajuto, kaip tėvo kelnėse atsirado kažkas 
kietas ir įsirėmė į jos šlaunį. Po to, kai tik jis uždėdavo šokių muzikos 
plokštelę, Džudė stengdavosi dingti iš svetainės arba net iš namų. 

- Pakaks, - gargaliuoja ji. Tai varnos balsas, ir ji supranta, jog sap- 
ne matė varną. Žinoma, matė. Ta varna - Gorgas. 

- Gorgas reiškia mirtį, - ištaria ji ir nepajunta, kaip ima laižyti viršu- 
tinę lūpą. Jos liežuvis išlenda vis labiau - toks šiltas, minkštas, raminan- 
tis... - Tenai gorgas reiškia mirtį. Tenai... 

Žodis, kurio ji neišaria, tai Užribis. Prieš ketindama jį ištarti, pastebi 
ant virtuvinio stalo tai, ko anksčiau tenai nebuvo. Tai uždengta pintinė. 
Iš jos girdisi kažkoks monotoniškas garsas. 

Džudė pajunta skausmą po krūtine. Baimė šliaužia į širdį. Ji žino, 
kokia tenai pintinė. Tokiose Žvejai nešioja savo laimikį. 

Šiomis dienomis po Frenč Lendingą klaidžioja žvejys. Blogas žvejys. 

- Tajau? - šaukia moteris, ir, žinoma, niekas jai neatsako. Namuose 
daugiau nieko nėra. Fredas darbe. Tajus išėjęs su draugais, jie važinėjasi 
dviračiais. Suprantama. Liepos vidurys, vasaros atostogos, ir jos sūnus 
elgiasi taip, kaip ir turi elgtis atostogaujantis berniukas karštą vasaros 
dieną. Ir jis ne vienas. Fredas jam liepė būti su draugais. Bent jau iki tol, 
kol Žvejo nepagavo. Ir jinai tą patį sakė sūnui. Džudei nelabai patinka 
Ebis Veksleris, taip pat ir Ti Dži su Roniu, bet dabar svarbiausia - sau- 
gumas. 

Ta kompanija, žinoma, nieko gero Tajui neduos, tačiau bent jau... 

- Bent jau vaikas bus saugus, - pasigirsta varnos Gorgo balsas. Ta- 
čiau atsiradusi ant virtuvinio stalo žvejo pintinė tarsi paneigia saugumo 
koncepciją. Iš kur ji čia atsirado? Ir kas ten joje baltuoja? 

- Raštelis, - ištaria moteris ir pakyla. Tarsi lunatikas įveikia atstumą 

tarp savo krėslo bei stalo. Raštelis - sulankstytas lapas popieriaus. 
Skersai užrašyta: "Saldžiajai Mėlynakei Džudei". Koledže ją šitaip vadino 
vienas gerbėjas dar iki Džudei susipažįstant su Fredu. Mergina tada 
prašė nebevadinti jos šitaip, tas saldumas ją erzino, tačiau vaikinas vis 
pamiršdavo (turbūt tyčia!), ir jiedu išsiskyrė. O dabar šita kvaila pravar- 
dė vėl sugrįžo... ir tyčiojasi iš jos. 

Vis dar įsmeigusi akis į raštelį, moteris atsuka čiaupą, atsigeria šalto 
vandens. Keletas lašų nukrenta ant Mėlynakės Džudės, išterlioja jos var- 
dą... Parašyta plunksna. Stebuklas! Kas dabar rašo plunksnomis? 

Ji siekia raštelio ir vėl atitraukia ranką. Garsas iš pintinės vis stiprė- 
ja. Kažkoks ūžesys. Tai... 

- Tai musės, - sako ji. Vanduo suminkštino gerklę, balsas jau nebe 
toks kimus, bet Džudei atrodo, kad ji vis tiek kalba varnos Gorgo bal- 
su. - Tu žinai, kaip zirzia musės. 

Paimk raštelį. 

Nenoriu. | 

Taip, bet tau REIKIA jį paimti! Imk gi! Kur dingo tavo STIPRYBĖ, 
baile tu niekinga! 

Geras klausimas. Velniškai geras. Džudės liežuvis laižo viršutinę lū- 
pą. Ranka paima raštelį... 


Atleiskite, inkstas liko tik vienas. Antrą aš išsikepiau 
ir suvalgiau. Skanumėlis neapsakomas. ' 
Zvejys 


Pirštų, delnų, riešų, pečių nervai iškart atsijungia. Džudės Maršal 
veidas taip pabąla, jog ant skruostų matosi kraujagyslės. Raštelis iškren- 
ta iš rankų ir nuplazdena ant grindų. Šaukdama sūnaus vardą, ji atkelia 
Žvejo pintinės viršų. 

Joje blizgančios rausvos žarnų "dešrelės". Po jas laipioja musės. 
Susiraukšlėję plaučiai, širdis. Gabalas kepenų... ir vienas inkstas. Viskas 
aplipę musėmis ir visur - gorgas, gorgas, gorgas. 

Saulėtoje virtuvės tyloje Džudė Maršal pradeda kaukti. Tai beproty- 
bės kauksmas, išsiveržęs iš beprotybės ląstelės, kur nugrimzdo sveikas 
moters protas. 


Batčas Jorksa ketino greitai surūkyti cigaretę ir sugrįžti į savo darbo 
vietą: Braškių festivalio dieną visada darbo per akis. (Reikia pastebėti, 
Jog geraširdis Batčas, skirtingai nuo Pito Vekslerio, teigiamai vertina šitą 
šventę). Bet iš "Varpelio" korpuso išėjo Petra Ingliš, jie užsikalbėjo apie 
motociklus ir dvidešimt minučių pralėkė tarsi viena akimirka. 

Jis pasako Petrai, kad jam metas eiti, įeina pro duris, kur jo laukia 

nemalonus siurprizas. Čarlzas Bernsaidas, tai nenaudėlis, stovi šalia Bat- 
čo stalo ir laiko rankoje akmenį, tą, kurį Batčas naudoja prispausti savo 
popieriams. Jo sūnus praėjusią vasarą, būdamas stovykloje, padarė ant 
akmens užrašą, ir Batčas galvoja, jog tai labai šaunu. Jis elgiasi manda- 
giai su "Makstono senelių priežiūros centro" gyventojais, ne taip kaip 
Pitas, bet nemėgsta, jei kas nors liečia jo daiktus. Ypač šitas senis, kuris 
tomis dienomis, kai jo protelis kažkur nuklysta, darosi tiesiog nepaken- 
čiamas. Ir šlykštus. Stai, kad ir dabar. Batčas mato iš senio akių. Sugrį- 
žo tikrasis Čarlzas Bernsaidas. Turbūt Braškių festivalio proga. 

O braškėmis Bernis, regis, jau pasivaišino. Ant jo lūpų, ypač kam- 
pučiuose, raudonos spalvos pėdsakai. 

Bet tai Batčo nejaudina. Jis pamato ir kitokias dėmes - rudas. 

- Nenori patraukti nuo jo rankas, Čarlzai? - sako Batčas 

- Nuo ko? - smalsauja Bernis ir priduria: - Trintukas. 

Batčas nenori sakyti "nuo mano mėgstamiausio akmens". Kažkaip 
kvailai skamba. 

- Nuo mano dokumentų. 

Bernis žiūri į akmenį, kurį ką tik padėjo ant stalo (jam išeinant iš tu- 
aleto kabinos, ant akmens buvo kraujo dėmės bei plaukai, bet kriauklės 
tam ir reikalingos, kad viską galima būtų nuplauti). Jis atitraukia ranką. 

- Nuprausk mane, avigalvi. Aš apsišikau. 

- Matau. Bet iš pradžių pasakyk, ar neišnešiojai savo šūdų po visą 
virtuvę. Žinau, kad buvai tenai, todėl nemeluok. 

- Buvau užėjęs nusiprausti rankas, - atsako Bernis ir parodo rankas. 
Jos grubios, kaulėtos, bet švarios. Net panagėse nėra purvo. Tikrai nu- 
siprausė. Jis patyli, po to priduria: Trintukas. 

- Eime su manim į vonios kambarį, - sako Batčas. - Trintukas... 
brūžeklis, valytojas tave nupraus. 

Bernis prunkščia, bet noriai eina į vonią. 

- Pasiruošei šokių vakarėliui? - klausia Batčas. - Ar batus jau išsiva- 
lei, didelis berniuk? 
ištėplioti kažkuo raudonu. 

- Taip, sere, aš pasirengęs kaip reikiant pasišokti. 


Nors Ebio veidas lieka abejingas, Ti Dži pasakojimo apie numestą 
Tajaus dviratį bei sportbatį jis klausosi su vis didėjančiu nerimu. O Ro- 
nis kaip reikiant išsigandęs. 

- Ką darysime, Ebi? - klausia Ti Dži. Jis ką tik atgavo kvapą, nes 
tarsi pamišęs dūmė į kalną, kur buvo parduotuvė "Nuo septynių iki vie- 
nuolikos". 

- Kuria prasme - ką darysime? - paklausia Ebis. - Tą, ką ir visada 

darome. Važiuosime žemyn, pasižiūrėsime, ar nėra butelių, kuriuos ga- 
lima priduoti į supirktuvę, o po to - į parką, keistis "Magijos" kortomis. 

- Bet... o kas jeigu... 

- Užčiaupk srėbtuvę, - pertraukia jį Ebis. Jis žino, ką Ti Dži ketina 
pasakyti, ir nenori šito net girdėti. Jo tėvas tvirtina, jog numesti kepurę 
ant lovos - tai reiškia prišaukti bėdą, ir jis to niekada nedaro. Jei jau nu- 
mesta ant lovos kepurė gali prišaukti bėdą, tai ko laukti, paminėjus psi- 
cho žudiko vardą? 

Bet tas idiotas Ronis vis tiek jį pamini: 

- Bet, Ebi, o jei tai Zvelys? Kas, jeigu Tailerį pagrobė... 

- Užsičiaupk, po velnių! - šaukia Ebis ir pakelia kumštį, ketindamas 
smogti kvaileliui. 

Ir čia pardavėjas su tiurbanu ant galvos iššoka iš parduotuvės tarsi 
velnias iš tabokinės. 

- Eikite muštis į kitą vietą! Antraip iškviesiu policiją! 

Ebis lėtai išvažiuoja iš automobilių stovėjimo aikštelės, pasuka į 
priešingą pusę, bambėdamas po nosimi "sumautas nigeris" (irgi tėvo Žo- 
džiai), nors pardavėjas kilęs iš Azijos. Abu berniukai paseka jam iš pas- 
kos. Pravažiavęs kvartalą, Ebis atsisuka į juos. Jo veidas suakmenėja, 
pečiai išsitiesia. 

- Jis išvažiavo vienas prieš pusvalandį, - išpyškina Veksleris. 

- Kas? - klausia Ti Dži. 

- Kas išvažiavo? - pakartoja Ronis. 

- Tajus Maršalas. Jei kas nors paklaus, pasakykite, kad jis išvažia- 
vo prieš pusvalandį. Kai mes buvome... hm-m-m... - Ebis mėgina pri- 
siminti netolimą praeitį, jam tai padaryti sudėtinga... stinga patirties. 
Dažniausiai šitam vaikinui rūpi tik dabartis. 

- Kai mes apžiūrinėjome "Prekybos centro" vitrinas? - klausia Ti 
Dži, vildamasis, kad pavyks išvengti Ebio pykčio. 

Ebis Žiūri į jį, po to šypsosi. Ir Ti Dži nuotaika iškart pagerėja. Lie- 
ka suglumęs tik Ronis. Su beisbolo lazda rankose ar užsidėjęs pačiūžas, 
jis karalius, o šiaip jo smegeninė veikia vangiai. 

- Teisingai, - linkteli Ebis. - Mes apžiūrinėjome vitriną, pro šalį pra- 
važiavo tas pikapas, iš kurio sklido pankiška muzika, o paskui Tajus pa- 
sakė, kad jis važiuoja... 

- Ir kurgi jis ketino važiuoti? - klausia Ti Dži. 

Ebio nepavadinsi protingu, tačiau jis gudrus ir atsargus. Intuityviai 
Jaučia, jog geriausia istorija ta, kuri trumpa - mažiau galimybių, kad pa- 
sakojime atsiras prieštaravimų. 

- Jis mums nesakė, tik pareiškė išvažiuojąs. 

- Tajus niekur neketino važiuoti, - pareiškia Ronis, - jis tik nuo mū- 

sų atsiliko, nes jis yra... - Berniukas nutyla, nori teisingai ištarti tą sudė- 
tingą žodį, ir šįkart jam pavyksta. - Jis lėtapėdis. 

- Štai šito nereikia, - purto galvą Ebis. - Kas, jeigu tas žudikas tikrai 
jį sučiupo? Tu nori, kad žmonės sakytų, jog viskas atsitiko tik todėl, jog 
jis negalėjo važiuoti tokiu greičiu, kokiu važiavome mes? Kalbėtų, kad 
Tajus žuvo todėl, jog mes jį palikome vieną? Nori, kad kaltintų mus? 

- Gerai jau, - nusileidžia Ronis. - Juk tu nemanai, kad Zvelys... kad 
Žvejys jį sučiupo? Juk nemanai? 

- Nežinau ir man nerūpi. Dar geriau, kai jo nėra. Jis man jau iki 
kaulų smegenų įgriso. 

- Aha. - Regis, Roninui tiko toks paaiškinimas. "Koks avigalvis, - 
galvoja Ebis. - Visiškas dundukas." Jeigu jūs šituo netikite, tai patys pa- 
galvokite, kodėl stiprus kaip arklys Ronis kenčia Ebio užgauliojimus ir 
jo bijo. Žinoma, ateis tokia diena, kai Roniui viskas nusibos ir jis kaip 
reikiant įkrės Ebiui, tačiau pastarojo tai nejaudina. Jis ir į ateitį nelabai 
linkęs žvilgčioti. 

- Roni, - toliau kalba Ebis. 

- Kas? 

- Kur mes buvome, kai Taileris nuvažiavo? 

- Ė... Prie "Šmito" vitrinos. 

- Tiksliai. Ir kur jis nuvažiavo? 

- Jis nepasakė. 

Ebis mato, jog Ronis pats jau patikėjo šita versija, ir atsisuka į Ti Dži: 

- Tu supratai? 

- Supratau. 

- Tada važiuojam. 

Jie važiuoja toliau. Ronis kiek aplenkia savo draugus, kai tik jie pa- 
suka į medžiais apaugusią gatvę. Ebis tam netrukdo. Jis prisigretina prie 
Ti Dži ir klausia: 

- Ką tu ten dar matei? Na, galbūt kokį žmogų? 

Vaikinas purto galvą. 

- Tiktai jo dviratį bei sportbatį. - Jis nutyla, mėgina prisiminti. - Dar 
ten mėtėsi lapai... ant žemės. Nuo žalios gyvatvorės. Ir tarsi plunksna. 
Regis, varnos. 

Ebis jo nebesiklauso. Jis ieško atsakymo į kitą klausimą: nejaugi šį- 
ryt Žvejys taip arti prisėlino prie jo? Taip arti, kad sučiupo vieną jo 
draugų. Kraugeriškai jo pusei šita mintis patinka, jam malonu įsivaizduo- 
ti, kaip monstras nužudo Tajų Maršalą, kuris pastaruoju metu vis labiau 
jį erzino, ir gamina iš jo pusryčius. Bet kita jo pusė, vaikiška, apimta 
siaubo. Šita pusė ima viršų, kai naktį, gulėdamas lovoje, jis žiūri į tam- 
sius šešėlius, įgyjančius keistas formas bei judančius link jo. Yra jame ir 
dar viena pusė - suaugusio Žmogaus, ši intuityviai, nieko nelaukdama, 

imasi priemonių. Jis suvokia, jog reikia išvengti tvarkos sergėtojų dė- 
mesio, kai netrukus paaiškės, jog Tajus dingo, ir visas miestas bus 
sukeltas ant kopų. 

Bet svarbiausia, kaip ir Deilas Hilbertsonas, kaip ir Tajaus tėvas Fre- 
das, Ebis netiki, kad taip galėjo nutikti. Negali patikėti, jog Tajaus dau- 
giau nebėra. Net po to, kai Emė Sent Pjer bei Džonas Irkenhemas buvo 
rasti supjaustyti gabalais ir pakabinti vištidėje. Juk Ebis tų vaikų nepa- 
žinojo. O Tajus visai kas kita. Jis ką tik buvo šalia, kalbėjosi su juo. Jei- 
gu Žvejys pagrobė Tajų, gali pagrobti ir jį. O šituo jis tikrai niekaip ne- 
gali patikėti. Giliai širdyje jis šventai įsitikinęs, jog Ebio planetoje viskas 
nuostabu ir nėra ten jokio Žvejo nei jo piktadarysčių. 

- Ebi, tu manai... - prabyla Ti Dži. 

- Ne, - įtikinamai atsako berniukas. - Jis atsiras. Važiuojam į parką. 
Butelių paskui paieškosime. 


Fredas Maršalas, palikęs kabinete švarką bei kaklaraištį, atsiraitojęs 
rankoves padeda Rodui Tisburui išpakuoti naują "Hiler" kompanijos dir- 
vos purentuvą. Tai naujas kompanijos modelis. Jis puikiai atrodo. 

- Laukiau tokios mašinos dvidešimt metų, - sako Rodas. Vikriai įki- 
ša laužtuvą po didžiulės dėžės dangčiu, ir viena sienelė nukrenta ant be- 
toninių angaro grindų. Rodas - vyriausiasis "Golco" mechanikas, šitame 
angare jis karalius. - Puikus daiktas. Tiks ir fermeriui, turinčiam nedi- 
delį žemės sklypą, ir miesto sodininkui. Jei iki rudens tu nesugebėsi par- 
duoti tuzino tokių gražuoliukų, vadinasi, prastai dirbi. 

- Baigiantis rugpjūčio mėnesiui jau būsiu pardavęs ne mažiau kaip 
dvidešimt, - tvirtai atsako Fredas. Pamatęs šitą technikos stebuklą, jis 
akimirką pamiršo visus kitus rūpesčius bei nerimą. Jam norisi įjungti 
mašiną, paklausyti, kaip ji dirba. Dviejų cilindrų variklis džiugina akį. 

- Fredai? 

Jis nekantriai atsisuka. Tai Ina Geitskil, Tedo Golco sekretorė ir 
Centro registratorė. 

- Kas? 

- Tau skambina pirmąja linija. - Ji rodo į prie sienos pritvirtintą te- 
lefono aparatą su mirksinčiomis lemputėmis. Angare šiuo metu toks 
dundesys, kad paties skambučio, žinoma, nesigirdi. 

- Gal tu užrašyk pranešimą, Ina? Aš čia padedu Rodui atgaivinti šitą 
naujai iškeptą Žvėrį ir... 

- Manau, tau reikia pačiam atsiliepti. Skambina Enida Pervis. Tai ta- 
vo kaimynė? 

Iš pradžių Fredas nieko nesupranta, bet pardavėjo atmintis, auto- 
matiškai dėliojanti vardus bei pavardes, atskuba jam į pagalbą. Enida 
Pervis. Deko Žmona. Jis šįryt matė Deką. Jie vienas kitam pamojavo. 

Tuo pat metu Fredas pastebi, jog sekretorės akys įtartinai didelės, 
o burna staiga tarsi sumažėjo. Veide - nerimas. 

- Kas atsitiko? - klausia Fredas. - Ina, kas atsitiko? 

- Nežinau. Kažkas... su tavo žmona. 

- Verčiau pats su ja pasikalbėkite, bose, - sako Rodas, bet Fredas 
jau bėga prie telefono aparato. 


Namuose jis pasirodo po dešimties minučių. Iš darbuotojams skir- 
tos automobilių stovėjimo aikštelės išlėkė kaip kulka, tarsi paauglys, ga- 
vęs progą pasivažinėti tėvo automobiliu. Tik žvyras patiško iš po užpa- 
kalinių ratų. Jį mirtinai išgąsdino Enidos Pervis pasakojimas ir moters 
mėginimas jį nuraminti. Ji vis įtikinėjo, jog nėra reikalo nerimauti. 

Vedžiodama šunį Potsi ėjo pro Maršalų namus ir išgirdo Džudės 
riksmą. Suprantama, ji pasielgė taip, kaip ir dera kaimynei - priėjo prie 
durų. Pasibeldė, pašaukė. Jei niekas nebūtų atidaręs, ji būtų skambinusi 
į policiją. Bet... 

- Man viskas gerai, - atsiliepė už durų Džudė ir pradėjo kvatoti. 
Taip cypiančiai, šiurpiai. Tas juokas dar labiau išgąsdino moteriškę. - 
Tai tik sapnas. Viskas tik sapnas. Ir Tajus taip pat. 

- Gal tu įsipjovei, mieloji? - pro plyšį paklausė Enida. - Ar pargriuvai? 

- Nebuvo jokios Žvejo pintinės, - atsakė jai Džudė. - Ją aš irgi tik su- 
sapnavau. - Pauzė. Ir tuomet Džudė graudžiai pravirko. Šitie garsai tie- 
siog aitrino širdį. Net šuo pradėjo inkšti. 

Enida paklausė, ar ji galėtų užeiti. 

- Eik šalin, - suriko Džudė ir čia pat isteriškai nusijuokė. - Tu irgi 
tik sapnas. Ir visas šitas pasaulis - tik sapnas... Po to kažkas kambaryje 
sudužo. Gal nukrito ant grindų kavos puodelis ar ąsotis, o gal kažkas 
metė juos į sieną. 

- Aš nepaskambinau į policiją, nes, regis, nieko baisaus neįvyko. - 
Fredas tarsi prikaltas stovėjo prie sienos. Prie vienos ausies prispaustas 
telefono ragelis, kita - uždengta ranka. Angaro triukšmas, kuris jam vi- 
sada patiko, dabar varė iš proto. - Bet, Fredai, aš manau, jog tau pačiam 
reikia grįžti namo ir pasižiūrėti, kas čia darosi. 

Visos pastarųjų dienų Džudės keistenybės viesulu pralėkė Fredo 
galvoje. Jis prisiminė ir Peto Skardos žodžius: "Psichikos sutrikimai, 
neurozės, psichozės - tai ilgalaikis procesas, tačiau yra požymiai, iš ku- 
rių galima spręsti..." 

O argi jis nematė tokių požymių? 

Matė ir nesiėmė jokių priemonių. 

Fredas palieka prie takelio automobilį, išlipa ir skuba prie namo, 
šaukdamas žmoną vardu. Atsakymo nėra. Netgi tada, kai jis peržengia 
slenkstį, pastūmęs duris su tokia jėga, jog stogas graudžiai sudejavo, 

jam niekas neatsako. Kondicionierius šaldo namų orą, ir jis suvokia, jog 
visas išpiltas prakaito. 

- Džude? | 

Vis dar tylu. Jis skuba koridoriumi į virtuvę, kur dažniausiai randa 
žmoną, sugrįžęs į namus dienos metu. 

Virtuvė užlieta saulės šviesos. Čia irgi nieko nėra. Stalas švarus, 
viskas blizga, du kavos puodeliai guli džiovykloje, mirksėdami saulei 
švariai išplautais šonais. Saulės blyksniai šokinėja ir ant stiklo šukių kam- 
pe. Fredas pastebi, jog sudaužyta ant palangės stovėjusi vaza. 

- Džude? - vėl šaukia jis, jausdamas, kaip kraujas muša į smilkinius. 

Ji neatsiliepia, bet Fredas girdi iš viršaus sklindantį dainavimą. 

- Mik, mažutėli, miegok... 

Fredas atpažįsta dainą ir visas apšąla. Šitą dainą ji dainuodavo ma- 
žajam Tajui. Tai lopšinė. Jau daugelį metų Džudė jos nedainuoja. 

Jis sugrįžta į holą ir pastebi, ko iškart nepastebėjo: Endriu Vajeto* 
paveikslo reprodukcija "Kristinos pasaulis" nukabinta ir stovi, atremta į 
radiatorių. 

Tapetai po paveikslu išdraskyti. Fredas stovi baltas kaip drobė, jis 
žino, kodėl ji taip pasielgė. Tai ne intuicija ir ne dedukcija. Jau greičiau 
telepatija, būdinga daugelį metų drauge gyvenantiems sutuoktiniams. 

Džudė viršuje vis dainuoja lopšinę. 

Fredas pasileidžia laiptais aukštyn, šaukdamas ją vardu. 

Viršutiniame koridoriuje tarsi po karo. Čia jie įkūrė savo praeities 
galeriją: Fredas su Džude prie "Medison šuz", prie bliuzo klubo, kur jie- 
du kartais užsukdavo, jei "Šokoladiniame kontrabose" nebūdavo nieko 
įdomaus; Fredas su Džude, šokantys vestuvėse, giminaičių apsuptyje; 
Džudė gimdyvių palatoje, pavargusi, bet neapsakomai laiminga laiko ant 
rankų naujagimį sūnelį Tajų; Maršalų šeimyninė ferma... ir daug kitų 
nuotraukų. 

Daugelis įrėmintų nuotraukų dabar nuimtos bei pastatytos prie sie- 
nos. Kai kurios tiesiog numestos ant grindų. Po visą koridorių mėtosi 
stiklo šukės. Ji nuplėšė tapetus tose vietose, kur jie buvo pridengti foto- 
grafijomis. Kai kur ant sudraskytų sienų likusios kraujo Žymės. 

- Džude! Džude! 

Tailerio kambario durys atidarytos. Fredas bėga tenai, po jo batais 
traška stiklo šukės. 

Džudė dainuoja. 

- Džude! Dž... 

Tarpduryje jis sustingsta, netekęs žado. 

Sūnaus kambarys apverstas aukštyn kojomis. Tarsi čia kažkas 


* Endriu Vajetas (gim.1917) dailininkas realistas, iliustratorius. Vienas populiariau- 
sių JAV. 

ieškojo ko nors labai svarbaus. Visai kaip detektyviniame filme. Komo- 
dos stalčiai ištraukti, visi daiktai iš jų išmėtyti. Visur drabužiai: džinsai, 
marškiniai, trumpikės, baltos kojinės. Sieninės spintos durys atlapotos, 
drabužiai nuimti nuo pakabų... Ta pati intuicija Fredui kužda, kad žmona 
traukė nuo pakabų drabužius, norėdama įsitikinti, ar po jais nėra Ta- 
jaus. Įžymybių nuotraukos nuo sienų nudraskytos, suplėšytos. Ir vėl kai 
kur kraujo pėdsakai. 

Džudė Maršal sėdi ant sūnaus lovos krašto. Ant pliko čiužinio. Vi- 
sa patalynė numesta į kampą. Ir pati lova atitraukta toliau nuo sienos. 
Sėdi, nuleidusi galvą. Veido nesimato, jį dengia plaukai. Moteris su šor- 
tais. Ant įdegusių šlaunų Fredas pastebi kraujo dėmes bei mėlynes. 
Rankos pakištos po keliais. Tai gerai. Nesinori žiūrėti, kaip ji pati save 
žaloja. Fredo širdis veržiasi iš krūtinės, burnoje kartu. 

Ji vėl uždainuoja lopšinę, ir vyriškis pagaliau atgauna žadą. 

- Ne, Džude, ne! - Jis eina prie žmonos, tarsi žengtų per minų lau- 
ką, stengdamasis nėužminti ant išmėtytų daiktų. O juk vakar, užėjęs į 
sūnaus kambarį pabučiuoti jį prieš miegą, pastebėjo, jog čia ideali tvar- 
ka. - Liaukis, mieloji, viskas gerai. 

O stebukle, ji nutyla. Pakelia galvą, ir vyriškiui užgniaužia kvapą - 
jos akyse neapsakomas siaubas. Ne, tai daugiau negu siaubas. Jose tuš- 
tuma, tarsi viskas, kas buvo už jų, nuslydo, nusliuogė kažkur į šalį, pa- 
liko tik kraupi juoda skylė. 

- Tajus išėjo, - ištaria ji. - Visur jo ieškojau, už visų nuotraukų... 
Buvau įsitikinusi, kad jis ten... 

Ji rodo į sieną, ant kurios kabėjo airiška pilis, ir Fredas mato nu- 
plėštus keturis jos kairiosios rankos nagus. Jo skrandis mėšlungiškai 
susitraukia. Pirštai atrodo taip, tarsi Džudė juos būtų pamerkusi į rau- 
doną rašalą. "Jei tai būtų tik rašalas, - galvoja Fredas. - Jei tik rašalas." 

- ..„bet, suprantama, tai tik paveikslas. Jie visi - tik paveikslėliai. 
Dabar jau aš ir pati matau. - Pauzė. - Abala! Manšanas! Abala gorgas, 
Abala dun! - Ji iškiša neįtikėtinai ilgą liežuvį, pasiekia juo nosį. Fredas 
viską stebi, jis negali patikėti savo akimis. Tarsi būtų atėjęs į siaubo fil- 
mą ir, filmui įpusėjus, staiga pastebėjęs, jog viskas virto realybe. Ir da- 
bar jis nežino, kaip jam elgtis toliau. Ką daryti? Ką turėtų daryti padorus 
žmogus, staiga pamatęs, kad jo mylima moteris išprotėjo... prarado ryšį 
su realybe... Ką tokiais atvejais reikia daryti? Ką? 

Bet jis ją myli. Įsimylėjo vos ne pirmą judviejų susitikimo dieną. Vi- 
sam gyvenimui. Ir niekada dėl to nesigailėjo. Todėl ir dabar jį valdo mei- 
lė. Jis atsisėda šalia Džudės ant lovos, apkabina ją, priglaudžia prie sa- 
vęs. Jaučia, kaip virpa jos kūnas. Vibruoja tarsi įtempta styga. 

- Aš tave myliu, - sako jis ir nustemba, išgirdęs savo balsą. Jis su- 

mišęs, išsigandęs, o balsas toks ramus. - Aš myliu tave, todėl viskas 
bus gerai. 

Moteris žiūri į jį, 17 kažkas sugrįžta į jos akis. Fredas nėra įsitikinęs, 
jog tai sveika nuovoka (o, kaip jis šito norėtų!), bet kažkas užpildo pra- 
gaištingą tuštumą. Džudė žino, kur ji ir kas šalia jos. Moters akyse jis 
pamato dėkingumą. Bet po akimirkos jos veidą iškreipia skausmas, ji 
pravirksta. Pradeda kūkčioti. Tarsi norėtų išrėkti nepakeliamą netekties 
skausmą. 

- Tajus išėjo, - pakartoja Džudė. - Gorgas jį užbūrė, ir tada abala jį 
pasiėmė. Abala dun! - Jos skruostais kaip pupos rieda ašaros. Kai ji pa- 
kelia rankas ir nusivalo veidą, ant skruostų lieka kruvini pėdsakai. 

Ir nors Fredas įsitikinęs, jog Tajui nieko blogo nenutiko (šiandien 
jo neaplankė bloga nuojauta), nuo šitų kraujo žymių jam darosi kraupu. 
Ir to priežastis ne tiek Džudės būsena, kiek jos žodžiai: "Tajus išėjo." 
Juk Tajus su draugais. Jis vakar pasakė tėvui, kad susitarė visą dieną 
praleisti su draugais. Ir pažadėjo iškart sugrįžti namo, jei jam bus neįdo- 
mu. Viskas tarsi aptarta, numatyta, tik... kaip su ta motiniška intuicija? 

Fredas pakelia Džudę ant rankų ir vėl pakraupsta - kokia ji lengvu- 
tė. "Nuo to laiko, kai paskutinį kartą ją buvau pakėlęs, ji numetė kokius 
dvidešimt svarų, - mąsto jis. - Na, mažiausiai dešimt. Kaip galėjau šito 
nepastebėti?" Bet jis žino kaip. Pirma, susidomėjimas darbu. Antra, ne- 
noras pripažinti, kad Džudei kažkas negerai. "Tiek to, - galvoja Fredas, 
išnešdamas žmoną iš Tajaus kambario (ji tuo metu pakėlė rankas ir ap- 
kabino jo kaklą), bent jau antras punktas pagaliau paaiškėjo." Jis šituo 
tiki, nors vis dar mano, kad jo sūnui nieko blogo nenutiko. 

Džudė nespėjo nusiaubti jųdviejų miegamojo, todėl čia - tvarkos bei 
ramybės oazė. Turbūt ir ji pati tą pajunta. Sunkiai atsidūsta, rankos nu- 
svyra. Vėl išlenda liežuvis, tačiau šįsyk jokių triukų - jis tik aplaižo lū- 
pas. Fredas pasilenkia, paguldo ją į lovą. Ji pakelia rankas, žiūri į jas: 

- Aš susipjausčiau... apsidraskiau... 

- Taip, - atsako jis. - Tuojau mes viską sutvarkysime. 

- Kaip? | 

Jis sėdasi šalia. Jos galva apgaubta minkštų pagalvių, akys užsimer- 
kia. Jam pasirodo, jog ir vėl mato Džudės akyse tą bauginančią tuštu- 
mą. Bet Fredas tikisi suklydęs... 

- Ar tu ką nors prisimeni? - švelniai klausia jis. 

- Ne. Ar aš pargriuvau? 

Fredas paneigia. Jis galvoja. Pradeda mąstyti. Sunkiai, bet vis dėlto 
pradeda... 

- Mieloji, o kas tas gorgas? Kas abala? Ar tai koks nors žmogus? 

- Ne... nežinau. Tajus... 

- Jam viskas gerai. 

- Ne... 

- Taip, - nenusileidžia Fredas. - Mieloji, tu pagulėk. Turiu dar kai ką 
padaryti. 

Jos akys užsimerkia. Jis tikisi, jog Žmona tuojau pat užmigs, tačiau 
ji stengiasi atplėšti akių vokus. 

- Pagulėk, - prašo jis. - Nesikelk ir nevaikščiok po namus. Jau prisi- 
vaikščiojai pakankamai. Ir Enidą Pervis mirtinai išgąsdinai. Tu man pažadi? 

- Pažadu... - Akių vokai užsimerkia. 

Fredas eina į vonią, įsiklauso. Regis, Džudė tokia pavargusi, kad ir 
pirštą sunkiai pajudintų, tačiau išprotėję žmonės labai gudrūs. Gal ji ir 
ne visai prarado protą, bet tikrai kvaištelėjo... "Tai tik laikinai", - pasitai- 
so Fredas ir atidaro vaistinėlę. Paima buteliuką "merkurochromo". Po to 
peržiūri tvarkingai sudėliotus, tik su gydytojų receptais gaunamus vais- 
tus. Jų ne tiek jau daug. Paima kraštinę dėžutę iš kairės pusės. Ramina- 
mieji, išrašyti medicinos mokslų daktaro Patriko Skardo. Viena kapsulė 
prieš miegą ne daugiau kaip keturis vakarus iš eilės. 

Per vaistinėlės veidrodį Fredas visos lovos nemato, tik kojūgalį ir 
išlindusį vieną Džudės padą. Ji dar lovoje. Tai gerai. Jis išima kapsulę, 
išmeta iš stiklinės dantų šepetėlius: juk negali leistis žemyn švarios stik- 
linės, negali taip ilgai palikti Džudės vienos. , 

Pripila į stiklinę vandens ir sugrįžta į miegamąjį. Zmona užsimerku- 
si, kvėpuoja taip tyliai, kad jis uždeda ranką ant jos krūtinės, norėdamas 
įsitikinti, ar apskritai moteris kvėpuoja. 

Ziūri į migdomųjų kapsulę, akimirką dvejoja, po to paliečia jos petį: 

- Džude! Džude! Pabusk trumpam, mieloji. Tik vaistų išgersi ir vėl 
galėsi miegoti. Ar gerai? 

Ji visai nereaguoja, nieko nesako. Fredas padeda kapsulę ant staliu- 
ko prie lovos. Gal net nereikia tų migdomųjų? Trumpą akimirką nu- 
švinta viltis, kad viskas susitvarkys. Taip greitai ir giliai įmigo. Tarsi 
sprogo koks nors baisus pūlinys, išbėgo visi pūliai, o ji tokia silpna bei 
bejėgė, bet galbūt sveika. Ir atsibudusi jausis kur kas geriau. Fredas ne- 
žino, ar verta to tikėtis, tačiau įsitikinęs, kad ne veltui ji taip įmigo. Vi- 
sos jos bėdos prasidėjo būtent nuo nemigos, kuri vėliau tapo chroniška. 
Nors rimtesni ligos simptomai pasireiškė tik pastaruoju metu, prieš ko- 
kius du mėnesius: pradėjo kalbėtis pati su savimi... tie nemalonūs vir- 
šutinės lūpos laižymai... Ji jau nuo sausio mėnesio skundėsi miego su- 
trikimais. Dėl to ir į gydytoją kreipėsi. Ir štai galiausiai užmigo. Todėl 
galima tikėtis, jog išsimiegojusi vėl bus normali. O galbūt krizę išprovo- 
kavo Žvejo siautėjimas šią vasarą. Ji taip nerimavo dėl sūnaus. Gal taip, 
o gal ir ne. Bet kuriuo atveju Fredas turi laiko pagalvoti, ką daryti toliau. 
Tik vienas dalykas jį džiugina: jei Tajus bus grįžęs, kai mama atsibus, jis 
ją pamatys kur kas laimingesnę. Vadinasi, reikia kuo greičiau surasti 
Tajų. 

Pirma kilusi mintis - paskambinti jo draugams. Tai nesudėtinga. 
Džudė užrašiusi jų visų telefonų numerius ir priklijavusi prie šaldytuvo. 
Ten pat užrašyti ir gaisrinės, policijos, Frenč Lendingo miesto pagalbos 
telefonų numeriai. Tačiau Fredas supranta, jog tai nėra pati geriausia 
mintis. Ebio motina mirusi, o jo tėvas toks nemalonus, šlykštus tipas. 
Fredas tik kartą buvo su juo susitikęs, bet jam to pakako. Jis turbūt net 
nežino, kur šiandien berniukai, jam tai visai nerūpi. 

Misis Mecger ir Elena Reniker turbūt galėtų žinoti, bet jis pats prisi- 
mena savo mokyklines atostogas: prieš tave atsiveria visas pasaulis, ir yra 
tūkstančiai vietų, kur tu gali nuklysti... kažin ar pavyks jam gauti tikslią 
informaciją. Yra vilties, kad berniukai sugrįš pietų... Bet ar verta gąsdinti 
abi tas moteris. Paklaustos jos iškart pagalvos apie patį blogiausią... pri- 
simins tuos nužudymus, čia nėra jokių abejonių. Juk mes neabejojame, 
kad Dievas sukūrė mažas žuveles tam, jog žvejai jas gaudytų. 

Vėl atsisėdęs šalia žmonos ant lovos, Fredas pirmą kartą pajunta 
nerimą dėl sūnaus. Dūris į širdį... Ir iškart atmeta jį. Ne laikas dabar pul- 
ti į paniką. Jo užduotis - visomis išgalėmis įrodyti žmonai, kad jos bai- 
mė nepagrįsta. 

Fredas žiūri į laikrodį. Ketvirtis dvyliktos. "Kaip lekia laikas, kai rei- 
kalų aibės", - galvoja vyriškis. Džudė sudejuoja, o gal sukūkčioja per 
miegus. Garsas toks trumpas, tylus, moteriškas, tačiau Fredas vis tiek 
pašoka. Kaip jis išsigando dėl žmonos, pamatęs ją Tajaus kambaryje! 
Iki šiolei negali atsigauti. 

Tajus su draugais gali kur nors užsukti pietų. Džudė sako, kad jie 
dažnai kur nors užvažiuoja, todėl Mecgerai negamina maisto, o misis 
Reniker juos vaišina kažkokiu savo firminiu patiekalu iš makaronų ir 
mėsos. Džudė dažniausiai jiems paruošia "Kembel"* sriubos bei sumuš- 
tinių su rūkyta dešra, kuriuos berniukai labai mėgsta. 

Bet Tajus turi pakankamai pinigų ir gali juos visus pamaitinti "Mac- 
Donalde" arba restorane "Sonis Kruizing", kur nebrangūs kompleksiniai 
pietūs. Tajus niekada neatsisako pavaišinti draugus. Jis dosnus berniukas. 

- Palauksiu iki pietų, - murma jis. Beje, Džudė nereaguoja į jo gar- 
siai ištartus žodžius. Jos miegas gilus. - O po to... 

Kas po to? Fredas šito nežino. 

Leidžiasi žemyn, įjungia kavinuką, skambina į darbą. Prašo Inos 
perduoti Tedui Golcui, jog šiandien jis į darbą nesugrįš, susirgo Džudė. 
Gripas, sako jis Inai. Pykina ir visa kita. Jis vardina Inai visus klientus, 
kurie turi šiandien pas jį ateiti ir prašo nusiųsti juos pas Otą Eismaną. 
Tas bus patenkintas. 

Kol kalba telefonu su sekretore, į galvą šauna mintis. Fredas tuojau 
pat puola ją įgyvendinti. Jis pagaliau surado dingstį paskambinti Tajaus 
* "Kembel" - viena stambiausių JAV maisto produktų gamybos kompanija. 

draugų tėvams. Bet pas Mecgerus atsiliepia autoatsakiklis. Jis padeda 
ragelį, nepalikęs pranešimo. Elena Reniker atsiliepia labai greitai. Nerū- 
pestingai, drąsiai, kaip ir dera puikiam pardavėjui, jis prašo Elenos per- 
duoti Tajui žinutę, žinoma, jei berniukai užsuks pietų: tegul jis paskam- 
bina namo. Jam reikia sūnui pasakyti kai ką svarbaus. Elena jam pažada, 
bet priduria, jog Ti Dži pasiėmė keturis ar penkis dolerius, todėl ji nela- 
bai tikisi, kad berniukai pasirodys iki vakarienės. 

Fredas pakyla į viršų, pažvelgia į miegamąjį. Džudė guli taip, kaip 
jis ją paliko. Tai turbūt geras ženklas. 

Ne, nieko gero tame nėra. 

Atrodo, viskas grįžta į savo vėžes, situacija keičiasi į gerą pusę, ta- 
čiau nerimas Fredo neapleidžia. Dar blogiau - jis vis stiprėja. Vyriškis, 
žinoma, tvirtai įsitikinęs, jog Tajus su draugais... tačiau didelis, saulės 
užlietas, tylus namas kažkaip jį slegia. Kur galėjo berniukai nuvažiuoti? 
Ar yra bent viena vieta... 

Žinoma, yra. Kur jie gali nusipirkti "Magijos" kortas? To kvailo, 
nesuprantamo žaidimo, kuris nežinia kodėl berniukams patinka? 

Fredas vėl leidžiasi žemyn, griebia telefoną, susiranda numerį, 
skambina į parduotuvę "Nuo septynių iki vienuolikos". Kaip ir daugelis 
Frenč Lendingo gyventojų, Fredas kelis kartus per savaitę lankosi šioje 
parduotuvėje, perka kokias nors smulkmenas. Jis iškart atpažįsta indišką 
pardavėjo akcentą. Ir pavardę jo prisimena: Radžanas Patelis. Geras 
pardavėjas turi galvoje laikyti begales vardų bei pavardžių. Kai Fredas 
kreipiasi į pardavėją vardu, tas iškart teigiamai nusiteikia pašnekovo at- 
žvilgiu ir visaip stengiasi jam pagelbėti. Deja, jo galimybės ne kažin ko- 
kios. Daugybė berniukų lankėsi parduotuvėje. Jie pirko "Magijos" kor- 
tas, "pokemonus", beisbolo žaidėjų nuotraukas. Kai kurie keitėsi nuo- 
traukomis čia pat gatvėje. Taip, jis prisimena, jog trys berniukai atva- 
žiavo dviračiais. Pirko ledų ir "Magijos" kortas. Po to, išėję iš parduotu- 
vės, dėl kažko ginčijosi. Galiausiai nuvažiavo. 

Fredas geria kavą, nors neprisimena, nei kada ją išsivirė, nei kada 
įsipylė. Baimės čiuptuvai vis labiau smelkiasi į jo protą. Trys berniukai?! 
Trys... 

"Tai dar nieko nereiškia, juk tu pats Žinai, - tikina jis save. Fredas, 
suprantama, žino, bet kartu ir nežino. Jis negali patikėti, jog Džudės be- 
protystė kažkaip persidavė jam... tarsi gripas. Bet esmė ta... Žodžiu, jis 
niekaip negali atsikratyti nerimo. 

Jis prašo Patelio apibūdinti berniukus ir nenustemba, kai pardavėjas 
negali to padaryti. Tik prisimena, kad vienas buvo storulis, nors visiškai 
laiduoti negali. "Atleiskite, čia jų daug ateina", - sako pardavėjas. Fredas 
jį supranta. Bet vien tik supratimas jo negali nuraminti. 

Trys berniukai. Ne keturi, o trys. 

Pietų metas, tačiau Fredas nejaučia alkio. Grėsminga tyla telkiasi 
aplink jį. Baimės Žnyplės vis tvirčiau jį spaudžia. 

Ne keturi - trys. 

Jef pardavėjas matė Tajaus draugus, tai storulis, suprantama, Ebis 
Veksleris. O kas du likusieji? Kas tas kvailys, kuris nuvažiavo vienas? 

"Tajus išėjo. Gorgas berniuką užbūrė ir abala pasiėmė jį." 

Kliedesiai kažkokie... tačiau Fredo oda nueina pagaugais. Jis pasta- 
to ant stalo kavos puodelį. Reikia surinkti stiklo šukes, štai ką dabar jis 
turi padaryti. Tai kitas jo žingsnis. 

Aktualus žingsnis, logiškas, taip sako jam vidinis balsas, kol jis kyla 
laiptais aukštyn, bet Fredas atmeta šitą mintį. Jis įsitikinęs, jog policijoje 
įkaista telefonas nuo tėvų skambučių, jei tik vaikai kokiai valandai išeina 
iš namų. Kai pastarąjį kartą jis matė savo bičiulį Deilą Hilbertsoną, tas 
buvo visai iš veido išėjęs, taip nesinori užkrauti jam dar naujų rūpesčių. 
Tačiau... 

Ne keturi - trys. 

Jis paima šepetį ir šluoja stiklo šukes. Sutvarkęs įkiša galvą į miega- 
mąjį. Džudė kietai miega. Fredas eina į sūnaus kambarį. Tajus labai su- 
sijaudintų pamatęs, į ką paverstas jo kambarys. Pamanytų, kad jo mo- 
tinai visai prastai su protų. 

"Nereikia tau dėl šito nerimauti, - kužda vidinis balsas. - Nepamatys 
jis savo kambario. Nei šįvakar, nei kada nors vėliau. Gorgas jį užbūrė, 
ir abala pasiėmė." 

- Pakaks, - sako Fredas. - Liaukis drebėjęs kaip epušės lapas. 

Tik tas namas pernelyg tuščias, tylus, ir Fredui Maršalui vis labiau 
neramu. 


Sutvarkyti Tajaus kambarį prireikė kur kas daugiau laiko, negu 
Fredas manė. Jo žmona prasiautė pro jį tarsi uraganas. Ir iš kur tiek jė- 
gų turi šita nedidukė moteris? Ar tai beprotystės galia? Galbūt. Bet Džu- 
dė ir be šito stipri. Jei jau ką nors nusprendžia, sunku ją sulaikyti. 

Jis užtrunka beveik dvi valandas. Siautėjimo pėdsakai panaikinti, 
vienintelis liudytojas - nuplėšti tapetai toje vietoje, kur kabojo pilies nuo- 
trauka. Atsisėdęs ant vėl užtiestos sūnaus lovos, Fredas jaučia, kaip jo 
žvilgsnį kažkas vis traukia prie baltos dėmės ant sienos. Ji primena sty- 
rantį sulaužytą baltą kaulą... Kraujo pėdsakus jis nuplovė, bet ką daryti 
su Žmonos nagais sudraskyta siena? 

"Aš žinau, - mąsto jis. - Žinau, ką reikia daryti." 

Raudona Tajaus komoda. Ją padovanojo kažkas iš Džudės giminai- 
čių. Perstumti ją - ne vieno žmogaus darbas, bet, įvertinęs aplinkybes, 
Fredas apie tai negalvoja. Pakiša po komoda kilimėlį, kad nesubraižytų 
grindų, ir tempia per kambarį. Atsidūrusi kambario kampe, komoda už- 

dengia beveik visą dėmę. Be baltos dėmės Fredas jaučiasi geriau. Tajus 
negrįžo pietų, bet Fredas šito ir nesitikėjo. Jis pasirodys vėliausiai ket- 
virtą. Kitaip ir būti negali. 

Fredas eina į miegamąjį, masažuodamas strėnas. Džudė guli neju- 
dėdama, ir jis vėl paliečia ranka jos krūtinę. Kvėpuoja tyliai, bet ramiai. 
Tai jau gerai. Jis gulasi šalia, norėdamas atlaisvinti kaklaraištį, ir juokia- 
Si, apčiuopęs atsegiotą apykaklę. Ir švarkas, ir kaklaraištis liko "Golce". 
Taip, dienelė tikrai beprotiška. Ir visai malonu pabūti kurį laiką vėsioje 
patalpoje, pamasažuoti įsitempusią nugarą. Nelengva buvo su ta komo- 
da, bet jis patenkintas, kad susidorojo. Žinoma, užmigti negalės, neri- 
mas neleis. Ir apskritai jis nepratęs miegoti dienos metu. 

Su tokiomis mintimis Fredas užsnūsta. 

Šalia jo per miegus pradeda murmėti Džudė. Gorgas... abala... 
Raudonasis karalius. Ir... moteriškas vardas. 

Tas vardas - Sofi. 


6 skyrius 


Frenč Lendingo policijos nuovadoje suskamba telefonas. Bobas pa- 
kelia ragelį: 

- Klausau. Policijos nuovada. Budintis Diulakas. Kuo galiu jums pa- 
dėti? 

- Sveikas, Bobai! Tai Denis Ščeda. 

Bobas iškart pasijuto, kaip gavęs basliu per galvą. Denis Ščeda - 
vienas iš keturiolikos RP. Dabar kaip tik jo pamaina, ir nustatyta tokia 
tvarka, kad jis privalo susisiekti su nuovada per radiją. Tam jis ir yra 
RP - radiofikuotas patrulis. Vienintelis išimtinis atvejis - Žvejo apsireiš- 
kimas. Policijos viršininkas Deilas Hilbertsonas leido patruliams skam- 
binti į nuovadą telefonu tik tuo atveju, kai jie mano, jog turima informa- 
cija susieta su žudiku maniaku. Pernelyg daug Žmonių klausosi polici- 
jos bangos, tarp jų ir Vendelas Grinas. 

- Deni, kas atsitiko? 

- Gal ir nieko, o gal ir kažkas rimta. Mano automobilio bagažinėje 
guli dviratis bei sportbatis. Radau juos Kvino gatvėje. Prie "Makstono 
senelių priežiūros centro". 

Bobas paima bloknotą, pradeda rašyti. Jį apima nelaimės nuojauta. 

- Dviratis tvarkingas, - tęsia Denis. - Bet šalia tas sportbatis. Keis- 
tas derinys... 

- Taip, taip, aš tave suprantu, Deni, bet nereikia liesti nusikaltimo 
įkalčių. 

"Meldžiu, Dieve, neleisk, kad tai būtų nusikaltimo įkalčiai, - galvoja Bo- 
bas Diulakas. - Meldžiu, neleisk, kad būtų nužudytas dar vienas vaikas." 

Ką tik pas Deilą buvo atėjusi Irmos Freno motina. Nebuvo riksmų 
ar isterijos, bet iš viršininko kabineto moteris išėjo apsiverkusi, balta 
kaip drobė. Jie dar galutinai negali tvirtinti, jog mergaitė tapo trečia 
Žvejo auka, bet... 

- Bobai, privalėjau juos liesti, - kalba Denis. - Mašinoje aš vienas, ne- 
norėjau apie tai kalbėti per raciją, todėl turėjau rasti telefoną. Jei būčiau 
palikęs tuos daiktus ant šaligatvio, kas nors kitas vis tiek būtų prie jų pri- 
silietęs. Būtų pavogę. Dviratis geras, "Svin". Geresnis negu mano tėvo. 

- Kur tu dabar esi? 

- Prie parduotuvės "Nuo septynių iki vienuolikos". Vietą, kur buvo 
dviratis bei sportbatis, pažymėjau kreida. Dirbau su pirštinėmis, sport- 
batį įdėjau į daiktiniams įrodymams skirtą maišelį. - Denio balsas skam- 
ba vis neramiau. Bobas supranta, ką jis dabar jaučia, žino, koks sunkus 
buvo Denio pasirinkimas. Jis dirba vienas. Žinoma, tai menkas malonu- 
mas, tačiau Frenč Lendingo biudžetas neleidžia išlaikyti daugiau polici- 
ninkų. Nebent situacija su Žveju taps nevaldoma. Tuomet miesto gal- 
vos, suprantama, atras galimybę ir perskirstys biudžetą. 

"O gal situacija jau tapo nevaldoma", - mąsto Bobas. 

- Gerai, Deni. Suprantu tave. 

"Tik štai ar Deilas supras? Bet tai jau kita istorija", - galvoja Bobas. 

Denis jau tyliau ištaria: 

- Juk niekam neįdomu, kad aš pažeidžiau kai kurias taisykles, tiesa? 
Turiu galvoje, jei tik tai padės rasti įtariamąjį. Ir byla pateks į teismą. 

- Manau, jog tai spręs Deilas. - Ir čia pat Bobas prisimena: visi 
skambučiai į šį telefoną automatiškai įrašinėjami. Ir jis nusprendžia, jog 
garsą įrašinėjanti aparatūra sugedo ir antrą valandą dienos neveikė... 

- Ir žinai ką dar tau pasakysiu? - kalba Denis. - Tai visų svarbiau- 
sia. Nenorėčiau, kad žmonės tai matytų. Pamačius kaip niekur nieko 
stovintį dviratį, nereikia būti Šerloku Holmsu, jog kai ką suprastum. O 
žmonės visi išgąsdinti, ypač po to, kai rytiniame laikraštyje pasirodė taš 
paikas straipsnis. Todėl aš ir nenorėjau skambinti iš "Makstono". 

- Tuojau sujungsiu tave su Deilu. Geriau bus, jei su juo pasikalbėsi. 

- Vis tiek jau niekur nedingsi, - liūdnai atsako Denis. 


Deilo Hilbertsono kabinete skelbimų lentoje pakabintos išdidintos 
Žvejo aukų nuotraukos. Du vaikai. Policijos viršininkas baiminasi, kad 
greitai atsiras ir trečia nuotrauka - Irmos Freno. Deilas sėdi kaip tik po 
nuotraukomis ir rūko "Malboro 100". Įjungtas ventiliatorius. Viršininkas 
tikisi, kad jis išsklaidys dūmus. Sara jį nudės, jei sužinos, kad vėl pra- 
dėjo rūkyti. Bet, šventas Dieve, turi gi jis kažkaip numalšinti stresą. 

Pokalbis su Tenze Freno buvo trumpas ir neproduktyvus. Moteris 
- alkoholikė, nuolatinė "Send" baro lankytoja. Pokalbio metu ji dvokė 

brendžiu. Atrodė, jog kvapas sklido ne tik iš burnos, o iš kiekvienos mo- 
ters kūno poros (dar viena priežastis įjungti ventiliatorių). Ji vos laikėsi 
ant kojų, bet Deilas nepriekaištavo. Alkoholis moterį ramina. Negyvose 
jos akyse nebuvo nė vienos kibirkštėlės - brendis jas užgesino, todėl ji 
išliko rami. Tokia rami, kad išeidama pasakė: "Dėkoju už pagalbą, sere." 

Buvęs Tenzės vyras, dingusios Irmos tėvas, gyvena prie rytinės 
valstijos sienos, Grin Bėjaus mieste (nežinia kodėl, bet Deilo tėvas visada 
sakydavo, jog "Grin Bėjus - velnio miestas"). Irmos tėvas dirba garaže. 
Tenzė tvirtina, jog jis nuolatinis barų lankytojas. Iki ryto dar ruseno viltis, 
kad mergaitę galėjo pagrobti jos tėvas, Ričardas Freno. Bet elektroninis 
laiškas iš Grin Bėjaus policijos nuovados išsklaidė paskutines viltis. Ričar- 
das Freno gyvena su kita moterimi. Jiedu turi du vaikus. O Irmos dingi- 
mo dieną jis apskritai sėdėjo areštinėje, kur pateko dėl muštynių bare. 
Mergaitės kūno dar nerado, Tenzė negavo Žvejo laiško, bet... 

Atsidaro durys. Įlenda Bobo Diulako galva. Deilas greitosiomis ge- 
sina cigaretę į šiukšlinę, kibirkštys nudegina ranką. 

- Viešpatie, Bobai, argi nežinai, kad reikia pasibelsti? 

- Atleiskite, šefe. - Bobas žiūri į dūmų debesėlį, kylantį iš šiukšlinės. 
Žiūri visai abejingai. - Skambina Denis Sčeda. Manau, bus geriau, jei su 
juo pasikalbėsite. 

- Apie ką? - Tačiau viršininkas jau žino. Telefonu policininkas gali 
skambinti tik dėl vienos priežasties. 

Bobas pakartoja: 

- Manau, bus geriau, jei su juo pats pasikalbėsite. 


Rebekos Vailes pasiųstas automobilis atveža Henrį į "Makstono se- 
nelių priežiūros centrą" pusę ketvirtos, likus penkiolikai minučių iki 
Braškių festivalio kulminacijos - šokių. Seneliai pasilinksmins šokių aikš- 
telėje, o po to keliaus į išpuoštą valgyklą... Tenai mėgstantiems išgerti 
bus netgi vyno. 

Nepatenkintą Pitą Vekslerį Rebeka nusiuntė atnešti neregio didžė- 
jaus daiktų. Tai du (labai dideli) garsiakalbiai, grotuvas (lengvas, bet itin 
nepatogus nešti), stiprintuvas (pernelyg sunkus), suraizgyti laidai ir ke- 
turios dėžutės su visą šimtmetį jau nebemadingomis plokštelėmis. Pitas 
mano, jog aklas didžėjus, plokštelių mėgėjas, per visą gyvenimą nieko 
nėra girdėjęs apie CD. | 

Paskutinis daiktas - maišas su pakabu, ant kurio kabo kostiumas. 
Pitas žvilgtelėjo į maišą. Jis žino, jog kostiumas baltos spalvos. 

- Prašau pakabinti jį tenai, - sako Henris, stebėtinai tiksliai parody- 
damas vietą, kur jam paskirta drabužinė. 

- Gerai, - atsako Pitas. - O kas maiše? Atleiskite, kad šito klausiu. 

Henris šypsosi. Jis girdėjo šiugždant plastiką ir girgždant užtrauktu- 
ką, todėl žino, jog Pitas jau spėjo susipažinti su maišo turiniu. 

- Šitame maiše, mano drauguži, Simfoninis Stenas, didžiųjų orkest- 
rų žinovas. Jis laukia, kada ištrauksiu jį iš maišo ir įkvėpsiu jam gyvybę. 

- Aha. - Pitas nežino, ar gavo atsakymą, ar ne. Jis tik įsitikinęs, jog 
plokštelės tokios pat sunkios, kaip ir stiprintuvas. Kas nors privalo pa- 
sakyti pasenusiam didžėjui, kad jau seniai atsirado CD. 

- Jūs pateikėte man klausimą, leiskite ir man kai ko jūsų paklausti. 

- Būkite malonus, - atsakė Pitas. 

- Regis, antroje dienos pusėje "Makstono centre" lankėsi policija. 
Dabar jie jau išvykę, bet, kai atvažiavau, jie dar buvo čia. Ar kas nors 
atsitiko? Tikiuosi, jog nieko iš senelių neapiplėšė ar nenužudė, - klausia 
aklas didžėjus. 

Pitas sustoja po didžiule kartonine braške, laikydamas rankose mai- 
šą su kostiumu. Suglumęs spokso į aklą žmogų. 

- Kaip sužinojote, jog čia buvo farai? 

Henris paliečia pirštu nosį, kiek pakreipia galvą, atsako kimiu są- 
mokslininko balsu: 

- Užuodžiau kažką mėlyno. 

Pito veidas suglumęs, jis norėtų dar kai ko paklausti, bet nuspren- 
džia, jog neverta. Eina prie sandėliuko, kuris atstos Henriui persirengimo 
kambarį. 

- Jie labai paslaptingi, bet, manau, ieškojo dar vieno dingusio vaiko. 

Henrio veide nebelieka jokio smalsumo. 

- Viešpatie, - atsidūsta jis. 

- Policininkai labai greitai išvažiavo. Juk šičia jokių vaikų nėra, mis- 
teri... Laidenai? 

- Taip, aš Laidenas, - patvirtina Henris. 

- Tokioje vietoje vaikas iškart išsiskirtų... kaip rožė tarp varpučių, 
jei suprantate apie ką aš. 

Henris nemano, jog tarp senelių ir varpučių yra kokia nors analogija, 
bet, žinoma, jis supranta misterio Vekslerio mintį. 

- O kodėl jie taip nusprendė? 

- Kažkas kažką rado ant šaligatvio netoli mūsų įstaigos, - atsako Pi- 
tas. Parodo į langą ir, staiga suvokęs, jog aklas Žmogus jo gesto nema- 
to, nuleidžia ranką. - Jei kas vaiką ir pagrobė, tai turbūt privažiavo su 
mašina ir pačiupo. Šičia pagrobėjų nėra, tą aš galiu tvirtai pareikšti. - Pi- 
tas juokiasi, įsivaizdavęs kokį nors senelį tempiantį vaiką, kuris turėtų 
būti pakankamai didelis, jei jau vienas važinėjasi po miestą dviračiu. Jau 
greičiau toks vaikas pasidės senelį ant vieno kelio ir perlauš kaip sausą 
šaką. 

- Taip, - sutinka Henris. - Tikimybė nedidelė. 

- Bet, manau, farai privalo sudėlioti taškus ant ė ir nubraukti visas 
1. - Jis išlaiko pauzę. - Cia mano toks originalus pajuokavimas. 

Henris mandagiai šypsosi, manydamas, jog kai kuriems žmonėms 
Alzhaimerio liga - Žingsnis pirmyn. 

- Kai kabinsite maišą, papurtykite jį, jeigu jums nesunku, misteri 
Veksleri. Kad išsilygintų kostiumo raukšlės. 

- Gerai. Ar norite, kad ištraukčiau jį iš maišo? 

- Dėkoju. To daryti nebūtina. 

Pitas eina į sandėliuką, kabina maišą, kiek papurto, nors nelabai su- 
pranta, kaip tokiu būdu galima išlyginti raukšles. 

Kai jis sugrįžta į aktų salę, aklas didžėjus... misteris Laidenas, Sim- 
foninis Stenas, kad ir kaip jį pavadinsi... jau vynioja laidus ir stebėtinai 
greitai bei tiksliai jungia juos į tinklą. Pitui net darosi nejauku. 


Vargšas Fredas Maršalas sapnuoja kraupų košmarą. Suvokimas, jog 
tai tik sapnas, tarsi turėtų sumažinti baimę, bet nesumažina. Jiedu su 
Džude sėdi valtyje ežere ir gaudo žuvį. Džudė sėdi priekyje. Zvejoja jis, 
o Džudė laiko meškerykotį. Jos veidas abejingas, bejausmis. Oda vaš- 
kinė, akyse sustingęs skausmas. Jis mėgina prakalbinti žmoną ir šiaip, 
ir taip. Bergždžias reikalas. Ji neužkimba ant jokio masalo. Fredas pa- 
stebi, jog tuščios Džudės akys įsmeigtos į žvejo pintinę, kuri stovi tarp 
jųdviejų, ant valties dugno. Pro pintinės sieneles sunkiasi ir sunkiasi 
kraujas. 

"Nieko baisaus, tai juk žuvų kraujas", - mėgina Fredas nuraminti 
žmoną, bet ji tyli. O ir pats Fredas nėra įsitikinęs, ar ten tikrai žuvų 
kraujas. Jis jaučia, jog reikia atidengti pintinę, pažiūrėti ir įsitikinti, jog 
tenai žuvys, bet tą akimirką meškerykotis smarkiai sujuda. Jei ne greita 
jo reakcija, tikrai būtų išslydęs iš rankų. Jis sugavo stambią žuvį! 

Fredas vynioja valą, žuvis spurda, kovoja. Galiausiai pritempia ją 
prie valties, prisimena neturįs graibšto. "Velniai jo nematė, - galvoja Fre- 
das. - Apsieisime". Traukia meškerykotį, rizikuodamas nutraukti valą, ir 
iš vandens iššoka didžiulis upėtakis, blykčiodamas žvynais skrieja lan- 
ku, nukrenta ant valties dugno šalia pintinės bei pradeda daužytis, spur- 
dėti. Jis gargaliuoja... tarytum dūsta. Fredas niekada negirdėjo, kad žu- 
vys šitaip gargaliuotų. Jis pasilenkia žemiau ir mato, jog upėtakis... Ta- 
jaus veidu. Jo sūnus kažkokiu būdu pavirto upėtakiu ir dabar miršta 
valties dugne. Dūsta. 

Fredas sugriebia žuvį, nori ištraukti kablį bei įmesti ją į vandenį, kol 
dar ne vėlu, bet slidus upėtakis išslysta iš jo pirštų, palikdamas ant jų gli- 
tėsius bei žvynus. O ir kablys niekaip neišsitraukia. Tajus-žuvis prarijo 
Ji, smaigalys dabar styro iš žiaunų, toje vietoje, kur žmogaus veidas per- 
eina į žuvies kūną. Tajaus gargaliavimas darosi vis garsesnis, baisesnis, 
vis labiau beviltiškas... 

* XX 


Fredas surinka ir atsibunda. Atsisėda jausdamas, jog iš jo gerklės 
veržiasi rauda. Akimirką negali suvokti, kur jis yra, realybė slysta jam iš 
po kojų. Po to suvokia esantis savo miegamajame, savo lovoje. O šalia 
jo - Džudė. 

Šviesa priblėso, nes saulė nuslinko į kitą namo kampą. "Dieve ma- 
no, - galvoja jis, - kiek laiko aš miegojau? Kaip aš galėjau..." 

O, bet tai dar ne viskas. Šlykštus dūstančio žmogaus kriokimas te- 
besigirdi. Ir vis garsiau. Jis gali pažadinti Džudę ir išgąsdinti ją... 

Tačiau lovoje Džudės nėra. 

- Džude? Džude? 

Ji sėdi įsispraudusi į kampą. Akys didžiulės, tuščios, primena tą, 
kokią jis matė sapne. Iš burnos kyšo sulamdyto popieriaus gniutulas. 
Kaklas nenatūraliai išsipūtęs, Fredui primena verdančią dešrelę, kurios 
apvalkalas netrukus sprogs. 

"Gerklėje irgi popierius, - pagalvoja Fredas. - Viešpatie, juk ji uždus." 

Fredas išvirsta iš lovos, tiesia rankas į žmoną. Ji nemėgina trauktis. 
Bent tiek gerai. Ir nors dūsta, akys vis tiek be gyvybės. Tuščios. Jose 
nieko nėra. Juoda skylė. 

Fredas ištraukia popieriaus gniutulą jai iš burnos. Bet ten dar ir ant- 
ras. Vyriškis kiša pirštus tarp jos dantų, suima jį pirštais (galvodamas: 
"Džude, tik prašau, neįkąsk man"), ištraukia. Tačiau toliau - trečias. Ir 
jau giliai. Jam pavyksta ir tą ištraukti. Fredas pamato žodžius "DAR 
VIENA IDĖJA" ir supranta, jog žmona susikišo į burną lapus iš Tajaus 
jai padovanoto bloknoto. 

Ji vis dar gargaliuoja. Oda pilkėja. 

Fredas sugriebia ją už dilbio, pakelia. Moteris nesipriešina, bet vos 
tik jis kiek paleidžia žmoną, jos keliai sulinksta ir ji sudrimba ant grindų. 
Tarsi skudurinė lėlė. Gargaliavimai tęsiasi. Kaklas tarsi dešrelė... 

- Padėk man, Džude! Kale tu, padėk man! 

Jis nesuvokia, ką kalba. Sugriebia žmoną ir apverčia žemyn galva. 
Prispaudžia prie savęs, rankos po krūtine, tarpkojis remiasi į sėdynę... 
Labai seksuali poza, bet žmona miršta nuo dusulio. 

Jis įremia didįjį pirštą į Džudės krūtinę: spaudžia ir vėl atleidžia, vėl 
spaudžia - ir vėl atleidžia. Dar du popieriaus gniutulai iškrenta iš burnos 
drauge su vėmalais. Ji vemia tulžimi, nes per pastarąsias dvylika valandų 
teišgėrė tris puodelius kavos ir suvalgė vieną spurgą su spanguolėmis. 

Ji gargaliuoja, kosi. Po to pradeda kiek ramiau kvėpuoti. 

Fredas nuneša žmoną ir paguldo į lovą. Jam gelia strėnas. Supran- 
tama, iš pradžių Tajaus komoda, dabar žmona... 

- Ką tu čia sugalvojai? - šaukia jis. - Dėl Dievo, sakyk, ką čia išda- 
rinėji? 

Suvokia pakėlęs ranką virš Džudės veido, tarsi norėtų suduoti jai. 
Kažkuri jo dalis tikrai labai šito norėtų. Jis myli žmoną, bet šiuo mo- 
mentu ir nekenčia. Kadaise Fredas mėgino įsivaizduoti, kokios nelaimės 
gali nutikti per bendro jųdviejų gyvenimo metus: Džudei diagnozuotas 
vėžys, ji pateko į avariją ir liko paralyžiuota, įsitaisė meilužį ir pareika- 
lavo skyrybų... tačiau jam net į galvą neatėjo, jog Žmona gali išprotėti. 

- Ką čia sugalvojai? 

Ji žiūri į Fredą. Jokios baimės... apskritai jokių jausmų. Akys negy- 
vos. Vyriškis nuleidžia ranką ir pagalvoja: "Turbūt veikiau leisčiau nu- 
kirsti sau ranką, negu suduočiau tau. Galiu ant tavęs pykti, ir ant savęs 
taip pat, bet suduoti..." 

Džudė apsiverčia ant pilvo, įsikniaubia veidu į pagalvę, plaukai išsi- 
draiko. 

- Džude? 

Nėra atsakymo. Ji tiesiog guli. 

Fredas žiūri į ją, po to išlygina vieną iš popieriaus lapų, kurį žmona 
ketino praryti. Tenai daug žodžių - gorgas, abala, ilili, manšanas, baz, 
lam, opopanaksas, tačiau Fredui jie nieko nesako. Ir dar: trintukas, juo- 
das, raudonas, Čikaga, Tajus. Tačiau jis nemato tarp jų jokio ryšio. Iš- 
ilgai vieno lapo spausdintinėmis raidėmis parašyta: "JEIGU JŪS ĮGRŪ- 
DOTE PRINCĄ ALBERTĄ Į STIKLAINĮ, TAI KAIP GALĖSITE JĮ IŠ 
TEN IŠTRAUKTI?" Išilgai kito lapo, kaip telegramoje, be jokių skyry- 
bos ženklų: "JUODAS NAMAS RAUDONAS KARALIUS JUODAS 
NAMAS RAUDONAS KARALIUS JUODAS." 

"Jei tu gaišti laiką šitiems kliedesiams, tu toks pat psichas, kaip ir 
tavo žmona, - pagalvoja Fredas. - Nevalia švaistyti laiko..." 

Jis žiūri į ant spintelės šalia lovos stovintį laikrodį ir negali patikėti 
savo akimis: septyniolika minučių penktos. Pasižiūri į laikrodį ant savo 
rankos - rodo tą patį. 

Suprasdamas, jog tai kvaila, juk net miegodamas jis būtų išgirdęs 
sugrįžus Tajų, Fredas dviem šuoliais prišoka prie durų. 

- Tajau! - šaukia jis. - Ei, Tajau! TAILERI! 

Laukdamas atsakymo, Fredas galiausiai suvokia, jog gyvenimas 
apsivertė aukštyn kojomis. Ir turbūt visam laikui. Žmonės sako, jog ši- 
taip gali atsitikti akimirksniu. Jie sako, bet mes netikime. Kol nepatiria- 
me to savo kailiu. 

Užeiti į sūnaus kambarį? Patikrinti? Tajaus tenai nėra, Fredas tą Ži- 
no, bet vis tiek eina. Kambarys tuščias, kaip jis ir manė. Su perstumta 
komoda atrodo kažkaip kitaip, tarsi grėsmingai. 

"Džudė. Idiote, tu palikai ją vieną. Ji vėl gali prisigrūsti į burną po- 
pierių. Juk bepročiai... jie tokie gudrūs..." | 

Fredas galvotrūkčiais lekia į miegamąjį ir mato, jog žmona guli kaip 

gulėjusi, įsikniaubusi veidu į antklodę, išsidraikiusiais plaukais. Jam pa- 
lengvėja. Čia vyriškis suvokia, jog nerimas dėl žmonos savijautos - nie- 
kis, palyginus su sūnaus dingimu. 

"Jis sugrįš namo prieš keturias, ne vėliau." Taip manė Fredas... Ne- 
grįžo. Vyriškis eina prie lovos, atsisėda žmonos kojūgalyje, nukelia te- 
lefono ragelį, renka numerį. Trumpas numeris, tik trys skaičiai. 

- Klausau. Policijos nuovada. Budintis Diulakas. Jūs paskambinote 
bendruoju pagalbos numeriu*, sakykite, kas atsitiko? 

- Tai Fredas Maršalas. Norėčiau pasikalbėti su Deilu, jeigu jis yra 
darbo vietoje. - Fredas įsitikinęs, kad Deilas tenai, jis visada dirba iki vė- 
lumos... po to, kai... 

Vyriškis mėgina nustumti šalin tęsinį, tačiau galvoje vis stipriau stū- 
gauja vėjai. 

- Taip, misteri Maršalai, jis čia, bet šiuo metu jo kabinete pasitari- 
mas, ir nemanau, kad galėsiu... 

- Sujunkite mane su juo. 

- Misteri Maršalai, jūs manęs negirdite. Pas jį dabar du vaikinai iš 
Viskonsino policijos valdybos ir vienas iš FTB. Jeigu jūs pasakysite 
man... 

Fredas užsimerkia. Įdomu, ar ne? Žmogus skambina telefonu 911, 
o kitame laido gale kažkoks idiotas, regis, pamiršo kur esantis. Kodėl? 
Todėl, kad kalba su pažįstamu žmogumi. Turbūt galvoja, jog Fredas 
skambina pagalbos telefonu tik todėl, kad tingi susirasti policijos nuo- 
vados numerį. Bet Bobas juk negali žinoti, kad jam skubiai reikalinga 
pagalba. 

Fredas prisimena, jog dar šįryt buvo visai kitoks žmogus ir elgėsi 
kitaip. Nieku gyvu negalėjo patikėti, jog Žvejys galėtų pasiekti jo sūnų. 
Niekada. 

Tajus išėjo. Gorgas jį užbūrė, o abala pasiėmė. 

- Ei? Misteri Maršalai? Ar jūs dar... 

- Klausyk, - sako Fredas, vis dar neatmerkdamas akių. Iš "Golco" 
parduotuvės jis kalbėtų su Bobu kitaip, bet "Golcas" dabar toli... kažkur 
žvaigždžių sistemoje Opopanaksas, Abalos planetoje. - Klausykis įdė- 
miai. Užsirašyk, jei tau šito reikia. Mano žmona išprotėjo, o sūnus din- 
go. Tu supratai? Žmona išėjo iš proto. Sūnus kažkur prapuolė. O dabar 
sujunk mane su šefu. 

Bet Bobas nejungia. Bent jau ne iškart. Jis virškina informaciją. La- 
biau diplomatiškas policininkas, sakykime, Džekas Sojeris anuomet, 
būtų nesigilinęs į savo spėliones, tačiau Bobas negali. Jis turi pasidalyti 
savo mintimis. 

* 911 - bendrasis pagalbos tarnybos numeris. 

- Misteri Maršalai? Ar jūsų sūnus turi "Švin" markės dviratį? Toks 
raudonas... ir priklijuotas lipdukas... "BIG MAK?" 

Fredas negali atsakyti. Keletą sekundžių jis negali netgi kvėpuoti. 
Galvoje ūžavęs vėjas staiga virto uraganu. 

Gorgas jį užbūrė... abala pasiėmė. 

Galiausiai kvėpavimo takai išsilaisvina, jis įkvepia pilna krūtine ir 
prapliumpa: "SUJUNK MANE SU ŠEFU HILBERTSONU! NEDEL- 
SIANT, SUKNISTAS TU IŠKRYPĖLI!" 

Nors nuo jo riksmo dreba namų sienos, moteris, gulinti kniūbsčia 
ant lovos, nejuda. Ragelyje pasigirsta spragtelėjimas, po to trumpa pau- 
zė. Bet per tą laiką Maršalas spėja pamatyti ir baltą trikampę dėmę ant 
sienos sūnaus kambaryje, ir išsipūtusį savo išprotėjusios žmonos kaklą, 
ir kraują, besisunkiantį iš žvejo pintinės, kurią matė sapne. Strėnas per- 
veria aštrus skausmas, ir Fredas netgi apsidžiaugia - telegrama iš rea- 
laus pasaulio. 

Po to ragelyje pasigirsta Deilo balsas. Bičiulis paklausia, kas atsiti- 
ko, 1r Fredas Maršalas pravirksta. 


7 skyrius 


Turbūt Dievas žino, iš kur Henris Laidenas ištraukė šitą kostiumą, 
bet mes, suprantama, net nenutuokiame. Nusipirko karnavalinių kostiu- 
mų parduotuvėje? Ne, jis pernelyg elegantiškas, čia tikras daiktas, ne 
imitacija. Platūs atlapai leidžiasi kiek žemiau talijos, skvernai iki kulkš- 
nių, kelnės plačios, klostuotos prie diržo, panyrančios po balta liemene. 
Ant Henrio kojų baltos blauzdinės, tarsi baltų batelių tęsinys. Prie kaklo 
aukšta standi apykaklė, balta atlasinė varlytė. Žodžiu, visas jo kostiumas 
atrodo prabangus. Tokiais garsėjo juodaodžiai muzikantai ir kiti šou ver- 
slo atstovai. 

Į aktų salę didžėjų palydi paniuręs Pitas Veksleris. Jis stumia prie- 
šais save vežimėlį su plokštelėmis, Rebeka tarsi pro rūką prisimena kaž- 
kokiame sename filme mačiusi taip apsirengusį Diuką Elingtoną... o gal- 
būt Kebą Kolvėjų? Prieš akis iškyla pakelti antakiai, spindinti šypsena, ža- 
vus stovinčio priešais orkestrą žmogaus veidas... bet daugiau nieko. Jei 
dabar tie žmonės būtų gyvi, jie, be abejonės, papasakotų Rebekai, jog 
Henrio kostiumą pasiuvo vienas iš keturių siuvėjų, gyvenusių ir dirbusių 
juoduosiuose Niujorko, Vašingtono ar Kolumbijos apskrities kvartaluo- 
se, 4-0jo bei 5-ojo dvidešimto amžiaus dešimtmečių meistrai, turėję ne- 
mažai garsių klientų. Henris Laidenas tiksliai žino, koks siuvėjas pasiu- 
vo jo kostiumą, ir galėtų papasakoti, kaip jis pas jį pateko, bet, bendrau- 
damas su tokiais žmonėmis kaip Rebeka Vailes, jis norėtų atskleisti tik 
tą informaciją, kuri ir taip žinoma. Koridoriuje baltas Henrio kostiumas 

tarsi švyti iš vidaus, dar labiau išryškindamas juodus akinius bambuki- 
niais rėmeliais. 

Ar yra speciali parduotuvė, prekiaujanti garsių 4-0jo dešimtmečio 
muzikantų apdarais? Ar koks nors muziejus gavo šitas brangenybes ir 
pardavė aukcione? Rebeka netveria smalsumu. 

- Misteri Laidenai, iš kur jūs gavote tokį nepaprastą kostiumą? 

Jiems už nugaros stovi Pitas Veksleris ir meta repliką, jog tokie 
kostiumai turėtų dominti žmones, priklausančius etninei grupei, prasi- 
dedančiai raide "n". 

Henris ignoruoja jo repliką, šypsosi: 

- Tiesiog reikia Žinoti, kur ieškoti. 

- Manau, jog jūs nieko negirdėjote apie CD, - sako Pitas. - Jų atsi- 
radimas - didelis technikos šuolis. 

- Užsičiaupk ir nekratyk plokštelių, - įspėja jį Rebeka. - Jau beveik 
atėjome. 

- Rebeka, miejoji, - įsiterpia Henris. - Misteris Veksleris turi teisę 
pareikšti savo nuomonę. Juk negali jis žinoti, jog mano kolekcijoje be- 
veik trys tūkstančiai kompaktinių diskų. O kad žmogų, kuriam iš pra- 
džių priklausė šitas kostiumas, vadino nigeriu, tai aš tik didžiuočiausi 
taip pavadintas. Man tai būtų garbė. 

Henris sustoja. Pitas su Rebeka irgi. Kiekvieną savaip šokiravo už- 
drausto žodžio pavartojimas. 

- Mes turime gerbti tuos, kurie padeda mums, - tęsia Henris. - Aš 
paprašiau misterio Vekslerio papurtyti mano kostiumą, ir jis įvykdė ma- 
no prašymą. 

- Taip, - sumurma Pitas. - Be to, pakabinau jūsų prožektorių, pa- 
stačiau grotuvą, garsiakalbius ir visą kitą šlamštą nurodytose vietose. 

- Labai jums dėkingas, misteri Veksleri. - Henris nusilenkia. - Aš 
vertinu jūsų taip reikalingą pagalbą. 

- Gerai jau, - atsako Pitas. - Tik atlieku savo darbą. Bet jeigu jums 
prireiks pagalbos po to, kai viską baigsite, tik pasakykite. Aš padėsiu. 

Pitą Vekslerį prisijaukino... Nereikėjo rodyti nei subinės, nei kelnai- 
čių. Rebeka apstulbo. Aklas Henris, o gal ir ne, tačiau Rebeka suvokia, 
jog per dvidešimt šešerius savo gyvenimo metus ji pirmą kartą sutinka 
tokį nepaprastą žmogų. Tiek to tie drabužiai... iš kur apskritai randasi 
tokie žmonės? 

- Jūs tikrai manote, jog šiandien už šitų langų nuo šaligatvio dingo 
berniukas? 

- Kas? - nesupranta mergina. 

- Regis, kad taip ir buvo, - atsako Pitas. 

- Kas? - dar kartą pakartoja Rebeka. Ji jau kreipiasi ne į Henrį, o į 
Pitą. - Ką tu čia kalbi? 

- Manęs paklausė, ir aš atsakiau. Nieko daugiau, - atkerta Pitas. 

Rebeka žengia prie jo. 

- Tai atsitiko ant mūsų šaligatvio? Dar vienas vaikas? Ir tu nieko 
nesakei nei man, nei misteriui Makstonui? 

- Kad nebuvo ką sakyti, - ginasi Pitas. 

- Gal jūs mudviem galite papasakoti, kas iš tiesų atsitiko, - pasiūlo 
Henris. 

- Žinoma. Atsitiko tai, kad aš išėjau į gatvę parūkyti. Suprantate? - 
Veksleris sako ne visą tiesą. - Išėjau už durų ir viską pamačiau. Prie ša- 
ligatvio stovėjo policijos mašina. Aš priėjau prie gyvatvorės, o ten tas 
jaunas faras, regis, Čita jo pavardė, kėlė į automobilio bagažinę dviratį. 
Ir dar kažką įdėjo, kažkokį nedidelį daiktą, aš tiksliai nemačiau. O pas- 
kui išsitraukė iš bagažinės kreidelę ir pažymėjo tą vietą ant šaligatvio. 

- Tu su juo kalbėjaisi? - teiraujasi Rebeka. - Paklausei, ką jis čia prie 
mūsų tvoros veikia? 

- Mis Vailes, su farais aš kalbu tik tada, kai šito negalima išvengti, 
suprantate, apie ką aš? Jis net nematė manęs. Be to, vis tiek nieko ne- 
būtų pasakęs. Jo veidas buvo toks... 

- Vadinasi, jis tiesiog nuvažiavo? 

- Būtent. O po dvidešimties minučių pasirodė kiti du farai. 

Rebeka pakelia rankas, užsidengia akis, suteikdama Pitui puikią ga- 
limybę pasigrožėti jos krūtine. Palaidinė aptempta... Žinoma, žiūrėti iš 
apačios aukštyn į jos užpakaliuką buvo kur kas įspūdingiau, bet ir čia 
neblogas reginys. Jam tai tarsi laužas šaltą naktį. Jos figūra liekna, o 
krūtys didelės. Ir kai kyla rankos, krūtys irgi kyla aukštyn! Būtų Pitas 
žinojęs, kad ji surengs tokį šou, seniai būtų papasakojęs ir apie farus, ir 
apie dviratį. 

- Gerai. - Pirštai sustoja ties smilkiniais, rankos pakyla dar aukščiau, 
ji susimąsto, susiraukia. Primena statulą, stovinčią ant postamento. 

"Valio, valio, - mąsto Pitas. - Viskas turi ir šviesiąją pusę. Jei rytoj 
nuo mūsų šaligatvio pagrobs dar kokį nors šiknių, mielai vėl pažiūrėsiu 
panašų spektaklį." 

- Gerai, gerai, gerai, - kartoja Rebeka, atidengia akis, nuleidžia ran- 
kas. Pitas Veksleris žiūri kažkur pro jos petį, ant jo veido - abejingumo 
kaukė. Moteris iškart suvokia, kas čia darosi. Šventas Dieve, na ir lau- 
kinis! - Viskas ne taip blogai, kaip aš maniau. Tu juk matei tik policinin- 
ką, įkeliantį į bagažinę dviratį. Gal tą dviratį kas nors pavogė? Galbūt ki- 
tas berniukas neatsiklausęs jį paėmė, o po to numetė ir pabėgo? Gal po- 
licija jau ieškojo to dviračio? O gal važiuojantį dviračiu berniuką partren- 
kė automobilis... Bet netgi jei įvyko pats baisiausias dalykas, nemanau, 
jog tai mums gali kaip nors pakenkti. Juk "Makstonas" nėra atsakingas 
už tai, kas vyksta už jo teritorijos ribų. 

Mergina atsisuka į Henrį. Ant jo veido aiškiai parašyta, kad šitas 
žmogus dabar norėtų atsidurti už šimto mylių nuo čia. 

- Atleiskite, Žinau, jog mano žodžiai skamba šaltakraujiškai. Ta isto- 
rija su Žveju mane jaudina ne mažiau negu kitus. Juk du vaikai žuvo ir 
dar viena mergaitė dingo. Mes visi sunerimę. Bet labai nesinorėtų, kad 
mus įpainiotų į šitą reikalą, suprantate? 

- Aš puikiai viską matau, - atsako Henris. - Esu vienas iš tų aklųjų, 
kuriuos nuolatos mini Džordžas Retbanas. 

- Cha! - išsprūsta Pitui Veksleriui. 

- Jūs sutinkate su manim? 

- Aš esu džentelmenas. Sutinku su Pitu, kuris mano, kad tas 
monstras galėjo pagrobti dar vieną vaiką. Iš jo pasakojimo supratau, jog 
policininkas buvo labai susirūpinęs, todėl nemanau, kad pagrobtas tik 
dviratis. Ir su jumis sutinku, kai kalbate, jog "Makstono" negalima kal- 
tinti dėl įvykio. 

- Teisybė, - sako Rebeka. 

- Jei tik Čia nėra Žmogaus, įsipainiojusio į vaikų grobimus. 

- Bet juk tai neįmanoma! - prieštarauja Rebeka. - Dauguma čia gy- 
venančių vyrų negali prisiminti net savo vardo. 

- Dešimtmetė mergaitė susidorotų su bet kuriuo iš šitų dvėsenų, - 
pritaria jai Pitas. 

- Jūs pamirštate apie personalą, - sako Henris. 

- Ką? - Akimirką Rebeka netenka žado. Ką jūs sakote? Tai neatsar- 
gus kaltinimas. 

- Galbūt jūs teisi. Bet jeigu tai tęsis ilgiau, bet kas gali tapti įtaria- 
muoju. Tai mano nuomonė. 

Pito Vekslerio nugara staiga nubėgo šiurpuliukai. Jei policininkai 
pradės tardyti "Makstono" gyventojus, gali išaiškėti jo "pramogos" su 
pacientais. Ir čia Vendelas Grinas surengs sau dar vieną šventę. Staiga 
Pitui šauna puiki mintis, kurią jis tuojau pat ištaria balsu, tikėdamasis 
padaryti įspūdį mis Vailes: 

- Žinote ką? Mūsų policininkai turi pasikalbėti su tuo vaikinu iš Ka- 
lifornijos, garsiu detektyvu. Regis, jis gyvena kažkur netoliese. Toks 
šaunuolis mums pravers. Mūsų farams Žvejys - kietas riešutėlis. O šitas 
vaikinas... jis turbūt susidoros. 

- Labai laiku jūs tai pasakėte, - Henris atsisuka į jį. - Sutinku su ju- 
mis. Metas Džekui Sojeriui imtis darbo. Aš pasikalbėsiu su juo. 

- Jūs jį pažįstate? - klausia Rebeka. 

- O taip, - linkteli Henris. - Pažįstu. Bet man laikas imtis savo dar- 
bo, ar ne? 

- Dar yra kelios laisvos minutės. Kol visi gatvėje. 

Rebeka nuveda jį iš koridoriaus į aktų salę. Jie eina prie pakylos. 

Priešais stalą blykčioja Henrio mikrofonas, ant stalo stovi garsiakalbiai 
bei grotuvas. 

- Vietos čia daug, - sako Henris. Rebeką baugina jo tikslumas. 

- Nejaugi jūs tai jaučiate? 

- Be abejonės, - atsako Henris. - Turbūt mes jau arti? 

- Viskas priešais jus. Ar jums reikalinga pagalba? 

Henris atkiša koją, pastuksena į improvizuotos scenos grindis. Per- 
braukia ranka per stalą, suranda mikrofoną. 

- Šiuo metu ne, mieloji. - Jis užlipa ant pakylos. Liesdamas ranka 
stalą, apeina jį, suranda grotuvą. - Viskas puiku. Pitai, jeigu jums nesun- 
ku, pastatykite dėžutes su plokštelėmis ant stalo. Tą viršutinę statykite 
štai čia, o kitą - dešinėje pusėje. 

- Koks jis, tas garsusis jūsų draugas Džekas? - domisi Rebeka. 

- Audros vaikas. Katinas su aštriais nagais. Turiu pripažinti, kartais 
su juo nelengva. 

Pro atvirus langus skverbiasi minios triukšmas: pokalbiai, vaikų šū- 
kavimai, dainos... girdisi seno fortepijono garsai. Pitas jau padėjo ant 
stalo dėžutes su plokštelėmis. 

- Aš turbūt eisiu, nes Mitruolis manęs tikriausiai ieško. Man reikia 
viską išvalyti. 

Pitas išeina, stumdamas priešais save vežimėlį. Rebeka dar kartą 
paklausia, kuo ji galinti padėti. 

- Viršuje šviesos įjungtos, ar ne taip? Prašau išjungti bei palaukti, 
kol pasirodys pirmoji banga. Po to įjunkite rožinį prožektorių ir ruoški- 
tės... nes širdis iššoks 1š krūtinės. 

- Norite, kad aš išjungčiau šviesą? 

- Jūs viską suprasite. 

Rebeka eina prie durų, išjungia viršutinę šviesą. Kaip ir žadėjo Hen- 
ris, ji viską supranta. Aktų salė tarsi panyra į rūką. "Rožinis spindulys čia 
labai tiks", - pagalvoja moteris. 


Ant pievutės baigiasi preliudija. Tuojau prasidės šokiai. Sėdintys 
prie stalų seneliai baigia valgyti braškinius ledus ir gerti gazuotą vandenį. 
O fortepijonu skambinantis ponas su šiaudine skrybėle su paskutiniais 
akordais nuleidžia instrumento dangtį ir pakyla, lydimas aplodismentų. 
Pacientų anūkai, kurie taip nenoriai atėjo į šitą festivalį, dabar šmirinėja 
tarp stalų bei invalido vežimėlių, vengdami priekaištingų tėvų žvilgsnių 
ir tikėdamiesi gauti balioną iš klouno apdarais vilkinčios moters rankų. 

Elisa Viters ploja pianistui: prieš keturias dešimtis metų ji nuo nulio 
pradėjo mokyti šitą žmogų. Ir dabar akivaizdi nauda: laisvų nuo darbo 
metu skambindamas pianinu jis gali prisidurti keletą dolerių. Čarlzas 
Bernsaidas, Batčo nupraustas, apsivilkęs baltais marškiniais, apsiavęs ne 

visai švariomis kelnėmis, stovi kiek nuošaliau nuo kitų po didžiulių ąžuo- 
lu, neploja ir kažko nepatenkintas purkštauja. Apykaklė prasegiota, ma- 
tosi raukšlėtas kaklas. Jis vis pakelia ranką ir valosi burną arba nagu 
krapštinėja dantis, tačiau nejuda iš vietos. Atrodo taip, tarsi kažkas jį iš- 
laipino kelkraštyje bei paliko likimo valiai. Jei tik kuris nors iš įsisiautė- 
jusių anūkų pribėga arčiau Bernio, jį tuojau pat tarsi vėjas nubloškia ša- 
lin. Tarsi nustumia kažin koks jėgos laukas. 

O trys kevirtadaliai "Makstono" gyventojų baigia valgyti pyragai- 
čius, sunkiai vaikšto, pasiramstydami lazdutėmis, sėdi invalidų vežimė- 
liuose, Žiovauja, snūduriuoja, juokiasi, perdžia, valosi braškių paliktas 
dėmes nuo drabužių, žvalgosi, džiaugiasi giminaičiais, žiūri į savo dre- 
bančias raukšlėtas rankas ir... į niekur. 

Pustuzinis labiausiai nutolusių nuo realybės sėdi užsidėję ryškiai 
raudonas arba mėlynas skrybėles, simbolizuojančias šventišką linksmy- 
bę. Virtuvėje triūsiančios moterys jau vaikšto tarp stalų su didžiuliais 
juodo plastiko šiukšlių maišais, nes labai greitai joms teks vėl sugrįžti į 
savo darbo vietas ir gaminti bulvių salotas, bulvių tyrę, troškintas pupe- 
les, grietinėje kepintas bulves... ir, žinoma, didžiulį braškių tortą! 

Neginčijamas šitos karalystės šeimininkas Mitruolis Makstonas, ku- 
ris pastarąsias devyniasdešimt minučių tik šypsojosi ir spaudė rankas, 
šiuo metu labiau primena skunką, įlindusį į purviną urvą. 

- Pitai, - niurzga jis, kur tave velnias nešioja? Pradėk dėlioti kėdes. 
Ir padėk man visus... šituos suvaryti į aktų salę. Metas. 

Pitas pasiruošia. Mitruolis dukart suploja delnais, po to pakelia rankas. 

- Klausykite, - šaukia jis visu balsu. - Kokią vis dėlto nuostabią die- 
ną Dievas padovanojo mūsų šventei. Geresnės ir būti negali! 

Žinoma, visi su juo sutinka. 

- O dabar, mano bičiuliai, štai ko jus paprašysiu. Parodykite, jog 
esate patenkinti ir oru, ir švente, ir mūsų darbuotojų pastangomis. 

Jam atsako garsiais aplodismentais. 

- Puiku! Žinote ką? Kaip dabar pasakytų Džordžas Retbanas, net 
akli mato, kaip puikiai mes leidžiame laiką. Aš tą matau, bet mūsų pro- 
grama dar nesibaigė. Pas mus svečiuojasi garsus didžėjus - Simfoninis 
Stenas, didžiųjų orkestrų Žinovas. Jis pasirengęs pademonstruoti savo 
meistriškumą aktų salėje. Šokiai ir muzika iki šventinių pietų. Jis mums 
kainavo labai nedaug... tik nekartokite jam mano žodžių. Mieli giminai- 
čiai, jums metas atsisveikinti ir leisti savo artimiesiems mėgautis šokiais 
bei muzika. O muzika mūsų laukia nepakartojama. Manau, aš irgi įsi- 
suksiu į šokio sūkurį su kokia nors žavia dama. 

Rimtai, mano bičiuliai. Mums metas apsiauti šokių batus. Pabučiuo- 
kite savo motinas ar tėvus, senelius ar seneles, atsisveikinkite... ir išei- 
dami gal ką nors paaukosite mums bendroms išlaidoms. Ant fortepijo- 


123 


no stovi tam skirta pintinė. Dešimt dolerių ar penkis, kas kiek galite, kad 
padėtumėte ir toliau rengti jūsų artimiesiems štai tokias nuostabias šven- 
tes. Mes tai darome iš meilės, bet ir jūs turite parodyti savo meilę. 

Per labai trumpą laiką senelių giminaičiai spėja apkabinti bei pabučiuo- 
ti savo artimuosius, susirinkti vaikus ir judėti prie automobilių stovėjimo 
aikštelės. Jiems nesinori likti senelių namuose ilgiau, negu dera. Daugelis 
nepamiršta sustoti prie aukoms skirtos pintinės. Vos tik pajudėjus giminai- 
čiams, Pitas Veksleris ir pats Mitruolis pradeda raginti senelius sugrįžti į 
gyvenamąsias patalpas. Jeigu Mitruolis mandagus, bent jau žodžiais: "Argi 
nesuprantame, jog mes norime suteikti jums galimybę pasimėgauti muzi- 
ka?" - tai Pitas, žinoma, žodžių nesirenka: "Nagi, seniai, metas pajudinti 
kanopas." Bet abu nevengia ką reikia pastumti, kartais ir nelabai švelniai... 
pasuka reikiama kryptimi invalidų vežimėlius. 

Rebeka Vailes pastebi, jog kai kurie įsiaudrinę seneliai juda pavojingai 
greitai. Henris Laidenas stovi prie dėžučių su plokštelėmis. Jo kostiumas 
žybčioja, galva - tamsus siluetas lango fone. Neturėdamas galimybės 
spoksoti į Rebekos krūtinę, Pitas atveda Elmerą Džespersoną į salę ir tuo- 
jau pat puola ieškoti Torvaldo Torvaldsono, pagrindinio Elmero priešo, su 
kuriuo šis gyvena M 12 kambaryje. Elisa Viters ateina pati. Parėmusi ran- 
komis smakrą, ji laukia suskambant muzikos. Aukštas kaulėtas, įdubusiais 
skruostais Čarlzas Bernsaidas atkiūtina iš paskos ir atsistoja nuošaliai. Kai 
tuščių jo akių žvilgsnis sustoja ties Rebeka, moters kūną supurto drebu- 
lys. Kitas į ją mestas žvilgsnis priklauso Mitruoliui Makstonui. Jis stumia 
invalido vežimėlį, kuriame sėdi Flora Florstad, pažvelgia į Rebeką ir pado- 
vanoja jai linksmą šypseną. Žinoma, laikas pinigai, bet ir pačių pinigų ne- 
galima nuvertinti, todėl metas pradėti šou. Pirmoji banga, - sakė jai Hen- 
ris... bet juk čia ir yra pirmoji banga, argi ne taip? Mergina Žiūri į svečią, 
laukia jo atsakymo bei sulaukia: metas pradėti. 

Rebeka įjungia rožinį prožektorių ir pasigirsta darnus balsų choras: 
"A-a-a-ak". Henrio Laideno kostiumas, marškiniai, blauzdinės spindi 
šviesų žaisme, o jis pats tarsi atplaukia prie mikrofono, sukdamas ant 
dešiniojo delno plokštelę. Jo dantys žvilga... taip pat ir tankūs sidabriniai 
plaukai. Henris jau juda, sukasi, tačiau... argi tai Henris? Kostiumas, 
blauzdinės, į viršų sušukuoti plaukai, akiniai, net nuostabi rožinė šviesa 
- tai tik sceninės dekoracijos. Įvyksta pati nuostabiausia transformacija. 
Tai žmogus su daugybe veidų. Persikūnydamas į Džordžą Retbaną, 
Henris tampa juo visu šimtu procentų. Tą patį galima pasakyti ir apie 
Viskonsino žiurkę, ir apie Henrį Šeiką. Jau aštuoniolika mėnesių jis ne- 
buvo ištraukęs iš spintos Simfoninio Steno kostiumo. Po to, kai visus 
sužavėjo muzikos festivalyje Medisone. Bet kostiumas Henriui taip tin- 
ka, regis, tik jam ir skirtas. Jie tarsi susilieja į vieną visumą ir iš tolimos 
praeities drauge persikelia į dabartį. 

Bet kokią savo programą Simfoninis Stenas pradeda ta pačia plokš- 
tele: "Su nuotaika". Nors jis neniekina Gleno Milerio, kaip kiti džiazo 
gerbėjai, tačiau ir jam per daugelį metų ta melodija baigia nusibosti. Bet 
ji visada atlieka savo funkciją. Netgi tie klausytojai, kurie jau viena koja 
karste, vis tiek judina kojas bei šoka... Be to, jis daug gali papasakoti 
apie Gleną Milerį, kuris išeidamas į karą pažadėjo sugrįžti didvyriu ir sa- 
vo pažadą įvykdė. 

Henris pasilenkia prie mikrofono, nerūpestingu judesiu deda į gro- 
tuvą plokštelę. Pasigirsta minios aplodismentai ir susižavėjimo šūksniai: 
"O0-0-0". 

- Sveiki atvykę, mieli džiazo muzikos gerbėjai, - pasveikina Henris 
susirinkusius senelius. Jo žodžiai sklinda iš garsiakalbio aksominiu balsu 
1938 arba 1939 metų radijo komentatorių, vedusių programas tuome- 
tiniuose naktiniuose klubuose nuo Bostono iki Katalinos. Dabar jau tokio 
balso neišgirsi. Pasakykite man, gerbiami ponai ir ponios, ar galima įsi- 
vaizduoti labiau užvedančią muziką nei Gleno Milerio? Drąsiau, noriu iš- 
girsti jūsų ryžtingą: "Ne-e-e-e". Iš "Makstono" gyventojų lūpų, žinoma, 
pasigirsta ne riksmas, o kolektyvinis šnabždesys, primenantis rudenio 
vėją, šlamantį sausose medžių šakose. Kai kurie seneliai jau sustoję šo- 
kių aikštelėje, kiti aplink juos sėdi invalido vežimėliuose. Simfoninis Ste- 
nas grobuoniškai šiepia dantis, pakelia rankas, po to gracingai apsisuka 
tarsi pakildamas į orą... Skvernai išsiskleidžia tarsi sparnai, kojos kyla 
aukštyn ir vėl leidžiasi, vėl kyla ir vėl leidžiasi. Ant jo delno jau dvi 
plokštelės. Viena paslaptingai išnyksta, antra atsigula ant grotuvo, kur 
jos laukia adata. į 

- O dabar, mielieji džiazo gerbėjai, pasitikite Sentimentalųjį džentel- 
meną misterį Tomą Dorsį. Pasiklausykime, kaip Dikas Haimsas, Bue- 
nos Aires pažiba, muzikine kalba pateikia visiems taip svarbų klausimą: 
"Kaip man tave atpažinti?" Tuo metu, mano bičiuliai, Frenkas Sinatra 
dar po stalu ropojo... bet vis tiek gyvenimas nuostabus, tarsi išlaikytas 
vynas. 

Rebeka Vailes negali patikėti tuo, ką mato savo akimis. Šitas žmo- 
gus sugebėjo beveik visus sukviesti į šokių salę, net ir sėdinčius invalidų 
vežimėliuose. O pats Simfoninis Stenas, Henris Laidenas, primena pati 
sau Rebeka, tiesiog nepakartojamas. Kito tokio ir su žiburiu nerasi. Tar- 
si pasitelkęs laiko mašiną, jis virtuoziškai atkuria aplink save tolimos 
praeities atmosferą. Kalba bei rodo seneliams tai, ką jie nori girdėti ir 
matyti. Jis sugrąžina šituos žmones į gyvenimą, sujudina juose tolimos 
jaunystės likučius, nors daugelis jų net neįtarė, jog šitaip gali būti. O pats 
Simfoninis Stenas atrodo kaip elegantiškas dervišas. Rebekos galvoje 
dėliojasi jo apibūdinimas: mandagus, mokantis bendrauti, seksualus, 

gracingas, sumanus... O ką jis išdarinėja su plokštelėmis! Ir kaip jam tai 
pavyksta? 

Ji net pati nepajunta, kaip kulniuku ima mušti ritmą. Henris tuo metų 
uždeda Arčio Šo plokštelę "Pradžių pradžia". Tada Rebeka pradeda šokti. 
Dar niekada šita aktų salė nematė tiek šokančių senelių. Elisa Viters švyti 
paniurusio Torvaldo Torvaldsono glėbyje. Ada Mejerhof bei Tomas Bot- 
čeris suka vienas aplink kitą invalido vežimėliuose, gėrėdamiesi dieviškais 
Arčio Šo klarneto garsais. Rebeka sujaudinta iki ašarų, ji šypsosi, pakelia 
aukštyn rankas, sukasi, ir tuomet ją sugriebia Tomo brolis dvynys Hermis 
Botčeris. Jam aštuoniasdešimt šešeri. Buvęs geografijos mokytojas. Jis at- 
siveda merginą į vidurį salės ir jiedu sukasi fokstroto ritmu. 

- Negaliu leisti, kad tokia gražuolė šoktų viena, - sako Hermis. 

- Hermi, aš pasirengusi eiti su jumis kad ir į pasaulio karštą, - atsako 
mergina. 

- Tuomet prieikime arčiau scenos. Noriu iš arčiau apžiūrėti šitą ma- 
dingai apsitaisiusį vaikiną. Kalba, jog jis aklas kaip šikšnosparnis, bet aš 
negaliu tuo patikėti. 

Vyriškio ranka tvirtai apkabina Rebekos taliją, jos klubai ritmingai 
siūbuoja, jiedu artėja prie pakylos, kur Simfoninis Stenas suka ant delno 
jau kitą plokštelę. Rebeka tikrai galėtų prisiekti, jog Stenas (Henris) ne 
tik jaučia jos buvimą, bet netgi merkia jai akį! Bet juk šito negali būti, 
tiesa? 

Simfoninis Stenas elegantišku judesiu nuima Arčio Šo plokštelę, už- 
deda kitą. 

- O dabar pašokinėkime drauge su Vudžiu Ermanu bei "Laukinėmis 
šaknimis". Šita melodija skiriama damoms, ypač tai, kuri kvepia "Kaluksu". 

Rebeka juokiasi: 

- O, mielasis! 

Henris (Stenas) pajuto ir atpažino jos kvepalų aromatą! 

Neišsigandęs greito tempo, Hermis Botčeris žengia žingsnelį atgal, 
pakelia ranką ir suka Rebeką. Po to pagauna ją į glėbį, pasuka į kitą pu- 
sę. Šokdami jie prisiartina prie kitos estrados pusės, kur stovi Elisa Vi- 
ters su misteriu Torvaldsonu. Jie spokso į Simfoninį Steną. 

- Turbūt jis turėjo galvoje jus, - pastebi Hermis, - nes jūsų kvepalai 
nuostabūs. 

- Kur jūs išmokote taip puikiai šokti? - klausia Rebeka. 

- Mudu su broliu užaugome mieste. Mokėmės šokti atsistoję prie- 
šais muzikinį automatą "Alvetse" Ardene. - Rebeka žino "Alvetse", jis 
pagrindinėje Ardeno gatvėje. Bet muzikinis automatas iš ten jau išnyko. 
- Jeigu norite gero šokėjo, ieškokite tarp miesto berniukų. Štai Tomas 
visada šoko iš visų geriausiai. Netgi dabar, sėdėdamas savo krėsle, jis 
niekada nepameta ritmo. 

- Misteri Stenai! Ei, misteri Stenai! - Elisa Viters pakelia galvą, su- 
deda ruporu delnus. - Ar jūs pageidavimus priimate? 

Čia pat pasigirsta rūstus vyriškas, gergždžiantis balsas: 

- Sene, aš pirmas čia atėjau. 

Atviras grubumas priverčia Rebeką sustoti. Šalia Elisos stovi Čarl- 
zas Bernsaidas, įsmeigęs žvilgsnį į Torvaldą. Torvaldas žengia žingsnį 
atgal ir trukteli už rankos Elisą. 

- Suprantama, mano mieloji. - Simfoninis Stenas pasilenkia prie Eli- 
sos. - Tik pasakykite man, kuo jūs vardu ir ką norėtumėte išgirsti. 

- Aš Elisa Viters, ir.. 

- Aš čia atėjau pirmas, - garsiai pakartoja Bėmis 

Rebeka žiūri į Hermį, tas purto galvą, patardamas jai nesikišti. Nors ir 
miesto berniukas, jis išsigandęs ne mažiau negu Torvaldas Torvaldsonas. 

- Prašau "Mėnesieną"... Beno Gudmano. 

- Dabar mano eilė, sena subingalve. O aš noriu išgirsti "Ledi Mago- 
ven košmaras". Atlikėjas Vudis Ermanas. 

Hermis pasilenkia prie Rebekos: 

- Niekas šito Žmogaus nemėgsta, bet jis visada pasiekia savo. 

- Šį kartą jam nepavyks, - atsako Rebeka. - Misteri Bernsaidai, no- 
rėčiau, kad jūs... 

Simfoninis Stenas pertraukia ją rankos mostu. Pasisuka į nemalonų 
balsą. 

- Nieko nebus, misteri. Beje, daina vadinasi "Ledi Magoven sapnas", 
bet šiandien aš nepasiėmiau tos plokštelės. 

- Gerai, drauguži, tada tegul bus "Aš nekantrauju pradėti". Banio Be- 
rigeno. 

- O, kaip man patinka šita daina, - sušunka Elisa Viters. - Gerai, pa- 
leiskite ją. 

- Mielai, - sako Simfoninis Stenas Henrio Laideno balsu, nuima vie- 
ną plokštelę, uždeda kitą„bet, kai jis pasisuka į mikrofoną, matosi, kad 
jo nuotaika sugadinta. - Aš skraidžiau po pasaulį lėktuvais, aš rengiau 
revoliuciją Ispanijoje. Ir aš nekantrauju pradėti. Skiriu žaviajai Elisai bei 
Tam, kuris klaidžioja naktyje. 

- Tu viso labo tik beždžionė ant karties, - sviedžia Bernis. 

Iš garsiakalbių sklinda muzika. Rebeka patapšnoja Hermiui per petį ir 
eina prie Bernsaido. Iš arti jai neteko susidurti su šiuo žmogumi, tačiau jis 
merginai visada atrodė nemalonus. Dabar jau jos kantrybė baigėsi. 

- Misteri Bernsaidai, jūs privalote nedelsiant atsiprašyti ir Elisos, ir 
mūsų gerbiamo svečio. Jūs grubus bei įžūlus, todėl atsiprašykite ir tuo- 
jau pat keliaukite į savo kambarį. Ten jūsų vieta. 

Jos žodžiai nepasiekia tikslo. Bernis nuleidžia pečius, veide kvaila 
šypsena, akys žvelgia į niekur. Regis, jis nebeprisimena savo vardo, ką 

jau bekalbėti apie Banį Berigeną. Tuo metu Elisa jau šoka, o Simfoninis 
Stenas stovi susimąstęs rožinėje šviesoje. Pagyvenusios poros lėtai su- 
kasi. Hermis gestais siūlo Rebekai pasekti jų pavyzdžiu. 

- Apgailestauju, kad šitaip atsitiko, - pasako Rebeka Henriui. 

- Jums nėra reikalo atsiprašinėti. "Aš nekantrauju pradėti" - buvo 
mano žmonos mėgstamiausia daina. Pastarosiomis dienomis daug apie 
ją galvoju, todėl šis pageidavimas ir suglumino mane. - Jis perbraukia 
pirštais per plaukus, pakelia rankas, vėl įsigyvena į savo vaidmenį. 

Rebeka nusprendžia palikti jį ramybėje. Ir visus kitus. Pasakiusi, jog 
turi neatidėliotinų reikalų, atsiprašo Hermio ir, laviruodama tarp šokan- 
čiųjų, skuba link išėjimo iš salės. Kažkokiu būdu Bernis pasiekė korido- 
rių anksčiau. Vilkdamas kojas, nuleidęs galvą, jis kiūtina tiesiai į "Sau- 
lutės" korpusą. 

- Misteri Bernsaidai, - sako mergina, - jūs galite kvailinti kitus, bet 
noriu pasakyti, jog manęs neapgausite. 

Senis atsisuka. Lėtai. Pirmiausia sujuda viena pėda, po to kelis, 
juosmuo, antra pėda, galiausiai ir visas kaulėtas kūnas. Jo galva kabo 
ant plono kaklo, demonstruodama Rebekai radomis dėmėmis išmargintą 
plikę. Ilga nosis styro tarsi jachtos vairas. Galva lėtai pakyla, moteris 
mato padūmavusias akis bei pusiau pražiotą burną. Po to staiga akyse 
įsižiebia įniršis, lūpos grobuoniškai išsiviepia. 

Rebeka nevalingai žengia žingsnį atgal. O' Bernio lūpos vis įžūliau 
šiepiasi. Merginai norisi pabėgti, bet ji neketina prisipažinti išsigandusi ši- 
to bejėgio senio, todėl nejuda iš vietos. 

- Ledi Magoven susapnavo blogą sapną, labai blogą, - praneša jai 
Bernis. - Kalba jis lėtai, tarsi pusiau miegodamas. - Ir ledi Sofi susapna- 
vo košmarą. Kur kas baisesnį. - Jis kikena. - Karalius buvo savo iždinė- 
je, turtus skaičiavo. Tai matė užmigdama Sofi. - Kikenimas darosi kaž- 
koks nemaloniai cypiantis, bet Bernis ištaria dar du žodžius, regis "mis- 
teris Mančingas". Po to apatinis jo žandikaulis atvimpa, Rebeka mato 
nelygius pageltusius dantis, pasikeitusį veidą. Bruožai paryškėja, akyse 
atsiranda sveika nuovoka. - Jūs pažįstate misterį Manšaną ir jo mažąjį 
draugą Gorgą? Ar jūs žinote, kas atsitiko Čikagoje? 

- Liaukitės, misteri Bernsaidai. 

- O ką jūs žinote apie Fricą Harmaną? Jį dar vadino Vampyru. 
Vampyras, vampyras, Hanoverio vampyras, taip, taip, taip. Visi, visi 
patiria košmarus, cha, cha, cha... 

- Liaukitės kalbėjęs nesąmones! - šaukia Rebeka. - Manęs jūs neap- 
gausite! 

Bet sveika nuovoka vėl dingsta iš Bernio akių, jos tarsi apsitraukia 
rūku. 

- Bam bam, Bern Bern. 

- Gerai, pietūs septintą, jei užsinorėsite valgyti, - sako Rebeka. - Ei- 
kite į savo kambarį ir pamiegokite. 

Bernis pažvelgia į ją negyvomis akimis, lėtai nusigręžia, sustoja. 

- Jūs galite užsirašyti. Fricas Harmanas. Hanoveryje. - Jo lūpose 
nušvinta šelmiška šypsena. - Kai ateis karalius, mudu tikriausiai dar pa- 
šoksime. 

- Ne jau. Dėkoju. - Apimta siaubo, Rebeka nusigręžia ir kaukšėda- 
ma kulniukais skuba koridoriumi, jausdama ją lydintį nemalonų Bernsai- 
do žvilgsnį. 


Rebekos rankinė guli ant stalo Mitruolio Makstono priimamajame. 
Prie kabineto durų ji išplėšia iš bloknoto lapelį ir užrašo: Fricas Harma- 
nas (?), Hanoveris (?). Po to įsikiša lapelį į rankinę. Galbūt tai niekiniai 
žodžiai, bet kas gali žinoti? Ji širsta pati ant savęs, kaip galėjo leistis ši- 
taip išgąsdinama. Jei tik surasianti būdą, būtinai pasistengsianti išguiti 
šitą šlykštų senį iš "Makstono". 

- Mieloji, tai tu? - klausia iš kabineto Mitruolis. 

- Ne, tai ledi Magoven iš suknisto savo košmaro. - Ji įeina į kabinetą 
ir mato, jog Mitruolis sėdi prie stalo bei dėlioja kupiūras - skaičiuoja 
senelių artimųjų suaukotus pinigus. 

- Mano mažoji Beki kažkokia pasišiaušusi, - sako jis. - Kas atsitiko? 
Vienas iš mūsų "zombių" kojytę numynė? 

- Nevadink manęs Beke. 

- Ei, ei, aukščiau nosį! Tu nepatikėsi, kiek pinigėlių nubyrėjo mums 
šiandien. Tai vis tavo saldžiabalsio draugužio nuopelnas. Šimtas dvide- 
šimt šeši doleriai! Neapskaityti! Na, gerai jau, kas atsitiko? 

“| - Čarlzas Bernsaidas mane išgąsdino, štai kas atsitiko. Pats laikas 
jam keliauti į beprotnamį! 

- Gal juokauji? Šitas "zombis" - tikra aukso gysla. Kol jis kvėpuoja, 
jam visada atsiras vietos mano širdyje. - Jis šypsosi, mosuoja ore kupiū- 
romis. - O jei tau skirta vieta mano širdyje, tau visada atsiras vieta ir 
"Makstone". 

Ji prisiminė Bernsaido žodžius: "Karalius savo iždinėje skaičiavo 
turtus" ir pasijuto tarsi išvoliota purve. "Jei Mitruolis taip džiaugsmingai 
nesišypsotų, - galvoja Rebeka, - jis būtų labai panašus į savo taip myli- 
mą pacientą." 

"Visi, visi visi patiria košmarus, cha, cha, cha." Labai tikslus Frenč 
Lendingo apibūdinimas Žvejo siautėjimo laikais. Keista, bet galima pa- 
manyti, jog misteris Mitruolis, kaip ir senasis Bernis, nepastebi šitų 
žmogžudysčių. Rebeka nė karto negirdėjo jo užsimenant apie Žvejo nu- 
sikaltimus. Išskyrus tą atvejį, kai jis sumurmėjo, jog su niekuo negali 

kalbėti apie žvejybą, kol Deilas Hilbertsonas neatplėš nuo kėdės storos 
subinės ir nepradės dirbti savo darbo. 


8 skyrius 


Du telefono skambučiai bei asmeninė problema, kurios jis nieku 
gyvu niekam neatskleistų, ištraukė Džeką Sojerį iš namų ir nukreipė į 
Frenč Lendingo policijos nuovadą. Pirmas paskambino Henris iš 
"Makstono" kavinukės, Simfoninio Steno šou pertraukos metu. Ir rei- 
kalavo, kad Džekas skirtų jam laiko bei išklausytų. Regis, šiandien netoli 
"Makstono" buvo pagrobtas dar vienas berniukas. Dienos metu. Ir, jo 
nuomone, Džekas daugiau neturi priežasčių laikytis nuošaliai nuo tyri- 
mo. Juk tai ketvirta Žvejo auka, vargu ar galima tikėtis, jog Irma Freno 
sugrįš namo, ar ne taip? Nužudyti keturi vaikai! 

- Ne, - atsakė Henris į Džeko klausimą, - aš negirdėjau apie tai per 
radiją. Berniuką pagrobė pirmoje dienos pusėje. 

- Ne, aš neklausinėjau "Makstono" valytojo, - atsakė Henris į kitą 
Džeko klausimą. - Jis matė, kaip kažko sunerimęs policininkas paėmė 
nuo šaligatvio dviratį ir įdėjo į automobilio bagažinę. 

- Ką būtent pagrobė, nežinau, - toliau kalbėjo Henris, - bet nėra jo- 
kių abejonių, jog Žvejys padidino savo aukų skaičių. Šįvakar Deilas nu- 
statys dingusiojo asmenybę, o rytdienos laikraščiai parašys apie tai. Ir 
tada visa apskritis bus sukelta ant kojų. Nejaugi tu nesupranti? Vien tik 
žinia, kad tu nusprendei prisijungti prie bylos tyrimo, nuramins žmones. 
Negali daugiau leisti sau tokios prabangos. Kokia čia dar gali būti kalba 
apie pensiją? Privalai įsijungti į tyrimą. 

Džekas pasakė Henriui, jog galbūt jo išvados priešlaikinės, ir pasiūlė 
vėliau apie tai pasikalbėti... 

Po keturiasdešimt penkių minučių paskambino Deilas Hilbertsonas 
ir pranešė, kad šįryt dešimtmetis Taileris Maršalas dingo nuo šaligatvio 
kažkur prie "Makstono senelių priežiūros centro", kad berniuko tėvas 
Fredas Maršalas šiuo metu yra policijos nuovadoje ir norėtų susitikti su 
Džeku Sojeriu. Fredas - puikus vaikinas, pavyzdingas šeimos tėvas, ge- 
ras Deilo draugas, bet šiuo metu visai sugniuždytas. Jo žmona Džudė 
dar iki pradingstant sūnui turėjo problemų su psichika, o berniukui din- 
gus visai kraustosi iš proto. Ji kalba kažkokias nesąmones, susižalojo 
pati save, nusiaubė visą namą. 

- Aš puikiai pažįstu Džudę Maršal, - toliau kalbėjo Deilas. - Tikra 
gražuolė. Miniatiūrinė tokia, bet tvirto būdo, visada santūri, susitvar- 
danti. Niekada nebūčiau pagalvojęs, kad ji galėtų išprotėti. Regis, ji Ži- 
nojo apie vaiko pagrobimą dar iki tol, kol buvo rastas jo dviratis. Ant- 
roje dienos pusėje Džudei taip pablogėjo, jog Fredui teko paskambinti 

daktarui Skardai, ir ją išvežė į apskrities ligoninę, į Ardeną. Ten moterį 
paguldė į psichikos ligonių skyrių. Tu gali įsivaizduoti, kaip dabar jau- 
čiasi Fredas. Jis pageidauja susitikti su tavim, mumis jau nebepasitiki. 

- Jei tu neatvažiuosi čia, - tęsė Deilas, - Fredas Maršalas ketina pats 
pas tave vykti. O svarbiausia, tu mums visiems reikalingas, Džekai. 

- Gerai, - toliau kalbėjo Deilas, - Žinau, jog nieko negali pažadėti. 
Tačiau nepamiršk apie savo pareigą. 

Ar šitų dviejų telefono skambučių pakako, kad jis sėstų į automobilį 
ir pasuktų į Frenč Lendingo policijos nuovadą? Džekas mano, jog taip. 
Be to, tai padės nuslopinti trečią faktorių, slaptą ir nereikšmingą, kuriam 
neverta skirti dėmesio. Jis visai nieko nereiškia. Nervinis stresas, pani- 
ka... tai gali nutikti kiekvienam. Tuo labiau aplinkybės... Jam norėjosi 
ištrūkti iš namų. Na, ir kas? Niekas negalėtų jo apkaltinti pabėgimu. Jis 
važiavo ten, kur pavojus, o ne bėgo nuo jo... nors širdyje tikrai norėjosi 
pabėgti nuo tamsia banga užplūdusių Žvejo piktadarysčių. Bet įsijungti 
į tyrimą jis neketino. Dingusio berniuko tėvas, Deilo bičiulis, pareiškė 
norą su juo pasikalbėti. Ką gi, šitas pokalbis įvyks. Jei pusvalandis su į 
pensiją išėjusiu detektyvu padės Fredui Maršalui įveikti jį užgriuvusias 
bėdas, detektyvas pasirengęs skirti jam tą pusvalandį. 

Visa kita - jo asmeninis reikalas. Iliuzijos ir liepsnelės kiaušiniai nie- 
kaip neišėjo Džekui iš galvos. Bet tai liečia tik jį. Turbūt kada nors pa- 
vyks surasti visai racionalų šito reiškinio paaiškinimą. Nė vienas blaiviai 
mąstantis žmogus šito nesureikšmintų: tos keistenybės tarsi vasaros 
audra, kuri staiga užplūsta ir taip pat staiga praeina. Pravažiuodamas 
pro pagrindinę Sentralijos sankryžą, jis pastebėjo prie baro išsirikiavusių 
motociklininkų virtinę, ir tą pačią akimirką dienos nesklandumai pasisu- 
ko visai kitu kampu. Staiga paaiškėjo, kodėl jis nesugebėjo, tiksliau - ne- 
norėjo atidaryti šaldytuvo durelių. Nemalonūs netikėtumai vertė jį devy- 
nis kartus pamatuoti... Svetainėje perdegė lemputė, o kai priėjo prie ko- 
modos, kurios stalčiuje gulėjo keletas lempučių, staiga paaiškėjo, kad 
stalčius neišsitraukia. Be to, Sojeris nesugebėjo atidaryti ir sandėliuko 
durų, ir spintelių... todėl negalėjo išsivirti arbatos, persirengti, beliko 
skaityti knygas ir spoksoti į televizorių. Atrodė, jog atidarius pašto dė- 
žutę pažirs maži mėlyni kiaušiniai, todėl Džekas nusprendė, jog tai ne- 
skubu. Palauks iki rytdienos. Tuo labiau, kad toje dėžutėje tik sąskaitos, 
žurnalai bei reklaminiai bukletai. 

"Nereikia kraštutinumų, - įtikinėja save Džekas. - Juk galėjau atida- 
ryti bet kurias duris ir ištraukti bet kurį stalčių. Tik nenorėjau to daryti. 
Tiesiog nesinorėjo rasti tų kiaušinių. Parodykite man psichiatrą, kuris 
pasakytų, jog tai neurozė, ir aš parodysiu jums diplomuotą idiotą, nieko 
nenutuokiantį psichiatrijoje. Policijos veteranai mane įspėjo, jog darbas 

žmogžudysčių tyrimo skyriuje stipriai veikia žmogaus psichiką. Velniai 
rautų, todėl aš ir išėjau į atsargą pirma laiko! 

Gerai, dabar jis važiuoja Samnerio gatve. Visi reikalauja iš jo kažko- 
kių veiksmų, ragina atlikti savo pareigą, štai jis ir skuba tai daryti. Pasi- 
sveikins su Deilu, su kitais policininkais... su Fredu Maršalu, kurio sū- 
nus dingo, paguos jį, pažadės padaryti viską, kas tik įmanoma. Juk FTB 
dirba ranka rankon su policija, o čionykštė komanda tiesiog puiki. Žo- 
džiu, kaip visada... Džekas įsitikinęs, kad svarbiausia - nuraminti Fredą 
Maršalą. Sykiu jis atiduos duoklę ir visuomenei, kažkodėl įsitikinusiai, jog 
Džekas jai skolingas. Po to vėl sugrįš į savo pasaulį, į ramų gyvenimą, 
kurio jis nusipelnė. O jei Deilui tai nepatiks, gali sau nušokti į Misisipę 
nuo aukšto kranto... O jei nepatiks Henriui, jis atsisakys skaityti jam 
"Nykius namus" ir privers klausytis šlykščios Lorenso Velko ar Vono 
Monro muzikos. Trisdešimt sekundžių - ir Henris maldaus jo atleidimo. 

Atleidimo prašančio Henrio paveikslas taip teigiamai paveikia Dže- 
ką, kad jis sumoja, jog baimė atidaryti stalčius ar duris - tik laikinas ne- 
noras to daryti, tai nėra fobija... O peleninė tarsi šaipėsi iš jo nuo pat tos 
akimirkos, kai tik jis sėdo už vairo. Kyšo, šelmiškai vaiposi, neduoda ra- 
mybės, tarsi skleisdama kažką niūraus, grėsmingo. 

Ar jis baiminasi, jog tenai vėl ridinėjasi mažytis mėlynas liepsnelės 
kiaušinis? 

Žinoma, ne. Nieko joje nėra. 

Tokiu atveju jis gali ištraukti peleninę. 

Už pikapo langų praplaukia namai. Frenč Lendingo pakraštys. Aki- 
vaizdu, kad nėra jokių kliūčių - jis gali atidaryti peleninę. Tai visai pa- 
prasta. Įkiši po ja pirštus ir trukteli į save. Pats paprasčiausias judesys. 
Džekas ištiesia ranką, bet, prieš paliesdamas lentą, atitraukia. Per kaktą 
rieda prakaito lašai ir sustoja antakiuose. 

- Nieko sau, - ištaria jis balsu. - Ar tau kilo kokių nors sunkumų, 
mažasis Džeki? 

Jis vėl tiesia ranką prie peleninės ir staiga suvokia daugiau dėmesio 
skiriants šitam kvailam "Žaidimui" negu saugiam vairavimui. Pakelia 
akis, dvigubai sulėtina greitį. Bet nesustoja. Tai viso labo tik peleninė. Jo 
pirštai suranda priekinę plokštę. Po to - įdubą už jos. Akys žvelgia į ke- 
lią. Ir, tarsi medicinos sesuo ryžtingai nuplėšianti pleistrą nuo plaukuoto 
paciento pilvo, Džekas trukteli peleninę. Žiebtuvėlis pašoka trimis coliais 
aukštyn. Iš netikėtumo Džekui pasirodo, jog tai ne žiebtuvėlis, o... 

Jis išsuka iš asfalto, pikapas kratosi duobėtu, apaugusiu žole kel- 
kraščiu. Priekyje - telegrafo stulpas. Žiebtuvėlis triukšmingai nukrenta 
į peleninę. Stulpas vis artėja, beveik uždengia priekinį stiklą. Džekas 
spaudžia stabdžių pedalą, ir automobilis staiga sustoja. Ištraukta peleni- 

nė garsiai sudreba. Jei nebūtų prieš tai sumažinęs greičio, būtų "pasibu- 
čiavęs" su telegrafo stulpu. Iki stulpo likusios tik keturios pėdos. 

- Mėšlas, - išlemena jis, atsilošia ant automobilio sėdynės. - Ne vel- 
tui sakoma, jog rūkymas žudo. 

Pokštas ne iš tų, kurie sukelia juoką, todėl Džekas porą minučių sė- 
di, stebėdamas pro šalį pravažiuojančius retus automobilius. Kai širdies 
ritmas normalizuojasi, jis primena pats sau, jog vis dėlto pasiryžo 1r 1š- 
traukė peleninę. 


Šviesiaplaukis Tomas Lundas, žinoma, laukia jo atvykstant. Kai tik 
Džekas peržengia policijos nuovados slenkstį, jaunas policininkas paky- 
la 1r pasitinka jį. Jis pasako, kad Deilas bei Fredas Maršalas šiuo metu 
viršininko kabinete ir kad jis tuojau pat palydėsiantis tenai atvykusį sve- 
čią. Jie, be abejo, apsidžiaugs pamatę Džeką. 

- Aš taip pat, leitenante Sojeri, - priduria Lundas. - Negaliu to nepa- 
sakyti. Manau, jog mums labai reikalingos jūsų žinios bei patirtis. 

- Vadink mane Džeku. Jau nebesu leitenantas. Ir nesu policininkas. 
- Džekas buvo susitikęs su Tomu tirdamas Kinderlingo nusikaltimus, ir 
tada jam patiko šito jaunuolio entuziazmas bei atsidavimas darbui. Įsi- 
mylėjęs savo darbą, uniformą, žetoną, gerbiantis savo viršininką bei die- 
vinantis Džeką, Lundas valandų valandas sėdėjo prie telefono, rausėsi 
archyvuose, važinėjo policijos automobiliu, vis tikrindamas neretai 
prieštaringus duomenis. Ir visada būdavo kupinas entuziazmo, pasiren- 
gęs kautis iki pergalės. 

Dabar jis taip neatrodė. Džekas iškart pastebėjo. To priežastis - ne 
tik nuovargis bei nemigo naktys. Jo akys liudija, jog šitas žmogus patiria 
didžiulį stresą. Žvejys pasiglemžė Tomo Lundo jaunystę ir energiją. 

- Pažiūrėsime, ką aš galėsiu padaryti. - Džekas net nepajunta, kaip 
pažada daugiau, negu ketino. 

- Bet kokia jūsų pagalba bus mums naudinga, - sušunka Lundas. Jo 
akyse pagarba. Jaunuolis pasisuka ir veda Džeką prie Deilo kabineto. 
"Aš atėjau ne todėl, kad ketinčiau tapti jūsų gelbėtoju", - galvoja eidamas 
Džekas. 

Ir šita mintis perveria jį kiaurai. Jis pajunta kaltės jausmą. 

Lundas beldžiasi, atidaro duris, praneša, jog atvyko Džekas, pa- 
kviečia jį užeiti, o pats išnyksta tarsi šešėlis. Du kabinete sėdintys vyrai 
jaunuolio net nepastebi. Jie pakyla, žiūri į savo svečią, vienas - kupinas 
dėkingumo, kitas - su paskutine viltimi. Džekas sutrinka. 

Fredas prabyla iškart, vos tik Deilui juodu supažindinus. 

- Ačiū, kad sutikote atvažiuoti. Viskas, kas mano... - Jis ištiesia de- 
šinę ranką. Veide emocijų audra. Vyriškis spaudžia Džeko ranką tarsi 
plėšrūnas, galiausiai prisivijęs grobį. Akyse ašaros. - Aš negaliu... - 

Maršalas atitraukia ranką, nusivalo ašaras. Užguito žvėries akys. - Vieš- 
patie, aš taip džiaugiuosi, kad jūs čia, misteri Sojeri. Ar turėčiau jus va- 
dinti leitenantu? 

- Vadinkite Džeku. Ir pasakokite, kas gi šiandien atsitiko? 

Deilas parodo į tuščią kėdę; trys vyrai sėdasi; Džekas išgirsta liūdną 
Fredo, Džudės bei Tailerio istoriją. Kurį laiką kalba tiktai Fredas. Pagal 
jo versiją, energinga, drąsi moteris, ištikima žmona bei mylinti motina 
keitėsi akyse, vis labiau ir labiau tolo nuo įprastinių elgesio normų, bet 
jos kvailas egoistas vyras nenorėjo šito pastebėti. Ji kažką lemena, taria 
nesuprantamus žodžius, rašo kažkokią beprasmybę ant popieriaus lapų, 
kišasi tuos lapus į burną bei mėgina praryti... Moteris nujaučia artėjant 
neišvengiamą tragediją ir kraustosi dėl to iš proto. O jos vyras mano, 
kad ji kraustosi iš proto todėl, jog sužinojo apie Žvejo piktadarystes. Pa- 
vyzdžiui, žmona žinojo, kad jų nuostabus sūnus taps Žvejo auka dar iki 
tol, kol kvailas jos vyras, kuris kaip visada išskubėjo į darbą, papasakojo 
apie sūnaus dviratį. Nuostabus mažas berniukas išvažiavo su trimis 
draugais, bet draugai sugrįžo... o policijos patrulis Denis Ščeda rado jo 
sūnaus dviratį ir vieną sportbatį ant šaligatvio šalia "Makstono centro". 

- Denis, kurį dar vadina Čita? - pasitikslina Džekas. Jis, kaip ir Fre- 
das Maršalas, pradeda galvoti, jog ši istorija ne tik kelianti nerimą, bet ir 
paslaptinga. 

- Ščeda, - patikslina Deilas ir išdėsto savo kiek trumpesnę versiją. 
Deilo Hilbertsono nuomone, berniukas važiavo dviračiu ir buvo pagrobtas 
nuo šaligatvio prie "Makstono". Tai viskas, ką žino policijos viršininkas ir 
jis tikisi, jog visas baltas jo versijos dėmes užpildys Džekas Sojeris. 

Džekas mato į jį įsmeigtus abiejų vyrų viltingus žvilgsnius ir, pasi- 
naudojęs trumpa pauze, mėgina sudėlioti savo mintis. Pirmoji - veikiau 
reakcija, iš kurios vėliau išsirutuliojo mintis: nuo pat tos akimirkos, kai 
Fredas Maršalas paspaudė jam ranką, Džekas suprato, jog šitas žmogus 
jam patinka, nors važiuodamas į policijos nuovadą nemanė, kad viskas 
taip pakryps. Fredas - idealus mažo amerikietiško miestelio gyventojas. 
Jei Frenč Lendingo nekilnojamojo turto agentai papuoštų savo reklamas 
Maršalo portretu, tai priviliotų nemažai klientų, norinčių įsigyti namą 
kaime. Draugingas, gražus veidas, bėgiko figūra liudija apie Fredo pa- 
dorumą, atsakingumą, geras manieras, mokėjimą bendrauti su kaimy- 
nais bei dvasingumą. Kuo atkakliau šitas vyriškis mėgina apkaltinti save 
kvailumu bei egoizmu, tuo labiau jis patinka Džekui ir tas aštriau jaučia 
šio nelaimės ištikto žmogaus skausmą bei norą jam padėti. Džekas atvy- 
ko į policijos nuovadą, manydamas, jog reaguos į Deilo prašymą kaip 
policininkas. Bet turbūt per pastaruosius metus, kol jis nedirbo šito dar- 
bo, policininko reflekšai kiek susilpnėjo, galbūt "surūdijo". Todėl jis re- 

aguoja kaip žmogus. Sojeris puikiai Žino, jog farai retai civiliuose 
įžvelgia padorius piliečius, bent jau tyrimo pradžioje. 

Antroji Džeko mintis būdinga ir policininkui, ir piliečiui. Mėginda- 
mas ją suvirškinti, jis garsiai ištaria trečią mintį: 

- Ar tie dviračiai, kuriuos praeidamas mačiau prie durų, priklauso 
Tailerio draugams? Turbūt juos kas nors dabar apklausia? 

- Bobas Diulakas, - atsako Deilas. - Kalbėjausi su jais, kai jie tik at- 
ėjo, bet nieko gero nesužinojau. Tvirtina, jog buvo visi kartu, važinėjosi 
Cei1zo gatve, po to Taileris kažkur nuvažiavo. Sako, jie net nepastebė- 
ję... Galbūt taip ir buvo 

- Bet tu įsitikinęs, jog berniukai kažką žino? 

- Suprantama. Tik negaliu pasakyti, ar svarbi ta informacija. Tačiau 
mums teks juos išleisti namo, kol tėvai nesukėlė triukšmo. 

- Kas jie tokie? 

Fredo Maršalo pirštai gniaužiasi į kumštį. 

- Ebis Veksleris, Ti Dži Renikeris ir Ronis Mecgeras. Su jais Tajus 
šlaistėsi visą vasarą. - Paskutinė frazė atskleidė Fredo požiūrį į sūnaus 
draugus. 

- Regis, nemanote, kad jie tinkama kompanija jūsų sūnui? 

- Nemanau. - Fredas nori pasakyti teisybę, tačiau bijo būti apkaltin- 
tas subjektyvumu. - Ebis - smulkus chuliganas, o kiti du... galbūt pro- 
tiškai atsilikę. Aš tikiuosi... tikėjausi, jog galiausiai Tajus pats viską su- 
pras ir pasirinks savęs vertus draugus. Bėda ta, kad mano sūnus ne pa- 
gal amžių smulkus, o Ebis Veksleris... ė... 

- Stambus ir aukšto ūgio, - sako Džekas. - Ideali situacija chuliganui. 

- Kalbate taip, tarsi pažinotumėte tą vaikiną. 

- Nepažįstu. Bet aš jį šįryt mačiau. Dar su dviem berniukais ir jūsų 
sūnumi. 

Deilas atsitiesė, Fredas Maršalas atgniaužė suspaustus kumščius. 

- Kada? - klausia Deilas. 

- Kada? - tuo pat metu klausia Fredas Maršalas. 

- Čeizo gatvėje. Buvo maždaug dešimt minučių devintos. Aš paė- 
miau iš radijo stoties Henrį ir vežiau jį namo. Berniukai dviračiais išva- 
žiavo į gatvę tiesiai priešais mus. Misteri Maršalai, aš atkreipiau dėmesį 
į jūsų sūnų. Nuostabus berniukas. 

Fredas išsprogina akis. Regis, jose sužimba menka vilties kibirkštė- 
lė. Deilas kiek atsipalaiduoja. 

- Tu ką tik patvirtinai berniukų žodžius. Tai atsitiko iki tol, kol Ta- 
jus paliko draugus ir kažkur nuvažiavo. Jei nuvažiavo. 

- Arba jie nuvažiavo, palikę Tajų, - įsiterpia Maršalas. - Jie važinėja 
greičiau ir kartais... erzindavo jį. 

- Nuvažiuodavo pirmyn ir palikdavo jį važiuoti iš paskos, - supranta 

Džekas. Fredo linktelėjimas įrodo, jog berniukas dalindavosi savo nuos- 
kauda su mylinčiu tėvu. Džekas prisimena piktą, nepatenkintą Ebio 
Vekslerio veidą, jo parodytą nepadorų gestą... Vargu ar galėjo Tajus ap- 
siginti nuo tokio šliužo. Staiga... patyręs buvęs policininkas pajuto ber- 
niukus meluojant. Tik kokia to priežastis? Kad ir kokia ji būtų, akivaiz- 
du, jog melo iniciatorius - Ebis Veksleris. O kiti du berniukai tik vykdo 
jo nurodymą. 

Džekas palieka ramybėje trečią savo mintį ir sako: 

- Aš noriu pasikalbėti su berniukais. Kur jie? 

- Apklausų kambaryje, antrame aukšte. - Deilas rodo aukštyn. - 
Tomas tave palydės. 

Pilkos sienos, pilkas metalinis stalas, vienintelis langas... Kambarys 
suprojektuotas taip, kad nuobodulys bei neviltis padėtų išgauti prisipa- 
žinimą. Vos tik peržengęs jo slenkstį, Džekas pajunta, jog aplinka pavei- 
kė ir čia esančius berniukus bei juos apklausinėjantį policininką. Bobas 
Diulakas nustoja barbenęs pieštuku į stalą, atsistoja. 

- Tegyvuoja Holivudas! Deilas sakė, kad jūs pas mus atvažiuosite. 
Norite apklausti šituos chuliganus, leitenante? 

- Galbūt. 

Du iš trijų berniukų, sėdinčių gale stalo, sunerimę žiūri į Džeką, bai- 
mindamiesi, kad juos nuves ir uždarys į kamerą. Žodžiai "apklausti" ir 
"leitenante" veikia juos tarsi šaltas Kanados vėjas. O Ebis prisimerkęs Žiū- 
ri į Džeką, mėgindamas parodyti, jog plikomis rankomis jo nepaimsi. 
Ronis Mecgeras nerimsta, sukiojasi, jo akys didžiulės... trečias berniukas, 
Ti Dži Renikeris, regis, snaudžia, parėmęs galvą rankomis. 

- Pažadinkite jį, - pasako Džekas. - Turiu jums kai ką pasakyti ir 
noriu, kad mane išgirstumėte. 

Iš tiesų jis visai neturi ką pasakyti, tik šitaip mėgina atkreipti berniu- 
kų dėmesį. Jis jau suprato, jog Deilas teisus. Jei berniukai ir nemeluoja, 
tai tikrai kažką slepia. Todėl ir išsigando, jam pasirodžius. Jei jis būtų 
pradėjęs apklausą, būtų apklausinėjęs juos po vieną. Tačiau Bobas Diu- 
lakas suklydo, ir dabar jis privalo kalbėtis su visais iškart... Pamėgins 
pasitelkti baimę. Ne, jis neketina gąsdinti berniukų, tačiau pasistengs 
juos sujaudinti. O kai jų širdys ims smarkiau plakti, išskirs juos po vie- 
ną. Džekas įsitikinęs, jog, norint išgauti vertingą informaciją, galima 
šiek tiek ir pameluoti. 

Ronis Mecgeras kumšteli Ti Dži į petį: 

- Atsibusk, mukli... mulki. 

Berniukas pakelia galvą, mirksi akimis, nuryja seiles, išsitiesia. 

- Sveiki atvykę į nemiegančių pasaulį. Noriu jums prisistatyti ir pa- 
aiškinti, kodėl esu čia. Aš Džekas Sojeris, Los Andželo policijos nuova- 
dos žmogžudysčių tyrimo skyriaus leitenantas. Esu nusipelnęs tarnybo- 

je, turiu gausybę apdovanojimų bei padėkų. Jei jau aptinku blogiuko 
pėdsakus, būtinai viskas baigiasi jo areštu. Prieš trejus metus, vykdyda- 
mas tyrimą, buvau iš Los Andželo atvykęs čia. Ir jau po dviejų savaičių 
įtariamasis nusikaltėlis su antrankiais buvo nugabentas į Los Andželą. 
Puikiai pažįstu šitą rajoną, bendradarbiauju su vietos policija, todėl bu- 
vau pakviestas padėti ištirti Žvejo įvykdytas žmogžudystes. - Jis šnai- 
ruoja į Bobą Diulaką, tikėdamasis pamatyti, kaip tas šypsosi pro ūsą, 
klausydamasis šitos nelabai šventos litanijos, bet Bobo veidas akmeni- 
nis. - Jūsų draugas Taileris šįryt buvo drauge su jumis. Po to jis dingo. 
Ar berniukas tapo Žvejo auka? Labai nenorėčiau tuo tikėti, bet manau, 
jog būtent taip ir yra. Galbūt mes galėsime Tailerį išgelbėti, o gal jau vė- 
lu. Tačiau aš noriu sustabdyti Žvejį, todėl man reikia išgirsti jūsų paro- 
dymus. Papasakokite viską, ką žinote, iki menkiausių smulkmenų. Ir, 
žinoma, atvirai. Antraip būsite apkaltinti, jog trukdote vykdyti teisingu- 
mą, 0 tai - rimtas nusikaltimas. Pasiklauskime misterio Diulako, kokia 
minimali bausmė už tokį nusikaltimą Viskonsino valstijoje. 

- Penkerius metus aš jums pažadu, - nė nemirktelėjęs išpyškina Bo- 
bas Diulakas. 

Ebis Veksleris kramto žandą iš vidaus. Ronis Mecgeras nusuka akis 
į šalį, Ti Dži žiūri į siaurą langą pilkoje sienoje. 

Džekas atsisėda šalia Bobo Diulako. 

- Taip jau atsitiko, jog aš esu tas pats pikapo vairuotojas, kuriam 
šįryt vienas iš jūsų parodė nepadorų gestą. Negalėčiau pasakyti, kad 
man malonu dar kartą su jumis susitikti. 

Dvi galvos pasisuka į Ebį, kuris desperatiškai mėgina rasti naujos 
problemos sprendimą. 

- Aš nerodžiau. - Jis nusprendžia viską neigti. - Gal jums tik pa- 
sivaideno, bet nebuvo šito. 

- Tu jau meluoji, mums dar net nepradėjus kalbėti apie Tailerį Mar- 
šalą. Suteikiu tau paskutinį šansą. Pasakyk man teisybę. 

Ebis muistosi: 

- Aš nepratęs atverti širdį nepažįstamiems. 

- Atsistok, - sako jam Džekas. 

Ebis žiūri į savo draugus, bet tiedu nusuka akis į šalį. Jis atsistoja. 

- Diulakai, - Džeko tonas įsakmus, - išvesk jį už durų. 

Bobas Diulakas puikiai atlieka savo vaidmenį. Pakyla ir, nenuleis- 
damas akių nuo Ebio, žengia prie jo. Tarsi pantera, jaučianti grobį. Ebis 
Veksleris atšoka, atkiša į priekį rankas: 

- Ne, ne... aš atsiimu savo žodžius, na parodžiau tą gestą... 

- Jau vėlu. - Džekas nepermaldaujamas. Jis stebi, kaip Bobas tvirtai 
suima berniuką už alkūnės ir tempia prie durų. Ebis išraudęs, prakaituo- 
tas, jis spiriasi, priešinasi, kažką veblena, iš akių pasipila ašaros, bet Bo- 

bas jau atidaro duris ir išveda jį į tuščią antrojo aukšto koridorių. Durys 
užsidaro, tarsi nukirsdamos baimės sukeltas dejones. 

Likusiųjų dviejų berniukų veidai surūgę. Jie sėdi nejudėdami. 

- Nesijaudinkite, - sako jiems Džekas. - Nieko blogo jums nenu- 
tiks. Po penkiolikos ar dvidešimties minučių jau važiuosite namo. Aš tik 
pamaniau, jog nėra prasmės kalbėtis su tuo, kuris jau prie slenksčio pra- 
deda meluoti. Atminkite: ir pats blogiausias policininkas žino, kada jam 
meluoja, o aš esu vienas iš geriausių. Todėl papasakokite man dabar, 
kas šįryt atsitiko, kodėl Taileris liko vienas, kur jūs po to važiavote, ką 
matėte, ką veikėte. - Jis atsilošia, pasideda rankas ant stalo. - Aš jūsų 
klausau. 

Berniukai susižvalgo. Ti Dži pradeda kramtyti nagus. 

- Ebis jums parodė nepadorų gestą, - ištaria Ronis. 

- Šitą aš žinau. O toliau? 

- Tajus pasakė, jog nori kažkur važiuoti. 

- Kur jūs tuo metu buvote? 

- Ė... prie Plekybos centro. 

- Prekybos, - pataiso jį Ti Dži. 

- Ir? 

- Ir Taileris pasakė... - Ronis žiūri į Ti Dži. - Jis pasakė, kad nori 
kažkur važiuoti. 

- Į kurią pusę jis nuvažiavo, į rytus ar į vakarus? 

Berniukai žiūri į Džeką, tarsi staiga jis būtų prabilęs užsienio kalba. 

- Jis nuvažiavo link upės ar į kitą pusę nuo jos? 

Jiedu vėl susižvalgo. Klausimas tarsi aiškus, bet atsakymo jie neturi. 

- Aš nežinau, - pirmas prabyla Ronis. 

- O tu, Ti Dži? 

Ti Dži purto galvą. 

- Gerai. Jūs nežinote, nes nematėte, kada jis nuvažiavo? Ir jis jums 
visai nesakė, kad ketina kažkur važiuoti, ar ne taip? Galiu lažintis, jog ši- 
tą versiją sugalvojo Ebis. 

Ti Dži susigūžia, o Ronis išsproginęs akis spokso į Džeką. Pirma- 
sis susitikinias su Šerloku Holmsu... 

- Ar pamenate, kaip aš automobiliu pravažiavau pro jus? - Abu 
linkčioja. - Tada Taileris dar buvo su jumis. Jūs jau tada važiavote tolyn 
nuo Prekybos centro, link upės. Stebėjau jus per veidrodėlį. Ebis iš visų 
jėgų mynė pedalus. Judu vos spėjote paskui jį, o Taileris turbūt atsiliko. 
Todėl aš žinau, kad jis niekur nenuvažiavo, jis nuo jūsų atsiliko. 

- Atsiliko, atsiliko, - kūkčioja Mecgeras, - ir Zvelys iššoko bei su- 
čiupo jį. - Iš berniuko akių pasipila ašaros. 

Džekas palinksta į priekį: 

- Tu matei, kaip tai atsitiko? Kas nors iš jūsų matė? 

- N-e-e-e-e, - kūkčioja Ronis. 

Ti Dži lėtai purto galvą. 

- Nepastebėjote, kad Tajus su kuo nors kalbėtųsi, ar kad šalia būtų 
sustojęs koks nors automobilis? O gal jis užėjo į kokią nors parduotuvę 
ar dar kur nors? 

Berniukai kažką lemena, bet Džekui aišku, kad jie nieko nematė. 

- Kada jūs suvokėte, jog Tajaus nebėra? 

Ti Dži prasižioja ir vėl užsičiaupia. Kalba Ronis: 

- Kai valgėme ledus. 

Ti Dži vėl linksi. 

Dar du klausimai, ir paaiškėja, jog ledus jie nusipirko parduotuvėje 
"Nuo septynių iki vienuolikos". Taip pat ir "Magijos" kortas. Ir maždaug 
už poros minučių pastebėjo, kad nėra Tajaus Maršalo. 

- Ebis pasakė, jog Tajus mums galėtų nupirkti dar po vieną "Magi- 
jos" kortų malką, - sako Ronis. 

Jie priartėjo prie svarbiausio. Kad ir kokia būtų jų paslaptis, ji susieta 
su tuo, jog berniukai išėjo iš parduotuvės ir pastebėjo, kad nėra Tajaus. 
Bet yra dar klausimas, kurį Džekas nekantrauja užduoti jiems abiem: 

- Vadinasi, Ebis nusprendė, jog reikia surasti Tajų. Ar jūs visi trys 
važiavote jo ieškoti, ar jis pasiuntė kurį nors vieną? 

- Ką? - klausia Ronis. Ti Dži nuleidžia galvą, suneria rankas, tarsi 
gindamasis nuo smūgio. - Taileris kažkur nuvažiavo, - priduria Ronis. 
- Mes jo neieškojome. Nuvažiavome į parką keistis "Magijos" kortomis. 

- Aišku, - linkteli Džekas. - Ačiū, Roni. Tu man padėjai. Dabar eik 
į koridorių ir palauk drauge su Ebiu bei policininku Diulaku. Aš noriu 
pasikalbėti su Ti Dži. Mes užtruksime ne ilgiau kaip penkias minutes. 

- Aš galiu eiti? 

Džekas linkteli. Ronis lėtai pakyla. Ti Dži staiga surinka, atsilošia, 
susiriečia į kamuoliuką, įsmeigia į Džeką didžiules išsprogusias akis. 

- Ti Dži, - sako Džekas. - Nėra ko nerimauti. Pažadu, jog viskas 
bus gerai. - Dabar jis akis į akį su berniuku, kuris akivaizdžiai kažką Ži- 
no... ir Džekas pirmiausia nori atleisi jam nuodėmes. Jis jau įtaria, kokią 
paslaptį mėgina išsaugoti Ti Dži, ir Žino, jog iš tos paslapties jokios nau- 
dos. - Kad ir ką tu man pasakytum, neketinu tavęs areštuoti. Tau tikrai 
niekas negresia. Džiaugiuosi, jog tu bei tavo draugai atvažiavote čia ir 
padėjote mums. 

Jis kalba dar tris ar keturias minutes. Tuo metu berniukas, kuris 
manė esąs pasmerktas mirčiai, staiga suvokia gavęs galimybę išsigelbė- 
ti, sugrįžti pas draugus, artimuosius. Jo veidas šviesėja, žvilgsnis jau ne- 
be toks išsigandęs. 

- Pasakyk man, ką padarė Ebis? - klausia Džekas. - Tai liks tarp 
mūsų. Garbės žodis, aš niekam nesakysiu. 

-Jis norėjo, kad Tajus mums nupirktų dar po vieną "Magijos" kortų 
malką, - atsako Ti Dži. - Jei Tajus būtų buvęs su mumis, jis nupirktų. 
Ebis visada pasiekia savo. Todėl jis liepė man važiuoti atgal ir surasti 
Tajų. 

- Ir tu sėdai ant dviračio bei nuvažiavai atgal į Čeizo gatvę. 

- Taip. Aš ieškojau Tajaus, bet jo niekur nebuvo. 

- Ir?.. - Džekas jaučia, jog paslaptis netrukus paaiškės. 

- Ir aš jo nemačiau. Tada privažiavau iki senelių namų ir prie gy- 
vatvorės pamačiau jo dviratį. Ant šaligatvio. Šalia gulėjo jo sportbatis. Ir 
lapai nuo gyvatvorės. 

Štai ji, nenaudinga paslaptis. O gal kažkiek ir naudinga. Tiksliai nu- 
statytas berniuko dingimo laikas: penkiolika minučių devintos. Dviratis 
stovėjo ant šaligatvio, šalia gulėjo sportbatis... beveik keturias valandas, 
kol galiausiai jį pastebėjo Denis Ščeda. "Makstono centras" užima visą 
Kvino gatvės kvartalą, ir iki Braškių festivalio pradžios, matyt, ta gatve 
niekas nevaikščiojo bei nevažinėjo. 

Ti Dži pasakoja apie savo baimes: jeigu Žvejys įsitempė per gyvat- 
vorę Tajų, jis galėjo vėl sugrįžti ir įsitempti jį! Berniukas išpoškina: 

- Ebis mums liepė sakyti, jog Tajus pats kažkur nuvažiavo. Jis bi- 
jojo, kad žmonės apkaltins mus. Juk mes jį palikome... Bet Tajaus ne- 
nužudė, tiesa? Tokių kaip jis niekas nežudo. 

- Tikiuosi, - atsako Džekas. 

- Ir aš. - Berniukas delnu nusivalo nosį. 

- Na, tau metas namo, - Džekas pakyla. 

Pakyla ir berniukas. Jis eina prie durų. 

- Oi! Dar prisiminiau! 

- Ką? 

- Mačiau ant šaligatvio plunksnas. 

Grindys po Džeko kojomis susiūbuoja: pirmiausia į kairę, po to - į 
dešinę. Tarsi jis būtų laivo denyje. Jis griebiasi kėdės atlošo ir taip išlai- 
ko pusiausvyrą. 

- Tikrai? - Sojeris mėgina suimti save į rankas, tik paskui pažvelgia 
į berniuką. - Kokias plunksnas? 

- Juodas. Dideles. Panašias į varnos. Viena gulėjo šalia dviračio, ki- 
ta - sportbatyje. 

- Įdomu. - Džekas mėgina laimėti laiko ir atsikvošėti po to, kai išgir- 
do apie plunksnas. Kvaila reakcija. Akimirką jam pasirodė, jog jis neten- 
ka sąmonės. Jo plunksnelės - tik iliuzija. Kažkokių neegzistuojančių 
liepsnelių plunksnos. Džekas vis mėgina save tuo įtikinti. Galiausiai jis 
nusiramina, nors iki pat vakaro ir dar kitą dieną "plunksnos" vis dar 
plaukioja jo galvoje, kartais išnirdamos į paviršių ir sukeldamos žaibus 
su griaustiniu. 

- Keista, - sako berniukas. - Kaip galėjo plunksna atsidurti sportbatyje? 

- Gal atpūtė vėjas? - Džekas sąmoningai ignoruoja visas kitas ver- 
sijas. Įsitikinęs, jog grindys po jo kojomis nustojo siūbavusios, jis gestu 
parodo berniukui atidaryti duris į koridorių ir pats eina paskui jį. 

Ebis Veksleris atsitraukia nuo sienos. Šalia jo stovi Bobas Diulakas. 
Ronis žengia žingsnį atgal. 

- Mes jau galime paleisti berniukus, - sako Džekas. - Jie savo parei- 
gą atliko. 

- O ką jums pasakė Ti Dži? - niūriai klausia Ebis. 

- Pasakė, kad jūs nieko nežinote apie tai, kaip dingo jūsų draugas, 
- atsako Džekas. 

Ebis kiek atsipalaiduoja, bet piktai apsižvalgo. Jo nedraugiškas 
žvilgsnis sustoja ties Džeku. Šis kilsteli antakius. 

- Aš neverkiau, - teisinasi Ebis. - Išsigandau, bet vis tiek neverkiau. 

- Žinoma, kad išsigandai, - linkteli Džekas. - Kitą kartą nemėgink 
man meluoti. Turėjai galimybę padėti policijai, bet ja nepasinaudojai. 

Ebis gūžteli pečiais: 

- Gal ir taip. Bet gestą aš rodžiau ne jums, o tai kvailai muzikai. 

- Man ji taip pat nepatinka. Mano keleivis norėjo pasiklausyti. Ar Ži- 
note, kas jis toks? - Ebis nepatikliai žiūri į Džeką, tačiau tas atsako į į Sa- 
vo klausimą: - Tai Džordžas Retbanas. 

Ebio įtarumo nebelieka nė pėdsako, jo veidas pasikeičia. 

- Jūs pažįstate Džordžą Retbaną? 

- Jis vienas geriausių mano draugų, - atsako Džekas. 

- Jėga, - išsprūsta Ebiui. 

- Nieko sau, - pasigirsta Ti Dži balsas. 

- Džordžas - šaunus vaikinas, - linkteli Džekas. - Perduosiu jam, 
kad jį pažįstate. O dabar eikite žemyn prie savo dviračių. 

Susižavėję berniukai apžergia dviračius, mina pedalus... 

- Vykusi išmonė dėl Džordžo Retbano, - pastebi Bobas Diulakas. - 
Jie išvažiavo tokie laimingi. 

- Tai ne išmonė. 

Bobas sustingsta: 

- Džordžas Retbanas - tikrai jūsų draugas? 

- Taip, - linkteli Džekas. - Kartais jis toks nepakenčiamas. 

Kai Džekas įeina į kabinetą, Fredas Maršalas ir Deilas iškart atsisuka 
i ji. Deilo akyse - naujos informacijos troškimas, Fredo akyse - viltis. 

- Na? - klausia Deilas. 

(plunksnos) 

- Tu buvai teisus, jie kai ką slėpė, bet tai nereikšminga informacija. 

Fredas Maršalas sunkiai atsiremia į kėdės atlošą, mažytė viltis išeina 
iš jo tarsi oras iš pradurtos padangos. 

- Kai berniukai išėjo iš parduotuvės "Nuo septynių iki vienuolikos", 
Ebis Veksleris nusiuntė Ti Dži ieškoti jūsų sūnaus, - pasakoja Džekas. 
- Privažiavęs iki Kvino gatvės, tas pamatė ant šaligatvio dviratį ir sport- 
batį. Suprantama, jie iškart pagalvojo apie Žvejį. Ebis Veksleris suvokė, 
kad jie gali būti apkaltinti palikus draugą, todėl sugalvojo kitokią versiją 
- susitarė sakyti, jog Tajus pats kažkur nuvažiavo. 

- Jeigu jūs matėte visus keturis berniukus dešimt minučių po aš- 
tuntos, vadinasi, Tajus dingo iškart po keleto minučių. Turbūt tas psi- 
chas slėpėsi už gyvatvorės. 

- Tikriausiai, - linkteli Džekas. - Ar tavo žmonės patikrino gyvatvorę? 

(plunksnos) 

- Mūsų detektyvai kruopščiai apžiūrėjo ir pačią gyvatvorę, ir aplink 
ją. Rado tik prikritusių lapų bei purvo. 

Fredas Maršalas pašoka ir trenkia kumščiu į stalą: 

- Mano sūnus dingo, o jo dviratis buvo pastebėtas tik po keturių va- 
landų. Dabar jau pusė aštuntos vakaro! Jo nėra visą dieną! Ko aš čia sė- 
džiuų? Turėčiau važinėti po miestą ir ieškoti jo! 

- Visi ieško tavo sūnaus, Fredai, - atsako jam Deilas. - Mano vyrai, 
detektyvai iš policijos valdybos, netgi FTB. 

- Negaliu jais pasikliauti, - purto galvą Fredas. - Jie iki šiol nesuge- 
bėjo surasti Irmos Freno, ar ne taip? Kaip jie suras mano sūnų? Kiek 
suprantu, man beliko viena viltis. - Jis atsisuka į Džeką, jo akys blyks- 
teli. - Šita viltis - jūs, leitenante. Ar padėsite man? 

Trečia, labiausiai kelianti nerimą mintis, pagrįsta policininko patir- 
timi, priverčia jį ištarti: 

- Aš norėčiau pasikalbėti su jūsų žmona. Ar neprieštaraujate, kad 
nuvažiuočiau drauge su jumis į ligoninę? 

Deilas mirkčioja: 

- Galbūt mudviem reikėtų šitą klausimą aptarti? Manai, tai padės? 

- Visko gali būti, - atsako Džekas. 

- Kai mano žmona pamatys jus, jai tikrai palengvės, - tikina Fredas. 
- Jūs juk gyvenate Norvilyje? Tai pakeliui į Ardeną. Galiu užvažiuoti jū- 
sų apie devintą. 

- Gerai. Pasimatysime devintą, - atsako Džekas. Jis ignoruoja iškal- 
bingą draugo žvilgsnį, akivaizdžiai rodantį, jog tai nieko gero neduos, ir 
vidinį balsą, pašaipiai šnabždantį: 

(plunksnos) 


- Stulbinamai! - sušunka Henris Laidenas. - Nežinau, ar tau dėkoti, 
ar sveikinti tave. O gal tiks abu variantai. Regis, tu irgi patenkintas, jog 
viskas taip susiklostė. 

- Nekalbėk kvailysčių. Nuvažiavau tenai tik todėl, kad dingusio ber- 
niuko tėvui nereikėtų trenktis pas mane į namus. 

- Tai ne vienintelė priežastis. 

- Tu teisus. Aš šiek tiek nervinausi. Ir nusprendžiau, jog bus į nau- 
dą pakeisti aplinką. 

- Bet buvo ir dar viena priežastis. Ž 

- Henri, tu kiaulių mėšle iki pat kiaušų! Ar bent pats žinai? Manai, 
kad tai pilietinės pareigos šauksmas, gailestis, altruizmas ar dar kas 
nors panašaus? Bet taip nėra. Nenorėčiau to sakyti, tačiau nesu toks ge- 
raširdis, kaip tau atrodo. Ir atsakomybės jausmas man nebūdingas. 

- Iki pat kiaušų kiaulių mėšle? Čia tai pataikei tiesiai į dešimtuką. Ne 
tik iki kiaušų, bet iki pat krūtinės, o gal ir iki kaklo. Ir taip buvo didžiąją 
mano gyvenimo dalį. 

- Malonu girdėti, jog pats tai pripažįsti. 

- Tačiau tu neteisingai mane supratai. Tu teisus, aš tave laikau pa- 
doriu žmogumi. Žinau, kad toks ir esi. Kuklus, jautrus, padorus... Bet 
aš ne apie tai kalbu. 

- Tai apie ką? 

- Kita priežastis, kuri tave nuvedė į policijos nuovadą - tu pats. Pas- 
tarąsias dvi savaites vaikštai kaip žemę pardavęs. 

- Cha! - išsprūsta Džekui. 

- Šita paslaptinga problema atima pusę tavo laiko, trikdo dėmesį. Tu 
pusiau egzistuoji. Negi manai, jog nepastebiu, kai esi susirūpinęs ar pa- 
skendęs savo mintyse. Nors ir aklas, tačiau puikiai tai matau. 

- Gerai. Sakykime, turiu bėdų. Bet kuo čia dėta policijos nuovada? 
Kodėl turėčiau tenai važiuoti? 

- Du variantai: arba tu nuvažiavai, kad susiremtum su tuo, kas tau 
neduoda ramybės, arba tu bėgai nuo problemos. 

Džekas tyli. 

- Iš čia prielaida: tavo problema kažkaip susieta su tuo laikotarpiu, 
kai tu dirbai policijoje. Galbūt su kokia nors sena byla. Gal nusikaltėlis, 
kurį kadaise įkišai už grotų, dabar išėjo į laisvę ir grasina tau. O gal vis- 
kas ne taip. Gal paaiškėjo, jog tau kepenų vėžys ir gyventi beliko trys 
mėnesiai. 

- Joks man ne vėžys ir, kiek žinau, niekas iš nusikaltėlių neketina 
manęs nužudyti. O mano tirtos bylos ramiai guli archyve. Pastaruoju 
metu turiu šiokių tokių rūpesčių, bet nenorėjau tau jų užkrauti. Nors tu- 
rėjau žinoti, kad tu pastebėsi. 

- Pasakyk bent tiek: ar ketini susigrumti su problema, ar pabėgti 
nuo jos? 

- Neturiu atsakymo į šį klausimą. 

- Mes dar pažiūrėsime. Na, ar maistas jau paruoštas? Mirštu iš bado. 
Tu labai ilgai krapštaisi virtuvėje. Pats jau seniai būčiau viską paruošęs. 

- Pakentėk, - atsako Džekas. - Jau greitai. Tavo virtuvė tokia idiotiška. 

- Tai pati racionaliausia virtuvė visoje Amerikoje. O gal ir visame 
pasaulyje. 


Džekas paskubėjo išeiti iš policijos nuovados, norėdamas išvengti 
neproduktyvaus pokalbio su Deilu, ir staiga nusprendė paskambinti Hen- 
riui. Pasisiūlė pagaminti pietus dviem. Porą gerų didkepsnių, butelis vy- 
no, kepti grybai, daržovių salotos. Visus reikalingus produktus Džekas 
be vargo galėjo nupirkti Frenč Lendinge. Iki tol jis jau buvo ruošęs Hen- 
riui pietus tris ar keturis kartus. Pusę devintos jis privažiavo prie erd- 
vaus balto Henrio namo, pasisveikino su šeimininku ir, nešinas produk- 
tais bei knyga "Nykūs namai", nuskubėjo į virtuvę. Padėjęs knygą ant 
stalo krašto, atidarė butelį, įpylė po stikliuką vyno sau bei šeimininkui ir 
pradėjo gaminti maistą. Keletą minučių sugaišo, kol susipažino su Hen- 
rio virtuvės ypatumais. Čia viskas buvo sudėliota ne pagal rūšis (keptu- 
vė prie keptuvių, puodas prie puodų), o pagal paskirtį. Jei Henris, sa- 
kykime, norėdavo pagaminti upėtakį su bulvėmis, jam tereikėjo atidary- 
ti reikiamą spintelę ir pasinaudoti viskuo, kas tenai padėta. Si sistema 
trikdė Džeką. Norėdamas rasti keptuvę ar kokią nors mentę, jis turėjo 
atidaryti keletą spintelių. Kol Džekas pjausto daržoves, Henris dengia 
stalą, padeda lėkštes, stalo įrankius ir atsisėda. Jis nekantrauja išgirsti, 
ką pasakys jo susirūpinęs bičiulis. 

Galiausiai didkepsniai atsiranda lėkštėse, po to - ir grybai, o stalo 
viduryje įsitaiso didžiulė medinė salotinė. Henris pripažįsta, jog maistas 
puikus, gurkšteli vyno. 

- Jei nenori kalbėti apie savo bėdas, pasakok, kas atsitiko policijos 
nuovadoje. Manau, nėra abejonių, kad pagrobtas dar vienas vaikas. 

- Deja, beveik nėra. Tai berniukas, Taileris Maršalas. Jo tėvas, Fre- 
das Maršalas, dirba "Golce". Gal tu jį pažįsti? 

- Prieš daugelį metų pas jį pirkau kombainą, - atsako Henris. 

- Pirmiausia buvau maloniai nustebintas, jog Fredas - puikus žmo- 
gus, - tęsia Džekas ir su visomis smulkmenomis papasakoja, ką veikė 
policijos nuovadoje, nieko neužsiminęs tik apie savo trečią, neišsakytą 
mintį. 

- Tu tikrai pasakei, jog ketini aplankyti Maršalo žmoną psichiatrijos 
ligoninėje? 

- Taip, - linkteli Džekas. - Važiuoju pas ją rytoj. 

- Nesuprantu. - Henris prispaudžia didkepsnį peiliu, įsmeigia šaku- 
tę, atpjauna siaurą juostelę, įsideda į burną. - Kodėl tau kilo noras pasi- 
matyti su berniuko motina? 

- Manau, kad ji kažkaip su tuo susieta. 

- Ką čia kalbi? Berniuko motina? 

- Nesakau, jog ji - Žvejys, nes taip nėra. Bet Fredas pastebėjo, kad 
žmonos elgesys pradėjo keistis dar prieš pradingstant Emei Sent Pjer. Ir 
jos savijauta vis blogėjo. O tą dieną, kai dingo sūnus, moteris visai pa- 
mišo. Ir Fredui teko vežti ją į ligoninę. 

- Ar tu nemanai, jog ji turėjo labai rimtą priežastį kuoktelėti? 

- Tai atsitiko jau prieš dingstant jos sūnui. Fredas mano, kad ji iš 
anksto žinojo, jog pasirodys Žvejys... ir apie žudynes žinojo. Dar nebu- 
vo rastas jos sūnaus Tailerio dviratis, o ji jau žinojo, kas jam atsitiko. 
Kai Fredas sugrįžo namo, žmona buvo nudraskiusi sienas ir kalbėjo 
kažkokias nesąmones. Ji visai nesitvardė. 

- Žinoma nemažai atvejų, kai motinos nujausdavo jų vaikams iški- 
lusią grėsmę. Telepatinis ryšys. Mokslas, suprantama, tokius dalykus 
neigia, bet šitaip kartais nutinka. 

- Netikiu antgamtiškais gebėjimais... ir sutapimais taip pat. 

- Tai apie ką tuomet kalbi? 

- Džudė Maršal kažką žino. Kažką labai svarbaus. Fredas negali to 
suprasti, jis pernelyg sutrikęs. Deilas taip pat. Būtum girdėjęs, kaip Fre- 
das apie ją kalbėjo. 

- Ką tokio ji gali Žinoti? 

- Manau, ji pažįsta Žvejį. Galbūt tai jai artimas žmogus. Kad ir kas 
jis būtų, Džudė žino jo vardą, o tai varo ją iš proto. 

Henris susimąsto ir vėl giebiasi didkepsnio. 

- Tu važiuoji į ligoninę tikėdamasis įtikinti ją pasakyti teisybę? 

- Turbūt taip. 

Virš virtuvės pakimba mįslinga tyla. Henris lėtai kramsnoja, po to 
užgeria vynu. 

- Kaip pavyko tavo šou? Ar viskas gerai? 

- Kaip sviestu patepta. Tie mieli seneliukai taip ir veržėsi pašokti. 
Net ir invalidų vežimėliuose. Tik vienas senis man nepatiko. Kažkoks 
nemalonus, grubiai įžeidė moterį, vardu Elisa. Paprašė, kad paleisčiau 
"Ledi Magoven košmaras". Tokios dainos nėra. O gal tu žinai? 

- Žinau tik Vudžio Ermano "Ledi Magoven sapnas". 

- Tu šaunuolis... Ir balsas to senio kažkoks nemalonus bei keistas. 
Tarsi iš pragaro. Kai pasakiau, jog tokios plokštelės neturiu, jis paprašė 
dainos "Aš nekantrauju pradėti". Taip jau sutapo - tai mėgstamiausia 
mano Rados daina. Pasijutau, tarsi basliu gavęs per galvą. Net nežinau, 
kas man pasidarė. 

Keletą minučių jiedu valgė tylėdami. 

- Ir ką visa tai reiškia, Henri? - klausia Džekas. 

Henris pakreipia galvą, įsiklauso į vidinį balsą. Susiraukia, deda ant 

stalo šakutę. Vidinis balsas vis dar reikalauja dėmesio. Jis pasitaiso juo- 
dus akinius, pasisuka į Džeką: 

- Kad ir ką tu sakytum, vis tiek mąstai kaip policininkas. 

Džekas jaučia, jog tai nėra komplimentas. 

- Ką tu nori tuo pasakyti? 


jau iškart mąsto, kuo šitas pilietis nusikalto. Mintis apie galimą žmogaus 
nekaltumą jiems net į galvą neateina. Jiems atrodo, jog visi kalti, tik kol 
kas ne visus pavyko "supakuoti". 

Henris tiksliai apibūdino dešimčių žmonių, su kuriais Džekui teko 
dirbti, nuomonę. 

- Henri, iš kur tai Žinai? 

- Apie tai byloja jų akys, - atsako Henris. Šitaip policininkai suvokia 
pasaulį. Tu - vienas iš jų... Gal verčiau išplaukime indus bei skaitykime 
"Nykius namus". 

Lėkštės suplautos, Džekas ima nuo stalo knygą ir eina paskui savo 
bičiulį į svetainę. Pakeliui meta žvilgsnį į Henrio studiją. Durys su didele 
stikline plokšte veda į kambarėlį su nepralaidžiomis garsui sienomis. 
Kambarėlyje - elektroniniai įrenginiai: mikrofonas bei grotuvas jau par- 
keliavę iš "Makstono" ir dabar stovi priešais besisukančią Henrio kėdę. 
Čia pat muzikinis centras, magnetofonas, pultas. Didžiulis langas atsi- 
veria į virtuvę. Kai Henris projektavo šitą studiją, jo žmona Rada papra- 
šė padaryti šitą langą, kad matytų, kaip Henris dirba. Visi laidai paslėpti. 
Viskas tvarkinga, švaru. 

- Regis, ketinai šįvakar padirbėti, - pastebi Džekas. 

- Norėjau pabaigti dvi Henrio Šeiko programas. Ir dar ruošiu šven- 
tinę programą Lesterio Jango bei Čarlio Parkerio gimtadieniams. 

- Ar jie gimė tą pačią dieną? 

- Beveik. Dvidešimt septintą ir dvidešimt devintą rugpjūčio. Uždegti 
šviesą ar ne? 

- Uždek. 

Henris Laidenas uždega dvi lempas prie lango. Džekas Sojeris įsitai- 
so ant didžiulio krėslo prie židinio, įjungia toršerą ir stebi, kaip Henris sė- 
dasi ant patogios sofos bei įjungia du toršerus, esančius kitoje pusėje. 
Šviesa apgaubia pailgą kambarį. 

- Čarlis Dikensas, "Nykūs namai", - iškilmingai pareiškia Džekas. Ir 
atsikrenkščia. - Na ką, Henri, važiuojam? 

- "Londonas. Aukščiausiojo teismo rudens sesija artėja prie pabai- 
gos... - skaito jis ir keliauja į purvo pasaulį... Purvini šunys, purvini ar- 
kliai, žmonės, diena be šviesos... Greitai prieina iki antros pastraipos. - 
Visur rūkas. Rūkas Temzės aukštupyje plaukia virš žalių salelių bei pie- 
vų ir žemupyje, kur jis kyla kamuoliais virš miškų bei virš didžiulio pur- 

vino miesto. Rūkas virš Esekso pelkių, virš Kento aukštumų. Rūkas 
įšliaužia į didžiulius laivus, nusėda ant baržų ir nedidelių laivelių..." 

Balsas nutyla, realybė susilieja su fantazija. Atmosfera keistai pri- 
mena Frenč Lendingą, Samnerio bei Čeizo gatves, šviesą viešbučio 
"Ąžuolas" lange, Griausmingąjį penketą iš Neilhauzo, pilką šlaitą, kylantį 
nuo upės, Kvino gatvę ir žalią "Makstono" gyvatvorę, mažyčius prie 
plento sutūpusius namelius... Ir viską gaubia rūkas. Jis užkloja 1r laiko 
bei blogo oro aplamdytą lentą su užrašu "PAŠALINIAMS ĮEITI DRAU- 
DŽIAMA", ir "Send" barą, po to slėniais bei kalvomis šliaužia toliau. 

- Atleisk, - sako Džekas. - Užsisvajojau. 

- Aš irgi buvau nuklydęs, - atsako Henris. - Tęsk. 

Džekas, kuris net nenutuokia, jog už minėto skydo su užrašu yra 
Juodasis namas, į kurį jam netrukus teks užeiti, kol kas sutelkia dėmesį 
į "Nykius namus"... Už langų viešpatauja tamsa, lempų šviesos ryškėja. 
Džarndaiso byla velkasi po teismus, advokatų pastangomis tai pagreiti- 
nama, tai sulėtinama; ledi Dedlok palieka serą Deisesterą Dedloką vieną 
jų didžiuliame dvare su nuosava koplyčia, sustigusia upe bei "šmėklos 
takeliu"; Estera Samerson pradeda pasakojimą pirmuoju asmeniu. Mūsų 
bičiuliai nusprendžia, jog Esteros pasirodymo proga būtų neprošal iš- 
gerti, jei jau jos pasakojimas užsitęsė. Henris pakyla nuo sofos, eina į 
virtuvę, sugrįžta su dviem plačiomis stiklinėmis, pripildytomis viskio 
"Bolveni dablvud", ir atneša Džekui stiklinę vandens. Pora gurkšnių, ke- 
letas paskatinančių žodžių, ir Džekas vėl skaito. Estera, Estera, Este- 
ra... Už rožinių akinių, pro kuriuos ji žvelgia į pasaulį, istorija rieda pir- 
myn, vesdama paskui save ir skaitytoją, ir klausytoją. 

Perskaitęs skyrių, Džekas užverčia knygą, Žžiovauja. Henris atsike- 
lia, pasirąžo. Jiedu eina prie durų. Henris drauge su Džeku išeina po be- 
galiniu, nubarstytu žvaigždėmis dangumi. 

- Turiu tau vieną klausimą, - prabyla Henris. 

- Tai klausk. 

- Ar atėjęs į policijos nuovadą tikrai pasijutai policininku? 

- Žinai, aš ir pats nustebau, - atsako Džekas. - Vos peržengęs 
slenkstį vėl pasijutau esąs faras. 

- Tai gerai. 

- Kodėl gerai? 

- Tavo žodžiai reiškia, jog tu bėgi pasitikti paslapties, o ne slepiesi 
nuo jos. 

Kraipydamas galvą bei šypsodamasis, sąmoningai neatsakydamas 
Henriui, Džekas lipa į automobilį ir jau iš ten atsisveikina su šeimininku. 
Variklis kosi, suurzgia, įsižiebia žibintai. Džekas važiuoja namo. 

9 skyrius 


Po keleto valandų Džekas jau vaikštinėja po tuščią pramogų parką. 
Palieka už nugaros krautuvėlę, kur pardavinėjami dešrainiai, tirą, Žžaidi- 
mo automatų paviljoną... Nulijo, bet oras vėl kvepia artėjančiu lietumi. 
Netoliese kažkas čirpina gitarą. Melodija tarsi linksma, bet Džeką ji ka- 
žin kodėl baugina. Jam nėra ką čia veikti. Tai sena, pavojinga vieta. Jis 
praeina pro atrakcionus. Čia stovi lenta: "SPIDI, OPOPANAKSAS AT- 
SIDARYS ATMINIMO DIENĄ* 1928 METAIS - TADA IR PASIMA- 
TYSIME". 

"Opopanaksas", - galvoja Džekas. Tiktai jis nebe Džekas; dabar jis 
berniukas Džekis. Jiedu su motina bėga. Nuo ko? Suprantama, nuo 
Slouto. Nuo pavojingo dėdės Morgano. 

"Spidis", - galvoja Džekas, ir, tarsi gavęs jo telepatišką signalą, sod- 
rus, kartais ryjantis žodžius balsas pradeda dainuoti: - "Liepsnelė tolyn / 
Skrenda čirkšdama, / Nėra pasaulyje gražesnio balso... / Ir nėra daugiau 
ašarų, / Kur spindi žvaigždės, / Antrindamos jos giesmei..." 

"Ne, - mąsto Džekas. - Aš nenoriu tavęs matyti. Nenoriu klausytis 
tavo dainos. Tu negali būti čia. Tu miręs. Numirei Santa Monikos pir- 
se. Senas plikas juodaodis vyriškis... guli po sustingusio karuselės ar- 
kliuko kanopomis." 

Bet ne. Kai sugrįžta policininko logika, ji įsismelkia ir į sapnus. Jam 
neprireikia daug laiko, jis greitai suvokia, jog čia ne Santa Monika: čia 
pernelyg šalta ir per daug nutolę praeityje. Tai praeities žemė, į kurią 
Džekis bei-Bičių Karalienė pabėgo iš Kalifornijos. Ir bėgo nesustodami, 
kol pasiekė kitą krantą, - tą vietą, kur Lili Kavano Sojer... 

Ne, aš nemąstau apie tai, niekada nemąsčiau. 

„atėjo numirti. 

"Nubusk, tuojau pat nubusk, miegaliau!" 

Jo seno bičiulio balsas. 

Nieko sau bičiulis. Tai jis parodė man kelią, kuriame sutikau tiek 
kliūčių, tai jis stovėjo tarp manęs ir Ričardo, mano tikro bičiulio. Dėl jo 
kaltės vos nežuvau, vos nekuoktelėjau. 

"Nubusk gi, išlįsk iš lovos!" 

Atsibusk, metas pažvelgti į veidą siaubūnui opopanaksui. Metas su- 
grįžti į nelabai mielą praeitį. 

- Ne, - šnabžda Džekas, ir takelis čia pat baigiasi. Prieš akis karu- 
selė - tarsi ta pati, kur buvo Santa Monikos pirse, tarsi ta, kurią jis ma- 
tė... praeityje. Tai, vaizduotės išmonė, hibridas neegzistuojantis nei čia, 
nei ten. Bet štai apie Žmogų, su gitara rankose sėdintį po vienu iš su- 
stingusių arkliukų, to pasakyti negalima. Džekis visada ir visur atpažintų 


* Atminimo diena - oficiali nedarbo diena JAV, skirta žuvusių karuose atminimui. 

šitą veidą, ir jo širdis vėl pilna meilės. Jis kovoja su ja, bet tai kova, ku- 
rioje nedaug kas tampa nugalėtojais, bent jau tikrai ne tie, kurie netikė- 
tai sugrįžta į tolimą vaikystę. 

- Spidi! - šaukia jis. 

Senis Žiūri į jį, 17 rudas jo veidas nušvinta šypsena. 

- Keliaujantis Džekas! Kaip man tavęs stigo, sūneli. 

- Man taip pat, - sako Džekas. - Aš daugiau nebekeliauju. Apsisto- 
jau Viskonsine. Tai... - Jis rodo į stebuklingu būdu sugrįžusį berniuko 
kūną, marškinėlius bei džinsus. - Tai tik sapnas. 

- Gal taip, o gal ir ne. Tavęs laukia naujos kelionės, Džekai. Jau se- 
niai mėginu tau apie tai pasakyti. 

- Tu apie ką? 

Spidžio šypsena įr klastinga, ir irzli. 

- Nepūsk man miglos, Džekai. Siunčiau tau plunksnas, juk taip? 
Siunčiau liepsnelės kiaušinį. Ir ne vieną. 

- Kodėl žmonės negali manęs palikti ramybėje? - klausia Džekas. Jo 
balsas įtartinai dreba. Regis, jis tuoj pravirks. - Tu... Henris... Deilas. 

- Liaukis, - kaip kirviu nukerta Spidis. - Nebėra laiko seilėtis. Pra- 
sidėjo žiauri kova. Argi ne? 

- Spidi... 

- Tu turi savo darbą, aš - savo. Beje, tai vienas ir tas pats darbas. 
Todėl liaukis inkštęs mano akivaizdoje, Džekai. Antraip teks tau įkrėsti 
proto. Tu policininkas. Visada juo buvai. 

- Aš išėjau į... 

- Po velnių! Jis jau nužudė vaikus. Tai blogai. Jis ir toliau Žudys, jei 
tu jam leisi. O tai dar blogiau. Bet tas, kuris dabar pas jį... - Spidis pa- 
silenkia į priekį, juodos akys žiba tamsiame veide. - Berniuką reikia su- 
grąžinti, ir kuo greičiau. Jei tu nesugebėsi jo sugrąžinti, tau teks jį nužu- 
dyti, nors man nesinori net galvoti apie tai. Todėl, kad jis - Griovėjas. Ir 
labai galingas. Ir jam turbūt prireiks dar vieno, kad ją sugriautų. 

- Kam prireiks? - klausia Džekas. 

- Raudonajam karaliui. 

Spidis Žiūri į jį, po to atsako eilute iš dainos: "Ir nėra daugiau ašarų, / 
Kur spindi žvaigždės, / Antrindamos jos giesmei..." 

- Spidi, aš negaliu! 

Ranka perbraukia per gitaros stygas. Spidis meta į dvylikametį Dže- 
ką tokį šaltą žvilgsnį, jog šaltis prasiskverbia iki pat kaulų. Kai Spidis 
Parkeris vėl prabyla, jo balse akivaizdžiai jaučiamas pietietiškas akcen- 
tas. Ir... panieka. 

- Imkis darbo, ar girdi mane? Užteks inkšti ir verkšlenti. Surask sa- 
vo valią bei stiprybę ten, kur palikai, ir kibk į darbą! 

Džekas per žingsnį atsitraukia atgal. Ant jo peties atsiranda sunki 

ranka. Jis mano, jog tai dėdė Morganas arba Gardneris. "Už lango 1981 
metai, ir aš vėl privalau..." 

Bet tai berniuko mintis, o sapnas - suaugusio vyro. Dabartinis Dže- 
kas Sojeris nenori pakartoti nutrūktgalvišką berniuko kelią. "Ne, niekada. 
Aš to nenoriu. Šitie veidai, šitos vietovės - jau praeitis. Man kaip reikiant 
kliuvo, todėl nenoriu vėl įkristi į tą pačią pelkę... dėl keleto plunksnelių, 
kiaušinių (tai tik iliuzija) bei kvailo sapno. Spidi, susirask sau kitą ber- 
niuką. Šitas jau išaugo iš to amžiaus." 

Jis atsisuka, pasiruošęs susiremti, bet šalia nieko nėra. Tik ant že- 
mės, tarsi negyvas ponis, guli vaikiškas dviratis. Po numeriu už sėdynės 
užrašas: "BIG MAK". Aplinkui mėtosi varnos plunksnos. Dabar jau Dže- 
kas girdi kitą balsą, šaltą, gergždžiantį, šlykštų ir, žinoma, piktą. Jis Ži- 
no, kad tai balsas to, kuris palietė jo petį. 

- Viskas teisingai, trintuke. Laikykis nuošaliai. Jei pereisi man kelią, 
išdžiaustysiu tavo vidurius nuo Rasino iki La Rivjeros. 

Šalia dviračio ant žemės atsiranda skylė. Ji vis plečiasi tarsi atsive- 
rianti akis. Džekas puola prie jos. Tai kelias atgal. Tai išėjimas. Šlykštus 
balsas neatsilieka. 

- Teisingai, trintuke. Spruk! Bėk nuo abalos! Dumk nuo karaliaus! 
Bėk, gelbėk savo apgailėtiną sušiktą gyvybę! - Balsas pereina į kraupų 
juoką... ir šitas juokas persekioja Džeką Sojerį pasaulius jungiančioje 
tamsoje. 


Kiek vėliau Džekas nuogas stovi prie savo miegamojo lango, kasosi 
užpakalį ir stebi rytuose šviesėjantį dangų. Jis nemiega nuo ketvirtos va- 
landos nakties. Negali prisiminti viso sapno (jo gynybiniai įtvirtinimai 
stipriai išklibinti, bet vis dar laikosi), tačiau viena jam visiškai aišku: 1a- 
vonas Santa Monikos pirse priminė žmogų, kurį jis kadaise pažinojo, 
todėl ir išvedė Džeką iš pusiausvyros, dėl to ir teko palikti tarnybą po- 
licijoje. 

- Šito niekada nebuvo, - ištaria jis pabrėžtinai ramiu balsu artėjan- 
čiai dienai. - Paauglystėje patyriau nervinį stresą. Mano motina buvo 
įsitikinusi, jog miršta nuo vėžio, pačiupo mane, ir mudu pabėgome į 
Rytinę pakrantę. Bėgome iki pat Niuhempširo. Ji manė sugrįžtanti nu- 
mirti į Pačią Laimingiausią Vietovę. Po to paaiškėjo, jog liga - tik vaiz- 
duotės vaisius, kūrybinės krizės pasekmė. Bet iš kur vaikas galėjo apie 
tai žinoti? Aš labai išgyvenau, sapnuodavau baisius sapnus. 

Džekas atsidūsta. | 

- Man prisisapnavo, kad išgelbėjau savo motinos gyvybę. 

Skamba telefonas, šaižus, cypiantis garsas sutrikdo kambario tamsą. 

Džekas Sojeris šaukia. 

- Turbūt pažadinau jus, - kalba Fredas Maršalas, i Džekas iškart su- 
pranta, jog šitas Žmogus nemiegojo visą naktį, sėdėjo vienas, netekęs ir 
žmonos, ir sūnaus. Turbūt vartė šeimos albumą, sėdėdamas priešais 
įjungtą televizorių. Suvokė, kad pila druską ant žaizdos, bet negalėjo 
elgtis kitaip. 

- Ne, - sako Džekas. - Tiesą sakant... 

Jis nutyla. Telefonas stovi ant staliuko šalia lovos, čia pat guli blok- 
notas. Ten kažkas parašyta. Turbūt parašė Džekas, nes čia daugiau nie- 
kas negyvena. Taip, bet rašysena ne jo. Kažkurią akimirką sapne jis pa- 
rašė porą eilučių... savo motinos rašysena. 


Bokštas. Sijos. Jei sijos subyra, berniuk Džeki, jei jos subyra - 
bokštas nugriūva. 


Ir viskas. Yra tik vargšas Fredas Maršalas, kuris savo kailiu patyrė, 
kaip greitai viskas gali pasikeisti, sugriūti. Džekas mėgina kažką, pasa- 
kyti, tačiau jam nesiseka, nes mintys sutelktos į pasąmonės sukurtą 
klastotę. Fredas, regis, jo net nesiklauso, kažką kalba ir kalba - mono- 
toniškai, be jokių pauzių, nuo vieno sakinio pereidamas prie kito, lieja 
skausmą, susikaupusį širdyje. Ir netgi Džekas, kuris pats niekaip negali 
atsigauti, suvokia, jog Fredas Maršalas iš Robino Hudo gatvės 16-ojo 
namo, jau stovi visai prie bedugnės krašto. Ir kiekvieną akimirką gali 
palūžti. Jei artimiausiu metu situacija nepagerės, matyt, jam neteks lan- 
kyti žmonos apskrities ligoninėje: juos abu paguldys į šeimyninę palatą. 

Džekas iš nerišlių jo frazių supranta, jog kalbama apie judviejų ke- 
tinimą aplankyti ligoninėje Džudę. Jis leidžia Fredui kalbėti, klausosi ir 
spokso į bloknote užrašytus žodžius. Jis pats juos parašė. Bokštas. Si- 
jos. Kokios dar sijos? Kuo čia dėtos sijos?Lubų? Atraminės sijos? 

- „.„Žinau, jog žadėjau atvažiuoti pas jus devintą, bet žmonos gydy- 
tojas Spaiglmanas pasakė, kad ši naktis jai buvo labai sunki... riksmai, 
dejonės, blaškymasis, todėl jai davė kažkokių naujų vaistų. Pamizeną ar 
patizoną kažkokį, neprisimenu, nes neužsirašiau. Gydytojas skambino 
prieš penkiolika minučių. Net įdomu, ar jie tenai apskritai kada nors mie- 
ga. Jis pranešė, jog mes galėsime su ja pasimatyti ketvirtą valandą. Iki 
to laiko jos būklė turėtų stabilizuotis, ir mes galėsime su ja pasikalbėti. 
Aš užvažiuosiu pas jus trečią valandą, jeigu jūs... 

- Trečią... man tinka, - įterpia ramiu balsu Džekas. 

- „turite kitokių planų, aš, žinoma, suprasiu, tik nepagalvokite, jog 
nenoriu vienas tenai važiuoti... 

- Aš lauksiu jūsų, - sako Džekas. - Važiuosime mano pikapu. 

- „..aš taip tikėjausi ką nors išgirsti apie Tajų, maniau, gal pagrobė- 

jas paskambins, išpirkos paprašys, bet paskambino tik mano žmonos 
gydytojas iš psichiatrijos ligoninės... 

- Fredai, aš pasirengęs surasti jūsų sūnų. 

Džekas pats išsigando tokio drąsaus savo pareiškimo. Iš kur toks 
savižudiškas įsitikinimas balse? Ir jo žodžiai akies mirksniu pasiekia re- 
zultatą: negyvų žodžių srautas kitame laido gale nutrūksta. Įsigali palai- 
minga tyla. 

Galiausiai Džekas girdi virpantį Fredo šnabždesį: 

- O, sere. Jei tik aš galėčiau tuo patikėti. 

- Pamėginkite, - sako jam Džekas. - Mudu pasistengsime ir jūsų 
žmonai sugrąžinti sveiką nuovoką. 

"Galbūt jie abu toje pačioje vietoje", - pagalvoja Džekas, bet 
nepasako balsu šitų minčių. 

Pasigirsta kūkčiojimas. Fredas Maršalas pravirko. 

- Fredai? 

- Taip. 

- Jūs pas mane atvažiuojate trečią valandą. 

- Taip. - Jis vėl kūkčioja. Džekas supranta, kokie tušti dabar Fre- 
dui atrodo jo namai. Jam nuoširdžiai gaila savo pašnekovo. 

- Aš gyvenu Norvilyje. Pravažiuosite pro "Rojaus parduotuvę", per 
Tamaraką... 

- Žinau, kur reikia važiuoti. - Fredo balse Džekas pajunta susierzi- 
nimą ir apsidžiaugia. 

- Gerai. Pasimatysime. 

- Taip. - Čia kalba tik apgailėtinas buvusio Fredo, "Golco" pardavė- 
jo, šešėlis. Džekui suspaudžia širdį. 

- Kelintą valandą? 

- Tr-r rečią? - Po to jau tvirčiau: - Trečią.. 

- Teisingai. Važiuosime mano automobiliu. Grįždami galėsime pava- 
karieniauti "Gretos virtuvėje". Iki pasimatymo, Fredai. 

- Iki pasimatymo, sere. Dėkoju. 

Džekas padeda ragelį. Vėl Žiūri į užrašą bloknote, savo užrašą mo- 
tinos rašysena... ir mąsto, kaip tai galima apibūdinti policininkų termi- 
nologija. Turbūt saviklastotė? Jis kikena, sulamdo lapelį, pradeda reng- 
tis. Išgers stiklinę sulčių ir kiek pasivaikščios. Iškratys iš galvos visus 
blogus sapnus. Drauge ir graudulingą Fredo Maršalo balsą. Paskui nu- 
sipraus po dušu ir galės paskambinti Deilui Hilbertsonui bei pasiteirauti, 
ar atsirado kokios nors naujos informacijos. O galės ir nepaskambinti. 
Jei jis tikrai nori kišti nosį į šitą bylą, darbo čia bus per akis. Pasikalbėti 
su berniukų tėvais, apžiūrėti "Makstono senelių prieglaudos centrą"... 

Paskendęs mintyse, Džekas vos nesuklupo. Prie durų ant kilimėlio 


152 


stovėjo dėžutė. Tenai Bakas Evicas palieka siuntinius, bet iki pusės sep- 
tintos dar toli, Evicas atvažiuos tik po kokių poros valandų. 

Džekas pasilenkia ir atsargiai pakelia siuntinį. Batų dėžutės dydžio, 
apvyniotas rudu popieriumi, užklijuotas ne lipnia juosta, o raudonu 
plastilinu. Be to, dėžutė perrišta špagatu, užrištas didžiulis vaikiškas 
mazgas. Dešiniajame viršutiniame kampe gal dešimt ar dvylika pašto 
ženklų, ant kurių pavaizduoti įvairūs paukščiai. "Ačiū Dievui, bent 
liepsnelės nėra", - pagalvoja Džekas. Kažkokie neįprasti tie pašto žen- 
klai, bet Džekas negali suprasti kodėl. Tuo labiau kad jis ieško adreso. 
Nėra nei namo numerio, nei pašto indekso, nei pavardės. Visas adresas 
- tai vienintelis žodis, iškeverzotas didžiosiomis raidėmis: 


DŽEKUI 


Žiūrėdamas į pakrypusias raides, Džekas įsivaizduoja ranką, su- 
spaudusią kumštyje teksto žymeklį "Šarp"; primerktas akis; liežuvio ga- 
liuką, kyšantį iš kažkokio lunatiko burnos. Jo širdis daužosi krūtinėje. 

- Man tai nepatinka, - iškvepia jis. - Visai nepatinka. 

Suprantama, tam jis turi pakankamai svarių priežasčių. Priešais jį 
dėžutė nuo batų, jis tai tiksliai žino, nors ji ir paslėpta po rudu popieriu- 
mi. O kuoktelėję maniakai labai mėgsta į batų dėžutes slėpti bombas. Tik 
visiškas beprotis ryžtųsi atidaryti dėžutę, bet Džekas tikrai Žino, jog ati- 
darys. Jei dėžutė sudraskys jį į gabalus, bent jau neteks vaikytis to ma- 
niako Žvejo. 

Džekas pakelia siuntinį, priglaudžia prie ausies, įsiklauso, ar netiksi, 
bet suvokia, jog bombos su laikrodžio mechanizmu - praeities atgyve- 
na... Nieko nesigirdi. Vėl pasižiūri į pašto ženklus 1r pagaliau supranta, 
kad tai visai ne pašto ženklai. Kažkas iškirpo cukraus paketų šonus ir 
priklijavo prie dėžutės. Džekas nelinksmai nusijuokia. Kažkoks psichas, 
ne kitaip. Jam lengviau pasiekiami cukraus paketai negu pašto ženklai. 
Bet kaip siuntinys čia pateko? Kas jį čia padėjo, kol Džekas klaidžiojo 
košmariškuose sapnuose? Ir kas šitame pasaulio krašte jį pažįsta kaip 
Džekį? Tos dienos, kai jis buvo berniukas Džekis, jau seniai bei negrįž- 
tamai praėjo. 

"Ne, nepraėjo, Keliaujantis Džekai, - šnabžda balsas. - Niekur jos 
nedingo. Todėl nustok niurzgėjęs ir imkis darbo, vaikine. Tik pirma pa- 
žiūrėk kas dėžutėje." 

Ignoruodamas vidinį balsą, įspėjantį nesielgti kvailai bei neapgal- 
votai, Džekas atriša špagatą, nagu nukrapšto raudoną plastiliną. Kas da- 
bar siuntinį klijuoja plastilinu? Atvynioja popierių, padeda į šalį. Gal pri- 
reiks ekspertams? 

Dėžutė nuo sportbačių. Jei tiksliau, nuo "Nju balans". 5 vaikiškas 

dydis. Umai Džekas jaučia, jog širdis iššoks iš krūtinės. Kaktą nusėja 
prakaito lašai, suspaudžia gerklę. Pažįstamas jausmas. Taip dažnai nu- 
tinka policininkui, žinančiam, jog netrukus atsitiks kažkas baisaus. O 
Džekas tai žino. Jis jau Žino ir kas atsiuntė siuntinį. 

"Tai paskutinė galimybė man išeiti iš žaidimo, - galvoja jis. - Po to 
beliks viena - varyti arklius... Tik nežinau kur." 

Bet pats suvokia, jog tai melas. Prieš vidurdienį policijos nuovadoje 
jo laukia Deilas, o trečią valandą atvažiuos Fredas Maršalas, ir jiedu 
drauge važiuos į apskrities ligoninės psichiatrijos skyrių pasikalbėti su jo 
kuoktelėjusia žmona. Riba jau peržengta. Džekas negali pasakyti, kaip ir 
kada tai atsitiko, bet jis vėl įsikinkė į tuos pačius ratus. Tapo policinin- 
ku. Balsas iš jo sapno prasiskverbia pro pasąmonę ir šnabžda: "Aš iš- 
džiaustysiu tavo vidurius nuo Rasino iki La Rivjeros." Džeką šitas gra- 
sinimas jaudina ne labiau už suklastotus pašto ženklus ant dėžutės bei iš- 
keverzotą jo vaikišką pravardę. Jam ne kartą teko susidurti su psichais. 
O apie grasinimus apskritai net kalbėti neverta. 

Jis atsisėda ant laiptų, pasideda dėžutę ant kelių. Šiaurinėje pusėje 
esantį lauką gaubia pilka šviesa. Banis Bočeris, Tom Tomo sūnus, prieš 
savaitę jau antrą kartą šią vasarą nušienavo lauką, ir dabar rūkas kabo 
virš žolės, vos siekiančios iki kulkšnių. O dangus vos pradeda šviesėti, 
dar nėra nė vienos baltų debesų dėmelės. Kažkur klykauja paukštis. 
Džekas įkvepia pilna krūtine ir galvoja: "Jeigu numirsiu čia ir dabar, tai 
nebus pats geriausias variantas. Toli gražu ne pats geriausias." 

Po to labai atsargiai nuima viršų ir padeda. Niekas nesprogsta. Tačiau 
įspūdis toks, tarsi kažkas naktį prišiko į dėžę nuo batų. Galiausiai jis pa- 
mato, jog dėžėje varnos plunksnos. Per rankas nubėga šiurpuliukai. 

Džekas tiesia į plunksnas rankas ir sustingsta. Nesinori liesti šitų 
plunksnų, bet po jomis kažkas guli. Jis aiškiai mato. Gal pasiimti piršti- 
nes? Jos sieninėje koridoriaus spintoje... 

- Velniam man tos pirštinės, - sako Džekas ir išverčia dėžutės turinį 
ant ką tik nuvynioto rudo popieriaus. Plunksnų srautas juda, nors nėra 
jokio vėjo. Po to ant popieriaus triukšmingai krenta kažkoks daiktas. 
Džekui į nosį trenkia pašvinkęs kvapas, tarsi dvoktų pasenusi dešra. 

Kažkas atsiuntė misteriui Sojeriui sukruvintą vaikišką sportbatį... Ka- 
daise balta, o dabar jau parudavusi kojinė. O joje... tai ne šiaip sau sport- 
batis, jame vaikiška pėda... iki kulkšnies, apgraužta kažkokio galvijo. 

"Siuntinį atsiuntė jis, - pagalvoja Džekas. - Žvejys." 

Žvejys erzina jį. Sako: "Jei nori, lipk, išsimaudyk. Vanduo puikus, 
kaip reikiant vanduo, berniuk Džeki." 

Džekas pakyla. Širdis taip tankiai plaka, jog dūžių nebūtų įmanoma 
suskaičiuoti. Prakaito lašai pajuda nuo kaktos, rieda skruostais... tarsi 
ašaros. Visas kūnas nutirpsta. Tačiau jis griežtai įsako pats sau nusira- 

minti. Los Andžele jam teko matyti ir daug baisesnių dalykų. Tai ne 
pirma nupjauta galūnė jo praktikoje... Todėl privalu tvardytis. 

Jis leidžiasi laiptais žemyn. Praeina pro savo automobilį, pro lesyk- 
lėlę, kurią jiedu su Deilu įrengė paukščiams, praėjus mėnesiui po to, kai 
Džekas įsikūrė šitame visoje Visatoje nuostabiausiame name. Jis mėgina 
save įtikinti, jog tai ne nužudytos mažos mergaitės Irmos kūno dalis, o 
tik daiktinis įrodymas. Ir nieko daugiau. Žvejys pats veržia kilpą ant sa- 
vo kaklo... Džekas jaučia, kaip nuo rasos sudrėksta jo plikos kulkšnys, 
kaip šlampa kelnių apačia, žino, kad galutinai sugadins "Guči" firmos 
batus, kurie kainavo penkis šimtus dolerių. Na, ir kas? Jis pakankamai 
turtingas, gali sau leisti nekreipti dėmesio į tokias smulkmenas... Svar- 
biausia, kad jis ramus. Kažkas jam atsiuntė dėžutę nuo batų su žmogaus 
koja viduje. Atsėlino, prisidengęs nakties tamsa, ir padėjo. Bet Sojeris 
ramus. Tai tik daiktinis įrodymas. Ir nieko daugiau. O jis - policininkas. 
Daiktiniai įrodymai - jo kasdieninė duona. Ir vanduo. Jam reikia tik kiek 
prasivėdinti, išvalyti nosį nuo nemalonaus pašvinkusios dešros kvapo, 
pasklidusio iš dėžutės... 

Prie gerklės sėlina pykinimas. Jis pagreitina žingsnius. Įtampa auga. 
Ir sveikas protas tai suvokia. Regis, kažkas pairs, sugrius, pasikeis į 
vieną... ar į kitą pusę. 

Jis pasileidžia bėgti. Bėga, vis didindamas atstumą nuo kruvino 
sportbačio su kojos likučiais, gulinčio šalia nuostabaus jo namo priebu- 
čio, nuo jį apėmusio siaubo. Kuo toliau... Bet augančios įtampos, artė- 
jančio kritinio momento pojūtis, jo nepalieka. Jo mintyse vienas po kito 
iškyla veidai bei balsai, kuriuos jis ignoravo dvidešimt, o gal ir daugiau 
metų. Anksčiau, vos tik iškilus šitiems veidams ar balsams, Džekas įti- 
kinėdavo save, jog tai melas. Tiesiog jis buvo mažas berniukas, užsikrė- 
tęs tarsi gripu motinos neuroze, ir sugalvojo pasaką, kurios pagrindinis 
veikėjas buvo gelbėjantis savo mamytę mažasis Džekis. Tikrovėje nieko 
tokio nebuvo. Sulaukęs šešiolikos, jis jau viską pamiršo. Bet tada jis bu- 
vo ramus. Taip pat ramus ir dabar, kai galvotrūkčiais lekia per lauką, 
palikdamas paskui save išmintą žolę bei išbaidytus drugelius... Bet juk 
jis ramus. 

Siauras veidas, siauros akys, pakreipta ant šono balta popierinė ke- 
purė: "Jei galėsi atridenti statinaitę alaus, kai tik man prireiks, šitas dar- 
bas tavo." Tai Smoukis Apdaikas iš Outlio, Niujorko valstijos. Čia žmo- 
nės gerdavo alų, po to suvalgydavo stiklines. Smoukis laikė jį nelaisvė- 
je, kol... 

Skvarbus žvilgsnis, nenatūrali šypsena, akinamai baltas kostiumas: 
"Aš buvau tave sutikęs anksčiau, Džekai... tik kur? Pasakyk man. Atlik 
išpažintį." Gardneris, pamokslininkas iš Indianos, kurį dar vadino Os- 
mondu. Osmondas - kažkokiame kitame pasaulyje... 

Platus, plaukuotas veidas ir išsigandusios berniuko akys. Bet jis ne- 
buvo berniukas. "Tai prasta vieta, Džeki, Vilkas tai žino." Ir tikrai, kaip 
vėliau paaiškėjo, vieta buvo prasta. Jie įgrūdo Vilką į dėžę, o paskui nu- 
žudė jį. Vilkas mirė nuo ligos, kurios vardas - Amerika. 

- Vilke! - šaukia per lauką bėgantis žmogus. - Vilke! O, Viešpatie, 
man taip gaila! 

Veidai bei balsai, išnyrantys prieš akis, skambantys ausyse, reika- 
laujantys dėmesio, kelia Džekui artėjančios krizės pojūtį. Kažin ar atlai- 
kys spaudimą jo braškantys gynybiniai įtvirtinimai? 

Vėl pradeda pykinti, burnoje kartus vyno skonis. O prieš akis vėl 
Niuhempširas, pramogų parkas. Jiedu su Spidžiu stovi prie karuselių. 
Spidis laiko rankoje vyno butelį ir sako, jog tai stebuklingos sultys, vie- 
nas gurkšnis, ir tu jau tenai, tu peršokai... 

- Ne! - šaukia Džekas, žinodamas, kad jau vėlu. - Aš nenoriu tenai! 

Pasaulis persistumia, ir Džekas jau stovi ant žolės. Keturpėsčias, 
užsimerkęs. Jam visai nebūtina atsimerkti: sodrūs kvapai informuoja 
apie viską, ką jis norėtų sužinoti. Kvapai bei suvokimas, jog galiausiai 
jis sugrįžo namo... po ilgų klaidžiojimo metų. Regis, per tą laiką jis tik 
tą ir darė, jog siekė atitolinti šį momentą. 

Ponios bei ponai, tai Džekas Sojeris, stovi keturpėsčias ant žole ap- 
augusio lauko, po rytiniu dangumi... Jis suvokia, kas atsitiko. Jis ver- 
kia. Džeko širdis plyšta iš baimės ir džiaugsmo. 

Dvidešimties metų, per kuriuos iš mažo berniuko Džekas virto su- 
augusiu vyru, kaip nebūta. Pagaliau jis vėl Teritorijose. 


Seno bičiulio Ričardo balsas, to paties, kurį kartais vadindavo Racio- 
naliuoju Ričardu, išgelbsti Džeką. Turimas galvoje šiandieninis Ričardas, 
vadovaujantis nuosavai bendrovei "Sloutas ir partneriai", o ne tas, kurį 
Džekas pažinojo Pietų Karolinoje - be paliovos tarškantis greitakojis, su 
kupeta plaukų ant galvos, liesas tarsi ryto šešėlis. Šiandieninis Ričardas - 
korporatyvinės teisės specialistas, gerokai išsiplėtęs per taliją ir teikia pir- 
menybę ne rytiniams bėgiojimams, o patogiam krėslui. Ir savo vaizduotę 
jis gerokai prižnybo. Pritrėškė it musę prie stiklo. Džekui kartais atrodė, 
jog bėgant metams, Ričardas Sloutas daugiau prarado, negu įgijo. Jau 
vien tik tos arogantiškos, kvailokos intonacijos, taip jį erzinančios kalbant 
telefonu. Jos girdimos nuo pirmos frazės iki paskutinio žodžio. 

Stovėdamas keturpėsčias viduryje žalios jūros, kuri kitoje realybėje 
buvo jam priklausantis laukas, jausdamas naujus kvapus, kuriuos jis 
taip puikiai prisimena ir apie kuriuos pats to nesuvokdamas svajojo, 
Džekas girdi Ričardo balsą, skambantį jo galvoje. Kokį palengvėjimą 
suteikia jo žodžiai! Sojeris žino, kad jo pasąmonė tik imituoja bičiulio 
balsą, bet vis tiek velniškai malonu. Jei Ričardas būtų čia, Džekas jį ap- 

kabintų ir pasakytų: "Kalbėk nesustodamas, berniuk Riči. Ką tik nori, tik 
kalbėk." 

Racionalusis Ričardas sako: "Tu juk supranti, kad tai tik tavo sap- 
nas, Džekai? Ar ne taip? Stresas, kurį patyrei, atidaręs Šitą siuntinį... tai, 
be abejonės, nesąmonė. Tu netekai sąmonės, iš čia ir tas sapnas, kurį 
dabar sapnuoji..." | 

Vis dar stovėdamas keturpėsčias, užsimerkęs, ant kaktos užkritu- 
siais plaukais, Džekas atsako: "Kitaip tariant, tai, kaip mes vadiname..." 

"Teisingai! Mes tai vadiname... cha cha... Sibruk ailendiškais nie- 
kalais. Bet Sibruk Ailendas tolimoje praeityje, Džekai, todėl siūlau tau 
atsimerkti, išsitiesti ir pamėginti įsitikinti, ar tikrai aplinkui yra neordina- 
rių dalykų..." 

- Lyg ir nėra, - išlemena Džekas. Atsistoja, atsimerkia. 

Ir iškart įsitikina, jog yra... tačiau laiko galvoje savimi patenkintą 
balsą, prisidengdamas juo tarsi skydu. Tai jam padeda išlaikyti pusiau- 
svyrą, balansuoti tarp realaus pasaulio ir galimo nuprotėjimo. 

Virš jo galvos - begalinis, gilus, neįtikėtinai tyras, tamsiai mėlynas 
dangus. Sitame pasaulyje Banis Botčeris nenupjovė žolės. Ir toje pusėje, 
iš kur jis atėjo, nėra jokio namo, tiktai įspūdinga sena klėtis ir šalia jos 
vėjo malūnas. 

"O kur skraidantys žmonės?" - mąsto Džekas, pakėlęs galvą į dan- 
gų bei žvalgydamasis. Nėra čia skraidančių Žmonių, nei papūgų su 
dviem galvomis. Tai tik sibruk ailendiški niekalai, neurozė, kurią jis pe- 

Jis su tuo sutinka, suvokia, jog tikriausia nesąmonė - netikėti tuo, 
kas yra aplink jį. Žolės kvapu, dabar tokiu salsvu, stipriu, sumišusiu su 
dobilų bei žemės kvapu. Nepaliaujamu cikadų čiauškėjimu, virš žolės 
skraidančiais baltais drugeliais... dangaus mėlyne, kurios fone nėra elek- 
tros ar telefono laidų nei baltų juostų, kokias paskui save palieka reak- 
tyviniai lėktuvai. 

Ypač Džeką nustebina lygi žolės danga. Vaizdą gadina tik aplink jį 
priplotas mažas plotelis. Visa kita žolė tarsi siena stiebiasi aukštyn. Nėra 
jokio tako, vedančio nuo lauko krašto iki išvolioto plotelio. Tarsi jis bū- 
tų nukritęs iš dangaus. Žinoma, tai neįmanoma, dar vienas nuprotėjimo 
įrodymas, bet... 

- Nors kažkuria prasme aš tikrai nukritau iš dangaus. - Džeko bal- 
sas stebėtinai ramus. - Aš atvykau iš Viskonsino. Peršokau... į šitą vietą, 
peržengiau ribą. 

Suprantama, Ričardas tuojau pat ima prieštarauti, savo argumentus 
klauso. Tai viso labo tik Racionalusis Ričardas, sėjantis jo galvoje savo 
racionalius argumentus. Jam kartą jau teko tai išgyventi ir sugrįžti atgal 

su dar pakankamai nepažeistu protu... bet tuomet jam tebuvo dvylika. 
Tą rudenį jiems abiem buvo po dvylika... Tokio amžiaus ir kūnas, ir 
protas labiau elastingi. 

Džekas lėtai apsisuka aplink savo ašį, bet mato tiktai laukus ir už jų 
melsvai pilkus miškus. Galiausiai pastebi kaimo keliuką. Už jo - hori- 
zontas, stebėtinai mėlynas dangus bei jame vos pastebimi dūmai. 

"Tai negali būti malkomis kūrenama krosnis, - galvoja Džekas, - vis 
dėlto liepos mėnuo. O gal nedidelė gamykla? Arba..." 

Jis girdi švilpesį... ir ne vieną. Švilpesiai sklinda iš toli. Širdis ima 
smarkiau plakti, lūpos šiepiasi. 

- Prisiekiu Dievu, tenai Misisipė, - sako jis ir jam atrodo, jog žolė 
pritariamai linkčioja. - Ten Misisipė, čia ji kažkaip kitaip vadinama, o 
švilpimas - tai... 

Dar du švilpesiai sutrikdo vasaros dienos tylą. Vos girdimi. Todėl, 
kad atstumas didelis. Iš arti jie labai garsūs. Džekas tai žino. 

- Juk tai upe plaukiantis garlaivis. Velniškai didžiulis. Turbūt su 
vandenračiais. 

Džekas pasuka link kelio, tikindamas save, jog tai tik sapnas. Paėjęs 
maždaug šimtą jardų, jis atsisuka. Už jo nugaros liko tamsi išminta linija. 
Tai jis išmynė vienintelį taką per lauką. Gale lauko stovi klėtis ir vėjo 
malūnas. "Tai mano namas bei garažas, - pagalvoja Džekas. - Bent jau 
šitame pasaulyje". 

Jis žingsniuoja toliau, kelias vis arčiau, ir staiga pastebi, jog pietva- 
kariuose matosi ne tik dūmelis - iš tenai sklinda kažkokia vibracija. Nuo 
jos skauda galvą. Kažkaip keistai. Skausmas priklauso nuo to, kuria 
kryptimi jis žiūri. Pasisukus į pietus, nemaloni pulsacija sumažėja, 0 į 
rytus - visai dingsta. O kai sukasi, skausmas pasiekia maksimumą. Pa- 
našiai kaip su muse: tereikia ją pastebėti, ir atrodo, jog Zzirzimas vis stip- 
rėja. 

Džekas dar kartą sukiojasi, tikrindamas vibraciją. Pietūs - vibracija 
mažėja. Rytai - visai išnyksta. Šiaurė - pradeda stiprėti. Vakarai - paste- 
bimai sustiprėja. Pietvakariai - maksimali. Bum, bum, bum... Juoda, 
šlykšti vibracija, tarsi į galvą kaltų kūjis. Ir kvapas... dūmų... 

- Ne, ne dūmų, - sako Džekas. Vasaros žolė jam beveik iki krūti- 
nės, kelnės sušlapusios, virš galvos suka balti drugeliai, akys plačiai at- 
merktos, skruostai - balti kaip sniegas. Šiuo momentu jis vėl atrodo kaip 
dvylikmetis. Neaišku, kaip jam pavyko vėl virsti pačiu savimi... tik jau- 
nesniu ir turbūt geresniu. - Ne, tai ne dūmai, kvapas tarsi... 

Jį vėl pradeda pykinti. Todėl, kad tai pusiau supuvusios nupjautos 
mažosios Irmos Freno kojos kvapas. 

- Jaučiu Žvejo kvapą, - šnabžda Džekas. Jis žino, jog tai ne tik kva- 

pas, suvokia, kokia tai buvo vibracija. - Jaučiu Žvejo kvapą. Arba jo... 
arba net nežinau kieno. 

Jis vėl žingsniuoja. Įveikęs šimtą jardų, sustoja. Galvoje tylu. Pul- 
sacijos išėjo net neatsisveikinusios. Ir gerai. Džekas beveik pasiekia ke- 
lią, jungiantį Ardeną bei Sentraliją su Frenč Lendingu. Ir išgirsta kažko- 
kius duslius smūgius. 

Pasisukęs į kairę pusę, surinka iš nuostabos bei netikėtumo. Pro šalį 
bėga trys didžiulės rudos ilgaausės būtybės, tai iššokdamos iš aukštos 
žolės, tai vėl pasinerdamos į ją. Panašios į triušius, sukryžmintus su 
kengūromis. Išsprogusios akys tarsi priklijuotos prie snukių. Štai... per- 
bėga per kelią, sukeldamos fontanus dulkių. 

- Viešpatie! - Džekas nežino juoktis ar verkti. Trenkia delnu sau į 
kaktą. - Kas tai? Riči, ar gali pasakyti? 

Ričis, suprantama, negali. Jis sako Džekui, jog čia tik haliucinacija, 
nors cha, cha...cha... labai jau gyva, labai tikroviška. 

- Žinoma, - sutinka Džekas. - Milžiniški triušiai. Nuvesk mane į ar- 
timiausią "Anoniminių alkoholikų" skyrių. - Jis išeina į kelią, pasižiūri į 
pietvakarius. Į dūmų kepurę. Ar tenai gyventojai bijo artėjančio vakaro 
šešėlių? Bijo nakties? Bijo būtybių, grobiančių vaikus? Ar jiems reikalin- 
gas policininkas? Žinoma, reikalingas. Jie... 

Kažkas ant kelio guli. Džekas pasilenkia, pakelia beisbolo kepurę su 
"Milvokio aludarių" emblema. Jai ne vieta milžiniškų triušių pasaulyje. 
Bet kepuraitė tikra. Ji vaikiška. Džekas pažvelgia vidun, jau žinodamas, 
ką tenai ras. Ir randa užrašą ant baltos medžiagos skiautelės: "TAJUS 
MARŠALAS". Kepuraitė ne tokia šlapia, kaip Džeko kelnės, bet drėgna. 
Turbūt guli pakelėje nuo vakar. Logiška būtų manyti, jog berniuko pa- 
grobėjas atitempė jį čia, bet Džekas tuo netiki. Tačiau dar išlikusi vibra- 
cija perša kitą mintį, kitą vaizdą: Žvejys, paslėpęs Tajų patikimoje vieto- 
je, Žingsniuoja šituo kaimo keliu. Po pažastimi nešasi dėžutę nuo batų, 
suvyniotą į popierių ir apklijuotą pseudopašto ženklais. Ant galvos užsi- 
dėjęs Tajaus kepurę, tik ant paties viršugalvio, nes ji jam maža. Žudikas 
nenori kepurės padidinti, nors yra specialiai tam skirta plastmasinė juos- 
telė. Todėl, kad jis erzina Džeką Sojerį, vilioja, kviečia įsijungti į žaidimą. 

- Pagrobė berniuką mūsų pasaulyje, - murma Džekas. - Atnešė į šį 
pasaulį. Apraizgė, kaip voras apraizgo musę. Ar jis gyvas? Manau, jog 
taip. Nežinau kodėl. Turbūt todėl, kad man norisi tuo tikėti. Gerai, pa- 
likime tai... Po to žudikas nuėjo ten, kur paliko Irmą. Paėmė mergaitės 
koją ir atvilko man. Persikėlė į mano pasaulį, jog padėtų koją prie ma- 
no durų. Pakeliui turbūt pametė beisbolo kepuraitę. Galbūt ji netyčia nu- 
krito nuo galvos? 

Ne, Džekas taip nemano. Jam atrodo, kad šitas ožys, šitas, keičian- 


159 


tis pasaulius kaip pirštines niekšas, šitas mėšlo krūva specialiai paliko pa- 
kelėje beisbolo kepuraitę. Žinojo, jog Džekas čia užklys ir ją suras. 

Spausdamas prie krūtinės kepurę, visai kaip sporto aistruolis stadio- 
ne, skambant nacionaliniam himnui, Džekas užsimerkia bei susikaupia. 
Viskas dar paprasčiau, negu jis tikėjosi, kai kurie įgūdžiai išliko: kaip nu- 
lupti apelsiną, kaip važinėti dviračiu, kaip persikelti iš vieno pasaulio į kitą. 

"Tokiam berniukui, kaip tu, pigus vynas nereikalingas", - sako jam 
senas draugas Spidis Parkeris. Jo balse girdisi juokas. O Džekui sukasi 
galva, jį kažkas siūbuoja į šalis. O po akimirkos pasigirsta artėjančio au- 
tomobilio ūžimas. 

Jis pasitraukia į šalį, atsimerkia. Mato asfaltą... tai Norvilis, bet... 

Šaižus automobilio signalas rėžia ausį, apdulkėjęs senas "Fordas" 
pralekia pro šalį, tarp mašinos veidrodžio iš keleivio pusės ir Džeko So- 
jerio nosies - maždaug dešimt colių. Jis pajunta šilto oro bangą, degalų 
kvapą, išgirsta kažkokio kaimiečio balsą: "...traukis iš kelio, šūdžiau... 

- Negaliu pakęsti, kai mane vadina šūdžiumi kažkokio musių nutu- 
pėto karvių koledžo auklėtinis, - sako Džekas Racionaliojo Ričardo balsu 
ir priduria savo firminį: "Cha, cha!" Bet širdis nerami. Velniava, jis atsi- 
dūrė šitame pasaulyje prieš pat šito vaikino automobilio nosį. 

"Prašau, Džekai, nereikia kvailysčių, - prašo Ričardas. - Tu tik sap- 
nuoji." 

Bet Džekas žino, kad yra ne taip. Ir nors jis suglumęs dairosi, šir- 
dies gilumoje nėra jokios nuostabos. Pirma, jo rankose beisbolo kepu- 
raitė, ta pati, kurią dėvėjo pagrobtas berniukas Tajus. Antra, štai už to 
pakilimo - tiltas per Tamaraką. Kitame pasaulyje, kur pro šalį bėgioja 
milžiniški triušiai, jis nužingsniavo ne daugiau kaip mylią. O šitame - 
mažiausiai keturias. 

"Taip buvo ir anksčiau, kai Džekiui tebuvo šešeri, - galvoja vyriš- 
kis. - Kada Žmonės gyveno tik Kalifornijoje ir niekur daugiau." 

Bet kažkas čia ne taip. 

Džekas stovi pakelėje. Prieš keletą sekundžių čia buvo kaimo keliu- 
kas, o dabar asfaltas. Žiūri į Tajaus Maršalo beisbolo kepuraitę, mėgin- 
damas suvokti, kas ne taip ir kodėl. Jis žino, jog turbūt daugiau nepa- 
vyks persikelti į kitą pasaulį. Viskas buvo labai seniai, be to, nuo tryli- 
kos metų jis iš visų Jėgų stengėsi palaidoti atminties gelmėse šituos keis- 
tus vaikystės prisiminimus... Žodžiu, didžiąją savo gyvenimo dalį. Žmo- 
gus, šitiek paaukojęs, kad pamirštų, negali dabar, vos tik spragtelėjęs 
pirštais, laukti... 

Ir Džekas spragteli pirštais. Sako šiltam vasaros rytui: "Kas atsitiko, 
kai Džekiui buvo šešeri? - ir pats atsako į savo klausimą: - Kai Džekiui 
buvo šešeri, tėtis pūtė dūdą... 

- Ir ką tai reiškia? 

- Ne tėtis, - netikėtai priduria Džekas. - Ne mano tėtis. Deksteris 
Gordonas. O kompozicija vadinosi "Tėtis pučia dūdą". O gal albumas? 
Plokštelė? - Jis stovi, purto galvą, po to linksi. - Melodijos. Tėčio me- 
lodijos... "Tėtis pučia dūdą". - Ir prisiminimai ryškėja. Iš garsiakalbių 
sklinda Deksterio Gordono muzika. Džekis Sojeris už sofos žaidžia su 
mašinėlėmis. Žaislinis Londono taksi automobilis toks masyvus, jog 
sunku patikėti, kad jis tikrai žaislinis. Jo tėvas kalbasi su Ričardo tėvų. 
Filas Sojeris ir Morganas Sloutas. 

"Įsivaizduok, koks šitas vaikinas būtų čia," - pasakė dėdė Morganas, 
ir čia Džekis Sojeris pirmą kartą pažvelgė į Teritorijas. Kai Džekiui bu- 
vo šešeri, jis pirmą kartą sužinojo žodį. O... 

- Kai berniukui sukako dvylika, jis iš tikrųjų tenai nukeliavo, - pasa- 
kė jis. 

"Kvaila! - šaukia Morgano sūnus. - Visiškai... cha, cha!.. Dabar pa- 
sakysi man, jog danguje iš tiesų skraidė žmonės!" 

Dar nespėjus Džekui ką nors pasakyti mentaliniam savo bičiulio 
antrininkui, privažiuoja kitas automobilis. Sustoja. Pro langą įtariai (tai 
tik įprotis, tokia jos veido išraiška) žvelgia Elvena Morton, Henrio Lai- 
deno namų tvarkytoja: 

- Dėl Dievo, ką tu čia darai, Džekai Sojeri? 

Jis padovanoja moteriškei šypseną: 

- Kažkaip nesimiega, misis Morton. Nusprendžiau išvėdinti smegeninę. 

- Ir visada, norėdamas pravėdinti smegeninę, braidai po rasą? - 
klausia ji, šnairuodama į iki kelių sušlapusius jo džinsus. - Ar padeda? 

- Matyt, aš užsisvajojau. 

- Turbūt. Sėskis, parvešiu. Žinoma, jei jau smegeninė švari. 

Džekas negali nesišypsoti. Ji gera moteris. Primena mirusią jo mo- 
tiną. Kai sūnus nekantraudamas klausdavo, kada jie pietaus ir kas bus 
pietums, Lili Kavano dažnai atsakydavo: "Kepti balandžiai su svogūnais, 
vėjo pudingas, o desertui - padažas iš oro. O pietausime praėjus pusva- 
landžiui po to, kai..." 

- Tikiuosi, kiek tai įmanoma, šiandien jau prasiblaškei. - Jis apeina 
iš priekio seną rudos spalvos misis Morton "Tojotą". Ant keleivio sėdy- 
nės guli paketas, iš kurio kyšo salotų lapai. Džekas pastumia paketą į vi- 
durį ir atsisėda. 

- Nežinau, ar ankstyvam paukščiukui pavyksta praryti slieką, - au- 
tomobilis pajuda iš vietos, - bet ankstyvas pirkėjas "Rojaus parduotuvė- 
je" visada gauna šviežias daržoves. Tai aš tikrai žinau. Norėjau tenai pa- 
tekti anksčiau, nei pasirodo dykinėtojai. 

- Dykinėtojai? 

Jos žvilgsnis dar labiau įtarus. Moteris kiek pakreipia galvą, lūpos 
prasišiepia, tarsi ji būtų suvalgiusi kažką kartaus. 

- Susėda už prekystalio pusryčiauti ir kalbasi apie Žvejį. Kas toks jis 

galėtų būti, iš kur. Gal švedas, lenkas ar airis... Postringauja apie tai, ką 
jam padarytų, jeigu sučiuptų. O jį seniai jau būtų sučiupę, jei policijos 

viršininkas nebūtų bukaprotis Deilas Hilbertsonas. Jie taip kalba. Gerai 
jiems kalbėti, sėdi sau prie baro, vienoje rankoje kavos puodelis, kitoje 
- cigaretė. Dauguma jų gauna bedarbio pašalpas, nors jie apie tai nutyli. 
Mano tėvas kadaise sakydavo: "Parodyk man žmogų, kuriam liepos mė- 
nesį nėra noro ruošti Žiemai šieną, ir aš tau parodysiu tinginį, kuris 1šti- 
sus metus nė piršto nepajudina." 

Džekas įsitaiso ant priekinės sėdynės, įsiremia keliais į daiktadėžę ir 
stebi, kaip kelio juosta bėga po automobilio ratais. Netoli ir posūkis į jo 
keliuką. Kelnių apačia baigia išdžiūti ir širdis kiek nurimo. Sios moters 
draugija maloni tuo, jog nereikia stengtis palaikyti pokalbį... Elvena kal- 
ba už du. 

Džekas šypsosi, pakelia ranką, norėdamas paslėpti šypseną nuo mi- 
sis Morton. Ji gali paklausti, ką juokingo jis išgirdo. O ką į tai atsakyti? 
Kad jos liežuvis be kaulų? Vyriškį vėl užlieja minčių bei prisiminimų 
srautas. Nejaugi dar vakar jis mėgino prisiskambinti motinai, pamiršęs, 
kad ji mirusi? Toks įspūdis, jog tai vyko kitame gyvenime. Galbūt tada 
ir buvo kitas gyvenimas? Dievas mato, jis jau nebe tas žmogus, kuris 
šįryt iškėlė koją iš lovos, jausdamasis esąs pasmerktas. Energija jame 
kunkuliuoja... pirmą kartą nuo tos dienos, kai Deilas atvežė jį šituo pačiu 
keliuku ir parodė mažą, jaukų, buvusį savo tėvų namą. 

O Elvena Morton vis kalba ir kalba: 

- Turiu pripažinti, jog naudojuosi bet kokia dingstimi išeiti iš namų, 
kai jis pradeda dieną nuo Patrakėlio Mongolo. 

Šitaip misis Morton vadina Viskonsino žiurkę. Džekas supratingai 
linkčioja, nė neįtardamas, kad jo laukia susitikimas su žmogumi, pravar- 
de Patrakėlis Vengras. Gyvenimas pilnas netikėtumų. 

- Patrakėliu Mongolu jis visada pavirsta anksti rytais. Ne kartą sa- 
kiau jam: "Henri, jei tau būtina šitaip rėkauti, kalbėti visokias šlykštynes 
1r klausytis šitos baisios muzikos, kodėl šitą reikia daryti rytais? Juk pui- 
kiai Žinai, kad visa diena bus sugadinta." Ir tikrai dažniausiai po tokių 
persikūnijimų antrą dienos pusę jis praleidžia lovoje. Guli miegamajame 
ant kaktos užsidėjęs maišelį su ledu. Net nepusryčiauja. Vakarienę aš 1š- 
eidama palieku šaldytuve, bet kitą dieną jos niekada nerandu. Nors kaž- 
kodėl esu įsitikinusi, kad ji ją išmeta į šiukšlinę. 

Džekas numykia. Daugiau iš jo nieko ir nereikia. Moters žodžiai pra- 
plaukia jo nepalietę. Jis galvoja apie tai, kaip paims replėmis sportbatį ir 
įdės į plastikinį paketą. Po to nuveš į policijos nuovadą, o tada prasidės 
pagrindinis darbas. Reikia gerai pasižiūrėti, ar nėra dėžutėje dar ko nors, 
apžiūrėti vyniojamą popierių ir tas iškarpas iš cukraus paketų. Galbūt ša- 

lia kokio nors paukščio pamatys restorano ar kavinės pavadinimą. Žino- 
ma, tai mažas kabliukas, bet... 

- O jis atsako: "Misis Em, aš nieko negaliu sau padaryti. Kartais atsi- 
bundu Žiurke. Ir nors po to susilaukiu atpildo už savo elgesį, bet tuo mo- 
mentu jaučiuosi laimingas. Absoliučiai laimingas." Tada aš jo ir klausiu: 
"Kokia gali būti laimė klausytis muzikos apie vaikus, kurie nori žudyti sa- 
vo tėvus, valgyti žmonių embrionus ir užsiiminėti seksu su gyvuliais?" 

Vienoje dainoje tiesiai šviesiai apie tai ir dainuojama. Džekai, aš sa- 
vo ausimis girdėjau. O jis man atsako... Tr-r-r. Atvažiavome. 

Jie jau prie takelio, vedančio į Henrio namus. Džeko namų stogas 
matosi toliau, už ketvirčio mylios. Jo pikapas, stovintis šalia priebučio, 
iš tolo blizga saulėje. Paties prieangio iš čia nesimato, tenai gulinčios 
"dovanėlės" taip pat. Turbūt prieangis laukia ir negali sulaukti, kada nuo 
jo paims šitą kraupią šlykštynę. 

- Galiu tave pavėžėti iki namų, - sako misis Morton. - Nežinau, ko 
aš sustojau. 

Džekas vis dar galvodamas apie jo laukiančius baisius dalykus, šyp- 
sosi, purto galvą ir atidaro dureles. 

- Manau, dar kiek prasivėdinsiu. Tuo labiau turiu apie ką pamąstyti. 

Moteris vėl įtariai pažvelgia į jį. Ir Džekas mano, kad tą įtarumą ga- 
lima paaiškinti meile. Moteris žino, jog tik Džeko dėka Henrio gyveni- 
mas nušvito naujomis spalvomis, ir pasirengusi jį už tai mylėti. Bent jau 
Sojeris to tikisi... Staiga vyriškis pastebi, kad misis Morton net neužsi- 
minė apie beisbolo kepuraitę, kurią Džekas laiko rankose. Nors, kita 
vertus, kodėl turėtų? Sioje pasaulio dalyje kiekvienas vyras jų turi ne 
vieną. 

Jis žingsniuoja takeliu. Plaukai išsidraikę, susivėlę (dienos, kai jis 
lankydavosi prabangiose kirpyklose, liko praeityje, tai Kaulio apskritis, 
ir jis naudojasi senio Herbos Rauperio paslaugomis, kurio kirpykla įsi- 
kūrusi Čeizo gatvėje), eisena lengva kaip jauno berniuko. Misis Morton 
iškiša galvą pro langą ir šaukia: "Persirenk džinsus, Džekai! Kai tik su- 
griši namo! Ir padžiauk, nes dar susirgsi artritu!" 

Jis net neatsisukdamas pakelia ranką. 

- Būtinai! 

Po penkių minučių pasuka į savo takelį. Baimė ir depresija bent jau 
laikinai atsitraukė. Ekstazė taip pat. Tai gerai. Nedera policininkui pradėti 
tyrimą, kai jis apimtas ekstazės. 

Mintys sugrįžta prie misis Morton, cituojančios didįjį Henrį: "Nieko 
negaliu sau padaryti. Kartais atsibundu Žiurke. Ir nors po to susilaukiu 
atpildo už savo elgesį, tuo momentu jaučiuosi laimingas. Absoliučiai lai- 
mingas." 

Absoliučiai laimingas. Būdamas detektyvų, Džekas patyrė šitą jaus- 

mą. Kartais apžiūrinėdamas įvykio vietą, apklausdamas liudytoją, kuris 
akivaizdžiai žinodavo daugiau, negu norėdavo pasakyti... O jis, Džekas 
Sojeris, beveik visada tą jautė. Jam atrodė, jog tokį jausmą patiria ir dai- 
lidės, ir skulptoriai, ir architektai... Kiekvienas žmogus, kai pavyksta pa- 
daryti tai, ko jis siekia. Tik didžiausia bėda, jog Frenč Lendinge atsirado 
kažkas, kas džiūgauja žudydamas vaikus bei rydamas jų mažus kūnelius. 
Kažkas vis dažniau ir dažniau šitame mieste atsibunda Žveju. 


Džekas įeina į namus per atsarginį įėjimą. Sustoja virtuvėje, pasiima 
dėžutę didelių paketų su hermetiška juostele, porą šiukšlių maišų, šepetį, 
semtuką. Atidaro šaldiklį ir išpila pusę kubelių ledo į vieną iš šiukšlių mai- 
šų. Nusprendžia, jog užteks mergaitės kojai pūti, metas sustabdyti šitą 
procesą. 

Neria į kabinetą, paima bloknotą, juodą žymeklį, šratinuką. Svetai- 
nėje nuo židinio paima mažas žnyples. Išeina į priebutį. Dabar jis vėl lei- 
tenantas Sojeris. 

"AŠ POLICININKAS, - galvoja jis šypsodamasis. - Amerikietiško 
gyvenimo būdo gynėjas, nuskriaustų, sužalotų bei nužudytų draugas". 

„ Potojo žvilgsnis sustoja ties ant lentų gulinčiu dvokiančiu sportba- 
čiu, ir šypsena dingsta nuo veido. Sojeris pajunta tą patį gailestį, kurį 
jaučia kiekvienas eilinis žmogus, išvydęs tokį reginį. Jis daro viską, 
stengdamasis pagarbiai elgtis su nužudyto vaiko galūnių likučiais. Pri- 
siminęs visus skrodimus, kuriuose jam teko dalyvauti, Džekas suvokia, 
jog už kartais nešvankių medicinos ekspertų juokelių taip pat slypi žmo- 
giškas gailestis bei užuojauta. 

- Irma, ar tai tu? - tyliai ištaria jis. - Jei taip, padėk man. Pasikalbėk 
su manim. Atėjo laikas, kai mirusieji turi padėti gyviesiems. - Džekas 
priglaudžia prie lūpų pirštus ir pasiunčia sportbačiui oro bučinį. "Norė- 
čiau nužudyti žmogų... tiksliau - nežmogį, kuriam pakilo rankos tai pa- 
daryti. Nuplėšti nuo jo kūno odą. Stebėti, kaip jis pridės į kelnes iš bai- 
mės, po to pasiųsti į kitą pasaulį." 

Bet tai negarbingos mintys, ir Džekas gena jas šalin. 

Pirmas paketas skirtas sportbačiui su kojos liekanomis. Žnyplėmis 
jis atsargiai įdeda viską į paketą. Šį užklijuoja. Pažymi markeriu datą. 
Atsiverčia bloknotą ir šratinuku aprašo daiktinį įrodymą. Paketą įdeda į 
šiukšlių maišą, kuriame pribarsto ledo kubelių. 

Antras paketas skirtas beisbolo kepuraitei. 

Trečias - rudam vyniojamam popieriui. Kokią minutę Džekas pakėlęs 
laiko jį žnyplėmis, apžiūrinėdamas pseudopašto ženkliukus su paukščiais. 
Po kiekvienu paveikslėliu parašyta "PAGAMINTA "DOMINO". Ir viskas. 
Nėra kavinių ar restoranų pavadinimų. Jis įdeda popierių į paketą, užkli- 
juoja hermetišką juostelę, užrašo datą ir aprašo bloknote. 

Tuomet sušluoja plunksnas, susemia ir supila į ketvirtą paketą. Ke- 
lios plunksnos prilipusios prie dėžutės dugno. Džekas paima dėžutę, ap- 
verčia ją, ir širdis suspurda tarsi paukštė. Kažkas parašyta ant dėžutės 
dugno. Tokiu pačiu "Sarp" žymekliu, tokiomis pat pakrypusiomis raidė- 
mis. Tas, kas rašė, žinojo, kam rašo. Ne tokiam Džekui Sojeriui, kokį 
mes matome šitame pasaulyje. Tokiu atveju Žvejys būtinai būtų jį pava- 
dinęs Džeku Holivudu. | 

Tie žodžiai skirti vidiniam, niekam nematomam Džekui Sojeriui ir 
mažam berniukui, kuris vėliau užaugęs tapo Džeku "Holivudu" Sojeriu. 


Užsuk į užeigą "Užkąskime pas Edą", policininke. 
Tavo draugas - 
ZVEJYS 


- Tavo draugas, - murma Džekas. - O, taip. - Jis pakelia žnyplėmis 
dėžutę ir įdeda ją į antrą šiukšlių maišą. Po to sukrauna visus daiktinius 
įrodymus. Atrodo maždaug taip, kaip ir kiti daiktiniai įrodymai, kuriuos 
matome kriminaliniuose žurnaluose. 

Įeina į vidų bei surenka Henrio numerį. Bijo, kad atsilieps misis 
Morton, bet ne. Ačiū Dievui, ragelį pakelia pats Henris. Turbūt jis jau 
nebe Žiurkė, nors transformacija dar ne visai pasibaigusi - ragelyje gir- 
disi elektrinių gitarų gaudesys. 

Henris sako žinantis, kur yra buvusi užeiga "Užkąskime pas Edą", 
tik negali suprasti, ko Džekui tenai prireikė. 

- Juk tenai viskas jau sugriuvę, supuvę. Ir buvęs savininkas Edas Hil- 
bertsonas seniai miręs. Kai kas tuo net džiaugiasi, nes vienu mikrobų pla- 
tintoju Frenč Lendinge liko mažiau. Gerai dar, kad pavyko išvengti epide- 
mijos. Sveikatos apsaugos departamentui seniai derėjo užeigą uždaryti, 
bet Edas pažinojo reikalingus žmones, tarp jų ir Deilą Hilbertsoną... 

- Ar jie giminaičiai? - domisi Džekas. 

- Žinoma, po velnių. - Paprastai Henris neleidžia sau taip kalbėti, 
bet Džekas supranta, kad jo draugo galvoje dar tebegyvena Viskonsino 
žiurkė. Džekas ne kartą girdėjo Henrį staiga prabylant Džordžo Retba- 
no balsu, o atsisveikindamas jis dažnai per petį sviesdavo: "Ding dong" 
arba "Aivi daivi". Taip visada sakydavo išėjęs į eterį Šeikas. 

- Kur tai yra? - klausia Džekas. 

- Sunku nupasakoti. - Jo balsas susierzinęs. - Šalia žemės ūkio 
technikos prekybos centro... "Golco". Jei ant plento ir buvo posūkio ro- 
dyklė, tai ją jau seniai nuėmė. Tu turbūt mokeisi dar pirmoje klasėje, kai 
Edas Hilbetrsonas pardavė savo paskutinį žlėgtainį. O kam tau šito pri- 
reikė? 

Džekas žino, jog tai prieštarauja kriminalistinei praktikai - pašalinių 

negalima kviesti į nusikaltimo vietą, ypač jei tai žmogžudystės vieta... 
bet juk ir pats tyrimas į jokius nustatytus rėmus netelpa. Vieną iš daik- 
tinių įrodymų jis rado paraleliniame pasaulyje, apie kokias normas dar 
gali būti kalba. Suprantama, jis ir pats galėtų surasti šitą apgriuvusią už- 
eigą, kas nors "Golce" parodytų kelią. Bet... 

- Žvejys ką tik man atsiuntė Irmos Freno sportbatį, - atsako Dže- 
kas. - Drauge su pėda. 

Henris garsiai atsidūsta. 

- Henri? Ar tau viskas gerai? 

- Taip. - Balsas ramus, bet jaučiasi, jog bičiulis sukrėstas. - Kaip tai 
baisu. Kokia nelaimė ir mergaitei, ir jos motinai. - Pauzė. - Ir tau. Ir 
Deilui. - Vėl pauzė. - Ir visam miestui. 

- Taip. 

- Džekai, tu nori, kad nuvežčiau tave į tą vietą? 

Jis žino, jog Henris gali tą padaryti. Jam tai menkniekis. Aivi daivi. 
Dėl to ir paskambino Henriui. 

- Taip. 

- Ar pranešei policijai? 

- Ne. 

"Jis manęs paklaus kodėl, ir ką tuomet jam pasakysiu? Kad nenoriu, 
jog kas nors iš policijos painiotųsi tenai ir apžiūrėtų nusikaltimo vietą, 
nes negaliu jiems šito patikėti. Netgi Deilui. Baiminuosi, kad jie ims elg- 
tis kaip dramblys indų parduotuvėje?" 

Bet Henris neklausia. 

- Lauksiu prie įvažiavimo tako. Tik pasakyk, kada turėčiau tenai 
būti. 

Džekas pagalvoja, ką jam dar reikia padaryti su daiktiniais įrodymais. 
Paskutinė operacija - tai uždaryti dėžėje po pikapo kėbulu. Primena sau, 
kad būtinai turi pasiimti mobilųjį telefoną. Kai tik aptiks Irmos palaikus ir 
atliks pirminę apžiūrą, tuojau pat paskambins į policiją. O jau tada galės 
imtis bylos Deilas su savo vyrukais. Tada, jei tik panorės, galės atvesti į 
nusikaltimo vietą ir visą mokyklos orkestrą. Jis pažiūri į laikrodį. Beveik 
aštuonios. Nejaugi taip vėlu? Kitame pasaulyje atstumai trumpesni. Jis pri- 
simena. Bet ar laikas bėga greičiau? Ar jis tik nebemoka skaičiuoti? 

- Po aštuonių penkiolika. Kai atvažiuosime į vietą, tu sėdėsi kabino- 
je, kol pasakysiu, jog galima išlipti. 

- Supratau, mon capitaine. 

- Ding dong. - Džekas padeda ragelį ir sugrįžta į priebutį. 


Įvykiai klostosi ne taip, kaip manė Džekas. Jam nepavyksta pir- 
mam apžiūrėti įvykio vietą ir pajusti žudiko kvapą. Be to, antroje dienos 
pusėje ir taip įtempta Frenč Lendingo situacija vos neperžengia ribos. 

Nors čia veikė daugybė faktorių, pagrindine įtampos priežastimi tampa 
Patrakėlis Vengras. 

Šioje pravardėje yra kruopelytė mažiems miesteliams būdingo nuošir- 
daus humoro... Čia liesą banko klerką parvardžiuoja Didžiuoju Džo, o 
knygyno pardavėją, kuris be akinių nemato net knygų pavadinimų, vadina 
Erelio Akimi. Arnoldas Chrabovskis pats mažiausias ir smulkiausias Deilo 
Hilbertsono komandoje. Debė Anderson ar Pema Stivens sunkesnės bei 
aukštesnes už jį. Patrakėlis Vengras - labai rami būtybė, net rašydamas 
baudos kvitą jis nuolat atsiprašinėja, nors Deilas daug sykių įspėjo jį šito 
nedaryti. Suprantama, jog apklausą jis pradėdavo žodžiais: "Atleiskite, bet 
aš norėčiau žinoti..." Todėl Deilas stengiasi nesiųsti jo į miesto centrą bei 
nepalikti budinčioje dalyje, kur visi jį pažįsta ir elgiasi su juo nelabai pa- 
garbiai. Jis važinėja po miesto pradines mokyklas, kur veda "Policijos pa- 
mokėles", pasakoja vaikams apie tvarkos sergėtojų vaidmenį bendruome- 
nės gyvenime. Mažyliai, kurie net nenutuokia, jog priešais juos Patrakėlis 
Vengras, tiesiog dievina jį. Kai vidurinėje mokykloje jis pasakoja apie tai, 
kokios pasekmės laukia girtaujančių, vartojančių narkotikus ar kodėl ne- 
reikia važinėti dideliu greičiu, jaunuoliai snaudžia arba siuntinėja vieni ki- 
tiems raštelius. Tačiau visi kaip vienas pripažįsta, kad jo nedidelis automo- 
bilis "Pontiakas" su užrašu "TIESIOG PASAKYK NE" ant kiekvieno bor- 
to (kovos su narkotikais programos dalis) - tai tikrai "kieta". Nors, jei at- 
virai, patrulis Chraboskis - nei šis, nei tas... 

Tačiau aštuntajame XX amžiaus dešimtmetyje jis buvo atsarginis 
Sent Luiso "Kardinale" pitčeris (kamuoliukų padavėjas), po to - Kanzaso 
"Karalių". Labai neblogai žaidė, ir tada jį vadino Elu Chrabovskiu. Į aikš- 
tę jis ne išeidavo, o iššokdavo. Ir jau prieš pirmą metimą nusisukdavo 
nuo ketčerio (kamuoliukų gaudytojo), pakreipdavo galvą, sugniauždavo 
kumščius, įkvėpdavo pilna krūtine, nusiteikdamas žaidimui. Paskui at- 
sisukdavo ir prasidėdavo metimai. Jis mesdavo taip, kad dažniausiai ka- 
muolys praskriedavo pro pat beterio (kamuoliukų atmušėjo) pasmakrę. 
Štai tada jį ir praminė Patrakėliu Vengru. Net ir aklas galėjo pastebėti, 
kad jis geriausias iš atsarginių beisbolo žaidėjų abiejose profesionaliose 
lygose. Pravardė jam prilipo. Prieš kelerius metus jis netgi mėgino už- 
siauginti grėsmingus ilgus ūsus, kokius turėjo, kol žaidė beisbolą. Bet 
dabar jo ūsai kėlė tiktai juoką, ir jis nusiskuto. 

Frenč Lendinge gyvenantis Patrakėlis Vengras - geras žmogus. Jis 
stengiasi kiek galėdamas. Tačiau ramios dienelės baigėsi, Frenč Lendin- 
ge prasidėjo kažkoks abala opopanaksas, o Patrakėlis Vengras iš tų po- 
licininkų, kurių Džekas bijo labiausiai. Ir šįryt, pats to nenorėdamas, Ar- 
noldas Chrabovskis tikrai pablogino ir taip jau sudėtingą situaciją. 


Žvejys paskambino 911 linija iš pat ryto. Buvo dešimt minučių 

devintos. Tuo momentu Džekas baigė rašyti į savo bloknotą paskuti- 
nius žodžius, o Henris žingsniavo takeliu, mėgaudamasis vasaros ryto 
kvapais, nepaisant to, jog Džekas gerokai sugadino jam nuotaiką. Skir- 
tingai nuo kitų policininkų, Patrakėlis Vengras tiksliai laikosi nurodytų 
instrukcijų, kurios padėtos šalia 911 linijos telefono aparato. 


ARNOLDAS CHRABOVSKIS. Alio, tai Frenč Lendingo policijos 
nuovada. Kalba patrulis Chrabovskis. Jūs paskambinote telefonu 911. 
Ar atsitiko kas nors neįprasto? 

( Neaiškūs garsai... galbūt kosėjimas'?) 

A.CH. Alio, patrulis Chrabovskis klauso. Ar jūs... 

SKAMBINANTIS. Sveikas, trintuke. 

A.CH. Kas jūs? Ar kas nors atsitiko? 

S. Atsitiko jums. Tikrai ne man. 

A. CH. Prašau pasakyti, kas kalba. 

S. Tavo baisiausias košmaras. 

A. CH. Sere, ar galiu sužinoti jūsų pavardę ir vardą? 

S. Alala. Abala dun. (statiniai trikdžiai). 

A. CH. Sere, aš ne... 

S. Aš - Žvejys. 

( pauzė) 

S. Kas tau? Išsigandai? Šito ir tikėjausi. 

A. CH. Sere... ė... sere. Būsite nubaustas už melagingą skambutį 
911 linija... 

S. Rimbai pragare ir grandinės Požemio karalystėje. 

A. CH. Sere, jeigu pasakytumėte savo vardą... 

S. Mano vardas legionas... Aš žiurkė, tūnanti po visatos pluta. Taip 
pasakė Robertas Frostas* (skambinantis juokiasi ). 

A. CH. Sere, jeigu jūs palauksite, galiu pakviesti prie telefono poli- 
cijos viršininką... 

S. Užsičiaupk ir klausykis, trintuke. Juostelė sukasi? Tikiuosi, kad 
taip. Galėčiau sulaužyti jūsų magnetofoną, jei tik to panorėčiau, bet man 
nesinori. 

A. CH. Sere, aš... 

S. Pabučiuok man į šikną, beždžione. Palikau jums vieną... ir man 
nusibodo laukti, kada jūs surasite ją. Užsukite į "Užkąskime pas Edą". 
Jos kūnas jau kiek apiręs, bet buvo tikrai skanus. 

A. CH. Kurjūs? Kas jūs? Jei tai pokštas... 

S. Perduok mano linkėjimus-tam snargliui policininkui... 


* Robertas Frostas (1874 - 1963) - amerikiečių poezijos patriarchas, vienas iš labiau- 
siai skaitomų poetų. 

*X XX 


Kai Patrakėlis Vengras pakėlė telefono ragelį, jo pulsas buvo šešias- 
dešimt aštuoni dūžiai per minutę. O kai 8:12 baigėsi pokalbis, Arnoldo 
širdis daužėsi kaip patrakusi, veidas išbalo. Kalbėdamas jis pasižiūrėjo į 
abonento numerį ir jį užrašė, bet ranka taip drebėjo, jog paskutinis skai- 
čius nušoko per dvi eilutes žemyn. Kai Žvejys nutraukia ryšį, Chrabov- 
skis yra sutrikęs, apstulbęs, jis mėgina paskambinti šviečiančių numeriu, 
visai pamiršęs, kad 911 linijos ryšys vienpusis. Nusikeikęs numeta rage- 
lį. Atrodo jis taip, tarsi ką tik jį kažkas būtų apkandžiojęs. 

Chrabovskis griebia šalia stovinčio juodo telefono ragelį. Mėgina 
surinkti numerį, bet pirštai nepaklusnūs, jis iškart spusteli du mygtukus. 
Vėl nusikeikia, ir su kavos puodeliu praeinantis pro šalį Tomas Lundas 
klausia: 

- Ar kas nors atsitiko, Arni? 

- Kviesk čia Deilą! - šaukia Patrakėlis Vengras. Tomas iš netikėtu- 
mo pasimuisto, kava išsilieja jam ant rankos. - Greičiau pakviesk jį čia! 

- Bet kas ten... 

- GREIČIAU, velniai rautų! 

Tomas dar akimirką sutrikęs spokso į bendradarbį, po to skuba į 
viršininko kabinetą, ketindamas pasakyti, jog Patrakėlis Vengras turbūt 
susipyko. su protu. 

Deilas Hilbertsonas išeina iš kabineto su savo kavos puodeliu. Paa- 
kiuose juodi ratilai, raukšlės lūpų kampučiuose daug gilesnės negu prieš 
keletą dienų. 

- Arni, kas... 

- Perklausykite paskutinį įrašą, - pertraukia jį Arnoldas Chrabov- 
skis. - Manau, jog tai buvo... alio! - šaukia jis, sėsdamasis už budėtojo 
stalo ir išmėtydamas ten gulinčius popierius. - Alio, kas kalba? 

Jis klauso. 

- Tai policija, kas daugiau. Patrulis Chrabovskis. O dabar kalbėkite. 
Kas jūs? 

Tuo metu Deilas, užsidėjęs ausines, pasibaisėjęs klausosi paskutinio 
skambučio 911 linija įrašo. "Šventas Dieve", - galvoja jis. Pirma jo min- 
tis buvo paskambinti Džekui Sojeriui ir paprašyti jo pagalbos. Maldauti 
padėti, kaip maldauja pagalbos mažas berniukas, kuriam durimis pri- 
žnybo pirštus. Bet Deilas susitvardo, suvokia, jog tai jo darbas ir jis pri- 
valo jį atlikti. Be to, Džekas su Fredu Maršalu išvažiavo į Ardeną, kur 
ketina pasimatyti su išprotėjusia Fredo žmona. Bent jau ketino važiuoti. 

Policininkai renkasi prie budėtojo stalo: Lundas, Ščeda, Stivens. 
Pažvelgęs į juos, Deilas mato suapvalėjusias akis, sutrikusius veidus. O 
tie, kurie dabar budi miesto gatvėse? Tie, kurie šiuo metu ne tarnyboje? 
Jiems nė kiek ne lengviau. Štai kad ir Bobui Diulakui... Jį apima siaubas, 

neviltis. Juk tai košmaras. Sunkvežimis be stabdžių rieda šlaitu žemyn 
tiesiai į vaikų žaidimo aikštelę... 

Hilberstonas nusiima ausines, kiek nusidrėskia ausį, tačiau skaus- 
mo nejaučia. 

- Iš kur skambino? - klausia Chrabovskio. Tas dar sėdi kaip suak- 
menėjęs. Deilas sugriebia jį už peties, papurto. - Iš kur skambino? 

- Iš parduotuvės "Nuo septynių iki vienuolikos", - atsako Patrakėlis 
Vengras. Deilas girdi, kaip Denis Ščeda aikčioja. - Netoli tos vietos, kur 
dingo Tajus Maršalas. Ką tik kalbėjau su misteriu Radžanu Pateliu. Tai 
dienos metu dirbantis pardavėjas. Pagal numerį jis nustatė, jog skambin- 
ta iš telefono automato, esančio išorinėje pusėje. 

- Ar jis matė, kas skambino? 

- Ne. Buvo sandėliuke, priiminėjo alų. 

- Tu įsitikinęs, jog ne pats Patelis skambino? 

- Taip. Jam būdingas išskirtinis indiškas akcentas. O tas tipas... 
Deilai, jūs juk girdėjote. Jo balsas niekuo neišsiskiria. 

- Kas čia vyksta? - klausia Pema Stivens. Ji numano, jie visi nu- 
mano. Juos domina tik smulkmenos. - Kas atsitiko? 

Deilas suvokia, jog tai pats tikriausias būdas juos įtikinti, jog būtina 
nedelsiant veikti, todėl jis paleidžia įrašą... per garsiakalbį. 

- Aš važiuoju į buvusią užkandinę, - pareiškia jis, visiems nutilus. - 
Tomai, tų su manim. 

- Taip, sere, - atsako Tomas Lundas. Iš susijaudinimo jis visas virpa. 

- Man iš paskos važiuoja keturios budinčios mašinos. - Didžioji Dei- 
lo smegenų dalis nefunkcionuoja, ji virto ledu, tačiau instrukcijas jis 
prisimena. "Su instrukcijomis bei policijos nuovados darbo organizavi- 
mu aš susitvarkau, - galvoja jis. - O štai sučiupti nusikaltėlį maniaką nie- 
kaip nepavyksta." - Važiuosite poromis. Denis, tu bei Pema - pirmu au- 
tomobiliu. Išvyksite po penkių minučių. Be švyturėlių ir be sirenos. Kuo 
ilgiau niekas apie jus nežinos, tuo visiems bus geriau. 

Denis, Ščeda bei Pema susižvalgo, pasižiūri į Deilą. Tas gręžia aki- 
mis vargšą Patrakėlį Vengrą. Paskiria dar tris poras... paskutinė - Ditas 
Džespersonas ir Bobas Diulakas. Bobas - vienintelis, kuris jam ten rei- 
kalingas. Kiti tik tam, jei, neduok Dieve, teks tramdyti žmonių minią. Vi- 
si turi išvykti, laikydamiesi penkių minučių intervalo. 

- Leiskite ir man važiuoti, bose, - maldauja Chrabovskis. - Ar galima? 

Deilas prasižioja, ketindamas pasakyti, jog Arnis jam reikalingas 
nuovadoje, bet sutinka maldaujantį rudų akių žvilgsnį. Jis negali igno- 
ruoti to, ką mato šitose akyse. 

- Štai ką tau pasakysiu, Ani. Kai praneši visiems, paskambink De- 
bei. Jei įkalbėsi ją pasilikti nuovadoje, važiuok į "Užkąskime pas Edą". 

Chrabovskis patenkintas linkčioja. Deilas vos nepradeda šypsotis. 

Jis žino, kad netrukus Debė pasirodys nuovadoje, net jei Chrabovskiui 
teks ją atvilkti už plaukų. 

- Su kuo man važiuoti, Deilai? 

- Atvažiuok vienas. Savo "Pontiaku". Tik atmink: jei išvažiuosi ne- 
sulaukęs tave pakeisiančio žmogaus, jau rytoj gali ieškotis naujo darbo. 

- O, nesijaudinkite, - atsako Chrabovskis ir iš susijaudinimo kalba 
su švedišku akcentu. Nieko nuostabaus, nes Sentraliją, kur jis užaugo, 
anksčiau vadindavo Švedų balsu. 

- Eime, Tomai, - sako Deilas. - Tik paimsime... 

- Ė... bose? 

- Kas, Arni? 

- Ar man paskambinti detektyvams iš policijos valdybos Braunui ir 
Blekui? 

Denis Ščeda su Pema Stivens juokiasi. Tomas šypsosi. Deilas - ne. 
Jo širdis, kuri jau ir taip yra rūsyje, leidžiasi dar žemiau. "Rūsys, ponai 
bei ponios, bergždžios viltys iš kairės, prarastos iliuzijos - iš dešinės. 
Paskutinė stotelė, visi išlipa." 

Peris Braunas ir Džefas Blekas. Deilas visai juos pamiršo. Dabar tai 
jie tikrai nušalins Deilą nuo vadovavimo bylos tyrimui. 

- Jie motelyje "Paradiz", - tęsia Patrakėlis Vengras. 

- Aš... 

- Ir apskritis, - nerimsta Vengras. - Nepamirškite jos. Ar norite, 
kad paskambinčiau medicinos bei techniniams ekspertams? Jie apsirū- 
pinę puikia šiuolaikine technika. Mūsų policijos nuovada tokių turtų net 
sapne nematė. 

Deilas stovi nuleidęs galvą. Taip, jį tikrai nušalins nuo vadovavimo 
bylos tyrimui. Jam staiga kyla noras laikyti visus siūlų galus savo ran- 
kose. Nors ši byla kelia tik baimę bei neapykantą. Žvejys - monstras. Bet 
ne apskrities, ne valstijų... o Frenč Lendingo monstras. Ir asmeniškai 
Deilo Hilbertsono. Todėl jis nori sutvarkyti viską pats. Tai ne dėl asme- 
ninio prestižo, tai nėra siekimas išsaugoti policijos nuovados viršininko 
pareigas. Jis privalo sugauti Žvejį, todėl, kad šitas niekšas pasikėsino į 
tai, kuo Deilas tikėjo, kas jam visada buvo svarbiausia gyvenime. Jei jis 
ištartų šias mintis balsu, vargu ar būtų teisingai suprastas. Bet tai tiesa. 
Jis staiga pradeda niršti ant Džeko. Jeigu Holivudas iškart būtų įsijungęs 
į tyrimą, galbūt dabar... 

Jei mintys būtų arkliai, visi vargšai jodinėtų raiti... Jis privalo infor- 
muoti apskritį, bent jau todėl, kad į nusikaltimo vietą galėtų atvykti me- 
dicinos ekspertai. Ir valstijos policijos valdybai turi pranešti. Bet tik po 
to, kai pats pamatys, kas ten už "Golco"... Ir ką ten Zvejys pridirbo. Ne 
anksčiau. 

Ir galbūt jam pavyks aptikti to išgamos pėdsakus. 

- Pasirūpink, kad visi mūsų automobiliai ištvyktų, laikydamiesi pen- 
kių minučių intervalo, kaip jau sakiau, - pakartoja Deilas. - Tada paso- 
dink Debę į budėtojo kėdę. Tegul ji paskambina detektyvams iš policijos 
valdybos... ir į apskritį. Man reikia laiko, kad galėčiau viską ramiai su- 
virškinti. 

- Aha, - linkteli Arnas. š 

- Ir niekam daugiau neužsimink nei apie Žvejo skambutį, nei apie 
mūsų reakciją. Niekam. Antraip gali kilti panika. Ar supratai? 

- Žinoma, bose, - atsako Vengras. 

Deilas žiūri į laikrodį. Aštuonios dvidešimt šešios. 

- Eime, Tomai. Mums metas. Laikas nelaukia. 


Patrakėlis Vengras niekada nerodė tokio uolumo. Ir keista - viskas 
kaip sviestu patepta. Netgi Debė Anderson sutinka pabudėti nuovadoje. 
Tik jis niekaip negali pamiršti balso telefono ragelyje. Grubus, gergž- 
džiantis, bet be akcento, priklauso žmogui, visą gyvenimą praleidusiam 
šiuose kraštuose. Tarsi neišsiskiriantis, tačiau niekaip neišeina iš galvos. 
Patrakėlio Vengro neįžeidė skambinusio žodžiai. Pamanykite, pavadino 
trintuku. Laisvadieniais bare dar ne tai gali išgirsti. Jam neduoda ramy- 
bės kiti žodžiai. "Rimbai pragare ir grandinės požemio karalystėje. Mano 
vardas - legionas". Suprantama, kodėl. Ir abala. Ką tai reiškia? Arnoldas 
Chrabovskis šito nežino. Tik kažkodėl nuo to žodžio kūnas eina pagau- 
gais. Tarsi tai būtų žodis iš kažkokios slaptos knygos, kuria kažkas nau- 
dojasi, norėdamas iškviesti demoną. 

Kai nerimas apsėda Arnoldą, ir jis neranda sau vietos, yra tik vienas 
žmogus, galintis pagelbėti. Tai jo žmona. Jis supranta, kodėl Deilas įsa- 
kė niekam nieko nepasakoti, bet Pola... Jiedu vedę jau dvidešimt metų, 
1r Pola - jo antroji pusė. Norėdamas numalšinti nerimą, jis padaro lem- 
tingą klaidą - atsiveria žmonai. Paskambina ir papasakoja, jog vos prieš 
pusvalandį kalbėjosi telefonu su Žveju. Taip, taip, būtent su Zveju! Pa- 
pasakoja, kur guli Irmos Freno kūnas, kur nuvažiavo Deilas bei Tomas 
Lundas. Zmona teiraujasi, ar jam viskas gerai. Jos balsas dreba iš susi- 
jaudinimo, ir Patrakėliui Vengrui tai patinka. Jis ir pats visas virpa. Jie 
kalbasi dar keletą minučių, ir kai Arnoldas padeda ragelį, pajunta, jog 
nuotaika po truputį taisosi. Žvejo balso sukeltas siaubas traukiasi. 

Pola Chrabovski - kuklumo pavyzdys. Ji tikrai moka laikyti paslap- 
tį. Tiktai dvi pačios geriausios draugės iš jos sužino apie "Edo" griuvė- 
siuose esantį dingusios mergaitės kūną. Jos abi prisiekia niekam nepra- 
sitarsiančios. Tačiau jau po valandos, dar Debei Anderson nespėjus pra- 
nešti apie įvykį Viskonsino detektyvams bei medicinos ekspertams, vi- 
sas miestas žino, jog policija užeigos "Užkąskime pas Edą" griuvėsiuose 
rado... pustuzinį nužudytų vaikų. | 

O gal ir dar daugiau. 

10 skyrius 


Kai policijos automobilis (už vairo sėdi Tomas Lundas) pasuka į 
Trečiąją gatvę (švyturėliai užgesinti, sirena tyli) ir rieda link Čeizo gat- 
vės, Deilas išsitraukia piniginę bei pradeda raustis tarp joje susikaupusio 
šlamšto: kažkieno vizitinių kortelių, sulankstytų popieriaus lapų, šunų 
nuotraukų... Galiausiai randa tai, ko jam reikėjo. 

- Ką veikiate, bose? - domisi Tomas. 

- Ne tavo reikalas. Vairuok automobilį. 

Deilas paima telefoną, raukosi, surenka Džeko mobilaus telefono nu- 
merį. Išgirdęs balsą, pradeda šypsotis, bet netrukus šypsena dingsta, an- 
takiai susiraukia. Balsas pažįstamas, tarsi turėtų žinoti, kas jis toks, bet... 

- Alio? Kalbėkite, kad ir kas jūs esate, arba ilsėkitės ramybėje. 

Čia Deilas supranta, su kuo jis kalba. Jei ne stresinė situacija, būtų 
iškart atpažinęs... 

- Henri? - išsprūsta jam. - Dėde Henri, ar tai tu? 


Jie kaip tik užvažiuoja ant tilto per Tamaraką, kai Džeko kelnių ki- 
šenėje suskamba mobilusis telefonas. Jis ištraukia telefoną ir paduoda 
Henriui. 

- Imk, pakalbėk. Mobilieji telefonai sukelia smegenų vėžį. 

- Vadinasi, man galima jais naudotis, o tu turi saugotis vėžio. 

- Būtent. 

- Už tai aš ir myliu tave, Džekai. - Henris prikiša prie ausies telefo- 
ną. - Alio? - Ir po pauzės: - Kalbėkite, kad ir kas jūs esate, arba ilsėki- 
tės ramybėje. - Džekas meta į jį žvilgsnį ir vėl sutelkia dėmesį į kelią. Jie 
artėja prie "Rojaus parduotuvės", tos pačios, kur ankstyvų pirkėjų laukia 
geriausios šviežios daržovės. - Taip, Deilai. Tai tikrai tavo gerbiamas... 
- Henris klauso, tuo pat metu ir raukydamasis, ir šypsodamasis. - Aš 
Džeko automobilyje. Jis irgi su manim. Džordžas Retbanas šįryt nedir- 
ba, nes radijo stotis transliuoja tiesiogiai iš vasaros maratono La Riv... 

Jis vėl klauso, po to kalba: 

- Jei tai "Nokia", o spendžiant iš garso, tikriausiai taip ir yra, tinklas 
greičiausiai skaitmeninis, o ne analoginis. Palauk. - Jis atsisuka į Džeką: 
- Ar tavo telefonas "Nokia"? 

- Taip, bet koks... 

- Skaitmeniniame tinkle sudėtingiau klausytis pokalbių, - aiškina 
Henris, po to sako į ragelį: - Tinklas skaitmeninis. Sujungiu jus. Esu įsi- 
tikinęs, jog Džekas tau paaiškins. - Henris perduoda jam telefoną, sude- 
da ant kelių rankas ir žiūri pro langą, tarsi grožėdamasis gamta. "Gal ir 
grožisi, - pagalvoja Džekas. - Gal vietoje jo akių - lokatoriai... kaip šikš- 
nosparnių." 

Jis įsuka į 93-iojo plento pakraštį. Džekas apskritai nemėgsta mobi- 
liųjų telefonų, tuo labiau kalbėti ir vairuoti vienu metu. Be to, Irma Fre- 
no niekur nedings. Nepabėgs. 

- Deilai? - sako jis. 

- Kur tu esi? - klausimu atsako Deilas, ir Džekas iškart suvokia, jog 
Žvejys nesėdėjo sudėjęs rankų. "Kad tik tas monstras nieko daugiau ne- 
nužudytų, - galvoja jis. - Apsaugok, Viešpatie." - Kodėl Henris su tavi- 
mi? Ar Fredas Maršalas taip pat su jumis? 

Džekas pradeda jam pasakoti apie pasikeitusius planus, bet Deilas jį 
pertraukia: 

- Nežinau, ką tu dabar darai, bet noriu, jog nedelsiant atvažiuotum 
į tą vietą, kuri kadaise vadinosi "Užkąskime pas Edą". Tai netoli "Golco". 
Henris tau parodys kelią. Džekai, Žvejys paskambino į policijos nuovadą 
911 linija. Pasakė mums, jog tenai Irmos Freno kūnas. Vardo, supran- 
tama, nesakė, kalbėjo "ji", "jos", bet mes ir taip viską supratome. 

Deilas vis dar kalba... 

- Tu man reikalingas, Džekai. Aš... 

- Mes irgi tenai važiuojam, - ramiai atsako Džekas, nors šiuo metu 
jie niekur nevažiuoja, o sustoję kelkraštyje. 

- Ką? 

Ir Džekas pasakoja Frenč Lendingo policijos viršininkui apie rytą 
gautą siuntinį, puikiai suvokdamas, jog Henris, kuris vis dar spokso į 
langą, gaudo kiekvieną žodį. Sako Deilui, kad prikimštoje plunksnų dė- 
žutėje nuo batų gulėjo Irmos Freno pėda, o ant dėžutės buvo padėta 
Tajaus Maršalo beisbolo kepuraitė. 

- Švent... - Deilui užgniaužia kvapą. - O, šventas šūde! 

- Sakyk man, ką tu padarei? - prašo Džekas. Ir Deilas jam pasako- 
ja. Sojeriui nepatinka Arnoldui Chrabovskiui skirtas vaidmuo, jam visa- 
da atrodė, jog šitas žmogus nesugeba elgtis, kaip dera policininkui, kad 
ir kaip stengtųsi. Tiesiog žmogui neduota... Los Andžele tokių pareigū- 
nų stengdavosi atsikratyti. 

- O kaip dėl telefono "Nuo septynių iki vienuolikos"? 

- Tai telefonas automatas, - atsako Deilas, tarsi aiškintų mažam vaikui. 

- Taip, bet ten gali būti pirštų antspaudai. Žinoma, ten daugybė 
pirštų antspaudų, tačiau ekspertizė gali nustatyti, kurie patys naujausi. 
Nesunkiai. Jis galėjo užsidėti pirštines, o galėjo ir ne. Jam jau nepakanka 
tik žudyti, jis perėjo į antrą fazę - ketina su tavim pažaisti. Galbūt netgi 
nori, jog jį pagautų ir sustabdytų. 

- Telefonas. Pirštų antspaudai. - Iš balso jaučiasi, kad Deilas prie- 
kaištauja sau dėl tokios apmaudžios klaidos. Džekui jo gaila. - Džekai, aš 
nesusidorosiu. Esu visai sutrikęs. 

Džekas puikiai supranta, jog ne laikas dabar priekaištauti policijos 
viršininkui. Yra svarbesnių reikalų. 

- Ką tu gali nusiųsti prie telefono? 

- Manau, Ditą Džespersoną bei Bobą Diulaką. 

"Bobas, - galvoja Džekas. - Pernelyg šaunus, kad galima būtų il- 
gam palikti jį prie parduotuvės "Nuo septynių iki vienuolikos". 

- Tegul užantspauduoja telefoną geltona juosta ir pasikalba su par- 
davėju. O po to tegul atvažiuoja pas mus. 

- Gerai. - Deilas sutrinka, iš balso girdisi, jog jis prisipažįsta pralai- 
mėjęs, tačiau vis dėlto paklausia: - Ar dar kas nors? 

- Ar pranešei valstijos policijos valdybai? Ir į apskritį reikėjo pa- 
skambinti. 

Deilas sutrinka: 

- Aš... ė. Nusprendžiau juos informuoti kiek vėliau. 

- Gerai, - atsako Džekas. Jo balsas patenkintas. Henris palieka ra- 
mybėje gamtos grožybes ir atsisuka į savo bičiulį. 


Pakilkime vėl erelių sparnais, kaip pasakytų Frenč Lendingo liute- 
ronų kunigas Lensas Hovdalas. Pakilkime ir skriskime virš juodos 
93-iojo plento juostos miesto kryptimi. Štai pasiekiame 35-ąjį plentą ir 
sukame dešinėn. Mums iš dešinės - apleistas, miške iškirstas kelias. Jis 
veda ne į drakono aukso saugyklas ir ne prie trolių turtų, jis veda į juo- 
dą namą. Tokį nemielą širdžiai. Kiek tolėliau matome "Golco" kupolą. 
Aštuntasis praeito amžiaus dešimtmetis, ir jis atrodo toks futuristinis. 
Visi orientyrai savo vietose. O štai ir takelis, nuo plento sukantis į kairę. 
Tas, kuris vingiuoja į buvusią Edo Hilbertsono karalystę. 

Jums leidus, mes įsitaisysime ant telefono laido, nutiesto virš žemės 
skersai kaimo keliuko. Laidas ūžia, zvimbia: Polos Chrabovski draugė 
Mirtla Harington pasakoja Ričiui Bamstidui apie negyvus kūnus, gulin- 
čius po buvusios Edo užkandinės stogu; o tas savo ruožtu perduoda in- 
formaciją Uostytojui Sent Pjerui, liūdinčiam Irmos tėvui ir Griausmingo 
penketo dvasiniam lyderiui. Laidais aidintys balsai turbūt neturėtų mūsų 
džiuginti. Bet džiugina. Žinoma, gandus mes vertiname neigiamai, bet jie 
taip stimuliuoja žmonių sielas! 

O štai iš vakarų pusės pasirodo policijos automobilis. Už vairo To- 
mas Lundas, šalia jo - Deilas Hilbertsonas. O iš rytų atrieda tamsiai rau- 
donas Džeko pikapas. Rankos judesiu Džekas rodo, kad Deilas važiuo- 
tų pirmas. Jie seka iš paskos. Mes mosuojame sparnais, pakylame virš 
jų, po to aplenkiame... Nusileidžiame ant senos degalinės "Eso", pasi- 
rengę stebėti įvykius. 


Džekas lėtai juda šunkeliu, apaugusiu piktžolėmis. Ieško žolėje švie- 

žių pėdsakų, bet mato tiktai tuos, kuriuos paliko ką tik pravažiavęs po- 
licijos automobilis. 

- Čia daugiau nieko nėra, išskyrus mus, - praneša jis Henriui. 

- Taip, tik kažin ar ilgam. 

"Ilgai netruks", - atsakytų panorėjęs Džekas, bet jis nieko nesako. 
Sustoja šalia Deilo mašinos, išlipa. Henris nuleidžia stiklą, pasirengęs 
vykdyti bičiulio įsakymą ir pasilikti automobilyje. 

Edo užkandinė kadaise buvo paprastas medinis prekinio vagono dy- 
džio pastatas su plokščiu stogu. Pietinėje pusėje pro vieną iš trijų lange- 
lių buvo pardavinėjami ledai. Priešingoje pusėje lankytojai galėjo nusi- 
pirkti žlėgtainį arba keptą žuvį su traškučiais. Viduryje buvo nedidelis 
restoranėlis... Dabar pietinė dalis sugriuvusi, turbūt neatlaikė sniego 
svorio. Visi langai išdaužyti. Ant sienų - grafitų pėdsakai. Kažkokia ma- 
kalynė: mes dulkinome Petę Džarvis tol, kol ji pradėjo kaukti, TROJUS 
MYLI MARIANĄ.... Užrašų ne tiek daug, kaip Džekas tikėjosi. Visos 
kėdės išdraskytos. Žolėje garsiai čirškia cikados, bet jos negali nustelbti 
iš vidaus sklindančio musių zyzimo. Jų tiek daug - regis, nusprendė su- 
rengti musių kongresą. Ir... 

- Ar jauti kvapą? - klausia Deilas. 

Džekas linkteli. Suprantama, jis jaučia. Su tuo kvapu jis jau šįryt 
susidūrė. Tik dabar dvokas dar stipresnis. Tenai buvo tik pėda, o čia di- 
džioji kūno dalis... 

Tomas Lundas išsitraukia nosinę, nusivalo platų, liūdną veidą. Ant 
kaktos bei skruostų prakaito lašai. 

- Patruli Lundai, - pašaukia jį Džekas. 

- A! - Tomas krūpteli ir atsisuka į garsą. 

- Jei tave pykina, išsivemk štai ten, - Džekas parodo dar vieną 1a- 
biau apžėlusį taką. Regis, jis veda link "Golco". 

- Tuojau praeis, - atsako Tomas. 

- Žinau, kad praeis, tik bijau, jog neapvemtum viduje esančių daik- 
tinių įrodymų. 

- Noriu, kad apjuostum namą geltona juosta, - sako Deilas savo 
pavaldiniui. - Džekai, ateik porai žodžių. 

Deilas uždeda ranką Džekui ant peties, jie eina prie pikapo. Džekas 
pastebi, kokia tai tvirta ranka. Ir net nedreba. Bent jau kol kas. 

- Kas dar? - klausia Džekas, kai jiedu sustoja prie durelių iš keleivio 
pusės. - Juk mes norime viską apžiūrėti iki tol, kol čia sulėks visa minia, 
ar ne taip? Ar aš tave... 

- Turi paimti koją, Džekai, - sako Deilas. Ir priduria: - Sveikas, dė- 
de Henri. Puikiai atrodai. 

- Dėkoju, - atsako Henris. 

- Apie ką kalbi? Ta koja - daiktinis įrodymas. 

Deilas linksi: 

- Todėl ir manau, jog tas daiktinis įrodymas turi būti surastas čia. 
O gal tu degi noru dvidešimt keturias valandas atsakinėti į klausimus 
Medisone? 

Džekas išsižioja, ketindamas pasakyti policijos viršininkui, kad ne- 
gaištų brangaus laiko, ir... vėl užsičiaupia. Staiga jis suvokia, kaip gali 
suprasti Irmos kojos atsiradimą žemesnės lygos gudročiai, pavyzdžiui, 
detektyvai Braunas bei Blekas. O ir gudročius iš aukščiausios lygos, 
FTB agentas Džonas Redingas... Perspektyvus policininkas, dar būda- 
mas jaunas, staiga išeina į pensiją ir nusiperka namą vaizdingame Frenč 
Lendingo miestelyje Viskonsino valstijoje. Pinigų turi kaip šieno ir, atvi- 
rai sakant, jo gerovės šaltinis nelabai aiškus. Ir staiga tuose pačiuose 
karštuose pradeda siautėti žudikas maniakas. 

Turbūt perspektyvaus policininko stogui reikia psichiatro remon- 
to... Gal jis elgiasi panašiai kaip tie gaisrininkai, kuriems taip patiko ug- 
nis, kad patys ėmėsi padeginėti namus. Žinoma, Džeko pagalbininkams 
iš apskrities būtinai kils klausimas, kodėl dalį nužudytos mergaitės kūno 
Žvejys nusiuntė būtent jaunam pensininkui Džekui... Ir Tajaus beisbolo 
kepuraitę. Nereikia ir jos pamiršti. 

Sojeris iškart supranta, ką pajuto Deilas, išgirdęs jo žodžius, kad 
reikia atitverti telefoną prie parduotuvės "Nuo septynių iki vienuolikos". 
Savaime suprantama. 

- Tu teisus, - atsako jis. - Ir žiūri į Tomą Lundą, tiesiantį aplink pa- 
statą geltoną juostą su užrašu: "POLICIJOS ZONA. ĮEITI DRAUDŽIA- 
MA". - O kaip jis? 

- Tomas tylės, - įtikinėja Deilas. Ir Džekas juo patiki. Jei vietoje 
Lundo būtų Vengras, jis, žinoma, nepatikėtų. 

- Lieku tau skolingas, - sako Sojeris. 

- Taip, - pritaria ant keleivio sėdynės sėdintis Henris. - Ir aklas ma- 
to, kad jis tau skolingas. 

- Patylėk, dėde Henri, - nuoširdžiai pataria Deilas. 

- Klausau, mon capitaine. 

- O kaip su beisbolo kepuraite? 

- Jei mes rasime dar ką nors, kas priklausė Tajui Maršalui... - Deilo 
balsas nutrūksta, jis nuryja seiles. - Ar rasime patį Tajų, tada paliksime 
ją. O jei ne, kurį laiką palaikyk ją pas save. 

- Manau, ką tik išgelbėjai mane nuo labai nemalonių aiškinimųsi, - 
sako Džekas ir veda Deilą prie kėbulo. Atidaro dėžės viršų, ištraukia vie- 
ną šiukšlių maišą. Iš jo girdisi vandens pliuškenimas ir dar neištirpusių 
ledo kubelių barškėjimas. - Kai kitą kartą pasijusi esąs kvailas kaip bato 
aulas, pagalvok apie mane. 

Deilas apsimetė neišgirdęs. 

- Viešpatie. - Jis žiūri į ką tik ištrauktą hermetiškai uždarytą paketą. 
Ant skaidrių sienelių blykčioja lašeliai vandens. 

- Na ir dvokas! - Henrio balsas dreba iš gailesčio bei liūdesio. - Ne- 
laimingas vaikas! 

- Tu jauti kvapą per plastikinį maišelį? - klausia Džekas. 

- Žinoma, jis sklinda iš tenai. - Henris parodo į pusiau sugriautą pa- 
statą, išsitraukia cigaretes. - Būčiau žinojęs, būčiau pasiėmęs buteliuką 
"Viks" * 

Bet kuriuo atveju nebūtina nešti paketą pro Tomą Lundą. Jis dabar 
kažkur už namo, toliau vynioja geltoną juostą. 

- Eik į vidų, - tyliai sako Deilas. - Apsidairyk, kas ten darosi ir el- 
kis pagal situaciją... jei rasi... na, tu supranti ...ją. Aš noriu pasikalbėti 
su Tomu. | 

Džekas peržengia slenkstį (durų seniai nebėra) ir įeina į tirštą dvo- 
ką. Deilas tuo tarpu instruktuoja Tomą. Įsako jam palikti Pemą Stivens 
ir Denį Ščedą prie posūkio į plentą, kad jie stovėtų tenai kaip siena ir 
nieko nepraleistų. 

Antroje dienos pusėje apgriuvusiame pastate turėtų būti šviesiau, 
bet dabar čia klaidžioja niūrūs šešėliai. Juos skrodžia pro sienų plyšius 
besiskverbiantys saulės spinduliai, kuriuose tingiai juda galybė dulkelių. 
Džekas žengia atsargiai, apgailestauja nepasiėmęs mažo žibintuvėlio. 
Mašinoje tikriausiai atsirastų, bet nesinori tenai grįžti. Reikia pabaigti... 
su ta koja. Grindys dulkėtos, ant dulkių matosi žmogaus pėdsakai, 
šiukšlės, pilkos plunksnos. Vyriškio pėdsakai. Po to dar bėgiota šuns. 
Kairėje pusėje - solidi šūdo krūva. Sekdamas pėdsakais, apeina buvusį 
prekystalį... Tuo metu privažiuoja antroji policijos mašina. Musės ūžia 
neapsakomai garsiai, įkyriai, o kvapas, kvapas... 

Džekas išsitraukia nosinę ir užsidengia nosį. Eina į buvusią virtuvę. 
Čia šuns pėdsakų daugėja, o žmogaus visai išnyksta. Džekas prisimena 
žolės lopinėlį, kurį jis priplojo savo kūnu kitame pasaulyje, ant lauko. 
Aplink jį nebuvo jokių pėdsakų. 
nas. Laimei, veidą dengia plaukai. Virš mergaitės surūdijęs geležies ga- 
balas. Ant jo du žodžiai. Džekas įsitikinęs, kad jie parašyti tuo pačiu juo- 
du žymekliu "Šarp": 


Sveiki, berniukai. 


- Po velnių, - iškvepia Deilas už jo nugaros. Džekas vos susitvardo 
nesurikęs. 


* "Viks" - aromatingas tepalas, naudojamas kaip priemonė nuo peršalimo. 

* XX 


Už buvusios Edo užkandinės ribų įtampa auga. 

Pusiaukelėje į plentą Denis ir Pema (pamatę iš arti pastato griuvė- 
sius bei užuodę iš ten sklindantį kvapą, jie net apsidžiaugė, kad juos pa- 
lieka organizuoti apsaugą) vos nesusidūrė kaktomuša su senu "Inter- 
nešn! Harverster" pikapu, skriejančiu lauko takeliu keturiasdešimties 
mylių per valandą greičiu. Laimei, Pema spėja pasukti policijos automo- 
bilį į dešinę, o pikapo vairuotojas, Tedis Rankelmanas, pasuka savąjį į 
kairę. Automobiliai sustingsta žolėje iš abiejų kelio pusių. Aprūdijęs prie- 
kinis pikapo bamperis primena beržą. 

Pema ir Denis iššoka iš policijos automobilio. Iš pikapo išvirsta ket- 
vertas. Jie primena keliaujančio cirko klounus. Misis Morton iškart bū- 
tų pasakiusi, jog tai - nuolatiniai "Rojaus parduotuvės" klientai. Dykinė- 
tojai, kaip moteris juos vadina. 

- Ką jūs čia veikiate? - sustaugia Denis Ščeda. Jo ranka atsiranda ant 
pistoleto rankenos, po to nežymiai slenka žemyn. Galva tiesiog plyšta. 

Visų keturių žandikauliai atvimpa, akys išsprogsta. 

- Kiek jų radote? - klausia vienas iš jų. Pema aiškiai mato, kaip jam 
iš burnos trykšta seilės, teršdamos gaivų ryto orą. - Kiek vaikų nužudė 
šitas išgama? 

Abu policininkai iškart susižvalgo. Tačiau nė vienam iš jų nespėjus 
net prasižioti, pasirodo "Ševrolė" su dar keturiais ar penkiais vyrais. Ne, 
tarp jų ir viena moteris. Jie irgi išvirsta iš automobilio tarsi klounai. 

- Velniai rautų, aš noriu privažiuoti prie pat ir viską pamatyti savo 
akimis! - šaukia Tedis Rankelmanas taip smagiai, tarsi užkandinėje jo 
lauktų kerintis reginys. Denis suvokia, jog situacija darosi nevaldoma. 
Jei šitie puspročiai pasieks užeigą, Deilas jo subinėj išgręš dar vieną sky- 
lę... 1r druska apibarstys. 

- VISIEMS STOVĖTI SAVO VIETOSE! - suriaumoja jis ir išsi- 
traukia pistoletą. Jam pačiam tai nepatinka, juk jie paprasti žmonės, ne 
kokie nors nusikaltėliai. Tačiau visų akys įsmigusios į jį. 

- Tai nusikaltimo vieta, - ramiu balsu priduria Pema. Visi kažką tarp 
savęs kalbasi. Ji prieina prie "Ševrolė" vairuotojo: - Kas jūs, sere? Pana- 
šus į Saknesamus. Jūs esate vienas iš Saknesamų? 

- Fredis, - prisipažįsta tas. 

- Vadinasi taip, Fredi Saknesamai, jūs tuojau pat sėsite į mašiną... 
visi, kas su jumis atvažiavo, paseks jūsų pavyzdžiu, įjungsite atbulinį 
bėgį ir dingsite iš čia velniop. 

- Bet... - prasižioja su juo atvažiavusi moteris. 

- Į mašiną ir dinkite iš čia, - kaip kirviu nukerta Pema. 

- O tu važiuoji iš paskos, - sako Denis Tedui Rankelmanui. Belieka 
viltis, jog daugiau automobilių neįsuko į šitą keliuką. Antraip susidarys 

besitraukiančių atbulomis automobilių karavanas. Jis nežino, kaip šitie 
žmonės sužinojo apie Žvejo skambutį, nors dabar jo tai ir nedomina. - 
Jei neišvažiuosite, atsidursite teisme už trukdymą policijos tyrimui. Ga- 
lite gauti po penkerius metus kalėjimo. - Denis neturi supratimo, ar yra 
baudžiamajame kodekse toks straipsnis, tačiau smalsuolius tie žodžiai 
paveikia labiau negu jo ištrauktas pistoletas. 

"Ševrolė" jau važiuoja atbulas, Rankelmano pikapas rieda iš paskos, 
du vyriškiai stovi kėbule, mėgindami pamatyti bent pastato stogą. Iš 
paskos juda policijos automobilis, gena šalin nekviestus žiūrovus tarsi 
aviganis - avis. Ant jų automobilio stogo pulsuoja "švyturėliai". Pema 
priversta vis minti stabdžius, o iš jos gražios burnytės pilasi žodžiai, ku- 
rių mama akivaizdžiai jos niekada nemokė. 

- Ir tu ta pačia burna bučiuoji prieš miegą savo vaikus? - klausia 
Denis. Tačiau jis žavisi ta moterimi. 

- Užsičiaupk, - atkerta ji. - Gal turi aspirino? 

- Pats norėjau tavęs jo prašyti. 

Iki plento atrieda laiku. Artėja dar trys automobiliai. Pasigirsta sire- 
na. Tai skuba trečioji policininkų mašina. Ji aplenkia žioplius, važiuojan- 
čius nuo Frenč Lendingo pusės. 

- O Dieve. - Denis jau vos neverkia. - Regis, čia tuojau suvažiuos 
visas miestas. Galiu lažintis, jog policijos nuovadoje dar niekas nieko 
nežino. Jie taip supyks, jog iš kelnių iššoks. Deilui kaip reikiant klius. 

- Viskas bus gerai, - sako Pema. - Nusiramink. Mes atsistosime 
jiems skersai kelio. Ir slėpk greičiau šitą velnišką pistoletą. 

- Klausau, mamyte. - Jis įsideda ginklą. Pema išvairuoja į plentą, 
pavažiuoja kiek į priekį, praleidžia trečią policijos mašiną, po to sustabdo 
automobilį skersai kelio. - O taip, turbūt laiku suspėjome. 

- Žinoma, suspėjome. 

Jiems kiek palengvėja. Tačiau policininkai visai pamiršo apie seną 
kelią, jungiantį "Užkąskime pas Edą" ir "Golcą". Bet daugelis miesto gy- 
ventojų puikiai jį prisimena. Pavyzdžiui, Uostytojas Sent Pjeras bei jo 
bičiuliai. Ir nors Vendelas Grinas apie tą kelią nieko nežino, tokie landū- 
nai, kaip jis, visada suranda aplinkelį. Juos atveda instinktas. 


11 skyrius 


Uostytojo kelionei postūmį davė Mirtla Harington, žavioji Maiklo 
Haringtono žmona, po to, kai pasikalbėjo telefonu su Ričiu Bamstidu. Ji 
iki ausų įsimylėjus Ričį, nors vyriškis buvo vedęs geriausią Mirtlos drau- 
gę Gledą. Jo žmona, būdama trisdešimt vienerių, staiga mirė savo vir- 
tuvėje nuo širdies smūgio. O Ričiui jau atsibodo ir Mirtlos makaronų ap- 
kepas, ir žuvis, ir šnabždėjimas jam į ausį. Tačiau šįkart jis susidomėjo 

moters informacija. Bamstidas pažįsta Uostytoją bei jo vaikinus, nes 
dirba vairuotoju "Kingslendo alaus darykloje". 

Iš pradžių Ričis manė, jog Griausmingas penketas - tai chuliganų 
gauja. Ilgais, susivėlusiais plaukais, barzdoti, laksto gatvėmis kaip patra- 
kę, apžergę motociklus. Bet kažkaip kartą jam teko stovėti eilėje pasakė 
vieno iš jų, pravarde Peliukas. Tas pažvelgė į jį iš viršaus žemyn ir metė 
kažkokią frazę apie meilę darbui, kuri niekaip neveikia atlyginimo... Po 
to tarp jų užsimezgė pokalbis. Jis visai susuko Ričiui galvą. Po kelių 
dienų, pasibaigus pamainai, įvažiavęs į kompanijos teritoriją, Ričis pa- 
matė Uostytoją Sent Pjerą bei dar vieną barzdočių, vardu Dokas. Jie 
apie kažką kalbėjosi. Pastatęs mašiną, Ričis priėjo prie jų, įsiterpė į po- 
kalbį ir liko dar labiau nustebintas. Šitie vyrukai: Uostytojas, Peliukas, 
Dokas, Sonis bei Bilis tik atrodo taip, tarsi mokėtų tik daužyti ir laužyti. 
Iš tiesų jie mąstantys, protingi žmonės. Paaiškėjo, jog Uostytojas - vy- 
riausias specialių projektų aludaris, likusieji - jo pavaldiniai. Visi mokėsi 
koledže. Svajojo gaminti patį geriausią alų ir puikiai leisti laiką. Ričiui net 
buvo kilęs noras nusipirkti motociklą bei prisijungti prie jų, bet šeštadie- 
nio vakaras parodė, jog tai neįmanoma... Jie leido laiką "Send" bare. Pa- 
aiškėjo, jog leisti laiką su šauniaisiais baikeriais - tai daugiavariantė sąvo- 
ka. Kas vienam laimė, kitą gali mirtinai nuvaryti nuo kojų. Ričiui nepa- 
kako jėgų, kad galėtų išmaukti du grafinus alkoholio, paskui sužaisti bi- 
liardo partiją, išgerti dar tiek pat, aptarinėjant, kokią įtaką jaunojo He- 
mingvėjaus kūrybai turėjo Šervudas Andersonas ir Gertruda Stain. Po 
to diskutuoti dar kitomis temomis, išeiti iš baro pakankamai blaiviomis 
galvomis... pavažinėti po aplinkinius miestelius, tenai susirasti dvi kaip 
reikiant patyrusias naktines plaštakes, parūkyti geros kokybės žolytės... 
Žodžiu, linksmintis iki ryto. Negalima negerbti žmonių, gebančių taip 
audringai leisti laisvalaikį ir taip puikiai atlikti gerai apmokamą solidų sa- 
vo darbą. 

Todėl, išgirdęs naujieną, jog policija pagaliau surado Irmos Freno 
kūną, Ričis pamanė, kad jo pareiga pranešti apie tai Uostytojui. Mirtla, 
suprantama įspėjo, jog tai paslaptis, bet vyriškis net neabejojo, kad ji 
paskambins dar kokiems penkiems savo draugams bei pažįstamiems. 
Sitie žmonės savo ruožtu pasidalys naujiena su savo bičiuliais, todėl ne- 
ilgai trukus visas Frenč Lendingas sulėks į 35-ąjį plentą, kad patektų į 
įvykių epicentrą. O Uostytojas šiuo atveju turi pirmumo teisę. 

Vos pasibaigus pokalbiui su Mirtla, Ričis susiranda telefonų knygo- 
je Uostytojo numerį ir skambina jam. 

- Riči, tikiuosi, tu neskiedi, - staugia į ragelį Sent Pjeras. - Sakai, 
jis pats paskambino?.. Kalbėjosi su Patrakėliu Vengru? Kur rado kūną? 
Velniai rautų, juk tenai sulėks visas miestas. Ačiū tau, Riči. Lieku tau 
skolingas. - Ir Ričis girdi rinktinių keiksmažodžių srautą. 

Mažame name, esančiame prie Neihauzo kelio, Sent Pjeras šluosto- 
si į barzdą subėgusias ašaras, pastumia į šalį telefoną ir atsisuka į Lokę, 
savo nuolatinę draugę, Emės motiną, vardu Siuzana Osgut. Moteris 
žiūri į jį iš po šviesių plaukų kepurės, laikydama rankoje knygą, kurią ką 
tik skaitė. 

- Irma Freno, - ištaria jis. - Aš turiu eiti. 

- Eik, - linkteli moteris. - Pasiimk mobilųjį 17 paskambink man, kai 
tik galėsi. 

- Taip. - Jis pasiima mobilųjį, įsikiša į džinsų kišenę. Užuot skubėjęs 
prie durų, stovi, glostydamas tamsiai rudą barzdą, sustingęs tarsi mo- 
numentas, migla aptrauktomis akimis. - Žvejys paskambino 91 1 linija. 
Ar galima tai įsivaizduoti? Jie patys negalėjo surasti mergaitės, jiems 
prireikė žudiko pagalbos. 

- Paklausyk manęs. - Lokė pakyla ir, akies mirksniu atsiradusi prie 
vyriškio, priglaudžia savo kūną prie masyvaus jo pilvo. Uostytojas įkve- 
pia jos aromatą. - Kai nuvažiuosite tenai, privalai pats tvardytis bei 
tramdyti savo draugus. Kad ir kaip būtum piktas, neprarask savitvardos, 
nesivelk į muštynes. 

- Manai, man nereikia tenai važiuoti? 

- Važiuoti tu privalai. Tik nenoriu, kad po to atsidurtum kalėjime. 

- Ei, aš aludaris, o ne koks peštukas. 

- Nepamiršk, ką tau pasakiau. - Ji patapšnoja vyriškiui per petį. - 
Tu jiems paskambinsi? 

- Iš gatvės. - Uostytojas eina prie durų, pasiima šalmą ir išeina. Pra- 
kaito lašai teka per veidą, nusėda barzdoje. Dviem plačiais žingsniais at- 
siduria prie motociklo. Vieną ranką uždeda ant vairo, kita šluostosi pra- 
kaitą ir riaumoja: "SUKNISTAS ŽVEJYS PASAKĖ SUKNISTAM FA- 
RUI PATRAKĖLIUI VENGRUI, KUR YRA IRMOS FRENO KŪNAS. 
KAS VAŽIUOJA SU MANIM?" 

Iš abiejų gatvės pusių languose pasirodo barzdotos, plaukuotos gal- 
vos, pasigirsta balsai: "Palauk! Neišvažiuok be manęs!" Dar keletas se- 
kundžių, ir iššoka keturi vyrai, vilkintys odinėmis striukėmis, džinsais, 
apsiavę ilgais batais. Uostytojas nevalingai šypsosi: jis myli šituos vaiki- 
nus, bet kartais jie primena komiškus personažus... Vyriškis papasakoja 
bičiuliams apie Ričį, apie Žvejo skambutį 911 linija. Per tą laiką baikeriai 
susėda ant motociklų ir laukia signalo. 

- Tačiau yra dvi sąlygos, - tęsia Sent Pjeras. - Mes tenai važiuojame 
ne savo malonumui, o dėl žuvusių vaikų. Norime, kad viskas būtų pa- 
gal taisykles, ir niekam nedaužysime snukių, žinoma, jei jie patys nepri- 
siprašys. Aišku? 

Jis kažką veblena, keturios gauruotos galvos pakyla aukštyn ir vėl 
nusileidžia, patvirtindamos, jog viską suprato. 

- Ir antra sąlyga. Jei mes ryšimės suskaldyti kieno nors galvą, tai 
turi būti tik Žvejo galva. Mus ilgai maitino mėšlu, ir esu įsitikinęs, jog at- 
ėjo laikas veikti. Privalome susekti šitą prakeiktą niekšą, kuris nužudė 
mano mažylę... - Sent Pjero kvėpavimas sutrinka, jis pakelia kumštį ir 
nusiramina. - Aš padarysiu viską, kad jo sumauta galva atsidurtų mano 
rankose. Po to imsiuosi jo sušiktos subinės. 

Vyrukai, baikerių komanda, pakelia rankas ir sutartinai riaumoja. 
Penki motociklai atgyja. 

- Mes pažvelgsime į tuos griuvėsius nuo plento, paskui privažiuosi- 
me arčiau keliuku, einančiu nuo "Golco", - šaukia Uostytojas. Jo moto- 
ciklas pajuda iš vietos ir lekia Čeizo gatve. Kiti baikeriai važiuoja iš paskos. 

Be mažiausio sustojimo pralekia pro miesto centrą. Priešakyje Sent 
Pjeras, Peliukas ir Sonis lipa jam ant kulnų, Dokas su Kaizeriu kiek at- 
silikę, laikosi dešiniau. Nuo motociklų riaumojimo dreba "Šmito" vitri- 
nos, reklaminiai skydai prie "Endžinkorto" kino teatro. Palinkęs virš mo- 
tociklo vairo, Uostytojas primena King Kongą, ketinantį į šipulius su- 
traiškyti ką tik jo džiunglėse pastatytą sporto salę. Pravažiavus pro par- 
duotuvę "Nuo septynių iki vienuolikos", Kaizeris bei Dokas prisiveja So- 
nį su Peliuku ir ketvertukas užima visą kelio plotį. 35-uoju plentu į va- 
karus važiuojantys vairuotojai, pamatę tiesiai į juos lekiančius motocik- 
lininkus, pašiurpę suka į šalikelę. Kiti dar jiems pamojuoja. Prie Sentra- 
lijos Uostytojas aplenkia jau dukart daugiau automobilių, negu galima 
sutikti šioje vietoje laisvadienio rytą. Situacija dar prastesnė, negu jam 
atrodė: Deilui Hilbertsonui teks pastatyti porą policininkų, kad jie sulai- 
kytų automobilių srautą. Bet visos Frenč Lendingo policijos darbuotojų 
neužteks, jog galima būtų sustabdyti besiveržiančių į nusikaltimo vietą 
smalsuolių minią. Sent Pjeras jau įsivaizduoja, kaip įsius, pamatęs šitą 
avių bandą, o šito jis negali sau leisti. Reikia veikti sutartinai su Deilo Hil- 
bertsono vyrais... Uostytojas su savo vaikinais lenkia seną tojotą 1r jo 
protą staiga nušviečia nuostabi mintis. Apimtas įkvėpimo džiaugsmo, 
jis net pamiršta sukelti siaubą lenkiamo automobilio vairuotojui - pa- 
žvelgti jam tiesiai į akis bei suriaumoti: "Aš gaminu Kingslendo alų. Patį 
geriausią alų pasaulyje, o tu - bukagalvis nevykėlis." Šįryt jis jau kelis 
kartus atliko šitą manevrą. Ir kiekvienas netikėtai užkluptas vairuotojas 
tuojau pat mindavo stabdžius, o jo automobilis sustingdavo vietoje. Uos- 
tytojui tai buvo su niekuo nepalyginamas malonumas. O raudonos tojo- 
tos vairuotoją nuo šoko išgelbėjo visai paprasta idėja, pačiu laiku nušvie- 
tusi Sent Pjero protą. Dabar Uostytojas Žino, kaip užsitarnauti policijos 
viršininko palankumą - reikia pasiūlyti jam savo pagalbą. Ir drauge su- 
laikyti smalsuolių minią. 

Idėja iš esmės teisinga, bet Uostytojas net neįtaria, kad būtent vyriš- 
kis, sėdintis už ką tik aplenktos tojotos vairo, gali sutrukdyti ją realizuoti. 

Mažytis Vendelo Grino automobilis nuriedėjęs nuo konvejerio atrodė vi- 
sai neblogai, tačiau dabar jis tikrai jau gerokai aplamdytas ir jam seniai 
metas į sąvartyną. Ir vairuoja Grinas įžūliai. Įsivaizduoja esąs labai "kie- 
tas". Prašoka, degant geltonai šviesai, staiga keičia judėjimo juostą, pa- 
vojingai priartėja prie automobilio, važiuojančio priešais. Ir spaudžia gar- 
so signalą, kada tik jam šauna į galvą. Kelyje Vendelas - rimta grėsmė. 
Tokia vairavimo maniera turbūt jo charakterio išraiška - paniekinamas 
požiūris į kitus Žmones, nerūpestingumas, nepagrįstai aukštas savęs 
vertinimas. Šiuo metu jis vairuoja net prasčiau nei visada, nes vairuoda- 
mas laiko prie burnos mikrofoną ir savo auksiniu balsu veda reportažą. 
Ak, kokia unikali Vendelo žodžių bei balso kombinacija: toks iškalbingu- 
mas, gebėjimas įtikinti klausytoją populiariajam Eduardui Marou* net 
nesisapnavo. 

Ir štai ką Vendelas kalba: "Šįryt aš prisijungiau prie 35-uoju plentu 
riedančio šokiruotų, liūdinčių ar tiesiog smalsių žmonių karavano. Ne 
pirmą kartą jūsų korespondentas sujaudintas, sukrėstas iki sielos gel- 
mių. Koks stebėtinas kontrastas tarp stulbinamo Kaulio apylinkių gam- 
tos grožio ir siaubingo nusikaltimo, kurį įvykdė dvasios išsigimėlis, gy- 
venantis tarp mūsų. 

Naujiena plinta tarsi stepių gaisras. Kaimynas skambina kaimynui, 
draugas - draugui. Paaiškėjo, kad šįryt paskambino į Frenč Lendingo 
policijos nuovadą ir pranešė, jog nužudytos mergaitės Irmos Freno kū- 
nas guli buvusios kavinės "Užkąskime pas Fredą" griuvėsiuose. Ir kas 
paskambino? Galbūt padorus pilietis, įsitikinęs, kad jo pareiga pranešti 
policijai apie kraupų radinį? Klystate, ponai bei ponios, toli gražu..." 

Ponios ir ponai, tai reportažas iš fronto, tai naujienos, gimstančios 
įvykių sūkuryje. Patyrusiam žurnalistui tokioje situacijoje negali ateiti į 
galvą mintis apie Pulitcerio premiją... Apie skambutį į policiją Vendelas 
Grinas sužinojo iš savo kirpėjo, Rojaus Rojalo, kuriam žinią pranešė 
žmona. O jai paskambino Mirtla Harington. Ir Vendelas pateisino savo 
skaitytojų pasitikėjimą: čiupo diktofoną, fotoaparatą ir įšoko į automo- 
bilį, net neįspėjęs "Heroldo" darbuotojų. Upeliu plaukiantys žodžiai... ir 
fotografijos, objektyvi paties šlykščiausio naujojo amžiaus nusikaltimo 
analizė... gilus blogio esmės suvokimas, vertas užuojautos mažo Ame- 
rikos miestelio portretas... negailestinga kritika skirta policijai, nesuge- 

Apie tai mąsto Vindelas Grinas, diktuodamas vieną pastraipą po ki- 
tos į prie burnos laikomą mikrofoną. Todėl nėra ko stebėtis, kad jis ne- 
girdi motociklų riaumojimo, nemato artėjančio Griausminigo penketo. 


* Eduardas Marou Rosko (1908 - 1965) - žurnalistas, pagarsėjęs savo reportažais iš 
karinių veiksmų zonos. Seštajame ir septintajame XX a. dešimtmečiais vedė laidas 
per radiją bei televiziją. 

Apgalvodamas eilinę frazę, jis meta žvilgsnį į šoninį lango stiklą ir, ap- 
imtas siaubo, tiesiog už dviejų pėdų pamato Uostytojo Sent Pjero veidą, 
skriejantį pro šalį ant kriokiančio motociklo. Jo lūpos kruta, matyt, vy- 
riškis kažką dainuoja. 

Dainuoja? 

Ką? 

Ne, ne ir dar kartą ne. Šito negali būti. Jau labiau panašu, kad Uos- 
tytojas keikiasi kaip jūreivis prieplaukos bare. Vendelas prisimena, kaip, 
vos tik įvykus nelaimei, jis, vedamas žurnalisto smalsumo, atvyko į 
Uostytojo namus ir pasiteiravo liūdinčio tėvo, kokius jausmus jis išgy- 
veno, sužinojęs, jog monstras nužudė ir beveik surijo jo dukrą. Uosty- 
tojas sugriebė žurnalistą už kaklo, pažėrė pluoštą rinktinių keiksmažo- 
džių ir išrėkė nutrauksiąs misteriui Grinui galvą, jei šis dar pasipainiosiąs 
po kojomis, o susidariusia galvos vietoje skyle pagrasino pasinaudosiąs 
kaip moterišku lytiniu organu... 

Būtent šitas grasinimas Vendelo galvoje ir sukelia sumaištį. Jis pa- 
žvelgia per veidrodį ir mato visą būrį baikerių, užtvindžiusių kelią. Ir tos 
nuostabios mintys, kurias reporteris ką tik ketino pasakyti garsiai bei iš- 
saugoti savo kasetinio diktofono juostoje ateinančioms kartoms, išga- 
ruoja kaip dūmas drauge su viltimi gauti premiją. Skrandis skausmingai 
susitraukia, iš raudono kaip kraujas veido porų pasirodo prakaito lašai. 
Kairioji ranka dreba ant vairo, dešinė purto diktofoną. Jo pirmas ir vie- 
nintelis noras - susiriesti į kamuoliuką, palįsti po prietaisų skydeliu ir 
apsimesti žmogaus embrionu. Griaudėjantis staugimas vis artėja prie 
jo, širdis daužosi tarsi į krantą išmesta žuvis. Regis, tuojau nulėks vel- 
niop jo vargšės mašinos durelės... 

Bet motociklininkai pralekia pro šalį, visai neskyrę jam jokio dėme- 
sio. Ir skrieja toliau. Vendelas Grinas nušluosto nuo veido prakaitą. Lė- 
tai, sunkiai, bet vis dėlto įtikina savo kūną išsitiesti. Ir širdis kiek nu- 
rimsta, bent jau nemėgina iššokti iš krūtinės. Pasaulis už jo automobilio 
stiklo, kuris ką tik atrodė susitraukęs iki musės dydžio, vėl įgauna bu- 
vusias proporcijas. Savigarbos jausmas išpučia jį, tarsi helis balioną. 
"Dauguma mano pažįstamų būtų nuvažiavę nuo kelio į griovį, - galvoja 
jis. - Kiti būtų pridėję į kelnes. O Vendelas Grinas? Jis tik kiek pristabdė 
automobilį ir daugiau nieko. Pasielgė kaip tikras džentelmenas, leidosi 
aplenkiamas šitų šūdžių iš Griausmingo penketo. Kai susiduri su Uosty- 
toju bei jo beždžionėmis, išlikti džentelmenu - optimaliausias variantas." 
Jis mina greičio pedalą, nenuleisdamas akių nuo tolstančių baikerių. 

Dešinėje rankoje diktofonas, sukasi juostelė. Vendelas prideda jį prie 
burnos, aplaižo lūpas ir pastebi neturintis ką pasakyti: jis viską pamiršo. 
Sukasi tuščia juostelė. "Velnias", - išsprūsta jam. Jis paspaudžia mygtu- 
ką, išjungia. Kalbos lengvumas, sklandumas išnyko, bet bėda netgi ne 

čia. Paskutinė frazė - jis puikiai tą prisimena - buvo labai reikšminga, 
svarbi, tarsi raktas į penkis ar šešis svarbius straipsnius. O šitie straips- 
niai turėjo pelnyti šlovę bei premiją. Bet apie ką jis ketino rašyti? Sme- 
genų dalis, rengusi šią informaciją, tuščia. Sent Pjeras su savo baikerių 
komanda nužudė pačią reikšmingiausią Vendelo Grino idėją. Ar pajėgs 
jis kada nors ją prikelti? 

O ką apskritai čia veikia šitie baikeriai? 

Atsakymą padiktuoja pats klausimas: kažkoks geradaris pašnibždėjo 
Uostytojui apie Žvejo skambutį ir dabar jis, surinkęs savo išsigimėlius, 
lekia prie užeigos "Užkąskime pas Edą" griuvėsių. Laimei, tenai turbūt 
susirinks nemažai žmonių, todėl Vendelas tikisi išvengsiąs susidūrimo 
su Uostytoju akis į akį. Nenorėdamas rizikuoti, jis laikosi nuo baikerių 
per atstumą. 

Automobilių srautas vis didėja, jų greitis mažėja. Baikeriai išsirikiuo- 
ja po vieną ir įsimaišo į bendrą koloną, o kolona artėja prie posūkio į 
buvusią užeigą. Vendelas pastebi du policininkus, vyrą ir moterį, mėgi- 
nančius priversti vairuotojus sukti pro šalį ir nesustoti. Kaskart, prie 
keliuko sustojus naujam automobiliui, jiedu mosuoja rankomis, jų lūpos 
juda. Vendelui suprantama šitų gestų reikšmė: dinkite iš čia. O tiems, 
kurie dar nesuprato, paaiškina skersai kelio stovinti policijos mašina. Ta- 
čiau Vendelo nejaudina šitas spektaklis: spaudos atstovai turi teisę pa- 
matyti. Jie įgalioti visuomenės, todėl turi teisę patekti į vietas, kurios 
pačiai visuomenei gali būti ir uždraustos. O šiandien tas įgaliotas atsto- 
vas yra jis, Vendelas Grinas, pats garsiausias Vakarų Viskonsino žurna- 
listas. 

Dar kiek pajudėjęs pirmyn, jis mato, kas tie policininkai, kurie saugo 
privažiavimą prie "Užkąskime pas Edą", tai Denis Ščeda ir Pema Sti- 
vens. Dabar jau reporteris ima abejoti, ar tikrai pavyks pamatyti nusi- 
kaltimo vietą. Prieš porą dienų, paprašyti pasidalyti turima informaciją 
apie Žvejį, šiedu farai pasiuntė Vendelą Griną labai toli... Ta Pema Sti- 
vens - tikra kalė, ji apskritai nekenčia vyrų. Kurių velnių moteriai, kuriai 
gamta nieko nepagailėjo, eiti dirbti į policiją? Ji kaipmat sukirs Griną ir 
dar patirs iš to malonumą. Vendelas suvokia, jog teks slapčia patekti į 
buvusią Edo užkandinę. Jis jau įsivaizduoja save šliaužiant per piktžolė- 
mis apaugusį lauką ir nusipurto. 

Tačiau jis tikrai pamatys farų susidūrimą su Uostytoju bei jo sėbrais. 
Tai bus puikus reginys. Baikeriai, nemažindami greičio, aplenkia dar kelis 
automobilius. Vendelas įtaria, kad jie kaip niekur nieko pasuks dešinėn ir 
pralėks pro policijos automobilį bei pro du mėlynai apsirengusius dundu- 
kus, tarsi jų tenai net nebūtų. "Ir ko tokiu atveju griebsis farai? - galvoja 
Vendelas. - Išsitrauks ginklus ir pamėgins parodyti, kas čia šeimininkas? 
Paleis į orą įspėjamąjį šūvį, o po to pradės šaudyti į kojas?" 

Tačiau didžiausiai Vendelo nuostabai, baikerių komanda net nemano 
niekur sukti. Lekia sau pro stovinčius ant plento automobilius, pro po- 
licininkus, net nepristabdo, net nepažvelgia griuvėsių pusėn. Nerūpi 
jiems ir tenai stovintis policijos viršininko automobilis (Vendelas atpa- 
žįsta jo pikapą), nei žmonės, kurie stovi ant išmindžiotos žolės. Tai Dei- 
las Hilbertsonas bei Holivudas Džekas Sojeris, tas įžūlus akiplėša iš Los 
Andželo. O kas trečiasis vyriškis? Užsidėjęs baltą skrybėlę, su juodais 
akiniais... madinga liemenė. Ką jis tenai veikia? Vendelas šito nesupranta. 
Tas tipas tarsi būtų tenai patekęs iš kokio nors Hemfrio Bogarto filmo... 
O baikeriai važiuoja toliau, visas penketas, visai abejingi kraupiems įvy- 
kiams... kaip šunų ruja. Įsiveržę į tuščią plentą iškart persirikiuoja, vėl 
užima visą kelią. Po to visi kaip vienas nubrėžia U formos lanką, palik- 
dami paskui save dulkių bei žvyro šleifus, vėl išsirikiuoja kolona ir va- 
žiuoja į vakarus, link Frenč Lendingo, tolyn nuo nusikaltimo vietos. 

"Po paraliais, - galvoja Vendelas. - Uostytojas pabruko uodegą, pa- 
sidavė. Koks pienburnis". Baikeriai artėja. Netrukus Grinas jau matys iš 
arti Sent Pjero veidą. "Niekada nemaniau, jog tu gali taip lengvai pasi- 
traukti iš žaidimo", - galvoja Vendelas, neatitraukdamas akių nuo baike- 
rių lyderio. Vėjas kedena jo barzdą. Uostytojas prisimerkia tarsi grobį 
persekiojantis medžiotojas. Vien nuo minties, kad jis gali tapti Uostytojo 
taikiniu, Vendelui susuka vidurius. Baisiai riaumodamas Sent Pjeras pra- 
lekia pro tojotą, jam iš paskos tarsi vėjas skrieja kiti Griausmingo pen- 
keto vyrai. 

Baikerių atsitraukimas pakelia Vendelo nuotaiką. Jis stebi veidrodyje 
jų tolstančias figūras, ūmai jo galvoje vėl sukirba nerami mintis. Vende- 
las Grinas vos ne tris dešimtis metų dirba reporteriu, todėl nuojauta jo 
puiki. Mintis šliaužia smegenų vingiais, įjungia apsauginės signalizacijos 
sistemą: Vendelas suvokia, kas čia vyksta. 

- Po velnių! - sušunka jis, paspaudžia automobilio garso signalą, 
staigiai pasuka vairą į kairę. - Koks niekšas! - Jis linksmai juokiasi. To- 
jota išvingiuoja iš automobilių eilės ir didindama greitį lekia paskui bai- 
kerius. 

Dabar Vendelas Grinas įsitikinęs, jog nereikės šliaužti prie nusikal- 
timo vietos: šitas velnio išpera Uostytojas Žino kitą kelią, vedantį į "Už- 
kąskime pas Edą"! Ir mūsų geriausiam reporteriui lieka tik važiuoti pas- 
kui baikerius bei stengtis, kad šie jo nepastebėtų. Nuostabu! Štai ji, gy- 
venimo ironija: Uostytojas, pats to nežinodamas, ištiesia spaudai pagal- 
bos ranką... Žurnalistai labai jums dėkingi, nors vis tiek laiko jus niekšu. 
Vendelas abejoja, ar Deilas Hilbertsonas suteiks jam veiksmų laisvę, bet, 
jeigu pavyks atsidurti nusikaltimo vietoje, nebus lengva jį iš ten išvaryti. 
Jis spės pateikti keletą klausimų, padaryti keletą nuotraukų... 

Sirdis linksmai plaka, Vendelas lekia plentu penkiasdešimties mylių 

per valandą greičiu, neišleisdamas baikerių iš akių, bet stengdamasis ne- 
atkreipti į save jų dėmesio. Priešais atvažiuojančių automobilių mažėja. 
Staiga, tarsi baikeriai tik ir laukė šito momento, jie pasuka iš plento į ke- 
liuką, vedantį link "Golco" kupolo. 

Vendelas suabejoja, ar jis tikrai teisingai numatė vyrukų ketinimus. 
Bet juk nepasuko jie čia, norėdami išbandyti naują traktoriaus ar žoliap- 
jovės modelį? Jis padidina greitį, baimindamasis, jog penketas jį paste- 
bėjo, ir mėgina atsiplėšti. Jo supratimu šitas kelias veda tik į demonstra- 
cijos salę, techninio aptarnavimo angarą bei automobilių stovėjimo aikš- 
telę. Aikštelė tuščia. O kas už jos? Kiek jis pamena, tenai apleistas lau- 
kas, po to giraitė... 

Net neįjungęs posūkio, Vendelas kerta priešpriešinio judėjimo juostą 
ir rieda "Golco" link. Motociklų staugimas dar girdisi, bet kiek pritilo. 
Vendelą apima baimė: o jeigu baikeriai tik pasityčiojo iš jo? Ir dabar pa- 
tenkinti sprunka tolyn. Pakilęs ant kalvos, jis apžvelgia stiklines de- 
monstracinės salės sienas ir važiuoja į stovėjimo aikštelę. Priešais angarą 
stovi du didžiuliai geltoni traktoriai, bet aikštelėje jo automobilis - 
vienintelis. Aikštelės gale neaukšta akmeninė siena, už jos - žolė, o dar 
toliau - medžiai. Reporteris pasuka automobilį prie sienos. Motociklai 
dar girdisi, bet jų keliamas triukšmas primena bitės dūzgimą. Regis, jie 
kažkur už pusės mylios nuo čia, o gal ir dar toliau. Vendelas išlipa iš 
mašinos, įsikiša diktofoną į striukės kišenę, pasikabina ant peties foto- 
aparatą "Nikon", peršoka per sieną ir skuba prie medžių. Mato seną, žo- 
le apaugusį kelią, kuris leidžiasi žemyn ir pereina į miško juostą. 

Reporteris paskaičiuoja, jog iki "Užkąskime pas Edą" turėtų būti 
maždaug mylia ir pagalvoja, kad tojota tokiu keliu važiuoti būtų sunku. 
Duobės, akmenys, kai kuriose vietose beveik pasislėpę žemėje, o kitur 
- iškilę. Žolės kupstai, grioviai. Motociklui toks kelias netrukdo, bet 
Vendelas nusprendžia, kad jo kojos įveiks šį atstumą lengviau negu au- 
tomobilis, todėl negrįžta prie tojotos, o žengia į miško juostą. Jis kažko- 
dėl neabejoja, jog medicinos ekspertai taip greitai neatvyks, vadinasi, jis 
turi pakankamai laiko. Motociklų kaukimas vėl sustiprėja, tarsi baikeriai 
būtų sustoję aptarti veiksmų planą. Puiku. Vendelas tikisi, kad jie kalbės 
dar ilgai, ginčysis, šauks vieni ant kitų, mosuos ore kumščiais. Repor- 
teris nekantrauja pamatyti, kaip įsiutęs Uostytojas taikliu dešinės rankos 
smūgiu išmuša Deilui Hilbertsonui priekinius dantis... ar kaip puola 
smaugti jo draugužį Holivudą. Bet labiausiai jam norisi gauti kitokią nuo- 
trauką. Štai dėl jos reporteris pasirengęs papirkti bet kurį policininką, 
valdininką ar tiesiog smalsuolį žioplį, kuris suteiktų jam pagalbą. Tai ap- 
nuoginto Irmos Freno kūno fotografija. Kūno, kurį subjaurojo Žvejys. 
Idealus variantas būtų dvi fotografijos: veido ir kūno. Bet, blogiausiu 
atveju tiks ir viena, bendra. Tokia nuotrauka apkeliaus visą pasaulį, 

sukraus jam milijonus. Pavyzdžiui, savaitraštis "Nešnl Enkvairer", pub- 
likuojantis sensacingas naujienas, atseikės kokius du ar net tris šimtus 
tūkstančių dolerių. Tai ne nuotrauka, tai tikra aukso gysla! 

Kol Vendelas, įsmeigęs akis į žemę, kad nepargriūtų užkliuvęs už 
akmens ar kupsto, eina miško juosta ir svajoja apie pinigus, kuriuos 
gaus nufotografavęs mažąją Irmą, Griausmingojo penketo motociklų 
gausmas visai nutyla. Akimirką stoja spengianti tyla, bet čia pat ją užpil- 
do kiti, kiek ramesni garsai. Reporteris girdi savo kvėpavimą ir kažkokį 
brazdėjimą už nugaros. Atsisuka ir mato seną pikapą, vėžlio žingsniu ju- 
dantį išmaltu keliu. | 
“Jis vos garsiai nesusijuokia, matydamas, kaip siūbuoja automobilis, 
laviruodamas tarp duobių. Vadinasi, ne tik baikeriai Žino šitą kelią. Tą 
pačią akimirka mašina užlipa ant storos šaknies, pašoka į viršų, ir repor- 
teris pro stiklą mato keturias galvas, siūbuojančias tarsi marionetes. 
Vendelas pasuka prie pikapo, ketindamas pasiūlyti kompanijai grįžti at- 
gal. Kai atstumas sumažėja iki minimumo, jis pamato, jog tai "Internešnl 
Harvester", kompanijos, gaminančios žemės ūkio bei statybos techniką, 
kūrinys. 

Nejaugi ta kompanija kada nors gamino pikapus? Vendelas pakelia 
ranką. Pikapas cypdamas ir tarškėdamas pavažiuoja dar keletą jardų 1r tik 
po to sustoja. Kairysis jo bortas kur kas aukščiau už dešinįjį. Tarp medžių 
Vendelas negali iškart įžiūrėti veidų, bet du iš jų jam atrodo matyti. 

Vairuotojas iškiša galvą pro langą ir šaukia: "Sveikas, misteri repor- 
teri. Ar jie ir tau prieš nosį užtrenkė duris?" - tai Tedis Rankelmanas. Jo 
pavardė neretai minima policijos ataskaitose. Kiti trys patenkinti žven- 
gia, įvertinę Tedo šmaikštumą. Vendelas atpažįsta dar Fredį Saknesamą, 
didžiulės šeimos, gyvenančios lūšnelėje prie pat upės, atstovą, ir Tutsą 
Bilindžerą, kuris renka metalo laužą, šitaip užsidirbdamas pragyvenimui. 
Jį dažnai areštuodavo už smulkius pažeidimus, bet kalėjime jis nebuvo 
sėdėjęs. Ir netvarkingai apsirengusią moterį, sėdinčią tarp Fredžio bei 
Tutso, jis, regis, kažkur buvo sutikęs, tik jos vardo neprisimena. 

- Sveikas, Tedi, - atsako Vendelas. - Sveiki Fredi ir Tutsai. Ne, kai 
tik pamačiau, kas vyksta prie pagrindinio įėjimo, nusprendžiau ieškoti 
atsarginio. 

- Ei, Vendelai, nejaugi manęs neprisimeni? - Moters balsas skamba 
graudžiai. - Aš Dudlsa Sanger, jei tavo atmintis šlubuoja. Iš pradžių va- 
žiavau Fredo automobilyje, bet po susidūrimo su ta suknista policinin- 
ke, mis Kale, daugelis mūsų nusprendė sugrįžti į barą, ir pikape atsirado 
laisvų vietų. 

Suprantama, jis ją prisimena, nors dabar ji mažai panaši į linksmuolę 
merginą, prieš dešimtį metų padavinėjusią kokteilius "Nelsono" viešbu- 
tyje. Turbūt ją išvijo iš darbo už girtavimą ar vagiliavimą. Dievas mato: 

ji darė ir vieną, ir antrą. Tais laikais Vendelas nemažai pinigėlių palik- 
davo "Nelsono" viešbučio bare. Jis mėgina prisiminti, ar jiedu dulkinosi. 
Turbūt taip. 

- Ką tu kalbi, Dudlsa, argi galėčiau pamiršti tokią meilutę kaip tu? 

Vaikinai, žinoma, žvengia kaip eržilai. Mergina trenkia alkūne Tut- 
sui į šonkaulius ir, papūtusi lūpytes, šypsosi Vendelui. 

- Ačiū jums, gerasis sere. 

Taip, vadinasi, vis dėlto jis ją dulkino. 

O dabar metas pavaryti juos atgal į namus. Tik staiga Vendelui šau- 
na į galvą mintis. 

- Ką pasakysite, jei paprašysiu padėti plunksnos vergui ir pasiūlysiu 
už tai penkiasdešimt dolerių? 

- Kiekvienam ar iš viso? - klausia Tedis 

- Tu ką, žinoma, iš viso, - atsako Vendelas. 

Mergina pasilenkia prie lango: 

- Kiekvienam po dvidešimt. Ar tiks? 

- O, tu daužai mano širdį. - Reporteris išsitraukia piniginę ir išima 
keturias kupiūras po dvidešimt dolerių. Sau pasilieka tik trylika dolerių, 
teks kaip nors išsiversti. Jie paima pinigus ir tuojau pat susigrūda į kiše- 
nes. 

- O dabar štai ko jūsų paprašysiu. - Vendelas prieina prie vairuotojo 
durelių, pasilenkia prie lango. 

Po kelių minučių pikapas sustoja tarp išretėjusių medžių. Ir akme- 
nys čia visai išnykę aukštoje žolėje. Griausmingojo penketo motociklai 
išrikiuoti maždaug už dešimties jardų. Vendelas išlenda iš kabinos, paei- 
na porą žingsnių į šalį, vildamasis, kad jis neprisigėrė savo bendrakelei- 
vių kvapo - jie dvokė prakaitu, nešvara bei alkoholiu. Jis girdi, kaip už 
nugaros Fredis iššoka iš kėbulo ant žemės, kiti išlenda iš kabinos ir už- 
trenkia dureles. Triukšmo nemažai, bet ne tiek, kad atkreiptų į save visų 
dėmesį. Vendelas mato tik galinę "Užkąskime pas Edą" užeigos sieną ir 
priešais ją augančias tigrines lelijas. Ir girdi tylius balsus. Vienas jų - 
Uostytojo Sent Pjero. Reporteris pasiruošia fotoaparatą ir atsargiai pa- 
suka prie galinės sugriauto pastato sienos. 

Pasuka už kampo ir mato iš plento išsukantį kelią bei skersai kelio 
stovinčią policijos mašiną. Ant plento tie patys du policininkai įnirtingai 
ginčijasi su penkiais ar šešiais žmonėmis, palikusiais savo automobilius. 
Vendelui tai tik į naudą. Sąmyšis jam palengvins kelią prie Irmos Freno 
kūno. Be to, atsiras dar daugiau pikantiškų smulkmenų ir taip jau įspū- 
dingoje istorijoje. Jis tik apgailestauja negalintis tiesiog dabar kalbėti į 
diktofoną... 

"Policijos viršininko Hilbertsono darbuotojų patirties stoką akivaiz- 
džiai pademonstravo nesėkmingas patrulių Ščedos bei Stivens mėgini- 
mas sulaikyti žmonių minią, trokštančią savo akimis pamatyti paskutinio 
Žvejo nusikaltimo rezultatą..." Bendri žodžiai, vėl bendri žodžiai, o po 
to: "...bet jūsų ištikimasis korespondentas sugebėjo patekti į įvykių epi- 
centrą, kur jis ir atliko savo kuklią, tačiau garbingą misiją - jis tapo jūsų 
akimis bei ausimis, mano skaitytojai..." 

Vendelas net suvirpa, pagalvojęs, jog toks tekstas gali prapulti, jis 
nėra įsitikinęs, kad tiksliai jį prisimins ir atkurs, bet į diktofoną kalbėti 
nedrįsta: bijo būti išgirstas. Glaustydamasis prie sienos, sėlina link bu- 
vusios užkandinės fasado. 

Kuklios skaitytojų ausys girdi stebėtinai geranorišką Uostytojo Sent 
Pjero ir policijos viršininko Deilo Hilbertsono pokalbį. Jiedu stovi netoli 
pagrindinio įėjimo į pastatą. Kuklios skaitytojų akys mato apžvalgos lau- 
ke pasirodžiusį Džeką Sojerį. Vienoje jo rankoje tuščias plastiko pake- 
tas, kitoje - beisbolo kepuraitė. Kukli skaitytojo nosis fiksuoja klaikų 
dvoką, vienareikšmiškai liudijantį, jog pastate guli irstantis kūnas. Dže- 
ko žingsnis kiek spartesnis nei visada. Žvalgydamasis į šalis, jis skuba 
prie savo pikapo. 

Kas čia vyksta? Regis, Auksinis berniukas nenori, kad jį kas pama- 
tytų? Jis primena smulkų vagišių, ką tik įsikišusį po švarku vogtą daiktą, 
o Auksiniai berniukai šitaip nesielgia. Vendelas paima fotoaparatą, nusi- 
taiko. Taip, bičiuli Džekai, tu gerai atrodysi pirmame laikraščio puslapy- 
je. O dabar imkime ir užfiksuokime, ką tu ten neši. Neprieštarauji? Ven- 
delas stebi pro vaizdo ieškiklį prie pikapo priėjusį Džeką. "Auksinis ber- 
niukas ketina savo grobį padėti į daiktadėžę, - galvoja reporteris, - ir ne- 
nori, kad kas nors tai pamatytų. Nenuskilo tau, seni, tu patekai į "Slap- 
tosios kameros" objektyvą." Bet nepasiseka ir tam, kuris atlieka garbin- 
gą misiją - tarnauja skaitytojų akims ir ausims, nes Džekas, priėjęs prie 
pikapo, nelenda į vidų, o pasilenkia ir kažką daro, atsukęs mūsų kilniam 
žurnalistui nugarą... Tas priverstas fotografuoti nugarą... o po to - nu- 
sisukusį nuo automobilio Džeką Sojerį. Rankos jau tuščios, jis nebepa- 
našus į smulkų vagišių. Paslėpė savo grobį. Bet kuo toks svarbus tuš- 
čias plastikinis paketas ar beisbolo kepuraitė? 

Ir čia Vendelą tarsi žaibas perveria. Plaukai stojasi piestu. Intriguo- 
janti istorija įgauna didžiulę prasmę. Žiaurus žudikas, išdarinėti vaikų 
kūnai ir ... herojaus žlugimas! Džekas Sojeris išeina iš griuvėsių su tuš- 
čiu plastiko paketu ir beisbolo kepuraite, nenori būti pastebėtas, slepia 
daiktus savo automobilyje. Daiktus jis rado nusikaltimo vietoje ir nu- 
gvelbė iš po savo bičiulio bei gerbėjo policijos viršininko Deilo Hilbert- 
sono nosies. Auksinis berniukas iš nusikaltimo vietos išsinešė daiktinius 
įrodymus. O Vendelas visą šitą užfiksavo! Dabar jis prispaus šitą pasi- 

pūtusį Holivudą. Jis gali nuversti Džeką Sojerį nuo Olimpo. Netverda- 
mas savame kailyje, Vendelas ima šokti, sukasi... su fotoaparatu ranko- 
se ir švytinčia šypsena lūpose. 

Jo nuotaika tokia puiki, jog iš pradžių jis netgi nusprendžia pamiršti 
apie tuos keturis idiotus, laukiančius jo signalo, ir padėti tašką. Bet ne, 
nedera sustoti pusiaukelėje. Prekybos centruose parduodami stendai 
laukia nesulaukia baisių, kraują stingdančių subjauroto Irmos Freno kū- 
no fotografijų. Ir Vendelas Grinas tas fotografijas jiems duos. 

Jis dar arčiau prieina prie pastato fasado ir sustingsta, netikėdamas 
savo akimis. Ketvertas baikerių stovi prie iš plento išsukančio kelio ir 
padeda Ščedai bei Stivens vaikyti šalin žmones, trokštančius pamatyti 
griuvėsiuose gulinčius lavonus. Tedis Rankelmanas girdėjo kalbant, jog 
Zvejys atvilko tenai šešis ar net aštuonis pusiau apgraužtus vaikus: gan- 
dai, klaidžiojantys po miestą, apaugdavo vis naujomis sensacingomis 
smulkmenomis. Todėl policininkams dabar pagalba oi kaip reikalinga. 
Vendelas maloniau stebėtų, jei Sent Pjeras su savo gauja būtų čia sukėlę 
sumaištį, O jie... prisijungė prie tvarkos sergėtojų būrio. Jis prieina prie 
pastato kampo ir žvilgteli, kas tenai vyksta priešais fasadą. Jam reikia 
pagauti tinkamą momentą. 

Antroji policijos mašina skverbiasi pro automobilius, stovinčius 35- 
ame plente, suka į keliuką, pravažiuoja pro Ščedos automobilį ir rieda 
link griuvėsių. Kai pasiekia buvusią užkandinę, išlipa du jauni, laikinai 
įdarbinti policininkai - Holcas bei Nestleris ir eina prie Deilo Hilbertsono. 
Jie stengiasi ignoruoti sulig kiekvienu žingsniu vis stiprėjantį kvapą. Ven- 
delas pastebi, jog dar sunkiau jaunuoliams nuslėpti nuostabą bei pasidy- 
gėjimą, kurį jiems kelia šefo pašnekovas Uostytojas Sent Pjeras. Turbūt 
įtaria jį padarius ne vieną nusikaltimą. Abu - kaimo vaikinai, nebaigę ko- 
ledžo, dalinasi vieną policininko atlyginimą, trokšta gauti nuolatinę tar- 
nybą, ir pasaulyje jiems egzistuoja tik dvi spalvos: juoda ir balta. Deilas, 
regis, ramina pavaldinius, o Uostytojas, kuris be vargo gali vienu metu 
pakelti juos abu nuo žemės ir sudaužti galvomis kaip du minkštai virtus 
kiaušinius, geraširdiškai jiems šypsosi. Vykdydami Deilo įsakymą (Ven- 
delas negirdi žodžių, bet supranta iš jaunų policininkų elgesio), jie apsi- 
suka ir eina plento link, pakeliui svaidydami kupinus susižavėjimo 
žvilgsnius į Džeką Sojerį. Vargšeliai, jų laukia toks nusivylimas! 

Džekas prieina prie Deilo, jiedu tariasi. Gaila, kad Deilas nežino apie 
savo draugužio darbelius. Arba... gal ir žino? Gal jiedu išvien? Vieną 
Vendelas žino tikrai: viskas atsiskleis, kai "Heroldas" išspausdins jo nuo- 
traukas. 

O tas vyriškis su kepure ir tamsiais akiniais tik stovi, susidėjęs ran- 
kas ant krūtinės, ramus, pasitikintis savimi, atrodo taip, tarsi jis viską 
čia kontroliuotų, tarsi irstančio kūno kvapas jam nė motais. "Turbūt tai 

pagrindinis žaidėjas, - galvoja Vendelas. - Duoda įsakymus. O Auksinis 
berniukas ir Deilas neriasi iš kailio, norėdami jam įtikti. Jie taip pagarbiai 
su juo elgiasi. Jeigu ir nori kažką nuslėpti, tai tik dėl šito vyriškio. Bet 
kodėl? Ir kas jis toks, velniai rautų? Nebejaunas, penkiasdešimties ar dar 
daugiau, į tėvus tinka ir Deilui, ir Džekui. Ir apsirengęs taip madingai, 
jog nepanašus į gyvenantį kaime žmogų. Turbūt iš Medisono ar iš Milvo- 
kio. Akivaizdu, jog ne policininkas... bet ir ne verslininkas. Žmogus, 
pratęs savarankiškai daryti sprendimus. Ir greitai. Tai aišku iš pirmo 
žvilgsnio. 

Dar viena policijos mašina išsuka iš plento ir privažiuoja prie "Užkąs- 
kime pas Edą". Auksinis berniukas su Hilbertsonu pasuka link jos. Išlipa 
Bobas Diulakas ir tas storulis Ditas Džespersonas. Bet akiniuotas dabita 
net nepažvelgia į juos. Taip... "kietai". Ramiai sau stovi tarsi vadovau- 
jantis armijai generolas. Išsitraukia cigaretes, užsirūko, išleidžia dūmų 
debesėlį. Džekas su Deilu nusiveda ką tik atvykusius į pastato vidų, o 
šitas rūko sau kaip niekur nieko, nuo visko atsiribojęs. Vendelas pro ap- 
griuvusią sieną girdi, kaip Diulakas su Džespersonu kalba apie baisų 
kvapą; paskui kažkuris iš jų aikčioja, pamatęs kūną. "Sveiki, berniukai, 
- ištaria Diulakas. - Nejaugi tai įmanoma? Sveiki, berniukai." Balsas lei- 
džia Vendelui nustatyti kūno buvimo vietą: jis prie atokios sienos. 

Kol trys policininkai ir Sojeris pastato viduje, Vendelas išlenda iš už 
kampo ir nukreipia fotoaparatą į paslaptingą vyriškį. O, siaube! Skrybėlė 
akies mirksniu atsisuka į jį. 

- Kas mane nufotografavo? - Vendelas tuojau pat dingsta už kam- 
po, bet žino, kad buvo pastebėtas. Juodi akiniai žiūrėjo tiesiai į jį. Na ir 
klausa: išgirsti fotoaparato spragtelėjimą! - Išlįskite iš ten, - girdi Vende- 
las. - Nėra prasmės slapstytis. Žinau, jog jūs čia. 

Iš savo pozicijos Vendelas mato Viskonsino policijos valdybos au- 
tomobilį 1 mašiną su užrašu "TIESIOG PASAKYK NE", artėjančius prie 
ant plento išsirikiavusių mašinų kolonos. Tenai situacija, regis, pasiekė 
apogėjų. Vienas iš baikerių ištraukia kažką per prabangaus automobilio 
langą. 

Todėl pats laikas į priešakines fronto linijas mesti kavaleriją. Vende- 
las dar per žingsnį atsitraukia nuo pastato fasado ir duoda signalą. 

- Cho cho cho! - sukaukia Tedis Rankelmanas. 

Dudlsa spiegia kaip skerdžiama kiaulė, ir keturi Vendelo pagalbinin- 
kai prabėga pro šalį, norėdami atkreipti į save priešininko dėmesį. 


13 skyrius 


Denis Ščeda su Pema Stivens iš paskutiniųjų laiko gynybą, ir tuo- 
met pasigirsta motociklų riaumojimas. O taip, iki pilnos laimės jiems 


193 


trūko tik Griausmingo penketo. Tedžio Rankelmano bei Fredžio Sakne- 
samo jie atsikratė pakankamai greitai, bet plentu atvažiuoja vis daugiau 
automobilių, kurių vairuotojai įsitikinę turintys teisę pažiūrėti į vaikų la- 
vonus, kuriais prikimšta visa buvusios Edo užkandinės patalpa. Vos tik 
išsiaiškinę su vieno automobilio vairuotoju, jie tuojau pastebi atvykus dar 
du. Ir visi reikalauja paaiškinti, kodėl jie, mokesčių mokėtojai, padorūs 
piliečiai, susirūpinę situacija, neturi teisės pamatyti nusikaltimo vietos. 
Daugelis atsisako patikėti, jog šituose griuvėsiuose rastas tik vienas kū- 
nas, tik Irmos Freno, ir kaltina policiją slepiant nusikaltimo smulkme- 
nas. Asilai. Matyt, jiems atrodo, jog vietos policija dangsto Žvejį! 

Kai kurie, apsisukę ir važiuodami atgal, rodo policininkams nepado- 
rų gestą. Viena dama kiša Ščedai po nosimi kryžių bei šaukia, kad jo 
siela purvina ir jam atviras tik vienas kelias - į pragarą. Beveik pusė at- 
vykusių čia žmonių turi fotoaparatus bei filmavimo kameras. Tik kažin 
ar galima juos pavadinti žmonėmis, jei ankstyvą šeštadienio rytą, užuot 
rūpinęsi namais bei šeima, jie atvažiavo pasižiūrėti į nužudytus vaikus ir 
juos nufotografuoti. O jie patys įsitikinę, kad yra visiškai normalūs 
žmonės. Tai kas tada kvaištelėjęs? Žinoma, Denis Ščeda, nenorintis jų 
leisti į nusikaltimo vietą. 

Pagyvenęs vyriškis, atvykęs su žmona, sako jam: "Jaunuoli, jūs 
turbūt vienintelis visoje apskrityje, nesuprantantis, jog čia istorinis įvy- 
kis. Mudu su Mardže manome, jog turime teisę į suvenyrą." 

Suvenyrą? 

Suprakaitavęs tarsi pelė, piktas, iki kaklo sotus bendravimo su šitais 
idiotais, Denis netenka savitvardos. 

- Drauguži, aš visiškai su jumis sutinku. Jei būtų mano valia, judu 
su žmona iš čia išvažiuotumėte krauju suteptais drabužiais ar su nupjau- 
tais pirštais. Bet ne aš čia viską sprendžiu. O štai mano šefas, jis nesu- 
pranta elementarių teisų... 

Pagyvenęs ponas šokiruotas, jis netenka žado, tuojau pat apsisuka 
ir išvažiuoja. Kito automobilio vairuotojas paleidžia gerklę, vos tik Denis 
spėja pasilenkti prie jo mašinos lango. Jis atrodo kaip Džordžas Retba- 
nas, bent jau Denis jį tokį įsivaizduoja, tik balsas labiau kimus ir šaižus: 
"Negalvok, kad aš nematau, ką čia išdarinėjate! - Denis mėgina jam ra- 
miai paaiškinti, kad jie tik saugo nuo pašalinių nusikaltimo vietą. Bet vy- 
riškis rėkia: "Sėdžiu čia Jau dvidešimt minučių, o jūs ir šita dama čia tik 
kvailinate mus. Tikiuosi, jums mažai nepasirodys, kai PATYS PILIE- 
ČIAI IMSIS SAUGOTI TVARKĄ!" 

Ir tą pačią delikačią akimirką Denis išgirsta motociklų riaumojimą. 
Tai iš 35-ojo plento suka Griausmingas penketas. Jis jaučiasi išmuštas 
iš vėžių jau nuo pat tos minutės, kai rado ant šaligatvio prie senelių na- 
mų Tajaus Maršalo dviratį. O nuo minties, kad jam dabar teks susidurti 


194 


ir su Uostytoju Sent Pjeru, galva prisipildo tirštų juodų dūmų, kuriuose 
blykčioja kibirkštys. Jis pasilenkia, žiūri į raudoną "Džordžo Retbano" 
veidą ir tyliai ištaria: "Sere, jei jūs ir toliau šitaip elgsitės, aš uždėsiu jums 
antrankius, įsodinsiu į automobilį, nuvešiu į policijos nuovadą bei apkal- 
tinsiu viskuo, kas tik man šaus į galvą. Aš jums tai pažadu. O dabar pa- 
darykite pats sau paslaugą ir nešdinkitės velniop." 

Vyras žiopčioja kaip žuvis. Kraujas plūsta į jo ir taip jau raudoną 
veidą. Denis vis dar Žiūri jam į akis, tikėdamasis, jog "Džordžas Retba- 
nas" suteiks jam progą uždėti ant jo rankų antrankius ir palydėti į poli- 
cijos automobilį. Bet vaikinas teisingai įvertina situaciją. Nugali atsargu- 
mas. Jis nusuka akis į šalį. Po to įjungia atbulinį bėgį ir vos neatsitrenkia 
į už jo stovinčią "Miatą". 

- Negaliu patikėti savo akimis, - sako Pema. - Kaip paleido liežuvį. 

Kaip ir Denis, mergina stebi Uostytojo komandą, it vėjas skriejančią 
pro stovinčius automobilius. 

- Nežinau, bet taip įsiutino, jog mielai būčiau jam įgrūdęs į gerklę 
"bananą". O po to eičiau ieškoti Vendelo Grino. 

- Tau netektų ilgai ieškoti. Štai jo mašina - šešta iš eilės. - Pema pa- 
rodo raudoną tojotą. 

- Šventas Dieve, - atsikvepia Denis. - Žinai, aš labai džiaugiuosi ga- 
limybe pabendrauti su šituo atmata. Dabar tai jau tikrai išdrošiu viską, 
ką apie jį galvoju. - Šypsodamasis jis pasilenkia pasikalbėti su jaunuoliu, 
sėdinčiu už "Miatos" vairo. Jaunuolis važiuoja į šalį, ir Denis moja ranka 
kito automobilio vairuotojui, vis stebėdamas Griausmingą penketą, 
grėsmingai artėjantį prie jų. Pasisuka į Pemą: - Jei šį kartą Uostytojas 
puls mane kumščiais, prisiekiu Dievu, išsitrauksiu ginklą. 

- Ar bent įsivaizduoji, kiek popierių po to teks užpildyti? 

- Man nusispjaut. 

- Gerai jau. Palaikysiu tau kompaniją. - Ir Denis supranta, jog Pema 
jį palaikys, jei jis griebsis ginklo. 

Vairuotojai, norintis įsukti į keliuką, trukdo stebėti Uostytoją bei jo 
draugužius. Rūstūs veidai po apsauginiais šalmais, besiplaikstančios 
barzdos... regis, susidūrimo nebus galima išvengti. Denio Ščedos širdis 
nerimsta krūtinėje. 

Bet baikeriai vorele pravažiuoja pro šalį net neatsisukę: Uostytojas, 
Peliukas, Dokas, Sonis ir Kaizeris. Atstumas tarp jų bei keliuko didėja 
tokiu pat greičiu, kaip ką tik mažėjo. 

- Velniava, - išsprūsta Deniui. Jis nežino, ar jaučia palengvėjimą, ar 
nusivylimą. Bet, nepravažiavę nei penkiasdešimties jardų, jie apsisuka. 

- Prašau, nereikia, - ištaria Pema. 

Stovinčių automobilių vairuotojų galvos pasisuka į vėl pro šalį le- 
kiančius baikerius. Kelioms sekundėms viską nustelbia motociklų gaus- 

mas. Triukšmui nurimus, Denis Ščeda nusiima uniforminę kepurę ir nu- 
sivalo prakaitą. Pema atsitiesia, giliai atsikvepia. Kažkas iš vairuotojų pa- 
spaudžia automobilio garso signalą, prie jo prisijungia dar du vairuotojai. 
Vyriškis žilais ūsais, vilkintis džinsiniais marškiniais, rodo Deniui kaž- 
kokį ženkliuką, aiškindamas esąs apskrities teisėjo pusbrolis ir La Riv- 
jeros policijos garbės narys, todėl turįs teisę važiuoti kur tik nori. Jo 
ūsuose pasirodo šypsena: "Todėl praleisk mane, vaikine, o po to tęsk 
savo darbą." 

"Mano užduotis - nieko neleisti, - sako Denis. Šitą frazę jam tenka 
kartoti keletą kartų, kol galiausiai garbės policininkas užleidžia vietą ki- 
tam vairuotojui. Pasiuntęs atgal dar kelis garbius piliečius, jis apžiūri 
mašinų virtinę, norėdamas įsitikint, ar greitai jam teks pasiųsti kur nors 
toliau Vendelą Griną. Jis, žinoma, turi būti kažkur netoliese. Bet vos tik 
Vendelas pakelia galvą, kažkas paspaudžia signalą, ir žmonės pradeda 
šaukti: "Praleisk mus. Ei, bičiuli, nepamiršk, kad aš tau moku atlygini- 
mą! Noriu pasikalbėti su Deilu!" 

Keletas vyrų išlipa iš automobilių. Jie baksnoja į Denį pirštais, jų 1ū- 
pos juda, bet Denis nesupranta, ką jie sako. Ir čia aštrus skausmas per- 
veria galvą. Kažkas ne taip, reporterio raudonos tojotos nėra. Velniava! 
Nejaugi šitas šunsnukis išvairavo iš stovinčių mašinų eilės ir per lauką 
nukūrė link "Užkąskime pas Ed4ą"? Denis atsisuka, apžiūri lauką. Pikti 
balsai bei signalai lekia jam į nugarą. Nėra nei raudono automobilio, nei 
paties Vendelo. O gal jis atsisakė minties patekti į nusikaltimo vietą? 

Po kelių minučių spūstis sumažėja, ir Pema su Deniu mano, jog 
susidoros su smalsuolių minia. Plentas ištuštėjo - taip paprastai ir būna 
šeštadienio rytą - tik vienas pikapas važiuoja pro šalį Sentralijos link. 

- Ar ne metas mums važiuoti tenai? - klausia Pema, rodydama į 
griuvėsius. 

- Gal po poros minučių. - Denis neskuba, jo nevilioja iš buvusios 
užkandinės sklindantis dvokas. Jis mielai pasiliktų kelkraštyje, kol at- 
vyks medicinos bei technikos ekspertai. Kas apskritai žmonėms darosi? 
Jis pats mielai atiduotų savo dviejų dienų atlyginimą, kad tik nereikėtų 
žiūrėti į pūvantį vargšės Irmos Freno kūną. 

Po to jiedu išgirsta garsus, kurie vėl išveda iš pusiausvyros. Pirma, 
pasirodo nauja automobilių banga. Antra, pasigirsta motociklų riaumo- 
jimas, sklindantis iš už apgriuvusios užkandinės. 

- Ar į šitą daržinę veda dar vienas kelias? - stebisi Denis. 

Pema gūžčioja pečiais: 

- Regis, taip. Bet Deilui teks pačiam tvarkytis su Uostytojo sėbrais, 
mums ir taip rūpesčių per akis. 

- Tai jau tikrai. 

Apie trisdešimt mašinų susirenka prie keliuko. Pema su Deniu pa- 

stebi, jog šitie žmonės nusiteikę agresyviau, tai ne šiaip sau smalsuoliai. 
Priekyje stovinčių automobilių vairuotojai šūkauja, mosuoja kumščiais, 
iš paskutinių mašinų išlipa Žmonės ir eina prie dviejų policininkų. Kaž- 
kokia moteris (neįtikėtina!) atsivežė du paauglius vaikus. Jie išskleidė 
plakatą su užrašu: "MUMS REIKALINGAS ŽVEJYS". Kitas vyriškis iški- 
ša plakatą, kur parašyta: "HILBERTSONAS TURI ATSISTATYDINTIT". 

Denis atsisuka ir mato, kad jo būgštavimai pasitvirtino: Griausmin- 
gas penketas aplinkiniu keliu pasiekė buvusią Tedo užkandinę. Ketvertas 
barzdotų vyrų stovi tarsi Slaptosios tarnybos agentai, o Uostytojas apie 
kažką kalbasi su Deilu. Abu atrodo it dviejų valstybių vadovai, aptariantys 
svarbius prekybinius klausimus. Denis nesupranta, kaip apskritai gali ši- 
taip būti, todėl vėl atsisuka į automobilių srautą ir žmones su plakatais. 

Septyniasdešimtmetis senukas su ožio barzdele, Guveris Dalrimp- 
las, atsistoja priešais Pemą ir pradeda aiškinti jai savo teises. Denis jį pri- 
simena: prieš kokį pusmetį senukas sukėlė muštynes "Nelsono" bare ir 
dabar, matyt, nutarė atsiskaityti. "Neketinu kalbėtis su jūsų porininku, 
nes jo nedomina paprastų piliečių teisės", - šaukia jis. 

Denis pasiunčia atgal oranžinį "Subaru", kuriame sėdi spuoguotas 
jaunuolis, po to dar juodą "Korvet" su La Rivjeros numeriais, kurį vai- 
ruoja nepaprastai graži mergina, o iš jos burnos liejasi įspūdingų keiks- 
mažodžių lavina. Iš kur visi tie žmonės? Denis beveik įsitikinęs, jog dau- 
gelis jų net negyvena Frenč Lendinge. 

Jis jau ketino eiti prie Pemos ir pagelbėti jai, kai kažkas uždėjo ranką 
jam ant peties. Atsisuka ir mato priešais save Uostytoją Sent Pjerą bei 
Deilą Hilbertsoną. Už keleto jardų stovi likę keturi baikeriai. Vienas iš jų, 
panašus į šieno kupetą, pats stambiausias, pravarde Peliukas, sutikęs 
Denio žvilgsnį, pamerkia jam akį. 

- Ką jie čia veikia? - klausia Denis. 

- Nusiramink, - atsako Deilas. - Jie pasisiūlė padėti mums sulaikyti 
žmonių srautą. Manau, tai geras sprendimas. 

Akies krašteliu Denis mato, kaip dvyniai Niarai mėgina sukti į ke- 
liuką ir ištiesia ranką, norėdamas juos sulaikyti. 

- O kas jiems iš to? - klausia jaunuolis. 

- Mes teiksime jiems informaciją apie įvykius, daugiau nieko, - at- 
sako šefas. - Nagi, vyrukai, imkitės darbo. 

Uostytojo draugai eina prie minios. Šefas atsisuka į Pemą, kuri iš 
pradžių sutrinka, po to linkteli. Peliukas viauksi ant Huverio Dalrimplo: 
"Įsakau tau mėžtis iš čia, Huveri." Senis taip greitai išnyksta, jog susi- 
daro įspūdis, kad vargšelis dematerializavosi. 

Minia įsiutusių smalsuolių analogiškai reaguoja į baikerius. 

Denis tikisi, jog pavyks išvengti snukiadaužio: jau vien pamatę to- 
kius galingus vyrus, miesčionys išsigąsta. Ir tikrai, vos tik šalia stovintis 


197 


baikeris pakelia aukštyn kumštį, dvyniai Floidas ir Frenkas Niarai iškart 
pabėga. Kai jie sėdasi į savo automobilį, barzdočius pamerkia Deniui akį 
ir pasako, kad jo vardas Bilas Kaizeris. Baikeriai įsijaučia į vaidmenį, 
jiems akivaizdžiai patinka daryti tvarką. Bet jie tramdo šypsenas, supras- 
dami, jog jų rūsti mina kaip tik ir kelia žmonėms baimę. 

- O kas kiti? - klausia Denis. 

Kaizeris parodo jam Doką bei Sonį. 

- Kodėl jūs tą darote? 

Kizeris palenkia galvą ir jo veidas atsiduria šalia Denio. Pojūtis toks, 
tarsi jis būtų kaktomuša susidūręs su jaučiu. Nuo jo sklinda toks pat 
įniršis, toks pat karštis. Skruostikauliai platūs, oda plaukuota. Regis, 
šnervės tuojau pat pradės garuoti. Vienas vyzdis mažesnis už kitą, bal- 
tymai pakraujavę. 

- Kodėl? Mes tą darome dėl Emės, nejaugi jums neaišku, patruli 
Ščeda? 

- Atleiskite, - sako Denis. Jam belieka tikėtis, jog Deilui pavyks su- 
valdyti šituos smarkuolius. Stebėdamas, kaip Bilas Kaizeris vos neap- 
verčia aukštyn ratais automobilio, kurio žioplas vairuotojas nesuskubo 
įjungti atbulinio bėgio, jis dėkoja Dievui, kad baikeriai atvažiavo negin- 
kluoti. 

Prie jų važiuoja policijos automobilis. Kol jis skverbiasi pro minią, 
kažkokia džinsuota moteris beldžia kumščiu į langą iš keleivio pusės. 
Mašina sustoja. Išlipa Bobas Holcas ir Polas Nestleris, spokso į Kaizerį, 
teiraujasi Pemos, ar jiems nereikia pagalbos. 

- Važiuokite pas šefą ir sužinokite, - atsako Denis, nors supranta, 
kad neturėtų to daryti. Bobas su Polu - puikūs vaikinai, bet jie prade- 
dantieji ir jiems dar daug ko teks išmokti. 

Po pusantros minutės pasirodo Bobas Diulakas bei Ditas Džesperso- 
nas. Denis ir Pema jiems mojuoja, rodydami ženklais, jog reikia važiuoti 
prie buvusios užkandinės. O baikeriai toliau gąsdina smalsuolius, belsda- 
mi kumščiais į automobilių kėbulus. Iš minios pasigirsta grumtynių garsai 
ir pikti riksmai. Stumdydamas nuo kelio žmones, prie Pemos artėja So- 
nis. Ta išsigandusi stovi tarsi uola. Čia pat ir Peliukas su Doku. Iš Doko 
nosies į barzdą teka kraujas. Plačiais žingsniais prieina Kaizeris. 

Kai minia pradeda skanduoti: "MES IŠ ČIA NEPASITRAUKSIME! 
MES IŠ ČIA NEPASITRAUKSIME!" - sugrįžta Holcas ir Nestleris. 
"Mes nepasitrauksime" - murma panosėje Denis. - Galima pamanyti, 
kad jie protestuoja prieš karą Vietname." 

Pasigirsta policijos sirenos kaukimas, ir Denis pamato, kaip Peliu- 
kas prieina prie minios bei paguldo ant žemės tris pirmus pasitaikiusius 
smalsuolius. Dokas atsiremia rankomis į automobilio dureles ir klausia 
lieso praplikusio vairuotojo, ką jis čia veikia. 

- Dokai, palik jį ramybėje, - sako Denis, bet jo žodžius praryja sife- 
nų kauksmas. 

Nors automobilyje sėdintis-vyriškis panašus į mokytoją ar kokį 
nors smulkų municipaliteto klerką, jis ryžtingas kaip tikras gladiatorius. 
Tai ganytojas Lensas Hovdalas, Denis lankė jo sekmadieninę mokyklą. 

- Maniau, jog galėsiu padėti, - atsako dvasininkas. 

- Čia triukšmas, nesigirdi. Padėsiu jums patekti prie nusikaltimo vietos, 
- riaumoja Dokas ir įkiša į kabiną rankas kaip tik tuo momentu, kai, kauk- 
damas sirenomis, privažiuoja valstijos policijos valdybos automobilis. 

- Nereikia, Dokai. Dokai, LIAUKIS! - šaukia Denis, žiūrėdamas, 
kaip privažiavusiame automobilyje sėdintys du vyrai - Braunas ir Blekas - 
stebi unikalų reginį: barzdotas gorila ištraukia liuteronų dvasininką pro jo 
paties automobilio langą. Drauge su detektyvais atvažiavo dar ir Arnol- 
das Chrabovskis, Patrakėlis Vengras. Ir dabar išsproginęs akis žiūri į 
chaosą, siautėjantį aplink jo automobilį, ant kurio šonų užrašyta "TIE- 
SIOG PASAKYK NE". 

Posūkis iš plento jau primena mūšio lauką. Denis neria į minią, pra- 
siveržia prie Doko ir savo buvusio sekmadieninės mokyklos mokytojo, 
kuris sutrikęs, tačiau kol kas bent jau sveikas. 

- Deni, mano berniuk, - sako ganytojas. - Džiaugiuosi tave matydamas. 

Dokas grėsmingai Žiūri į juodu: 

- Ar jūs pažįstami? 

- Gerbiamas Hovdale, tai Dokas, - pristato Denis vyriškius. - Do- 
kai, tai liuteronų bažnyčios kunigas Hovdalas. 

- Šventasis drugelis. - Dokas tuojau pat pradeda atsiprašinėti. - Pra- 
šau man atleisti, tikiuosi, neįskaudinau jūsų. 

Atvykusieji detektyvai drauge su Patrakėliu Vengru sugeba prasi- 
skverbti pro minią. Ir triukšmas kiek prityla. Baikeriams pavyksta 
nuramdyti pačius rėksmingiausius smalsuolius. 

- Laimei, langas už mane platesnis, - sako dvasininkas. 

- Sakykite, ar galiu kada nors pas jus užeiti? - klausia Dokas. - Pas- 
taruoju metu daug skaičiau apie pirmąjį krikščionybės šimtmetį. Apie 
apaštalų veiklą... likusių be savo Mokytojo, naujos religijos išplitimą, na, 
jūs suprantate. Norėčiau pasikalbėti, išgirsti jūsų nuomonę. 

Hovdalas nespėja atsakyti, nes netikėtas triukšmo sprogimas pasi- 
girsta iš kito kelio galo. Kaip pakvaišusi rėkia kažkokia moteris. Deniui 
pasirodė, jog prie pat pastato atsirado kažkokie psichai, kurie daug pa- 
vojingesni už Griausmingą penketą. Kas gi tenai darosi? 


- Sveiki, berniukai. - Negalėdamas suvaldyti apmaudo, Bobas atsi- 
suka į Deilą, po to - į Džeką. - Nejaugi tai įmanoma? Sveiki, berniukai. 
Deilas gūžteli pečiais. 

- Juk jis norėjo, kad mes surastume auką. 

- Suprantama, - linkteli Džekas. - Jis pats mus čia atsiuntė. 

- Bet kodėl jis šitaip padarė? - nesupranta Bobas. 

- Jis didžiuojasi savo darbu. - Iš atminties gilumos išplaukia šlykš- 
tus balsas: "Laikykis nuošalyje. Pereisi man kelią, ir aš išdžiaustysiu ta- 
vo kūno dalis nuo Rasino iki La Rivjeros." Kieno tai buvo balsas? Dže- 
kas puikiai suvokia, jog, atpažinęs balsą, galės surasti ir Žvejį. Bet atpa- 
žinti ne taip lengva. Tačiau Džekas prisimena kvapą, dar labiau dvokiantį 
negu tas, kuris dabar sklinda iš apgriuvusios užkandinės, - šlykštų kva- 
pą, iš ano pasaulio pietvakarinės pusės. Tenai taip pat yra savas Žvejys 
arba jo analogas. 

Ir čia pat galvoje nušvinta geniali mintis, verta apdovanojimo. 

- Deilai, aš manau, jog Henris turi pasiklausyti pokalbio su Žveju 
911 linija įrašą. 

- Nesuprantu tavęs. Kam šito reikia? 

- Jis girdi geriau už šikšnosparnius. Jeigu ir neatpažins balso, tai 
gaus iš to pokalbio šimtą kartų daugiau informacijos negu mudu. 

- Dėdė Henris niekada nepamiršta balso, kurį kada nors girdėjo. Tai 
tiesa. Gerai, eime iš čia. Netrukus turi pasirodyti ekspertai. 

Eidamas paskui du vyrus, Džekas vėl galvoja apie Tailerio Maršalo 
beisbolo kepuraitę ir apie tą vietą, kur ją rado, - pasaulį, kurio egzista- 
vimą jis neigė didžiąją savo gyvenimo dalį ir sugrįžimas į kurį šį rytą su- 
krėtė jį iki sielos gelmių. Žvejys paliko kepurę Teritorijose, toje realybė- 
je, apie kurią jis pirmą kartą išgirdo būdamas šešerių. Šešiametis Dže- 
kis... O tėtis tada pūtė dūdą. Viskas vėl pas jį sugrįžta, ir jo neįtikėtina 
kelionė... Sugrįžta ne todėl, kad jis to nori. Tiesiog taip yra. Išorinės jė- 
gos sugriebė jį už apykaklės ir tempia pirmyn. Pirmyn į jo praeitį! Žvejys 
didžiuojasi savo darbu. Žvejys juos erzina. Tai akivaizdu, todėl trys vy- 
rai nemano, jog apie tai reikia kalbėti. Bet iš tiesų jis vilioja tik vienintelį 
Džeką Sojerį, juk tik jis vienas matė Teritorijas. O jeigu taip ir yra, jei 
kitaip būti negali, tada... 

„tada Teritorijos ir tenykštis pasaulis kažkokiu būdu įpainioti į įvy- 
kius, kurie tokie svarbūs, jog prognozuoti jų pasekmes labai sunku. 
Bokštas. Sija. Jis matė visa tai dviejose jo motinos rašysena parašytose 
eilutėse, kažkas apie krintantį žemyn Bokštą ir lūžtančias sijas: tai irgi 
galvosūkio dėlionės elementai. Kad ir ką jie reikštų, Džekas jaučia, jog 
Taileris Maršalas dar gyvas, paslėptas kur nors atokioje kitos realybės 
vietoje. Jis suvokia, jog niekam apie tai negalės papasakoti, netgi Hen- 
riui Laidenui, todėl vienatvės pojūtis kaip niekad aštrus. 

Džeko mintis sujaukia baisūs riksmai. Jie girdisi už apgriuvusių sie- 
nų. Toks jausmas, tarsi jie staiga pateko į filmą apie indėnus... kaip tik 
tuo momentu, kai šie atakuoja kaubojus. Riksmai, trypimas kojomis, 

desperatiškas moters cypimas ir policijos automobilio sirena, kurią Dže- 
kas išgirdo jau prieš kelias sekundes. 

- Velnias, - išlemena Deilas ir skuba prie durų kiaurymės. Džekas 
su Diulaku stengiasi nuo jo neatsilikti. 

Penki ar šeši bepročiai laksto priešais "Užkąskime pas Edą" fasadą. 
Ditas Džespersonas ir Uostytojas, nustebę bei sutrikę, nesiima jokių 
veiksmų, o tik stebi chaotišką naujai atsiradusių žmonių judėjimą. 
Triukšmo daugiau negu reikia. Vienas vyriškis šūkauja: "NUŽUDYTI 
ŽVEJĮ! NUŽUDYTI TĄ NIEKŠĄ!" Kitas rėkauja: "ĮSTATYMAS, 
TVARKA IR NEMOKAMAS ALUS!" Kaulėta būtybė su plačiomis kel- 
nėmis palaiko jo mintį; "NEMOKAMAS ALUS! NEMOKAMAS ALUS!" 
Moteris tiesiog bėgioja, mosuoja rankomis ir staugia kaip skerdžiama. 
Kreivos šypsenos rodo, kad jie vykdo kažkieno užsakymą, veikia pagal 
planą, tačiau jiems tai velniškai patinka. 

Kelio gale pasirodo valstijos policijos valdybos automobilis, jam iš 
paskos važiuoja Patrakėlio Vengro mašina su užrašu "TIESIOG PASA- 
KYK NE". Vidury šito chaoso stovintis Henris Laidenas palenkia galvą 
ir kažko šypsosi. 

Matydamas, kaip šefas puola prie vieno iš šitų nevispročių, storulis 
Ditas apsidairo ir pastebi Dudlsą Sanger, ant kurios jis piktas dar nuo 
tada, kai vieną kartą mergina išjuokė jį "Nelsono" viešbutyje. Atpažįsta 
jis ir Tedį Rankelmaną bei Fredį Saknesamą... Fredis pernelyg greitas, 
be to, prie jo baisu ir prisiliesti, kad neapsikrėstum kokia nors baisia li- 
ga. Kaulėtą būtybę jau vejasi Bobas Diulakas, todėl Ditas nusitaiko į 
Dudlsą. Jis jau mėgaujasi akimirka, kai pargriaus ją ant žolės ir privers 
sumokėti už pažeminimą, patirtą prieš šešerius metus "Nelsono" viešbu- 
čio bare. Lankytojų akivaizdoje mergina jį palygino su senu dvokiančiu 
šefo šunimi Tabiu. | 

Ditas pagauna jos žvilgsnį. Ji akimirką sustoja, po to tiesia į jį ran- 
kas ir pirštų judesiais kviečia prieiti arčiau. Jis puola prie merginos, bet 
kol pasiekia tą vietą, kur stovėjo Dudlsa, ji jau visai kitoje vietoje, ne- 
kantriai mindžikauja ir šaukia: "Tabi, Tabi, greičiau, aš tavęs laukiu." 
Įniršęs vyriškis vėl mėgina ją sugriebti, ta išsisuka, jis vos nepargriūva. 
O mergina šokinėja, juokiasi, erzina, vadina šuns vardu. Tarsi nori, kad 
jis ją pagautų, bet ne iškart, jai reikia, jog jis pabėgiotų, prarastų nema- 
žai laiko ir jėgų. 

Po dar vieno mėginimo pagauti merginą, kai jiedu prasilenkė vos 
per colį, Ditas nusivalo nuo kaktos prakaitą ir apžiūri kovos lauką. Bo- 
bas Diulakas deda antrankius ant savo "aukos" rankų, tačiau Deilui su 
Džeku Holivudu, kaip ir jam, kol kas nėra kuo pasigirti. Tedis bei Fre- 
das nesileidžia sugaunami, abu ir toliau skanduoja savo idiotiškus šūkius. 

Kodėl šitos atmatos visada tokie vikrūs? Ditas nusprendžia, jog turbūt 
todėl, kad jiems dažniau tenka bėgioti negu kitiems žmonėms. 

Jis vėl puola prie merginos, bet rezultatas toks pat: ji lengvai išslysta 
iš vyriškio rankų. Per jos petį Ditas mato, jog Holivudas pagaliau pa- 
gauna Saknesamą, užlaužia jam rankas ir šveičia ant žemės. 

- Ei, bičiuli, tik nesugalvok mindžioti mano subinę. - Saknesamo 
žvilgsnis nukrypsta į pusiau sugriuvusią užkandinę, jis linkteli. - Rank- 
sai, amba. 

Tedis Rankelmanas sustoja, taip pat pažvelgia į namo fasadą. 

- Išsikvėpei? - klausia policijos viršininkas. 

- Gero po truputį, - ištaria Rankelmanas. - Mes tik norėjome kiek 
pasilinksminti, daugiau nieko. 

- Ei, Ranksai, o aš norėčiau dar tęsti žaidimą. - Dudlsa kraipo šlaunis. 

Tą pačią akimirką tarp jos ir Dito atsiranda Uostytojas. Mergina 
mėgina sprukti, bet baikeris pakelia ją kaip kačiuką ir neša Deilui. 

- Uostytojau, nejaugi tu daugiau nebemyli manęs? - čirškia mergina. 

Tas kažką sumurma ir pastato ją priešais policijos šefą. Du detek- 
tyvai iš policijos valdybos - Braunas Peris 1 Džefas Blekas - stovi už 
Deilo nugaros. Jų veiduose toks pat pasibjaurėjimas, kaip ir baikerių. 
Jei Dito mintis kas nors užrašytų, būtų galima perskaityti: "Jo galvoje vis 
dėlto kažkas yra, jei jis gamina "Kingslendo alų", nes tai tikrai geras 
alus. Ir pažvelkite į šefą. Jis tuojau sprogs iš pykčio. Jam taip nesinori 
perduoti tyrimą į kitas rankas." 

- Vadinasi, jūs LINKSMINOTĖS? - riaumoja policijos viršininkas. 
- Kaip galima būti tokiais PADUGNĖMIS? Nejaugi neturite jokio žmo- 
giško gailesčio? 

Ir kai detektyvai iš policijos valdybos eina prie Deilo, ketindami 
perimti vadovavimą tyrimui į savo rankas, Ditas pastebi, jog Uostytojas 
akimirką sustingsta, o po to, stengdamasis neatkreipti į save dėmesio, 
sprunka iš žmonių minios. Niekas, išskyrus Ditą, į jį nežiūri: dručkis 
baikeris savo darbą atliko ir dabar gali sau eiti. Arnoldas Chrabovskis, 
iki tol stovėjęs už detektyvų nugarų, susikiša rankas į kišenes ir kaltai 
pasižiūri į Ditą. Šis nesupranta, kuo Chrabovskis gali save kaltinti? Jis 
juk ką tik atvažiavo. Ditas vėl stebi Uostytoją, kuris eina link pastato 
kampo, ir - čia tai siurprizas - tenai stovi geriausias mūsų draugas, gar- 
sus reporteris Vendelas Grinas. Jis akivaizdžiai kažko sunerimęs. "Šūdas 
juk visada išplaukia į paviršių, - galvoja Ditas. - Bet kokiu pavidalu." 


Uostytojas myli protingas, sveikos galvosenos moteris, tokias kaip 
jo Lokė, o besmegenės kekšytės, panašios į Dudlsę, jį tiesiog erzina. Jis 
ištiesia rankas, griebia jos kūną, pasikiša spurdančią moterį po pažastimi. 

- Uostytojau, nejaugi tu manęs daugiau nebemyli? - cypia Dudlsė. 

Jis pastato moterį priešais Deilą Hilbertsoną. O kai Deilas pradeda 
šaukti ant šitų suaugusių mažvaikių, Sent Pjeras prisimena signalą, kuri 
Fredis davė Raksui, ir pro policijos šefo petį žiūri į buvusios užkandinės 
duris. Kairėje durų kiaurymės pusėje reporteris Vendelas Grinas tai pri- 
tūpia, tai vėl atsistoja, sukiojasi į vieną, į kitą pusę - fotografuoja susi- 
rinkusius žmones. Pastebėjęs, jog Uostytojas žiūri į jį, Vendelas atsisto- 
ja tiesiai, nuleidžia žemyn fotoaparatą ir kreivai nusišypso. 

"Turbūt Grinas čia pateko pro atsarginį įėjimą, - svarsto Uostyto- 
jas, - nes per pagrindinį policininkai nebūtų jo praleidę. Matyt, šitų asilų 
grupelė pasielgė taip pat. Tikriausiai rado aplinkelį, važiuodami paskui 
mūsų motociklus." 

Reporteris pasitraukia šalin nuo Žmonių apsiausto pastato. Jis pri- 
mena Uostytui hieną, sėlinančią prie aukos. Grinas bijo Sent Pjero. Ir Ži- 
no kodėl. Jam dar pasisekė, kad Uostytojas tik pagrasino nutrauksiąs 
galvą. O juk galėjo iš tiesų tą padaryti. Tačiau vis tiek baikeriui neaišku, 
ko dabar reporteris taip sutriko. Juk Grinas negalvoja, kad Uostytojas 
policininkų akivaizdoje puls daužyti jį kumščiais? 

Staiga nesuprantamą Grino elgesį jis susieja su komanda, kurią 
Fredis davė Rankelmanui. Prieš tai jie keistai susižvalgė. Na, žinoma, jie 
akimis ieškojo Vendelo! Tai buvo jo iš anksto surežisuotas spektaklis. 
Grinas pasinaudojo šitais bukapročiais, norėdamas nukreipti žmonių dė- 
mesį nuo savęs. Jis tuo metu fotografavo. 

Toks negarbingas elgesys piktina Uostytoją iki pat sielos gelmių. 
Jis pajuda iš vietos ir artėja prie reporterio. 

- Gal apsieikime be nereikalingų judesių, misteri Sent Pjerai, - sako 
Grinas, kai atstumas tarp jų grėsmingai sumažėja. - Aš tik atlieku savo 
darbą. Žinoma, jūs suprantate. 

- Aš daug ką suprantu, - atšauna Uostytojas. - Kiek tu sumokėjai 
šitiems klounams? 

- Kam? Kokiems dar klounams? - Vendelas apsimeta tik dabar pa- 
stebėjęs triukšmadarius. - A, šitiems? Ar tai jie sukėlė tiek triukšmo? 

- Ir kuriems galams jiems šito prireikė? 

- Manau, jie tikri gyvuliai. 

Vis dar žiūrėdamas jam į akis, Uostytojas artėja prie Vendelo. 

- Tu šiandien neprastai padirbėjai. Ar ne taip, Vendelai? 

Reporteris atkiša į priekį rankas, norėdamas sustabdyti Uostytoją. 

- Paklausyk, anksčiau tarp mūsų kartais kildavo nesutarimų, bet... 

Vis dar žiūrėdamas reporteriui į akis, Uostytojas dešine ranka grie- 
bia fotoaparatą, o kairę įremia į Vendelo krūtinę. Trukteli į save fotoapa- 
ratą ir pastumia atgal jo savininką. 

Pasigirsta šaižus garsas, tarsi rimbo pliaukštelėjimas, ir reporteris 

nusvyra atgal, vos išsilaikęs ant kojų. Uostytojas ištraukia fotoaparatą iš 
futliaro. Futliarą numeta ant žemės, o fotoaparatą suka rankose. 

- Ei, nedarykite šito! - prašo Vendelas. 

- Kas tai, senovinis "F2A"7 

- Vadinasi, žinote, jog tai klasika. Atiduokite jį man. 

- Neketinu jo gadinti. Tik išvalysiu. - Sent Pjeras atidaro fotoapara- 
tą, storu pirštu paima juostelę ir ištraukia ją. Nusišypso reporteriui ir nu- 
meta juostelę į krūmus. - Matai, kaip palengvėjo fotoaparatui, kai jį 1š- 
mėžiau? Tai puikus daiktas, nereikia kišti į jį visokio šlamšto. 

Vendelas nedrįsta parodyti savo įniršio. Glostydamas kaklą, jis riau- 
moja: 

- Tai mano darbas, idiote. O dabar atiduok fotoaparatą. 

Sent Pjeras laiko jį priešais save. 

- Negirdėjau. Ką tu pasakei? 

Metęs į jį piktą žvilgsnį, Vendelas išlupa jam iš rankų fotoaparatą. 


Kai du Viskonsino policijos valdybos detektyvai prieina prie jų, 
Džekas pajunta ir nusivylimą, ir palengvėjimą. Jų ketinimai akivaizdūs. 
Gerai, tegul daro, ką nori. Peris Braunas su Džefu Bleku ketina nušalinti 
Deilą nuo Žvejo bylos tyrimo ir perimti bylą į savo rankas. Džekas ap- 
gailestauja, jog šiedu pasirodė pačiu netinkamiausiu momentu, sumaiš- 
ties įkarštyje. Jie kantriai laukė šitos akimirkos, laukė, kol vietos polici- 
jos viršininkas pademonstruos savo nekompetenciją. Dabar Deilas bus 
viešai pažemintas. Džekui taip norisi šito išvengti. Jis net įsivaizduoti ne- 
galėjo, jog, pasirodžius nusikaltimo vietoje baikeriams, pajus jiems dė- 
kingumą. Bet būtent taip ir nutiko. Sent Pjeras bei jo vyrukai sutramdė 
minią kur kas sėkmingiau negu Deilo policininkai. Tik neaišku, kaip tie 
visi žmonės sužinojo apie buvusios užkandinės griuvėsiuose esantį Zve- 
jo aukos lavoną? 

Džekas nė trupučio neapgailestauja, kad tyrimas pereina valstijos 
jurisdikcijon. Tik išgyvena dėl Deilo reputacijos. Tegul sau Braunas su 
Bleku landžioja po visus Frenč Lendingo rūsius, Džekas neabejoja, kad 
jie sužinos tik tiek, kiek jiems leis Žvėjys. "Norint sužinoti daugiau, teks 
apsilankyti kraštuose, kurių egzistavimu šie du vyrukai apskritai netiki", 
- galvoja Džekas. Įžengti į tą erdvę - vadinasi, susidraugauti su opopa- 
naksu, o tokie žmonės, kaip Braunas ir Blekas, nepasitiki tais, kurie viso 
labo turi tik opopanakso kvapą. O tai reiškia, kad jam, Džekui Sojeriui, 
teks pačiam gaudyti Žvejį. Beje, jis bus ne vienas. Deilas dabar turės 
daug laisvo laiko, todėl, kad ir koks būtų valstijos policijos valdybos 
sprendimas, jis pernelyg įsitraukęs į šios bylos tyrimą, jog taip lengvai 
galėtų pasitraukti į šalį ir abejingai stebėti. 

- Deilai Hilbertsonai, - sako Peris Braunas. - Manau, jūs pamatėte 

dar daugiau, negu norėjote. Argi taip, jūs manymu, reikia atitverti nusi- 
kaltimo vietą nuo pašalinių? 

Deilas paleidžia Tedį Rankelmaną ir susierzinęs atsisuka į detektyvus, 
kurie stovi greta vienas kito. Veido išraiška išduoda, kad Deilui aiški toli- 
mesnė įvykių raida, ir jis tikisi bent to, jog nebus viešai pažemintas. 

- Padariau viską, ką galėjau, kad čia nepatektų pašaliniai asmenys, 
- sako Deilas. - Po Žvejo skambučio 911 linija pats asmeniškai įspėjau 
kiekvieną savo darbuotoją, įsakiau atvažiuoti čia poromis, laikytis sutar- 
tų intervalų. 

- Šefe, jūs turbūt pasinaudojote radijo ryšiu, - išsako savo versiją 
Džefas Blekas. - Ir kas nors jūsų pasiklausė. 

- Nesinaudojau, - atsako Deilas. - Ir mano žmonės puikiai suprato, 
jog reikia laikyti liežuvį už dantų. Bet žinote, ką jums pasakysiu, detek- 
tyve Blekai? Jeigu Žvejys paskambino telefonu 911, jis galėjo paskam- 
binti ir kai kuriems miesto gyventojams. 

Tedis Rankelmanas įdėmiai stebi diskusiją. 

- Išsiaiškinkime viską iš eilės. - Peris Braunas vėl ima iniciatyvą į 
savo rankas. - Ką jūs ketinate daryti su šituo žmogumi bei jo sėbrais? 
Areštuosite ir perduosite teismui? Jo fizionomija veikia mane nerviškai. 

Sekundę Deilas mąsto. 

- Neketinu jų patraukti į teismą. Rankelmanai, nešdinkis iš čia. - Te- 
dis jau traukiasi atbulas, bet Deilas jį sustabdo. - Minutėle, sakyk, kaip 
jūs čia patekote? 

- Aplinkeliu. Jis iškart už "Golco". Griausmingas penketas važiavo 
tuo keliu. Taip pat ir mūsų garsusis reporteris Vendelas Grinas. 

- Vendelas Grinas čia? 

Tedis rodo į užkandinės kampą. Deilas atsisuka. Džekas irgi nu- 
kreipia žvilgsnį į tą pusę, ir abu mato, kaip Uostytojas išima iš fotoapa- 
rato juostelę, o Vendelas stovi sutrikęs ir nieko negali padaryti. 

- Dar vienas klausimas. Kaip sužinojote, jog Irmos Freno kūnas yra čia? 

- Aš girdėjau, jog šiuose griuvėsiuose penki ar šeši kūnai. Man pa- 
skambino mano brolis Erlandas, o jam Žmona pasakė. 

- Gerai, nešdinkis iš čia, - niršta Deilas. Ir Tedis išeina aukštai pakel- 
ta galva, tarsi būtų gavęs medalį už gerą tarnybą miestui bei tėvynei. 

- Deilai Hilbertsonai, - tęsia Peris Braunas. - Jūs padarėte viską, ką 
galėjote. Nuo šio momento tyrimą perimame mudu su leitenantu Bleku. 
Man reikalinga pokalbio 911 linija įrašo kopija. Ir visų jūsų pavaldinių 
raportų kopijos. Nuo šiolei jūsų vaidmuo šiame tyrime apsiribos tik tuo, 
jog turėsite vykdyti mūsų nurodymus ir bendradarbiauti su mumis, kai 
to prireiks. O mudu su leitenantu Bleku informuosime jus apie tyrimo 
eigą. Manau, jūs net šito nesate vertas. Niekada neteko matyti tokios 
suirutės nusikaltimo vietoje. Kiek žmonių buvo užėję į šitą pastatą? 

- Trys, - atsako Deilas. - Aš, patrulis Diulakas ir leitenantas Sojeris. 

- Atleiskite, argi leitenantas Sojeris vėl sugrįžo į tarnybą policijoje? 
- klausia Braunas. - O gal tapo etatiniu jūsų policijos nuovados bendra- 
darbiu? Jeigu ne, tai kodėl jam leidote įeiti į šitą pastatą? Ir apskritai, ką 
jis čia veikia? 

- Jis atskleidė daugiau nusikaltimų, negu mudu sugebėsime atskleis- 
ti, net jei tarnausime keletą šimtmečių. 

Braunas dėbteli į Džeką piktu žvilgsniu, o Džefas Blekas žiūri prie- 
šais save. Stovintis už detektyvų nugaros Arnoldas Chrabovskis taip pat 
žvilgčioja į Sojerį, tik jo žvilgsnis kitoks negu detektyvo Brauno. Dabar 
Patrakėliui Vengrui labai norisi tapti nematomam. Sutikęs Džeko žvilgs- 
nį, jis iškart nusuka akis ir pradeda mindžikuoti. 

"Štai kaip, - suvokia Džekas. - Na, žinoma, tai Patrakėlis Vengras. 
Kas gi dar galėjo iškrėsti tokią kiaulystę." 

Peris Braunas klausinėja Deilo, ką nusikaltimo vietoje veikia Sent 
Pjeras ir jo draugužiai. Deilas jam aiškina, kad jie padeda suvaldyti mi- 
nią. Ar Deilas pažadėjo misteriui Sent Pjerui mainais už šią paslaugą teik- 
ti informaciją apie tyrimo eigą? 

Džekas pasitraukia atgal ir eina prie Arnoldo Chrabovskio. 

- Neįtikėtina. - Braunas kraipo galvą. - Sakykite, misteri Hilbertso- 
nai, jūs nusprendėte išlaikyti pauzę ir tik po to pranešti apie Žvejo skam- 
butį mudviem su kolega? 

- Aš laikiausi instrukcijų, - atsikerta Deilas. Ir pasisako paskambi- 
nęs medicinos bei technikos ekspertams. Beje, jie jau atvyksta čia. 

Patrakėlis Vengras stovi tarsi pridėjęs į kelnes. Kai Džekas uždeda 
ranką jam ant peties, jis sustingsta kaip indėnas tabako parduotuvėje*. 

- Nurimk, Arnoldai, - pašnibždomis sako Džekas. O po to pakelia 
balsą. - Leitenante Blekai, jei jau jūs imatės šitos bylos, yra informacija, 
kuri jums pravers. 

Abu detektyvai atsisuka į jį. 

- Žmogus, skambinęs 911 linija, pasinaudojo telefonu automatu, 
esančiu prie parduotuvės "Nuo septynių iki vienuolikos". Deilas užant- 
spaudavo tą telefoną, ir parduotuvės savininkas žino, jog prie jo prieiti 
draudžiama. Galite rasti ant šio telefono jums reikalingus pirštų atspaudus. 

Blekas kažką užsirašinėja į bloknotą, Braunas piktai apžvelgia visus 
pokalbio dalyvius. 

- Ponai, aš manau jums nebūtina čia dalyvauti. Šefe, tegul jūsų 
žmonės pasirūpina, kad iš čia išvažiuotų visi smalsuoliai. Noriu, jog nie- 
ko nebūtų, kai mes su ekspertais iš čia išeisime. Ir jūsų taip pat. Jei tu- 
rėsiu kokių naujienų, paskambinsiu. 

* Praėjusio amžiaus viduryje JAV prie įėjimo į vos ne kiekvieną tabako gaminių par- 
duotuvę stovėjo medinė indėno figūra su cigaru rankoje. 

Netaręs nė žodžio, Deilas apsisuka, parodo Bobui Diulakui į kelio 
pradžią prie plento, kur minia jau sumažėjusi iki kelių užsispyrėlių, vis 
dar teberymančių šalia savo automobilių. Braunas su Bleku paspaudžia 
ranką medicinos ekspertui, pradeda kalbėtis su technikos ekspertu. 

- O dabar pasakyk, Arnoldai, - Džekas atnaujina nebaigtą pokalbį, - 
ar tau patinka darbas policijoje? 

- Man? Patinka. - Arnoldas vengia Džeko žvilgsnio. - Ir aš galėčiau 
būti geras policininkas, žinau, jog galėčiau, tik šefas manimi nelabai pa- 
sitiki. - Ir jis susijaudinęs susikiša rankas į kišenes. 

Džekui ir gaila šito iš tiesų nepiktybiško žmogaus, ir norisi jį sugrie- 
bus už sprando nutempti iki plento. Arnoldas net geru skautų vadovu 
negalėtų tapti. Tai dėl jo kaltės Deilas Hilbertsonas buvo viešai pažemin- 
tas. Turbūt šita istorija pakenks jam ir per ateinančius rinkimus. 

- Bet juk tu nevykdai įsakymų, ar ne taip, Arnoldai? 

Jo kūnas pašiurpsta. 

- Kas? Aš nieko nepadariau. 

- Tu kam nors prasitarei apie skambutį? 

- Ne! - Arnoldas įnirtingai purto galvą. - Tik žmonai papasakojau, 
daugiau niekam. Žvejys kalbėjo su manim, jis man pasakė, kur mergai- 
tės kūnas, ir aš norėjau, kad Pola tai žinotų. Garbės žodis, Holivu... lei- 
tenante Sojeri, nemaniau, jog ji kam nors apie tai papasakos, tik norė- 
jau, kad ji žinotų. 

- Tai rimta klaida, Arnoldai. - Džekas paniuręs Žiūri į jį. - Tu apie tai 
papasakosi šefui. Dabar pat. Deilas turi Žinoti, kodėl viskas nuėjo šuniui 
ant uodegos, jis neturi dėl to kaltinti savęs. Juk tau Deilas patinka, ar ne 
taip? 

- Šefas? - Arnoldo balse pagarba Frenč Lendingo policijos viršinin- 
kui. - Jis... jis pats geriausias. Ar jis manęs neatleis? 

- Jis pats nuspręs, Arnoldai, - atsako Džekas. - Tu nusipelnei būti 
atleistas, bet tau gali ir pasisekti. 

Patrakėlis Vengras vilkdamas kojas kulniuoja prie Deilo. Džekas po- 
rą sekundžių stebi jų pokalbį, po to eina pro juos prie užkandinės kam- 
po, kur vis dar tebestovi Sent Pjeras ir Vendelas Grinas. Jie tylėdami 
žiūri vienas į kitą. 

- Sveiki, misteri Sent Pjerai, - pasisveikina jis. - Sveikas, Vendelai. 

- Ketinu rašyti skundą, - šnypščia Grinas. - Ruošiau tokią sensacin- 
gą medžiagą, o šitas kaimietis apšvietė juostą. Neleistina šitaip elgtis su 
spaudos atstovais! Turime teisę fotografuoti viską, ką manome esant 
reikalinga. | 

- Betrūksta, kad dar pasakytum, jog turėjai teisę nufotografuoti ir 
mano nužudytos dukters kūną. - Uostytojas atsisuka į Džeką. - Šitas 
šūdžius sumokėjo tai klounų kompanijai, kad jie nukreiptų nuo jo dėme- 

sį, todėl niekas ir nepastebėjo, kaip jis pateko į pastatą bei nufotografa- 
vo mergaitę. 

Vendelas nukreipia pirštą Džekui į krūtinę. 

- Jis neturi įrodymų. Bet štai ką tau pasakysiu, Sojeri. Aš ir tave 
nufotografavau. Tu slėpei savo automobilyje daiktinius įrodymus, ir aš 
išvilksiu tave į dienos šviesą. Todėl gerai pagalvok prieš susidėdamas su 
manim, nes sumalsiu tave į miltus. 

Raudonas rūkas uždengia Džeko akis. 

- Ketinate parduoti mirusios mergaitės nuotraukas? 

- O tau kas rūpi? - Vendelo burna paniekinamai išsiviepia. - Juk ir 
tu nesi toks švarus bei nekaltas, ar ne taip? Gal suvienykime mūsų pa- 
stangas? 

Raudonas rūkas sutirštėja. 

- Ir kaip mes galėtume tai padaryti? | 

Šalia stovintis Sent Pjeras tai sugniaužia kumščius, tai vėl atgniau- 
žia. Džekas žino, jog Uostytojas teisingai viską suprato, o štai Vendelą 
Griną apakino mintys apie dolerių kupiūras: jis Džeko žodžiuose girdi ne 
grasinimą, o dalykinį pasiūlymą. 

- Tu leidi man vėl užtaisyti fotoaparatą ir padaryti reikalingas nuo- 
traukas, o aš nė žodžio nesakau apie tave. 

Uostytojas pakreipia galvą ir vėl sugniaužia kumščius. 

- Be to, aš dosnus vaikinas, duosiu tau dešimt procentų pelno. 

Džekui velniškai norisi sulaužyti jam nosį, bet jis tenkinasi smūgiu 
į reporterio pilvą. Grinas griebiasi už pilvo, susilenkia dvilinkas ir su- 
kniumba ant žemės. Veidas parausta, jis mėgina įkvėpti oro. Akyse 
siaubas bei nuostaba: kaip jam galėjo šitaip nutikti? 

- Matai, aš taip pat dosnus vaikinas, Grinai. Sutaupiau tau tūkstan- 
čius dolerių, kuriuos būtum sumokėjęs dantų gydytojui, ir dar apsaugo- 
jau nuo žandikaulio lūžio. 

- Jau nekalbant apie plastinę operaciją. - Uostytojas daužo dešiniu 
kumščiu per kairį delną. Jis atrodo taip, tarsi ką tik kažkas jam iš pano- 
sės būtų nugvelbęs mėgstamiausią desertą. 

Vendelo veidas alyvinis. 

- Tavo žiniai, Vendelai, jokių daiktinių įrodymų aš neslėpiau. Neži- 
nau, ką tu ten matei. Jau greičiau juos suradau, nors tu, Žinoma, nesu- 
prasi, apie ką aš kalbu. 

Vendelui pavyksta įkvėpti į plaučius gurkšnį oro. 

- Kai tik galėsi kvėpuoti, dink iš čia. Gali nušliaužti prie savo auto- 
mobilio ir važiuok kuo toliau. Negaišk laiko, antraip bendras mudviejų 
draugas pasodins tave į invalido vežimėlį. Ir sėdėsi ramus iki gyvenimo 
pabaigos. 

Vendelas lėtai atsiklaupia, vėl giliai įkvepia. Pakyla. Mojuoja jiems 

delnu. To judesio prasmė taip ir lieka neaiški. Galbūt jis prašo Džeko su 
Uostytoju laikytis nuo jo atokiau, o gal nori pasakyti, jog daugiau nesi- 
painios jiems po kojomis... O gal ir viena, ir antra. Susirietęs, laikyda- 
masis už pilvo, jis dingsta už kampo. 

- Turbūt lieku jums skolingas, - ištaria Uostytojas. - Jūsų dėka nesu- 
laužiau savo žmonai duoto pažado. Bet, turiu prisipažinti, Vendelas Grinas 
- vienintelis žmogus, kuriam man norisi nutraukti viską, kas tik kabo. 

- Nežinojau, ar spėsiu užbėgti jums už akių. 

- Tikrai, mano kantrybė jau buvo visai pasibaigusi. 

Abu vyriškiai šypsosi. 

- Uostytojas Sent Pjeras, - baikeris ištiesia ranką. 

- Džekas Sojeris, - Džekas jaučia, kad jo ranka atsidūrė lokio letenoje. 

- Ketinate palikti darbą policijoje ar ir toliau ieškosite Žvejo? 

- O kaip jūs manote? - klausia Džekas. 

- Jei prireiks pagalbos ar pastiprinimo, jūs žinote į ką kreiptis. Man 
labai norisi sučiupti tą kalės vaiką. Manau, kad tik jūs tą galite padaryti. 


Pakeliui į Norvilį Henris, įdėmiai išklausęs Džeko pasakojimą apie 
konfliktą su Grinu bei pokalbį su Sent Pjeru, linksi: 

- Vendelas tikrai nufotografavo kūną. Kai tu išėjai iš pastato ir pa- 
sukai prie automobilio, girdėjau du kartus spragsint fotoaparatą, bet pa- 
maniau, jog tai Deilas fotografuoja. O kai jūs visi trys įėjote į pastatą, 
vėl išgirdau ir supratau, jog kažkas nufotografavo mane. "Ką gi, - pa- 
maniau aš tada, - regis, pas mus teikėsi atvykti misteris Vendelas Gri- 
nas", - ir įsakiau jam išlįsti iš už kampo. Čia pasipylė visi tie rėkaujantys 
žmonės. Bet aš išgirdau, kaip misteris Grinas, pasinaudojęs sumaištimi, 
įsmuko į vidų ir turbūt padarė keletą nuotraukų. O kai jis iš ten išėjo, ta- 
vo bičiulis Uostytojas jį pastebėjo ir išmetė juostą. Sent Pjeras toli gražu 
ne pėsčias, ar ne taip? 

- Henri, tu ketinai man visa tai papasakoti? 

- Žinoma, bet tu lakstei aplinkui, o aš žinojau, jog misteris Vendelas 
Grinas nepasitrauks, kol jo neišmes jėga. Daugiau neskaitysiu nė vieno 
šito rašeivos parašyto žodžio. Niekada. 

- Aš irgi, - linkteli Džekas. 

- Bet tu neketini nutraukti Žvejo paieškas, kad ir ką kalbėtų šitas pa- 
sipūtėlis faras“? 

- Dabar tiesiog negaliu atsisakyti. Atvirai kalbant, manau, jog regė- 
jimai, apie kuriuos vakar buvau užsiminęs, tiesiogiai susieti su šia byla. 

- Aivi daivi! Gal sugrįžkime prie Uostytojo... Ar aš teisingai išgir- 
dau, kad jam labai norėjosi nurauti Vendelui viską, kas nereikalinga? 

- Turbūt taip. 

- Matyt, jis labai įdomus žmogus. Žinau iš Deilo, jog Griausmingas 

penketas šeštadienio popietes ir vakarus visada leidžia "Send" bare. Kitą 
savaitę turbūt paimsiu Rados automobilį, nuvažiuosiu į Sentraliją, išger- 
siu porą bokalų alaus ir paplepėsiu su misteriu Sent Pjeru. Esu įsitikinęs, 
jog ir apie muziką jis turi savo nuomonę. 

- Tu nori važiuoti į Sentraliją? - Džekas spokso į Henrį. Tas šypsosi. 

- Aklieji gali puikiai vairuoti automobilį, - atsako Henris. - Galbūt 
dar geriau negu kai kurie normalūs žmones. Pavyzdžiui, Rėjus Čarlzas 
vairavo. 

- Liaukis, Henri. Iš kur ištraukei, jog Rėjus Čarlzas vairavo automobilį? 

- Vieną kartą, prieš keturiasdešimt metų, kai aš vedžiau radijo pro- 
gramą Sietle, po to jis mane pavežiojo po miestą. Ir jokių problemų. 
Mes, žinoma, į pagrindines magistrales nevažiavome, bet kartais Rėjus 
važiuodavo iki penkiasdešimties mylių per valandą greičiu. 

- Jei taip tikrai buvo, nejaugi tu nebijojai? 

- Žinoma, ne. Aš buvau jo šturmanas. Todėl manau, kad galėsiu 
nuvažiuoti į Sentraliją. Šitame plente nėra kur pasiklysti. Vienintelė prie- 
žastis, dėl kurios aklieji nevairuoja, tik viena: matantieji jiems draudžia 
sėsti prie vairo. Jie nori, kad mes būtume nuo jų priklausomi. Uostyto- 
jas Sent Pjeras mane tikrai suprastų. 

- O aš maniau, jog į beprotnamį važiuosiu antroje dienos pusėje, - 
juokiasi Džekas. 


14 skyrius 


Aukštos kalvos viršūnėje iki tol vingiuotas 93-iasis plentas išsitiesi- 
na ir leidžiasi šlaitu žemyn į miestą. Iš rytinės plento pusės kalvos vir- 
šūnė plečiasi, pereidama į žole apaugusią plynaukštę. Čia pat stovi du 
raudonai nudažyti, jau apsilupę staliukai. Tai tiems, kas nori pasigrožėti 
puikiu slėnio vaizdu. Šviesią dieną atsiveria vaizdas į tolį per penkiolika 
mylių. Fermos, laukai, keliai, upeliukai. O horizonte - melsvai žali kalvų 
siluetai. Ir bekraštis dangus su baltais debesimis. Jie kabo danguje tarsi 
ką tik išskalbti baltiniai. 

Fredas Maršalas pasuka į žvyruotą aikštelę, išjungia "Fordo" variklį. 

- Noriu jums kai ką parodyti. 

Lipdamas į Fredo automobilį prie savo namų, Džekas laikė rankoje 
odinį portfelį. Dabar portfelis guli ant jo kelių. Po rankena spindi paauk- 
sinti jo tėvo inicialai: FSS, Filipas Stivensonas Sojeris. Fredas keletą 
kartų smalsiai pažvelgė į portfelį, tačiau nieko neklausė, o ir Džekas ne- 
norėjo liesti šitos temos. "Apie jo turinį mes dar spėsime pakalbėti, - gal- 
voja Džekas. - Po susitikimo su Džude Maršal." Fredas išlipa iš maši- 
nos. Džekas palieka prie sėdynės portfelį ir eina paskui jį. Sustojęs prie 
pirmo staliuko, Fredas parodo ranka į slėnį apačioje: 

- Mes nelabai kuo turime nustebinti turistus, bet ši vieta kaip tik vie- 
na iš tokių. 

- Įspūdinga, - sutinka Džekas. - Nors, manau, čia visos vietos gražios. 

- Džudei labai patinka šitas vaizdas. Kai važiuojame į Ardeną, ji bū- 
tinai turi čia sustoti, išlipti iš mašinos, atsipalaiduoti, apsidairyti. Tarsi 
pasisemti gerų įspūdžių prieš vėl sugrįžtant į kasdienę rutiną. Aš kartais 
nekantraudavau, galvodavau: "Na, pakaks, juk tūkstančius kartų tu čia 
viską matei, o man metas į darbą", - bet aš juk vyras. Žodžiu, mes visa- 
da išsukdavome iš kelio ir praleisdavome čia keletą minučių. Tik dabar 
suvokiau, jog mano žmona geriau už mane suprato gyvenimą, ir man 
derėjo įsiklausyti, ką ji sako. 

Džekas šypsosi, sėdasi ant suolo, laukia... Po to kai jie išvažiavo iš 
namų, Fredas teištarė dvi ar tris padėkos frazes. Dabar Džekui aišku, 
jog ilgesniam pokalbiui jis pasirinko būtent šitą vietą. 

- Rytą buvau užsukęs į ligoninę, ir jinai... na, ji pasikeitė. Pažvelgus 
į ją, pasikalbėjus, galima suprasti, jog šiandien ji atrodo geriau negu va- 
kar. Vis dar nerimauja dėl Tajaus, bet jau kitaip. Ar manote, jog tai vais- 
tų poveikis? Aš net nežinau, kokius vaistus ji gauna. 

- Regis, judu normaliai pasikalbėjote? 

- Galima ir taip pasakyti. Pavyzdžiui, ji man papasakojo apie Žinutę 
vakardienos laikraštyje. Ten rašoma apie mažą mergaitę iš La Rivjeros, 
kuri vos neužėmė trečios vietos kalbos konkurse, bet nežinojo kažkokio 
keisto žodžio, apie kurį niekas niekada negirdėjo. Kažkoks popoplaksas 
ar kaip ten... 

- Opopanaksas, - pataiso jį Džekas. Jo balsas staiga pasidaro ki- 
mus, tarsi kažkas būtų įstrigę gerklėje. 

- Jūs irgi skaitėte tą žinutę? Kaip įdomu. Jūs abu įsiminėte tą žodį. 
Ji klausinėjo sesučių, ką reiškia tas žodis. Viena net žodyne ieškojo, bet 
tenai tokio žodžio nerado. 

Džekas rado šitą žodį savo "Trumpajame Oksfordo žodyne". Jo no- 
minali reikšmė neturėjo nieko bendra su esme. Ten buvo parašyta, jog 
tai augalo pavadinimas. 

- Čia ir yra visas opopanaksas, - šypsosi Džekas. - Pirmoji versija: 
aiškaus opopanakso apibrėžimo nėra. Antroji: tai pavojinga paslaptis. 

- Cha! - Fredas Maršalas, vaikščiojantis tai pirmyn, tai atgal, sustoja 
už Džeko nugaros. Džekas atsisuka ir mato, kad Fredas žiūri į apačioje 
besidriekiantį slėnį. - Gal jūs ir teisus. - Jis vis neatitraukia akių nuo ke- 
rinčios panoramos. - Gerai, jog ją sudomino tokia smulkmena, išspaus- 
dinta laikraštyje... 

Jis slapčia nubraukia ašarą, atsisuka ir sutinka Džeko žvilgsnį. 

- Prieš jums susipažįstant su Džude, noriu kai ką apie ją papasakoti. 
Nežinau, kaip jūs tai suprasite. Netgi man tai skamba... Na, aš nežinau... 

- O jūs pamėginkite, - pasiūlo Džekas. 

- Gerai. - Jis suneria rankų pirštus, palenkia galvą. O kai vėl pakelia, 
jo akys bejėgiškos tarsi kūdikio. - Ė... nežinau, kaip išsireikšti. Gerai, 
pasakysiu paprastai. Kažkuri mano blaivaus proto dalis pripažįsta, jog 
Džudė kažką žino. Aš noriu taip galvoti. Kita vertus, nenoriu pats savęs 
apgaudinėti, tikinti save, kad ji daugiau ne beprotė, nes jos būklė page- 
rėjo. Bet aš labai noriu tuo tikėti. 

- Patikėkite, ji kažką žino. - Keistas opopanakso sukeltas jausmas iš- 
nyksta dar prieš jam ištariant šituos žodžius. 

- Ir to, ką Džudė žino, ji net pati gerai nesupranta, - tęsia Fredas. - Bet 
jūs juk pamenate? Ji žinojo, jog Tajus dingo dar prieš man jai pasakant. 

Vyriškis pažvelgia į Džeką kupinomis skausmo akimis ir žengia 
žingsnį atgal. Išlaisvina pirštus, vėl juos suneria, žiūri žemyn. Griūva 
dar vienas vidinis barjeras, jį nugali noras papasakoti apie iškilusią prieš 
jį dilemą. 

- Gerai. Štai ką turite žinoti apie Džudę. Ji nepaprasta asmenybė. 
Suprantama, daugelis vyrų sako, jog jų žmonos ypatingos, bet Džudė iš 
tiesų tokia. Pirma, ji nuostabaus grožio. Žinoma, ne tai svarbiausia. Ji 
nepaprastai drąsi ir, regis, susieta su kažkokiais dalykais, kurių daugelis 
iš mūsų net įsivaizduoti negali. Bet ar šitaip tikrai gali būti? Ar tai tik be- 
protystė? Galbūt, kraustydamasis iš proto, sukeli isteriją, o po to nepa- 
kanka proto kovoti ir susitaikai, nusiramini be priimi viską taip, kaip 
yra. Aš privalau pasikalbėti su jos gydytoju, nes šitos mintys drasko 
mano sielą. 

- O ką ji pati sako? Ar paaiškino, kodėl pasidarė ramesnė? 

Fredas Maršalas įdėmiai žiūri Džekui į akis: 

- Pirma, Džudė vis dar įsitikinusi, jog Tajus gyvas. Antra, ji mano, 
kad jūs - vienintelis žmogus, galintis jį surasti. 

- Gerai. - Džekas nenori leistis į smulkmenas, kol nepasikalbėjo su 
Džude. - Sakykite, ar jūsų žmona neminėjo kokio nors žmogaus, kurį 
anksčiau pažinojo, kokio pusbrolio, gerbėjo, kuris, jos nuomone, galėtų 
pagrobti Tajų? - Jo versija skamba dar mažiau įtikinamai, nei Henrio Lai- 
deno virtuvėje išsakyta mintis. Maršalo atsakymas ją galutinai paneigia. 

- Ne, nebent tai būtų Raudonas Karalius, Gorgas arba Abala. Galiu 
jums tik viena pasakyti: Džudė įsitikinusi, kad ji kažką mato. Ir nors tai 
panašu į kliedesius, aš tikiuosi, jog taip nėra. 

Netikėtai priešais Džeko akis iškyla tas kitas pasaulis, kur jis rado 
Tajaus beisbolo kepuraitę su "Briuerių" emblema. 

- Ir tenai yra Tajus. 

- Jei aš leisiu sau pagalvoti, kad tenai jo nėra, išprotėsiu tiesiog čia 
ir dabar, - ištaria Fredas. - Žinoma, jei dar neišprotėjau. 

- Gal pirmiau pasikalbėkime su jūsų žmona, - pasiūlo Džekas. 

Iš išorės Frenč Lendingo Liuteronų ligoninė primena devyniolikto 
amžiaus šiaurės Anglijos beprotnamį: purvinai raudonų plytų sienos, pa- 
tamsėję bokšteliai, arkos, smailėjantis stogas, siauri langeliai, ilgas fasa- 
das, kuris, regis, sugėrė viso šimtmečio dulkes. Didžiulis pastatas įsikū- 
ręs vakarinėje Ardeno dalyje, aptvertoje teritorijoje, tarp galingų ąžuolų. 
Gotiškas siluetas atrodo grėsmingai, Džekui rodosi, jog netrukus jis iš- 
girs vargonų muziką iš Vincento Praiso filmų. 

Jiedu įeina pro siauras medines duris ir patenka į įprastą akiai ligo- 
ninės koridorių. Prie stalo sėdi vyriškis, vilkintis apsaugininko unifor- 
ma. Jis nukreipia lankytojus prie liftų. Suvenyrų krautuvėlės vitrinoje, 
gėlės bei minkšti žaislai. Pacientai prie specialiai tam skirtų staliukų kal- 
basi su giminaičiais, kiti sėdi ant kėdžių prie sienos, du gydytojai baltais 
chalatais kažką aptarinėja. Du apdulkėję šviestuvai virš galvos užlieja 
koridorių švelnia šviesa, ji žaidžia ant aukštose vazose pamerktų lelijų. 

- O! Iš vidaus ligoninė kur kas jaukesnė negu iš išorės, - pastebi 
Džekas. 

- Dažniausiai taip ir būna, - pritaria Fredas. 

Jie prieina prie uniformuoto vyriškio. 

- Mums į D skyrių, - sako Fredas. 

Apsaugininkas meta į juos trumpą žvilgsnį ir įteikia plastiko stačia- 
kampius su užrašu "LANKYTOJAS". Po to rankos mostu nurodo ke- 
liauti toliau. Atsidaro lifto durys. Fredas paspaudžia mygtuką "5", ir ka- 
bina lėtai šliaužia aukštyn... Prieš dešimtį metų stebėtinai panašioje lifto 
kabinoje, tik tai atsitiko viename Paryžiaus viešbutyje, Džekas su Iliana 
Tedesko, Kalifornijos meno mokyklos auklėtine, praleido dvi su puse 
valandos. Po to mergina pareiškė, kad tarp jų viskas baigta, nors ji ir 
dėkinga jam už įdomią kelionę po Europą... Pagalvojęs Džekas nu- 
sprendžia, jog nėra reikalo dabar apie tai pasakoti Fredui. 

Liftas pasirodo esąs patikimesnis už savo prancūzišką brolį, jis sau- 
giai atgabena vyrus į tikslą, sustoja, atsidaro ir išleidžia į penkto aukšto 
koridorių. 

- Skyrius ten. - Fredas Maršalas rodo į ilgą koridorių, sukantį kairėn. 

Du kartus jie praeina pro dvigubas duris, pereina pro B skyrių, pro 
du erdvius kambarius, suskirstytus į kabinas - pro nišą, ant kurios sie- 
nos kabo lentos, informuojančios apie ligoninės darbą; per praviras C 
„skyriaus duris pasuka dešinėn, praeina pro tualetus, archyvą ir galiausiai 
pasiekia koridorių su lentele "D skyrius". Jiems tolstant nuo lifto, šviesa 
darosi blankesnė, langai mažesni, sienos vis labiau slegia. D skyriaus 
koridoriuje šešėliai tirštėja, ant grindų blykčioja vandens balutė. 

- Mes esame seniausioje ligoninės dalyje, - sako Fredas. 

- Jums turbūt norisi kuo greičiau ištraukti iš čia Džudę? - klausia 
Džekas. 

- Žinoma, kai tik jos gydytojas pasakys, kad galima. Bet aš jus nu- 
stebinsiu: mano žmonai čia patinka. Ji sako, jog čia jaučiasi visiškai sau- 
gi, o ir žmonių yra labai įdomių. Tarsi tai būtų kruizas. 

Džekas juokiasi, jis stebisi, netiki Fredo žodžiais. Tas paliečia jo petį: 

- Ką tai galėtų reikšti, kaip jūs manote? Ar jai kur kas geriau, ar dar 
blogiau? 

Koridorius juos atveda į didelį kambarį, kuriame, regis, visą šimt- 
metį niekas nesikeitė. Tamsiai rudos sienų plokštės, tamsiai rudos me- 
dinės grindys. Beveik palubėje du siauri langai. Vyriškis, sėdintis prie 
pertvaros, spusteli mygtuką, ir atsidaro durys su užrašu "D skyrius" bei 
šarvuoto stiklo langeliu. 

- Jūs galite eiti, misteri Maršalai. O kas šitas ponas? 

- Tai Džekas Sojeris. Jis su manim. 

- Jis giminaitis ar gydytojas? 

- Ne, bet mano žmona nori jį matyti. 

- Palaukite minutėlę. - Budėtojas dingsta už durų. Netrukus sugrįž- 
ta. Su juo medicinos sesuo. Didžiulės rankos, galingos kojos, veidas 
kažkoks plieninis... ji labiau primena vyriškį. Moteris prisistato. Tai 
Džeina Bond, vyriausioji D skyriaus medicinos sesuo. Vardas, pavardė 
ir gabaritai kelia atitinkamas asociacijas. Ji apžiūrinėja vyrus, ypač Dže- 
ką, po to pateikia keletą klausimų ir išnyksta už metalinių durų. 

- Prižiūrėtoja, - išsprūsta Džekui. 

- Taip ir yra, - linkteli budėtojas. - Rūsti moteriškė ir ne visada tei- 
singa. - Jis atsikrenkščia, žiūri į langą palubėje. - Mes ją vadiname 
agente "Nulis nulis nulis". 

Dar po keleto minučių agentė 000 atidaro duris. 

- Galite įeiti, bet iš pradžių įdėmiai išklausykite, ką jums pasakysiu. 

Jie tarsi patenka į didžiulį aviacijos angarą, padalintą į sekcijas: vie- 
noje minkšti suolai, kitoje - apvalūs stalai, kėdės, trečioje - du ilgi stalai, 
ant jų guli piešimo popierius, dėžutės su pieštukais, akvareliniai dažai. 
Milžiniškoje erdvėje visi tie baldai atrodo žaisliniai. Kai kur ant betoninių 
grindų guli pilki dembliai. Tolimoje sienoje maži grotuoti langeliai. Kai- 
rėje durų pusėje, už stiklinės sienelės, sėdi medicinos seselė ir skaito 
knygą. Dešinėje, už ilgų stalų, trejos užrakintos metalinės durys, vedan- 
čios į atskirus pasaulius. Pojūtis, jog patekai į angarą, išnyksta. Tai jau 
greičiau kalėjimas. 

Patalpa gaudžia nuo kokių trisdešimties vyrų ir moterų balsų. Tik 
kai kurie iš jų kalbasi su realiu pašnekovu. Pacientai vaikšto ratais, stovi 
tarsi paminklai, guli ant demblių... embriono poza. Kiti skaičiuoja savo 
pirštus ar kažką rašo bloknotuose. Žiovauja, verkia, žvelgia į niekur ar- 

ba - į save. Vieni vilki žaliais ligoninės chalatais, kiti apsirengę paprastai: 
marškinėliais, šortais, sportiniais drabužiais, džinsais... Visi be diržų ir 
jų batai be raištelių. Du raumeningi vyrai, apsivilkę baltais sportiniais 
marškinėliais, sėdi prie apvalaus stalo ir tarsi sarginiai šunys stebi aplin- 
ką. Džekas mėgina surasti akimis Džudę, bet jam nesiseka. 

- Juk prašiau manęs įdėmiai paklausyti, misteri Sojeri. 

- Atleiskite, - atsako Džekas. - Nesitikėjau, jog skyrius bus toks di- 
delis. | 

- Ir gerai, kad jis didelis. Žmonių pas mus vis daugėja. - Moteris 
laukia, kada bus pripažintas jos reikšmingumas. Džekas pritariamai 
linkteli. Labai gerai. - Aš supažindinsiu jus su kai kuriomis pagrindinė- 
mis taisyklėmis. Jei mane išklausysite, jūsų atvykimas mums visiems 
bus malonus. Nesižvalgykite į pacientus, nekreipkite dėmesio į tai, ką 
jie gali jums pasakyti. Venkite staigių kūno judesių bei žodžių. Būkite su 
jais mandagūs, ir jie paliks jus ramybėje. Jie būsite ko nors prašomi, el- 
kitės taip, kaip jums pataria sveikas protas. Tik prašau neduoti jiems pi- 
nigų, aštrių daiktų ar maisto be mūsų gydytojų leidimo. Kai kurie mais- 
to produktai gali būti nesuderinami su vaistais, kuriais juos gydome. 
Pagyvenusi moteris, vardu Estela Pakard, netrukus prieis ir paklaus, ar 
ne jūs esate jos tėvas. Galite atsakyti, kaip norite, bet žinokite, jog nei- 
giamas atsakymas ją nuvils. O jei atsakysite "taip", ji bus laiminga iki 
pat vakaro. Ar dar turite klausimų, misteri Sojeri1?7 

- Kur Džudė Maršal? 

- Štai toje pusėje. Sėdi ant suolo nugara į jus. Ar matote ją, misteri 
Maršalai? 

- Iškart ją pamačiau. Ar nuo ryto nėra jokių pasikeitimų? 

- Kiek aš žinau, ne. Ją gydantis daktaras Spaiglamanas ateis po pus- 
valandžio. Jis 1r pateiks jums tikslesnę informaciją. Norite, kad nuves- 
čiau judu pas pacientę, ar nueisite patys? 

- Mes patys prieisime prie jos, - sako Fredas Maršalas. - Kiek laiko 
galime čia būti? 

- Duodu jums penkiolika minučių, geriausiu atveju dvidešimt. Jos būk- 
lė dar nestabili, nesinorėtų jokių stresų. Dabar ji atrodo pakankamai rami, 
bet ryšys su realybe silpnėja. Ir, pasakysiu atvirai, pacientė haliucinuoja. 
Todėl nauja isterija manęs nenustebins. Misteri Maršalai, prašau vengti to- 
kių temų, kurios gali sujaudinti jūsų žmoną, sustiprinti jos nerimą. 

"- Manote, kad prasidėjo haliucinacijos? 

Medicinos sesers Bond šypsenoje jaučiasi užuojauta pašnekovui. 

- Sprendžiant iš visko, misteri Maršalai, jūsų žmonai haliucinacijos 
prasidėjo prieš daugelį metų. Tik jai pavykdavo tai nuslėpti. Tokie nu- 
krypimai nuo normos, kokie būdingi jūsų žmonos elgesiui, neišsivysto 
per vieną dieną. Jie kaupiasi metai iš metų, ir visą tą laiką Žmogus tarsi 

elgiasi normaliai. O paskui koks nors įvykis sukelia sprogimą. Šiuo at- 
veju tai buvo jūsų sūnaus dingimas. Leiskite pareikšti jums nuoširdžią 
užuojautą. Tai baisu. 

- Taip, taip, žinoma, - linkčioja Fredas Maršalas. - Bet keistai elgtis 
Džudė pradėjo dar iki tol... 

- Manau, jog tai vienas ir tas pats. Jai reikalinga paguoda. Moters 
haliucinacijos, pasaulis, kurį pacientė mato jose, pakeičia jai realybę, 
nes būtent jose ji randa paguodą. Jūs suprantate apie ką aš kalbu, ar ne 
taip, misteri Maršalai? Juk girdėjote, kaip iš ryto ji kalbėjo apie kelionę 
į kitus pasaulius. 

- Apie keliones į kitus pasaulius? - pakartoja Džekas. 

- Tai pakankamai tipiškas šizofrenijos simptomas, - aiškina medici- 
nos agentė Bond. - Tokios fantazijos būdingos pusei mūsų pacientų. 

- Manote, jog mano žmona - šizofrenikė? 

Medicinos sesuo žiūri kažkur į savo valdų gyventojus. 

- Aš nesu psichiatras, misteri Maršalai, bet dvidešimt metų bendrauju 
su dvasios ligoniais. Todėl iš savo asmeninės patirties galiu pasakyti, jog 
jūsų žmonos negaliai būdingi klasikiniai paranojinės šizofrenijos požymiai. 
Nors, suprantama, norėčiau jums pranešti kiek malonesnę žinią. Žinoma, 
galutinę diagnozę gali nustatyti tik gydytojas Spaiglmanas, jis atsakys ir 
jūsų klausimus, papasakos apie gydymo eigą... 

Šypsena, akimirką blykstelėjusi moters veide, vėl išnyksta. 

- Visada sakau naujai atvykusiems lankytojams, kad giminaičiams 
sunkiau negu ligoniams. Kai kurie mūsų pacientai taip toli nuo realybės, 
jog kartais jiems galima tik pavydėti. 

- Suprantama, - linkčioja Džekas. - Savaime aišku. 

- Tuomet eikite. - Jos balse pasigirsta irzli gaidelė. - Mėgaukitės 
bendravimu. | 

Jie eina dulkėtomis grindimis prie eilėmis sustatytų suolų. Keletas 
galvų atsisuka į du vyriškius; juos stebi ir seka daugelis porų akių. Nuo 
suolo pakyla liesa žila moteris, jos akys maldaujamai žiūri į Džeką. Ran- 
kos dreba. Džekas prisiverčia išvengti jos žvilgsnio. Jiems praeinant pro 
šalį, moteris tyliai sako: "Mano ančiukas buvo už durų, bet aš to nežino- 
jau, todėl jis ir atsidūrė vandenyje." 

- Džudė man minėjo, kad jos kūdikis nuskendo vonioje, - aiškina 
Fredas. 

Akies krašteliu Džekas pastebi, jog prie jų skuba vyriškis baltu cha- 
latu. Plaukai sutaršyti, burna praverta. Kai jiedu prieina prie suolo, kur 
sėdi Džudė, vyriškis pakelia pirštą, tarsi prašytų autobuso vairuotojo su- 
koks nors lunatikas trenktų į galvą... Pakeltas pirštas jau beveik prie pat 
Džeko nosies, apsiblaususios akys tyrinėja jo veidą. Po to žvilgsnis 

krypsta į šalį, burna susičiaupia. Vyriškis staiga apsisuka ir nueina. Cha- 
lato skvernai plaikstosi, iškeltas pirštas ieško naujo objekto. 

"Kas atsitiko? - spėlioja Džekas. - Ne tas autobusas?" 

Džudė Maršal nejuda. Ji turbūt girdėjo, jog vyriškis buvo netoli jos, 
girdėjo jo kvėpavimą, greitus žingsnius, tačiau sėdi sau kaip sėdėjusi, 
atsukusi nugarą, įsmeigusi akis į vieną tašką. Apsivilkusi žaliu chalatu, 
visiškai atsiribojusi nuo aplinkos. Jei dabar išplautum ir sušukuotum jos 
plaukus, aprengtum kelioniniu kostiumu, šalia pastatytum lagaminą, ji 
būtų panaši į moterį, sėdinčią ant suoliuko geležinkelio stotyje ir laukian- 
čią traukinio. 


Dar net nepamatęs Džudės Maršal veido, neišgirdęs pirmo jos ištar- 
to žodžio, Džekas pajunta tuos pačius jausmus, kuriuos visada patiria, 
prieš iškeliaudamas į paralelinį pasaulį. 


- Pasakysiu jai, kad mes jau čia, - šnabžda Fredas ir apeina aplink 
suolą, kad galėtų atsiklaupti prie žmonos. Džudė vos palinksta pirmyn... 
į neapsakomą sielos skausmą, į meilę bei nerimą, kurie dabar akivaizdžiai 
matyt gražiame jos vyro veide. Ilgi auksaspalviai jos plaukai surišti. 

- Kaip jautiesi, mieloji? - švelniai klausia Fredas. 

- Man viskas gerai. Zinai, mielasis, noriu čia pabūti kurį laiką. Me- 
dicinos sesuo įsitikinusi, kad aš visiška beprotė. Tai tik į naudą. 

- Čia yra Džekas Sojeris. Ar norėtum su juo pasimatyti? 

Džudė pasilenkia, paploja vyrui per sulenktą kelį. 

- Paprašyk, kad misteris Sojeris prieitų prie manęs, o tu atsisėsk 
šalia. 

Džekas apeina suolą, jis neatitraukia žvilgsnio nuo Džudės Maršal 
galvos, bet moteris neatsisuka į jį. Vis dar klūpėdamas ant vieno kelio, 
Fredas paima Džudės ranką, tarsi ketindamas ją pabučiuoti. Dabar jis 
primena įsimylėjus; riterį, klūpantį priešais savo širdies karalienę. Dže- 
kas mato moters skruostikaulį, kraštelį nesišypsančios burnos, galiausiai 
- jos profilį. Jis tarsi įlūžęs ledas pirmomis pavasario dienomis. Idealus 
profilis, jo vieta kur nors ant brangakmenio ar ant monetos, švelnus lū- 
pų vingis, klasikinė nosis, gracinga žandikaulio linija... tikra tobulybė. 
Beje, keistai pažįstama... 

Šitas grožis jį pribloškė ir priminė kitą kadaise matytą veidą. Kieno? 
Greisės Keli? Ketrin Deniov? Ne, Džudės profilį jis matė realybėje, ne 
ekrane. 

Džekas eina aplink suolą. Fredas pakyla, moters veidas pusiau pa- 
sisuka. Džekas atmeta mintį, jog jiedu kažkur buvo susitikę. Juk tai ab- 
surdas. 

Moteris nepakelia akių, pažvelgia į Sojerį tik tada, kai tas atsistoja 

priešais ją. Plaukai išblukę, susivėlę. Po chalatu - seni žydros spalvos 
naktiniai marškiniai. Tačiau, nepaisant nieko, Džudė Maršal iš pirmo 
žvilgsnio krenta Džekui į širdį. 

Elektros iškrova, prasidėjusi nuo regėjimo nervo, supurto visą kūną 
ir paskelbia galutinį bei neapskundžiamą nuosprendį: Džudė Maršal pati 
gražiausia kada nors jo sutikta moteris. Jis baiminasi, jog jausmų galia 
gali jį išduoti. Jam taip nesinori atrodyti kvailiu Džudės akyse. Visos pa- 
garsėjusios, pripažintos gražuolės, kurios turėjo ką parodyti, lyginant 
su Džude Maršal atrodytų kaip mažos mergaitės, apsirengusios Helovi- 
no kostiumais. Visas jo buvusias mylimąsias ši moteris verčia slėptis 
kuo toliau. Džekas tik dabar suvokia niekada nepatyręs nieko panašaus 
į meilę. Džudės grožis - tai ne atspindys veidrodyje. Jis tikras, didžiulis, 
gilus, nematomas - jis tik aisbergo viršūnė. 

Džekas net negali patikėti, jog maloniam, geraširdžiam Fredui šitaip 
pasisekė: vesti tokią moterį. Ar ji pati žino, kokia yra kerinti? Jei Džudė 
būtų vieniša, Džekas vestų ją net negalvodamas. Jam jau atrodo, jog jis 
įsimylėjo šią moterį, vos tik išvydęs jos pakaušį. 

Bet jis negali mylėti šitos moters - ji Fredo Žmona ir jųdviejų sūnaus 
motina. Todėl Džekui nieko daugiau nebelieka, kaip ir toliau gyventi be 
j0S. š 

Ji ištaria trumpą sakinį, kuris užlieja Džeką vibruojančia garsine 
banga. Džekas pasilenkia atsiprašinėdamas, o Džudė nusišypso ir gestu 
parodo jam atsisėsti priešais. Jis sėdasi ant grindų, sukryžiuoja kojas, 
vis dar negalėdamas įveikti ką tik patirto šoko. 

Jos nuostabus veidas išduoda, jog moteris supranta, kas dedasi 
Džeko širdyje, ir tai jos visai nestebina. Džekas išsižioja, ketindamas 
kažko paklausti. Jis dar nežino, ko paklaus, tik jaučia, jog turi tai pada- 
ryti. Nesvarbu, ko paklaus. Juk negali jis 1r toliau sėdėti kaip prikaltas 
bei spoksoti į kerintį jos veidą. 

Dar nespėjus jam ištarti nė žodžio, viena realybė pakeičia kitą, ir 
Džudė Maršal akies mirksniu virsta pavargusia trisdešimtmete moterimi 
susitaršiusiais plaukais, patamsėjusiais paakiais, kuri sėdi ant suolo už- 
rakintame psichiatrijos skyriuje ir žiūri į jį. Tarsi galima būtų pamanyti, 
jog Džekas atgauna sveiką nuovoką, tačiau jam atrodo, jog tai kažkoks 
Džudės triukas. Moteris tai daro norėdama jį atitinkamai nuteikti, kad jis 
nesistebėtų tuo, ką netrukus išgirs iš jos lūpų. 

O iš vyriškio lūpų išsprūsta kvaili, banalūs žodžiai: Džekas kalba apie 
tai, koks jam malonus šitas susitikimas. 

- Ir aš džiaugiuosi pagaliau su jumis susipažinusi, misteri Sojeri. 
Esu girdėjusi apie jus daug gero. 

Jis ieško... laukia ženklo, patvirtinančio, jog Džudė pajuto reikš- 

mingumą to momento, kurį jiedu ką tik išgyveno, tačiau mato tik šiltą 
moters šypseną. 

- Kaip jums čia? - klausia jis. 

- Prie tokios draugijos, žinoma, reikia priprasti, bet čia dažniausiai 
patenka pasiklydę žmonės, kurie negali surasti kelio atgal, štai ir viskas. 
Kai kurie labai inteligentiški. Kalbėti su jais nepalyginamai įdomiau, negu 
su kai kuriais sveikaisiais. Galbūt anksčiau derėjo patekti į D skyrių? 
Buvimas čia man padėjo kai ką suvokti. 

- Pavyzdžiui? 

- Pavyzdžiui, supratau, jog yra daugybė būdų pasiklysti... Kaip tik 
dėl to pasiklysti daug lengviau, negu kai kas įsivaizduoja. Mane supan- 
tys žmonės nemoka slėpti savo jausmų, daugelis nežino, ką daryti su 
savo baime. 

- O ką su ja galima daryti? 

- Priimti... kaip neišvengiamą dalyką. Štai ir viskas! Nesakyti: aš 
pasiklydau ir nežinau, kaip sugrįžti... o eiti tolyn. Žingsniuoti ir žings- 
niuoti, kol dar labiau nepasiklysi. Jūs turite tą Žinoti, Džekai Sojeri. 
Ypač jūs. 

- Ypa... - Ir dar jam nespėjus pabaigti minties, pagyvenusi moteris 
geraširdišku, raukšlėtu veidu atsisėda Džekui už nugaros ir paliečia jo petį. 

- Atleiskite, - ji droviai tarsi vaikas palenkia galvą, - aš noriu jūsų 
kai ko paklausti. Ar jūs mano tėvas? 

Džekas nusišypso: | 

- Leiskite man iš pradžių jūsų paklausti. Ar jūs esate Estela Pakard? 

Blykstelėjusi akimis, moteris linkčioja. 

- Tada taip. Aš esu jūsų tėvas. 

Moteris džiaugsmingai suploja delnais, apsisuka ir nueina, spindė- 
dama džiaugsmu. Kiek paėjėjusi atsisuka, mojuoja Džekui ranka ir eina 
toliau. 

Kai Džekas pagaliau sugrįžta žvilgsniu prie Džudės Maršal, ji šiek 
tiek pakėlusi kasdienybės šydą, bet ir to pakanka, kad pastebėtum, kokia 
nepaprasta šios moters siela. 

- Jūs labai geras žmogus, Džekai Sojeri. Ir garbingas. Suprantama, 
esate ir labai žavus, bet šie dalykai ne visada suderinami. Norite, kad 
jums papasakočiau apie save? 

Džekas pasižiūri į Fredą. Tas laiko žmoną už rankos ir visas spindi. 

- Noriu. Papasakokite viską, ką manote esant reikalinga. 

- Kai ko nesugebėsiu išreikšti žodžiais. Bet Žinau, kad jūs vis tiek su- 
prasite. Galiu pasakyti, jog jūsų išskirtinė išvaizda nepavertė jūsų pasi- 
pūtėliu. Ir vidus jūsų ne tuščias, kaip dažnai nutinka gražuoliams vy- 
rams. Pagrindinė to priežastis - geras auklėjimas. Galiu nedvejodama 
pasakyti, kad turėjote nuostabią mamą. Ar aš teisi? 

Džekas juokiasi, nustebintas jos intuicijos. 

- Nežinojau, jog tai matyti. 

- Ir žinote iš kur? Tai atskleidžia jūsų požiūris į visiškai svetimus 
žmones. Jūs mumyse matote asmenybes, o ne bukagalvius kaimiečius, 
todėl esu įsitikinusi, jog galiu jumis pasikliauti. Gerai, kad jūsų motinos 
pastangos nenuėjo veltui. Aš taip pat buvau gera motina, bent jau sten- 
giausi būti... todėl žinau, apie ką kalbu. Aš matau... 

- Sakote, jog buvote gera motina. Kam kalbėti... 

- Būtuoju laiku? Todėl, kad aš kalbu apie tai, kas buvo iki tol, kai... 

Fredo veide pasirodo nerimas. 

- Ką reiškia - iki tol kai? 

- Misteris Sojeris gali žinoti. - Ir Džudė pažvelgia į Džeką prašančių 
žvilgsniu. 

- Atleiskite, manau, jog aš nežinau. 

- Iki tol, kol patekau čia, ir pagaliau atsirado galimybė daug ką ap- 
galvoti. Anksčiau mane mirtinai gąsdino viskas, kas man darėsi. Po to 
suvokiau, jog galiu pažvelgti giliau į save ir išanalizuoti tuos nepaprastus 
dalykus, kurie man atsitiko. Iki tol, kol atsirado laisvo laiko. Iki kelionių. 
Manau, kad aš ir dabar esu gera motina, bet... jau nebe ta motina. 

- Mieloji, prašau. Tu ta pati, tik dabar tau nervinis stresas. Mes tu- 
rime pasikalbėti apie Tailerį. 

- Mes ir kalbame apie jį. Misteri Sojeri, ar jūs žinote aikštelę 93-iajame 
plente, ten, kur kelias kyla į kalną, maždaug už mylios nuo Ardeno? 

- Mačiau ją šiandien, - atsako jai Džekas. - Fredas man parodė. 

- Matėte visas tas fermas? Ir kalvas horizonte? 

- Taip. Fredas man pasakė, kad jums labai patinka tas vaizdas. 

- Tenai man visada norisi sustoti ir išlipti iš automobilio. Man tikrai 
patinka tas vaizdas. Laukai, miškai, upės, bet už jų kyla kalvos, jos vis- 
ką uždengia, ir toliau jau nieko nematai. O dangus virš kalvų tebėra. Ir 
tai įrodo, jog kitoje kalvų pusėje taip pat yra pasaulis. Keliaujant galima 
tenai patekti. 

- Taip, jūs tenai galite patekti, - sako Džekas ir jaučia, kaip kūnas 
eina pagaugais. 

- Aš? Aš galiu keliauti tiktai mintimis. Žinau, kaip tą padaryti tik to- 
dėl, jog patekau į beprotnamį. Bet aš staiga supratau, kad jūs galite pa- 
tekti į tą pasaulį, esantį kitoje kalvų pusėje. 

Džeko burnoje sausa kaip dykumoje. Jis jaučia vis didėjantį Fredo 
Maršalo nerimą, bet niekuo negali jam padėti. Jam norisi paklausti šios 
moters daugybės dalykų, tačiau jis užduoda patį paprasčiausią klausimą: 

- Kaip jūs tai supratote? Ką turite omenyje, taip sakydama? 

Džudė išlaisvina ranką iš Fredo delnų ir ištiesia Džekui. Džekas ją 

suspaudžia. Moteris spindi kaip švyturys naktyje, kaip laužas ant aukšto 
skardžio. Ji tokia nuostabi, tokia nepaprasta. 

- Sakykime taip... Tamsią naktį arba kai ilgai būdavau viena, kažkas 
imdavo su manimi pašnibždomis kalbėtis. Ne į ausį - toks įspūdis, jog 
jis šnabždėjo būdamas už sienos. Mergaitė. Mano amžiaus, tokia pati 
kaip aš. Ir jeigu aš tuo momentu užmigdavau, visada sapnuodavau vie- 
tą, kur gyveno ta mergaitė. Pavadinau tą vietą Užribiu. Tai toks pat pa- 
saulis, kaip ir Kaulio apskritis, tik jis šviesesnis, švaresnis... jis stebuk- 
lingas. Tenai žmonės važinėja karietose, gyvena didžiulėse baltose pala- 
pinėse. Užribyje kai kas moka net skraidyti. 

- Jūs teisi, - sako jai Džekas. Sunerimęs Fredo žvilgsnis nuo žmonos 
nuslysta prie Džeko, o šis priduria: - Tai atrodo nėjtikėtina, bet ji teisi. 

- Prieš prasidedant Frenč Lendinge visam šitam košmarui, buvau 
beveik pamiršusi apie Užribį. Jis pasiliko mano vaikystėje. Nuo dvylikos 
ar trylikos metų nebegalvojau apie jį. Bet kai virš Fredo, mūsų sūnaus ir 
manęs pradėjo kauptis debesys, mano sapnai darėsi vis panašesni į koš- 
marus, 0 gyvenimas vis labiau tolo nuo realybės. Pati nežinodama kodėl, 
rašinėjau kažkokius žodžius, kalbėjau nesąmones, jaučiausi draskoma į 
dalis. Tada nesuvokiau, jog Užribis mėgino šitaip susisiekti su manim. 
Mergaitė už sienos kažką man šnabždėjo, tik dabar ji jau buvo suaugusi 
ir, regis, labai išsigandusi. 

- Kodėl nusprendėte, jog aš galėsiu jums padėti? 

- Tai atsitiko seniai, kai jūs areštavote Kinderlingą, ir jūsų nuotrau- 
ką išspausdino laikraštyje. Vos pažvelgus į tą nuotrauką, pamaniau: "Ši- 
tas žmogus žino apie Užribį". Net negaliu pasakyti, kodėl taip nuspren- 
džiau. Tiesiog supratau, pajutau tai. O po to, kai dingo mano sūnus 
Tajus, aš išprotėjau ir atsipeikėjau toje vietoje, Užribyje... tada pama- 
niau: jeigu būtų galimybė pažvelgti į kai kurių žmonių smegenines, D 
skyrius nedaug kuo skirtųsi nuo Užribio. Ir vėl prisiminiau jūsų foto- 
grafiją. Pradėjau galvoti apie keliones. Tą rytą mintimis klaidžiojau po 
Užribį, mačiau jį, liečiau. Kvėpavau tenykščiu neįtikėtina: gaiviu oru. Ar 
jūs žinojote, misteri Sojeri, jog tenai yra kengūros dydžio triušių? Jau tik 
Į juos pažvelgus, norisi juoktis. 

Džekas plačiai šypsosi, pasilenkia pabučiuoti jos ranką. Visai taip, 
kaip jos vyras Fredas. 

Moteris labai švelniai atitraukia ranką. 

- Kai Fredas man pasakė, kad jūs padedate policijai, iškart supra- 
tau, jog čia atsiradote neatsitiktinai. 

Ta moteris apstulbina Džeką. Pačiu baisiausiu gyvenimo momentu, 
kai pagrobė jos sūnų, kai protas ją apleidžia, ji pasinaudojo atmintimi, 
kad vėl susigrąžintų jėgas. Ir padarė stebuklą. Pasąmonės gelmėse su- 
rado gebėjimą keliauti. Būdama uždaroje erdvėje, psichiatrijos ligoninėje, 


221 


sugebėjo persikelti į kitą pasaulį, kurį pažinojo tik iš vaikiškų sapnų. Tur- 
būt jai tai pavyko tik dėka neregėtos drąsos, apie kurią užsiminė ir jos 
vyras. 

- Vieną kartą jūs kažką padarėte, ar ne taip? - klausia jo Džudė. - 
buvote Užribyje ir kažką padarėte... kažką svarbaus. Galite nesakyti, aš 
ir taip viską matau. Bet jūs turite patvirtinti, kad aš išgirsčiau. Todėl iš- 
tarkite "taip". 

- Taip. 

- Ką padarėte? - klausia Fredas. - Sapnų šalyje? Kaip jūs galite sa- 
kyti "taip"? 

- Luktelėkite, - sako Džekas. - Aš jums paskui kai ką parodysiu. - 
Ir vėl žvilgsniu sugrįžta prie nuostabios moters, sėdinčios priešais jį. 
Džudė spindi, šviečia iš vidaus: savo intuicija, drąsa, valios stiprybe. 
Nors jam ši moteris - uždraustas vaisius, dabar tai vienintelė moteris ši- 
tame ar kitame pasaulyje, kurią jis galės mylėti iki gyvenimo pabaigos. 

- Jums atsitiko tas pat, kaip ir man, - postringavo Džudė. - Jūs pa- 
miršote apie tą pasaulį. Tapote policijos detektyvu. Vienu iš geriausių 
visų laikų detektyvu. Ir žinote kodėl? 

- Manau, todėl, kad man patinka šitas darbas. 

- O kuo būtent jis jums patinka? 

- Tai galimybė padėti žmonėms. Ginti paprastus žmones. Sodinti į 
kalėjimą nusikaltėlius. Įdomus buvo darbas. 

- Jūs manėte, kad jis visada liks įdomus, nes visada teks spręsti 
naujas problemas, atsakinėti į naujus klausimus. 

Ji pataiko tiesiai į dešimtuką, nors iki šiol pats Džekas tokiu kampu 
nebuvo pažvelgęs į savo darbą. 

- Visiškai teisingai. 

- Jūs buvote didis detektyvas... net tada, kai pats to nežinojote, nes 
jums reikėjo kažką surasti... kažką gyvybiškai svarbaus. 

"Aš policininkas", - prisiminė Džekas naktį už storos sienos girdėtą 
balsą. Balsas kreipėsi į jį. 

- Jums reikėjo kažką rasti, kad išgelbėtumėte savo sielą. 

- Taip, - linkteli Džekas ir jaučia akyse besitvenkiančias ašaras. Vi- 
sada norėjau rasti tai, ko man stigo. Visas mano gyvenimas - ieškojimas 
paslapties, kuri galėtų daug ką paaiškinti. 

Blyksteli prisiminimas, ryškus tarsi spalvoto filmo epizodas. Milži- 
niška palapinė, baltas kambarys, kuriame miršta žavi mirtinai serganti 
karalienė... ir maža mergaitė. 

- Ar ir jūs tą vietą vadinote Užribiu? - klausia Džudė. 

- Aš ją vadinau Teritorijomis. - Pojūtis toks, tarsi jis atidarytų skry- 
nią su brangenybėmis, kuriomis pagaliau galės su kažkuo pasidalinti. 

- Geras pavadinimas. Fredas šito nesupras. Bet kai aš šįryt nuvy- 

kau tenai, tai staiga pajutau, jog mano sūnus irgi kažkur čia, Užribyje... 
Arba jūsų Teritorijose. Jį ten paslėpė. Žinoma, berniukui vis dar gresia 
pavojus, bet jis gyvas ir sveikas. Kameroje. Miega ant grindų. Bet tikrai 
gyvas bei sveikas. Jūs manote, kad gali šitaip būti, misteri Sojeri? 

- Minutėlę, - įsiterpia Fredas. - Suprantu tavo jausmus, man taip 
pat norisi tuo tikėti, bet realus pasaulis, kuriame mes gyvename, vis dėl- 
to yra čia. 

- Manau, kad yra daug realių pasaulių, - prieštarauja jam Džekas. - 
Ir esu įsitikinęs, jog Tajus tikrai kažkur Užribyje. 

- Ar galite jį išgelbėti, misteri Sojer1?7 Galite sugrąžinti jį čionai? 

- Jūs jau pati pasakėte, misis Maršal, kad aš čia atsiradau neatsitiktinai. 

- Sojeri, aš tikėjausi, jog iš judviejų jūs būsite bent kiek protingesnis, 
- sako Fredas. - Bet, regis, mūsų pokalbis baigtas. Čia jau ateina prižiū- 
rėtoja. 


Išvažiuojant iš automobilių stovėjimo aikštelės, Fredas meta žvilgsnį 
į portfelį, gulintį ant Džeko kelių, bet nieko nesako. Tyli, kol jie pasiekia 
93-ąjį plentą. 

- Džiaugiuosi, kad važiavote su manim. 

- Ačiū jums, - atsako Džekas. - Aš irgi džiaugiuosi. 

- Jaučiu, jog mano protas neleidžia man iki galo suvokti judviejų po- 
kalbio, bet norėčiau sužinoti jūsų nuomonę. Manote, kad mūsų susitiki- 
mas buvo naudingas? 

- Viskas labai gerai. Jūsų žmona... Aš netgi... Nerandu žodžių. Ji 
tokia šaunuolė. 

Fredas linkteli, skersuodamas į Džeką: 

- Tai jūs negalvojate, kad ji išprotėjo? 

- Norėčiau būti tokiu bepročiu. 

Tiesi asfalto juosta kyla nuolaidžia kalva, atrodo, jog ji neria į mėly- 
ną dangaus bedugnę. 

Dar vienas Fredo žvilgsnis. 

- Ir jūs sakote matęs tą vietą, kurią ji vadina Užribiu? 

- Taip, aš ją mačiau. Nors tuo sunku patikėti. 

- Jūs nieko neišsigalvojate? Nepučiate man miglos? Galite prisiekti? 

- Prisiekiu. 

- Jūs tenai buvote? Ne sapnuose, o 1š tikrųjų? 

- Tą vasarą man buvo dvylika metų. 

- O aš ar galiu tenai patekti? 

- Turbūt ne. - Žinoma, tai melas, nes Fredas galėtų tenai patekti, jei 
Džekas jį pasiimtų drauge, bet šitas duris Džekas nori kuo tvirčiau užda- 
ryti. Jis gali įsivaizduoti, kaip atsiveda į paralelų pasaulį Džudę Maršal... o 
Fredas - tai kita istorija. Džudė užsitarnavo kelionę į Teritorijas, ji iškart 

tenai pasijustų sava, bet Fredas net negali patikėti jas egzistuojant, jis būtų 
Džekui tik stabdis. Tą Sojeris jau patyrė su Ričardu Sloutu. 

- Turbūt jūs teisus, - linkteli Fredas. - Jei neprieštaraujate, norėčiau 
sustoti ant kalvos viršūnės. 

- Gera mintis. 

Jie pakyla į kalvą ir Fredas pasuka į apžvalgos aikštelę. Tačiau, 
užuot išlipęs iš automobilio, parodo į portfelį, gulintį ant Džeko kelių: 

- Jūs norėjote kažką man parodyti? 

- Taip. Ketinau parodyti anksčiau, bet po to, kai sustojote čia, nu- 
sprendžiau palaukti ir iš pradžių pasikalbėti su jūsų žmona. O dabar 
džiaugiuosi savo sprendimu. Dabar man nereikia aiškinti, kaip ir kur aš 
ją radau. 

Džekas atidaro portfelį ir ištraukia beisbolo kepuraitę, kurią rado šįryt. 

- Pasižiūrėkite, - jis ištiesia kepurę Fredui. 

- Šventas Dieve, - murma Fredas. - Tai... tai?.. - Jis apžiūri kepurę 
ir galutinai įsitikina, kad ji priklauso jo sūnui, garsiai įkvepia oro, pakelia 
į Džeką akis. - Tailerio beisbolo kepuraitė. Viešpatie, ji Tailerio! O, Die- 
ve. - Jis spaudžia kepurę prie krūtinės, giliai kvėpuodamas ir neatitrauk- 
damas nuo Džeko akių. - Kur jūs ją radote? Kada? 

- Radau ją šįryt ant kelio. Toje vietoje, kurią jūsų žmona vadina 
Užnbiu. 

Fredas dejuodamas atidaro mašinos dureles ir iššoka iš kabinos. Kai 
Džekas jį pasiveja, vyriškis jau stovi ant skardžio krašto ir žiūri į tolimas 
melsvai žalias kalvas. Jis atsisuka į Džeką: 

- Manote, jis dar gyvas? 

- Manau, kad taip. 

- Tame pasaulyje. - Fredas rodo į kalvas. Iš jo akių srūva ašaros. - 
Pasaulyje, kuris, Džudės nuomone, yra kažkur tenai. 

- Taip. 

- Tai keliaukite ir suraskite jį! - šaukia Fredas Maršalas. Jo skruos- 
tai sudrėkę nuo ašarų. Jis purto kumštyje suspaustą kepurę. - Eikite te- 
nai ir parveskite jį atgal, velniai jus rautų! Man negalima tenai patekti, 
tad eikite jūs, tai jūsų pareiga! - Jis ryžtingai prieina prie Džeko, atrodo, 
kad suduos jam, bet... staiga apkabina ir pravirksta kaip vaikas. 

Džekas palaukia, kol jis nusiramins. Tada sako: 

- Padarysiu viską, ką tik galėsiu. 

- Aš žinau. - Fredas atsitraukia, nusišluosto veidą. - Atleiskite, jog 
jus apšaukiau. Žinau, kad nuoširdžiai norite mums padėti. 

Vyrai pasisuka, ketindami sugrįžti prie automobilio. Toli vakaruose 
žemė atrodo tarsi uždengta šviesiai pilka antklode. 

- Kas tai? - klausia Džekas. - Lietus? 

- Ne, rūkas, - atsako Fredas. - Kyla nuo Misisipės. 

Trečia dalis 


TEN, KUR VISADA VIEŠPATAUJA 
NAKTIS 


15 skyrius 


Vakarop temperatūra nukrenta net penkiolika laipsnių: virš Kaulio 
apskrities praeina šaltas atmosferos frontas. Audros nėra, tačiau dan- 
gaus spalva tampa violetinė ir pakyla rūkas. Jo atsiradimo vieta - upė, 
jis lėtai slenka virš Ceizo gatvės, prarydamas iš pradžių griovius, po to 
šaligatvius, galiausiai ir pačius namus. Visko jis nepajėgia uždengti, tą 
gali padaryti tik žiemos bei pavasariniai rūkai, bet jis pakeičia siluetus ir 
niveliuoja spalvas. Apgaubti rūko, įprastiniai dalykai atrodo svetimi. Ir 
dalį, kuri pasirengusi patikėti egzistuojant monstrus, šmirinėjančius rū- 
ko priedangoje... Nuo to nugara šliaužioja baimė, o širdis stipriau dau- 
žosi krūtinėje. | 

Debė Anderson vis dar budi policijos nuovadoje, Samnerio gatvė- 
je. Arnoldą Chrabovskį išsiuntė namo, galima sakyti, nušalino nuo tar- 
nybos, ir jis jaučia būtinybę pateikti žmonai porą trejetą klausimų. Atsa- 
kymus į juos vyriškis jau beveik Žino, todėl širdį graužia nerimas. O 
Debė susirūpinusi stovi prie lango su kavos puodeliu rankoje. 

- Nepatinka man visa tai, - sako ji paniurusiam Bobui Diulakui, kuris 
rašo pranešimą. - Primena kadaise per televizorių matytus siaubo filmus. 

- Siaubo? - klausia Diulakas ir pakelia galvą. 

- Na, taip. - Ji žvelgia į vis tirštėjantį rūką. - Apie Drakulą. Džeką 
Skerdiką. 

- Nieko nenoriu girdėti apie Džeką Skerdiką, - atkerta Bobas. - Tu 
jau man atleisk, Debe. - Ir jis tęsia savo darbą. 

Automobilių stovėjimo aikštelėje šalia parduotuvės "Nuo septynių iki 
vienuolikos" misteris Radžanas Patelis stovi prie telefono automato, ku- 
ris vis dar apjuostas geltona juosta. Misteris Patelis negali mums pasa- 
kyti, kada šiuo telefonu bus galima naudotis. Jis žiūri į miesto centrą, 
kuris atrodo taip, tarsi kiltų iš didžiulio indo, pilno grietinės. Zemesniame 
Čeizo rajone namai paskendę rūke, matosi tik viršutiniai aukštai. 

- Jeigu jis tenai, apačioje, - kalbasi pats su savimi misteris Patelis, 
- šiandien tas monstras galės daryti ką tik panorėjęs. 

Jis sukryžiuoja ant krūtinės rankas, kūnu nubėga drebulys. 

Deilas Hilbertsonas namuose. Čia tai stebuklų stebuklas. Jis ketina 
papietauti su žmona bei sūnumi, net jeigu po to ir visas pasaulis sugriū- 
tų. Išeina iš kabineto, kur dvidešimt minučių kalbėjo telefonu su detek- 
tyvu Džefriu Bleku (tik neįtikėtinomis valios pastangomis jam pavyko 
sutramdyti pyktį bei nepradėti šaukti) ir mato prie lango stovinčią žmo- 
ną. Susirūpinusi, visai taip pat kaip ir Debė Anderson, tik vietoje kavos 
puodelio jos rankoje vyno taurė. 

- Rūkas. - Saros balse pasibjaurėjimas. - Tai jau ne laiku. Jeigu jis 
ten... 

- Nedrįsk užsiminti apie tai, - pertraukia ją Deilas. - Net galvoti ne- 
drįsk. 

Nors puikiai žino, kad nė vienas iš jų negali apie tai negalvoti. Rūke 
paskendusios Frenč Lendingo gatvės jau ištuštėjusios: parduotuvėse ne- 
simato pirkėjų, gatvėse be reikalo vaikštinėjančių, parkuose besiilsinčių 
žmonių. Ir jau tikrai niekur nėra vaikų. Tėvai dabar jų iš namų neišleidžia. 

- Negalvosiu, - sutinka moteris. - Tai viskas, ką aš dabar galiu. 

- Kas pietų? 

- Ką pasakysi apie troškintą vištieną? 

Toks karštas patiekalas nelabai sėkmingas pasirinkimas eiliniam lie- 
pos mėnesio vakarui, bet šis vakaras vėsus, todėl Deilas patenkintas šyp- 
sosi. Prieina prie žmonos, apkabina ją: 

- Puiku. Ir kuo anksčiau, tuo geriau. 

Ji atsisuka. Veide nusivylimas. 

- Važiuosi į nuovadą? 

- Turbūt manęs ten nereikia, jei jau atvykę detektyvai Braunas ir 
Blekas ėmėsi šitos bylos... 

- Savimylos... bukagalviai. Man jie niekada nepatiko. 

Deilas šypsosi. Jis žino, jog ankstesnės Saros Esbiuri niekada ne- 
jaudino, kaip jos vyras uždirba pragyvenimui, todėl Deilą džiugina aki- 
vaizdžiai išsakytas jos nepasitenkinimas tuo, kad jis nušalintas nuo tyri- 
mo. Ypač dabar. Nes ši diena tikrai buvo pati blogiausia... Ir baigėsi 
tuo, jog teko nušalinti nuo darbo Arnoldą Chrabovskį. Deilas žino, kad 
vaikinas neprarado vilties artimiausiu metu vis dėlto sugrįžti į darbą. Bai- 
siausia, jog Arnis greičiausiai teisus. Įvertinus įvykių raidą, darosi aišku, 
kad jam prireiks netgi tokio nemokšos kaip Arnoldas Chrabovskis. 

- Iš principo man nereikia tenai važiuoti, bet... 

- Tave kankina nuojauta. 

- Taip. 

- Gera ar bloga? - Sara gerbia vyro intuiciją. Štai kad ir dėl jo 
sprendimo pasitelkti Džeką Sojerį. Šiandien ji nė trupučio neabejoja, jog 
vyro sprendimas buvo teisingas. 

- Ir tokia, ir kitokia, - ištaria Deilas ir nieko nepatikslinęs keičia po- 
kalbio temą: - Kur Deivas? 

- Piešia, atsisėdęs prie virtuvinio stalo. 

Nuo šešerių metų Devidas Hilbertsonas pamėgo piešti. Pasibaigus 
pamokoms, jis jau sunaudojo dvi dėžutes spalvotų pieštukų. Sutuokti- 
niai dažnai kalbėdavosi apie tai, kad jų šeimoje auga dailininkas. Deilas, 
padėdamas Džekui Sojeriui pakabinti didžiulius paveikslus, prisiminė sū- 
naus polinkį. Jis labai tikėjosi, kad jų berniukas taps garsiu dailininku. 
Savo svajonėse jis nukeliaudavo taip toli, jog net tamsoje bijo apie jas 
prasitarti. 

Su vyno taure rankoje Deilas eina į virtuvę. 

- Ką tu pieši, sūnau? Ką... 

Jis nutyla. Pieštukai guli ant stalo. Šalia nebaigtas piešinys... Galbūt 
skraidanti lėkštė... ar apvalus kavos staliukas. 

Durys į kiemą atidarytos. 

Žvelgdamas į tirštą rūką, slepiantį sūpynes bei gimnastikos aikštelę, 
Deilas jaučia, jog gerklę gniaužia baimė. Jis vėl pajunta nužudytų vaikų 
pūvančių kūnų kvapą. Įsitikinimas, kad jo šeimoje to nenutiks - visada 
taip atrodo, jog kažkas atsitinka tik kitiems - staiga išnyksta. Ateina re- 
alybės suvokimas: berniuko nėra. Žvejys išviliojo jį iš namų ir nusitem- 
pė į rūką. Deilas net mato kreivą šypsena Žvejo veide. Mato geltoną 
pirštinę, užspaudusią vaikui burną, bet... nemato iš baimės išsiplėtusių 
berniuko akių. 

Į rūką... už mums žinomo pasaulio ribų. 

Devidas. 

Jie pereina per virtuvę medinėmis kojomis. Pastato ant stalo taurę. 
Pasimaišo pieštukas, stiklas su vynu pakrypsta, vynas išsilieja ant ne- 
baigto piešinio. Dėmė labai jau primena kraują. Deilas išeina į lauką ir 
ketina pašaukti sūnų, tačiau iš lūpų pasigirsta tiktai tylus šnabždesys: 
"Deivai?.. Devidai?" 

Pirmą akimirką, kuri trunka visą amžinybę, nieko nesigirdi. Paskui 
pasigirsta bėgančių per šlapią žolę kojų tipenimas. Iš tiršto rūko materia- 
lizuojasi džinsai, megztinis raudonomis juostomis. O dar po akimirkos 
- besišypsantis berniuko veidas po šiaudinių plaukų kupeta. 

- Tėti! Tėti! Aš plaukiojau rūke! Jaučiausi, tarsi būčiau patekęs į 
debesį! 

Deilas griebia sūnų. Staiga jį užplūsta noras įkrėsti vaikui už tai, kad 
šitaip jį išgąsdino, tačiau tas noras taip pat staiga ir praeina. Deilas bu- 
čiuoja berniuką. 

- Žinau. Turbūt tai labai smagu, bet dabar eime, mums metas namo. 

- Kodėl, tėveli? 

- Todėl, kad maži berniukai kartais rūke pasiklysta. - Jis apžvelgia 

pabalusį kiemą. Vos matomas stalo siluetas ir tai turbūt tik todėl, kad 
Deilas žino, kur jis stovi. Vėl pabučiuoja Deivą. - Kartais maži berniu- 
kai pasimeta, - pakartoja jis. 


Dabar mes galime patikrini, ką veikia mūsų pažįstami, tiek seni, 
tiek ir nauji. Džekas su Fredu Maršalu sugrįžo iš Ardeno (nė vienas ne- 
pasiūlė papietauti restorane "Gretos virtuvė", kai jie važiavo pro šalį) ir 
kiekvienas užsidarė savo namuose. Visą kelią Fredas neišleido iš rankų 
sūnaus kepurės. Ir dabar valgo mikrobangų krosnelėje pašildytą vaka- 
rienę, Žiūri "Penkto kanalo" žinias bei laiko rankose beisbolo kepuraitę. 

Žinoma, pagrindinė žinių laidos tema - Irma Freno. Kai tik jie baigia 
rodyti "Užkąskime pas Edą" griuvėsius ir pradeda reportažą apie apsilu- 
pusį namą su prieangiu ant ratų, Fredas paima į rankas pultelį. 

- Čia, miesto pakraštyje, liūdi vieniša Irmos Freno motina, - sako į 
kameros objektyvą reporteris. - Kiekvienas gali įsivaizduoti, ką ji jau- 
čią, ką išgyvena šiandien. - Reporteris simpatiškesnis už Vendelą Griną, 
bet akyse tas pat nesveikas spindesys. 

Fredas spaudžia perjungimo mygtuką ir riaumoja: "Kodėl jie negali 
palikti ramybėje vargšės motinos?" Po to žiūri į žlėgtainį, bet apetitas 
staiga dingsta. 

Labai lėtai jis paima Tailerio kepurę, mėgina užsidėti ant galvos. Ne- 
tinka. Fredas galvoja, jog reikia padidinti ją, perkelti fiksatorių per porą 
skylučių plastikinėje juostelėje. Ir netikėtai išsigąsta šios minties. O jei tai 
kaip nors pakenks jo sūnui? Galbūt to tereikia, jog jį pražudytų? Kvai- 
lystė. Jis suvokia, kad su tokiomis mintimis netrukus išprotės kaip žmo- 
na... arba Sojeris. Pasitikėti Sojeriu tokia pat beprotybė, kaip ir galvoti, 
jog sūnaus gyvybė priklauso nuo fiksatoriaus vietos... tačiau jis pasiti- 
ki... ir tiki, kad negalima perkelti fiksatoriaus į kitą vietą. Jis ima šakutę, 
vėl sėdasi valgyti, o Tajaus kepurė tupi ant jo viršugalvio... 

Uostytojas Sent Pjeras sėdi ant sofos vienais apatiniais, ant kelių 
atversta knyga (Viljamo Bleiko eilėraščiai), tačiau jis neskaito. Lokė mie- 
ga kitame kambaryje, o jis mėgina įveikti norą ištrūkti į "Send" barą ir 
nusipirkti dozę krenko, nors jau penkti metai, kaip metė narkotikus. Po 
Emės mirties jis kiekvieną dieną kovoja su šiuo noru ir nugali tik todėl, 
jog kaskart pats sau primena, kad narkotikai sutrukdys jam surasti Žvejį 
bei jį nubausti... 

Henris Laidenas savo studijoje, užsidėjęs didžiules "Akai" ausines, 
klausosi Džono Bančo ir Filo Flenigeno, kurie groja "Aš prisimenu ba- 
landį". Jis jaučia rūką net pro namo sienas. Jo kvapas primena kvapą 
prie užeigos "Užkąskime pas Edą". Žodžiu, dvokia bloga mirtimi... 
Henris galvoja apie tai, kaip praėjo Džeko susitikimas su Džude Maršal 
Liuteronų ligonės D skyriuje. Galvoja apie savo žmoną, kuri (ypač po 

šokių "Makstone", nors jis to ir nesuvokia) tarsi vėl būtų sugrįžusi į jųd- 
viejų namus. Matyt, todėl, kad moteris nerimauja dėl Henrio. 

Taip, žinoma, galima aplankyti visus senus pažįstamus, tiktai vienas 
kažkaip dingo iš mūsų akiračio. Čarlzo Bernsaido nėra nei "Makstono" 
aktų salėje, kur per televizorių rodomas filmas "Šeimyniniai pančiai", 
nei valgykloje, kur jau padengti stalai vakarienei, nei jo kambaryje, kur 
(nors ir pakeitė patalynę) vis dar dvokia mėšlu. O kaip dėl tualeto? Ir čia 
nesėkmė. Tik Torvaldas Torvaldsonas tenai buvo užėjęs... nusiprausė 
rankas ir išėjo. Dabar vyrų tualetas tuščias. Tik štai keista detalė: vieno- 
je iš kabinų guli šonu parvirtusi šlepetė. Ryškiai geltonomis bei juodo- 
mis juostomis. Ir guli ji būtent Bernio pamėgtoje antroje kabinoje. 

Ar verta mums jo paieškoti? Ar reikia? Turbūt. Kol nežinome, kur ši- 
tas nenaudėlis, mums kažko neramu. Išlįskime į rūką i ir nepastebimai tarsi 
pelytės leiskimės Čeizo gatve žemyn, prie upės. Čia įsikūręs "Nelsono" 
viešbutis, kurio pirmas aukštas jau skendi rūke. Vienoje viešbučio pusėje 
- avalynės parduotuvė. Šiuo metu ji jau uždaryta. Kitoje - taverna "Lakiz", 
priešais kurią pagyvenusi moteriškė kreivomis kojomis, vardu Berta van 
Duzen, pasilenkusi, atsirėmusi rankomis į kelius, mėgina išvemti į griovį 
Kingsleno alų. Jos skleidžiami garsai primena nepatyrusio vairuotojo kan- 
kinamos pavarų dėžės čerškėjimą. Iš tavernos sklinda pavargęs Diko 
Kerlio balsas. Jis įsijautęs plėšia dainą apie Hainesvilio miškus... 

Tingiai viauksi šuo. Mes praeiname pro jį ir prasmunkame į "Nelso- 
no" viešbučio holą, kur kandžių suvarpytos vilko, meškos, briedžio bei 
bizono galvos žiūri į tuščias sofas, tuščius krėslus, liftą, neveikiantį nuo 
1994 metų, į tuščią registratūros stalą (durininkas Mortis Fainas, įlindęs 
į savo kabinetą, skaito knygą ir krapšto nosį). "Nelsono" viešbučio hole 
visada jaučiasi upės kvapas. Jis jau įsigėręs į sienas, į baldų apmušalus, 
bet šiandien ypač stiprus. Kažkoks erzinantis ir keliantis mintis apie ne- 
sėkmingas idėjas, nevykusias investicijas, padirbtus čekius, blogėjančią 
sveikatą, alimentus, tuščius pažadus, dažnėjančius odos vėžio susirgi- 
mus. Apie žlugusias viltis... Čia retai kas apsistoja. Nebent niekur kitur 
nebūna laisvų vietų. Tai vieta vyrų, prieš dvidešimtį metų palikusių šei- 
mas. Dabar jie voliojasi ant šlapimu dvokiančių čiužinių, kosi, rūko. 
Viešbučio baras-restoranas miesto tarybos sprendimu uždarytas jau nuo 
birželio pradžios. Tada Deilas Hilbertsonas šokiravo miesto politikus, pa- 
teikęs jų dėmesiui filmuotą medžiagą apie tris-gastroliuojančias striptizo 
šokėjas, vadinančias save "Analinio universiteto trio"... Bet "Nelsono" 
gyventojai labai nesiskundžia, alaus jie gali nusipirkti netoliese įsikūru- 
sioje tavernoje. Mokėti "Nelsono" viešbutyje reikia iškart už savaitę. 
Kambaryje galima laikyti elektrinę viryklę, žinoma, tik gavus valdytojo 
leidimą ir po to, kai patikrinami elektros laidai. O jei susiruošėte numirti 

šitame viešbutyje, paskutinis jūsų išgirstas garsas bus girgždanti lova, 
kurioje kažkas iš senių nelabai sėkmingai masturbuojasi. 

Pakilkime į antrą aukštą. Praeikime pro telefoną automatą, šalia ku- 
rio nuo laiko pageltusi lentelė su užrašu "NEVEIKIA". Trečiame aukšte 
jaučiasi vištienos sriubos aromatas. Kažkas šildo ją ant viryklės. Kvapas 
sklinda iš 307 kambario. Jei mes pro rakto skylutę pateksime į kambarį 
(magnetinių raktų-kortelių "Nelsono" viešbutyje niekada nebuvo ir ne- 
bus), tai pamatysime septyniasdešimtmetį senuką Endį Railsbeką - nu- 
plikusį, liesą, geraširdį. Kadaise jis prekiavo "Elektroliuks" kompanijos 
dulkių siurbliais. Tai buvo auksiniai metai, bet jie jau praeityje. 

Galime pagalvoti, jog tai tinkamas kandidatas į "Makstono senelių 
globos namus", bet Endis žino, ką reiškia senelių namai. Jam tai netin- 
ka... ačiū, nereikia. Jis mėgsta bendrauti, tačiau nenori, kad kas nors 
nurodinėtų, kada reikia miegoti, kada keltis, kada galima išgerti taurelę 
viskio. "Makstone" jis turi draugų, kartais pas juos užeina. Beje, neretai 
pastebi, kokiu grobuonišku žvilgsniu jį palydi mūsų bendras bičiulis Mit- 
ruolis. Kartais Endžiui kyla mintis, jog misteris Makstonas mielai parda- 
vinėtų savo pacientų lavonus, jei iš to galėtų užsidirbti porą "žalių". 

Ne, Endį tenkina ir trečiasis aukštas "Nelsono" viešbutyje. Čia jis 
turi viryklę, buteliuką karčiosios, keturias kortų malkas... Jei miegas pa- 
mirš pasibelsti į jo kambarį, galima dėlioti pasiansą. 

Tą vakarą jis nusprendė pasikviesti į svečius Irviną Tornberį ir pa- 
ruošė tris porcijas vištienos sriubos "Lipton". Po to ketino su bičiuliu 
nukeliauti į taverną "Lakiz" bei išgerti po butelį alaus. Endis ragauja sriu- 
bą, linkčioja, įsitikinęs, jog viskas gerai, įkvepia gardų aromatą. Jis dar 
turi ir pasūdytų džiūvėsių, kurie labai tinka prie vištienos sriubos. Senis 
išeina į koridorių, ketindamas pakilti vienu aukštu ir pasibelsti į Irvino 
kambarį. Bet čia jis sustoja, tarsi kojos būtų įaugusios į grindis - jį su- 
krečia atsivėręs vaizdas. 

O mato jis senį, apsivilkusį beformiu mėlynu chalatu, įtartinai greitai 
tolstantį koridoriumi. Iš po chalato kyšo baltos tarsi karpio pilvas kojos, 
ant jų mėlynuoja išsivertusios venos. Ant kairiosios kojos - šlepetė gel- 
tonomis bei juodomis juostomis. Dešinė koja basa. Ir nors mūsų nauja- 
sis pažįstamas mato tik keisto žmogaus nugarą, jam kažkodėl atrodo, 
jog niekada anksčiau nėra šito senio matęs. 

Ir dar: eidamas trečio aukšto koridoriumi, "svečias" mėgina atida- 
ryti kiekvienas duris. Pasuka rankeną. Kaip koks vagis. Suknistas vagis! 

Taip, taip. Ir nors šitas žmogus senas (akivaizdžiai vyresnis už En- 
dį) 1r apsirengęs taip, tarsi ką tik būtų išlindęs iš patalo, versija, kad jis 
vagis, mūsų naujajam pažįstamam atrodo vis labiau įtikima. Netgi toks 
svarus argumentas, jog viena jo koja basa ir į gatvę šitaip neišeisi, negali 
nugalėti jo neramios nuojautos. 

Endis jau ketino prasižioti bei paklausti: "Gal galiu jums kuo padė- 
ti?" arba "Jūs ko nors ieškote?" Bet persigalvojo. Nepatinka jam šitas 
nepažįstamas senis. Ir dar... chalatas su kišenėmis, o ką jei vienoje iš jų 
- ginklas. Vagys ne visada ginkluoti, bet ką gali Žinoti... 

Senis pasuka už kampo ir dingsta. Endis stovi vietoje, dėliodamas 
variantus. Jei jo kambaryje būtų telefonas, jis paskambintų budinčiam 
apačioje Morčiui Fainui. Bet telefono nėra. Ką gi daryti? 

Trumpi minčių debatai baigiasi tuo, jog Endis ant galų pirštų prisė- 
lina prie kampo ir žvilgčioja į koridorių. Ten koridorius baigiasi. Trys 
kambariai ir viskas - aklina siena. Ant durų numeriai: 312, 313 ir 314. 
314-ame kambaryje vyras gyvena nuo pavasario, tačiau Endis su juo 
nebendrauja. Žino tik jo vardą bei pavardę: Džordžas Poteris. Endis 
kažkada klausinėjo apie jį Irvo bei Huverio, tačiau Huveris apskritai nie- 
ko apie tą vyriškį nežinojo, o Irvas irgi ne ką daugiau. 

- Tu turi apie jį Žinoti, mačiau, kaip judu gėrėte alų "Lakiz" tavernoje. 

Irvas kilstelėjo vieną šakotą antakį. 

- Matei mudu geriančius alų? Tu kas - sušvokštė jis. - Gal sušikta 
mano žmona? 

- Aš tik konstatuoju faktą. Kai su žmogum geri alų, tai vis tiek apie 
kažką kalbiesi... 

- Dažniausiai taip ir būna. Tik ne su juo. Aš atsisėdau, pastačiau 
bokalą ir įsiklausiau į savo mintis. "Ką jūs manote apie "Aludarių" gali- 
mybes šiais metais?" - paklausiau aš. "Praloš", - atsakė jis. - Kaip ir pra- 
ėjusiais metais. Vakare aš galiu pagauti Čikagos "Kabs" varžybų translia- 
ciją... per savo ra-diją." 

- Jis taip ir pasakė? Ra-diją. 

- Aš gi taip nesakau, ištariu žodį "radijas", kaip ir visi normalūs 
žmonės. Tai tu nori toliau klausytis ar ne? 

- Regis, nelabai yra ko klausytis. 

- Tu teisus, bičiuli. Ir dar jis pasakė: "Būdamas vaikas su tėvu eida- 
vau stebėti rungtynių į "Riglio" stadioną. Man to ir pakako. Supratau, 
kad jis iš Čikagos, o visa kita man nerūpi... 

Endžiui buvo kilusi mintis, jog koridoriuje jis mato Poterio nugarą, 
bet misteris Džordžas Poteris aukštas, o plaukai, nors ir žili, tankūs, 
vešlūs. O misteris Šlepetė žemesnis, susikūprinęs, panašus į rupūžę. 
"Nuodinga rupūžė", - čia pat patikslino Endis. 

"Jis ten, - galvoja Endis. - Suknistas vagis Poterio kambaryje turbūt 
naršo po dėžes, ieškodamas pinigų ar brangenybių. O gal kėsinasi pa- 
vogti jo ra-diją?" 

O kas jam rūpi? Na, susitinki Poterį koridoriuje, pasakai jam "labas 
rytas" arba "laba diena", jis atsakydamas kažką neaiškiai sumurma. Jo- 
kio mandagumo... nė už vieną centą. Ir tavernoje jis visada geria alų vie- 

nas, įsitaisęs prie staliuko, stovinčio už muzikinio automato. Galima, Ži- 
noma, prisėsti šalia, kaip tą padarė Irvas, bet kokia iš to nauda, jei nepa- 
vyks net paplepėti? Tai kuriems galams dabar jam, Endžiui Railsbekui, 
kišti galvą į kilpą, užsitraukti šitos nuodingos rupūžės nemalonę? Dėl šito 
seno niurzgos, iš kurio net gero žodžio neišgirsi'? 

Na... 

Todėl, jog čia jo namai. Kad ir kokie jie būtų, tai jo namai. Todėl, 
kad negalima atsukti nugarą bei praeiti pro šalį, kai matai, jog kažkoks 
pusprotis, kažkoks senas pirdžius ketina pavogti svetimus pinigus ar ra- 
diją. Kokią teisę jis turi čia atėjęs elgtis, kaip tik jam šaus į galvą? Nega- 
lima leisti... 

Staiga Endžio protas nušvinta. Sakykime, šitas tipas iš gatvės, gal- 
būt tai vienas iš "Makstone" gyvenančių senelių. Senelių namai ne taip 
jau toli nuo čia. Pasitaiko, jog kartais koks nors jų gyventojas ar gyven- 
toja iškiūtina iš globos namų teritorijos ir eina kur akys veda. Bet kurią 
kitą dieną tokią chalatu vilkinčią žmogystą su viena šlepete būtų sustab- 
dę jau vos išėjus už vartų, sunku tokio nepastebėti, bet šiandien miestą 
gaubia rūkas, ir gatvėse beveik nėra žmonių. 

"Gėdykis, - priekaištauja pats sau Endis. - Mirtinai išsigandai nu- 
kriošusio senio, mažiausiai dešimčia metų už tave vyresnio, o ir jo gal- 
voje vietoj smegenų jau seniai riešutų sviestas. Na, atsibastė į viešbutį, 
praėjo netrukdomas pro registratūrą, net pats nesuvokdamas, kur pate- 
ko, pakilo laiptais aukštyn. Poteris turbūt geria alų tavernoje, o duris pa- 
liko neužrakintas..." 

Ir, nors baimė jo neapleidžia, Endis eina prie atidarytų durų. Jo šir- 
dis daužosi: jis nesugebėjo įtikinti savęs, kad nereikia bijoti senio. Netgi 
žiūrėdamas jam į nugarą, Endis jau jaučiasi nejaukiai... 

Bet jis eina. Dieve, padėk jam, jis artėja prie durų. 

- Misteri? - šaukia, priėjęs prie slenksčio. - Ei, misteri, man atrodo, 
jūs pasiklydote. Tai misterio Poterio kambarys. Jūs turbūt... 

Ir nutyla. Su kuo čia kalbėsi, jei kambarys tuščias? Bet kaipgi taip? 

Endis apsisuka, mėgina atidaryti 312 ir 313 kambarių duris. Abiejų 
durys užrakintos. Įsitikinęs tuo, jis sugrįžta į Džordžo Poterio kambarį 
ir dairosi. Poterio apartamentai kiek didesni už jo, o kitų esminių skir- 
tumų nesimato. Tik minimalūs. Aukštos lubos (anksčiau taip statydavo, 
kad žmogus galėtų atsitiesti visu ūgiu), viduryje sena, bet tvarkingai už- 
tiesta lova, ant staliuko prie lovos - buteliukas su kapsulėmis (po to pa- 
aiškėjo, jog tai lengvi antidepresantai "zoloft"), įrėminta žmonos nuo- 
trauka. Endžio akimis, moteriškė atrodo taip, tarsi prieš tai ją kažkas iš 
peties prikūlė lazda, bet Poteris turbūt žiūri į ją visai kitomis akimis. Juk 
tam ir pasidėjo čia nuotrauką, kad galėtų ją matyti 1š ryto, pramerkęs 
akis, 1r vakare, prieš užsimerkdamas. 

- Poteri! - šaukia Endis. - Ei, kas nors? 

Staiga jis jaučia, jog kažkas stovi už nugaros, ir atsisuka. Pakelia 
ranką, pasirengęs gintis nuo smūgio... tačiau ten nieko nėra. Kurgi din- 
go nepažįstamasis? Endis įsitikinęs, jog matė tą senį sukant už kampo. 
Ir atgal nepastebėtas jis negalėjo praeiti. Nebent nuropojo lubomis kaip 
musė... 

Endis, žinodamas, jog tai visiškas absurdas, vis dėlto pakelia akis 
aukštyn. Argi čia sunku... Virš jo galvos paprasčiausios lubos, pageltu- 
sios nuo laiko ir tabako dūmų. 

Radijas, 01, atleiskite, ra-dijas stovi sau ramiai ant palangės. Velniš- 
kai geras radijo imtuvas "Bouz", apie kurį Polas Harvis visada kalba sa- 
vo dieninėje programoje. 

Kitoje purvino lango pusėje matyt gaisrinės kopėčios. Vienas žvilgs- 
nis į skląstį, ir triumfuojanti Endžio šypsena dingsta nuo veido. Bet jis 
vis tiek prieina prie lango. Uždarytas. Jis mato tik nedidelę dalį geležinių 
kopėčių, kurios leidžiasi į rūką. Nei mėlyno chalato, nei pliko pakaušio. 
Aišku. Iš išorės beveik neįmanoma uždaryti skląstį. 

Endis nusisuka nuo lango, keletą akimirkų stovi susimąstęs, po to 
atsiklaupia ir žiūri po lova. Mato seną peleninę, ant jos guli neatplėštas 
pakelis cigarečių bei žiebtuvėlis. Jis atsiremia ranka į lovą, kad galėtų 
lengviau pakilti, ir staiga žvilgsnis užkliūva už sieninės spintos. Durelės 
praviros. 

- Ten, - iškvepia Endis taip tyliai, kad vos pats išgirsta. 

Pakyla ir eina prie spintos. Tarsi katinas pereina per kambarį. Širdis 
daužosi taip stipriai, jog ant kaktos pradeda pulsuoti kraujagyslė. Jis 
jau mato vyrą sieninėje spintoje... Bet jeigu tai praradęs orientaciją 
"Makstono centro" pacientas, pasiklydęs rūke ir netyčia atkulniavęs į 
"Nelsono" viešbutį, kodėl gi jis neatsiliepė šaukiamas? Kodėl pasislėpė? 
Todėl, kad jis visai nepasiklydo. Nors ir senas, bet orientuojasi ne pras- 
čiau už Endį. Sumautas vagis... slepiasi dabar spintoje. Galbūt rankoje 
suspaudęs peilį, kurį išsitraukė iš chalato kišenės? O gal numetė nuo pa- 
kabos drabužius ir ketina ją panaudoti kaip lazdą? Galbūt tiesiog stovi 
tamsoje, pasirengęs pulti bei užsmaugti plikomis rankomis? Šiaip... tai 
jokio skirtumo. Endis, žinoma, bijo, bet vidinė įtampa jau virto įniršiu, o 
jo nesustabdysi. Jis suima pirštais apvalią sieninės spintos durų ranke- 
ną. Įkvepia... dar kartą, ruošdamasis lemtingam susirėmimui... dar 
įkvepia ir... 

Endis taip staigiai trukteli į save rankeną, jog suvirpa visos pakabos. 
Jis pritūpia, sugniaužia kumščius, laukdamas pliko senio su mėlynu cha- 
latu puolimo. 

- Išeik iš tenai, bjaurybe... 

nės... tyliai siūbuoja drauge su pakabom. Ant grindų senas - aptriušęs 
lagaminas, kuriam, regis, teko susipažinti su visomis Amerikos autobu- 
sų stotimis. Daugiau nieko. Jokio sušik... 

Ne, kažkas yra. Apačioje, po marškiniais. Ne vienas kažkas. Jų ke- 
letas. Koks pustuzinis. Iš pradžių Endis Railsbekas ar nesuvokia, ką jis 
mato, ar nenori suvokti. Po to supranta... Nori surikti ir negali. Pamė- 
gina antrą kartą - tas pats rezultatas. Oras stringa plaučiuose, krūtinė 
tarsi surakinta. Mėgina nusisukti, irgi nepavyksta. Žino, jog Džordžas 
Poteris netrukus turi sugrįžti. Jeigu jis ras Endį savo kambaryje, jam 
galas. Poteris neleis, kad jis kam nors išplepėtų apie tai, ką čia pamatė. 
Bet jis negali pajudėti. Ir rėkti negali. Negali atitraukti akių nuo paslap- 
ties, aptiktos Džordžo Poterio spintoje. 

Negali pajudėti. 


Rūkas, todėl Frenč Lendinge šįvakar temsta neįprastai anksti, apie 
pusę septynių. Rūke skendintys geltoni "Makstono senelių priežiūros cen- 
tro" Žibintai primena kruizinio lainerio, dreifuojančio į jūrą, žiburius. "Sau- 
lutės" korpuse, kur gyvena miela moteris Elisa Viters ir ne toks mielas 
Čarlzas Bernsaidas, prie budėtojo stalo sėdi plačiapetė dažyta blondinė 
Vera Hatčison. Pitas Veksleris bei Batčas Jorksa, baigę pamainą, išskubė- 
jo namo. Moteris pasidėjusi ant stalo kryžiažodžių knygelę. Šiuo metu ji 
kankinasi prie interjero atributo. Žodis iš devynių raidžių, pirmoji raidė D, 
ketvirtoji - B. Fui, ji negali pakęsti tokių ilgų žodžių. 

Girgždėdamos atsidaro vyrų tualeto durys. Moteris pakelia galvą ir 
mato iš ten išeinantį Čarlzą Bernsaidą. Mėlynas chalatas, šlepetės gelto- 
nai juodomis juostomis. Vera jas iškart atpažįsta. 

- Čarli? - Vera įdeda pieštuką į kryžiažodžių knygutę ir ją užverčia. 

Čarlis eina, nekreipdamas į ją dėmesio. Žandikaulis atvipęs, per 
smakrą nutįsusi seilių srovelė, nemaloniai išsišiepęs. Vera negali pakęsti 
tokios jo veido išraiškos. Šitas senis kažkur išbarstė beveik visas savo 
smegenis. Tačiau tos, kurios dar liko, labai piktos. Moteris žino, kad 
kartais Čarlis tikrai jos negirdi ar nesupranta, tačiau dažnai jis ir apsime- 
ta. Ir ji beveik įsitikinusi, jog dabar kaip tik tas variantas. 

- Čarli, kodėl tu paėmei Elmero šlepetes? Juk žinai, kad jas padova- 
nojo jo proanūkė. 

Senis ir toliau kiūtina į M18. 

- Čarli, sustok. 

Senis sustoja. Tarsi išjungta mašina. Žandikaulis dar labiau atvimpa, 
seilės atsiskiria nuo smakro ir ant linoleumo tarp šlepečių renkasi į balutę. 

Vera pakyla, prieina prie Bernsaido, pritūpia. Ji net nepagalvoja, 
kaip pavojinga pakišti savo kaklą po nukarusiomis, susuktomis artrito, 

bet labai stipriomis jo rankomis. Jei žinotų, prieš tai būtų dukart pagal- 
vojusi. 

Mergina ima už kairiosios šlepetės: 

- Pakelk koją. 

Bernis pakelia dešinę koją. 

- Nustok iš manęs tyčiotis, - pyksta Vera. - Kitą koją kelk. 

Bernis kiek kilsteli koją, kad ji galėtų nutraukti šlepetę. 

- O dabar pakelk dešinę. 

Kol Vera žiūri į senio pėdas, jis išsitraukia penį ir apsimeta, jog šla- 
pinasi ant moters viršugalvio. Jo lūpos dar plačiau išsiviepia. Mergina 
nutraukia šlepetę nuo kitos kojos. Bernis skuba slėpti savo susiraukšlė- 
jusį "įnagį". Jis tikrai norėjo pakrikštyti moterį šlapimu, bet persigalvojo, 
prisiminęs, jog šįvakar ir taip pakankamai daug nuveikė. Dar vienas ne- 
didelis darbelis, ir bus galima keliauti į sapnų pasaulį. Jis - senas monst- 
ras. Poilsis jam reikalingas. 

- O dabar sakyk man, kodėl viena šlepetė labiau išpurvinta? - klau- 
sia Vera. Atsakymo nėra. Jei atvirai, mergina jo ir nesitikėjo. - Gerai, 
gražuoliuk. Keliauk į savo kambarį arba, jei nori, gali eiti į aktų salę. Va- 
karienei šiandien mikrobangų krosnelėje pašildyti spraginti kukurūzai ir 
"Dželo". Per televizorių - "Muzikos garsai". Pasirūpinsiu, kad šlepetės 
sugrįžtų pas šeimininką. Ir mudu niekam nesakysime, jog buvai jas pa- 
ėmęs. Tebūnie tai mažytė mudviejų paslaptis. Bet jei dar kartą paimsi, 
pasakysiu viršininkui. Supratai? 

Bernis stovi kaip stulpas, tarsi šitie žodžiai sakomi ne jam, tik vėl 
šlykščiai išsiviepia, o akys kibirkščiuoja. Jis, žinoma, suprato. 

- Judėk. Ir jau verčiau nespjaudyk ant grindų, senas pirdžiau. 

Ji 1r vėl nelaukia atsakymo, bet šįkart išgirsta. 

- Galvok ką kalbi, stora kale, nes ištrauksiu tau liežuvį. 

Ji atsilošia atgal, tarsi gavusi antausį. Bernio rankos nukarusios tar- 
si virvės, veide ta pati šypsena. 

- Dink iš čia. Arba aš tave paskųsiu viršininkui. Ir pažiūrėsim, kas 
tau bus. 

Vera žino, kad nieko nebus, nes Bernis - viena iš Makstono melžia- 
mų karvių. Čarlis, vilkdamas žeme kojas, dūlina prie M18 kambario. 
Dabar jis jau basas. Po to staiga atsisuka. Susitinka Veros žvilgsnį. 

- Žodis, kurio tu niekaip nesuradai - drabužinė. Aišku? Kvaila karvė. 

Ir vėl velkasi koridoriumi. 

Dabar jau atvimpa Veros žandikaulis. Ji stovi kaip įbęsta. Apie tą 
kryžiažodį jau buvo ir pamiršusi. 


Bernis sugrįžta į kambarį, atsigula ir pakiša ranką po strėnomis. 


233 


Skauda. Kiek vėliau jis išsikvies tą storą kalę, pasakys, kad atneštų jam 
ibuprofeno. Bet kol kas reikia pakentėti. Dar yra vienas reikaliukas. 

- Suradau tave, Poteri, - murma jis. Seni... Potsi. | 

Bernis nejudino durų rankenų. Jis ieškojo viešbutyje seno pažįsta- 
mo, praeito amžiaus aštuntojo dešimtmečio pabaigoje išspryrusio jį iš 
pelningo statybos projekto Čikagoje, Saut Saido rajone. Kitaip tariant, 
Juodajame mieste. Tenai upeliu plaukė federaliniai pinigai, nemažai nu- 
byrėdavo ir iš Ilinojaus valstijos. Šitos aukso gyslos būtų pakakę dauge- 
liui metų, tačiau Džordžas "Kad-Jis-Pad-Vėstų" Poteris sugebėjo jį ap- 
sukti aplink pirštą. Sumokėjo, kam reikia, ir Čarlzas Bernsaidas (o gal- 
būt tuo metu jis buvo Karlas Birstounas, viskas vyko taip seniai, prisi- 
minti nelengva) liko prie sudužusios geldos. 

Štai Bernis ir stebėjo savo priešą visus tuos metus. Buvo nelenga, 
nes ir pats Bernis, ir mes taip pat puikiai suprantame, jog tas Žmogus 
turėjo galingų draugų. Dešimtajame dešimtmetyje senis Poteris paskelbė 
apie savo bankrotą La Rivjeroje, o didžiąją dalį to, kas liko, prarado bir- 
žoje. Tačiau Bernis manė, kad jis nusipelnė dar didesnės bausmės ir, jei- 
gu jau nežinia kokie vėjai atpūtė jį į Frenč Lendingą, būtina pasinaudoti 
šita galimybe. Pagrindinis Bernio tikslas - neleisti miestui ramiai gyventi 
bei krėsti šunybes - liko toks pat, kaip ir buvęs, tuo labiau kad kerštas 
Poteriui labai derėjo prie bendros jo "veiklos". 

Jam žinomu būdu Bernis atvyksta į "Nelsoną" (Džekas žino, kaip 
tai vyksta. Ir Džudė Maršal intuityviai nutuokia), po to tarsi šikšnospar- 
nis suranda Poterio kambarį. Pajutęs už nugaros Endį Railsbeką, apsi- 
džiaugia. Šitas žmogus išgelbėjo jį nuo dar vieno anoniminio skambu- 
čio. Berniui jau įgriso pačiam dirbti policijos darbą. 

Sugrįžęs į savo kambarį, viskuo patenkintas (jei dar ne tas prakeik- 
tas artritas), jis išmeta iš galvos Poterį ir siunčia Žinią. 

Tamsoje Čarlzo Bernsaido akyse įsižiebia grėsminga ugnis. 

Gorgai, Gorgai, ateik. Tarnauk Abalai. Surask Tenzę. Surask Ir- 
mos motiną. Tarnauk Abalai. Gorgai. Tarnauk Raudonajam Karaliui. 

Bernio akys užsimerkia. Jis užmiega su šypsena veide. Bet po 
raukšlėtais akių vokais akys vis dar šviečia tarsi pridengtos lempos. 


Mortis Fainas, "Nelsono" viešbučio sargas bei durininkas, knapsi 
nosimi prie atversto žurnalo. Į jo kambarėlį įsiveržia Endis Railsbekas. 
Iš netikėtumo Mortis vos neiššoka iš kėdės. Žurnalas, šlamėdamas pus- 
lapiais, skrieja ant grindų. 

- Viešpatie! Endi, taip ir infarktas gali ištikti! - šaukia vyriškis. - Ne- 
gi sunku pasibelsi? Bent jau atsikrenkšti galėjai. 

Endis nekreipia dėmesio į jo žodžius, ir čia Mortis pamato, jog senis 

baltas kaip kreida. Gal jam pačiam infarktas? Ką gali žinoti, "Nelsone" 
būta ir tokių atvejų. 

- Tu privalai iškviesti policiją, - išlemena Endis. - Šventas Dieve, jos 
baisios. Morti, aš niekada nemačiau tokių siaubingų nuotraukų... jos da- 
rytos "Polaroidu"... Maniau, kad jis tuojau pat sugrįš... bet kurią akimir- 
ką galėjo grįžti, bet aš stovėjau kaip stulpas, aš... aš... 

- Ne taip greitai, - prašo Mortis. - Apie ką tu kalbi? 

Endis įkvepia oro pilna krūtine, mėgina suimti save į rankas. 

- Ar tu matei Poterį iš 314-ojo kambario? 

- Ne, - atsako Mortis. - Bet vakarais jis dažniausiai "Lakiz" taverno- 
je geria alų. - Šitie žodžiai turbūt primena jam kitą užeigą, kuri antisani- 
tarinėmis sąlygomis kadaise būtų galėjusi varžytis su "Lakiz" taverna. - 
Tu girdėjai, ką farai rado "Užkąskime pas Edą" užeigoje? Trevoras 
Gordonas važiavo pro šalį, jis sako... 

- Nesvarbu, - Endis sėdasi kitoje stalo pusėje ir žiūri į Mortį drėg- 
nomis, išsigandusiomis akimis. - Paskambink į policiją. Tuojau pat. Pa- 
sakyk jiems, jog Džordžas Poteris - Žvejys. Pasakyk, kad jis gyvena 
"Nelsono" viebutyje, trečiame aukšte. - Endžio veidą iškreipia grimasa, 
bet jis mėgina susitvardyti. 

- Poteris? Endi, tu kliedi. Jis - į pensiją išėjęs statybininkas. Net mu- 
sės nenuskriaustų. 

- Apie muses aš nežinau, bet mačiau, ką jis darė su mažais vaikais. 
Mačiau nuotraukas... Buvo jo sieninėje spintoje. Didesnio košmaro nie- 
kada neteko matyti. 

Ir senis galutinai įtikina Mortį, jog čia ne paistalai ir ne klaida: jis 
pravirksta. 


Tenzė Freno, ta pati sielvartaujanti Irmos Freno motina, iš tiesų 
dar... nesielvartauja. Ji žino, kad turėtų, bet negali. Dabar moteris jau- 
čiasi taip, tarsi plaukiotų minkštos ryškios vilnos debesyje. Gydytoja, 
Peto Skardos asistentė Norma Vaitstoun, prieš keturias valandas davė 
jai lorazepamo, bet tai tebuvo tik pradžia. Namelių ant ratų parkas "Ho- 
lidėjus", kur Tenzė su dukra Irma gyveno nuo tada, kai šeimos galva iš- 
vyko į Grin Bėjų, yra šalia "Send" baro. O Tenzė užmezgusi romaną su 
vienu iš barmenų, Lesteriu Munu, pravarde "Dvokiantis Sūris". Tenzė 
jo nepravardžiuoja, visada vadina tiktai Lesteriu. Jis tą labai vertina. Pa- 
tinka vaikinui ir tai, jog gali bet kada išdulkinti Tenzę jos miegamajame 
arba baro sandėliuke, kur specialiai tam reikalui padėtas čiužinys. Penk- 
tą vakaro Lesteris atėjo pas Tenzę su kava ir brendžiu bei keturiais šim- 
tais miligramų oksikontino, paruošto vartojimui. Tenzė jau pasinaudojo 
"pagalba" ir dabar "skraido". Žiūri į senas Irmos nuotraukas ir...na, jūs 
suprantate... ir "skraido". 

"Koks simpatiškas ji buvo vaikas", - galvoja Tenzė, net neįtardama, 
jog "Nelsono" viešbučio durininkas šiuo metu žiūri į visai kitokias jos 
dukters fotografijas. Tenzė jų niekada nepamatys. Ir gerai. Turbūt tai 
tik dar kartą patvirtina, jog Dievas yra. 

Ji varto albumą. Ant viršelio paauksinti žodžiai "Auksiniai prisimini- 
mai"... Štai jos abi su Irma išvykoje, drauge su kompanija "Misisipi elek- 
trik". Irmai čia ketveri. Likę tik metai iki įmonės bankroto. Tada dar 
viskas buvo pakankamai gerai. O štai Irma su kitais vaikais, veidukas 
išterliotas šokoladiniais ledais. 

Tenzė paima taurę brendžio, truputį nugeria. Ir netikėtai iš niekur 
(O galbūt iš tos mūsų pasąmonės kertelės, kurioje saugomos pranašin- 
gų minčių nuotrupos) išplaukia žodžiai iš kvailo Edgaro Po eilėraščio, 
kurį Tenzė mokėsi devintoje klasėje. 

Ji daugelį metų net neprisiminė šių eilučių, negalvojo apie jas. Ir da- 
bar tarsi nebūtų priežasties jas prisiminti, tačiau atmintyje iškyla pirmo- 
sios eilutės. Ji žiūri į dukros nuotrauką ir monotoniškai, be pauzių ištaria 
balsu tuos žodžius. Jos žodžiai dvelkia šalčiu. Tarsi juos tartų lavonas. 


Kartą vėlią naktį žvarbią, kolei aš mąsčiau pavargęs 

Virš neįprasto ir keisto mokslo knygos užmirštos - 

Pasigirdo, kol knapsėjau, lyg staiga kur suklapsėjo, 

Ar nuo durų sutrinksėjo mano kambario skliautuos. 

- Tai svetys kažkoks, - tariau aš, - girdis kambario skliautuos - 
Nieks daugiau čia nesustos. * 


Ir tuo pat metu pasigirsta beldimas į Tenzės duris. Ji pakelia gal- 
vą... akys stiklinės, lūpos blizga nuo brendžio. 

- Lesteri, tai tu? 

"Turbūt jis", - galvoja moteris. Tikrai neturėtų būti vėl kas nors iš 
televizijos. Ji net nekalbėtų su tais žurnaliūgomis, išprašytų lauk. 

Atsakymo nėra, bet beldimas kartojasi. Tuk, tuk, tuk. 

- Čia kažkas kitas. - Ji pakyla.Tarsi sapne. - Tai kažkoks svečias 
beldžiasi į mano duris. Beldžiasi... ir ką tu jam padarysi. 

Tuk. Tuk. Tuk. 

Bet ne pirštų krumpliais. Kažkoks kitoks garsas. Tarsi nagu. 

O gal snapu. 

Brendžio bei narkotikų rūke ji įveikia kambario erdvę, basos kojos 
tipena kadaise pūkuotu, o dabar "nuplikusiu" kilimu: motina, praradusi 
vienintelį vaiką... Atveria duris į rūke paskendusį vasaros vakarą ir nie- 
ko nemato. Nemato todėl, kad žiūri aukštai. Tik girdi kažką šlamant ant 
kilimėlio. 

* Vertė Kęstutis Navakas. 


238 


Kažkas juodas... žiūri į ją iš apačios aukštyn, vaiskiomis tiriančiomis 
akimis. Juk tai varnas. Iš Edgaro Po eilėraščio. Atėjo pas ją į svečius. 

- Viešpatie, man haliucinacijos, - murma Tenzė, pirštais liesdama 
retus savo plaukus. 

- Viešpatie! - pakartoja varnas. Po to priduria: - Gorgas! 

Paklausta Tenzė pasakytų nepajutusi jokios baimės (ačiū narkoti- 
kams ir brendžiui), bet tai netiesa, nes ji surinka bei traukiasi atgal. 

Varnas nieko nelaukdamas peršoka per slenkstį, atsiduria ant alyvi- 
nio kilimo, vis dar spoksodamas į Tenzę vaiskiomis akimis. Ant plunks- 
nų blykčioja susikaupę rūko lašeliai. Jis šokuoja giliau į kambarį, susto- 
ja, pasipurto. Apsižvalgo, tarsi klausdamas: "Kaip aš atrodau, brangioji?" 

- Išeik, - ištaria Tenzė. - Aš nežinau, kas tu toks, net nežinau, ar tu 
iš tiesų egzistuoji, bet... 

- Gorgas! Linor! - neatlyžta varnas, po to ištiesia sparnus ir prade- 
da skraidyti po kambarį - nakties tamsos dalelė. Tenzė suklykia, užsi- 
dengia veidą rankomis, bet Gorgas prie jos neina. Nutūpia ant stalo... 
šalia butelio. 

Tenzė galvoja: "Jis tiesiog pasiklydo rūke. Gal koks pasiutęs ar ap- 
sikrėtęs kokia nors paukščių platinama pavojinga liga? Reikia nueiti į vir- 
tuvę ir atsinešti šluotą. Išvyti lauk, kol dar visko čia neapdergė..." 

Bet virtuvė pernelyg toli. Jos būsena tokia... jog virtuvė turbūt kur 
nors už šimto mylių nuo Frenč Lendingo... kur nors Kolorado Springse. 
O gal ir varno visai nėra. Mintys apie tą eilėraštį sukėlė haliucinacijas, 
štai ir viskas... kvailas eilėraštis bei ta baisi netektis. 

Pirmą kartą pro rūką prasiveržia skausmas, jis nudegina tarsi ugni- 
mi. Moteris prisimena mažas rankytes, kurios apkabindavo jos kaklą. 
Naktinius riksmus, žadinusius ją iš miego. Vaikiško kūno kvapą. 

- Jos vardas buvo Irma! - šaukia moteris savo haliucinacijai, įsitai- 
siusiai šalia butelio. - Irma, o ne sušikta Linor. Koks kvailas vardas - Li- 
nor. Pažiūrėkime, ar tu gali ištarti "Irma"? 

- Irma! - nuolankiai sukarksi varnas, dar labiau apstulbindamas 
Tenzę. Ir tos akys - blykčioja, tarsi traukia į save, kaip jūrininko 1š ne- 
lemto eilėraščio, kurio Tenzė tada iki galo taip ir neišmoko. - Irma, Irma, 
Irma... 

- Liaukis! - ji nenori klausytis. Visai nenori. Iš varno snapo jos 
dukters vardas skamba taip, tarsi būtų išvoliotas purve. Moteris nori 
užsidengti rankomis ausis, o rankos tarsi švininės - nekyla. Rankos pri- 
lipo prie viryklės bei šaldytuvo. Ji gali tik Žiūrėti į šitas juodas akis. 

Ir varnas spokso į ją, karpo orą sparnais. Jie liečiasi prie kūno, ne- 
maloniai girgžda. Ir Tenzės galvoje vėl gimsta žodžiai: "O, pranaše! 
Maldauju - vieną žodį! Naktinio siaubo paukšti!" 

Ji pajunta šaltį krūtinėje. 

- Ko tu atėjai? Tu kažką žinai? 

- Žinau! - karksi varnas Gorgas. Snapas tai nusileidžia, tai vėl pa- 
kyla. - Eik! 

Jis merkia Tenzei akį? O Kristau, jis merkia akį? 

- Kas ją nužudė? Kas nužudė mano dukrą? - šnabžda Tenzė Freno. 

Gorgo akys vis dar įsmeigtos į ją. Lėtai tarsi sapne (bet tai iš tiesų 
vyko kažkuriuo momentu, ji tai žino) Tenzė prieina prie stalo. Varnas ją 
stebi ir tarsi traukia prie savęs. "Ten, kur naktis visada viešpatauja, - 
galvoja ji. - Ten, kur visada viešpatauja suknista naktis". 

- Kas? Pasakyk, ką tu žinai? 

Varnas žiūri į ją žybsinčiomis juodomis akimis. Žiopčioja. Gerklėje 
matyt kažkas raudonas. 

- Tenze! - karksi jis. - Prieik arčiau! 

Grindys slysta iš po moters kojų, ji suklumpa, iki kraujo įsikanda lie- 
žuvį. Raudoni lašai ištepa marškinėlius. Dabar jos veidas netoli varno. Ji 
mato, kaip vienas sparnas juda buteliu, tarsi glostytų jį. Gorgas dvokia 
dulkėmis bei padvisusiomis musėmis. Jo akys - juodi iliuminatoriai, žvel- 
giantys į kitą pasaulį. Turbūt - į pragarą. Arba į Šeolą. Kaip kam patinka. 

- Kas? - šnabžda Tenzė. 

Gorgas ištiesia kaklą, snapu pasiekia moters ausį. Pradeda kažką 
šnabždėti, ir Tenzė Freno jau linčioja, godžiai gaudydama jo žodžius. 
Protas palieka moters akis. Kada jis besugrįš? O, aš manau, mes visi Ži- 
nome atsakymą į šį klausimą. 

Niekada, ar ne taip? 


16 skyrius 


Be ketvirčio septynios. Frenč Lendingas skendi rūke. Kol kas nie- 
ko nenutiko, nors daugelis miesto gyventojų širdyje jaučia nerimą. Ra- 
mybė truks neilgai. Kartą prasidėjusi griūtis taip lengvai nesustos. 

"Makstono centre" Mitruolis neskuba išeiti namo. Nieko nestebina 
jo sprendimas pratęsti darbo dieną, tuo labiau... kad jis sėdi pražergęs 
kojas savo krėsle, o Rebeka Vailes daro jam lėtą, audrinantį minetą... 

Aktų salėje seneliai žavisi "Muzikos garsais". Elisa Viters net verkia 
iš džiaugsmo. Tai jos pats mylimiausias filmas. Antroje vietoje "Dainuo- 
jantys lietuje". Iš galinčių judėti "Makstono" pacientų nėra tiktai Bernio. 
Jis kietai miega. Jį globojanti dvasia, tiksliau - demonas, turi savų planų 
Frenč Lendinge ir jau pastarosiomis savaitėmis visaip ragino senį veik- 
ti... Bet juk Bernis nesiskundė, jis kiek galėdamas padėjo. 

O tuo metu Norvilyje... Džekas Sojeris sėdi pikape ir kaip tik šiuo 
momentu suka į keliuką, vedantį prie Henrio Laideno namų. Čia rūkas 
mažiau tirštas, tačiau žibintai apsupti mirgančių ratilų. Šįvakar jis ketina 

toliau skaityti 7-tą knygos "Nykūs namai" dalį - "Vaiduoklio takelis" ir 
galbūt pradėti 8-tą dalį - "Kaip slepiamos nuodėmės". Bet Džekas paža- 
dėjo pirmiausia pasiklausyti dainos, kurią Viskonsino žiurkė ketina 
įrašyti į pirmą savo reitingų eilutę. Ji vadinasi "Sugrąžink man mano šu- 
nį", 0ją atlieka "Sloberboun". 

- Maždaug kas penkeri metai rokenrolas pagimdo vieną tikrai gerą 
dainą, - telefonu pasakė jam Henris, ir Džekas, žinoma, pajuto jo balse 
Viskonsino žiurkės intonaciją. 

- Tikiu, - nuolankiai sutinka Džekas, nors šiuo klausimu turi savo 
nuomonę. 

Tvarkingame jaukiame Robino Hudo gatvės 16-me name Fredas 
Maršalas, užsimovęs žalias gumines pirštines, plauna grindis. Ant jo gal- 
vos vis dar Tajaus kepurė. Jis verkia. 

O namelių ant ratų aikštelėje "Atostogos" varnas Gorgas pila nuodus 
į Tenzės Freno ausis. 

Tvirtame mūriniame name Germano gatvėje Deilas Hilbertsonas, ku- 
ris Čia gyvena su savo nuostabia žmona Sara ir ne mažiau nuostabiu sū- 
numi Devidu, ruošiasi į policijos nuovadą. Judesiai kiek sulėtėję: dvi por- 
cijos troškintos vištienos ir didžiulis pyrago gabalas daro savo. Telefono 
skambutis jo nenustebina. Jis nujautė kažką panašaus. Skambina Debė 
Anderson. Jau iš pirmų jos žodžių Deilas supranta, jog kažkas atsitiko. 

Policijos viršininkas klausosi, linkčioja, kartais ko nors paklausia. 
Žmona stovi tarpduryje, neramiu žvilgsniu stebi vyrą. Deilas pasilenkia, 
kažką užsirašo į bloknotą, gulintį šalia telefono. Sara prieina arčiau, skai- 
to vardus, pavardes: Endis Railsbekas ir M. Fainas. 

- Railsbekas prie telefono? - klausia jis. 

- Taip, antra linija... 

- Sujunk mane su juo. 

- Deilai, aš nežinau, kaip tą padaryti, - prisipažįsta Debė, ir balsas 
išduoda, kad jai dėl to gėda. Deilas akimirką užsimerkia, primena sau, 
jog tai ne jos darbas. 

- Ar Ernis dar neatėjo? 

- Ne. 

- O kas yra nuovadoje? 

- Bobas Diulakas... Manau, Ditas duše... 

- Kviesk Bobą, - sako Deilas ir lengviau atsidūsta, kai Bobas be var- 
go sujungia jį su Endžiu Railsbeku, kuris tuo metu stovi Morčio Faino 
kabinoje. Jiedu jau lankėsi 314-ame kambaryje, ir vieno žvilgsnio į nuo- 
traukas, išmėtytas Poterio sieninėje spintoje, Morčiui pakako per akis. 
Jis dabar stovi išbalęs nė kiek ne mažiau negu Endis. 

Aikštelėje prie policijos nuovados susitinka Ernis Terjė ir Redžinal- 
das Ambersonas ("Dokas"). Dokas ką tik atvažiavo senu, bet gerai už- 

laikytu motociklu. Tirštame rūke jiedu sveikinasi. Ernis Terjė - tam tik- 
ra prasme dar vienas policininkas, bet atsipalaiduokite - jau paskutinis, 
su kuriuo jums teks susipažinti šio romano puslapiuose (dar yra FTB 
agentas, bet apie jį mes dabar nekalbame. Pirma, šiuo metu jis Mediso- 
ne. Antra, jis kvailys). 

Ernis - pasitempęs šešiasdešimt penkerių metų vyriškis, išėjęs į pen- 
siją prieš dvylika metų, bet vis dar geros formos ir Arnoldą Chrabovskį 
gali suriesti į ožio ragą. Priedą prie pensijos jis užsidirba naktiniais bu- 
dėjimais (vis tiek kankina nemiga), o penktadieniais saugo vietinį Vis- 
konsino banko Pirmąjį skyrių. 

Dokas atrodo kaip Pragaro angelas: juoda, kiek žilstelėjusi barzda, 
kurią jis kartais supina į kasytę ir dar papuošia kaspinu kaip piratas 
Eduardas Tičas. Pragyvenimui jis užsidirba "Kingslendo alaus kompa- 
nijoje". Vyrai puikiai sutaria. Pirmiausia jie vertina aukštą vienas kito in- 
telektą. Ernis nežino, ar tikrai Dokas - gydytojas, bet tai visai įmanoma. 
Gal tikrai jis kadaise dirbo ligoninėje? 

- Ar yra pasikeitimų? - klausia Dokas. 

- Kiek žinau, ne, drauguži, - atsako Ernis. 

Vienas iš Griausmingo penketo vyrukų kiekvieną vakarą atvažiuoja 
prie policijos sužinoti, kaip klostosi įvykiai. Šiandien kaip tik Doko eilė. 

- Neprieštarausi, jei užeisiu drauge su tavim? 

- Ne. Bet su sąlyga, kad laikysiesi taisyklės. 

Dokas linkteli. Kai ką taisyklė erzina, bet Dokas paklūsta: vienas 
puodelis kavos arba penkios minutės, priklausomai nuo to, kas anksčiau 
baigsis. Ir tada - už durų. Ernis prisižiūrėjo Pragaro angelų aštuntajame 
XX a. dešimtmetyje, kai dirbo policininku Finikse, todėl jis vertina Uos- 
tytojo Sent Pjero ir jo vyrukų kantrybę. Suprantama, iš tiesų šitie vyru- 
kai nėra nei "Pragaro angelai", nei "Bedieviai", nei "Monstrai ant moto- 
ciklų". Ernis negali tiksliai apibūdinti, kas jie tokie. Jis tik Žino, jog šitie 
baikeriai visiškai paklūsta Uostytojui. Ir dar įtaria, kad pastaruoju metu 
Sent Pjero kantrybė senka. O ir Ernio kantrybė jau prie pat ribos. 

- Tuomet, eime. - Ernis tapšnoja dručkiui Dokui per petį. - Pažiū- 
rėsime, kas tenai darosi. 

O darosi tenai, kaip paaiškėja... daug įdomių dalykų. 


Pasirodo, jog Deilas sugeba aiškiai ir konkrečiai mąstyti. Baimė, ku- 
rios jis niekaip negalėjo nusikratyti, išnyko. Išnyko todėl, kad jį jau pa- 
žemino, kaip tik galėjo, ir todėl, kad oficialiai tyrimui vadovauja jau kiti 
žmonės. Ir svarbiausia priežastis - jis bet kada gali paskambinti Džekui 
ir yra įsitikinęs, jog Sojeris atsilieps į jo prašymą. Džekas jam - tarsi tin- 
klelis, įtemptas po pavojingu lynu. 

Jis išklauso Edžio Railsbeko pasakojimą apie nuotraukas bent jau dėl 

to, kad senukas nusiramintų... ir užduoda tik vienintelį klausimą apie dvi 
berniuko nuotraukas. 

- Geltoni, - neužsikirsdamas išpoškina Railsbekas. - Marškiniai gel- 
toni. Galiu pasakyti, jog ant jų užrašytas žodis "Kivanis"*. Daugiau nie- 
ko... K...kraujas... 

Deilas sako, jog viską suprato ir pažada, kad kas nors iš policijos 
netrukus atvažiuos į "Nelsono" viešbutį. 

Girdi, kaip telefono ragelis perduodamas į kitas rankas. Pasigirsta 
Faino balsas. Tiesą sakant, Deilui jis nelabai patinka. 

- Ojei jis sugrįš, šefe? Jei Poteris sugrįš į viešbutį? 

- Ar iš ten, kur jūs dabar esate, matosi koridorius? 

- Ne. Mes dabar mano kabinete. Juk sakiau. 

- Tada keliaukite prie registratūros stalo. Apsimeskite, jog esate už- 
siėmęs. Kai jis įeis... 

- Aš nenoriu eiti į koridorių. Jei tik būtumėte matęs tas nuotraukas, 
jūs irgi neturėtumėte noro tenai eiti. 

- Juk neprašau jį sulaikyti. Kai jis įeis, jūs tiesiog paskambinkite. 

- Bet... 

- Padėkite ragelį, sere. Aš turiu daug reikalų. 

Sara paliečia vyro petį. Jis uždengia jos ranką savo ranka. Ragelyje 
girdisi spragtelėjimas - perjungiama linija. 

- Bobai, tu jau Žinai? 

- Taip, šefe. Debė ir Ditas taip pat. O, ką tik įėjo Ernis. Su juo vie- 
nas iš baikerių, jis save vadina Doku. 

Deilas karštligiškai mąsto. Ernis, Bobas ir Ditas vilki uniformomis. 
Jie jo planui netinka. Staiga jam gimsta mintis. 

- Perduok jam ragelį 

- Ką? 

- Tu girdi mane? 

Po kelių akimirkų jis jau kalba su Doku. 

- Ar tu nori padėti mums sugauti niekšą, nužudžiusį mažą Sent Pje- 
ro dukrytę? 

- Aišku, ką čia dar galvoti. 

- Gerai. Tada atidžiai klausykis ir neversk manęs kartoti. 

- Klausau, - atkirto Dokas. 

- Pasakysi patruliui Diulakui, kad duotų tau mėlyną mobilųjį telefo- 
ną iš daiktinių įrodymų sandėlio, kurį paėmėme iš pabėgusio narkomano. 

- Mėlyną mobilųjį telefoną. 

- Po to nueisi į taverną "Lakiz", kuri yra šalia "Nelsono". 

- Aš su moto... 


* "Kivanis internešnl" - tarptautinė "Klubų, tarnaujančių visuomenei" organizacija. 
Įkurta 1915 metais. 

- Ne. Eisi pėsčias. Nusipirksi loterijos bilietą. Tau reikalingas aukšto 
ūgio vyriškis - liesas, pražilusiais plaukais, chaki spalvos kelnėmis, gal- 
būt ir marškiniai tos pačios spalvos. Greičiausiai prie staliuko jis sėdės 
vienas. Jo mylimiausia vieta - tarp muzikinio automato ir koridoriaus, 
vedančio į tualetą. Jeigu jis ten, surink 911 ir paskambink mums į nuo- 
vadą. Supratai? 

- Taip. 

- Eik, Dokai, ir negaišk laiko. 

Dokas išskuba net neatsisveikinęs. Ragelį perima Bobas: 

- O ką mums daryti, Deilai? 

- Jei jis ten, suimsime tą kalės vaiką, - sako Deilas. Jis tvardosi, bet 
širdis plaka vis dažniau, jaudulys kyla. Visos spalvos tampa stebėtinai 
ryškios - taip jau buvo, kai jis tyrė pirmą savo praktikoje žmogžudystę. 
Jis jaučia ant peties žmonos ranką. Jos kvapą. - Iškviesk Tomą Lundą. 
Ir paruošk tris neperšaunamas liemenes. Ne, paruošk keturias. 

- Ketinate skambinti Holivudui? 

- Taip. Bet mes jo nelauksime. - Jis padeda ragelį, jaučia negalintis 
nustygti vietoje. Kad tik greičiau ištrūkti iš namų. Įkvepia oro pilna krū- 
tine. Iškvepia... vėl įkvepia. 

Sara paima vyrą už rankų: 

- Būk atsargus. 

- Žinoma. Gali nesijaudinti. - Deilas skuba prie durų. 

- O kaip Džekas? 

- Paskambinsiu jam iš mašinos. Jeigu Dievas mūsų pusėje, nes įki- 
šime jį į kamerą, kai Džekas bus dar tik pusiaukelėje į policijos nuovadą. 


Po penkių minučių Dokas jau "Lakiz" tavernoje. Stovi prie baro, 
klausosi Treiso Adkinso dainos "Palikau namie kažką neišjungtą" ir trina 
nuo momentinės loterijos bilieto apsauginę plėvelę. Bilietas laimingas. 
Dešimt dolerių. Tačiau Doko dėmesys sutelktas į muzikos automatą. 
Žiūri, kraipo galvą, tarsi vyriškiui jis kažkuo nepatiktų. 

Prie kampinio stalo, ant kurio stovi lėkštė spagečių (padažas raudo- 
nas kaip kraujas) ir grafinas alaus, sėdi vyriškis, kuris jam ir buvo rei- 
kalingas: aukštas, liesas, į viršų sušukuotais beveik žilais plaukais. Marš- 
kinių spalvos Dokas nemato, nes vyriškis po kaklu įtaisęs servetėlę, bet 
iš po stalo kyšo viena ilga koja. Kelnių klešnė chaki spalvos. 

Jei tik Dokas tiksliai žinotų, jog būtent šitas tipas nužudė Emę, jis 
pats jį suimtų, nusispjovęs ant visų farų bei nieko nelaukdamas. Ir jau, 
žinoma, nesiterliotų su juo. Bet galbūt šitas senis tiktai bendrininkas ar 
žmogžudystės liudininkas. 

Dokas pasiima iš barmeno dešimt laimėtų dolerių, atsisako jam siū- 

lomo alaus, išeina į rūką. Pakyla šlaitu aukštyn dešimtį žingsnių, išsitrau- 
kia mobilųjį telefoną. Surenka 911. Atsiliepia Debė. 

- Jis čia, - sako Dokas. - Kas toliau? 

- Atnešk telefoną, - pasako kažkam mergina, ir ryšys nutrūksta. 

- Kad jūs padvėstumėt, - nežinia kam palinki Dokas. Bet jis bus ge- 
rutis. Jis žais pagal jų taisykles. Tik iš pradžių... 

Jis surenka dar vieną numerį. Ragelį pakelia Lokė. 

- Sujunk mane su juo, - ištaria Dokas, vildamasis, jog Uostytojas 
neišėjęs į "Send" barą. 

Jau po akimirkos ragelyje pasigirsta Uostytojo balsas - kažkoks pri- 
dusęs, tarsi jis būtų verkęs: 

- Taip. Kas? 

- Surink visus kitus vyrus ir atvažiuokite prie policijos nuovados, - 
sako jam Dokas. - Nesu įsitikinęs visu šimtu procentų, bet, regis, jie 
rengiasi suimti tą prakeiktą kalės vaiką. Galbūt aš netgi jį mačiau... 

Uostytojas meta ragelį. Dokas stovi rūke, žvelgia į ištuštėjusią gatvę 
ir galvoja, kodėl jis nepasiūlė vaikinams atvažiuoti tiesiai prie tavernos 
"Lakiz". Po to supranta žinąs atsakymą. Jei Uostytojas prisiartins prie to 
senio anksčiau už farus, spagečiai bus paskutinis patiekalas šito nelai- 
mėlio gyvenime. 

Verčiau jau palaukti. 

Palaukti ir įsitikinti. 


Germano gatvėje rūkas lengvas, bet iškart tirštėja, vos tik Deilas 
pasuka į miesto centrą. Jis įjungia specialius žibintus ir skambina Dže- 
kui. Išgirsta autoatsakiklį. Tada surenka dėdės Henrio numerį. Henris 
pakelia ragelį. Deilas girdi skambant gitaras, kažkas stūgauja: "Grąžink 
man mano šunį!" 

- Taip. Jis čia. Ką tik atvažiavo, - sako Henris. Dabar esame muzi- 
kinėje vakaro fazėje, netrukus ketiname pereiti į literatūrinę. Vakaras Ža- 
da būti įdomus, priartėjome prie kulminacinio "Nykiųjų namų" momen- 
to, skaitysime "Vaiduoklių takelį", todėl jei tavo reikalas neskubus... 

- Neatidėliotinas. Duok jam ragelį, dėde. 

Henris atsidūsta: 

- Oui, mon capitaine. 

Ir štai jis jau kalba su Džeku. Šis iškart sutinka atvažiuoti. Tačiau 
bičiulio reakcija kiek stebina Frenč Lendingo policijos viršininką. Ne, jis 
nenori, kad Deilas lauktų jo atvykstant. Tegul areštuoja patys. Jis dėkoja 
už tokį pasiūlymą, už jam paruoštą šarvuotą liemenę, bet Džekas įsitiki- 
nęs, jog Deilas su savo žmonėmis ir be jo pagalbos gali areštuoti Džor- 
džą Poterį bei atvežti jį į policijos nuovadą. 

Esmė ta, jog Džeko nesudomino Džordžas Poteris. Beje, nuotraukos 

taip pat, nors jis neabejoja, kad jos tikros: Railsbekas tiksliai apibūdino gel- 
tonus Džonio Irkenhemo marškinius, būtent tokius dėvėjo "Jaunesniosios 
Kivanis lygos" nariai. Spauda nebuvo informuota apie tokią smulkmeną. 
Net landūnas Vendelas Grinas nesugebėjo apie tai iššniukštinėti. 

Tačiau Džekas keletą kartų klausinėja apie žmogų, kurį Endis Rails- 
bekas matė "Nelsono" koridoriuje. 

- Mėlynas chalatas, viena šlepetė - tai viskas, ką spėjau apie jį suži- 
noti, - prisipažįsta Deilas. - Viešpatie, Džekai, kokią tai turi reikšmę? 
Klausyk, turiu baigti pokalbį. 

- Din don, - atsako Džekas ir padeda ragelį. 

Deilas įsuka į rūke skendinčią automobilių stovėjimo aikštelę. Mato 
Ernį Terjė ir baikerį, pravarde Dokas. Jiedu stovi prie šalutinių durų ir 
kažką aptarinėja. Du siluetai, plaukiantys rūke. 

Po pokalbio su Džeku Deilui darosi neramu. Toks pojūtis, tarsi būtų 
pravažiavęs pro kelio nuorodą su didžiulėmis raidėmis, tačiau žodžių ne- 
perskaitęs ar nesupratęs. Ką būtent jis turėjo suprasti? Ką jis praleido, ko 
nepastebėjo? Jame užverda pyktis. Galbūt tokie patyrę, visko matę detek- 
tyvai, kaip Džekas Sojeris, tiesiog negali patikėti akivaizdžiai matomais 
dalykais? Gal tokius kaip jis labiau domina šuo, kuris neloja? 

Rūkas puikus garso laidininkas, ir jau eidamas prie durų Deilas girdi 
motociklų riaumojimą kažkur prie upės, tiksliau - Neilhauzo plente. 

- Sveikas, Deilai, - sveikinasi Ernis. Linksi, tarsi nieko nebūtų atsitikę. 

- Labas, šefe, - ištaria Dokas. Jis rūko. - Neblogas vakarėlis, ar ne 
taip? 

- Jūs pakvietėte vyrus? - Deilas mosteli galva riaumojančių moto- 
ciklų pusėn. Dvi poros Žibintų pasuka į stovėjimo aikštelę. Deilas mato 
prie pirmos mašinos vairo sėdint Tomą Lundą. Galima net neabejoti, 
jog antroje mašinoje - Denis Ščeda. Vėl renkasi kariai... Belieka tikėtis, 
jog ne be reikalo. Labai norisi šį kartą pataikyti į taikinį. 

- Neatsakysiu tiesiai, tik paklausiu, kaip jūs pasielgtumėte manim 
dėtas? - išpyškina Dokas 

- Taip pat, kaip ir jūs, - taria Deilas ir įeina į policijos nuovadą. 


Henris Laidenas vėl sėdi ant keleivio sėdynės Džeko Sojerio auto- 
mobilyje. Šiandien jis vilki baltais marškiniais su atverstine apykakle. Iš- 
lygintos mėlynos kelnės. Tiesus, lieknas tarsi manekenas, į viršų sušu- 
kuotais žilais plaukais. Ir šaltakraujiškas. Kas gali pasakyti, ar žengda- 
mas į giljotiną Sindis Kartonas atrodė labiau šaltakraujiškas? Netgi Di- 
kenso vaizduotei tai buvo nepasiekiama... 

- Henri... 

- Aš Žinau. Turiu sėdėti mašinoje, kaip dera geram berniukui, kol 
manęs nepakvies. 

- Ir dar durelės turi būti uždarytos. Ir nesakyk: "Oui, mon capitai- 
ne." Įgriso. 

- Affirmative* tiks? 

- Be abejo. 

Artėjant prie miesto rūkas tirštėja, ir Džekas įjungia žibintus ant sto- 
go. Pasižiūri į laikrodį. Trys minutės aštuntos. Įvykiai ima klostytis 
greičiau. Jis tuo džiaugiasi. Daugiau daryk, mažiau galvok - toks Džeko 
Sojerio receptas, norintiems neprarasti sveikos nuovokos. 

- Kai tik Džordžą Poterį pasodins į kamerą, aš tave nusivesiu į nuo- 
vadą. 

- Manai, jiems nekils problemų? 

- Ne, - atsako Džekas ir keičia temą: - Žinai, tu mane nustebinai 
tuo "Sloberbaun" įrašu. - Jis negali pavadinti daina to, ką girdėjo. Kokia 
ten daina, jei vokalistas tik šūkčioja žodžius. - Įrašas geras. 

- Tai lyderio gitaristo nuopelnas, - atsako Henris. - Jis puikiai groja. 
- Tuomet nuleidžia automobilio stiklą, iškiša galvą į rūką, po to vėl įtrau- 
kia. Ir priduria: - Visas miestas dvokia. 

- Tai vis rūkas. Atvelka nuo upės visokią šlykštynę. 

- Ne, - Henrio balsas vis toks pat kasdieniškas. - Tai mirties kva- 
pas. Aš ją jaučiu. Manau, tu taip pat. Tik turbūt ne nosimi. 

- Jaučiu, - prisipažįsta Džekas. | 

- Poteris - ne Žvejys. 

- Manau, kad ne. 

- Žmogus, kurį matė Railsbekas... 

- Esu beveik šimtu procentų įsitikinęs, kad jis matė Žvejį. 

Kurį laiką jie važiuoja tylėdami. 

- Henri? 

- Affirmative. 

- Koks albumas, tavo nuomone, geriausias? Geriausias albumas 1r 
geriausia daina? 

Henris susimąsto: 

- Juk supranti, kad klausimas labai asmeniškas? 

- Taip. 

Henris vėl tyli. 

- Turbūt "Stardast". Houdži Karmaiklo. O tu ką manai? 

Prie vairo sėdintis vyriškis susimąsto, sugrįžta į tolimą praeitį, į tuos 
laikus, kai jam šešeri, ir jis berniukas Džekis. Jo tėvas bei dėdė Morga- 
nas - aršūs džiazo šalininkai. Motinos skonis ne toks rafinuotas. Jis pri- 
simena vieną ilgą, nuobodų Los Andželo vakarą, kai mama klausėsi kaž- 
kokios dainos, sėdėjo prie lango ir rūkė. "Kas čia dainuoja?" - paklausė 
Džekas, ir ji atsakė: "Pets1 Klain. Ji žuvo per aviakatastrofą." 


* Affirmative - sutinku (pranc.). 

- "Kreizi armz", - atsako Džekas. - Atlieka Petsi Klain. Tai geriausia 
plokštelė ir geriausia daina. 

Henris daugiau neištaria nė žodžio. Džeko akyse ašaros. 

Henris jaučia ašaras. 


O dabar, kaip mėgsta sakyti politikai, pažvelkime į situaciją plačiau. 
Privalome tą padaryti, nes įvykiai jau lipa vieni kitiems ant kulnų. Uos- 
tytojas su savo vyrukais jau artėja prie automobilių stovėjimo aikštelės 
šalia policijos nuovados. Tuo metu Deilas, Tomas Lundas ir Bobas Diu- 
lakas, visi su šarvuotomis liemenėmis, ieško, kur pastatyti savo automo- 
bilius prie "Lakiz" tavernos. Deilas nori pastatyti automobilį taip, kad 
patogiau bei greičiau būtų galima atidaryti dureles ir įgrūsti į kabiną 
Džordžą Poterį. Ditas Džespersonas su Deniu Ščeda jau "Nelsono" vieš- 
butyje. Jų pareiga užantspauduoti 314-tą kambarį ir apjuosti geltona 
juosta. Po to - nuvežti į policijos nuovadą Endį Railsbeką bei Mortį Fai- 
ną. O policijos nuovadoje Ernis Terjė skambina perėmusiems bylos ty- 
rimą detektyvams Braunui ir Blekui, kurie atvažiuos jau po to, kai įtaria- 
masis bus areštuotas. Jei jie ir supyks, nieko baisaus... Tuo metu 
"Send" bare Tenzė Freno... negyvomis akimis, sustingusiu veidu... ką 
tik ištraukė iš rozetės kištuką - išjungė muziką. 

- Klausykitės manęs visi! - šaukia moteris nesavu balsu. - Jie areš- 
tavo tą kalės vaiką! Tą niekšą, žudantį vaikus! Jo pavardė Poteris! Jį 
nugabens į Medisoną ir, jeigu mes nieko nedarysime, koks nors gudrus 
advokatas iki kito pirmadienio ištrauks tą bjaurybę iš kalėjimo! KAS NO- 
RI MAN PADĖTI IR KAŽKĄ DARYTI? 

Po akimirkos tylą sudrumsčia riaumojimas. Girti, prisirūkę, pri- 
siuostę nuolatiniai "Send" baro klientai tikrai žino, ką jie nori padaryti... 
Tuo metu Džekas su Henriu atvažiuoja prie policijos nuovados, kur ką 
tik atidundėjo Griausmingas penketas. Automobilių stovėjimo aikštelė 
beveik pilna policininkų mašinų. Pranešimas apie tai, jog netrukus bus 
areštuotas nusikaltėlis, plinta tarsi gaisras stepėje. Vienas Deilo pavaldi- 
nių (nesvarbu kas toks) pastebi nuovadoje mėlyną mobilųjį telefoną, iš 
kurio Dokas skambino, būdamas "Lakiz" tavernoje. Faras čiumpa jį ir 
neria į nediduką kambarėlį, ant kurio durų lentelė su užrašu: "DAIKTI- 
NIŲ ĮRODYMŲ SANDĖLIS". 

Viešbutyje "Ąžuolas", kur laikinai (kol tiriama Žvejo byla) apsistojo 
Vendelas Grinas, irgi kažkas vyksta. Ir štai kas: reporteris nuosekliai bei 
tikslingai mėgina pasigerti. Trys porcijos dvigubo viskio nepanaikino 
kaklo skausmo toje vietoje, kur buvo įsirėžęs fotoaparato dirželis, kurį 
nuplėšė tas suknistas baikeris. O po Holivudo smūgio tebeskauda pilvą. 
Labiausiai, žinoma, nukentėjo jo reputacija, išdidumas ir čekių knygelė. 
Nėra jokių abejonių, jog Sojeris paslėpė įkalčius. Vendelas penkiasde- 

šimčia procentų įsitikinęs, jog Sojeris ir yra Žvejys... bet kaip jis gali tą 
įrodyti, jei sunaikinta juosta? Kai barmenas pasako, kad jis kviečiamas 
prie telefono, Vendelas nori jam patarti susikišti telefono ragelį į subinę. 
Bet, velniai rautų, vis dėlto jis profesionalas... todėl prieina prie budėtojo 
staliuko ir paima ragelį. 

- Grinas, - staugjia jis į ragelį. 

- Sveikas, šikniau, - atsako jam policininkas iš mėlyno mobiliojo te- 
Iefono. Vendelas dar nežino, jog tai faras, mano, kad koks nors niek- 
šas, kuris nori sukliudyti jam maloniai leisti laiką. - Gal nori parašyti apie 
gerą naujieną? Dėl įvairovės. 

- Geros naujienos tiražo nedidina, drauguži. 

- Šita tikrai padidins... Mes jį sučiupome. 

- Ką? - Ir, nepaisant trijų dvigubų porcijų viskio, Vendelas Grinas 
tampa pačiu blaiviausiu žmogumi visoje planetoje. 

- Aš ką, mikčioju, neaiškiai kalbu? - pašnekovas akivaizdžiai tyčio- 
jasi iš Vendelo, bet jam nusispjaut. - Mes sučiupome Žvejį. Ne atvykę 
detektyvai, o mes! Tai Džordžas Poteris. Septyniasdešimties su trupu- 
čiu. Buvęs statybininkas, išėjęs į pensiją. Pas jį radome trijų nužudytų 
vaikų nuotraukas. Jei paskubėsi, spėsi nufotografuoti, kaip Deilas veda 
jį į policijos nuovadą. 

Grinas iškart suvokia, koks tai puikus šansas. Tokia fotografija gali 
kainuoti penkis kartus daugiau už Irmos Freno lavono nuotrauką, nes ja 
susidomės solidūs leidiniai. Ir televizija! Ir dar: o jei kas nors nušaus tą 
niekšą, vedamą į policijos nuovadą? Žinant, kokia mieste nuotaika, tokia 
tikimybė net labai nemenka. 

- Kas tu? - klausia jis. 

- Spaudos draugas, - atsako jam, ir telefonas išsijungia. 


"Lakiz" tavernoje Peti Lavles praneša lankytojams (amžiumi jie vy- 
resni negu nuolatiniai "Send" baro klientai ir nebesidomi substancijomis, 
pakeičiančiomis alkoholį), kad ji negali pajusti pasitenkinimo 1r jos trak- 
torius išėjo iš rikiuotės. Džordžas Poteris baigė valgyti savo spagečius, 
tvarkingai sudėliojo servetėlę ir ėmėsi alaus. Sėdi jis už muzikinio auto- 
mato, todėl nepastebi, kaip pritilo salė, pasirodžius trims vyriškiams su 
policininkų uniformomis. Jie ginkluoti ir, sprendžiant iš stambumo, vilki 
šarvuotomis liemenėmis. 

- Džordžas Poteris? - išgirsta jis kažką tariant savo vardą ir pakelia 
galvą. Vienoje jo rankoje bokalas, kitoje - grafinas. 

- Taip, o kas? - klausia jis, ir čia pat rankos griebia jį už pečių, pa- 
kelia nuo kėdės. Keliais jis trenkiasi į stalą, tas apvirsta, lėkštė bei gra- 
finas ritasi ant grindų. Lėkštė sudūžta, grafinas - ne, matyt, pagamintas 

iš tvirtesnės medžiagos. Suklykia moteris. Kažkoks vyriškis, pagarbiai 
komentuodamas įvykį, ištaria: "Vau!" 

Poteris dar spaudžia pirštais stiklinę, bet Tomas Lundas išspiria iš jo 
rankos potencialų ginklą. Jau po sekundės Deilas Hilbertsonas uždeda 
ant jo riešo antrankius, pagalvojęs, jog niekada gyvenime negirdėjo ma- 
lonesnio ausiai garso. Jo traktorius pagaliau pradėjo arti... 

Operacija vyksta visai ne taip, kaip prie "Užkąskime pas Edą". Čia 
prie nieko neprikibsi. Mažiau nei po dešimties sekundžių įtariamąjį išve- 
da už durų, į tirštą rūką. Tomas jį laiko už vienos alkūnės, Bobas - už 
kitos. Deilas greitakalbe išpyškina Poteriui visą litaniją apie jo teises bei 
pareigas... o įtariamojo kojos vos liečia žemę. 


Džekas Sojeris pajunta savyje neregėtą energijos antplūdį. Taip jam 
nutinka pirmą kartą po to, kai būdamas dvylikmetis berniukas jis važia- 
vo iš Kalifornijos. Jis žino, kad už tą energijos antplūdį jam teks brangiai 
sumokėti, bet tikisi, jog, sukandęs dantis, viską ištvers. Nes, palyginus 
su šiuo momentu, visas jo suaugusio vyriškio gyvenimas atrodo tik pil- 
ka rutina. 

Jis stovi šalia pikapo, žiūri per stiklą į Henrį. Oras drėgnas, bet jis 
jau vibruoja nuo įtampos. Jam atrodo, kad dar akimirka - ir tarp aikšte- 
lės žibintų ims raitytis žaibai. 

- Henri. 

- Taip. 

- Ar tu žinai psalmę "Nepaprasta palaima"? 

- Žinoma. O kas jos nežino? 

- "Viešpats atveria akis neregiams", - cituoja Džekas. - Dabar aš tą 
suprantu. 

Henris pasuka į jį aklą, stebėtinai inteligentišką veidą. Jis šypsosi. 
Labiau geranorišką šypseną Džekui teko matyti tik vieną kartą. Pirme- 
nybė kaip ir anksčiau priklauso Vilkui, ištikimam kelionių, kurios teko 
dvylikamečio berniuko daliai, palydovui. Draugužis Vilkas, kuris mėgo, 
kad viskas būtų tiesiog čia ir dabar. 

- Tu sugrįžai, taip? 

Stovėdamas automobilių stovėjimo aikštelėje, mūsų bičiulis plačiai 
šypsosi. 

- Džekas sugrįžo, tai tikrai. 

- Tada daryk tai, dėl ko sugrįžai, - sako jam Henris. 

- Noriu, kad tu pakeltum stiklą. 

- Ir nieko negirdėčiau? Nuolankiai dėkoju, - sako Henris. 

Atvažiuoja nauji policininkai. Šį sykį ant pirmo automobilio mirksi 
"švyturėliai", kaukia sirena. Džekas šiuose garsuose jaučia šventinę gai- 

delę ir nusprendžia neeikvoti laiko bei nesiginčyti su Henriu dėl automo- 
bilio stiklo. 

Jis pasuka prie policijos nuovados durų. Dvi melsvai baltos arkos 
meta į rūką du šešėlius, vienas krenta į šiaurę, kitas - į pietus. 

Farai Holcas ir Nestleris pastato savo mašiną prie pat tos, kuria at- 
važiavo Deilas Hilbertsonas, Lundas, Diulakas bei Poteris. Žinoma, šitie 
vyrukai mūsų nė trupučio nedomina. Trečioje mašinoje Džespersonas 
su Ščeda. Ant galinės sėdynės - Railsbekas su Mortonu Fainu. Railsbe- 
kui mes, žinoma, neabejing;, bet jis gali ir palaukti. Po to (įdomu, bet jū- 
sų turbūt nestebina) į stovėjimo aikštelę įvairuoja raudona Vendelo Gri- 
no tojota. Už vairo - pats žurnalistas. Ant kaklo kabo naujas fotoapara- 
tas - patikima ir ištikima "Minolta". Iš "Send" baro kol kas niekas neat- 
važiavo, bet perpildytoje aikštelėje stovi pašalinis automobilis. Tai žalias 
"Saab" su lipdukais "VALDŽIA POLICIJAI" - ant kairiosios priekinio 
bamperio pusės ir NARKOTIKAMS NE - ant dešiniosios. Už automo- 
bilio vairo - pasiryžęs atlikti savo pareigą Arnoldas "Patrakėlis Vengras" 
Chrabovskis. 


Prie mūrinės policijos nuovados sienos išsirikiavo Griausmingas 
penketas. Visi vilki vienodomis džinsinėmis liemenėmis su skaičiumi "5" 
virš širdies. Visų raumeningos rankos sudėtos ant krūtinės. Doko, Kai- 
zerio ir Sonio plaukai surišti į uodegytes, Peliuko - supinti į kaselę. Uos- 
tytojo plaukai krenta ant pečių, todėl Džekui atrodo, kad baikeris pana- 
šus į Bobą Sigerį jo klestėjimo periodu. Ausys perdurtos, raumenys iš- 
tatuiruoti. 

- Armanas Sent Pjeras? - Džekas kreipiasi į baikerį, stovintį prie pat 
durų. - Džekas Sojeris. Mes buvome susitikę prie "Užkąskime pas Edą". 
- Jis ištiesia ranką ir net nenustemba, kai Uostytojas abejingai Žiūri į jį. 
Džekas draugiškai jam šypsosi. - Tenai jūs mums labai padėjote. Ačiū. 

Uostytojas nereaguoja. 

- Kaip manote, ar gali kilti sunkumų, gabenant įtariamąjį į nuovadą? 
- klausia Džekas. Tokiu pačiu tonu jis galėjo pasiklausti Uostytojo nuo- 
monės, ar šiandien po pietų lis. 

Uostytojas stebi, kaip Deilas, Tomas bei Bobas padeda išlipti 1š ma- 
šinos Džordžui Poteriui, kaip veda į nuovadą. Vendelas Grinas pakelia 
fotoaparatą, ir čia pat Denis Ščeda vos neišverčia jo iš kojų, net nepa- 
kėlęs akių į po kojomis besipainiojantį reporterį. 

- Atsargiau, išgama, - šnypščia Vendelas. 

Galiausiai Uostytojas pažvelgia į Džeką. 

- Pažiūrėsim, kuo čia viskas baigsis, - iškošia jis pro dantis. 

- Tikrai, - ištaria Džekas. Jo balsas net skamba iš džiaugsmo. Jis 
spraudžiasi prie sienos pro Griausmingo penketo vyrus. Pajutę, kad Dže- 

kas jų nebijo, galiūnai traukiasi jam iš kelio. Džekas sudeda rankas ant 
krūtinės. Jei jį aprengtum kaip baikerį, tikrai galėtum palaikyti saviškiu. 

Areštuotas žmogus ir jo apsaugininkai jau visai prie pat durų. Ta- 
čiau Sent Pjeras, Griausmingo penketo lyderis ir Emės, kurios kepenis 
bei liežuvį surijo žudikas, tėvas pastoja jiems kelią. Jo rankos sukry- 
žiuotos ant krūtinės. Ryškioje žibintų šviesoje galingi raumenys atrodo 
melsvi. 

Bobas su Tomu šalia Uostytojo tampa panašūs į eibių pridariusius 
berniūkščius. Tiktai Deilas stengiasi neprarasti pasitikėjimo savimi. O 
Džekas nerūpestingai šypsosi. 

- Pasitrauk iš kelio, Uostytojau, - sako Deilas. - Noriu šitą žmogų 
pasodinti į kamerą. 

O kaipgi Džordžas Poteris? Jis apstulbęs, sukrėstas? Susitaikė su 
realybe? Sunku pasakyti. Bet kai jo rudos akys susitinka su krauju pa- 
sruvusiomis Uostytojo akimis, jis nenusuka žvilgsnio į šalį. Automobilių 
stovėjimo aikštelėje, už Poterio nugaros - įtempta tyla. Endis Railsbekas 
bei Mortis Fainas stovi, išsproginę akis. Vendelas pakelia fotoaparatą ir, 
įkvėpęs pilną krūtinę oro, tarsi snaiperis pagavęs taikinyje priešo armi- 
jos vadą, sulaiko kvėpavimą. 

- Jūs nužudėte mano dukrą? - klausia Uostytojas. Mandagus klau- 
simas nuskamba baisiau už laukinį riksmą, ir visi sustingsta, sulaikę 
kvapą. Visi laukia, tylą drumsčia tik pilnas liūdesio dėl rūko negalinčio 
išplaukti laivo signalas. 

- Sere, aš niekada nežudžiau, - atsako Poteris. Kalba švelniai ir ra- 
miai. Jo žodžiai pasiekia Džeko širdį. Jie ištarti taip, tarsi Poteris kalbėtų 
visų neteisingai apkaltintų žmonių vardu. 

- Pasitrauk, Uostytojau, - pataria jam Džekas. - Jums reikalingas ki- 
tas Žmogus. 

Ir Uostytojas, staiga suabejojęs, jog priešais jį tikrasis žudikas, at- 
sitraukia. 

Tylą perskrodžia šaižus, džiaugsmingas šauksmas. Tai, žinoma, 
Vendelas: "Ei, Žvejy! Nusišypsok į objektyvą!" 

Atsisuka visi, tik ne Poteris. Fotoblyksnis nušviečia aikštelę, po to 
antras, trečias, ketvirtas... 

- Kad tu padvėstum! - išrėžia Deilas. - Eime, vyrai. Džekai, tu man 
reikalingas! 

- Deilai, ar sudoroti šitą niekšą? - šaukia kažkuris faras. 

- Palik jį ramybėje, - atšauna Deilas ir nusįveda areštuotąjį. Tik ta- 
da, kai durys už jų nugarų užsidaro, Deilas prisipažįsta pats sau, kad 
buvo įsitikinęs, jog Uostytojas išplėš jiems iš rankų Poterį ir nusuks se- 
niui sprandą kaip viščiukui. 

- Deilai? - teiraujasi išėjusi į koridorių Debė Anderson. - Ar viskas 
gerai? 

Deilas žiūri į Džeką. Tas vis dar šypsosi, sukryžiavęs rankas ant 
krūtinės. | 

- Manau, jog taip, - atsako jis. - Kol kas. 


Po dvidešimties minučių Džekas su Henriu sėdi Deilo kabinete. Iš 
budinčios dalies sklinda balsų gausmas, girdisi juokas: tenai susirinko 
beveik visi farai. Galima pagalvoti, jog Frenč Lendingo policija pasitinka 
Naujuosius metus. Netrukus Deilas padės tašką šitoms linksmybėms, 
bet kol kas tegul žmonės atsikrato įtampos. Jis supranta bendradarbių 
jausmus, nors pats jau galvoja apie kitką. 

Paimti Džordžo Poterio pirštų atspaudai, jis uždarytas į kamerą, jam 
pasiūlyta viską gerai apgalvoti ir prisipažinti. Detektyvai Braunas bei 
Blekas iš Viskonsino policijos valdybos jau pakeliui į nuovadą. Šitas eta- 
pas baigėsi. O kaip dėl triumfo? Keista jo bičiulio šypsena ir išsiblaškęs 
žvilgsnis byloja, jog... triumfo dar teks palaukti. 

- Nemaniau, kad suteiksi Uostytojui galimybę, - sako Džekas. - 
Teisingai pasielgei. Jei būtum vartojęs jėgą, galėjo kilti nemalonumų. 

- Turbūt šįvakar aš geriau supratau jo tėviškus jausmus, - sako Dei- 
las. - Man teko ieškoti savo dingusio sūnaus ir aš mirtinai išsigandau. 

- Devido? - Henris palinksta į priekį. - Ar jam viskas gerai? 

- Taip, dėde Henri. Tai tebuvo netikras pavojus. 

Deilas atsisuka į vyriškį, kuris dabar gyvena jo tėvų namuose. Jis 
prisimena tą akimirką, kai Džekas pirmą kartą pamatė Tornbergą Kin- 
derlingą. Tada jiedu buvo pažįstami vos porą savaičių. To pakako susi- 
daryti nuomonę apie Džeką, tačiau jis dar nesuprato, jog gyvenimas jį 
suvedė su neeiline asmenybe. Tą dieną Džeina iš "Grilio baro" pasakojo 
Džekui apie Kinderlingo įprotį išgėrus pirštais užspausti nosies šnerves, 
atkišant delną į išorę. 

Po pokalbio su mergina Deilo automobiliu jiedu sugrįžo į policijos 
nuovadą. Deilas palietė Džeko petį. "Pasakyk vardą, ir dar iki vakarienės 
pamatysi šito žmogaus veidą, kaip mėgdavo sakyti mano motina." Jis 
parodė į Antrąją gatvę, kur plačiapetis vyriškis kaip tik išeidinėjo iš taba- 
ko parduotuvės su laikraščiu po pažastimi bei cigarečių pakeliu rankose. 

- Tornbergas Kinderlingas. 

Džekas palinko į priekį. Deilui niekada neteko matyti labiau griežto 
bei negailestingo Džeko veido. 

- Nori prie jo prieiti? - paklausė Deilas. 

- Ne. Tyliau. 

Sojeris tiesiog sėdėjo automobilyje, vieną koją jau pastatęs ant asfal- 
to, įsmeigęs akis į tą žmogų. Atrodė, net nekvėpuoja. Stebėjo, kaip Kin- 

derlingas atplėšia cigarečių pakelį, išsitraukia vieną, įsikiša į burną, užsirū- 
ko. Stebėjo, kaip jis spokso į pirmąjį laikraščio puslapį, kaip po to nesku- 
bėdamas eina prie savo automobilio, kaip sėdasi už vairo ir išvažiuoja. 
Čia Deilas suvokė, jog ir jis pats tada sėdėjo, sulaikęs kvėpavimą. 

- Na? - paklausė jis tuomet, Kinderlingo mašinai dingus iš akiračio. 
- Ką pasakysi? 

Ir Džekas ištarė: "Manau, kad tai jis". 

Džekas pasakė "manau", nors jau tada žinojo teisingą atsakymą. Jie- 
du tada buvo dar tik neseniai susipažinę, bandė vienas prie kito priprasti. 
Žinoma, Džekas turėjo galvoje žodį "žinau". Ir Deilas juo patikėjo. 

Štai ir dabar, sėdėdamas priešais Džeką, Deilas klausia: 

- Ką tu manai? Ar tai jis? 

- Liaukis, Deilai. Iš kur man... 

- Negaišk laiko. Šitie šūdžiai iš valdybos netrukus pasirodys ir išga- 
bens Poterį toli... Tu supratai, jog Kinderlingas žudikas, tik kartą jį pama- 
tęs, nors jis buvo maždaug už pusės kvartalo. O Poteris praėjo pro pat 
tave. Galėjau suskaičiuoti plaukelius jo nosyje. Tai sakyk, ką apie jį gal- 
voji? 

Džekas daugiau nemėgino išsisukinėti, atsakė tiesiai šviesiai: 

- Ne. Poteris čia niekuo dėtas. Jis ne Žvejys. 

Deilas žino, jog bičiulis tuo įsitikinęs. Jo veido išraiška išduoda, bet 
labai jau nesinori išgirsti tokį atsakymą. Nusivylęs jis atsilošia kėdėje. 

- Dedukcija ar intuicija? - smalsauja Henris. 

- Ir viena, ir antra, - atsako Džekas. - Deilai, nežiūrėk į mane taip, tar- 
si būčiau įskaudinęs tavo motiną. Galbūt raktas į paslaptį tavo rankose. 

- Railsbekas? 

Džekas ima mosuoti ranka. Nesuprasi, ką jis tuo nori pasakyti. 

- Railsbekas greičiausiai matė tik tai, ką Žvejys jam norėjo parodyti. 
Nors ta viena šlepetė... tai smalsu. Norėčiau su juo pasikalbėti. Bet jeigu 
misteris Viena Šlepetė ir buvo Žvejys, kodėl jis Railsbekui bei mums pa- 
kišo Poterį? 

- Kad sumėtytų pėdas, - spėlioja Deilas. 

- Bet argi mes buvome aptikę jo pėdsakus? - klausia Džekas ir nesu- 
laukęs atsakymo, tęsia: - Gerai, tarkim, jis galvoja, jog mes aptikome jo 
pėdsakus. Su tuo galima sutikti, ypač jei jis prisiminė kur nors suklydęs. 

- Pirštų atspaudai nuo telefono prie parduotuvės "Nuo septynių iki 
vienuolikos" nieko gero mums nedavė, jei tu apie tai, - pastebi Deilas. 

Džekas nuleido jo žodžius negirdomis. Jo žvilgsnis įsmeigtas kaž- 
kur į tolį. Po to veide vėl atsiranda lengva šypsena. Deilas pažvelgia į 
Henrį: tas žiūri į Džeką. Dėdės šypsena iškalbingesnė už bet kokius žo- 
džius: joje palengvėjimas bei džiaugsmas. "Jūs tik pažvelkite, - galvoja 

Deilas. - Jis daro tai, dėl ko ir atėjo į šį pasaulį. Prisiekiu Dievu, tai mato 
net ir aklas." 

- Kodėl būtent Poteris? - pagaliau ištaria Džekas. - Kodėl ne kuris 
nors iš Griausmingo penketo? Kodėl ne indas iš parduotuvės "Nuo sep- 
tynių iki vienuolikos"? Kodėl ne Ardis Vokeris iš sporto prekių parduo- 
tuvės? Koks motyvas? 

Deilas galvoja. 

- Noras atsiskaityti. Kerštas. 

Budinčioje dalyje suskamba telefonas 

- Tyliau, tyliau! - prašo Ernis visų kitų. - Bent trisdešimčiai sekun- 
džių prisiminkite, kur esate. 

Džekas sako: 

- Manau, man reikia užduoti Poteriui keletą klausimų. 

Deilo veide nerimas. 

- Tada padaryk tai nedelsiant, kol Braunas su Bleku... - Jis nutyla, 
susiraukia, nuleidžia galvą. Jo dėmesį atkreipia kažkoks garsas. Kol kas 
vos girdimas, bet vis stiprėja. - Dėde Henri, kas tai? 

- Automobilių varikliai, - iškart atsako Henris. - Jų daug. Važiuoja link 
mūsų iš rytų. Kol kas jie miesto pakraštyje. Regis, sulauksime svečių. 

Tą pačią akimirką pasigirsta Ernio Terjė riksmas: "O-0-0, po paraliais!" 

Ditas Džespersonas: "Kas?" 

Enris: "Pakviesk šefą. Tiek to, aš pats..." - Beldimas į duris, ir įeina 
Ernis. Kaip visada pasitempęs, bet žandai pabalę. Ant kaktos pulsuoja 
vena. 

- Šefe, man ką tik paskambino 91 I linija. Dvidešimt - tai "Send" baras. 

- Velniška skylė, - murma Deilas. 

- Skambino barmenas. Pranešė, jog čia atkeliauja maždaug penkias- 
dešimt ar septyniasdešimt žmonių. 

Mašinų gausmas sustiprėja. Henriui atrodo, tarsi jis būtų patekęs į 
automobilių lenktynes. 

- Daugiau nieko nesakyk. Ko dar man trūksta iki pilnos laimės? 
Leisk pagalvoti. Ar jie atvažiuoja mūsų įtariamojo? 

- Taip, sere. Būtent taip ir pasakė barmenas, - patvirtina Ernis. Kiti 
farai stovi už jo nugaros. Tiktai dabar Deilas nemato jų veidų. Vietoje 
veidų - baltos dėmės. Automobilių variklių gausmas didėja. - Barmenas 
dar kai ką pranešė. Gal jums bus įdomu? 

- Viešpatie, kas dar? 

- Sakė, kad žmonių miniai vadovauja Irmos Freno motina. 

- Dieve šventas, - iškvepia Deilas ir jo žvilgsnis nukrypsta į Džeką. 
Tai žvilgsnis žmogaus, žinančio, jog sapnuoja, bet negalinčio nubusti. - 
Džekai, jei aš prarasiu Poterį, rytojaus rytą Frenč Lendingas taps 
svarbiausia CNN naujiena. 

Džekas jau ketina atsakyti, bet jo kišenėje suskamba mobilusis. 

Henris Laidenas tuojau pat sukryžiuoja ant krūtinės rankas, sukiša 
riešus po pažastimis. 

- Tik neduok jo man. Mobilūs telefonai sukelia vėžį. 

Deilas jau išėjo iš kabineto. Kol Džekas traukia telefoną, Henris eina 
paskui savo sūnėną, šį sykį atkišęs į priekį rankas, pirštais liesdamas 
orą, kurio judėjimas jam padeda nustatyti galimas kliūtis. Džekas girdi 
Deilo įspėjimą: kas išsitrauks ginklą, tuojau pat bus nušalintas nuo tar- 
nybos, kaip Arnoldas Chrabovskis. Sojeris galvoja tik apie tai, jog niekas 
neturi patekti pas Poterį, kol jis pats nepasikalbėjo su įtariamuoju. Turi 
jam keletą svarbių klausimų. Jis atidaro telefoną ir taria: 

- Kad ir kas tu būtum, dabar ne laikas. Pas mus... 

- Sveikas, Keliaujantis Džeki, - atsiliepia balsas iš telefono... Ir Dže- 
kas išsyk pajaunėja dvidešimčia metų. 

- Spidis? 

- Tas pats, - patvirtina Spidis. Jo balsas rimtas, dalykiškas. - Pasa- 
yra šefo Deilo Hilbertsono vonioje. Ir nedelsiant. 

Prie nuovados privažiuoja tiek automobilių, jog nuo jo gausmo virpa 
pastatas. Džeką apima bloga nuojauta, nors jis sunerimo jau tada, kai 
išgirdo, kas vadovauja šitiems Žmonėms. 

- Spidi, aš dabar neturiu laiko tokioms kvailystėms... 

- Tu neturi laiko pažvelgti kažkur kitur, - kaip kirviu nukerta Spidis. 
Tik jau kitokiu balsu. Įžūlaus vyruko, vardu Parkusas. - Ką tenai rasi, 
galėsi panaudoti du kartus. Bet jei pirmą kartą nepanaudosi pakankamai 
greitai, antro karto nebus. Todėl, kad tą žmogų pakabins ant stulpo. 

Ir viskas. Ryšio pabaiga. 


"Send" baro lankytojai, vadovaujami Tenzės, nepriminė linksmos 
karnavalinės eisenos dalyvių. Nors bare buvo pakankamai atsitiktinių 
žioplių, užsukusių prastumti laiką, visi jie keliauja prie savo automobilių 
rimtais, rūsčiais veidais, tarsi būtų išsirengę į laidotuves. Tik pasiruošę 
atlikti ne gedinčiųjų, o duobkasių vaidmenis. Tenzė gavo iš Gorgo pa- 
kankamą dozę stipriai veikiančių nuodų ir sugebėjo savo nuotaika ap- 
krėsti kitus. Iš už jos diržo styro juoda varno plunksna. 

Dudlsa Sanger paima Tenzę už rankos, veda prie Tedžio Rankelma- 
no pikapo. Kėbule jau sėdi du vyrai ir apkūni moteris su balta padavėjos 
prijuoste. Moteris veda Tenzę prie kabinos. 

- Ne, mieloji, tu sėdėsi čia. Tau bus patogiau. 

Dudlsa nori sėdėti kėbule. Ji kai ką pastebėjo ir žino, ką su tuo da- 
ryti. Jos rankos miklios, šito nepaneigsi. 

Dvi dešimtys automobilių pajuda tolyn nuo baro. Salėje lieka keli 

žmonės, neišgirdę Tenzės kvietimo. Vienas jų - Dvokiantis Sūris, bar- 
menas. Jis nevažiuoja tik todėl, kad negali palikti baro be priežiūros. Iš 
pavydo ir skambina 911 linija. Jam pačiam neteks stebėti šito kerinčio 
reginio, todėl jis nori ir iš kitų atimti malonumą. 

Taigi dvi dešimtys automobilių pajuda nuo "Send" baro. Kol karava- 
nas pasiekia kelią, sukantį į "Užkąskime pas Edą", automobilių skaičius 
išauga iki trisdešimties. Už "Golco" - jų jau apie penkios dešimtys, prie 
parduotuvės "Nuo septynių iki vienuolikos" - jau beveik aštuoniasde- 
šimt. Juose sėdi maždaug du šimtai penkiasdešimt žmonių. Tai vis mo- 
biliųjų telefonų nuopelnas... 

Tedis Rankelmanas, stebėtinai nekalbus, bailus žmogus, sustabdo 
savo pikapą dar neįvažiavus į policijos nuovados automobilių stovėjimo 
aikštelę. Kitos mašinos stoja už jo keliomis eilėmis, užtverdamos gatvę, 
kaukdamos varikliais. Gatvę užtvindo sumišę upės drėgmės, išmetamų 
dujų bei variklių tepalo kvapai... Niekas su niekuo nesikalba. Nešūkauja. 
Nedejuoja. Situacija ne ta. Tai supranta visi. Atvykėliai buriasi į grupe- 
les prie automobilių, stebėdami, kaip žmonės šoka ant žemės iš Tedžio 
pikapo kėbulo, kaip Tedis apeina aplink mašiną ir atidaro dureles iš ke- 
leivio pusės. Toks atidus, dėmesingas, tarsi jaunuolis atvežęs savo šir- 
dies damą į šokių vakarėlį. Jis padeda išlipti smulkutei moteriškei, nete- 
kusiai dukters. Rūkas aplink moterį tarsi išsisklaido, jos siluetas juda ap- 
gaubtas šviesos aureole. Pamačius ją, per minią nuvilnija šnaresys. Si 
moteris sujungia, suburia juos. Tenzė Freno iš tų moterų, kurios iškart 
pamirštamos. Netgi jos vyras, pasprukęs į Grin Bėjų, netruko ją pamirš- 
ti. Tiktai dukrelė Irma ją mylėjo ir nepamiršo. Ir štai dabar mergaitės nė- 
ra, ji mirusi. Mergaitė negali pamatyti, kaip šį sykį jos motina atsidūrė vi- 
sų dėmesio centre. Jei tik, žinoma, ji nestebi įvykių iš dangaus... Kaž- 
kur giliai Tenzės sąmonės kamputyje blyksteli tokia mintis. Šįvakar 
Tenzė Freno pavergė Frenč Lendingo gyventojų akis bei širdis, trum- 
pam tapo jų dievaitė. Ne protus, o būtent akis ir širdis, nes pačios Ten- 
zės protas šį vakarą ją apleido. Dudlsa pamatė pikapo kėbule virvę, pa- 
kankamai storą, kad galėtų išlaikyti žmogaus kūno svorį. Pakeliui į 
miestą jos miklūs pirštai padarė kilpą. Dabar moteris perduoda virvę 
Tenzei. Ta iškelia kilpą virš galvos. 

Per minią vėl nuvilnija šnaresys. 

Nešina virš galvos iškelta virve Tenzė Freno, smulki, miniatiūrinė 
moteris aptemptais džinsais, iškruvintais marškinėliais, ateina į automo- 
bilių stovėjimo aikštelę. Jai iš paskos eina Tedis, Dudlsa ir Fredis Sak- 
nesamas, kiti kiek atsilieka. Jie tarsi potvynio banga slenka link policijos 
nuovados. 

Penketas baikerių vis taip pat stovi prie mūrinės pastato sienos. Jų 
rankos sukryžiuotos ant krūtinės. 

- Ir ką mes darysime? - klausia Peliukas. 

- Ką darysi tu, aš nežinau, - atsako Uostytojas, - bet aš neketinu 
stovėti, kol jie mane sučiups, o greičiausiai būtent taip ir bus. - Jis Žiūri 
į moterį, sukančią virš galvos virvę. Jis didelis berniukas, kuriam teko 
pakliūti į įvairias keblias situacijas, bet ši trapi moteris baugina galiūną 
savo didžiulėmis tuščiomis tarsi statulos akimis. Ir kažkas kyšo iš po 
jos diržo. Kažkoks tamsus daiktas. Peilis? Durklas? - Aš neketinu prie- 
šintis, nes tai beprasmiška. 

- Jie užrakins duris, ar ne taip? - nervingai klausia Dokas. - Ar /a- 
rai užsirakins? 

- Manau, kad taip. - Uostytojas neatitraukia akių nuo Tenzės Freno. 
- Bet jei šitiems Žmonėms reikia Poterio, jie savo pasieks. Tik pažiūrėk, 
juk jų daugiau nei du šimtai. 

Tenzė sustoja, vis dar laikydama virš galvos iškeltą virvę... su kilpa. 

- Išveskite jį. - Jos balsas skamba neįtikėtinai garsiai, tarsi koks 
nors genialus daktaras šios moters gerklėje būtų implantavęs garso stip- 
rintuvą. Išveskite jį. Atiduokite mums žudiką! 

- Išveskite jį! - tai Dudlsa. 

- Atiduokite mums žudiką! - tai Tedis. 

- Išveskite jį! Atiduokite mums žudiką! - tai Fredis. 

Prisijungia ir visi likusieji. Jie šaukia: "IŠVESKITE JĮ! ATIDUOKI- 
TE MUMS ŽUDIKĄ!" 

- Farai atiduos jį, - lemena Uostytojas. Atsisuka į savo vyrukus, 
akys išsigandusios, kupinos įniršio. Ant kaktos pūpso prakaito lašai. - Ji 
eis pirmyn, 0 tie žmonės seks iš paskos. Nebėkite. Ir nesipriešinkite, jei 
jus suims. Jei dar norite pamatyti rytdienos aušrą, verčiau nesipriešinkite 
šitiems Žmonėms! 

Žmonės stovi iki kelių rūke tarsi piene ir skanduoja: "IŠVESKITE 
JĮ! ATIDUOKITE MUMS ŽUDIKĄ!" 

Drauge su visais skanduoja ir Vendelas Grinas, tačiau jis nepamiršta 
ir fotografuoti. 

Nes, velniai rautų, čia ta sensacija, kurios jis laukė visą savo gyvenimą. 


Už Uostytojo nugaros girdisi spragtelėjimas. "Taip, jie užsirakino, - 
galvoja vyriškis. - Bet tai jiems nepadės." 

Tačiau jis apsiriko. Durys staiga atsidaro ir išeina Džekas Sojeris. 
Praeina pro Uostytoją, net nežvilgtelėjęs į jį, nesureagavęs į jo repliką: 
"Ei, vaikine, tavim dėtas, aš prie jos nesiartinčiau." 

Džekas lėtai, bet tvirtai ir ryžtingai žengia prie minios, kuriai vado- 
vauja moteris, savotiška Laisvės statula, tiktai jos rankoje ne fakelas, o 
virvė su budelio kilpa. Apsivilkęs tvarkingais pilkais marškiniais, tamsio- 
mis kelnėmis, Džekas primena jaunikaitį iš senovinio romantinio filmo, 

artėjantį prie savo išrinktosios paprašyti jos rankos. Ir dar rankoje jis 
laiko gėles. Tas pačias baltas gėles, kurias Spidis paliko Deilo vonios 
kriauklėje - puokštę baltų kvepiančių gėlių. 

Tai lelijos, bet nepaprastos - jos iš Teritorijų. Spidis nepasakė, ką 
su jomis daryti, tačiau Džekas ir pats žino. 

Minia nuščiūva. Tiktai Tenzė, pasiklydusi Gorgo sukurtame pasauly- 
je, vis dar skanduoja: "Išveskite jį! Atiduokite mums žudiką!" Moteris nu- 
tyla tik tada, kai Džekas prieina prie pat jos. Jis nesitiki, jog moteriškei pa- 
darė įspūdį jo simpatiškas veidas ar platūs pečiai. To priežastis - gėlių aro- 
matas: saldus, švelnus, visiška pūvančios mėsos kvapo priešingybė... 

Palengva jos akys šviesėja. 

- Išveskite jį, - sako Tenzė Džekui. 

- Ne, - atsako jis ir jo balsas kupinas švelnumo. - Ne, mieloji. 

Dudlsa Sanger, stovinti už Tenzės nugaros, staiga pirmą kartą per 
dvidešimtį metų prisimena savo tėvą, ir jos skruostais rieda ašaros. 

- Išveskite jį, - maldauja Tenzė. Dabar ir jos akys pasrūva ašaro- 
mis. - Išveskite čia tą monstrą, kuris nužudė mano mergaitę. 

- Jeigu jis sėdėtų nuovadoje, aš tikriausiai jį išvesčiau, - atsako Dže- 
kas. - Galbūt. - Nors jis Žino, jog niekada to nepadarytų. - Bet žmogus, 
kurį mes uždarėme kameroje, ne tas, kurio jūs ieškote. Jis ne žudikas. 

- Bet Gorgas sakė... 

Sojeris žino šitą žodį. Tai vienas iš žodžių, kurį Džudė mėgino su- 
virškinti. Džekas, kuris dabar yra ne Teritorijose, bet ir ne šiame pasau- 
lyje... ištiesia ranką ir ištraukia varno plunksną iš už Tenzės diržo. - Tai 
Gorgas jums davė? 

- Taip... 

Numeta plunksną, užmina ją batu. Akimirką dvejoja... Žino, jog 
plunksna po jo padu piktai zyzia tarsi priminta vapsva. Po to nutyla. 

- Tenze, Gorgas meluoja. Kad ir kas jis būtų, jis sako netiesą. Šitas 
žmogus - ne žudikas. 

Tenzė sudejuoja, išmeta virvę. Žmonių minia už jos nugaros atsi- 
dūsta. 

Džekas apkabina moterį ir galvoja apie tai, kaip oriai laikėsi Džor- 
džas Poteris. Galvoja apie visus pasiklydusius, bet nepasiduodančius... 
Jiems nelemta pamatyti nė vienos aušros Teritorijose. Aušros, kuri ga- 
lėtų nušviesti jiems kelią... Jis priglaudžia moterį prie krūtinės. Jaučia 
prakaito, skausmo, beprotystės, kavos bei konjako kvapą. 

- Aš jį surasiu. Dėl jūsų, Tenze, - kužda jis moteriai į ausį. 

Ji sustingsta. 

- Jūs... 

- Taip. 

- Pažadate? 

- Taip. 

- Tai ne tas žmogus? 

- Ne tas, mieloji. 

- Galite prisiekti? 

Džekas ištiesia jai lelijas: 

- Prisiekiu savo motinos atminimu. 

Ji pasilenkia, įkvepia gėlių aromato. Kai moteris pakelia akis, Dže- 
kas pastebi, jog įniršio jose nebėra... o beprotystė liko. Tenzė jau nieka- 
da nebebus tokia, kokia buvo anksčiau. Ji paženklinta prakeiksmu. Dže- 
kui norisi tikėti, jog viskas pasikeis, kai bus sučiuptas Žvejys. 

- Kažkas turi parvežti namo šitą moterį, - tyliai ištaria Džekas. Bet 
minia girdi kiekvieną jo žodį. - Ją įveikė nuovargis bei skausmas. 

- Aš parvešiu, - pasisiūlo Dudlsa. Jos skruostai blizga nuo ašarų - 
Parvešiu ją Tedo pikapu. Aš... 

Ir čia iš minios gilumos vėl pasigirsta balsai: "Išveskite jį! Atiduoki- 
te mums Žvejį!" Iš pradžių pavieniai, po to prisijungia vis daugiau. 

- Velniava, - išsprūsta Uostytojui. - Trukt už vadžių, ir vėl iš pra- 
džių... 

Džekas užginė Deilui rodytis aikštelėje, pasakęs, jog, tik pamačiusi 
policininko uniformą, minia įsius. Jis nieko neužsiminė apie gėlių puokš- 
tę, kurią laikė rankose, o Deilas jos net nepastebėjo. Jam dabar rūpėjo 
tik viena: kad tik Poteris netaptų pirmąja Viskonsino Linčo teismo auka. 
Jis palydėjo Džeką iki durų ir pats sustingo prie akutės. 

Likusieji policininkai liko viršuje, prilipę prie langų. Henris įsakė Bo- 
bui Diulakui raportuoti jam apie įvykius. Net jaudindamasis dėl Džeko 
(Henrio nuomone, keturiasdešimt procentų tikimybė, jog minia sudras- 
kys Džeką į gabalus), Henris vis tiek šypsosi, nes Bobas, pats to nesu- 
vokdamas, veda reportažą Džordžo Retbano balsu. 

- Ir taip... Holivudas išėjo į aikštelę... artėja prie moters... jokių bai- 
mės požymių... Minia pritilo. Džekas, regis, kalbasi su moterimi... O, 
šventas Dieve, jis duoda jai puokštę gėlių! Koks puikus ėjimas! 

Puikus ėjimas - vienas iš mėgstamų Džordžo Retbano sportinių ter- 
minų. 

- Ji numeta virvę! - džiaugsmingai sušunka Bobas, griebia Henrį už 
pečių, purto. - Velnias, aš manau, viskas baigta! Regis, Džekas ją įtikino. 

- Net aklas mato, jog įtikino, - linksi Henris. 

- Pačiu laiku, - priduria Bobas. - Privažiuoja "Penktojo kanalo" fur- 
gonas ir dar vienas su oranžine palydovine antena... manau, "Foks Mil- 
voki" ir... 

"Išveskite jį! - vėl pasigirsta balsas iš minios. Jis pasipiktinęs, pro- 
testuojantis. - Atiduokite mums žudiką! Atiduokite Žvejį!" 

- O ne-e-e-e! - sudejuoja Bobas balsu bei intonacija, Džordžo 
Retbano tarsi pranešančio savo rytiniams klausytojams, jog dar vienas 
"Aludarių" bandymas švęsti pagaliau pergalę baigėsi nesėkme. - Tik ne 
dabar, kai atvyko šitie iš televizijos! Tai... 

"Išveskite Žvejį!" 

Henris jau žino, kas čia šaukia. Net per dviejų sluoksnių armuotą 
stiklą suklysti neįmanoma. Šitas šaižus balsas gali priklausyti tiktai vie- 
nam Žmogui. 


Vendelas Grinas puikiai išmano savo darbą. Negalvokite, kad jis 
koks nors neišmanėlis. Jo darbas - pranešti naujienas, analizuoti naujie- 
nas, fotografuoti naujienas... O štai kurti naujienas - tai jau ne jo darbas. 
Bet šįvakar viskas kitaip. Antrą kartą per pastarąsias dvidešimt valandų 
sensacija pati plaukia į jo rankas. Ir tokia sensacija, kuri gali jį amžiams 
išgarsinti... tačiau antrą kartą paskutinę akimirką kas nors ją išplėšia re- 
porteriui iš rankų. 

- Išveskite jį! - stūgauja Vendelas. Iš pradžių jo paties balsas repor- 
terį nustebina, po to - įkvepia. - Atiduokite mums Zudiką! Atiduokite 
Žvejį! 

Jam antriną kiti balsai. Minia vėl po truputį įkaista. 

Vendelas žengia pirmyn, ištiesia pečius, žandai įraudę, pasitikėjimas 
savimi auga su kiekviena akimirka. Akies krašteliu pro minią jis pastebi 
artėjantį "Penkto kanalo" furgoną. Greitai, sklaidydami rūką, ryškiai 
blykstelės į jį nukreipti videokamerų objektyvai. Ir kas? Jeigu moteris 
krauju suteptais marškinėliais išsigando, nėjo iki galo, nesiryžo atkeršyti 
už savo vaiką, tai jis, Vendelas Grinas, padarys tai. Visiems parodys pi- 
lietinės atsakomybės pavyzdį! Jis - tautos vadas! 

Ves tautą paskui save. Jis... Ryškios žvaigždės blyksteli priešais Ven- 
delo Grino akis. Ir čia pat gesta. Drauge su visais žibintais bei langais. 

- ARNIS SMOGĖ JAM RANKINIU ŽIBINTUVĖLIU! - sušunka 
komentatorius Bobas. 

Jis čiumpa į glėbį neregį Henrį ir suka jį po kambarį. "Akva velos" 
aromatas apgaubia Henrį. Jis žino, jog Bobas dabar pasirengęs jį išbu- 
čiuoti. Po akimirkos vaikinas taip ir padaro - bučiuoja Deilo dėdę į abu 
žandus. O kai Bobas atnaujina savo reportažą, jis vėl kalba Džordžo 
Retbano balsu... 

- Ar jūs galite tuo patikėti, Patrakėlis Vengras vožė jam rankiniu ži- 
bintuvėliu ir... GRINAS KRENTA! SUKNISTAS VENGRAS PAR- 
TRENKĖ VISŲ MŪSŲ MYLIMĄ DAR LABIAU SUKNISTĄ REPOR- 
TERĮ! ŠAUNU, CHRABOVSKI! 

Policininkai ploja delnais, džiaugsmingai šūkauja. Debė Anderson 
užtraukia: "Mes čempionai", kiti balsai prisijungia prie jos. 

"Keistos dienos prasidėjo Frenč Lendinge", - galvoja Henris. Jis 
stovi susikišęs į kišenes rankas, šypsosi, įsiklausydamas į aplinkui šėls- 
tantį šurmulį. Jis laimingas. Tik baiminasi dėl Džeko. 

Tiksliau, dėl visų. 


- Puikus darbas, vaikine, - pagiria Džeką Uostytojas. - Kaip tu juos, a? 

- Dėkoju, - linkteli Džekas. 

- Neketinu vėl klausti, ar tai tas žmogus. Tu jau pasakei "ne", vadi- 
nasi, taip ir yra. Bet jei galime tau padėti sugauti tą tikrąjį, tik pasakyk. 

Likusieji Griausmingo penketo vyrai kažką sutartinai aptaria. Kaize- 
ris draugiškai tapšnoja Džekui per petį. 

- Dėkui, - dar kartą pakartoja Džekas. 

Durys atsidaro, dar jam nespėjus pasibelsti. Deilas jį apkabina. Dže- 
kas jaučia, kaip daužosi policijos viršininko širdis. 

- Tu išgelbėjai mano subinę, - šnabžda Deilas jam į ausį. - Viskas, 
ką aš galiu... 

- Gali, - sako Džekas. - Mačiau už televizininkų furgonų dar vieną 
patrulių mašiną, regis, mėlyną. 

- O! - išsprūsta Deilui. 

- Tu teisus. Man reikia dvidešimties minučių. Turiu pasikalbėti su 
Poteriu. Gal tai mums nieko neduos, o galbūt gausime svarbios infor- 
macijos. Ar gali neprileisti prie Poterio Brauno su Blekų... dvidešimt mi- 
nučių? 

Deilas liūdnai šypsosi: 

- Gerai. Turi pusvalandį. 

- Puiku. Ir pokalbio su Zveju 911 linija įrašas. Ar jis pas tave? 

- Mes perdavėme jį drauge su kita medžiaga Braunui ir Blekui. 

- Ne, Deilai! 

- Nesijaudink, drauguži. Kopija mano stalčiuje. 

Džekas tapšnoja jam per petį: 

- Nereikia manęs gąsdinti. 

- Atleisk, - sako Deilas, o pats galvoja: "Matydamas, kaip tu vienas 
išėjai prieš minią, supratau, jog tavęs niekuo neišgąsdinsi." 

Kildamas laiptais, Džekas prisimena Spidžio žodžius apie tai, jog vo- 
nioje paliktu daiktu jis galės pasinaudoti du kartus... Bet juk gėles atida- 
vė Tenzei Freno. Velnias. Po to jis sudeda delnus laiveliu, prikiša prie 
burnos ir nusišypso. 

Galbūt ir galės pasinaudoti du kartus. 


17 skyrius 


Džordžas Poteris sėdi ant lovos trečioje nuo durų kameroje. Žiūri į 
grotuotą langą, už kurio matyti automobilių stovėjimo aikštelė, kur ne- 

seniai siautėjo minia. Ir dabar tenai pilna žmonių. Į Džeko žingsnius jis 
neatsigręžia. 

Eidamas į kamerą, Džekas praeina pro dvi lenteles. Ant vienos už- 
rašas: "VIENAS SKAMBUTIS REIŠKIA VIENĄ SKAMBUTĮ". Ant ki- 
tos - "RYTINIS PATIKRINIMAS SEPTINTĄ VALANDĄ, VAKARI- 
NIS - AŠTUNTĄ". Po lentelėmis - apdulkėjęs geriamojo vandens fon- 
tanėlis bei senas gesintuvas, virš kurio kažkoks pokštininkas pakabino 
užrašą: "LINKSMINANČIOS DUJOS". 

Džekas prieina prie reikalingos kameros ir raktu beldžia į grotas. 
Pagaliau Poteris atsitraukia nuo lango. Džekas vis dar saugo hipertro- 
fuotą jausmų skvarbumą, išlikusį nuo prie delnų prigludusio gėlių iš Te- 
ritorijų aromato, todėl iš pirmo. žvilgsnio supranta visą tiesą apie priešais 
sėdintį žmogų. Tą tiesą pasako įkritusios akys, maišai paakiuose, įdubę 
skruostai, smilkiniuose išsiplėtusios venos, smaili nosis. 

- Sveiki, misteri Poteri, - ištaria jis. - Noriu su jumis pasikalbėti. 
Tik reikia paskubėti, nes mudu turime nedaug laiko. 

- Jie buvo atėję manęs, - pastebi Poteris. 

- Taip. 

- Galbūt jums reikėjo mane atiduoti. Dar trys ar keturi mėnesiai, ir 
aš šiaip ar taip išeisiu iš žaidimo. 

Džeko marškinių vidinėje kišenėje guli magnetinis raktas-kortelė, 
kurį jam davė Deilas. Jis atrakina juo spyną. Čia pat suskamba skambu- 
tis. Kai tik Džekas ištraukia kortelę, skambutis nutyla. Jis žino, jog bu- 
dinčioje dalyje dabar dega gintarinė lemputė. 

Įeina į kamerą, atsisėda ant lovos. Kortelę įsideda į kišenę, kad me- 
talo kvapas neužgožtų lelijų aromato. 

- Kur jis įsitaisė? 

Neklausdamas, iš kur Džekas sužinojo, Poteris pakelia ranką ir di- 
džiule plaštaka paliečia pilvą. 

- Prasidėjo nuo pilvo. Prieš penkerius metus. Kaip paklusnus ber- 
niukas gėriau vaistus, leidausi badomas. La Rivjeroje. Bet tas bjaurybė... 
jis po visur išplito. Įlenda į pačius tolimiausius organizmo kampelius... 
Tu ką nors apie tai Žinai, sūnau? 

- Mano motina sirgo vėžiu, - atsako Džekas. - Man tada tebuvo 
dvylika. Tačiau ji pasveiko. 

- Ir gyveno dar penkerius metus? 

- Daugiau. 

- Jai pasisekė, - atsidūsta Poteris. - Bet po to ji mirė? 

Džekas linkteli. 

Linksi ir Poteris. Jie dar ne draugai, bet galbūt tokiais taps. Džekas 
moka bendrauti su žmonėmis. Visada taip buvo. 

- Šitas mėšlas prasiskverbia į žmogaus vidų, įsišaknija tenai ir išgy- 

vena. Manau, neįmanoma visai jo atsikratyti. Bent jau vaistai tikrai jokio 
efekto neduoda. Padeda tik malšinantieji skausmą. Aš čia atvažiavau 
numirti. 

- Kodėl? - Džekui nereikia šito žinoti ir laiko jis turi nedaug, tačiau 
jis klausinėja toliau ir jam nusispjaut, jog pora ne itin protingų detektyvų 
iš Viskonsino laukia apačioje, ketindami išsivežti šitą žmogų. Deilui teks 
sugalvoti, kaip juos užlaikyti. Štai ir viskas. 

- Gražus, nedidelis miestelis. Ir upė man patinka. Kiekvieną dieną 
vaikštinėju pakrante. Mėgstu stebėti saulę, atsispindinčią vandenyje. Kar- 
tais galvoju apie buvusį darbą... Viskonsine, Minesotoje, Ilinojuje... 
Kartais apie nieką negalvoju. Sėdžiu ant kranto bei mėgaujuosi ramybe. 

- O kur jūs dirbote, misteri Poteri? 

- Pradėjau nuo dailidės. Visai kaip Jėzus Kristus. Tapau statybinin- 
ku, pajutau, jog galiu daugiau... Aš uždirbau trisdešimt keturis milijonus 
dolerių, važinėjau kadilaku, išlaikiau meilužę, kuri su manim smaginda- 
vosi penktadieniais. Labai miela jauna moteris. Neturėjau jokių proble- 
mų... O paskui viską praradau. Labiausiai gailiuosi kadilako. Galiausiai 
atvažiavau čia. 

Jis žiūri į Džeką. 

 - Žinai, apie ką kartais mąstau? Frenč Lendingas arčiau geresnio pa- 
saulio... to, kur malonu akiai bei gardžiau kvepia. Galbūt ir žmonės elgiasi 
geriau. Su vietiniais aš nebendrauju, nesu iš tų, kurie lengvai susiranda 
draugų, bet tai nereiškia, kad nieko nematau ir negirdžiu. Man netgi kilo 
mintis, jog niekada ne vėlu pakeisti savo elgesį. Manai, aš beprotis? 

- Ne, - atsako Džekas. - Beje, aš atvykau į šį miestelį dėl tos pačios 
priežasties. Papasakosiu savo istoriją. Žinote, jei langą uždengsi plona 
antklode, pro ją švies saulė. 

Džordžas Poteris pakelia į jį staiga sužibusias akis. Džekui nereikia 
net tęsti minties. Ir tai gerai. Jis įsijautė į pašnekovo vaidmenį, taip bū- 
na visada, tai jo talentas... Taigi metas prie reikalo. 

- Tai tu žinai, - atsidūsta Poteris. 

- Džekas linkteli. 

- Jūs žinote, kodėl esate čia? 

- Jie mano, jog aš nužudžiau tos moters vaiką. - Poteris mosteli gal- 
va į langą. - Tos, kuri laikė rankoje virvę su kilpa. Aš nežudžiau. Aš tai 
žinau. 

- Gerai, tada leiskite jums viską paaiškinti. Įdėmiai klausykite. 

Džekas glaustai pasakoja apie įvykių grandinę, atvedusią Poterį į šią ka- 
merą. Poterio antakiai kyla vis aukščiau, vis tvirčiau gniaužiasi kumščiai. 

- Railsbekas! - galiausiai sušunka jis. - Man derėjo suprasti! Smal- 
sus senas ožys nuolat lenda, klausinėja, ar nenoriu su juo palošti korto- 
mis arba sužaisti biliardo partiją. Prakeiktas landūnas... 


264 


Džekas leidžia jam išsikalbėti. Vėžys jam ar ne, bet vis tiek per daug 
staigiai žmogų išplėšė iš įprastinės aplinkos, todėl jis privalo išlieti 
nuoskaudą. Sunku išlikti kantriam, tačiau skubėjimas gali tik pakenkti. 
Kai Poteris pradeda plėsti kovinių veiksmų zoną, nukreipdamas smūgį 
į Mortį Fainą, į Endį Railsbeką... Džekas vėl perima iniciatyvą į savo 
rankas. 

- Esmė ta, misteri Poteri, jog Railsbekas įėjo į jūsų kambarį, sekda- 
mas paskui kažkokį žmogų. 

Poteris neatsako, jis žiūri į savo rankas. Po to linkčioja. Jis senas, 
jis ligotas, bet proto dar neprarado. 

- Railsbeką į jūsų kambarį atvedė tas pats žmogus, kuris jūsų sieni- 
nėje spintoje paliko nužudytų vaikų nuotraukas. 

- Taip, tai logiška. Bet jeigu jis turėjo tas nuotraukas, vadinasi, pats 
ir nužudė vaikus. 

- Visiškai teisingai. Todėl man ir kilo klausimas... 

Poteris nekantriai mosuoja ranka: 

- Regis, Žinau, koks tai klausimas. Kam kilo noras pamatyti Potsį iš 
Čikagos pakabintą ant stulpo... Už kaklo ar už kiaušų. 

- Būtent. 

- Nenoriu tavęs nuvilti, bet nežinau šiuose kraštuose tokio žmogaus. 

- Nežinote? - Džekas kilsteli antakius. - Niekada neturėjote čia jokių 
reikalų? Gal statėte namus ar įrenginėjote golfo aikštelę? 

Poteris pakelia galvą, nusišypso Džekui. | 

- Suprantama, stačiau. Antraip iš kur būčiau žinojęs, jog čia taip 
gražu? Ypač vasarą. Ar Žinai tą miesto dalį, kuri vadinama Libertiviliu? 
O Kamelotą ar Avaloną žinai? 

Džekas linksi. 

- Aš tenai pastačiau pusę namų. Aštuntajame praeito amžiaus 
dešimtmetyje. Buvo ten vienas toks tipas... apsukruolis... kurį pažinojau, 
regis, iš Čikagos laikų... ar tik maniau, jog pažįstu. Turbūt jis taip pat 
buvo statybininkas? Negaliu prisiminti. Bet tai nesvarbu. Jis kur kas 
vyresnis už mane, turbūt seniai jau miręs. Šitiek metų prabėgo. 

Bet Džekas, kuris veda apklausą ne mažiau virtuoziškai, kaip kadai- 
se Džeris Li Liuisas skambino fortepijonu, įsitikinęs, jog tai kaip tik 
svarbu. Intuicija jam kužda, kad čia reikia pažvelgti giliau. 

- Šitas apsukruolis... sakykite, ką jis veikė? 

Poterio žvilgsnyje Džekas mato susierzinimą. 

- Mūsų versle apsukruolis - tai žmogus, kuris turi ryšių su įtakin- 
gais asmenimis. Arba tas, į kurį kartais kreipiasi kiti įtakingi žmonės. 
Padorių žmonių grupei tokie nepriklauso. 

"Nepriklauso, - mintimis sutinka Džekas, - bet be tokių Žmonių tu 
nebūtum turėjęs kadilako, meilužės ir dar daug ko." 

- O jums teko būti tokiu pat apsukruoliu, Džordžai? - klausia Džekas. 

- Galbūt, - atsako Poteris po ilgos pauzės. - Gal ir teko. Čikagoje. 
Tenai, norint gauti gerą kontraktą, kartais tekdavo kai kam padaryti 
paslaugą ar įdėti į kišenę. Nežinau, kaip ten dabar, bet tada doras ran- 
govas likdavo neturtingu rangovu. Supranti? 

Džekas linkteli. 

- Pats stambiausias kontraktas, kurį pasirašiau Čikagoje, buvo gy- 
venamojo komplekso statyba Saut Saide. - Poterio lūpose pasirodo šyp- 
sena. Šiuo momentu jis negalvoja apie vėžį, apie melagingus kaltinimus, 
linčiavimą, kurio ką tik pavyko išvengti. Mintimis jis keliauja į praeitį, 
kur galbūt ir teko peržengti įstatymus, tačiau ten buvo geriau... O dabar 
beliko tik lova kameroje, plieninis unitazas ir skrandžio vėžys. 

- Nejuokauju, tai buvo tikrai stambus kontraktas. Pinigai plaukė iš 
federalinio biudžeto, bet būtent vietiniai bosai sprendė, kam jų atseikėti 
daugiausiai. Aš ir tas vyrukas... mudu abu mėginome pasiekti finišą. 

Jis staiga nutyla, žiūri į Džeką išplėtęs akis: 

- Šventas šūde, tu ką, burtininkas? 

- Nesuprantu, apie ką jūs? Aš gi tiktai sėdžiu. 

- Šitas vaikinas atvažiavo čia. Tas pats, kuris... 

- Nesuprantu jūsų, Džordžai, - sako Džekas, nors jam regis, jog 
puikiai supranta. Ir širdis spurda krūtinėje smarkiau, nors išorėje nieko 
nesimato. 

- Turbūt tai nereikšminga, - murma Poteris. - Jis galėjo turėti prie- 
žasčių manęs nekęsti, bet tai buvo seniai, ir jis turbūt jau miręs. Dabar 
jam būtų gerokai per aštuoniasdešimt. 

- Papasakokite apie jį, - prašo Džekas. 

- Ką čia pasakoti? Turbūt Čikagoje jis turėjo rimtų nemalonumų, 
nes pakeitė pavardę ir atvyko čia. 

- Kada jūs jam iš panosės nugvelbėte kontraktą, Džekai'? 

Poteris šypsosi. Jo dantys beveik išlindę iš po dantenų, ir Džekas 
supranta, jog šitam žmogui neilgai teks laukti susitikimo su mirtimi. So- 
jerio kūnas nueina pagaugais, tačiau jis prisiverčia nusišypsoti. 

- Jei jau mes kalbame apie tą mano gyvenimo laikotarpį, verčiau va- 
dink mane Potsiu. 

- Gerai, Potsi. Kada tai atsitiko? 

- Praėjus metams po to, kai hipiai atėjo į miestą ir susikibo su poli- 
cija. Vadinasi, 1969 metais. Taip jau atsitiko, jog statybos departamento 
vadovui aš padariau nemenką paslaugą. Ir dar vienai garbingo amžiaus 
moteriškei, kuri buvo Nepriklausomos statybos komisijos narė. Todėl 
man buvo žinoma konfidenciali informacija ir aš pasiūliau geriausias są- 
lygas. Mano varžovas taip pat nebuvo naujokas ir ryšių turėjo... labai 
stengėsi laimėti, bet tąkart laimė nusišypsojo man. 

Jis šypsosi. Ir vėl pasirodo dantys, keliantys liūdnas mintis. 

- Ar jo pasiūlymas kažkur pasimetė, ar per vėlai buvo gautas... Žo- 
džiu, nepasisekė Žmogui. Ir ranga atiteko Potsiui. Po kokių ketverių me- 
tų šitas tipas apsireiškė čia, norėjo gauti leidimą statyti Libertivilį. Tik šį 
sykį aš jį švariai sutvarkiau. Net kyšių nereikėjo. Pasirašiau kontraktą. 
Po savaitės atsitiktinai susitikome "Nelsono" viešbučio bare. "Tu - tas 
vyrukas iš Čikagos", - sako jis. "Čikagoje daug vyrukų", - atšaunu aš. 
Jis išsigando. Aš tai jaučiau. Tada buvau didžiulis, stiprus, galėjau kaip 
reikiant įkrėsti, bet... išmaukiau bokalą, kitą ir atsipalaidavau. 

"Taip Čikagoje daug vyrukų, bet tik vienas mane nuskurdino. Ne- 
galiu to pamiršti, Potsi, aš kerštingas." 

- Kitu metu su kitokiu žmogumi galbūt būčiau pajuokavęs, pasa- 
kęs, kažin kas nutiks jo atminčiai, jei jis atsitrenks galva į grindis, bet su 
juo... aš patylėjau. Daugiau mudu nesikalbėjome. Jis išėjo. Nemaniau ka- 
da nors dar jį sutiksiąs, tačiau dažnai iš savo subrangovų girdėdavau 
apie jį. Prisimenu, jog jis tarsi statė namą Frenč Lendinge. Išėjęs į pen- 
siją ketino jame apsigyventi. 

- Jis statėsi namą šitame mieste? - pasitikslina Džekas. 

- Taip. Netgi sugalvojo jam kažkokį pavadinimą, kaip Anglijoje pri- 
imta. Pavyzdžiui, "Beržas" ar "Ežerų namai". Na, suprantate. 

- Kaip jį pavadino? 

- Velnias, aš net to žmogaus vardo nepamenu, o tu tikiesi, kad pri- 
siminsiu, kaip jis pavadino namą! Tik atsimenu, jog namas niekam ne- 
patiko. Apie jį sklido blogi gandai. 

- Blogi? 

- Blogesnių nebūna. Ten atsitiko daug nelaimių. Vienam staliui nu- 
pjovė ranką iki riešo, kai norėjo išvalyti diskinį pjūklą. Jis neteko daug 
kraujo, vos nemirė. Dar vienas statybininkas nukrito nuo pastolių 1r liko 
paralyžiuotas. Įsivaizduoji? 

Džekas linksi. 

- Kalbėjo, jog namuose apsigyveno vaiduokliai dar tada, kai jis ne- 
buvo baigtas statyti. Jei neklystu, jis pats pabaigė statyti namą. 

- Ką dar galite pasakyti apie tą namą? - klausia Džekas. Jam darosi 
velniškai įdomu. Jis negirdėjo apie tai, kad Frenč Lendinge būtų namas, 
kuriame apsigyveno vaiduokliai. Džekas neseniai šiame mieste, jis negali 
žinoti visų čia sklandančių legendų, tačiau apie namą su vaiduokliais at- 
vykėliui žmonės pasakoja pirmiausia. 

- Negaliu nieko prisiminti. Tik... - Jis nutyla, susimąsto. Automo- 
bilių stovėjimo aikštelėje žmonių liko nedaug. Džekui belieka spėlioti, 
kaip Deilui pavyksta sulaikyti Brauną su Bleku. Laikas pašėlusiai lekia, 
O jis taip ir nesužinojo nieko konkretaus. Poterio žodžiai tiktai smalsumą 
sužadino. | 

- Vienas žmogus man minėjo, jog ten niekada nešviečia saulė, net ir 
giedrą dieną, - staiga prisimena Poteris. - Namas kažkur kirtime, nuo- 
šaliau nuo kelio. Dar sakė, kad žmonės tenai praranda savo šešėlį... visai 
kaip pasakose. Kartais iš tenai girdėdavosi, kaip miške staugia piktas 
šuo, bet niekas niekada jo nematė. Manau, tu žinai, kaip tai vyksta. Iš 
pradžių gimsta gandas, po to jis plinta, apaugdamas visokiomis smul- 
kmenomis. 

Poterio pečiai nusileidžia, galva nusvyra ant krūtinės. 

- Tai viskas, ką prisimenu. 

- O kokia buvo to tipo pavardė, kai jis gyveno Čikagoje? 

- Neatmenu. 

Čia Džekas suglaudžia delnus ir priartina prie pašnekovo nosies. Po- 
teris krūpteli, atsilošia. Jo šnerves paliečia lelijų aromatas. 

- Kas?.. Viešpatie, kas tai? - Jis paima Džeko rankas, įkiša nosį į 
delnus. - Koks neregėtai malonus kvapas! Kas tai? 

- Lelijos, - sako Sojeris, o pats pagalvoja: "Prisiminimas apie mano mo- 
tiną." - Na, tai koks buvo to apsukruolio vardas, kai j Jis gyveno Čikagoje? 

- Kažkas panašaus į... Birą Stainą. Tiksliai neprisimenu. 

- Biras Stainas, - pakartoja Džekas. - O vėliau, kai jis persikėlė gy- 
venti į šitą miestą? 

Nuo laiptų pusės staiga pasigirsta pikti balsai. Kažkas ginčijasi. 
"Man nusispjaut! - šaukia vienas. Regis, tai Blekas. - Tai mūsų tyrimas. 
Ir mes išsivežame įtariamąjį! Nedelsiant!" 

Deilas: "Aš juk neprieštarauju. Tik sakau, jog prieš tai būtina su- 
tvarkyti kai kuriuos dokumentus." 

Braunas: "Velniop dokumentus! Mes jį išsivežame!" 

- Tai kuo vardu buvo tas žmogus, kai apsigyveno Frenč Lendinge, 
prisiminkite, Potsi. 

- Negaliu... - Poteris paima savo pašnekovo rankas. Jos šaltos, sau- 
sos. Užsimerkia, dar kartą įsikniaubia į delnus, uosto... Garsiai atsidūs- 
ta. - Čamis Bernsaidas. Čamis - tai pravardė. Vardas, regis, Čarlis. 

Džekas atitraukia rankas. Čarlzas Bernsaidas, anksčiau žinomas 
kaip Biras Stainas. Ar kažkas panašaus. 

- O kaip jis pavadino savo namą? 

Detektyvai jau koridoriuje. Ir Deilas su jais. - "Pristigome laiko, - 
galvoja Sojeris. - Velnias, kad taip dar bent kelios minutės..." 

Ir čia Poteris sako: 

- "Juodasis namas". Nežinau, ar jis pats jį taip pavadino, ar mano 
subrangovai šitaip praminė. 

- Juodasis? - pasitikslina Sojeris. 

- Juodasis, - linksi Poteris. Visada toks ir buvo. Visas juodas... 

- Jėzau Kristau, - stebisi Braunas. 

- Sveiki, berniukai, - Džekas pakyla nuo lovos. 

- Ką tu čia veiki, Sojeri? - klausia Blekas. 

- Stumiu laiką, jūsų laukiu. - Jis plačiai šypsosi. - Regis, norite pa- 
siimti šitą vyriškį? 

- Tu velniškai teisus, - staugia Braunas. - Tik jeigu suknisai mums 
šitą bylą... 

- Aš taip nemanau. - Džekui pavyksta išlikti ramiam ir atrodyti 
draugiškam. Jis atsisuka į Poterį: - Pas juos jausitės kur kas saugesnis 
negu savo viešbučio kambaryje, sere. 

Įtariamojo Poterio žvilgsnis vėl tuščias, šitas žmogus su viskuo su- 
tinka. 

- Man vis viena ar pasilikti, ar išvykti. Jei tas tipas vis dar gyvas ir 
tu sutiksi jį, paklausk, ar jam tebeskauda subinę po mano spyrio 1969 
metais. Ir perduok nuo manęs linkėjimus. 

- Apie ką jūs čia? - raukosi Braunas. Jis jau laiko antrankius, nekan- 
trauja juos uždėti ant įtariamojo riešų. 

- Apie praeitin nuslinkusius metus, - atsako Džekas, susikiša į kiše- 
nes lelijomis kvepiančias rankas ir išeina iš kameros. Prieš tai nusišypso 
detektyvams. - Jūsų, berniukai, tai neliečia. 

Blekas atsisuka į Deilą: 

- Jūs šiame tyrime nedalyvaujate. Ar aš kalbu pakankamai aiškiai? 
Jūs mane supratote? 

- Žinoma. Imkite šitą bylą. Tik nulipkite nuo balto žirgo. Jeigu ma- 
note, kad ramiai stovėsiu ir žiūrėsiu, kaip įniršusi girta minia sučiumpa 
ir linčiuoja šitą Žmogų... 

- Nesistenkite pasirodyti kvailesnis, nei esate iš tikrųjų, - įsiterpia 
Braunas. 

Blekas griebia Poterį už peties, stumia prie durų taip stipriai, jog tas 
vos nepargriūva. Tačiau seniui pavyksta išsilaikyti ant kojų. Nepraranda 
jis ir orumo. Jo veide skausmas. 

- Detektyvai, - ramiai bei tyliai sako Sojeris. - Jei dar kartą pastebė- 
siu jus grubiai elgiantis su areštuotuoju, nedelsiant paskambinsiu į Me- 
disoną. Ir, galite patikėti, mane ten išgirs. Jūsų pernelyg didelis pasiti- 
kėjimas savimi bei įžūlumas tikrai nepadeda bylos tyrimui. O nenoras ir 
nemokėjimas bendradarbiauti su vietos policija - tuo labiau. Jūsų nepro- 
fesionalumas atskleidžia Viskonsino policijos valdybos darbo trūkumus. 
Arba judu elgsitės, kaip reikalauja įstatymai, arba, aš jums pažadu, po 
savaitės jau ieškosite darbo privačiose apsaugos bendrovėse. 

Ir nors Sojeris kalba ramiu balsu, sulig kiekvienu jo ištartu žodžiu 
Blekas su Braunu traukiasi, mažėja. Netrukus jiedu jau atrodo kaip ne- 
tinkamai pasielgę mokinukai, išbarti griežto mokytojo. Deilas didžiuoda- 

masis žiūri į bičiulį, tik Poteris niekaip nereaguoja į jo tiradą. Žiūri į su- 
kaustytas rankas, paskendęs savo mintyse. 

- O dabar keliaukite, - tęsia Sojeris. - Pasiimkite įtariamąjį, pasiim- 
kite bylos medžiagą ir išnykite iš akių. 

Blekas išsižioja, ketina kažką pasakyti... ir vėl užsičiaupia. Jie išei- 
na. Deilas įdėmiai žiūri į Džeką. 

- Vau! - išsprūsta iš jo lūpų. 

- Kas? 

- Jei tu nežinai, aš nieko nesakysiu. 

Džekas gūžteli pečiais: 

- Kol jie aiškinsis su Poteriu, mudu imsimės konkrečių darbų. 

- Tu iš jo ką nors sužinojai? 

- Vardą ir pavardę. Gal tai neduos jokios naudos? Čarlzas Bernsai- 
das. Pravardė Čamis. Ar esi apie tokį girdėjęs? 

Deilas mąsto, čiupinėja apatinę lūpą, po to purto galvą. 

- Pavardė pakankamai dažnai pasitaikanti. Pravardės negirdėjau. 

- Jis statybininkas. Rangovas. Prieš tris dešimtis metų Čikagoje per 
savo rankas praleido nemenkus pinigus. Bent jau Potsis taip sako. 

- Potsis, - pakartoja Deilas. - Judu susidraugavote, ar taip? 

- Turbūt Juodasis namas niekaip nesusietas su detektyvu Bleku. 

- Kalbi mįslėmis. Koks dar juodas namas? 

- Tai pavadinimas. Tau neteko girdėti, kad šiuose kraštuose šitaip 
vadintų kokį nors namą? 

Deilas juokiasi: 

- Viešpatie, žinoma, ne. 

Džekas šypsosi, bet tai nėra draugiška šypsena. Šitaip jis šypsosi per 
apklausas. Dabar jis policininkas. Ir jau spėjo pastebėti kibirkštėlę Deilo 
akyse. 

- Tu įsitikinęs? Gerai pagalvok, neskubėk. 

- Sakau tau. Čionykščiai žmonės namų niekaip nevadina. Tik senoji 
mis Grehem ir mis Pentl savo namą, stovintį priešais miesto biblioteką, 
vadino "Sausmedžiu". Turbūt todėl, kad aplink namą buvo gyvatvorė iš 
sausmedžių. 

Ir vėl jo akyse kibirkštėlė. Poterio akyse apklausos metu Džekas nė 
karto nepagavo tokios kibirkštėlės. Nes tas žmogus buvo jam atviras. 

O Deilas - ne. 

"Bet man reikia pataikauti jam, bandyti įsiteikti, - tikina save Dže- 
kas. - Jis ir pats nežino, jog nepasako visos tiesos. Kaip gali šitaip būti?" 

Ir tarsi atsakymą jis girdi Poterio žodžius: "Vienas vaikinas man sa- 
kė, kad net saulėtą vasaros dieną saulė tame name nešvietė... Žmonės 
ten netekdavo savo šešėlio... visai kaip pasakose." 

Prisiminimai - tai šešėlis. Bet koks policininkas, mėgindamas atkurti 

nusikaltimo ar nelaimingo atsitikimo vaizdą, dėliodamas prieštaringus 
liudytojų parodymus, tą žino. Gal Poterio Juodasis namas kaip tik iš tos 
kategorijos? Kažkas, kas nemeta šešėlio? Deilo reakcija rodo, jog tai vi- 
sai įmanoma. Prieš trejetą dienų tokią mintį jis būtų palaikęs absurdiška, 
bet juk tada dar nebuvo patekęs į Teritorijas ir vėl sugrįžęs atgal. 

- Poteris sako, jog žmonės kalbėjo apie tame name gyvenančius 
vaiduoklius dar tada, kai jis net nebuvo pastatytas. - Džekas kiek su- 
stiprina spaudimą. 

- Negirdėjau apie tokį namą. - Deilas nueina prie lentelės, pateikian- 
čios informaciją apie rytinio bei vakarinio patikrinimų laiką. Jis į Džeką 
nežiūri. - Neturiu nė mažiausio supratimo. 

- Ar tu įsitikinęs? Vienas prie tų statybų dirbęs žmogus prarado 
daug kraujo, buvo visai prie mirties, kitas paralyžiuotas. Žmonės skun- 
dėsi, tu klausyk, Deilai, bet juk tai įdomu, Poteris sako, jog Žmonės 
skundėsi, kad tenai netenka savo šešėlių. Tai jau kažkas, argi ne? 

- Taip, Žinoma, tik aš nepamenu tokios istorijos. 

Džekas eina arčiau Deilo, o tas nuo jo traukiasi. Tarsi išsigandęs. 
Bet juk Deilas Hilbertsonas toli gražu ne iš bailiųjų. Jis pats nežino, ką 
daro. Sojeris tuo įsitikinęs. Tai - šešėlis. Džekas jį mato, ir Deilas kaž- 
kiek tą nujaučia. Jei Sojeris spustelės visa jėga, Deilas jį taip pat pama- 
tys... tačiau jis to nenori. Nes tai blogas šešėlis. Blogas? Nejaugi bloges- 
nis net už monstrą, kuris žudo vaikus ir po to valgo patikusias jų kūno 
dalis? Turbūt kažkuri Deilo dalis būtent taip ir galvoja. 

"Aš galiu jį priversti pamatyti šitą šešėlį, - šaltai svarsto Sojeris. - 
Pakišiu panosėje lelijomis kvepiančius delnus ir priversiu pamatyti. Kaž- 
kuri jo dalis šito nori. Policininko dalis." 

Ir čia vėl jo galvoje pasigirsta Spidžio Parkerio balsas: "Jei per 
daug stipriai spustelėsi, jį gali ištikti nervinis šokas, Džekai. Dievas ma- 
to, jis netoli nuo pavojingos ribos, pernelyg daug visko užgriuvo ant jo 
galvos. Kam rizikuoti? Pavadinimo jis nežino, jis tau sakė tiesą." 

- Deilai? 

Deilas pažvelgia į jį ir vėl nusisuka. Jo akys tokios kaltos, jog Soje- 
riui suspaudžia širdį. 

- Kas? 

- Eime, išgersime kavos. 

Deilui palengvėja, jis tapšnoja bičiuliui per petį: 

- Puiki mintis! 

Džekas šypsosi. Yra ir daugiau būdų surasti Juodąjį namą. Šiandien 
buvo sunki diena, gal kol kas derėtų pamiršti apie tyrimą. 

- O kaip su Railsbeku? - klausia Deilas, kol jiedu leidžiasi žemyn. - 
Ar tu vis dar nori su juo pasikalbėti? 

- Žinoma, - atsako Džekas, nors beveik visu šimtu procentų įsitiki- 

nęs, kad ta apklausa nieko neduos: Endis Railsbekas matė tik tą, ką 
Žvejys norėjo jam parodyti. Tik ta šlepetė... Kažin, ar ji kaip nors pa- 
dės? Gal bent teisme bus panaudota kaip įkaltis... padės atpažinti... 

"Šita byla niekada nepasieks teismo, ir tu tai žinai. Ji turbūt nesi- 
baigs šitame..." 

Jo mintis nutraukia džiaugsmingi šūksniai, kurie pasigirsta, vos tik 
jiems įėjus į budinčią dalį. Frenč Lendingo policininkai stovėdami jam 
ploja. Taip pat ir Henris Laidenas. Prie jų prisijungia ir Deilas. 

- Viešpatie, nagi, liaukitės. - Džekas juokiasi bei rausta. Jam malo- 
nūs šitie aplodismentai, jis jaučia jų nuoširdumą. Bet juk tai tik smulkme- 
nos... Ir Sojeriui atrodo, kad jis sugrįžo namo. O tai visų svarbiausia. 


Kai po valandos Džekas su Henriu išeina iš policijos nuovados, 
Uostytojas, Peliukas bei Kaizeris stovi prie šalutinių durų. Dokas sų So- 
niu išvažiavo papasakoti savo moterims apie šio vakaro įvykius. 

- Sojeri, - sustabdo jį Uostytojas. 

- Taip? 

- Viską, ką tik mes galime padaryti. Supranti? Ką tik tu pasakysi. 

Džekas mįslingai žvelgia į baikerį, mėgindamas atspėti jo moty- 
vus... Ar tai tik tėviškas sielvartas? Sent Pjeras žiūri į jį. Šalimais stovin- 
tis Henris Laidenas uosto rūką, kažką bambėdamas po nosimi. 

- Rytoj rytą apie vienuoliktą ketinu aplankyti Irmos Freno motiną, 
- sako Džekas. - Ar tu su savo bičiuliais galite manęs laukti "Send" bare 
maždaug apie pusiaudienį? Pavaišinsiu jus limonadu. 

Uostytojas nesišypso, bet žvilgsnis kiek šiltesnis. 

- Mes būsime ten. 

- Tada gerai. 

- Gali pasakyti, koks reikalas? 

- Reikia surasti vieną vietą. 

- Ar ji kažkaip susieta su vaikų žudymu? 

- Turbūt. 

Uostytojas linkteli: 

- Turbūt - man to pakanka. 


Džekas vairuoja lėtai. Ir priežastis ne vien rūkas. Dar ne vėlu, bet 
Jis jaučiasi velniškai pavargęs. Turbūt Henris taip pat. Jiedu tyli. Dažnai 
būna, jog Henris užsisklendžia savyje, bet šį sykį ta tyla kelia nerimą. 
Henriui būtina klausytis radijo. Pirmiausia įsijungia La Rivjerą, po to per- 
jungia KDSU, tada Milvokį, netgi Čikagą, Denverį, Sent Liuisą... jei tik 
leidžia oro sąlygos. Ir būtinai visu garsu. Šiandien viskas kitaip. Henris 
sėdi pritilęs, susidėjęs ant kelių rankas. Galiausiai, kai iki jo namų lieka 
maždaug dvi mylios, ištaria: 

- Šiandien apsiesime be Dikenso, Džekai. Ketinu iškart gultis į lovą. 

Negyvas, bedvasis jo balsas sutrikdo Džeką. Tokiu balsu niekada 
nekalbėjo nei pats Henris, nei jo radijo personažai. Tai balsas nukaršusio 
senio, viena koja esančio karste. 

- Aš irgi, - sako Džekas, tikėdamasis, jog intonacijos neišduoda jo 
susirūpinimo. Bet Henrio taip lengvai neapgausi, jis girdi bet kokį balso 
niuansą. 

- Leisk paklausti, ką tu sugalvojai Griausmingam penketui? 

- Dar tiksliai nežinau, - sako jis; 1r nuovargis sutrukdo Henriui su- 
prasti, jog bičiulis kalba netiesą. Jis ketino Uostytoją su jo vaikinais pa- 
siųsti ieškoti to keisto namo, apie kurį kalbėjo Poteris. Ir Henrio jis no- 
rėjo paklausti, ar šis ką nors girdėjęs apie vadinamąjį Juodąjį namą, 
esantį kažkur Frenč Lendingo apylinkėse. Ne dabar, žinoma. Dabar Hen- 
ris per daug pavargęs. Galbūt rytoj. Beje, Henris gali būti puikus infor- 
macijos šaltinis. 

- Ar kasetė pas tave? 

Henris parodo kasetę su Žvejo, skambinusio telefonu 911, balso 
įrašu, ir vėl ją paslepia kišenėje. 

- Taip, bet nemanau, jog šįvakar turėsiu jėgų klausytis vaikų žudiko 
balso. Net jeigu tu panorėsi klausytis drauge su manim. 

- Man tiks rytoj, - sako Džekas tikėdamasis, kad delsimas nesuda- 
rys sąlygų pražudyti dar vieno vaiko gyvybę. 

- Tavo balsas skamba neįtikinamai. 

- Taip, - sutinka Džekas, - bet tavo atbukusi klausa dabar gali duoti 
daugiau žalos negu naudos. 

- Vos atsikėlęs iš ryto pasiklausysiu. Pažadu. 

Henrio namas atrodo toks vienišas, dega tiktai vienas žibintas prie 
garažo. 

- Henri, ar aš tau nereikalingas? 

- Ne, - atsako tas. Ne taip įtikinamai, kaip Džekui norėtųsi. 

- Šiandien jokios Žiurkės, - priduria Džekas. 

- Sutinku. 

- Ir jokių Šeikų, Šeikų, Šeikų. 

Henrio lūpos išsišiepia. 

- Pasakysiu tau atvirai. Šiandien nebus ir Džordžo Retbano, rekla- 
muojančio ševrolė saloną Frenč Lendinge, kur pačios geriausios kai- 
nos... Iškart į lovą. 

- Ir aš taip pat. 


Tačiau gerą valandą pasivoliojęs lovoje, Džekas negali užmigti. Vei- 
dai bei balsai juda galvoje tarsi pakvaišusios laikrodžio rodyklės... ar ka- 
ruselės arkliukai ištuštėjusiame pramogų parke. 

Tenzė Freno: "Išveskite monstrą, kuris nužudė mano mergaitę." 

Uostytojas Sent Pjeras: "Pažiūrėsime, kaip klostysis įvykiai". 

Džordžas Poteris: "Šitas mėšlas patenka į vidų ir išlieka. Manau, vi- 
sai jo atsikratyti neįmanoma." 

Ir Spidis, balsas iš tolimosios praeities, pasigirdęs telefonu: "Sveikas, 
Keliaujantis Džekai... pasakysiu tau kaip policininkas policininkui... ma- 
nau, tau reikia pažvelgti į šefo Deilo Hilbertsono vonią. Ir tuojau pat." 

Būtent. 

Ir dažniau už kitus - Džudės Maršal balsas: "Nereikia sakyti, jog pa- 
siklydau bei nežinau, kaip sugrįžti atgal... reikia eiti pirmyn." 

Eiti pirmyn? Bet kur eiti? 

Galiausiai jis pakyla, pasiima pagalvę ir išeina į prieangį. Naktis šilta. 
Paskutinius rūko likučius išsklaidė rytų vėjelis. Džekas leidžiasi laipte- 
liais žemyn, jis tik su vienais apatiniais. Nesinori pasilikti prieangyje, čia 
jis rado tą baisų "siuntinį". 

Jis praeina pro pikapą, pro paukščių lesyklėlę... toliau į laukus. Virš 
galvos milijardai žvaigždžių. Žolėje čirškia cikados. Jo išmintas žolėje 
takelis dingsta. Bet galbūt jis atėjo į lauką per kitą vietą... 

Džekas gulasi ant nugaros, pasideda po galva pagalvę, žiūri į dangų. 
"Pabūsiu čia truputį, - galvoja jis. - Pabūsiu, kol tie balsai išnyks iš ma- 
no galvos. Pabūsiu." 

Sulig ta mintimi jis pradeda snausti ir užmiega. 

Virš jo galvos žvaigždžių raštas keičiasi. Jis stebi susidarant naujus 
žvaigždynus. Kas ten dabar toje vietoje, kur seniau buvo Grįžulo Ratai? 
Šventasis Opopanaksas? Turbūt. Džekas girdi malonų girgždėjimą ir ži- 
no, jog tai vėjo malūnas, kurį jis matė tokį pat gražų rytą prieš... tūks- 
tantį metų. Jam nėra reikalo pakėlus galvą ieškoti savo namo, jis ir taip 
žino pamatysiąs tenai tik daržinę. 

Girgžt... girgžt... girgžt: tas pats rytų vėjas suka plačius vėjinio 
malūno sparnus. Tik dabar kur kas malonesnis, švaresnis. Džekas pa- 
liečia savo apatinius ir jaučia grubų audinį. Šitame pasaulyje apatiniai 
visai kitokie. Ir jo pagalvė pasikeitė. Porolonas virto žąsų plunksnomis, 
pagalvė pasidarė dar minkštesnė. Kur kas patogiau. 

- Aš jį sučiupsiu, Spidi, - šnabžda Džekas naujiems prieš jį atsivėru- 
siems žvaigždynams. - Bent jau pamėginsiu... 

Jis miega. 

Atsibunda ankstų rytą. Vėjas nurimo. Kyla saulė, rausvai nudažyda- 
ma horizontą. Kūnas nutirpęs, drėgnas nuo rasos. Vėjo malūno nesigir- 
di, bet Džeko tai nestebina. Vos tik atmerkęs akis, jis suvokia vėl esan- 
tis Viskonsine. Jis dar kai ką žino: galima sugrįžti. Bet kuriuo momentu. 
Iš tikrojo Kaulio į paralelų Kaulį... persikelti labai paprasta. Tas atradi- 
mas jį ir džiugina, ir baugina. 

Džekas atsikelia. Jo basos kojos žengia link namų, rankos spaudžia 
pagalvę. Regis, kokia penkta valanda ryto. Reikia pamiegoti bent tris va- 
landas. Kildamas laipteliais paliečia trumpikes. Nors oda drėgna, trum- 
pikės beveik sausos. Tą nakties dalį, kurią Džekas praleido po atviru 
dangumi, trumpikių ant jo kūno nebuvo, jos buvo pasilikusios kitoje re- 
alybėje. 

- Opopanakso Žemėje, - pasako Džekas ir įeina į savo namus. 

Kai aštuntą ryto jis nubunda, saulės spinduliai nekantriai skverbiasi 
pro langą. Džekas pasirengęs patikėti, kad jo kelionė tebuvo sapnas. 

Bet sielos gilumoje Žino, jog tai netiesa. 


18 skyrius 


Ar pamenate televizininkų furgonus, atvažiavusius prie policijos 
nuovados? Ir Vendelo Grino mėginimą vesti minią paskui save, kurį 
nutraukė patrulio Chrabovskio žibintuvėlis? Pamenate smūgį, 
nokautavusį ir užčiaupusį laikraštininką? Tuomet furgonuose sėdėję re- 
porteriai, žinoma, nesnaudė. Jie juk žino savo darbą. Ir iš pat ryto be- 
protiški vakar-dienos įvykiai užplūsta visos valstijos televizijos ekranus. 
Ir net tolimiausių užkampių gyventojai rytą pakelia galvas nuo avižienės, 
kiaušinienės, sklindžių ar bandelių ir mato, kaip nedidukas įsiutęs poli- 
cininkas trinktelėjęs kažkokiu kietu buku daiktu nutraukia karjerą aukš- 
taūgio tvirto žurnalisto, kurio specializacija jau seniai tapo demagogija. 
Ir, žinoma, šitas reportažas ypač sudomino Frenč Lendingo bei aplinki- 
nių rajonų gyventojus. 

Apgalvodamas šios dienos veikos planą, Džekas Sojeris irgi mato 
televizoriaus ekrane vakarykščių įvykių kroniką. Jis tikisi, jog dabar 
Deilas Hilbertsonas apsvarstys galimybę vėl sugrąžinti Arnoldą Chra- 
bovskį į tarnybą. Jis pernelyg minkštos širdies ir neatsispirs Patrakėlio 
Vengro prašymams, o po vakarykščių įvykių ir aklas mato, jog Chra- 
bovskis kreipsis į policijos viršininką su tokiu prašymu. Džekas taip pat 
tikisi, kad pagaliau Vendelas Grinas bus atleistas. Šlykštus tipas. Žurna- 
listai neturėtų patys save įvelti į savo reportažus, o Vendelas atvirai rei- 
kalavo kraujo tarsi koks vampyras. Bet, ką gali žinoti, galbūt Vendelui 
pavyks išsisukti, galbūt ir toliau jis bus pagrindinė kliūtis... Juk leisti 
miglą į akis - jo profesija. Galvoja Džekas ir apie keistą senį, klaidžiojan- 
tį "Nelsono" viešbučio koridoriais. 

Tai buvo Žvejys. Pagaliau jis įgavo konkretų pavidalą. Senis... mė- 
lynas chalatas, viena šlepetė geltonais bei juodais dryžiais... tarsi kama- 
nė. Endis Railsbekas dar pagalvojo, jog tas senis galėjo čia atklysti iš 
"Makstono senelių namų". "O idėja visai verta dėmesio, - mąsto Soje- 

ris. - Jei Čarlzas Bernsaidas padėjo į Poterio spintą tas nuotraukas, 
"Makstonas" jam ideali slėptuvė. 

Vendelas Grinas taip pat žiūri naujienų laidą savo viešbučio kamba- 
ryje. Negali atplėšti akių nuo ekrano, jį užplūsta jausmų audra: pyktis, 
gėda, pažeminimas... Skausmas skrandžio srityje, ant galvos kumščio 
dydžio guzas. Grinas mato, kaip šitas apgailėtinas faras sėlina prie jo su 
žibintuvėliu rankoje, ir jo pirštai nervingai panyra į tankius garbanotus 
plaukus bei liečia guzą. Pomidoro dydžio... Ir, regis, tuojau pat sprogs. 
Dar gerai, kad apsieita be smegenų sukrėtimo. Šitas neūžauga šūdžius 
galėjo jį užmušti! 

Žinoma, gal ir jis kiek persistengė, peržengė profesinės etikos ribą. 
Bet tik vos vos. Jis juk ne idealus žurnalistas. O kas dabar idealus? O 
vietiniai televizininkai tuoj nusprogs, bežarstydami pagyras Sojeriui. 
Šlykštu žiūrėti. Kas buvo pagrindinis Žvejo reikalų specialistas ? Kas die- 
na dienon pasakojo skaitytojams viską, ką tik jiems norėjosi sužinoti? 
Kas kiekvieną rytą išeidavo į priešakines fronto linijas. Kas sugalvojo 
monstrui tokią pravardę? Ne šitie bukagalviai Steisai ir Bakai... Atseit re- 
porteriai. Jie tegali šypsotis į kamerą, demonstruodami puikų dantistų 
darbą. O jis, Vendelas Grinas, vietinės spaudos legenda, jis žvaigždė, 
žurnalistikos gigantas. Vakarų Viskonsine tokių niekada nebuvo ir tur- 
būt nebus. Netgi Medisone, tardami Vendelo Grino vardą, turi omenyje 
kokybės ženklą. O jeigu taip... palaukite, kol galiausiai Žvejys ant krau- 
ju aplaistytų pečių atneš jį iki garbingos Pulitcerio premijos. 

Taip, pirmadienio rytą jam teks nuvykti į redakciją ir nuraminti re- 
daktorių. Ne pirmas 1r ne paskutinis kartas. Geri reporteriai - tiražo ga- 
rantas. Tokia realybė. Įėjęs į redaktoriaus kabinetą, jis pasakys: "Tai die- 
nos sensacija. Ar yra koks nors kitas žmogus, galintis adekvačiai ją nu- 
šviesti?" Ir po dešimties minučių redaktorius vėl bus kaip šilkinis. Tada 
Vendelas užsuks į "Golcą" pas Fredą Maršalą. Vienas patikimas šaltinis 
pranešė, jog Maršalas turi svarbios informacijos apie dingusį sūnų, ga- 
limai ketvirtą Žvejo auką. 

Tuo metu Arnoldas Chrabovskis, didvyris savo žmonos Polos aky- 
se, patenkintas žiūri informacinę laidą ir mąsto apie tai, jog dabar pats 
metas paskambinti policijos viršininkui bei paprašyti sugrąžinti jį į darbą. 
Žmona jo sprendimui pritaria. 

Deilas Hilbertsonas galvoja apie tai, kur jam rasti Džordžą Poterį ir 
dar kartą mato ekrane epizodą, kur Chrabovskis "nukerta" įkyrų repor- 
terį. Jam kyla mintis sugrąžinti Arnoldą į ankstesnį darbą. Smogė žmo- 
gus iš dūšios. Tas smūgis iškart pakėlė Deilui nuotaiką... 

Vanda Kinderling, apie kurią mes jau buvome šiek tiek užsiminę, savo 
mažame namelyje, stovinčiame atokiau nuo plento, klausosi radijo. Kodėl 
ji klausosi radijo? Prieš keletą mėnesių moteriškei iškilo dilema: apmokėti 

kabelinės televizijos sąskaitą ar nusipirkti butelį degtinės "Aristokratas". Ir 
Vanda pakluso širdies šauksmui... žinoma, televizijos nenaudai. O be ka- 
belinės televizijos ekrane tik blankus vaizdas bei trukdžiai. Vanda niekuo- 
met nemėgo Steisio ir Bako. Nemėgo ir kitų ekrane šmėžuojančių išsi- 
čiustijusių, savimi bei gyvenimu patenkintų veidų. Ypač rytinių Žinių ve- 
dėjų. Vanda neteko visko. Tai vis tas išsišokėlis Džekas Sojeris, apkaltinęs 
jos vyrą žiauriais nebūtais nusikaltimais. Sojeris sugriovė jos gyvenimą, ir 
Vanda neketino to pamiršti bei atleisti kaltininkui. 

Šitas žmogus įviliojo jos vyrą į spąstus. Pakišo jį. Suteršė gerą jo 
vardą, įgrūdo į kalėjimą... Moteriškė piktdžiugiškai viliasi, jog policija 
niekada nesugaus Žvejo. Taip jiems ir reikia. Gaus ko nusipelnę. "Kovo- 
je prieš tuos prakeiktus farus, tinka bet kokios priemonės, - galvoja mo- 
teris. - Žvejys - tai bausmė, atpildas jiems. Ir tegul sau tas Zvejys žudo 
vaikus... šimtais, tūkstančiais. O po to tegul ir tėvus. Jos vyras Tornis 
negalėjo nužudyti tų kekšių Los Andžele. Zmogžudystės buvo įvykdytos 
iš seksualinių paskatų, o Tornio seksas nedomino. Visos jo kūno dalys 
atrodė normaliai, išskyrus vyrišką organą: jo daikčiukas tebuvo mažojo 
pirštelio dydžio. Ką ten kalbėti apie seksą. O štai Sojeris... Juk jis gyve- 
no Los Andžele, galbūt pats nužudė tas kekšes, o apkaltino vargšą jos 
vyrą?" 

Reporteris vis žavisi, vis giria buvusio leitenanto Sojerio veiksmus 
tą lemtingą vakarą, todėl Vanda, šnypšdama iš pykčio, griebia nuo sta- 
liuko stiklinę ir dideliu degtinės gurkšniu mėgina užgesinti įsiliepsnojusią 
viduriuose ugnį. 

Gorgas, kuriam turbūt pats metas užsukti pas Vandą (moteris jį 
sutiktų išskėstomis rankomis), naujienų nežiūri ir radijo nesiklauso. Jis 
dabar yra toli nuo čia - Užribyje. 

Čarlzas Bernsaidas guli savo lovoje "Makstono" centre bei mėgau- 
jasi sapnais. Ne, ne savo sapnais, o visai kitos būtybės, iš kito pasaulio, 
kurio jam niekada neteks pamatyti. Apsikarstę skarmalais sulysę vaikai 
basomis kruvinomis kojomis žengia pro liepsnos liežuvius, suka milži- 
niškus ratus, tie savo ruožtų suka dar didesnius ratus, maitinančius 
energija naikinimo variklius, kylančius į juodą kruviną dangų. Ore tvyro 
aitrus įkaitinto metalo kvapas, dvokia kažkuo, primenančiu drakono šla- 
pimą... ir beviltiškumu. Panašūs į driežus didžiuliai, i11gauodegiai demo- 
nai plaka vaikus. Bildesys, traškesys, dundėjimas plėšo ausų būgnelius. 
Tokie geriausio Bernio draugo bei jį mylinčio šeimininko sapnai. Ir senį 
jie, suprantama, džiugina. | 

Praeiname "Saulutės" korpuso koridoriumi, pro jaukų holą bei mažą 
priėmimo kambarį, kur stovi Rebekos Vailes stalas, ir užsukame į Mtit- 
ruolio Makstono kabinetą. Jį domina kur kas labiau proziškos proble- 
mos. Nedidelis televizorius rodo, kaip karikatūriškai mažas faras Chra- 

bovskis taikliu smūgiu paguldo ant asfalto reporterį Vendelą Griną, bet 
Mitruolio tas neužmirštamas reginys nejaudina. Jis turi surasti trylika 
tūkstančių dolerių, kuriuos pralošė lažybininkui, tačiau teturi tik pusę 
reikalingos sumos. Vakar žavioji Rebeka buvo nuvykusi į Milerį ir nuė- 
mė nuo sąskaitos didžiąją pinigų dalį. Jis dar gali panaudoti savo du 
tūkstančius, bet reikia dar šešių "gabalų". Vadinasi, teks iš peties padir- 
bėti su buhalterinės apskaitos knygomis. Laimei, šis užsiėmimas Mit- 
ruoliui patinka, tai savotiškas jo hobis. Ir dabar, gilindamasis į doku- 
mentus, apsvarstydamas visus įmanomus variantus, jis jau mato ryškė- 
jančias kai kurias galimybes... 

Juk Mitruolis ir atėjo į šitą verslą visų pirma dėl to, kad galėtų netruk- 
domas vogti. Juk taip? Tik mis Vailes teikiamos seksualinės paslaugos ir 
sukčiavimas suteikia šitam vyriškiui tikrą džiaugsmą. Netgi pavogtų pini- 
gų kiekis neturi ypatingos reikšmės - džiugina pats procesas. Jo kompiu- 
teryje dviguba buhalterija. Jis be vargo gali nuimti pinigus nuo kompani- 
jos sąskaitos, nesukeldamas auditorių įtarimo, nors po mėnesio jie turi at- 
likti patikrinimą. O jeigu auditoriai pareikalaus duomenų apie pajamų judė- 
jimą per bankų sąskaitas, jis turi du ar tris dėmesį nukreipiančius manev- 
rus, kuriais gali pasinaudoti. Žinoma, gaila, jog patikrinimas įvyks taip 
greitai. Turėdamas daugiau laiko, Makstonas galėtų užlopyti visas skyles. 
"Prarasti trylika tūkstančių - ne tokia jau didžiulė bėda, - mąsto Mitruolis. 
- Negerai, kad jis prašvilpė pinigus netinkamu momentu." 

Ir Mitruolis sėdasi prie kompiuterio, pasirengęs duoti jam atitinka- 
mas komandas. 


Gal imkime ir persikelkime iš vienos beprotystės formos į kitą? Po 
to, kai priekabų aikštelės "Atostogos" savininkas drebančia ranka paro- 
do Džekui, kur gyvena Tenzė Freno, Sojeris pasuka savo pikapą prie 
labiausiai apleisto namo ant ratų. Prie dviejų pirmųjų namų auga gėlės, 
o prie trečiojo - ryškiai žalias stogelis, po kuriuo stovi stalas bei plasti- 
kinės kėdės. Jų gyventojai bent kiek pamėgino papuošti savo gyvena- 
mąją aplinką. Ko niekaip nepasakysi apie ketvirtąjį namelį. Aplink jį tik 
ištrypta žemė bei piktžolės. Užtamsinti langai. Namelis apgaubtas bevil- 
tiškumo, apatijos, nuosmukio aura. Jis net atrodo skirtingai nuo kitų. 
Nelaimė tarsi pakeitė jį, kaip pakeičia žmogaus išvaizdą. Džekas sustoja, 
išlipa iš automobilio ir jo abejonės dar sustiprėja. Dabar jis net suabejo- 
ja, ar apskritai buvo verta čia atvažiuoti. Jis staiga suvokia negalintis 
niekuo padėti Tenzei... nebent tik pagailėti jos, paguosti... ir jam suspau- 
džia širdį. Vyriškis nenori eiti į šitą namą, tačiau neturi pasirinkimo. Tik 
pirmyn... Štai kilimėlis prie durų, pats paprasčiausias kilimėlis, tarsi 
atsisveikinimas su realybe... Sojeris pakyla laiptais ir pabeldžia į duris. 
Nė garso. Gal moteris miega ir neturi jokio noro atsibusti? Jis supranta, 

pritaria tokiems Tenzės pojūčiams. Kad taip kokią savaitę galima būtų 
neišlipti iš lovos. Kovodamas su noru apsisukti bei eiti šalin, Džekas dar 
kartą beldžia ir sako: 

- Tenze, ar jūs atsibudote? 

- Kuria prasme? - pasigirsta iš vidaus moteriškas balsas. 

- Atsibudote? Aš - Džekas Sojeris. Mudu matėmės vakar vakare. Aš 
padedu policijai 1r sakiau jums, kad šiandien užeisiu. 

Jis girdi prie durų artėjančius žingsnius. 

- Ar jūs tas vyriškis, kuris man padovanojo gėlių? Toks simpatiškas. 

- Taip, tai aš. 

Spragteli užraktas, pasisuka rankena. Durys vos prasiveria, pasiro- 
do išblyškęs veidas bei spindinti akis. 

- Tai jūs. Užeikite, tik greitai. - Ji kiek atsitraukia, kad Džekas galėtų 
pralįsti pro plyšį. Vos tik jam įžengus, durys vėl užsitrenkia ir užsirakina. 

Viduje tamsu, tik pro užuolaidas kažkiek skverbiasi šviesa. Viena 
blanki lempa dega virš kriauklės, kita stovi ant nedidelio staliuko. Šalia 
jos - butelis kavos likerio, nešvari stiklinė bėi albumas. Į šviesos ratą pa- 
tenka pusė prie stalo stovinčios kėdės. Tenzė pasitraukia nuo durų, ji 
jau šalia Džeko. Pakelia galvą, rankomis paremia smakrą. Apsiblausęs 
moters žvilgsnis Džeką baugina. Jis nežino, ką jai pasakyti. 

- Gal norite atsisėsti? - svetingu rankos mostu Tenzė rodo į kėdę su 
aukštu atlošu. 

- Jei neprieštaraujate... 

- Kodėl turėčiau prieštarauti? Aš atsisėsiu ant savo kėdės, todėl jūs 
galite užimti šitą. 

- Dėkoju. - Džekas sėdasi stebėdamas, kaip moteris vėl grįžta prie 
durų ir tikrina, ar jas užrakinusi. Įsitikinusi, jog durys saugiai užrakin- 
tos, ji šypsosi ir gracingai, kaip tikra balerina, eina prie savo kėdės. 
Džekas klausia: - Jūs ko nors bijote, Tenze? Kažkas gali čia ateiti? 

- Taip. - Moteris pasilenkia, suraukia antakius. - Bet tai ne žmogus. 
Ir aš niekada neleisiu jam užeiti į mano namus. O jus aš visada įsileisiu, 
nes esate labai mielas bei padovanojote man nuostabias gėles. Ir dar - 
jūs labai gražus. 

- Jūs nenorite įsileisti į namus Gorgo. Jūs jo bijote? 

- Taip, - tiesiai atsako Tenzė. - Ar norite arbatos? 

- Ne, dėkoju. 

- O aš truputį išgersiu. Tai labai gera arbata. Tik kvepia kaip kava. 
- Moteris kilsteli antakius, klausiamai žvelgia į jį. Džekas papurto galvą. 
Nepakildama nuo kėdės, ji įsipila kavos likerio, pastato ant stalo butelį. 
Dabar Džekas mato, jog ant jos stiklinės žavusis šuniukas Skubis Dū. Ji 
gurkšteli likerio. - Paklausykite, o jūs turite draugę? Aš galėčiau būti jū- 

sų draugė, jei ir toliau dovanotumėte man gėles. Pamerkiau jas į vazą. 
Matote? 

Ant staliuko stiklainyje pamerktos stovi nulinkusios lelijos. Be Te- 
ritorijų jų gyvenimas trumpas. Šitame pasaulyje tiek bjaurasties, kad su 
ja lelijos nepajėgios susidoroti. Viskas, ką lelijos gali duoti gero šitam 
pasauliui, greitai jame ištirpsta. Tenzė laikosi tik dėka stebuklingų lelijų 
iš Teritorijų atnešto aromato. Kai tik jis visiškai išnyks, moterį praris be- 
protystė. Džekas įsitikinęs, jog beprotystę Tenzei pasiuntė Gorgas. 

- Aš turiu draugą, bet jis man nėra svarbus. Tai Lesteris Munas. 
Uostytojas bei jo vyrukai Lesterį vadina Dvokiančiu Sūriu. Net nežinau 
kodėl. Kai jis negirtas, nuo jo visai nedvokia. 

- Papasakokite man apie Gorgą, - prašo Sojeris. 

Tenzė vėl siekia stiklinės su likeriu. Susiraukia. 

- Nemalonu apie jį kalbėti. 

- Man reikia kuo daugiau apie jį sužinoti. Jei man padėsite, pasirū- 
pinsiu, kad daugiau jis jums nedrumstų ramybės. 

- Tikrai? 

- Ir savo pasakojimu padėsite man surasti žmogų, nužudžiusį jūsų 
dukrą. 

- Nenoriu dabar apie tai kalbėti. Man labai liūdna. - Laisva ranka 
moteris nupurto nuo kelių nematomus trupinius. Veidas persikreipia, 
keičiasi jo išraiška. Akimirka - ir priešais Džeką atsiranda apimta nevil- 
ties, bejėgė moteris, kuri bet kuriuo momentu gali nugrimzti į beprotys- 
tės gelmes. 

- Ar Gorgas panašus į žmogų, ar dar į kažką? 

Tenzė purto galvą. Ji kiek susitvardė, vėl pajėgia ignoruoti savo tik- 
ruosius jausmus. 

- Jis neatrodo kaip žmogus. Nieko panašaus. 

- Sakėte, jog tą plunksną, kuri kyšojo iš už jūsų diržo, davė Gorgas. 
Ar jis atrodo kaip paukštis? 

- Jis ne tik atrodo, jis ir yra paukštis. Ir žinote koks? - Tenzė pasi- 
lenkia į priekį. Tai ne jos veidas, o šešiametės mergaitės, ketinančios at- 
skleisti pačią baisiausią pasaulyje paslaptį. - Varnas. Štai kas jis toks. 
Didžiulis senas varnas. Visas juodas, tik neblizga. - Jos akys tokios 
rimtos. - Jis atėjo iš ten, kur amžinai viešpatauja naktis. Tai eilutės iš ei- 
lėraščio, kurį mes mokėmės devintoje klasėje. Ji buvo uždavusi mano 
mokytoja misis Normandi. Tai Edgaro Po eilėraštis "Varnas". 

Tenzė atsitiesia. Ji patenkinta, kažkam atskleidusi savo praeities pa- 
slapti. Akyse - nesveikas blizgesys. 

- Ta vieta, kur amžinai karaliauja naktis... tai nėra šio pasaulio dalis, 
- tęsia moteris. - Jūs tai žinote? Ji yra už mūsų pasaulio ribų. Jums rei- 
kia surasti duris, jei norite tenai patekti. 

Džekas staiga pasijunta taip, tarsi kalbėtųsi su Džude Maršai, tik tai 
Džudė, netekusi dvasinių lobių bei praradusi neįtikėtiną drąsą. Juk šios 
savybės ir išgelbėjo ją nuo tikros beprotystės. Kai tik jis prisimena Džu- 
dę, kyla nenumaldomas noras vėl su ja pasimatyti, nes ta moteris - vie- 
nas iš svarbiausių dėlionės fragmentų, kuriuos jis mėgina sudėlioti į ben- 
drą piešinį. Ji turbūt raktas, bet kartu ir durys, kurias reikia tuo raktu 
atrakinti. Džekui norisi ištrūkti iš slogios aplinkos Tenzės draugijoje, ati- 
dėti susitikimą su Griausminguoju penketu ir dumti plentų Ardeno link, 
kur atskirtame nuo išorinio pasaulio D skyriuje surado laisvę švytinti ža- 
vioji Džudė Maršal. | 

- Bet aš neketinu ieškoti tų durų, nes visai neturiu noro tenai patekti, 
- tęsia Tenzė. - Ten, kur visada viešpatauja naktis... tai bloga vieta. Per- 
nelyg daug ugnies. 

- Iš kur jūs žinote? 

- Man parodė Gorgas, - paslaptingai šnabžda Tenzė. Jos žvilgsnis 
nuo Džeko vėl nuklysta prie Skubio Dū stiklinės. - Gorgas mėgsta ug- 
nį. Tik ne todėl, kad prie jos šilčiau - ji viską degina, ir Gorgui tai patin- 
ka. Jis sakė... - Ji kraipo galvą, priglaudžia stiklinę prie lūpų, bet nege- 
ria. Pakreipia stiklinę ir laižo skystį. Jos žvilgsnis vėl susiranda Džeko 
akis. - Manau, jog mano arbata stebuklinga. 

Džekas mintyse atsidūsta. Jam gaila praradusios sveiką nuovoką 
moters. 

- Čia negalima verkti, - pastebi Tenzė. - Tavo veidas toks, jog, regis, 
netrukus pravirksi. Bet čia negalima. Mano buvusi mokytoja misis Nor- 
mandi neleidžia. Bet tu gali mane pabučiuoti. Ar nori pabučiuoti mane? 

- Žinoma, noriu. Bet misis Normandi ir bučiuotis neleidžia. 

- Gaila. - Tenzė vėl laižo likerį liežuviu. - Mudu galėsime pasibu- 
čiuoti vėliau, kai ji išeis iš kambario. Ir tu galėsi mane apkabinti, kaip tai 
daro Lesteris. Ir daryti su manimi viską, ką daro jis. 

- Ačiū, - atsako Džekas. - Tenze, ar gali pasakyti, ką dar tau porino 
Gorgas? 

Ji pakreipia galvą, atkiša lūpas, po to vėl įtraukia. 

- Jis sakė atėjęs šičia pro ugnies angą. Sakė, kad aš motina, todėl 
turinti padėti savo dukrai. Eilėraštyje jos vardas buvo Linora, bet tikra- 
sis mano dukros vardas Irma. Ir dar jis pasakė, jog piktas senis surijo 
jos koją, bet aš manau, jog mano mergaitei nutiko kažkas dar blogiau... 

Porai sekundžių Tenzė dingsta, pasislepia už sustingusio negyvo 
veido: prasižiojusi, nemirksinčios akys. Po to vėl sugrįžta. Ji primena at- 
gijusią statulą. Balsas vos girdimas: "Jis iš manęs reikalavo pribaigti šitą 
senį, atsikratyti jo visiems laikams, bet jūs man padovanojote lelijas, ir 
aš supratau, jog tas senis - ne žudikas. Juk taip?" 

Džekui norisi šaukti. 

- Jis tvirtino, jog Irmai galėjo nutikti kai kas dar blogiau, - šnabžda 
Tenzė, - bet nepasakė kas būtent. Tik parodė. Kol aš žiūrėjau, jaučiau, 
kaip dega mano akys. Bet matyti vis tiek galėjau. 

- Ir ką jūs pamatėte? 

- Kažką didelį, sukurtą iš ugnies, - pasakoja moteris. - Kylantį aukš- 
tyn. - Ji nutyla, kūnu nubėga šiurpuliukai. - Bet Irma ne ten. Ji mirė, ir 
pasiutęs senis surijo jos koją. Jis man išsiuntė laišką, tačiau aš jo nega- 
vau, todėl Gorgas man jį perskaitė. Nenoriu kalbėti apie tą laišką. - Ji 
primena mažą mergaitę, kuri kažką išgirdo ir dabar mėgina tuos gan- 
dus apipinti savo fantazija. Po to tarp Tenzės bei jos prisiminimų nusi- 
leidžia širma, ir moteris vėl sugrįžta į realybę. Džekui sugelia širdį pagal- 
vojus, kas jai nutiks, kai lelijos visai nuvys. 

- O dabar, jei neketini manęs bučiuoti, tau metas išeiti. Noriu pabūti 
viena. 

Nustebintas netikėto Tenzės ryžtingumo, Džekas pakyla, ketinda- 
mas pasakyti jai ką nors mandagaus... beprasmiško. Moteris ranka pa- 
rodo į duris. 


Išorėje oras atrodė tirštas nuo nemalonių kvapų bei nematomų che- 
minių junginių. Lelijos iš Teritorijų turėjo daugiau galybės, negu Džekas 
tikėjosi - jos išvalė ir kiek praskaidrino orą vargšės Tenzės namuose. Že- 
mė po Džeko kojomis suminta, o atmosfera prisotinta kartėlio. Vyriškis 
prisiverčia kvėpuoti, bet kiekvienas įkvėptas oro gurkšnis padeda jam 
lengviau prisitaikyti prie šito pasaulio. Tai juk jo pasaulis, nors pastaruoju 
metu jis ir atrodo užnuodytas. Jis tenori vieno: kuo greičiau 93 -iuoju 
plentu pasiekti Džudės Maršal pamėgtą apžvalgos aikštelę, po to prava- 
žiuoti Ardeną, pasukti į automobilių stovėjimo aikštelę, įeiti pro ligoninės 
duris... ir galiausiai vėl Žiūrėti į gyvybingą bei žavią Džudę Maršal. 

Jam netgi atrodo, kad jis myli tą moterį. Gal taip ir yra? Žino, jog be 
jos negali: Džudė - jo durys bei jo raktas. Moteris, kuri jam reikalinga, 
kito, labai puikaus vyro žmona. Na, tai kas? Jis juk neketina jos vesti, 
net mylėtis su ja nesirengia. Džekui pakanka būti šalia jos ir stebėti, kas 
atsitiks. O kad kažkas būtinai atsitiks, jis tuo įsitikinęs. Tik kai mėgina 
tai įsivaizduoti, mato byrančias ant jo mažytes raudonas plunksneles... 
nors tikisi išvysti visai ką kita. 

Viena ranka Sojeris atsiremia į automobilį, kita - daro dureles. Ir 
durelės, ir automobilio sienelė nudegina delnus, jis kūrį laiką purto ran- 
kas. Galiausiai įlipa į pikapą. Sėdynė taip pat įkaitusi. Jis nuleidžia stiklą, 
liūdnai pastebi: sugrįžta įprasti pasaulio kvapai. Oras kvepia puikiai. 
Kvepia vasara. Tai kur jam dabar važiuoti? "Įdomus klausimas", - pa- 
mano Džekas, bet išvairavęs į plentą bei nuvažiavęs ne daugiau nei šim- 
tą pėdų, pamato priešais save "Send" barą ir net nedvejodamas pasuka 

į stovėjimo aikštelę. Pastebi didžiulį klevą ir pastato jo pavėsyje automo- 
bilį. Aikštelėje tik dvi mašinos. 

Sojeris žiūri į laikrodį. Dvidešimt minučių po vienuoliktos. Jis alka- 
nas. Pusryčiai buvo kuklūs, o po jų praėjo jau trys valandos. Ši diena 
žada būti ilga. O kodėl nepavalgius, belaukiant susitikimo su baikeriais? 

Šalutinės baro durys atveda jį į koridorių, kuriame įrengti tualetai. 
Iš koridoriaus jis patenka į ilgą stačiakampę salę. Iš vienos pusės - spin- 
dintis baro prekystalis, iš kitos - kabinos, atskirtos viena nuo kitos me- 
dinėmis pertvaromis. Viduryje du didžiuliai bilijardo stalai, tarp jų, ar- 
čiau sienos, stovi muzikinis automatas. Priekyje, aštuonių ar devynių 
pėdų aukštyje, pakabintas televizorius. Jo ekranas didelis, todėl puikiai 
matosi ir nuo baro prekystalio. Rodo reklamą, tačiau garsas silpnas, to- 
dėl nesigirdi, kokį produktą reklamuoja. Džeko akims prireikia keleto 
minučių, kol jos prisitaiko prie švelnaus apšvietimo - gatvėje plieskė 
saulė. Jam įeinant į barą, barmenas (Džekas iškart suvokia, jog tai Les- 
teris Munas, Dvokiantis Sūris) pakelia galvą, bet tuojau pat ir vėl įninka 
į laikraštį "Heroldas", gulintį ant prekystalio. Kai Sojeris atsisėda, jis ir 
vėl kilsteli galvą. Ne toks jau ir baisus tas Dvokiantis Sūris, kaip kad jis 
manė. Balti švarūs marškiniai, apvalus smulkių bruožų veidas, nuskusta 
galva. Jo veide atsispindi profesionalumas bei nepasitenkinimas, būdin- 
gas Žmonėms, jaučiantiems pareigą tęsti šeimos verslą, bet suvokian- 
tiems, jog jie gali pasiekti kur kas daugiau. Intuicija kužda Džekui, jog 
būtent nusivylęs jo veidas ir paskatino baikerius sugalvoti jam tokią 
keistą pravardę. Jis atrodo kaip žmogus, kuris kiekvieną akimirką bai- 
minasi pajusiantis nemalonų kvapą. 

- Ar galiu pas jus užkąsti? - klausia Sojeris. 

- Valgiaraštis priešais jus. - Barmenas parodo į baltą lentelę, kur mag- 
netinėmis raidėmis užrašyti patiekalų pavadinimai. Sūrainiai, mėsainiai, 
dešrelės, sumuštiniai, keptos bulvės... Rankos mostu barmenas tarsi prie- 
kaištauja Džekui dėl jo nedėmesingumo, ir šis pripažįsta savo kaltę. 

- Atleiskite, nepastebėjau. 

Barmenas gūžteli pečiais. 

- Prašau sūrainį su keptomis bulvėmis. 

- Priešpiečius mes patiekiame nuo pusės dvylikos, apie tai aiškiai pa- 
rašyta. Matote? - Dar vienas mostas ranka. Tarsi pašiepiantis. - Bet ma- 
no motina jau virtuvėje. Galiu jai perduoti jūsų užsakymą, ir ji, kai tik pa- 
sirengs darbo dienai, iškart pradės jį gaminti. 

Džekas dėkoja jam, barmenas meta žvilgsnį į televizoriaus ekraną, 
eina prie kampo ir dingsta. Po keleto minučių vėl sugrįžta, klausia Dže- 
ko, ką jis gers. 

- Imbierinį alų, - sako Džekas. 

Žiūrėdamas į ekraną, jis atsuka čiaupą, pripildo bokalą, pastato 
priešais lankytoją. Paima distancinio valdymo pultelį. 

- Tikiuosi, neprieštarausite, jei aš Žiūrėsiu šitą seną filmą. - Jis pa- 
didina garsą, ir Sojeris išgirsta iš ekrano motinos žodžius: "Regis, Smou- 
kis šiandien vėlai pareis. Norėtųsi, jog šitas mažas sukčius išmoktų ne- 
peržengti ribos." 

Dar jam nespėjus pasisukti į ekraną, Lesteris klausia, ar jis prisime- 
na Lili Kavano. 

- Taip, žinoma. 

- Kai buvau mažas, jis man visada patiko. 

- Ir man. 

Džekas iškart atpažįsta filmą. Tai "Dedvudo Galčio baisybės", ko- 
miškas 1950 metų vesternas, kuriame garsus aktorius Bilas Taunsas 
atlieka bailaus kortininko sukčiautojo vaidmenį. Lili Kavano vaidina nuo- 
stabiąją, šmaikščią saliūno "Leizi 8" šeimininkę, čia ir sukasi visas mies- 
telio gyvenimas. Ji pelno pagarbą ir kaubojų, ir prekeivių, ir teisėsaugos 
tarnų, ir dykaduonių, ir kitokio plauko pašlemėkų, kurie kiekvieną vaka- 
rą užsuka į šią įstaigą. Ji priverčia savo klientus palikti prie durų gin- 
klus ir saliūne elgtis padoriai, nors apie šių žmonių geras manieras net 
kalbėti juokinga. Pagal epizodą, kuris dabar rodomas ekrane, Džekas 
nusprendžia, jog filmas jau beveik įpusėjęs. Lili salone viena ir mėgina 
išvaryti į salę įskridusią bitę. 

"Bitė Bičių Karalienei", - pagalvoja Džekas ir nusišypso. 

Ji mėgina susidoroti su įkyruole, pasičiupusi laikraštį, po to - sku- 
durą, šluotą, platų diržą. O bitė kažkokia nesugaunamoji, vis dūzgia, 
zvimbia, skraido nuo prekystalio prie stalo, nuo viskio butelio prie pia- 
nino, laukia, kol moteris priartės ir akimirksniu sprunka iš vietos, vos 
tik "ginklas" artėja prie jos. Epizodo tikslas - sukelti žiūrovams juoką. Ir 
iš tiesų, būdamas šešerių ar septynerių, Džekas juokdavosi iki iškritimo, 
stebėdamas, kaip jo mama niekaip negali pritvoti bitės, nors panorėjusi 
vienu smūgiu pasiektų rezultatą. Vaikystėje jis mamos paklausė, kaip fil- 
mo statytojams pavyksta priversti bitę atlikti tokius triukus. Ir Lili paaiš- 
kino, jog bitė netikra, ji sukurta specialiasiais efektais. 

- Niekaip nesuprantu, kaip jiems pavyksta priversti bitę skristi ten, 
kur jiems reikia, - sako Lesteris, tarsi atspėjęs jo mintis. - Ji ką, dre- 
suota? 

- Iš pradžių jie nufilmavo tik aktorę, - aiškina Džekas, nusprendęs, 
jog Dvokiantis Sūris - visai normalus vaikinas. Ir moka vertinti aktorių 
meistriškumą. O po to, pasitelkus specialiuosius efektus, buvo sukurta 
bitė. Ji netikra. Piešta. Animacija... Bet ekrane sunku atskirti nuo tikros, 
ar ne? 

- O jūs įsitikinęs, kad viskas tikrai taip? Iš kur žinote? 

- Perskaičiau kažkokioje knygoje, - pasako Džekas, norėdamas, 
kad jį paliktų ramybėje. 

Apsivilkęs prabangiu kortininko sukčiautojo kostiumu, į saliūną įeina 
Bilas Taunsas ir gašliu žvilgsniu žiūri į jo šeimininkę, vis dar gainiojančią 
bitę. Lili jo nepastebi. Bitė atsitūpė ant baro prekystalio. Bilo galvoje ro- 
mantiškos mintys, tai išduoda jo eisena. 

"Ko tu šiandien toks ankstyvas, - sako Lili. - Turbūt tau čia patiko?" 

"Mažyte, juk čia pati jaukiausia užeiga į vakarus nuo Misūrio. Pri- 
mena man vietą, kur aplošiau Juodąjį Džeką. Vargšelis. Nežinojo, kada 
reikia paaukoti kortą". 

Triukšmingai zirzdama, nupiešta bitė, prasimanymas prasimanyme, 
atakuoja skrybėlėtą Bilo Taunso galvą. Jo veidas rausta nuo apsimestinio 
siaubo. Jis mosuoja rankomis, pašoka, šaukia. O bitė aplink jį brėžia 
aukštojo pilotažo figūras. Skrybėlė nukrenta nuo galvos, plaukai išsidrai- 
ko. Jis traukiasi arčiau stalo, mosuoja rankomis... galiausiai neria po 
stalu, ieškodamas priedangos. 

Nenuleisdama akių nuo siautėjančios bitės, Lili eina prie prekystalio, 
paima stiklinę ir laikraštį. Atsargiai artėja prie stalo, ant kurio laipioja bitė. 
Prišoka ir uždengia vabzdį stikline. Bitė pakyla nuo stalo, daužosi į stikli- 
nę, ieškodama išėjimo. Moteris pakreipia stiklinę, pakiša po ja laikraštį. Ir 
apverčia jau uždengtą laikraščiu stiklinę. Po to Žiūrovas mato išsigandusį 
kortininką, lendantį iš po stalo, ir Lili, kuri išneša bei paleidžia bitę. 

Už nugaros Džekas išgirsta Lesterio balsą: "Jūsų užsakymas, misteri." 

Džekas valgo ir mėgina užmiršti filmą. Sūrainis puikus, bulvės taip 
pat gerai apkepintos, traškios. O susikaupti bei žiūrėti filmą toliau nela- 
bai sekasi. Esmė ne ta, kad Džekas jį matė daugybę kartų - jam neduo- 
da ramybės Tenzė Freno. Kelia nerimą tai, ką papasakojo moteris. Kuo 
daugiau jis galvoja, tuo mažiau supranta, apie ką kalbama. 

Tenzė tvirtina, jog varnas Gorgas atėjo iš paralelinio pasaulio. Ji ga- 
lėjo turėti galvoje tiktai Teritorijas. Moteris pavadino tą kitą pasaulį vie- 
ta, "kur visada viešpatauja naktis". Pagirtina, jog Tenzė prisimena pos- 
mus iš Edgaro Po eilėraščių, bet tai nėra būdinga Teritorijoms. Gorgas 
pasakė jai, jog visas pasaulis ugnyje, bet toks apibūdinimas netinka net 
Prakeiktoms žemėms. Džekas prisimena Prakeiktas žemes ir traukinį, 
kuris vežė juodu su Racionaliuoju Ričardu per didžiulę raudoną dyku- 
mą. Tenai gyveno keistos būtybės: žmonės-aligatoriai ir paukščiai, kurių 
snapai panašūs į barzdotų beždžionių snukius, bet ten tikrai niekas ne- 
degė. Prakeiktos žemės - tai kažkokios senos katastrofos pasekmė, o 
ne šiuo metu siautėjančių gaisrų. Kaip ten sakė Tenzė? "Kažkas labai 
didelis, sukurtas iš ugnies, kylantis aukštyn." Ką gi ji matė, ką jai parodė 
Gorgas? Panašu į didžiulį degantį bokštą ar aukštą pastatą. Degantis 
bokštas, degantis pastatas degančiame pasaulyje... bet tai ne Teritorijos. 

Per pastarąsias keturiasdešimt aštuonias valandas Džekas du kartus 
lankėsi Teritorijose ir matė tenai vien tik nuostabius dalykus. Sojeris Ži- 
no pagrindinę Teritorijų paslaptį - jos apgaubtos kerais. Tais pačiais ke- 
rais, kuriuos jis pastebėjo supant Džudę Maršal. Ir dėka tų kerų Terito- 
rijos gali daryti stebuklus su žmonėmis. Štai ir jo motinos, puikios ak- 
torės Lili Kavano, gyvybę išgelbėjo kažin koks daiktas, atsivežtas iš Te- 
ritorijų. Todėl, kad Džekas lankėsi tenai, kad jis laikė rankose stebuklin- 
gą Talismaną, žirgų lenktynėse jis niekada neklysta - visada laimi jo pa- 
sirinktas žirgas; jo nupirktų akcijų vertė trigubėja, o lošiant pokerį visa- 
da jam krenta gera korta. 

Tai apie kokį pasaulį kalbėjo Tenzė? Ir ką gali reikšti moters žodžiai, 
j0g į šį pasaulį Gorgas pateko per ugnies angą? 

Kai pastarąjį kartą Džekas atsidūrė Teritorijose, jis pajuto kažką ne- 
malonų toli pietvakariuose ir įtarė, jog būtent čia jis galėtų rasti Žvejo 
Antrininką... Nužudyti Žvejį, nužudyti jo Antrininką. Nesvarbu, kuris 
būtų pirmas, antrasis iškart susilpnėtų. Bet... 

Vis tiek galai nesueina. Juk keliaudamas tarp pasaulių, tu tiesiog per- 
šoki nuo vieno į kitą... nesukeli gaisro kurio nors pasaulio pakraštyje, 
kad jis tau padėtų patekti į paralelinį pasaulį. 

Likus kelioms minutėms iki vidudienio, motociklų griaudėjimas nu- 
stelbia televizoriaus garsą. 

- Misteri, gal jums verčiau išeiti, - sako Munas. - Tai... 

- Žinau, tai Griausmingas penketas, - linkteli Džekas. 

- Gerai. Kai kuriuos mano lankytojus jie mirtinai gąsdina. Bet jeigu 
jiems neprieštarauji, o stengiesi įsiteikti, jie elgiasi pakenčiamai. 

- Žinau. Nesirūpinkite. 

- Noriu pasakyti: jeigu nupirktumėte jiems alaus, jie paliktų jus ra- 
mybėje. 

Džekas nulipa nuo kėdės, žiūri jam į akis: 

- Lesteri, galite nesijaudinti. Šitie ponai atvažiuoja čia susitikti su 
manim. 

Barmenas mirksi. Džekas pirmą kartą pastebi, kokie ploni ir išlenkti 
jo antakiai. 

- Pripildysiu grafiną Kingslendo alaus. - Jis paima iš po prekystalio 
grafiną, pakiša po čiaupu su užrašu "Kingslendo" ir atsuka. Gintarinio 
skysčio srovė putodama muša į grafiną. 

Motociklų gausmas maksimalus. Griausmingas penketas jau prie 
baro. Staiga triukšmas nutyla... Pirmasis įeina Uostytojas, po to - Do- 
kas, Peliukas, Sonis, Kaizeris Bilas. Atrodo tarsi tikri vikingai, ir Džekas 
patenkintas. 

- Smirdale, išjunk suknistą televizorių, - riaumoja Uostytojas. Ir dar: 
mes čia ne gerti atėjome, todėl išpilk tą sušiktą alų į kriauklę. Jo vis tiek 

gerti neįmanoma. O kai baigsi, nešdinkis į virtuvę pas mamytę. Mūsų ir 
šito vyriškio reikalai tavęs neliečia. | 

Vyrai išsirikiuoja prie prekystalio. Peliuko barzda supinta į dvi kasy- 
tes, Kaizeris bei Sonis savo karčius surišę į uodegas. Alus putodamas 
teka iš grafino į kriauklę. 

- Gerai, vaikinai, - sako Munas ir išeina į virtuvę. Durys paskui jį 
užsidaro. 

Visą dėmesį vyrai nukreipia į Džeką. Kai kurių rankos sukryžiuotos 
ant krūtinės, kauburiuoja raumenys. 

Sojeris pastumia lėkštę, pakyla. 

- Ar iki vakar vakaro kas nors buvo girdėjęs apie Džordžą Poterį? 


Džekas atsisėda ant biliardo stalo krašto ir žiūri į Uostytoją bei Do- 
ką, įsitaisiusius ant aukštų kėdžių prie baro. Šalia Uostytojo sėdi Kaize- 
ris Bilas, prispaudęs prie lūpų pirštą ir kiek pakreipęs galvą. Peliukas gu- 
li, išsitiesęs ant antrojo biliardo stalo, parėmęs rankomis galvą. Sonis 
raukydamasis, sugniaužęs kumščius, vaikšto po salę. 

- Jūs įsitikinęs, kad jis kalbėjo apie Juodąjį namą? O gal apie "Ny- 
kiuosius namus", kaip Dikenso romane? - abejoja Peliukas. 

- Įsitikinęs. Buvo kalbama būtent apie Juodąjį namą. 

- Velnias, aš manau, kad... - Peliukas linguoja galva. 

- Kokia to statybininko pavardė? - klausia Uostytojas. 

- Čarlzas Bernsaidas. Pravardė Čamis. Kadaise jis turėjo kitą pavar- 
dę. Kažkas panašaus į Bir Stainą. 

- Birstainas? Ar Berstainas? 

- Nežinau, - sako Džekas. 

- Manai, kad jis - Žvejys? 

Džekas linkteli. Uostytojas įdėmiai Žiūri į jį, tarsi norėtų perskaityti 
mintis. 

- Esu įsitikinęs devyniasdešimt devyniais procentais. Jis pakišo Po- 
teriui vaikų nuotraukas. 

- Velniava, - Uostytojas nulipa nuo kėdės, eina už prekystalio, pa- 
silenkia, paima telefonų abonentų knygą, verčia puslapius, vedžiodamas 
storu pirštu. - Gaila, Bernsaido nėra. 

- Gera mintis, - sako Džekas. - Tačiau šįryt aš tą jau padariau. 

Sonis sustoja prie muzikos aparatūros, nukreipia į Džeką pirštą. 

- Ar seniai tas namas pastatytas? 

- Beveik prieš trisdešimt metų. Aštuntame dešimtmetyje. 

- Velniai rautų, juk tada buvome vaikai ir gyvenome Ilinojuje. Iš 
kur mums apie jį Žinoti? 

- Jūs daug važinėjate po apylinkes. Pamaniau, galėjote tokį namą 
pastebėti. Be to, tai bloga vieta, o apie tokias dažniausiai žmonės kalba. 

Namai, kuriuose vaidenasi, kurie keletą metų stovi tušti, negyvenami, 
ar kuriuose kas nors baisaus atsitiko - jie traukia aplinkinių dėmesį. Pa- 
galvokite apie tai, pamėginkite ką nors prisiminti. Juk gyvendami Frenč 
Lendinge galėjote ką nors girdėti apie namą, paženklintą prakeiksmu. Ir 
darbininkai nemėgo tos vietos. Bijojo jos. Sklandė gandai, jog ten žmo- 
nės praranda savo šešėlį. Kalbėjo, jog vaiduokliai ten apsigyveno, vos 
tik pradėjus namo statybas! Galiausiai darbininkai UBS ir Bernsai- 
dui pačiam teko baigti statybos darbus! 

- Namas turėtų stovėti kokioje nors nuošalioje vietoje, - pastebi 
Dokas. - Tai logiška. 

- Tikrai, - linkteli Džekas. - Man derėjo apie tai anksčiau prisiminti. 
Poteris minėjo, jog jis stovi atokiau nuo kelio. Ten kirtimas. Jis pasta- 
tytas miške. Aplinkui nėra kitų namų. 

- Ei, ei, ei, - Peliukas permeta kojas per biliardo stalo kraštą, atsisė- 
da. Jis užsimerkęs, delnas prispaustas prie kaktos. - Kad taip galėčiau 
prisiminti... - Iš jo krūtinės išsiveržia nusivylimo atodūsis. 

- Kas? - Uostytojo balsas skamba garsiau nei visada, žodis nuskam- 
ba tarsi ant šaligatvio žnektelėjęs akmuo. 

- Žinau, kad mačiau šitą suknistą vietą, - atsako Peliukas. - Vos tik 
pradėjote apie tai kalbėti, pajutau, jog man kažkas pažįstama. Mačiau tą 
namą, tik atmintis blokuoja atsakymą - kur ir kada. Kai mėginau prisi- 
minti, mačiau kažkokią akinamą ugnį. Vos tik Džekas užsiminė apie 
mišką, iškart pamačiau tą namą. Kaip paveikslėlyje. Apsuptą ugnies lie- 
žuvių. 

- Bet tai nepanašu į Juodąjį namą, - pastebi Džekas. 

- Dar ir kaip panašu. Ugnies tenai nebuvo, tai tik mano regėjimas. - 
Peliukas kalba tokiu tonu, tarsi aiškintų logiškai pagrįstus dalykus. 

Sonis juokiasi, o Uostytojas nusprendžia: 

- Mėšlas. 

- Aš čia nieko nesuprantu, - prisipažįsta Džekas. 

Uostytojas žiūri į Džeką, po to pakelia pirštą ir klausia Peliuko: 

- Ar kartais tu kalbi ne apie du siautėjimo mėnesius - liepą bei rug- 
pjūtį? Maždaug prieš dvejus metus? 

- Suprantama, - atsako Peliukas. - Tai buvo "Neprilygstamos Rūgš- 
ties Vasara". - Jis žiūri į Džeką, šypsosi. - Prieš dvejus metus mes ga- 
vome šitos puikios rūgšties. Viena tabletė - ir tu turi penketą ar net še- 
šetą valandų nuostabių regėjimų. Ir jokių šalutinių efektų, jokių minusų, 
vien tiktai pliusai. Ar jūs suprantate apie ką aš? 

- Turbūt, - atsako Džekas. 

- Ir netgi galima kažką veikti. Pavyzdžiui, važinėtis motociklu. Ap- 
žergi ir leki kaip patrakęs, kur tik panorėjęs. Ir viskas puiku. Neguli be- 
jausmis, o esi maksimaliai aktyvus. 

- Timotis Liris kai kur buvo teisus, - įsiterpia Dokas. 

- Taip, tai buvo klasiškas dalykas, - toliau dėsto Peliukas. - Mes 
suvartojome visas tabletes ir "parišome". Padėjome riebų tašką. Daugiau 
su rūgštimi jokių reikalų. Aš netgi nežinau, iš kur mes tas tabletes buvo- 
me gavę. 

- Tu ir nenorėsi žinoti, iš kur jos atsirado, - juokiasi Uostytojas. - 
Patikėk. 

- Vadinasi, jūs tuo metu maudėtės rūgštyje, kai pamatėte Juodąjį 
namą, - patikslina Sojeris. 

- Taip. Todėl aš ir regėjau ugnį. 

- Kur tai buvo, Peliuk? - klausia Uostytojas. 

- Tiksliai nežinau. Palauk, tą vasarą aš suartėjau su Mažyle Nense 
Heil, pameni? 

- Žinoma, - linksi Uostytojas. - Velniškai liūdna istorija. - Jis pa- 
žvelgia į Džeką. - Mažoji Nensė po tos vasaros mirė. 

- Man vos širdis nesprogo, - pasakoja Peliukas. - Jai staiga prasidė- 
jo alergija... nuo oro, nuo saulės šviesos. Ir nuolat pykindavo. Odą išbė- 
rė. Net iš namų negalėjo išeiti. Dokas negalėjo nustatyti diagnozės, todėl 
mes ją nuvežėme į La Rivjeros ligoninę, bet ir tenai nenustatė ligos. Ji 
taip kankinosi, taip sunkiai mirė. Negalėjau žiūrėti į jos kančias, maniau, 
ir pats numirsiu. 

Jis ilgai tyli, žiūri žemyn. Visi kiti irgi neprataria nė žodžio. 

- Gerai, - Peliukas pakelia galvą. - Aš prisimenu, kaip tą šeštadienį 
mudu su Nense maktelėjome po tabletę Neprilygstamosios ir nuspren- 
dėme pakeliauti po mums patinkančias vietas. Lankėmes La Rivjeros 
parke, nuvažiavome iki Dok Ailendo ir Lukaut Pointo. Grįždami atgal 
pakilome ant kalvos, gėrėdamiesi vaizdu. Namo nesinorėjo, todėl malė- 
mės po apylinkes. Mažoji Nensė pastebėjo rodyklę su užrašu "PAŠALI- 
NIAMS ĮEITI DRAUDŽIAMA". Aš pro tas vietas tūkstančius kartų 
esu pravažiavęs, tačiau jokio užrašo nepastebėjau. - Jis Žiūri į Sojerį. - 
Nesu įsitikinęs, bet, regis, užrašas buvo, važiuojant 35-uoju plentu. 

Džekas linkteli. 

- Jei ne rūgštis, nemanau, kad ji būtų tą užrašą pastebėjusi. O, dabar 
viską prisiminiau. "Kas tai? - paklausė Nensė, o aš ilgai dairiausi, kol tą 
skydą pastebėjau. Toks sulankstytas, suvarpytas kulkų. Tarsi susiliejo su 
medžiais. - Kažkas nenori mums leisti pasukti šituo keliu, - sako mano 
Nensė. - Ką jie tenai slepia?" Žodžiu, ji ištarė kažką panašaus. Aš dairiausi. 
Nieko sau kelias. Vos viena nedidelė mašina galėtų pravažiuoti. Iš abiejų 
pusių aukšti medžiai tvirtais kamienais. Nemaniau, jog tenai kas nors įdo- 
maus galėtų būti paslėpta. Nebent kokia vargana lūšnelė. O ir pats kelias 
man iškart kažkodėl nepatiko. - Jis meta žvilgsnį į Uostytoją. 

- Kaip suprasti, kad nepatiko kelias. Negi tau patinka visi keliai, ku- 
riais važiuoji. Kur čia suki, Peliuk? 

- Pasakoju viską, kaip buvo. Tas užrašas tarsi bylojo: "LAIKYKIS 
NUO ČIA ATOKIAU, JEI PATS SAU GERO NORI". Sukėlė kažkokį 
nemalonų pojūtį. 

- Tada tai iš tikrųjų pražūtinga vieta, - neištveria Sonis. - Aš mačiau 
tokių nemažai. Jie nenori, kad kas nors tenai užeitų ir įspėja apie tai. 

- Sutinku, - linkteli Peliukas, - bet leisk pabaigti. Man norėjosi ap- 
sisukti bei važiuoti kur nors... velniškai norėjosi keptos vištienos, po 
rūgšties labai prie jos traukia, bet Mažoji Nensė užsispyrė važiuoti tuo 
keliu. Ji buvo velniškai drąsi. Ir mokėjo įtikinėti. Todėl aš suku iš plento, 
ji priglunda prie mano nugaros ir šnabžda: "Nedrebink kinkų, Peliuk, 
spustelėk kaip reikiant", - o aš ir spaudžiu. Visa aplinka kažkokia sveti- 
ma, priešiška. Matau kirtimą bei kažką tokio šmėžuojant jame tarp me- 
džių. Nors iš tiesų Žinau, jog nieko tenai nėra. 

- Kaip suprasti? - teiraujasi Sonis, tarsi tikslindamas gautus duome- 
nis apie mokslinį eksperimentą. 

- Prie kirtimo krašto pasirodo kažkokie tamsūs šešėliai ir žiūri į ma- 
ne. Keli metėsi mano pusėn, bet aš nėriau pro juos tarsi pro dūmus. Ne- 
žinau, gal tai iš tiesų buvo tik dūmai. 

- Velnias, tai vis rūgštis, - sako Uostytojas. 

- Galbūt, bet pojūčiai buvo kitokie. Be to, Neprilygstamoji rūgštis 
nesukelia depresijos ar liūdesio. O čia aš prisiminiau Kizę Martin. Aiškiai 
pamačiau ją priešais save, tokią, kokią kėlė į greitosios pagalbos auto- 
mobilį. - Jis pasisuka į Džeką. - Su ja draugavome, kai mokėmės uni- 
versitete. Mergina maldavo, kad pasiimčiau ją pasivažinėti su baikeriais. 
Kaizeris kartą jai davė savo motociklą. Jai tai buvo tikra šventė, ji taip 
džiaugėsi... Po to užvažiavo ant kažkokios šakos... 

- Ant poros colių storio šakos, - priduria Dokas. 

- Bet to pakanka, kad pademonstruotum gebėjimą išlaikyti pusiau- 
svyrą, ypač kai nelabai gerai valdai motociklą, - tęsia Peliukas. - Ji pra- 
šoko pro tą nelemtą šaką, motociklas tapo nevaldomas, mergina nukrito 
ant asfalto. Man vos širdis nesustojo. 

- Supratau, jog Kiza negyva, kai tik prisiartinau ir pamačiau, kaip 
pakreipta jos galva, - įsiterpė Dokas. - Nebuvo reikalo net suteikti pir- 
mąją pagalbą. Uždengėme ją striukėmis, ir aš nuvažiavau skambinti grei- 
tajai. Po penkių minučių ją jau kėlė į mašiną. Vienas iš felčerių mane at- 
pažino, antraip būtume turėję nemalonumų. 

- Vis negalėjau suprasti, ar tu gydytojas, ar ne, - sako Džekas. 

- Baigiau Ilinojaus Universitete chirurginę rezidentūrą ir iškart išėjau 
iš medicinos, - šypsosi Dokas. - Valkiojausi su šitais vaikinais, domė- 
jausi alaus gamyba. Vis geriau negu pasiguldyti žmogų bei pjaustyti. 

- Peliuk, - nekantrauja Uostytojas. 

- Taip. Taigi, kai tik priartėjau prie posūkio, priešais mane kaip gy- 
va išniro Kizė. Akys užmerktos, galva nusvirusi tarsi rudenio lapas, ku- 
ris po akimirkos nukris nuo medžio. "O, ne, - pasakiau tada aš, - šito vi- 
sai nenoriu matyti." Ir mane apėmė tokie patys jausmai, kaip tada ava- 
rijos metu. Man pasidarė bloga. 

Po to pravažiavome posūkį, ir aš išgirdau kažkur miške staugiant 
šunį. Jis staugė taip, tarsi ten būtų dešimt įsiutusių šunų. Vis dairiausi, 
tikėjausi, kad netrukus priešais mus pasirodys vilkų ruja ar kas nors pa- 
našaus... ir staiga matau tą juodą namą. 

Mažoji Nensė daužo man į nugarą, šaukia, kad sustočiau. Aš irgi 
nenoriu važiuoti prie to namo. Sustabdau motociklą, ji nulipa ir iškart 
pradeda vemti. Jaučiu, jog mano kojos tarsi medinės, kažkoks sunku- 
mas užgulęs krūtinę. O tas bjaurus padaras vis staugia miške, tik vis ar- 
čiau ir arčiau. Pažvelgiu į namą. Jis tarsi šliaužia gilyn į mišką, slepiasi 
tarp medžių, nors iš tiesų stovi vietoje. Tada pamatau aplink jį švytinčią 
ugnį, šviesą. Kažkokią grėsmingą. Tarsi sakytų: "Nesiartink, laikykis 
atokiau nuo čia". Šalia prieangio dar vienas skydas su užrašu: "PAŠA- 
LINIAMS ĮEITI DRAUDŽIAMA". Ir užrašas mirguliuoja - tai įsižiebia, 
tai vėl užgęsta, tarsi įspėtų: "ŠĮ KARTĄ ŽODŽIAI NESISKIRS NUO 
DARBŲ, BIČIULI". 

Galva plyšta, bet aš pasodinu Mažąją Nensę ant motociklo. Ji pri- 
siglaudžia prie mano nugaros, aš apsisuku ir nuvažiuoju. Kai sugrįžtame 
namo, ji atsigula į lovą ir nesikelia tris dienas. O aš sunkiai beprisimenu, 
kas įvyko. Visa šita istorija tarsi traukėsi į šešėlį. O ir nebuvo laiko leistis 
į prisiminimus, reikėjo pasirūpinti sergančia Nense. Dokas davė jai kaž- 
kokių vaistų, iš pradžių tarsi pagerėjo, ir mes vėl gėrėme alų, rūkėme 
žolę, lakstėme su motociklais, bet Nensė kažkaip pasikeitė. Rugpjūčio 
pabaigoje jai vėl pablogėjo, ir aš nuvežiau ją į ligoninę. O antrą rugsėjo 
savaitę Mažoji Nensė mirė. Nors ji kovojo 1š paskutiniųjų. 

- Kaip ji atrodė? - domisi Džekas, įsivaizduodamas stambią moterį, 
panašių gabaritų kaip Peliukas. 

- Ūgiu ir figūra Nensė priminė Tenzę Freno. Galėjau ją pakelti ant 
delno. 

- Ir jūs niekada apie tai su niekuo nekalbėjote? - klausia Sojeris. 

- Kaip galėjau apie tai kalbėti? Iš pradžių sielojausi dėl Nensės, pas- 
kui po truputį viskas užsimiršo. Nemalonūs prisiminimai greitai išdyla iš 
atminties. 

- Suprantu, - sako Džekas. 

- Turbūt ir aš suprantu, - atsišaukia Uostytojas. - Tik nereikia pa- 
miršti, jog rūgštis sujaukia realybės suvokimą, keičia jį. Ar tu tikrai tą 
Juodą namą matei? 

- Be abejo. 

Uostytojas atsisuka į Džeką: 

- Sakai, jog tą namą pastatė Žvejys, tas niekšas Bernsaidas. 

Džekas linkteli. 

- Galbūt jis tenai gyvena ir įtaisė kažkokius specialius elektroninius 
įrenginius žmonėms atbaidyti. 

- Visko gali būti. 

- Manau, mudu su Peliuku pravažiuosime 35-uoju plentu, pamaty- 
sime, ar jam pavyks surasti tą keliuką. Ar palaikysi mums kompaniją? 

- Negaliu, - atsako Džekas. - Iš pradžių turiu pasimatyti su vienu 
žmogumi Ardene. Tai moteris. Manau, ji taip pat gali mums padėti. Ji - 
dar vienas dėlionės fragmentas. Nepasikalbėjęs su ja, nieko negaliu jums 
pasakyti. 

- Ta moteris kažką žino? 

- Tikrai taip, - atsako Džekas. 

- Gerai, - Uostytojas kyla nuo stalo. - Tavo pasirinkimas. Vėliau pa- 
sikalbėsime. 

- Noriu drauge su jumis įeiti į Juodąjį namą. - Sojeris nutyla, rink- 
damas tinkamus žodžius. Uostytojas sukinėjasi, nekantrauja kuo grei- 
čiau važiuoti ieškoti Žvejo landynės. - Be manęs jums nepavyks. Uos- 
tytojau, tu net negali įsivaizduoti, kiek čia visko pripinta. Netrukus viską 
suprasi, jūs visi pamatysite ir suprasite. Bet jei dabar pamėginčiau jums 
papasakoti, greičiausiai nepatikėtumėte mano žodžiais. Kai ateis laikas, 
jums pravers toks vedlys kaip aš. Dabar kritinė padėtis. Mums visiems. 
Ir niekas neturi dar labiau visko gadinti. 

- Kodėl tu nusprendei, jog ketinu kažką gadinti? - apsimeta nerū- 
pestingu Uostytojas. 

- Bet kuris iš mūsų bet kada gali viską sugadinti. Mums reikia sudė- 
lioti visą paveikslėlį iš atskirų fragmentų. Važiuokite. Jei pavyks Peliukui 
surasti prieš dvejus metus matytą namą, apžiūrėkite jį. Bet neikite į vidų. 
Čia jums prireiks mano pagalbos. Apžiūrėję grįžkite atgal. Parvažiuosiu, 
kai tik galėsiu. Būsiu čia maždaug pusę trijų... vėliausiai trečią. 

- Kur tu būsi Ardene? Jei kartais tektų skambinti? 

- Liuteronų ligoninėje, D skyriuje. Jei nepavyks manęs rasti, palik 
žinutę gydytojui Spaiglmanui. 

- Vadinasi, D skyrius? - perklausia Uostytojas. - Gerai, regis, šian- 
dien visi nušoko nuo proto. Turbūt man pakaks vien tik žvilgtelėti į tą 
nelemtą namą. Tuo labiau, jog po pietų tu paaiškinsi man viską, ko ma- 
no kvaila galva dabar nesugeba suprasti. 

- Netoli atomazga, Uostytojau. Mes einame prie tikslo. O kvailiu ta- 
vęs tikrai nelaikau. 

- Turbūt tu tikrai įspūdingas policininkas, - sako Uostytojas. - Nors 

manau, jog pusė tavo žodžių gryniausios nesąmonės, kažkodėl vis tiek 
tavimi tikiu. - Jis nusisuka, trenkia kumščiu į prekystalį. - Dvokiantis 
Sūri! Mes jau pasikalbėjome. Trauk iš virtuvės savo baltaodę subinę. 


19 skyrius 


Džekas išvažiuoja iš stovėjimo aikštelės paskui baikerius. Kuriam 
laikui mes paliksime jį vieną 93-iajame plente. Jis važiuoja į šiaurę, link 
Džudės Maršal pamėgtos apžvalgos aikštelės, link Liuteronų ligoninės D 
skyriaus, kuriame uždaryta Džudė. Baikeriai taip pat lekia į nežinomybę, 
tiktai jie suka į vakarus 35-uoju plentu. Mums, žinoma, smalsu sužino- 
ti, ką jie tenai suras. Nepasakysi, jog šitie šaunūs vyrukai nervinasi. Jie 
jaučiasi taip pat drąsiai, taip pat pasitiki savimi, kaip ir įžengdami į 
"Send" barą. Nervingumą jie nepratę demonstruoti. Tose situacijos, ku- 
rnios kitiems kelia nerimą ar baimę, jie dažniausiai paleidžia į darbą kumš- 
čius. Kai baimė užsuka pas juos į svečius (tai pasitaiko retai), jie jaučia 
malonumą su ja kovodami. Jų nuomone, baimė - tai Dievo suteikta ga- 
limybė sutelkti kolektyvinę jėgą į vieną galingą kumštį. Vyrai tarpusavy- 
je artimi, todėl šita jėga labai reikšminga. Solidarumas baikeriams - tai 
garantija, jog kažkas pridengs tavo nugarą. Jie vienas nuo kito priklau- 
somi, ir visi tai žino. Griausmingam penketui saugumą apsprendžia 
draugų ir priešų kiekis. 

Tačiau būsimasis susitikimas neturi analogų nei precedentų. Juoda- 
sis namas - kažkas nauja, neregėta, negirdėta, ir kiekvienam iš jų kiek 
neramu. 

Už aštuonių mylių į vakarus nuo Sentralijos laukus pradeda keisti 
miškų juostos. Miškai driekiasi iki pat "Makstono". Peliukas ir Uostyto- 
jas važiuoja priešakyje, vienas šalia kito. Uostytojas kartais meta į bičiulį 
klausiamą žvilgsnį. Peliukas, jau trečią kartą papurtęs galvą, mosteli 
ranka, tarsi sakydamas: "Užteks mane kankinti. Kai pamatysiu, pats pa- 
sakysiu". Uostytojas pradeda kiek atsilikti. Likusieji nusprendžia, jog tai 
signalas ir išsirikiuoja vorele. Vadovauja kolonai Peliukas. Jis Žiūri ne į 
plentą, o žvalgosi į šalis, apžiūrinėja mišką iš abiejų plento pusių. Siaurą 
keliuką ne taip lengva pastebėti, Peliukas tai žino. Tuo labiau, jog per 
porą metų jis dar labiau galėjo apželti. Bet vyriškis tikisi pastebėti nušiu- 
rusį skydą su užrašu: "PAŠALINIAMS ĮEITI DRAUDŽIAMA". Turbūt 
jis irgi slepiasi gausioje augmenijoje. Peliukas mažina greitį iki trisdešimt 
penkių mylių per valandą. Baikeriai prisitaiko prie jo. Jie jau daugelį me- 
tų drauge, todėl veiksmai automatiškai derinami. 

Iš visų Griausmingo penketo vyrų Juodąjį namą matė tiktai Peliukas. 
Ir sielos gilumoje jis net pats negali patikėti, jog vėl susiruošė į šias baisias 
vietoves. Iš pradžių nudžiugo, pavykus iš atminties gilumos prikelti tokią 

svarbią informaciją. Dabar nuo prisiminimų darosi nejauku. Juk miško 
glūdumoje jų laukia rimti pavojai. Peliukas tuo neabejoja, jis tiki, jog galin- 
ga ir pikta jėga nusitaikiusi į juos ir pasirengusi lemtingam smūgiui. Prisi- 
minimai prikėlė iš nebūties ir mintį, kad būtent šitas paslaptingas namas ir 
tapo Mažosios Nensės mirties priežastimi. Kraupus, šlykštus, jis, matyt, 
skleidė mirtinai pavojingus toksinus. Ir tie nuodai nužudė Nensę. Dabar 
Peliukas tą supranta, jis jaučia ant savo nugaros merginos rankas, mato 
jos trapius kaulus, padengtus pūvančiais audiniais. 

"Jei būčiau liesas ir mažytis, būčiau supuvęs, kaip ir ji", - galvoja 
Peliukas ir naikintuvo piloto akimis naršo po mišką, ieško takelio, ieško 
skydo su užrašu, bet ne jam lemta juos rasti... Kažkas kitas suras, o jam 
nepavyks. Jo pasąmonė nubalsavo ir priėmė sprendimą: nematyti. 

Likusieji baikeriai irgi mintyse susiejo Mažosios Nensės mirtį su 
Juoduoju namu. Tačiau jie įsitikinę, jog merginą nužudę nuodai - tai 
žmogaus rankų darbo produktas. Ir tas žmogus žinojo, ką daro. Visi ši- 
tie vyrai tvirtai tiki, kad, kol jie drauge, niekas jiems negresia. Jie kartu 
dar nuo koledžo laikų. Glumina juos tik vienas neįprastas dalykas: kolo- 
nai vadovauja Peliukas. Nors Uostytojas pats praleido bičiulį į priekį, tai 
šioks toks disonansas įprastiniam jų gyvenime. 

Likus dvidešimčiai jardų iki "Makstono" ribų, Sonis nusprendžia, jog 
metas baigti šitą farsą, išnyra iš kolonos, pavažiuoja pirmyn ir susigre- 
tina su Peliuku. Šis klausiamai pažvelgia į bičiulį, o Sonis rodo ranka į 
kelkraštį. 

Kai visi sustoja, Peliukas klausia: 

- Soni, kokios bėdos? 

- Bėda - tai tu, - atsako tas. - Arba tu pražiopsojai posūkį, arba ap- 
skritai niekada nesi jo matęs. 

- Juk sakiau, kad nesu įsitikinęs, kur yra tas kelias. - Peliukas pa- 
junta, jog mirusios Nensės rankos daugiau nebespaudžia jo pečių. Jis 
lengviau atsidūsta. 

- Žinoma, juk tave nešiojo rūgštis. 

- Taip. Ir labai puiki rūgštis. 

- Gerai, toliau kelio nėra, tą aš tikrai žinau. Iki pat tų senų pirdžių 
draustinio visur pakelėje auga medžiai. 

Peliukas dairosi, tarsi tikėdamasis rasti proskyną, tačiau ir pats Ži- 
no, jog čia miškas tarsi siena. 

- Velniava, mes jau beveik mieste, Peliuk. Netgi matau Kvino gatvę. 

- Taip, - sutinka Peliukas. - Gerai. - Ir pagalvoja: jei jie pasieks Kvi- 
no gatvę, tos mirusios rankos daugiau neįsikibs į jo pečius. 

Prie jų privažiuoja Uostytojas. 

- Kas tau gerai, Peliuk? Tu sutinki, jog mes pravažiavome kelią ir jo 
nepastebėjome, ar vis dėlto jis kažkur kitoje vietoje? 

Peliukas susiraukia, atsisukęs žiūri į plentą, kuriuo jie ką tik važiavo. 

- Velniai rautų, man regis, jis kažkur čia. Jei tik aš tą dieną nebuvau 
visai atsijungęs. 

- Kaip galėjo šitaip būti? - nesupranta Sonis. - Apžiūrėjau kiekvieną 
colį ir jokio keliuko nemačiau. O tu, Uostytojau, ar taip pat nematei ke- 
lio nei skydo su užrašu "PAŠALINIAMS ĮEITI DRAUDŽIAMA". 

- Tu nesupranti, - purto galvą Peliukas. - Tas mėšlas nenori, kad jį 
kas nors matytų. 

- Gal tau reikėtų drauge su Sojeriu nuvažiuoti į D skyrių? - juokiasi 
Sonis. - Tenykščiai gyventojai nuolat mato kažką, ko visai nebuvo ir 
nėra. 

- Raminkis, Soni, - įspėja Uostytojas. 

- Aš ten buvau, o tu - ne. Kuris iš mudviejų žino, apie ką kalbama? 
- klausia Peliukas. 

- Gerai, liaukitės abu, - nekantrauja Uostytojas. - Peliuk, ar tu vis 
dar manai, jog kelias kažkur čia? 

- Kiek pamenu turi būti čia. 

- Tada mes jį prašokome. Grįžkime atgal ir pamėginkime dar kartą. 
Jei nerasime, ieškosime kitoje vietoje. Gal jis tarp dviejų slėnių, kurie 
driekiasi išilgai 93-iojo plento, ar miškuose ant kalvos, kylančios į ap- 
žvalgos aikštelę. Laiko turime pakankamai. 

- Kodėl tu toks įsitikinęs? - abejoja Sonis. - Jam kelia nerimą jų lau- 
kianti nežinomybė. Jau verčiau sugrįžti į barą, išgerti grafiną "Kingslen- 
do", patraukti per dantį Dvokiantį Sūrį, o ne bastytis kažkur, ieškoti ne- 
žinia kokio kelio. 

Uostytojas Ž žiūri į jį ledinėmis akimis. 

- O ar tu Žinai kitas vietas, kur tiek medžių, kad galima būtų pava- 
dinti miškų? 

Sonis traukiasi atgal. Jis mato, jog Uostytojas neketina grįžti į barą, 
kad pasiryžęs ieškoti iki galo. Gal dėl savo dukros Emės, o gal dėl So- 
jerio. Praėjusį vakarą Sojeris paliko jam didžiulį įspūdį, jis pasirengęs ti- 
kėti kiekvienu Džeko žodžiu. O Soniui atrodo, jog Sojeris kartais kalba 
nesąmones. Bet... paradui vadovauja Uostytojas, todėl Sonis susitaikys 
ir vykdys įsakymus. Kol kas. Bet jei istorija užtruks daugiau negu dvi 
dienas, jis ketina pasikalbėti su Peliuku bei Kaizeriu. Dokas visada palai- 
ko Uostytoją, o šiedu geba įsiklausyti į sveiko proto balsą. 

- Vadinasi, taip, - komanduoja Uostytojas. - Suksime atgal ir dar 
kartą žiūrėsime. Važiuosime po vieną. Peliuk, tu vėl pirmas. 

Peliukas linkteli, jis pasirengęs vėl pajusti ant pečių mirusios mer- 
ginos rankas, spusteli savo "Storulį", apsisuka, lekia į priekį. Kiti išsiri- 
kiuoja paskui jį. Kaizeris paskutinis. 

"Penkios poros akių, - galvoja Sonis. - Jei nesurasime dabar, nieka- 

da nepamatysime to kelio nei skydo su kvailu užrašu. Turbūt taip ir 
bus, nes šitas suknistas plentas iki pusės valstijos driekiasi. O Peliukas 
su savo boba prisiragavę rūgšties galėjo velniai žino kur nuvažiuoti, gal- 
vodami, jog jie vis dar gretimame kvartale." 

Visi įsmeigę akis į priešingoje kelio pusėje augantį mišką. Ieško 
proskynos tarp ąžuolų bei pušų. Peliukas važiuoja lėtai, medžiai šliaužia 
pro šalį. Tokiu greičiu važiuojant galima net samanas ant medžių kamie- 
nų pastebėti. Pirmoji medžių eilė stovi tarsi sargybiniai, už jos - nežino- 
mi takai, medžių kamienai, šviesos ruoželiai, laukymės. Sonis staiga pa- 
stebi žvirblių būrelį, žvirbliškai gimnastikuojantį ant susipynusių žalių 
medžio šakų. Miške gausu ir kitokių paukščių. 

Jis prisimena Pensilvanijos miškus, po kuriuos klaidžiojo vaikystėje. 
Po to tėvai atvyko į Ilinojų. Sonio įsitikinimas, jog Peliukas suklydo, pa- 
grįstas asmenine patirtimi. Jis buvo užsiminęs apie pražūtingas vietas, 
vieną iš kurių matė savo akimis. Žino, kad tokios vietos tarsi įspėja, jog 
tu nesi čia laukiamas. Ir dažniausiai jos būna prie kažkokios ribos. 

Vasarą, baigę vidurinę mokyklą, jie su draugais, taip pat užkietėju- 
siais motociklininkais, nuvažiavo į Rais Leiką. Čia gyveno dvi jo pusse- 
serės, pakankamai simpatiškos, kad nebūtų gėda jas parodyti drau- 
gams. Solui ir Hariui merginos labai patiko, o jos nusprendė, jog baike- 
riai - tai egzotiška bei seksualu. Sonis atliko penkto vežimo rato vaid- 
menį. Po kelių čia praleistų dienų jis pasiūlė nuvažiuoti į Čikagą, išleisti 
tenai likusius pinigus alui bei prostitutėms, patirti naujų įspūdžių, o 
paskui grįžti namo. Draugams idėja patiko. Jie susirinko daiktus ir nu- 
rūko į pietus. O vakare visiškai pasiklydo. 

Gal alus... o gal jaunuoliai nebuvo pakankamai atidūs, bet artėjant 
tamsiai nakčiai jie atsidūrė apleisto Harko miestelio pakraštyje. Miestelis 
buvo prie pat Viskonsino ir Ilinojaus valstijų ribos. Jo nebuvo net žemė- 
lapyje. Apleistas motelis, apgriuvusi parduotuvė, elevatorius. Vaikinai 
pareiškė esą pavargę ir pasiūlė užsukti nakčiai į motelį. 

Vos tik įvažiavus į tamsų kiemą, Sonį nusmelkė bloga nuojauta. 
Oras tarsi sutirštėjo, naktis tapo dar tamsesnė. Jis suprato: čia gyvena 
kažkas nematomas ir piktas. Visaip mėgino išvilioti bičiulius iš tos teri- 
torijos, bet Solas su Hariu tik juokėsi, vadino jį mergiote, bailiu, netikė- 
lių. Jie išlaužė duris ir pasitiesė miegmaišius tuščiame kambaryje. O So- 
nis nuėjo į kitą pusę bei miegojo laukuose. 

Nubudo auštant, šlapiu nuo rasos veidu. Pakilo, pasižiūrėjo į moto- 
ciklus, paliktus motelio kieme. Visi trys buvo savo vietoje, priešais iš- 
laužtas duris. Kieme stovėjo lenta, kur parašytas motelio pavadinimas: 
"JAUNAVEDŽIŲ PRIEGLOBSTIS". Jis perėjo per kelią, nubraukė nuo 
motociklų rasą. Ir čia iš kambario, kuriame miegojo jo draugai, pasigir- 
do keistas garsas. Nujausdamas bėdą, jaunuolis puolė į vidų. 

Solas sėdėjo ant grindų, jo veidas ašarotas, kruvinas. Ant jo kelių 
gulėjo nukirsta Hario galva. Krauju aptaškytos sienos, užlietos grindys. 
Nuogas Hario kūnas gulėjo ant kruvino miegmaišio. Solas vilkėjo tik 
kruvinais marškinėliais. Jis pakėlė rankas. Vienoje jų buvo medžioklinis 
peilis, kitos delnas kruvinas. Jis atsisuko į apstulbusį Sonį. "Nežinau, 
kaip tai atsitiko, - nesavu balsu suklykė jis. - Nepamenu, kaip aš tai pa- 
dariau, kaip galėjau tai padaryti? Padėk man, Soni. Nesuprantu, kas at- 
sitiko." 

Netekęs žado, Sonis traukėsi atatupstas. Po to griebė motociklą ir 
nurūko. Nežinojo, kur važiuoja. Kad tik greičiau, kad tik toliau nuo šitos 
pražūtingos vietos. Kelias vaikiną atvedė į mažą miestelį - tikrą, gyvena- 
mą. Kažkas nuvedė jį į policiją. 

Harkas - pražūtingas miestelis. Jis neteko tenai dviejų pačių geriau- 
sių mokyklos draugų. Solas po pusmečio pasikorė kalėjime. Jis buvo 
nuteistas kalėti iki gyvos galvos už nužudymą. Šiame miestelyje Sonis 
nematė nei strazdų, nei genių, nei kregždučių. Net paukščiai laikėsi nuo 
jo atokiau. 

Tačiau šitame ruože kol kas tik mielas jaukus miškas. Tai nepanašu 
į Harko miestelį, nieko bendra. Jie priešinguose pasauliuose. Sonio akiai 
bei sielai atsiveria tik jaukus miško masyvas, besidriekiantis išilgai plen- 
to. Jam norisi vienam pasukti į mišką, pastatyti motociklą po medžiais... 
pasivaikščioti tarp ąžuolų ir pušų, pajusti žolę po kojomis, pasiklausyti 
virš galvos čiulbančių paukščių. 

Sonis Žiūri pro pakelės medžius sargybinius, jo akys skverbiasi gi- 
lyn, jis jau mėgaujasi malonumais, kuriuos patirs, įžengęs į medžių 
paunksmę. Staiga po didžiuliu ąžuolu pastebi kažkokį baltą daiktą. Iš 
pradžių palaiko tai iliuzija, šviesos žaismu. Bet prisimena, jog turi ieško- 
ti, pristabdo motociklą, nuleidęs galvą žiūri ir mato surūdijusią, suvar- 
pytą kulkų lentos kraštą. Ten parašyta: "PAŠAL..." Pasuka į priešprie- 
šinio judėjimo juostą, privažiuoja arčiau ir užrašas platėja iki "PAŠALI- 
NIAMS..." Jis negali patikėti savo akimis. Bet juk tai tas skydas, apie 
kurį kalbėjo Peliukas. Jis dar pavažiuoja pirmyn ir mato jau visą užrašą. 

Sonis nukelia vieną koją ant žemės. Tamsa tarsi voratinklis driekiasi 
nuo vieno medžio prie kito. Dokas su Kaizeriu, kurie važiavo paskui jį, 
irgi sustoja. Sonis žiūri į pirmyn nuvažiavusius Uostytoją bei Peliuką. 

- Ei! - šaukia jis, tačiau vyrai jo negirdi. - Ei, sustokite! 

- Radai? - klausia Dokas. 

- Pasivyk tuos šūdžius ir sugrąžink atgal, - sako Sonis. 

- Jis čia? - Dokas žiūri į medžius. 

- Manai, radau lavoną? Suprantama, čia jis. 

- Dokai, ar tu ką nors matai? - šaukia važiuodamas artyn Kaizeris. 

- Ne, - atsako tas. 

- Iš ten nesimato, - atšauna jam Sonis. - Nestovėk kaip stulpas, vy- 
kis Uostytoją. 

- O kodėl tu pats negali? - pykteli Dokas. 

- Pajudėjęs iš vietos, daugiau galiu nesurasti šito suknisto skydo su 
užrašu. 

Peliukas su Uostytoju jau už kokių šešiasdešimties pėdų. Vis nesėk- 
mingai ieško. 

- Vis tiek nieko nematau, - nepasiduoda Dokas. 

Sonis atsidūsta. | 

- Ateik čia. - Dokas stato motociklą prie Sonio, juda pirmyn dar per 
kokį pora colių. - Štai. - Sonis rodo į užrašą. 

Dokas prisimerkia, pasilenkia virš Sonio motociklo vairo: 

- Taip, dabar matau. Na, ir kliuvo vargšeliui. 

Kažkoks chuliganas, matyt, gerokai atitalžė skydą beisbolo lazda, o 
jo vyresnieji "broliai", labiau patyrę nusikalstamuose reikaluose, pamė- 
gino jį nušauti ir suvarpė kulkomis. 

- O kur turėtų būti keliukas? - klausia Dokas. 

Soniui darosi negera vien tik pagalvojus apie keliuką. Jis rodo į tam- 
sos ruožą, prasidedantį dešinėje skydo pusėje ir besidriekiantį link kito 
ąžuolo. Tamsa eina gilyn, į mišką, tarsi urvas ar juoda anga, skrodžianti 
orą. Urvo sienos platėja, ir jo žvilgsniu: atsiveria maždaug penkių su 
puse pėdų keliukas. Turbūt jis čia visada ir buvo. 

- Velniai žino kas! - sušunka Kaizeris. - Nesuprantu, kaip galėjome 
nepamatyti kelio, kai anksčiau čia pravažiavome. 

- Viskas ne taip paprasta, - pastebi Sonis. 

- Akys turi apsiprasti, - pritaria Dokas. 

- Gerai. Važiuoju paskui Uostytoją ir Peliuką, - sako Kaizeris, įjun- 
gia pavarą, spaudžia greičio pedalą ir šokteli iš vietos tarsi Pirmo pasau- 
linio karo kurjeris, nešinas svarbiu pranešimu iš fronto linijos. 

Pakankamai nutolę Uostytojas su Peliuku išgirsta motociklo riaumo- 
jimą ir sustoja. 

- Turbūt taip ir yra, - Sonis sutrikęs žiūri į Doką. - Akys turi apsi- 
prasti. 

- Kitos priežasties negali būti. 

Ir abu, palikę nemalonią temą, nusuka žvilgsnius į Kaizerį, besive- 
jantį draugus. Pasivijo... rodo jiems į Sonį ir Doką. Tarsi kalbėtųsi ne- 
byliai. Galiausiai visi apsisuka ir važiuoja atgal. Kaizeris sustoja kitoje 
surasto keliuko pusėje. Šalia jo - Uostytojas su Peliuku. 

- Tarsi ir nesunku pastebėti keliuką, - balsu samprotauja Uostyto- 
jas. - Tiek to, mes pagaliau jį radome. Nes aš jau buvau bepradedąs abe- 
joti, Peliuk. 

- Aha. - Visada linksmas gyvybingas Peliukas kažkaip pritilo. Įde- 
gusi, nugairinta vėjo jo oda išblyško. 

- Vaikinai, noriu jums atvirai pasakyti, - tęsia Uostytojas. - Jei So- 
jeris neklysta dėl to namo, tas žmogžudys galėjo tikrai paspęsti čia vi- 
sokių spąstų, paruošti nemalonių siurprizų. Nors namas pastatytas se- 
niai, bet jeigu jo šeimininkas Žvejys, jis turi daugiau nei pakankamai 
priežasčių neprisileisti žmonių arčiau savo irštvos. Reikia būti atsar- 
giems. Turime smogti visa jėga, bet prieš tai reikia pasiruošti ginklus, 
kad jie būtų po ranka. Tinka? 

Uostytojas atidaro vieną iš bagažinėje stovinčių dėžių, išsitraukia 9 
mm kalibro koltą su dramblio kaulo rankena, įdeda apkabą, nuima sau- 
giklį. Sonis ištraukia 357 kalibro "Magnum", Dokas - tokį pat koltą, 
kaip ir Uostytojo, Kaizeris - seną 38 kalibro "Smit Veson", su kuriuo 
nesiskiria nuo aštuntojo dešimtmečio. Revolveriai ir pistoletai, iki šiolei 
naudoti tik tiruose, atkeliauja į odinių striukių kišenes. Peliukas, kuris 
neturi šaunamojo ginklo, susikiša į kišenes peilius. 

- Puiku, - sako Uostytojas. - Tie, kas tenai gyvena, išgirs mus. O 
gal jau žino, jog atvykome, todėl maskuotis nėra reikalo. Veiksime grei- 
tai, ryžtingai. Priklausomai nuo to, kaip klostysis įvykiai, pasistengsime 
kuo arčiau prisėlinti prie namo. 

- O jeigu nieko neįvyks? - klausia Kaizeris. - Jei niekieno netrukdo- 
mi privažiuosime prie namo? Nematau priežasčių tikėtis susitikimo su 
kažkuo antgamtišku. Na, nutiko Peliukui... po rūgšties kažkas blogo. 
Bet nebūtinai tai turi pasikartoti. 

- Tada tiesiog pasivažinėsime, - atsako Uostytojas. 

- Ir tu nenorėsi pasižiūrėti kas namo viduje, - neatlyžta Kaizeris. - 
O gal jis tenai laiko vaikus? 

- Galbūt jis ir pats namuose. Tada, nesvarbu ką aš pažadėjau Soje- 
riui, mes jį iš ten išrūkysime. Gyvą ar mirusį. Žinoma, būtų geriau gyvą. 

Bičiuliai jam pritaria. Tik Peliukas šiuo atveju turi savo nuomonę. Jis 
panarina galvą ir dar tvirčiau suspaudžia vairą. 

- Kadangi Peliukas ten jau buvo, jis važiuos pirmas. Mudu su Do- 
ku - jam iš paskos, o Sonis su Kaizeriu mus pridengs. - Uostytojas Žiūri 
į vaikinus. - Perdaug nenutolkite vieni nuo kitų. Aišku? 

"Nesiųsk Peliuko priekyje, tu turi vadovauti, taip visada buvo", - 
pasigirsta Sonio galvoje vidinis balsas, bet vaikinas tik linkteli: 

- Suprantama. 

- Išsirikiuokite. 

Jie patraukia motociklus, užima Uostytojo nurodytas vietas. Dar ge- 
rai, kad kelyje nėra automobilių. Visi įjungia variklius, pasirengia lėkti 
pirmyn. Sonis stukteli Kaizeriui kumščiu ir vėl įsisiurbia akimis į tamsų 
tunelį miške. 

Ant apatinės medžio šakos nutūpia didžiulė varna, pakreipia galvą, 
žiūri. Ji turbūt žiūri į visus, tačiau Soniui atrodo, kad būtent į jį. Jos Ži- 
bančios akys pašaipios. Sonį tai erzina, jis prisimena ginklą. 

"O gal tave paversti kruvinų plunksnų kamuoliuku, gudruole?" 

Varna atšoka atgal ir dingsta tarp medžių. 

- VAŽIUOJAM! - šaukia Uostytojas. 


Vos tik Peliuko motociklas pajuda iš vietos, negyvos pūvančios 
Mažosios Nensės rankos apkabina jo pečius. Liesi jos kaulai taip stipriai 
spaudžiasi prie vaikino, jog turbūt po striuke ant kūno liks mėlynės. Ir 
nors Peliukas žino, jog tai neįmanoma, negalima atsikratyti to, ko ap- 
skritai nėra, jis pamėgina numesti nepageidaujamą keleivę nuo motocik- 
lo. Ji sukelia vaikinui skausmą. Jis judina pečius, kraipo vairą. Kai tik 
motociklas pasvyra, Nensė dar tvirčiau įsikabina, o kai jis važiuoja ra- 
miai, kaulėtos rankos apsiveja Peliuko kaklą, kūnas prisiglaudžia prie 
nugaros, kaukolė trinasi į pakaušį, dantys įsisiurbia į odą. 

To jau per daug. Jis tikėjosi, kad mergina vėl atsiras, bet viskam 
turi būti ribos. Peliukas jaučia, jog orą pakeitė kažkokia tiršta lipni sub- 
stancija, kurį stabdo jo judėjimą, traukia atgal. Ir jis pats, ir motociklas 
tapo kur kas sunkesni, tarsi šitame kelyje traukos jėga būtų stipresnė. 
Galvoje ūžia, iš miško jau girdisi šuns staugimas. Peliukas tikisi atsilai- 
kyti, kad tik vėl nepasikartotų tas pats triukas kaip praėjusį kartą - tada 
jį sustabdė mirusi moteris Kizė Martin. O dabar mirusi moteris - Mažoji 
Nensė. Ir ji nė minutei nepalieka vyriškio ramybėje: daužo per galvą, per 
šonus, tampo už ausų. Viena jos ranka kabaruoja priešais jo akis. Jis ją 
mato, ir baimė dar labiau didėja. Odos draiskalai ant kaulų, balti kirminai 
ant odos bei audinių likučių. Ranka griebia už skruosto, šliaužia kakta... 
Ūmai Peliukas palūžta: panika sprogsta smegenyse, jis pajunta, jog ne- 
bevaldo motociklo. Vyriškis pasibjaurėjęs purtosi, ir motociklas virsta 
ant žemės. 

Peliukas girdi visai šalia staugiant šunį. Motociklas prispaudęs jo 
koją, iš inercijos jis dar juda pirmyn, tempdamas drauge ir keleivius - 
realų bei šmėklą. Vos tik Peliukas pastebi pasislėpusį tarp medžių Juo- 
dąjį namą, kaulėta ranka delnu uždengia jam akis; pamėgina rėkti - jo 
šauksmą nustelbia šuns staugimas. 

Po kelių akimirkų Uostytojas pajunta, jog oras darosi kažkoks lip- 
nus ir vis tankėja. "Čia kažkoks triukas, - galvoja jis. - Iliuzija, kurią su- 
kelia Žvejo skleidžiami toksinai. Jie veikia smegenis." Tikėdamasis, jog 
kitų šitie toksinai neišmuš iš vėžių, jis pakelia galvą ir žiūri į Peliuką. Čia 
kelias suka kairėn. Tankus oras slegia vis labiau, atsiranda galvos 
skausmas, jis plinta, skverbiasi giliau. Uostytojas suranda akimis Doką. 
Tas, regis, atrodo normaliai. Žiūri į spidometrą. Jau trisdešimt penkios 

mylios per valandą, ir greitis vis didėja. Iki posūkio gali pasiekti šešias- 
dešimt mylių. 

Kažkur dešinėje urzgia šuo. Baikeris išsitraukia iš kišenės pistoletą, 
girdi, jog urzgimas artėja prie posūkio tokiu pat greičiu, kokiu jie lekia. 
Skausmo zona plečiasi. Didžiulis šuo (žinoma šuo, kas gi daugiau galė- 
tų būti) artėja, ir kraują stingdantis urzgimas priverčia Uostytoją pama- 
tyti įniršiu trykštančią didžiulę galvą, krauju pasruvusias akis, pražiotus, 
pilnus aštrių tarsi ryklio dantų nasrus, ant žemės varvančias seiles. 

Dvi priežastys trukdo jam susikaupti. Pirmoji - Peliukas, kuris staiga 
pradėjo blaškytis po kelią, tarsi norėdamas kažką nusimesti nuo pečių. 
Antroji - padidėjęs slėgis, kuris, regis, tuojau pat išstums akis iš orbitų. Ir 
kai tik jis pamato Peliuką krentant, jo akių kraujagyslės neišlaiko. Akis už- 
lieja kruvinas raudonis... po to jis pereina į juodumą. O galvoje suskamba 
balsas. "Emė sėdi ant mano kelių ir apkabina mane. Aš nusprendžiau ją 
suvalgyti. Kai ji spardėsi bei draskėsi, ją teko pasmaugti..." 

- Ne! - surinka Uostytojas, ir jo balsas panašus į duslų juoką. Kaž- 
kurią sekundės dalį jis mato aukštą, liesą, vienakį... iš po kepurės blyks- 
teli dantys... 

„.„Pasaulis staiga pasvyra, ir jis jau guli ant nugaros, o motociklas 
spaudžia krūtinę. Surinka Peliukas. Uostytojas pasuka į jį galvą - jis rau- 
donas, guli ant raudono kelio, o prie jo bėga didžiulis raudonas šuo. 
Uostytojas negali surasti pistoleto, ginklas kažkur nuriedėjo. Riksmai, 
dejonės, motociklų gausmas sproginėja ausyse. Jis išsikapsto iš po mo- 
tociklo, šaukdamas, tardamas kažkokius nesuprantamus žodžius. Rau- 
donas Dokas pralekia pro šalį su raudonu motociklu ir vos jo nepartren- 
kia. Jis išgirsta šūvį, po to kitą... 


Dokas pastebi Uostytojo žvilgsnį ir mėgina neparodyti, kaip jam 
blogai. Nešvarus vanduo burbuliuoja skrandyje, suka vidurius. Jam at- 
rodo, kad juda pirmyn penkių mylių per valandą greičiu - toks tirštas ir 
šlykštus oras. Nežinia kodėl jo galva sveria kokius keturiasdešimt svarų, 
O visų įdomiausia - ar įstengs jis kaip nors sustabdyti viduriuose prasi- 
dėjusią revoliuciją. Oras vis tankėja, po to tankis - bum, tarsi išnyksta, 
ir galva virsta sunkiu boulingo kamuoliu. Ji nusvyra ant krūtinės, nes 
oras jos neprilaiko. Iš miško girdisi kurtinantis staugimas. Dokas vos 
suvaldo pykinimą. Akies krašteliu jis mato Uostytoją išsitraukiant pisto- 
letą, suvokia, jog turėtų padaryti tą patį, tačiau jį užplūsta prisiminimai 
apie Deizę Temperli, ir jie paralyžiuoja vyriškio valią. 

Būdamas rezidentu universiteto ligoninėje, Dokas, dalyvaujant pa- 
tyrusiems specialistams, atliko apie šimtą įvairių operacijų. Ir asistentu 
ne kartą buvo. Iki pasirodant Deizei Temperlin viskas vyko sklandžiai. 
Laukė kojos operacija. Sudėtinga, bet jokios grėsmės pacientės gyvy- 

bei nekėlė. Deizė pateko į autoavariją ir dabar jos kūną iš naujo dėliojo 
dalimis. Jai jau buvo atliktos dvi operacijos ir šita, žinoma, dar ne pas- 
kutinė. Likus dviem valandoms iki operacijos, skyriaus vedėją skubiai 
iškvietė į kitą operacinę. Ar todėl, kad nebuvo miegojęs keturiasdešimt 
aštuonias valandas, ar dėl to, jog nekantravo susitikti su savo naujais 
draugais baikeriais ir palakstyti plentu motociklais, Dokas suklydo. Ne 
operacijos metu. Suklydo jau po to. Skirdamas medikamentinį gydymą, 
neteisingai apskaičiavo dozę. Po dviejų valandų Deizė Temperlin mirė. 
Jis turėjo galimybių išgelbėti savo karjerą, bet to nedarė. Jam leido pa- 
baigti rezidentūrą, po to jis atsisakė medicinos... 

Dokas daugiau nebegali suvaldyti viduriuose siautėjančio uragano. 
Pakreipia galvą ir važiuodamas vemia. Tai ne pirmas kartas, kai tenka 
vemti vairuojant, bet pats skausmingiausias bei purviniausias. Apsun- 
kusi galva trukdo ištiesti kaklą, jis apvemia dešinį petį bei ranką. Vemia 
su krauju, ir jo tai nestebina, nes skausmai viduriuose vis stiprėja, atro- 
do, jog vėmalai iš ten viską išraus su šaknimis. 

Dokas nevalingai kiek pristabdo, o kai vėl pajuda greičiau ir pažvel- 
gia į kelią, mato Peliuką krentant ant žemės. Motociklas jį tempia į po- 
sūkį. Ausyse ūžia, gaudžia, bet jis girdi Peliuko klyksmą, girdi prislopin- 
tą Uostytojo: "Ne!" Ir čia pat Uostytojo motociklas atsitrenkia į kažkokią 
kliūtį, lekia į orą bei užgriūva ant vairuotojo. Dokui šauna į galvą, jog jie 
pralaimėjo, jų misija nepavyko. Normalus pasaulis tarsi liko už plento, 
o jie įklimpo giliai į mėšlą. Jis priima vienintelį logišką sprendimą: išsi- 
traukia pistoletą ir ieško pirmojo taikinio. 

Ausys valosi, gyvenimo garsai sugrįžta. Peliukas vis kaukia. Dokas 
negali suprasti, kaip galėjo neišgirsti šuns urzgimo. Tai pats ryškiausias 
garsas miške. Štai šuo bėga prie jų, o Peliukas su Uostytoju iškritę iš "bal- 
nų" voliojasi ant žemės. Urzgia taip, tarsi būtų didesnis už lokį. Dokas vai- 
ruoja viena ranka, kitoje - pistoletas. Pralekia pro prispaustą prie žemės 
Uostytoją. Klaikus garsas - Dokas įsivaizduoja, kaip milžiniškas šuo pra- 
žiotais nasrais puola Peliuką, bet reginys netrukus išnyksta. Situacija kei- 
čiasi. Tikras kaleidoskopas... Ir jei tik jis kiek užsižiopsos, tie grėsmingi 
žandikauliai gali netrukus apkabinti jo paties galvą. 

Vos tik jis spėjo pagalvoti: "Tai nepaprastas šuo. Turiu galvoje ne 
tik jo dydį..." 

„kai kažkas juodas, milžiniškas iššoka iš miško jam iš dešinės ir skuo- 
džia prie Peliuko. Dokas paspaudžia gaiduką, ir šūvio garsas paskatina 
žvėrį atsigręžti į jį. Vyriškis mato dvi raudonas akis, pražiotus nasrus, dau- 
gybę aštrių dantų, ilgą liežuvį. Girdi jam skirtą staugimą. Siaubas žaibu 
perveria visą jo kūną, jo motociklas apsisuka ir, atsistojęs skersai kelio, 
sustingsta. Vyriškiui atrodo, jog jį supa gūdi juoda naktis. Suprantama, 
šuns jis nemato: kaip galima įžiūrėti juodą šunį juodoje tamsoje? 

Bet padaras vėl tarsi atgimsta ir lekia prie Peliuko. 

"Jis nepuolė manęs, nes turiu rankoje ginklą ir dar todėl, kad du vai- 
kinai važiuoja man iš paskos", - galvoja Dokas. Jo galva bei rankos, regis, 
dar pasunkėjo, bet jis kovoja su staiga atsiradusiu antsvoriu, ištiesia ranką 
ir vėl šauna. Šį kartą žino, kad pataikė į padarą, kuris trumpai akimirkai 
nukrypsta nuo kurso ir vėl atsuka snukį į savo skriaudėją. Padaras garsiai, 
pratisai staugia, iš burnos tyška seilės. Uodega laksto į šalis. 

Kai Dokas žiūri į atvirą raudoną angą, jo ryžtingumas silpsta, ran- 
kos vėl darosi tarsi švininės, sunku nulaikyti galvą. Toks pojūtis, tarsi jis 
pats krenta į tuos raudonus nasrus. Pistoletas slysta iš nusilpusių pirštų. 
Padaras vėl dumia prie Peliuko. Dokas girdi, kaip keikiasi Sonis. Iš de- 
šinės pasigirsta kurtinantis sprogimas, jis "išjungia" klausą, aplinkui įsi- 
viešpatauja palaiminga tyla. "Atkeliavome, - tyliai ištaria Dokas. - Vidur- 
naktis vidury dienos". 


Sonį tamsa užgula drauge su draskančiu skausmu galvoje bei vidu- 
riuose. Jam niekada nėra tekę patirti tokio skausmo, todėl jis supranta: 
būtent dėl to aptemo akys. Kaizeris šalia jo paleidžia iš rankų vairą ir 
griebiasi už galvos. Sonis puikiai supranta jo pojūčius: įkaitintas geleži- 
nis strypas įsmigo į galvą ir leidžiasi žemyn iki pat kiaušų, viską degin- 
damas. "Ei, vaikine", - sako jis ir pastebi, jog oras tirštas tarsi sirupas. 
Jis net limpa prie odos. Jis mato užvirtusias aukštyn Kaizerio akis ir su- 
vokia, jog bičiulis netrukus praras nuovoką. Žino, kad turi jam padėti, 
nesvarbu, jog ir paties kūną plėšo skausmas. Sonis ištiesia ranką, paima 
jo motociklo vairą. Kaizerio akių vyzdžiai pasislepia po viršutiniais vo- 
kais, iš nosies pasipila kraujas, kūnas nusvyra atgal, paskui nukrenta į 
šalį. Porą sekundžių baikeris tempia draugą, po to vienas batas užsika- 
bina už vairo, ir Sonio ranka sustabdo motociklą. 

Skausmas raižo jam vidurius. Neturėdamas kito pasirinkimo, Sonis 
leidžia Kaizerio motociklui nukristi ant žemės, o pats išvemia skrandžio 
turinį... turbūt per visą gyvenimą suvalgytą maistą. Skrandžiui kiek pa- 
lengvėja, tačiau skausmas smeigia į galvą vieną adatą po kitos. Rankos 
ir kojos tarsi medinės. Jis spokso į motociklą nesuprasdamas, kaip ga- 
lima būtų važiuoti toliau, bet kruvina ranka paspaudžia greičio rankeną. 
Jam pavyksta išsilaikyti balne, kai motociklas pajuda iš vietos. "Ar tai 
mano kraujas?" - spėlioja vyriškis, prisiminęs dvi raudonas sroveles, iš- 
siveržusias iš Kaizerio šnervių. 

Triukšmas turbūt nustelbtų besileidžiančio lėktuvo gaudesį. Sonis 
galvoja, jog šiandien jis neturi jokio noro pamatyti tokius kraupius gar- 
sus skleidžiantį gyvūną. Peliukas buvo teisus: tai pražūtinga vieta, Harko 
miestelio, įsikūrusio prie ribos su Ilinojumi, antrininkas. Jam daugiau 
nesinori į tą miestelį. Vieno karto per akis. Kurių galų važiuoti pirmyn, 

jei galima apsisukti ir dumti 35-uoju plentu į saulėtą pasaulį? Jis neleis, 
kad tas milžiniškas šuo, staugiantis ne ką prasčiau už lėktuvo variklius, 
nukąstų jam kiaušus. 

Skausmingos adatos vis sminga Soniui į galvą, o jis padidina greitį 
ir dairosi, kas vyksta aplinkui. Kažkas šaukia, bet jis negali suprasti kas 
būtent. Pro urzgimą tiktai atpažįsta krintančio ant žemės motociklo 
garsą ir pajunta, kaip suspurda krūtinėje širdis. "Uostytojas turi visada 
važiuoti pirmas, antraip lauk bėdos", - pagalvoja jis. Pasigirsta pistoleto 
šūvis. Sonis priverčia savo kūną prasiveržti pro lipnius oro atomus ir 
po kelių akimirkų mato, kaip Uostytojas keliasi nuo žemės, o šalia jo guli 
motociklas. Už kelių pėdų, kiek tolėliau - masyvi Doko figūra. Jis sėdi 
ant motociklo, nuleidęs kojas ant žemės, laiko rankoje pistoletą ir taikosi 
į kažką. Pagaliau iššauna, blyksteli raudonos liepsnos liežuviai. 

Sutelkęs paskutines jėgas, Sonis nušoka nuo motociklo ir bėga prie 
Doko, mėgindamas įžvelgti, kas darosi priekyje. Iš pradžių pamato gu- 
lintį Peliuko motociklą... kaip tik ant kelio posūkio. Paskui - patį Peliuką. 
Jis šliaužia, mėgindamas pasprukti nuo kažkokio žvėries. Koks tai žvė- 
ris, neįmanoma suprasti. Matosi tik jo akys bei dantys. Paleidęs nuo lie- 
žuvio visą seriją keiksmažodžių, Sonis griebia revolverį ir šaudo į pabai- 
są, prabėgdamas pro Doką. 

Dokas visai nesiorentuoja realybėje... Keistas žvėris griebia nasrais 
Peliuko koją, ketindamas atsiplėšti nemenką gabalą maisto, tačiau Sonis 
taiklus šaulys, ir jo kulka pasiekia taikinį. Ir čia, nepaisant fizikos dėsnių, 
nepaisant šaulio lūkesčių, kulka nepalieka pabaisos šone baisios skylės. 
Viso labo ji tik nubloškia žvėrį į šalį bei atitraukia jo dėmesį nuo Peliuko 
kojos. Tuo tarpu Peliukas kaukia iš skausmo. 

Šuo atsisuka į Sonį, įsminga į jį raudonomis beisbolo kamuolio dy- 
džio akimis. Nasrai prasižioja, demonstruodami aštrius baltus dantis. Po 
to šuo sučiaupia nasrus. Nuo žandikaulių tyška seilės. Pasilenkia, eina 
pirmyn ir vėl pradeda staugti. Tai tarsi įspėjimas Soniui: jei jis neapsi- 
suks ir nedės į kojas, taps eiliniu pabaisos patiekalu. 

- Velniop, - šaukia Sonis bei šauną šuniui į nasrus. Sprogstamoji 
kulka turėtų visą žvėries galvą paverst kruvinu mėsgaliu, tačiau po šū- 
vio niekas nepasikeičia. 

"Mėšlas", - pagalvoja Sonis. 

Pseudošuns akys blizga, pagaliau iš tamsos išlenda galva. Sonis 
mato tvirtą kaklą, galingą liemenį, stiprias priekines letenas. "Gal situa- 
cija keičiasi į gera, - galvoja Sonis, - gal žvėris vis dėlto pažeidžiamas". 
Jis taikosi siaubūnui į krūtinę. Šūvio garsas jam tarsi vata užkemša au- 
sis. Visos į galvą įsmeigtos skausmo adatos įkaista iki baltumo. Skaus- 
mas kiaurai perveria galvą. 

Iš žvėries krūtinės ląstos pasipila tamsus kraujas. Sonį pagauna lau- 

kinis pirmykščio žmogaus, nukovusio lokį, džiaugsmas. Matosi vis dau- 
giau žvėries kūno. Plati nugara, užpakalinės letenos. Su tokiu padaru, 
keturių su puse pėdų aukščio, jis susiduria pirmą kartą. Kažkiek prime- 
na milžinišką vilką. Žvėris vis tiek artėja prie jo, ir Sonis vėl iššauna. 
Jam už nugaros, tarsi aidas, nugriaudėja dar vienas šūvis. Zvimbdama 
kulka pralekia visai šalia. 

Padaras traukiasi, šlubuodamas užpakaline letena. Įniršiu degančios 
akys tiesiog gręžia Sonį. Jis atsisuka ir mato Uostytoją, stovintį viduryje 
kelio su pistoletu rankoje. 

- Nežiūrėk į mane, šaudyk! - šaukia jis. 

Jo balsas tarsi atgaivina Doką. Vyriškis pakelia pistoletą, prisitaiko. 
Ir visi trys iššauna. Kelias jau primena tirą. Pseudošuo (Sonis mintyse jį 
pavadino "Pragaro šunimi") dar šiek tiek pasitraukia, išsižioja ir suriau- 
moja. Pritūpia ant užpakalinių kojų, šuolis - ir kelias atviras. 

Sonis vos įveikia norą atsisėsti ant žemės - jis jaučia palengvėjimą bei 
neapsakomą nuovargį. Dokas dar atsisuka ir šauna į tamsą. Uostytojas 
uždeda ranką jam ant peties, sako: "Pakaks". Oras dvokia paraku bei kaž- 
kokiu šlykščiu muskusu. Šviesiai pilki dūmai tamsoje atrodo balti. 

Sukritęs Uostytojo veidas atsisuka į Sonį. Jo akių baltymai raudoni. 

- Tu pataikei į tą sušiktą pabaisą, argi ne? - Sonio ausys vis dar tar- 
si užkimštos vata, jis vos išgirsta bičiulio žodžius. 

- Velnias! Tikrai. Kokius du kartus. O gal ir tris. 

- Ir mudu su Doku po vieną kartą pataikėme. Iš kur atsirado šitas 
padaras? 

- Iš pragaro, iš kur jam daugiau atsirasti, - atsako Sonis. 

Verkdamas iš skausmo, Peliukas jau trečią kartą šaukia: "Padėkite 
man!" - ir vyrai pagaliau jį išgirsta. Liesdami pirštais skaudamas vietas, 
jie eina keliu prie Peliuko. Atsiklaupia prie jo. Džinsai suplėšyti, kruvini, 
veidas iškreiptas skausmo. 

- Jūs ką, apkurtote? 

- Beveik, - atsako Dokas. - Sakyk, tau sia kulka nepataikė? 

- Ne, bet tik per stebuklą. - Jo veidas trūkčioja, pro dantis jis įtrau- 
kia orą. - Gaila, kad nepradėjote anksčiau šaudyti, kol jis neįsikibo man 
į koją. 

- Aš pradėjau, - sako Sonis. - Todėl tu dar ir turi tą koją. 

Peliukas žiūri į jį, linguoja. 

- Kas Kaizeriui? 

- Neteko daug kraujo ir prarado sąmonę, - sako Sonis. - Iš nosies 
tekėjo kraujas. 

Peliukas atsidūsta: 

- Manau, mums metas nešdintis iš šitos velniškos skylės. 

- Ar tavo kojai viskas gerai? - klausia Uostytojas. 

- Lūžių nėra, bet negaliu pasakyti, kad viskas gerai. 

- O kas jai? - klausia Dokas. 

- Nežinau. Apsivėmusiems tipams neatsakinėju į medicininius klau- 
simus. 

- Ar galėsi vairuoti? 

- Uostytojau, eik tu... Juk žinai, kada aš negalėsiu vairuoti. 

Vyrai padeda Peliukui atsikelti nuo žemės. Jis šlubuodamas žengia 
keletą žingsnių. 

- Toli gražu ne viskas gerai. 

- Tai blogai, - sako Uostytojas. 

- Ar žinai, kokios tavo akys, Uostytojau? Raudonos kaip Drakulos. 

Jie kiek galėdami skuba. Dokas nori apžiūrėti Peliuko koją, dar rei- 
kia įsitikinti, ar gyvas ir kaip jaučiasi Kaizeris, tačiau sprukti iš čia būtina 
kuo greičiau. Tenai, kur saulės šviesa, kur normalus oras. Galvose ūžia, 
nuo nežmoniškos įtampos skauda raumenis. Ir niekas nėra įsitikinęs, jog 
pragaro šuo nesirengia dar vienai atakai. jo 

Kol kiti kalbasi, Sonis pakelia nuo žemės Peliuko motociklą, stumia 
ji šeimininkui. Šis paima vairą ir stumiasi į plentą, nors su kiekvienu 
žingsniu veidą iškreipia skausmas. Kiti irgi pakelia nuo žemės savo mo- 
tociklus. 

Uostytojas staiga prisiminė, jog, stovėdamas ant paties posūkio, jis 
nepažvelgė į Juodąjį namą. Pagalvoja apie Peliuko žodžius: "Sitas mėšlas 
nenori, jog jį matytų". Turbūt jis teisus. Žvejys nenori, kad kas nors 
pasuktų šiuo keliu, kad pamatytų jo namus. Dabar Uostytojas žino, jog 
teks viską papasakoti Sojeriui. 

Po to jį nusmelkia baisi mintis ir jis klausia: 

- Ar jūs pajutote kažką neįprasto, keisto, prieš pasirodant šitam pa- 
darui? Galvoje? 

Pažvelgia į Doką. Tas nurausta. Matyt, kažkas vis dėlto atsitiko. 

- Eik tu velniop, - niurzga Peliukas. - Neketinu apie tai pasakoti. 

- Sutinku su Peliuku, - sako Sonis. 

- Supratau, jog jūsų atsakymai teigiami, - daro išvadą Uostytojas. 

Kaizeris guli kelkraštyje. Užsimerkęs... smakras, krūtinė, pilvas 
drėgni nuo Oka Oras vis dar lipnus, pilkas, kūnai sunkūs, motociklų 
šonkaulius. 

Tas atsimerkia, sudejuoja: 

- Po velnių, Soni! Tu man įspyrei. - Pakelia galvą ir pastebi, kad vi- 
sas kruvinas. - Kas atsitiko? Ar mane pašovė? 

- Elgeisi, kaip tikras didvyris, - sako Sonis. - Kaip jautiesi? 

- Šlykščiai. Kur mane sužeidė? 

- Iš kur man žinoti. Kelkis, metas dingti iš čia. 

Kiti praeina pro šalį. Kaizeriui šiaip taip pavyksta atsistoti ir pakelti 
motociklą. Stumdamas jį, vaikinas stebisi, iš kur tas baisus galvos 
skausmas ir kodėl jis toks kruvinas. Kai išeina iš už medžių į 35-ąjį 
plentą ir atsistoja šalia kitų, netikėtai ryški šviesa plyksteli į akis. Žemė 
pajuda iš po kojų, jis vėl vos nepraranda sąmonės. 

- Manau, jog nesu sužeistas, - sako jis. 

Niekas nekreipia į jį dėmesio. Dokas pasiūlo Peliukui iškart užsukti 
į ligoninę. | 

- Tik ne į ligoninę. Ligoninėse žudomi žmonės. 

- Tada bent man leisk apžiūrėti tavo koją. 

- Gerai. Žiūrėk. 

Dokas pritūpia. Švelniai paliečia koją. Peliukas raukosi iš skausmo. 

- Tokio šuns įkandimų man neteko matyti. 

- Bet ir tokio šuns niekas nėra matęs. 

- Žaizda labai keista. Tau reikalingi antibiotikai. Ir nedelsiant. 

- Argi tu jų neturi? 

- Žinoma, turiu. 

- Tada užsukime pas Uostytoją ir tenai galėsi badyti mane kiek tin- 
kamas. 

- Tavo valia, - sako Dokas. 


20 skyrius 


Maždaug tuo pat metu, kai baikeriai pirmą kartą mėgina surasti 
skydą su užrašu "PAŠALINIAMS ĮEITI DRAUDŽIAMA", Džekui kaž- 
kas paskambina mobiliuoju telefonu. Jis tikisi, jog tai Henris Laidenas 
nori pranešti apie pokalbio su Žveju 911 linija ekspertizės rezultatus. Ži- 
noma, būtų puiku, jei Henriui pavyktų atpažinti balsą, tačiau Sojeris šito 
nesitiki. Žvejys (jeigu jis Bernsaidas) vyresnis už Poterį, todėl kažin ar 
gyvena aktyviai. Henris tegali pastebėti balso niuansus ir daug ką pasa- 
kyti apie kalbantįjį. Juk neregys girdi tai, ko kiti negali išgirsti. Jis nuro- 
dys porą svarbių detalių, ir tai jau palengvins paieškas. 

O jei skambina kas nors kitas, Sojeris nusiteikęs kuo greičiau baigti 
pokalbį. 

Tačiau jis išgirsta balsą ragelyje, ir visi planai keičiasi. Tai Fredas 
Maršalas. Jis beria kažin kokius nerišlius žodžius, ir Džekas prašo jo 
pakartoti. 

- Džudei pablogėjo, - sako Fredas. - Ji vėl kažką kalbėjo, siautėjo, 
draskė sienas, kaip ir anksčiau... Viešpatie, jai uždėjo tramdomuosius 
marškinius, o ji tenorėjo tik padėti mūsų sūnui Tajui. Tai vis dėl to įra- 
šo... Misteri Sojeri, aš tik norėjau pasakyti, atleiskite, pats nežinau, ką 
kalbu. Aš taip nerimauju. 

- Tik nesakykit, jog kažkas jai atsiuntė pokalbio su Žveju įrašą 911 
linija. 

- Ne, ne... Kuo čia dėta 911 linija? Aš kalbu apie kasetę, kurią šian- 
dien kažkas atsiuntė Džudei į ligoninę. Įsivaizduojate, jie leido mano 
žmonai ją paklausyti. Norisi pasmaugti ir tą gydytoją, ir medicinos se- 
selę. Kas jiems šovė į galvą? Į ligoninę kažkas atneša kasetę, o jie sako: 
"Misis Maršal čia jums atsiuntė labai mielą įrašą, palaukite, tuojau atne- 
šių magnetofoną..." Ir tai vyksta psichiatrijos skyriuje! Jie net patys 
prieš tai neperklausė įrašo. Paklausykite, aš nežinau, ką dabar veikiate, 
bet būčiau labai dėkingas, jei sutiktumėte su manim nuvažiuoti pas ją į 
ligoninę. Galėtumėte su ja pasikalbėti. Jūs vienintelis žmogus, kuris gali 
ją nuraminti. Užsuksiu pas jus. 

- Nereikia. Aš jau važiuoju tenai. Kas buvo toje kasetėje? 

- Nesuprantu. - Fredas Maršalas dar labiau sutrinka. - Kodėl jūs 
važiuojate į ligoninę be manęs? 

Džekas sekundę mąsto ir pasirenka melą: 

- Maniau, kad rasiu jus ten. 

- Bent jau būtų užtekę proto prieš tai paklausyti įrašo. Jūs žinote, 
kas atsiuntė kasetę? 

- Žvejys. 

- Iš kur žinote? 

- Jis mėgsta bendrauti, - atsako Džekas. - Ką jis ten kalba? 

- Žinau tik tiek, ką man papasakojo Džudė ir po to daktaras Spaigl- 
manas. - Fredo balsas ima drebėti. - Jis tyčiojasi iš mano žmonos. 
Kalba: "Jūsų berniukas labai vienišas. Vis prašo, kad leisčiau jam pa- 
skambinti į namus ir pasikalbėti su mamyte." Džudė sako, kad jo ak- 
centas kažkoks keistas... galbūt užsienietiškas, o gal jis turi kalbos de- 
fektą, nes sunku suprasti, ką kalba. Ir dar jis pasakė: "Perduok linkėji- 
mus savo mamytei, Taileri", - ir Tajus... - Fredo balsas nutrūksta, jis 
kūkčioja. - Tajus, regis, toks išsigandęs, jog tegali tik šauktis pagalbos. 
- Iš ragelio pasigirsta rauda. - Tajus verkė, jis tik verkė, misteri Sojeri. 
- Fredas daugiau nepajėgia tvardytis, jis garsiai rauda. Džekui suspau- 
džia širdį. Pagaliau pašnekovas nusiramina. - Atleiskite. Kartais atrodo, 
jog ir man nepakenktų tramdomieji marškiniai. 

- Ar kasetėje daugiau nieko nebuvo? 

- Ne, tai ne viskas. - Fredas giliai įkvepia. - Jis vis gyrėsi, kad bus 
naujų aukų, kad jam norisi gerai pasilinksminti. Sakė, jog kirsiąs Frenč 
Lendingo vaikus tarsi kviečius. Kas jis toks? 

- Kad aš žinočiau, - atsidūsta Sojeris. - Gal jis specialiai kalbėjo taip, 
norėdamas išgąsdinti. Galėjo ir balsą pakeisti. Paimsiu kasetę ir pats pa- 
siklausysiu. Kai tik sužinosiu ką nors, paskambinsiu jums. 

- Ir dar, - sako Fredas. - Turbūt padariau klaidą. Prieš kokią valan- 
dą buvo užsukęs Vendelas Grinas. 

- Bet koks bendravimas su šituo žmogumi - klaida. Tai kas atsitiko? 

- Regis, jis viską žinojo apie Tailerį, tik norėjo išgirsti mano patvir- 
tinimą. Pamaniau, kad jam papasakojo policijos nuovados detektyvai. 
Bet juk oficialaus Deilo pranešimo apie mūsų sūnų nebuvo, ar ne taip? 

- Jis turi savo informatorių tinklą. Ką jam pasakėte? 

- Beveik viską, - prisipažįsta Fredas. - Ir apie kasetę. Viešpatie, 
koks aš avigalvis. Pamaniau, jog vis tiek kada nors visi sužinos. 

- Ar ką nors sakėte apie mane? 

- Tik tiek, kad mano žmona jumis pasitiki ir kad mudu labai dėkingi 
jums už pagalbą. Regis, dar pasakiau, jog po pietų ketinate aplankyti 
Džudę. 

- Ar neužsiminėte apie Tajaus kepurę? 

- Manote, aš psichas? Tai judviejų su Džude reikalai. Jei aš ko ne- 
suprantu, tai apie tai ir nekalbu. Prašiau, kad jis pažadėtų laikytis atokiau 
nuo mano žmonos. Žinoma, jo reputacija prasta, bet nemanau, jog jis 
toks padugnė, kaip apie jį kalba. 

- Nereikėjo su juo atvirauti, - atsidūsta Sojeris. - Gerai, aš jums pa- 
skambinsiu. 

Džekas iškart renka Henrio numerį. 

- Turbūt pas tave atvažiuosiu vėliau. Dabar važiuoju į Liuteronų li- 
goninę. Džudė Maršal gavo Žvejo įrašytą kasetę. Jeigu man ją atiduos, 
atsivešiu pas tave. Kažkas ten keista... Jis kalba tarsi su užsienietiškų 
akcentu. 

Henris sako Džekui, jog šis gali neskubėti. Jis dar nespėjęs pasi- 
klausyti pirmo įrašo. Dabar jau norės abu iškart pasiklausyti. Galbūt ką 
nors naudingo išgirs. Bent jau sulyginęs abu įrašus galės pasakyti, ar tai 
tas pats Žmogus. 

- Dėl manęs nesijaudink, Džekai. Misis Morton nuveš manę į 
KDSU. Šiandien Džordžas Retbanas turi progą pasireikšti - laukia šeši 
ar septyni reklaminiai skelbimai. "Net ir aklas mato, jog šįvakar jūs ke- 
tinate palepinti savo nuotaką, žmoną, meilužę ar geriausią draugę ir pa- 
vaišinti ją skaniais pietumis. Ir jeigu jūs iš tiesų norite savo balandėlei pa- 
daryti įspūdį, nuvežkite ją į "Kuzen Badis Pib Krib", pačiame La Rivje- 
ros centre." 

- Balandėlę, vadinasi? 

- Būtent. Džordžas Retbanas mėgsta apibendrinti. 

Džekas juokiasi, pažada Henriui būtinai užsuksiąs pas jį, spusteli 
greičio pedalą. O ką jam padarys Deilas? Nubaus už važiavimą dideliu 
greičių? 

kok X 

Jis nevažiuoja į stovėjimo aikštelę, pastato mašiną priešais ligoninės 
fasadą. Galvoja apie Teritorijas, apie Džudę. Situacija vis keičiasi, bet 
įvykių centre - Džudė ir jis. Žvejys sąmoningai juos abu pasirinko, skir- 
tingai nuo kitų trijų aukų. Vaikai į jo nagus pateko atsitiktinai. Jų vietoje 
galėjo atsidurti bet kuris kitas panašaus amžiaus paauglys. Bet Tajų jis 
pagrobė tik todėl, kad jis Džudės sūnus. Ta moteris lankėsi Teritorijose, 
Džekas taip pat po jas klaidžiojo... o Žvejys tenai gyvena. Tarsi vėžinė 
ląstelė sveikame organizme. Žvejys atsiuntė Džekui "dovanėlę", Džudei 
- kasetę. Susitikęs su Tenze Freno, jis suprato, jog Džudė - tai raktas ir 
durys, kurias galima šituo raktu atrakinti. O kur gali vesti šitos durys? 
Žinoma, tik į Džudės Užribį. 

Užribis. Viešpatie, kaip puiku. Nuostabu. 

Atmintyje iškyla Džudės veidas, ir jis suvokia, jog tos durys pri- 
klauso tik jam. Jos atsiveria. Akimirką Sojeris sustingsta, sustoją už še- 
šių pėdų nuo įėjimo į ligoninę. 

Į jo sąmonę įsiveržia srautas vaizdinių: sustojęs Ferio ratas, Santa 
Monikos policininkai, besibūriuojantys už geltonos juostos, kuria ati- 
tverta nusikaltimo vieta, šviesa, atsispindinti nuo plikos juodaodžio vy- 
riškio kaukolės. Buvo dar ir gitara, bet... kažkur kitoje vietoje. Gitara 
priklausė nuostabiajam, nepakartojamam, reikliam, geros širdies žmogui 
Spidžiui Parkeriui. Dievo palaimintam žmogui, kuris, būdamas aklas, 
lietė gitaros stygas ir dainavo: 


Keliaujantis Džekai, Keliaujantis Džekai, 
Ilgas tavo kelias, 
Bet dar ilgesnis bus sugrįžimas... 


Pasauliai sukasi aplink jį, o juose - kiti pasauliai, atskirti vienas nuo 
kito plonytėmis membranomis... Ir tūkstančiai durų, jei tik tu Žinai, kaip 
ir kur jas rasti. Tūkstančiai mažyčių raudonų plunksnelių įskrido pro 
vienerias duris. Pro Spidžio duris. Liepsnelės plunksnos bei mažyčiai jos 
kiaušiniai. Ačiū tau, Spidi... Ir dar tavo dainoje yra žodžiai: "Atsibusk, 
atsibusk, mieguistas tinginy." 

Arba: "Atsibusk, atsibusk, TU BUKAGALVI". 

Ir staiga pasigirsta Džordžo Retbano balsas: "Ne-t-t-gi A-K-L-A-S 
mato, kas mūsų laukia, BUKAGALVI!" 

-- Nejaugi? - balsu ištaria Džekas. Gerai, kad vyresnioji medicinos se- 
suo Džeina Bond, ji ir prižiūrėtoja Bond, ji ir agentas Nulis Nulis Nulis, jo 
dabar negirdi. Tokia griežta bei neteisinga. Jei išgirstų, čia pat užmautų 
jam tramdomuosius marškinius, prileistų raminamųjų ir nusitemptų į savo 
valdas. - Ką gi, seni, aš žinau kai ką, apie ką tu neturi nė mažiausio su- 

pratimo. Džudė Maršal turi Antrininkę, ir kadaise jiedvi kalbėdavosi per 
sieną. Nieko stebėtino, kad galiausiai moteris pradėjo rėkti. 

Rudaplaukis paauglys, vilkintis marškinėlius su užrašu "Ardeno vi- 
durinės mokyklos beisbolo komanda", atidaro duris prieš pat Sojerio 
nosį ir meta į vyriškį neramų žvilgsnį. "Suaugusieji tokie keisti, - sako 
šitas žvilgsnis. - Kaip gerai, kad aš dar vaikas!" Bet jis, ačiū Dievui, tik 
mokinys, o ne psichiatras, todėl neturi tramdomųjų marškinių ir negali 
jų uždėti Džekui. Nesuleidžia jam net arkliškos raminamųjų dozės ir ne- 
nutempia į kambarį... su minkštomis sienomis. Jis tiktai apeina beprotį 
lanku ir spyruokliuojančia lengva eisena skuba savais reikalais. 

Žinoma, tai vis Antrininkai. Kaip jis nepagalvojo anksčiau? Kol ne- 
pamatė šįryt per televizorių savo motinos, jam net nebuvo kilusi mintis 
apie monstro Antrininką.... Kai Džudė buvo maža mergaitė, jos Antri- 
ninkė kalbėdavosi su ja per pasaulius jungiančią membraną. O pastaruo- 
ju metu ji prakišo rankas pro membraną ir kaip reikalas supurtė Džudę. 
Džekas neturi antrininko, todėl Spidžiui pačiam teko derinti su juo kon- 
taktus. Dabar, kai viskas pradėjo dėliotis į vietas, Sojeris niekaip negali 
suvokti, kaip anksčiau jis nematė akivaizdžių dalykų. Dabar aiškėja, ko- 
dėl jį taip traukė prie Džudės: ji raktas į jos Antrininkę, į Tailerį, į Žvejo 
bei jo Antrininko Teritorijose sunaikinimą. Ir šiandieninis pokalbis D 
skyriuje gali tapti lemtingu. 

Džekas įeina į ligoninės holą. Tarsi viskas, kaip ir anakart: tie patys 
pacientai sėdi kampe ant kėdžių, tie patys gydytojai aptarinėja sunkaus 
ligonio gydymą, prie durų suvenyrų parduotuvėje akį džiugina tos pa- 
čios lelijos. Tai stiprina Džeko pasitikėjimą, jis pagreitina žingsnį net ne- 
įtardamas, kokie netikėtumai jo laukia penktajame aukšte. 

Tas pats nuobodžiaujantis apsaugininkas įteikia jam plastiko kortelę 
su užrašu "LANKYTOJAS". Liftas pakelia jį iki ketvirto aukšto ir susto- 
ja. Įlipa jaunas liesas gydytojas. Štai ir penktas aukštas. Čia kiek tamsiau 
negu erdviame hole. Nuo lifto jis eina tuo keliu, kuriuo jį vedė Fredas 
Maršalas - per dvigubas duris, pro gerontologijos skyrių, pro archyvą... 
Ir galiausiai įeina į jau kokio šimto metų senumo kambarį su langais pa- 
lubėje bei medinėmis lentelėmis. 

Čia jau pastovumui galime padėti riebų tašką, nes prie budėtojo stalo 
sėdi visai kitas Žmogus - aukštesnis, jaunesnis, niūrus. Kai Sojeris pa- 
sako norintis pasimatyti su misis Maršal, jaunuolis, paniekinamai žvilg- 
telėjęs į plastiko lentelę su užrašu "LANKYTOJAS", klausia, kas jis 
toks. Giminaitis ar gydytojas? Nei vienas, nei antras, - pripažįsta Dže- 
kas. Bet jeigu jaunuolis praneš vyresniajai medicinos seseriai Bond, kad 
misteris Sojeris nori pasikalbėti su misis Maršal, Džeinė Bond būtinai 
įsakys atidaryti geležines duris ir jį praleisti. Taip jau buvo anksčiau. 

Gal ir buvo, sutinka jaunuolis, bet šiandien ta moteris nedirba ir ji 


311 


negalės atidaryti jokių durų. O galbūt praėjusį kartą misteris Sojeris bu- 
vo atėjęs ne vienas, 0 su pacientės šeimos nariu? Galbūt su misteriu 
Maršalu? 

Taip. Jeigu būtina, galima pasikalbėti su misteriu Maršalu telefonu. 
Jis mielai patvirtins, jog misteriui Sojeriui tiesiog būtina kuo greičiau pa- 
simatyti su jo žmona. 

Tai, žinoma, išeitis, pripažįsta jaunuolis, bet vidaus taisyklės nelei- 
džia budėtojui skambinti kur nors už ligoninės ribų. 

Džekas klausia, kas galėtų duoti tokį leidimą. 

Suprantama, misis Rek, kuri šiuo metu pavaduoja vyresniąją medi- 
cinos seserį Bond. 

Džekas nervinasi, delsimas jam tikrai ne į naudą. Jis prašo surasti 
tą moterį ir perduoti jo prašymą. 

Ne, jaunuolis nemano privaląs vykdyti misterio Sojerio nurodymus, 
nenori tam gaišti laiką bei eikvoti jėgas. Juk misteris nėra Maršalų šei- 
mos narys, todėl vis tiek jam niekas neleis skambinti misteriui Maršalui. 

- Gerai, - Džekas mielai pasmaugtų šitą pasipūtusį tinginį. - Tada 
gal daktaras Spaiglmanas yra ligoninėje? 

- Galbūt, - atsako jaunuolis. - Iš kur man žinoti? Jis neprivalo man 
pranešti, kur kada būna. 

Džekas parodo į ant stalo stovintį telefono aparatą: 

- Jums nebūtina žinoti, bet galite bet kada pasiteirauti. Taigi imkite 
į rankas telefoną. 

Jaunuolis pasilenkia prie telefono, užverčia aukštyn akis, spusteli 
du mygtukus, atsuka nugarą įkyriam lankytojui. Kažką burbuliuoja po 
nosimi apie gydytoją, atsidūsta ir sako: "Gerai, sujunkite mane". Po to 
vėl kažką burbuliuoja. Mini Sojerio pavardę. Sulaukęs atsakymo, atsisu- 
ka ir nustebęs žiūri į Džeką. 

- Taip, sere. Jis dabar čia. Aš jam pasakysiu. - Jis pakabina ragelį. 

- Daktaras netrukus ateis. - Jis kiek pasitraukia nuo budėtojo stalo. 
Susikiša rankas į kišenes. - Jūs esate tas garsus policininkas, ar ne taip? 

- Koks policininkas? - irzliai klausia Džekas. 

- Iš Kalifornijos. Kuris atvažiavo čia ir areštavo misterį Kinderlingą. 

- Taip, tai aš. 

- Aš vietinis. Tas areštas čia visus sukrėtė. Tai neįmanoma. Niekas 
negalėjo patikėti, kad jis galėtų žudyti žmones. 

- Jūs pažinojote jį? 

- Čia mažas miestelis, visi vieni kitus pažįsta. Su juo aš tik pasisvei- 
kindavau, o štai jo žmoną puikiai pažįstu. Ji buvo mano mokytoja sek- 
madieninėje mokykloje prie liuteronų bažnyčios "Hebrono Kalnas". 

Džekas tegali tik juoktis. Ir atsitik tu man šitaip: žudiko žmona mo- 
ko vaikus liuteronų bažnyčioje. Jis prisimena, su kokia neapykanta ta 

moteris į jį žiūrėjo, kai teisėjas skelbė nuosprendį, ir juokas iškart pra- 
eina. Bet jau vėlu - jaunuolis įsižeidė. 

- Ir ką galite apie ją pasakyti? - klausia Džekas. - Kokia ji buvo 
mokytoja? 

- Kaip ir visi. - Jo balse girdisi nuoskauda. - Vertė mus mokytis 
Bibliją. - Jis nusisuka ir murma: - Beje, kai kurie žmonės iki šiol įsitikinę, 
kad jis šito nedarė. 

- Ką jūs pasakėte? 

Jaunuolis pusiau atsisuka, įsmeigia akis į sieną. 

- Sakiau, jog kai kas netiki tuo. Mano, kad jis tapo atpirkimo ožiu. 
Gyveno mažame miestelyje, nebuvo kam jo užtarti. 

- Tai blogai. Norite žinoti tikrą teisybę? 

Dabar jaunuolis visai atsisuka į Sojerį ir žiūri į jį. 

- Jis kaltas ir pats prisipažino žudęs. Du liudininkai matė jį netoli 
nusikaltimo vietos, kiti dų matė lėktuve, skrendant į Los Andželą, nors 
jis visiems buvo pasakęs, jog skrenda į Denverį. Galiausiai jis pripažino 
savo kaltę ir pasakė: "Gerai, aš tai padariau. Visada norėjau patirti, koks 
tai jausmas - žudyti moteris, ir vieną kartą smalsumas nugalėjo. Nuėjau 
bei nužudžiau dvi prostitutes." Advokatas mėgino įtikinti, kad šitam 
žmogui laikinai buvo aptemęs protas, tačiau prisiekusieji laikėsi nuomo- 
nės, jog jis įvykdė nusikaltimą, būdamas sveiko proto, ir jis atsidūrė 
kalėjime. 

Jaunuolis pasilenkia ir vėl kažką veblena. 

- Negirdžiu, - sako Džekas. 

- Yra daug būdų priversti žmogų prisipažinti, - jau garsiai išrėžia 
jaunuolis. 

Koridoriuje pasigirsta Žingsniai. Prie Džeko prieina stambus, aki- 
niuotas, baltu chalatu vilkintis vyriškis ir tiesia jam ranką. Jaunuolis nu- 
sisuka. Sojeris netenka galimybės įtikinti savo oponentą, kad jis nevertė 
nusikaltėlio prisipažinti. Vyriškis šypsodamasis paima Džeką už rankos, 
prisistato, sako, jog malonu susitikti su tokiu žinomu žmogumi. Jam už 
nugaros staiga išdyksta dar vienas vyriškis ir išpyškina: "Ei, daktare, Ži- 
note koks bus pats geriausias variantas? Jei misteris Garsenybė ir aš 
drauge pasikalbėsime su ta moterimi. Jai nereikės du kartus kartoti tą 
patį. Aukščiausia klasė." 

Džekui susuka vidurius. Iki pilnos laimės jam trūko tik Vendelo Grino... 


Pasisveikinęs su gydytoju, Sojeris atsisuka į reporterį. 

- Ką jūs čia veikiate, Vendelai? Juk pažadėjote Fredui Maršalui lai- 
kytis atokiau nuo jo žmonos? 

Reporteris pakelia rankas, pasistiebia, vėl atsistoja visa pėda. 

- O jūs šiandien ramesnis, leitenante Sojeri? Nesirengiate su kumš- 

čiais pulti spaudos atstovo, kruvinu prakaitu užsidirbančio duoną? Turiu 
pasakyti, jog man įgriso nuolat taikstytis su policininkų smurtu. 

Gydytojas Spaiglmanas susiraukia, atsisuka į žurnalistą: 

- Jūs čia apie ką, misteri Grinai? 

- Vakar, dar iki tol, kol tas neūžauga faras nokautavo mane žibin- 
tuvėlio smūgiu į galvą, leitenantas Sojeris be jokios priežasties smogė 
man į pilvą. Gerai, kad aš blaiviai mąstantis žmogus, antraip būčiau ir 
vienam, ir kitam pareiškęs teisminį ieškinį. Tik ne toks mano darbo sti- 
lius. Esu įsitikinęs, jog geriausių rezultatų galima pasiekti tik bendradar- 
biaujant. 

Džekas klausosi ir galvoja: "O, velnias", - o pats žvilgteli į jaunuolį 
ir pamato jo akyse panieką. Jis suvokia, jog visos pastangos įtikinti bu- 
dėtoją savo teisumu nuėjo vėjais. Kai Vendelas pagaliau užsičiaupia, 
Džekui niežti rankos dar kartą jam užtvoti. 

- Misteris Grinas pasiūlė man procentą nuo savo pajamų, jei leis- 
čiau jam nufotografuoti nužudytos Irmos Freno kūną, - sako Sojeris gy- 
dytojui. - Ir dabar jo prašymas ne mažiau šventvagiškas. Juk jis pažadė- 
jo Fredui Maršalui nesimatyti su jo žmona. 

- Gal ką nors panašaus jam ir žadėjau, - ištaria Grinas. - Bet juk kar- 
tais žmogus lepteli ką nors nepagalvojęs, o po to gailiesi. Misteris Mar- 
šalas supranta, jog anksčiau ar vėliau vis tiek viskas paaiškės. 

- Nejaugi? | 

- Ypač po paskutinės Žvejo žinutės, - tęsia Grinas. - Kasetė pa- 
tvirtina, kad ketvirta jo auka - Taileris Maršalas dar gyvas. Įdomu, ar il- 
gai pavyks slėpti šiuos faktus nuo visuomenės? 

- Aš atsisakau jums tarpininkauti šituose reikaluose. - Gydytojas 
rūsčiai pažvelgia į reporterį ir meta įspėjantį žvilgsnį į Sojerį. - Misteri 
Grinai, manau, turėčiau įsakyti apsaugai apskritai išprašyti jus iš ligoni- 
nės. Man reikia kai ką aptarti su misteriu Sojeriu prie keturių akių. Jei 
judu su leitenantu susitarsite, tai jau jūsų reikalas. Jokio bendro susiti- 
kimo su mano paciente nebus. Ligonė šiuo metu kiek ramesnė, tačiau 
jos būklė nestabili. 

- Būtų geriausia, jei ji pati nuspręstų, - siūlo reporteris. 

- Geriau patylėkite, misteri Grinai. - Gydytojo smakras išrausta. Jis 
žiūri į Džeką. - Kuo pagrįsite savo prašymą, leitenante? 

- Daktare, ar ligoninėje yra kabinetas? 

- Taip. | 

- Puiku. Norėčiau ramioje aplinkoje kokį pusvalandį pabendrauti su 
misis Maršal. Jūsų kabinetas - pati tinkamiausia vieta. Pokalbis bus kon- 
fidencialus. Skyriuje daug Žmonių. Jie gali mums trukdyti arba klausytis 
mūsų pokalbio. 

- Mano kabinetas, - pakartoja gydytojas. 

- Žinoma, jei jūs neprieštaraujate. 

- Eime su manim. Pasitraukite, misteri Grinai, ir netrukdykite mud- 
viem su leitenantu praeiti. 

- Jūsų valia. - Grinas nusilenkia kaip klounas ir pasitraukia prie sta- 
lo. - Esu įsitikinęs, jog mudu su šiuo simpatišku jaunuoliu surasime ben- 
drą kalbą, kol jūsų čia nebus. 

Šypsodamasis reporteris stebi, kaip Džekas su gydytoju išeina. Jų 
žingsniai nutolsta. Tada Grinas atsisuka į jaunuolį ir susitinka jo žvilgsnį. 

- Visada skaitau jūsų straipsnius. Puikiai rašote. 

Vendelas spindi kaip ką tik nušveistas varinis puodas. 

- Jūs ne tik simpatiškas jaunuolis, bet dar ir protingas. Tai puikus 
derinys. Ir retas. Kuo jūs vardu? 

- Etanas Evansas. 

- Etanai, turime nedaug laiko, todėl negaiškime. Ar manote, jog at- 
sakingiems spaudos darbuotojams turėtų būti prieinama visuomenę do- 
minanti informacija? 

- Be abejo. 

- Jūs sutinkate, jog spauda - vienas iš galingiausių kovos su tokiais 
nusikaltėliais, kaip Žvejys, ginklų? 

Tarp jaunuolio antakių atsiranda vertikali raukšlė. 

- Ginklas? 

- Suprantama. Kuo daugiau mes žinome apie nusikaltėlį, tuo dides- 
nės mūsų galimybės jį sulaikyti. 

Jaunuolis linkteli, raukšlelė išsilygina. 

- Kaip manote, ar šitas gydytojas leis misteriui Sojeriui pasinaudoti 
savo kabinetu? 

- Tikriausiai taip, - atsako Evansas. - Bet man nepatinka šito Soje- 
rio darbo metodai. Jis žiaurus. Muša žmones, norėdamas priversti juos 
prisipažinti įvykdžius nusikaltimus, nors iš tikrųjų jie to nepadarė. 

- Noriu jūsų kai ko paklausti. Ar daktaro Spailgmano kabinete yra 
tamsus kambarėlis, kažkas panašaus į sandėliuką? Ir ar galima į jį patekti 
iš koridoriaus? 

- Aha. - Etano akys sublizga. - Jūs norite pasiklausyti... 

- Pasiklausyti ir įrašyti. - Vendelas paliečia kišenę, kurioje guli dik- 
tofonas. - Viskas dėl visuomenės, tesaugo ją Dievas. 

- Taip, yra, - atsako Etanas. - Bet daktaras Spailgmanas, jis... 

Vendelo rankoje staiga atsiranda dvidešimt "žalių". 

- Jei veiksime greitai, gydytojas nieko nesužinos. Tiesa, Etanai'? 

Jaunuolis griebia iš jo rankų kupiūrą, veda Griną prie šalutinių durų 
ir sako: "Užeikite, tik greitai". 


Blankios lempos apšviečia koridorių. 

- Supratau, jog mano pacientės vyras jums jau papasakojo apie ka- 
setę, kurią ji gavo šįryt. 

- Taip. Ar jūs žinote, kaip kasetė pateko į ligoninę? 

- Patikėkite, leitenante, pamatęs, kokią reakciją ji sukėlė mano pa- 
cientei, aš pats tą kasetę išklausiau ir pamėginau išsiaiškinti, kaip ji pa- 
teko pas misis Maršal. Visa mūsų korespondencija mus pasiekia per li- 
goninės pašto skyrių. Iš ten du savanoriai darbuotojai atneša korespon- 
denciją adresatams. Kiek supratau, kai savanoris atėjo į pašto skyrių, jis 
tenai jau rado kasetę. Atnešė ją į mūsų skyriaus registratūrą, o viena iš 
ten dirbančių merginų atnešė ją čia. 

- Argi nereikėjo pasitarti su jumis, prieš perduodant kasetę misis 
Maršal? 

- Žinoma. Medicinos sesuo Bond būtų iškart paskambinusi man, 
bet šiandien jai laisva. O ją pavaduojanti seselė, pamačiusi, jog siuntėjas 
pavadino mūsų pacientę vaikiška pravarde, pamanė, jog čia koks nors 
misis Maršal vaikystės draugas atsiuntė jai muzikinį įrašą, norėdamas 
pakelti nuotaiką. Todėl ji įdėjo kasetę į magnetofoną ir nunešė pacientei. 

Tamsiame koridoriuje daktaro akys liūdnai sublizgėjo. 

- O po to, kaip jūs jau supratote, prasidėjo tikras pragaras. Misis 
Maršal vėl sugrįžo į tą pačią būseną. Laimei, aš tuo metu buvau ligoni- 
nėje. Sužinojęs, kas nutiko, įsakiau duoti jai raminamųjų ir uždaryti į 
saugią palatą. Čia sienos padengtos minkšta medžiaga, leitenante... ji vėl 
susižalojo pirštus, norėjau, kad čia išvengtų traumų. Kai ji kiek nusira- 
mino, pasikalbėjau su ja, paklausiau įrašą. Turbūt man derėjo skambinti 
į policiją, bet pirmiausia aš atsakau už savo pacientus, todėl paskambi- 
nau jos vyrui, misteriui Maršalui. 

- Iš kur skambinote? 

- Iš jos palatos. Mobiliuoju telefonu. Ji norėjo pati pasakyti keletą 
žodžių. Kalbėdama vėl susinervino. Teko dar kartą duoti raminamųjų. 
Po to aš vėl paskambinau misteriui Maršalui, papasakojau apie kasetės 
turinį. Norite paklausyti? 

- Ne dabar, daktare. Mane domina dar vienas momentas. 

- Klauskite. 

- Fredas Maršalas pamėgino imituoti akcentą, kuriuo kalbėjo tas 
žmogus. Ką galite apie tai pasakyti. Gal jis vokietis? 

- Aš galvojau apie tai. Jis kalba labai keistai. Tarsi prancūzas, mė- 
ginantis kalbėti angliškai su vokišku akcentu. Net nežinau, ar tai apskri- 
tai įmanoma. Man neteko girdėti nieko panašaus. 

Nuo pat pokalbio pradžios daktaras Spailgmanas įdėmiai žiūri į 
Džeką, tarsi vertindamas pagal jam vienam žinomus standartus. O jo 
veidas išlieka bešališkas tarsi kelių policininko. 

- Misteris Maršalas man pranešė ketinantis jums paskambinti. Sakė, 

jog tarp judviejų su jo žmona egzistuoja kažkoks unikalus ryšys. Ji ju- 
mis besąlygiškai pasitiki. Jis prašė, kad leisčiau jums susitikti su mūsų 
paciente. Ir misis Maršal sakė norinti su jumis pasikalbėti. 

- Tada ramia sąžine galite tai padaryti. Užtruksime maždaug pusva- 
landį. 

Šypsena dingsta nuo gydytojo veido. 

- Mano pacientė ir jos vyras pasitiki jumis, misteri Sojeri, bet esmė 
ne čia. Kažin ar aš galiu jumis pasitikėti? 

- Pasitikėti manimi? 

- Pirmiausia noriu žinoti, ar jūsų žodžiai nepakenks mano pacientės 
sveikatai? Ar ji nesusijaudins? Ar jūs nesuteiksite jai nerealių vilčių? Ma- 
no pacientė giliai įsitikinusi, kad paraleliai sa mūsų pasauliu egzistuoja 
kitas pasaulis. Ji mano, jog būtent tame pasaulyje yra laikomas jos sū- 
nus. Ir ši moteris, ir jos vyras įsitikinę, kad jūs pažįstate tą fantazijų pa- 
saulį... 

- Suprantu. - Džekas gali pasakyti gydytojui tik vieną dalyką ir jis tą 
daro: - Jūs, suprantama, turite suvokti, jog pokalbiuose su Maršalais aš 
dalyvauju kaip neoficialus Frenč Lendingo policijos viršininko Deilo Hil- 
bertsono konsultantas. 

- Neoficialus? 

- Hilbertsonas prašė manęs padėti ieškoti Žvejo. Ir prieš dvi dienas, 
dingus Tajui Maršalui, aš sutikau padaryti viską, ką tik galėsiu, kad pa- 
galiau sustabdytume šitą niekšą. Tačiau oficialaus statuso aš neturiu. Ti- 
kiuosi, jog mano žinios bei patirtis tikrai pravers policijai. 

- Sudėliokime visus taškus. Ar jūs nekvaršinate misis Maršal galvos 
savo pažintimi su fantazijos pasauliu? 

„ - Daktare, susipažinę su kasetės medžiaga, mes suprasime, jog 
Zvejys tikrai laiko užrakinęs Maršalų sūnų. Vadinasi, berniukas dabar ne 
mūsų, o Žvejo pasaulyje. 

Daktaro antakiai pakyla. 

- Jūs manote, jog tas monstras gyvena toje pačioje erdvėje, kaip ir 
mes? - klausia Džekas. - Aš taip nemanau. Žvejys gyvena savame pa- 
saulyje, pagal paties sukurtus įstatymus. Aš esu kur kas geriau su tuo 
susipažinęs negu jūs, ponai Maršalai ir netgi policija. Turiu didžiulę pa- 
tirtį.... 

- Jūs kalbate apie asmeninius profilius? Ar aš teisingai jus suprantu? 

- Tarnaudamas policijoje dalyvavau specialioje programoje, kuriai va- 
dovavo FTB, ir tenai daug ko išmokau, - sako Džekas ir galvoja: "Dabar 
kamuolys mūsų pusėje, daktare. Jums spręsti, ką su juo toliau daryti." 

Spaiglmanas linkteli. Už akinių lęšių spindi akys. 

- Manau, suprantu, apie ką kalbate. - Jis susimąsto, atsidūsta, 
sukryžiuoja rankas ant krūtinės, vėl susimąsto. - Gerai. Leisiu judviem 

pasikalbėti akis į akį. Savo kabinete. Trisdešimt minučių. Nenoriu truk- 
dyti. Panaudokite progresyvius tyrimo metodus. 

- Ačiū, - sako Sojeris. - Pažadu, jog šitas susitikimas duos daug 
naudos. 

- Aš pernelyg ilgai dirbau psichiatru, kad galėčiau tuo patikėti, lei- 
tenante. Tikiuosi, jog jums bent pavyks išgelbėti Tajų Maršalą. Leiskite 
jus palydėti į savo kabinetą. Ten palauksite, kol atvesiu pacientę. 

Daktaras žingsniuoja tamsiu koridoriumi, pasuka kairėn, po to dar 
kartą kairėn, išsitraukia iš kišenės didžiulį raktų ryšulį, atrakina duris, ant 
kurių nėra jokios lentelės. Džekas įeina paskui jį į kabinetą. Patalpa 1š 
dviejų dalių. Vienoje - ilgas rašomasis stalas, krėslas, kavos staliukas, 
užverstas medicinos žurnalais, spintos su dokumentais; antroje - kušetė 
su odiniu atlošu. Sienas puošia Džordžijos O'Kif, vienos iš garsiausių 
JAV dailininkių, reprodukcijos. Už stalo - durys, kurios, kaip Džekas 
suprato, veda į tamsų sandėliuką. Antros durys, esančios už kušetės, 
turbūt jungia daktaro kabinetą su gretimu kambariu. 

- Kaip matote, aš čia ir dirbu, ir konsultuoju, - sako gydytojas 
Spailgmanas. - Daugelis mano pacientų ateina per priėmimo kambarį. Ir 
misis Maršal atvesiu pro čia. Po dviejų ar trijų minučių. 

Džekas jam dėkoja, ir gydytojas išskuba iš kabineto. 


Tuo metu tamsiame kambarėlyje Vendelas Grinas išsitraukia iš švar- 
ko kišenės diktofoną, prispaudžia jį prie durų ir prikiša ausį. Rodomasis 
pirštas guli ant mygtuko "RECORD", širdis pašėlusiai daužosi. Pats ge- 
riausias Vakarų Viskonsino žurnalistas ruošiasi atlikti savo pareigą vi- 
suomenei. Gaila, kad patalpa tamsi, bet jis juk ne pirmą kartą aukojasi, 
o ir matyti tereikia tik mažytę raudoną lemputę ant diktofono. 

Ir štai - staigmena: nors daktaras paliko kabinetą, pasigirsta jo bal- 
sas. Jis šaukia Sojerį. Kaip jis galėjo sugrįžti, jei durys nei atsidarė, nei 
užsidarė? Ir kur dingo Džudė Maršal? 

"Leitenante Sojeri, paimkite ragelį. Čia su jumis nori pasikalbėti. Re- 
gis, skubus reikalas." 

Na, žinoma, jis kalba vidinio ryšio telefonu. Kas galėtų skambinti 
Sojeriui? Ir koks tas skubus reikalas? Vendelas tikisi, jog Auksinis ber- 
niukas spustelės garso mygtuką, bet, deja, jis šito nedaro, todėl repor- 
teris priverstas tenkintis tik puse pokalbio. 


- Skambina? - klausia Sojeris. - Kas? 

- Jis atsisako prisistatyti, - sako gydytojas. - Tai žmogus, kuriam 
jūs pasakėte, jog būsite D skyriuje. 

Uostytojas su naujienomis apie Juodąjį namą. 

- Kaip galiu su juo pasikalbėti? 

- Paspauskite mirksinti mygtuką. Pirma linija. Atvesiu misis Maršal, 
kai tik pamatysiu, jog baigėte pokalbį. 

Džekas spusteli mygtuką: 

- Džekas Sojeris klauso. 

- Ačiū Dievui, - pasigirsta kimus Uostytojo Sent Pjero balsas. - 
Klausyk, privalai kuo greičiau atvažiuoti į mano namus. Situacija kritinė. 

- Jūs jį radote? 

- Namą radome. Ir jis nelabai svetingai mus pasitiko. Ši vieta iš tik- 
rųjų nenori, jog kas nors ją matytų, ir tą akivaizdžiai demonstruoja. 
Mums visiems stipriai kliuvo. Po truputį kapstomės, bet štai Peliukui 
tikrai prastai. Jį apkandžiojo šuo, jei tai tikrai buvo šuo. Dokas padarė 
viską, ką galėjo, bet į ligoninę Peliukas nesutinka važiuoti. Elgiasi kaip 
beprotis. 

- Kodėl prievarta jo nenuvežate, jei manote, kad tenai suteiks jam 
tinkamą pagalbą? 

- Peliukas nesilankė jokiose ligoninėse nuo to laiko, kai vienoje jų 
mirė jo tėvas. Jei nuvešime, jis jau priėmimo kambaryje numirs. Kada tu 
atvažiuosi? 

- Turiu susitikti su moterimi, apie kurią tau kalbėjau. Na, gal po ko- 
kios valandos ar kiek vėliau. 

- Tu manęs nesupratai. Peliukas miršta ant mūsų rankų. Be to, 
mums yra apie ką pasikalbėti. 

- Sutinku. Atvažiuosiu, kai tik galėsiu. - Jis padeda ragelį, atsisuka 
į duris ir laukia, kada jo pasaulis pasikeis. 


"Ką visa tai reiškia?" - spėlioja Vendelas. Jis prarado dvi minutes, 
įrašinėdamas Sojerio pokalbį su tuo šunsnukiu, sugadinusiu jo juostelę, 
o teužrašė kažkokius kvailus kliedesius. Bjaurybė! Pardavęs nuotraukas 
Vendelas būtų galėjęs nusipirkti puikų naują automobilį, pasistatyti gražų 
namą ant upės kranto. Jis to vertas, užsidirbo sąžiningai. Pasijutęs tarsi 
apiplėštas, reporteris visai įsiunta. Auksiniams berniukams viskas leng- 
vai pasiekiama, ne taip kaip darbiniams arkliams - žurnalistams? Štai ir 
dabar sukišo dvidešimt dolerių, kad galėtų įlįsti į šitą šikinyką ir atlikti 
savo darbą! 

Atsidaro durys. Grinas įtempia klausą. Raudona lemputė dega, dik- 
tofonas paruoštas, siela džiūgauja: ir į jo namus atėjo šventė. 

Pasigirsta gydytojo balsas. Jis užfiksuojamas besisukančioje juos- 
telėje: "Dabar paliksiu jus vienu du". 

Auksinis berniukas: "Ačiū, daktare. Labai jums dėkingas". 

Daktaras Spailgmanas: "Trisdešimt minučių. Grįšiu dešimt minučių 
po dviejų". 

Auksinis berniukas: "Puiku". 

Durys užsidaro. Spragteli užraktas. Po to - ilgos tylos sekundės. 
"Kodėl jie nieko nekalba?" Aišku, laukia, kol daktaras nueis pakankamai 
toli nuo durų. 

O, koks saldus, koks nuostabus jausmas! Auksinio berniuko žings- 
niai... jis eina prie durų. Taip, intuicija niekada neapgauna Vendelo, jo 
spėliojimai pasitvirtino! 

Džudė Maršal: "Nepamiršk apie duris už tavo nugaros". 

Auksinis berniukas: "Kaip tu?" 

Džudė Maršal: "Kur kas geriau. Todėl, kad tu čia. Durys, Džekai." 

Dar žingsniai. Užstumiamos metalinės sklendės garsas. 

Auksinis berniukas, kuris netrukus bus išvoliotas purve: "Galvojau 
apie tave visą dieną. Aš galvojau apie tai." 

Kekšė, prostitutė, pasileidėlė: "Ar mums užteks pusvalandžio?" 

Tas, kurio viena koja spąstuose: Jeigu ne, jam teks belsti į duris." 

Vendelas vos tvardosi, jam norisi šokinėti iš laimės. Jie akivaizdžiai 
ketina užsiimti seksu, nuplėšti vienas nuo kito drabužius, raičiotis, dul- 
kintis kaip žvėrys. Štai jis, saldus kerštas. Ką gi, Džekai Sojeri, kai Ven- 
delas Grinas iš peties pasidarbuos, tavo reputacija bus ne ką geresnė už 
Žvejo. 


Džudės akyse nuovargis, plaukai nukarę, pirštai apibintuoti, bet 
akyse vis vien šviečia ta jėga, kurios ji pasisėmė sąmonės gelmėse, kad 
galėtų pažvelgti už šito pasaulio ribų. Džekas mato joje karalienę, nekal- 
tai apkaltintą ir uždarytą į belangę. Net ligoninės chalatas bei seni nak- 
tiniai paryškina jos sielos kilnumą. Džekas tik akimirkai atitraukia nuo 
jos akis, uždaro antras duris ir vėl prieina arčiau. 

Jis neturi ką pasakyti šiai moteriai: ji ir taip viską žino. Džudė tiesia 
į Jį rankas. 

- Galvojau apie tave visą dieną. - Jis paima ją už rankų. - Galvojau 
apie tai. 

Džudė mato viską, ką privalo matyti, viską, ką jie turi padaryti. 

- Ar pakaks pusvalandžio? 

- Jei ne, jam teks belsti į duris. 

Abu šypsosi. Ji tvirtai suspaudžia jo rankas. 

- Ir tegul sau beldžiasi. 

Ji prisitraukia Džeką arčiau, ir vyriškio širdis ima pašėlusiai daužytis 
krūtinėje. 

Bet tolimesni moters veiksmai tiesiog apstulbina. Užuot prigludusi 
prie jo krūtinės, ji palenkia galvą ir bučiuoja Džeko rankas.., vieną, po 
to - kitą. Tada priglaudžia skruostą prie dešinės rankos delno, žengia 
žingsnį atgal. Jos akys dega. 

- Ar jūs žinote apie kasetę? 

Jis linkteli. 

- Visai netekau proto, kai išklausiau ją. Bet jis padarė klaidą. Per 
stipriai spustelėjo. Ir aš vėl tapau maža mergaite, kuri klausėsi per sieną 
kitos mergaitės šnabždesio. Pasiutau tiek, jog norėjau išlaužti sieną. Gir- 
dėjau sūnaus Tajaus pagalbos šauksmą. Jis buvo kitoje sienos pusėje. 
Mudviem teks tenai nukeliauti. 

- Teks tenai nukeliauti. 

- Bet aš negaliu pereiti kiaurai sieną, o jūs galite. Tai ir yra pagrin- 
dinė jūsų užduotis. Turite surasti tenai Tajų bei sustabdyti abalą. Neži- 
nau kas tai, bet privalote jį sustabdyti. Juk jūs policininkas? 

- Taip, jūs teisi. Tai mano pareiga. 

- Turite atsikratyti Gorgo ir jo šeimininko misterio Manšano. Kai įsi- 
utusi mėginau išlaužti sieną, ji kalbėjosi sa manimi, šnabždėjo į ausį. Bu- 
vau jau arti tikslo! 


O ką galvoja Vendelas Grinas apie šitą pokalbį? Juk tikėjosi visai ko 
kito: aistringų sueities dejonių, žvėriškų dviejų ištroškusių sekso žmonių 
garsų... Reporteris griežia dantimis, veidas iškreiptas, irzlus. 


- Aš myliu tai, ką jūs sugebėjote pamatyti. Jūs nuostabi. Galbūt vie- 
nintelė per tūkstantį metų, sugebėjusi tai suprasti. 

- Jūs per daug iškalbus. 

- Noriu pasakyti, kad myliu jus. 

- Taip, jūs savaip mane mylite. Ir žinote, atėjęs čia, sugebėjote dau- 
giau dėl manęs padaryti negu aš pati. Iš jūsų sklinda šviesos spindulys, 
ir aš jame ištirpstu. Jūs tenai gyvenote, Džekai, aš galiu žvilgtelėti į tą 
pasaulį tik akies krašteliu. Ir to pakanka, daugiau net nenoriu. Jūs ir D 
skyrius suteikėte man galimybę keliauti. 

- Keliauti jums leidžia tai, kas yra jūsų viduje. 

- Gerai. Tegyvuoja beprotystė. O dabar - prie reikalo. Aš galiu 
įveikti tik pusę kelio, o jums teks panaudoti visas jėgas. 

- Manau, jūsų jėga dar nustebins. 

- Paimkite mane už rankų ir padarykite tai, Džekai. Keliaukite tenai. 
Ji jūsų laukia. Aš turiu jus atiduoti jai. Jūs žinote jos vardą? 

Jis praveria burną, bet negali kalbėti. Jėga, tarsi sklindanti iš paties 
Žemės centro, viesulu įsiveržia į jo kūną, įelektrina kraują, suspaudžia 
galvą, sukabina pirštus su Džudės pirštais. Apima neįtikėtino lengvumo 
pojūtis, Žemės trauka Džeko jau nebeveikia, jis gali skraidyti. Grindys 
vibruoja po jų kojomis, Džekas galvoja apie tai, jog jų skrydis primins 
raketos startą. 

Jis pažvelgia į Džudę. Moteris atsilošusi atgal, užsimerkusi, veide 
šypsena. Ją gaubia mirganti balta šviesa. Nuostabūs jos keliai bei kojos 

švyti po senais naktiniais. Pradeda mirksėti lempos. "Ir visa tai daro ji, 
- galvoja Džekas. - Ji tai sugeba." 

Į kabinetą tarsi įsiveržia vėjas. Nuo sienų nukrenta reprodukcijos, 
pasislenka sofa, nuo stalo skraido popieriai, lempa sudūžta, nukritusi 
ant grindų. Visose ligoninės palatose vibruoja lovos, išsijungia televizo- 
riai, ant padėklų dreba medicininiai instrumentai, mirksi lempos. Nuo 
suvenyrų parduotuvės lentynų ant grindų lekia žaisliukai, vazos su leli- 
jomis sliuogia grindimis. 

Uraganinis triukšmas stiprėja, iškyla balta šviesos siena, susisuka į 
vieną tašką bei išnyksta. Drauge su ja išnyksta ir Džekas Sojeris bei... 
Vendelas Grinas iš sandėliuko. 

Juos neša į Teritorijas. Išplėšia iš vieno pasaulio bei gabena į kitą. 
Džekui toks persikėlimas neįprastas. Jis žiūri į baltą skylėtą sieną, siū- 
buojančią tarsi burė. Aromatingas švelnus oras glosto vyriškį. Iš pradžių 
jis jaučia, kaip kažkas spaudžia jo dešinę ranką, po to mato šalia nuosta- 
bią moterį. Džudė Maršal? Ne, tai ne ji. Tai kita nuostabi moteris... ta, 
kuri per sieną šnabždėdavosi su Džude. Jis jau ketina ištart tos moters 
vardą, kai... 

Pasirodo žavus veidas, kiek panašus į Džudės, bet ir skirtingas. Iš- 
kaltas iš to paties marmuro, to paties skulptoriaus darbas... tik į šį veidą 
įdėta daugiau kruopštumo bei šilumos. Džekas apstulbęs, jam užima 
kvapą. Šita moteris negimdė vaikų, nebuvo iškeliavusi iš savo numylėtų 
Teritorijų, neskraidė lėktuvais, nevairavo automobilių, nesinaudojo tele- 
vizoriumi ar šaldytuvu. Jis mato jos sielos tyrumą, vidinį kilnumą. Ji 
švyti iš vidaus. 

Protas, jėga, švelnumas šviečia jos akyse, jos veide, lūpose. Taip, jis 
žino jos vardą. Ir tas vardas idealiai jai tinka. Džekui atrodo, kad pačią pir- 
mą akimirką įsimylėjo šitą moterį, kad pasirengęs sekti paskui ją į patį pa- 
saulio kraštą. Galiausiai jis suranda savyje jėgų ir ištaria jos vardą: 

Sofi. 


21 skyrius 


Sofi. 

Vis tebelaikydamas ją už rankos, Džekas atsistoja. Pakelia drauge ir 
moterį. Kojos dreba. Akys švyti. Siaubas bei džiaugsmas vienu metu 
pripildo jo sielą. Širdis dainuoja. Antrą kartą mėgina ištarti jos vardą, ta- 
čiau lūpos sustingusios. Tarsi kas jas surakino ledu. 

- Taip. 

- Sofi. 

- Taip. 

- Sofi. 

Kažkas pažįstama. Jis, kartojantis jos vardą... ji, atsakinėjanti vienu 
žodžiu. Ir čia jis prisimena beveik identišką sceną iš filmo "Devudo Gal- 
čo baisybės". Po to, kai kažkas smogė Bilui Taunsui buteliu į galvą ir jis 
susmuko, Lili išpila jam ant galvos kibirą vandens. Jis atsisėda ir jie... 

- Tai įdomu. Geras epizodas. Mes abu pasijuoktume. 

- Taip, - šypsosi Sofi. 

- Iki nukritimo. Iki ašarų. 

- Taip. 

- Aš daugiau nekalbu angliškai, ar ne taip? 

- Ne. 

Iš jos mėlynų akių jis mato, kad ji nesupranta žodžio "angliškai", bet 
tikrai Žino, apie ką jis kalba. 

- Sofi... Sofi... Sofi. 

Jis mėgina įsigyventi į jos realybę, įtikinti pats save, jog tai ne sapnas. 

Sofi veidą nušviečia šypsena. Džekas galvoja, kaip malonu būtų bu- 
čiuoti jos lūpas ir jaučia, kaip linksta keliai. Tarsi jam vėl keturiolika, ir jis 
svarsto, ar išdrįs pabučiuoti savo merginą, kurią ką tik palydėjo į namus. 

- Taip, taip, taip, - atsako ji, ir šypsena gęsta. - Ar tu supranti, jog 
esi čia? Ar Žinai, kaip čia patekai? 

Virš galvos ir aplink juos tarsi dūsaudamas plazda baltas audinys. 
Pučia švelnus vėjelis. Čia Džekas suvokia atsinešęs iš kito pasaulio pra- 
kaito. Turbūt jo oda dvokia. Greitu rankos judesiu jis nuvalo prakaitą 
nuo skruostų ir kaktos, nė akimirkai nepaleisdami iš akių Sofi. 

Jie kažkokioje palapinėje. Milžiniškoje... iš daugybės patalpų.... Ir 
Džekas galvoja apie paviljoną, kuriame merdėjo Teritorijų karalienė, jo 
motinos Antrininkė. Tiktai ten sienos buvo iš brangių įvairiaspalvių audi- 
nių, kvepėjo smilkalais bei liūdesiu. Ši palapinė sena, apiplyšusi. Skylėtos 
sienos ir lubos, audinys susidėvėjęs, plonas. Džekas mato pro jį žemę bei 
augančius medžius. Tiesiai virš galvos regi panašų į kryžių siluetą. 

- Džekai, supranti, kaip tu... 

- Taip. Aš peršokau. - Nors iš jo lūpų pasigirsta kitas žodis. Jo lite- 
ratūrinė reikšmė - horizontalus kelias. - Ir daug ką pasiėmiau iš gydytojo 
Spailgmano kabineto. - Jis pasilenkęs pakelia lentelę su joje iškalta gėle. 
- Regis, mano pasaulyje tai buvo Džordžijos O'Kif paveikslo reproduk- 
cija. O čia... - Jis rodo į pajuodavusį, užgesusį fakelą prie baltos sienos. 
- Manau, tai halogeno lempa. 

Sofija susiraukia: 

- Ha-lo-geno... 

Džekas jaučia, kaip sustingusios jo lūpos išsišiepia. 

- Nesvarbu. 

- Bet tau viskas gerai. 

Sojeris supranta: jai reikia teigiamo atsakymo, todėl ir atsako, jog 

viskas gerai, nors toli gražu taip nėra. Jis serga ir tuo džiaugiasi. Jo liga 
- meilė, nuo kurios jis niekada neišgis. Nekalbant apie meilę motinai - Ži- 
noma, tai visai kitoks jausmas - jam tai nutinka pirmą kartą. Džekas ir 
anksčiau kartais galvodavo, jog yra įsimylėjęs, tačiau tik dabar suvokė, 
kad tai nebuvo net panašu į meilę. Tuo vyriškį įtikina jos akių žydrumas, 
šypsena, netgi šešėliai, kuriuos suplyšusi palapinė meta ant jos veido. Jei 
tik ji paprašytų, šią akimirką jis pasirengęs pastumti kalnus, pereiti per 
liepsnojantį mišką, atnešti ledo iš šiaurės ašigalio, jog atšaldytų arbatos 
puodelį. 

Jai reikia, kad jam viskas būtų gerai. Ir Taileriui šito reikia. 

"Aš policininkas, - mąsto Sojeris. - Iš pradžių 1dėja atrodo nereikš- 
minga, lyginant su Sofi grožiu, lyginant su tuo, jog apskritai ji yra, bet 
po to... viskas keičiasi. Idėja įgauna jėgą. Kas apskritai jį čia atvedė? 
Prieš jo valią." 

- Džekai? 

- Taip, viskas gerai. Man jau ir anksčiau yra tekę persikelti iš vieno 
pasaulio į kitą. 

"Bet niekada šalia nebuvo tokios akinamo grožio moters, - galvoja 
jis. - Čia ir yra visa bėda. Jūs mano bėda, mieloji ledi." 

- Taip. Ateiti ir vėl išeiti - tai tavo talentas. Vienas iš talentų. Man 
taip sakė. 

- Kas? 

- Netrukus sužinosi, - atsako Sofi. - Mudu turime daug ką suspėti, 
bet man reikia bent kiek atsikvėpti. Tu... pamačiusi tave visai sutrikau, 
net kvėpavimas sustojo. | 

Džekas džiaugiasi tai girdėdamas. Neapsakomai. Jis vis dar laiko 
Sofi ranką, bučiuoja ją. Ir mato apibintuotus tris piršus. Jam labai norisi 
apkabinti Sofi, bet jis nedrįsta: tokiam grožiui galima tiktai melstis. Ji 
kiek aukštesnė už Džudę ir plaukai šviesesni... vario spalvos. Vilki pa- 
prasta balta medvilnine suknele, papuošta mėlyna, derančia prie akių 
spalvos juostele. Iškirptė V formos. Suknelė dengia kelius. Ant vienos 
kojos plona, vos pastebima sidabrinė grandinėlė. Krūtinė kiek didesnė 
negu Džudės ir klubai platesni. Atrodytų, seserys, net strazdanos ant 
nosies vienodai išsidėsčiusios. Ant kairiųjų rankų - balti randai. Džekas 
tikrai Žino, jog abi susižeidė rankas tą pačią dieną ir tą pačią valandą. 

- Tu - jos Antrininkė? Turiu galvoje Džudę Maršal? 

Ji žiūri žemyn, jos burna kiek prasiveria, ji pakelia galvą, mėgina 
nusišypsoti. 

- Džudė kitoje sienos pusėje. Vaikystėje mudvi dažnai kalbėdavo- 
mės. Net ir kai užaugome... kalbėdavomės apie savo sapnus. - Jis su- 
nerimsta, matydamas, kaip moters akis užtvindo ašaros ir tarsi pupos 

ritasi skruostais. - Aš išvedžiau ją iš proto? Ji išprotėjo? Pasakyk man, 
jog tai netiesa. Maldauju! 

- Ne, - atsako Džekas. - Ji, žinoma, vaikščioja lynu, bet kol kas lai- 
kosi, nenukrito. Džudė - stipri moteris. 

- Tu privalai sugrąžinti jai sūnų, - kalba Sofija. - Dėl mudviejų. Aš 
niekada neturėjau vaikų. Negaliu pagimdyti kūdikio. Mane išniekino... 
jaunystėje. Tu gerai pažinojai tą Žmogų. 

Baisi nuojauta nusmelkia Džeką. 

- Morganas iš Oriso? 

Ji nuleidžia galvą. Džeko veidą iškreipia pykčio grimasa. Šią akimirką 
jis apgailestauja negalintis vėl nužudyti Morgano Slouto Antrininko. Norisi 
paklausti, kaip tai atsitiko, bet pagaliau jis suvokia, jog neverta. 

- Kiek tau tada buvo metų? 

- Dvylika, - atsako ji. Jis to ir tikėjosi. Juk tai įvyko tada, kai Dže- 
kiui sukako dvylika ir jis atėjo čia, pasirengęs išgelbėti savo motiną. Bet 
kie.. Panašu... bet ne visai tas... 

Sojerio visai nestebina, kad Morganas išprievartavo dvylikmetę 
mergaitę, išniekino ją taip, kad ji negali turėti vaikų. Tas žmogus norėjo 
valdyti ne vieną ar du pasaulius, jis norėjo valdyti visą Visatą. Vyriškiui, 
turinčiam tokius užmojus, kelios išprievartautos mergaitės - vieni niekai. 

Ji atsargiai pirštų galiukais paliečia Džeko paakius. Pirštai švelnūs 
tarsi plunksnelės. Nustebusi ji Žiūri į vyriškį: 

- Ko tu verki, Džekai? 

- Prisiminimai, - atsako jis. - Jie visada sukelia ašaras. - Jis prisi- 
mena motiną, sėdinčią prie lango su cigarete rankoje ir klausančią 
"Kreizi armz". - Taip praeitis - pagrindinė priežastis. Ten skausmas, ku- 
rio negalima pamiršti. 

- Galbūt, bet dabar ne laikas galvoti apie praeitį, - sako Sofi. - Šian- 
dien privalome galvoti apie ateitį. 

- Taip. Ar galėčiau tau pateikti keletą klausimų? 

- Gerai, bet tik keletą... 

Džekas mėgina klausti, bet lūpos atsisako praleisti garsus. Jis juo- 
kiasi: 

- Kai žiūriu į tave, man užgniaužia kvapą. 

Sofi skruostai nurausta, ji nuleidžia akis. Irgi nesėkmingai mėgina 
kažką pasakyti. Džekui norisi, kad ji prabiltų, tuo pat metu jis patenkin- 
tas, jog moteris tyli. Jis švelniai suspaudžia jos ranką. Ji pakelia galvą, 
mėlynos akis plačiai atvertos. | 

- Ar aš pažinojau tave, kai tau buvo dvylika? 

Ji purto galvą. 

- Bet aš tave mačiau. 

- Galbūt. Didžiuliame paviljone. Mano motina buvo viena iš Gero- 
sios Karalienės freilinų. Aš irgi... pati jauniausia. Tu galėjai mane matyti. 
Aš manau, jog tave esu mačiusi. 

Džekui prireikia kelių sekundžių suvokti jos žodžius, po to jis tę- 
sia... laikas nestovi vietoje. Jie abu tai žino. Jis vos ne fiziškai jaučia lai- 
ko tėkmę. 

- Judvi su Džude dvynės, bet keliauti negalite. Ji niekada nebuvo 
tavo sąmonėje čia, o tu jos sąmonėje - ten. Judvi... kalbatės per sieną. 

- Taip. 

- Kai ji rašydavo kažkokius žodžius, tai buvai tu, šnabždanti už sienos. 

- Taip. Žinojau, kad pernelyg stipriai ją spaudžiu, bet man nebeliko 
nieko kito. Ir ne tik dėl to, jog būtina kuo greičiau grąžinti jos sūnų. Yra 
ir kitų priežasčių. 

- Pavyzdžiui? 

Ji purto galvą. 

- Ne mano misija tau apie tai pasakoti. Tai padarys kitas žmogus. 
Palyginus su juo, aš tik dulkė. 

Jis žiūri į apibintuotus moters pirštus ir mąsto apie tai, kaip įnirtingai 
Sofi bei Džudė mėgino prasiveržti per sieną. Morganas Sloutas valios 
pastangomis tapo Morganu iš Oriso. Būdamas dvylikos metų, Džekas 
buvo sutikęs ir daugiau Žmonių, turinčių panašių gebėjimų. Jis ne iš tų. 
Abiejuose pasauliuose jis liko Džekas. O štai Džudė bei Sofi negalėjo ju- 
dėti viena kitos sąmonėje. Kažkas joms trukdė. Ir Džekui ta istorija at- 
rodo labai liūdna. 

Džekas dairosi po apdriskusią palapinę, pro skylę sienoje mato ke- 
letą lovų. 

- Kur mes? 

Ji šypsosi: 

- Kai kam tai ligoninė. 

- Taip? - Jis atlošia galvą, žiūri į kryžiaus kontūrus. Taip, kryžius 
kadaise buvęs raudonas... Bet kiek apsitrynęs. 

Sofi plačiai šypsosi. Jis suvokia, jog moters šypsena ironiška. Kad 
ir kokia ši ligoninė, regis, čia pacientams teikiama ne tokia pagalba, kaip 
įprastinėse mūsų ligoninėse. 

- Taip, labai senas. Kadaise tokių ligoninių buvo apie dešimt. Teri- 
torijose, Viršutiniame pasaulyje, Viduriniame. Dabar nebeliko. Turbūt 
šita jau paskutinė. Šiandien ji čia, o rytoj... Gal kitoje sienos pusėje, ten, 
kur dabar Džudė. 

- Kažkoks keliaujantis medicinos cirkas. 

Ji juokiasi, ploja delnais: 

- Taip! Nors vargu ar tu panorėtum čia gydytis. 

"Ką reiškia jos žodžiai?" 


' 

- Turbūt nepanorėčiau, - sutinka jis ir dar kartą apsižvalgo. - Su 
sterilumu čia prastai. 

- Tačiau, jei būtum pacientas, - sako Sofija, - pagalvotum, jog tai 
geriausia pasaulyje ligoninė. Nuolankiosioms seserims nėra lygių. Jos 
puikiai prižiūri ligonius ir rūpinasi jais. 

Vyriškis vėl dairosi: 

- O kur jos? 

- Kol šviečia saulė, jos nesirodo. Ir jeigu mudu norime likti gyvi, tu- 
rime dar nesutemus palikti šią ligoninę ir eiti kiekvienas savo keliu. 

Jam suspaudžia širdį pagalvojus, kad teks išsiskirti. Nors žino, kad 
taip lemta. Bet smalsumas paskatina užduoti dar vieną klausimą: 

- Kodėl? 

- Todėl, kad Nuolankiosios seserys - vampyrai. Ir jų pacientai nie- 
kada nepasveiksta. 

Džekas sutrinka, jo veide atsiranda nerimas. 

Ji paliečia vyriškio ranką. Džeko kūną apima geismas. 

- Nebijok, Džekai. Jos taip pat tarnauja Spinduliui. Viskas, kas gy- 
va, tarnauja Spinduliui. 

- Kokiam spinduliui? 

- Nesvarbu. - Jos pirštai stipriau spaudžia vyriškio riešą. - Greitai 
pasirodys tas, kuris atsakys į tavo klausimus. Galbūt jis jau čia. - Ji žiūri 
ir šypsosi. - Kai išklausysi jo, tau bus lengviau klausinėti. 

Džekas suvokia, jog tai mandagi užuomina į jo nemokšiškumą, bet 
tai sako Sofi, todėl jis nepyksta. Nuolankiai eina paskui ją iš vieno senos 
ligoninės kambario į kitą, suvokia, kokia tai didžiulė patalpa, jaučia ne- 
malonų kvapą - vyno ir pūvančios mėsos. Jis žino, kokia tai mėsa. 
Šimtus kartų vyko į nusikaltimo vietą, kur jo laukė lavonas, todėl ne- 
sunku suprasti. 


Tikriausiai būtų netaktiška palikti Džeką kaip tik tuo momentu, kai 
Jis pagaliau sutiko savo gyvenimo meilę, todėl mes ir nepadarėme šito. 
Bet dabar, kol jiedu su Sofi vaikštinėja po ligoninę, išeikime už jos sienų. 
Išorėje mus sutinka sausa žemė, raudonos uolos, krūmai, gėlės, ne- 
aukštos pušys, keletas kaktusų. Iš kažkur girdisi vandens čiurlenimas. 
Lengvai, nerūpestingai sliuogiame palei tarsi burės plazdančias medžia- 
gines ligoninės sienas ir matome šalia jų išmėtytus daiktus. Čia ir buvu- 
sios reprodukcijos, ir nedidelis kilimėlis, perpjautas pusiau... Daiktai, 
kurie drauge su Džeku atkeliavo iš vieno pasaulio į kitą. Apdegęs televi- 
zorius, stiklo nuolaužos, šukos ir (čia tai jau tikrai keista) baltos nailo- 
ninės moteriškos kelnaitės su rožiniu užrašu "Sunday". Įvyko dviejų pa- 
saulių susidūrimas. Ir šitie daiktai demonstruoja jo jėgą. 

Kur baigiasi daiktai, galima sakyti kometos uodegoje, sėdi mums jau 

pažįstamas vyriškis. Taip apsitaisiusį mes jį matome pirmą kartą. Befor- 
mė ruda tunika, sandalai užmauti ant basų kojų, į arklio uodegą surišti 
plaukai perrišti odiniu kaspinu... Be jokių abejonių, tai Vendelas Grinas. 
Jis kažką veblena sau po nosimi, pro lūpų kampučius teka seilės. Ziūri 
išsproginęs akis į susuktus rašomojo popieriaus lapus, esančius dešinėje 
jo rankoje. Jei sugebės suvokti, kaip diktofonas "Panasonic" galėjo 
virsti rašomuoju popieriumi, gal tada atsipeikės ir supras, kas vyksta. 
Bet, regis, iki to dar toli. Vendelas pastebi "Diurasel AA" baterijas. Pri- 
eina, paima ir pradeda kišti į vamzdeliu susuktą popierių. Nors ir nemato 
jokio rezultato, tačiau jo tai nesustabdo. Kaip pasakytų Džordžas Retba- 
nas: "Duokite šitam vaikinui tinklelį, ir jis pasistengs sugauti juo pietus". 

- Vel... - ištaria garsusis reporteris, toliau kišdamas baterijas į po- 
pierinę tūtelę. - Ve... ve! Velniai rautų, lįsk į... 

Pentinų žvangėjimo garsas nukreipia Vendelo dėmesį nuo jo užsiė- 
mimo. Jis pakelia galvą. Akys išsprogusios. Tikriausiai galutinai dar ne- 
kuoktelėjo, tačiau šiuo metu jo protelis turbūt trumpam iškeliavo... nu- 
vedė žmoną bei vaikus į "Disneilendą". O tai, ką jis mato prieš akis, tik- 
rai nepadės protui greičiau sugrįžti. 

Kadaise mūsų pasaulyje gyveno puikus aktorius Vudis Stroudas. 
Lili jį pažinojo ir XX a. septintojo dešimtmečio pabaigoje net nusifilma- 
vo drauge su juo filme "Teisingumo ekspresas". Žmogus, kuris dabar 
artėja prie Vendelo Grino, labai panašus į šį aktorių. Išblukę džinsai, 
mėlyni marškiniai, ant kaklo užrišta skarelė, ant plataus odinio diržo - 
sunkus revolveris su šovinine ir keturiasdešimčia šovinių. Įdubusios 
akys, plikai nuskusta galva. Per petį permesta gitara. Ant kito peties 
kažkas panašaus į papūgą. Tik su dviem galvomis. 

- Ne, ne, - išsprūsta reporteriui. - Ne, šito nėra. Šito aš nematau. - 
Jis nulenkia galvą ir vėl imasi savo bergždžio užsiėmimo. 

Vyriškio šešėlis uždengia Vendelą, bet jis vis tiek nepakelia galvos. 

- Sveikas, nepažįstamasis, - sveikinasi vyriškis. 

- Reporteris vis dar nežiūri į jį. 

- Mano vardas Parkusas. Esu tvarkos sergėtojų atstovas. O kuo tu 
vardu? 

Iš seilėtų reporterio lūpų girdisi kažkokie nerišlūs garsai. 

- Aš paklausiau, kuo tu vardu. 

- Ven, - atsako mūsų senas pažįstamas (atleiskite, juk negalime jo 
pavadinti draugu), nepakeldamas galvos. - Ven Delas. Gri... nas. Aš... 

- Neskubėk. - Parkerio balsas jautrus. - Palauksiu, kol tu sutelksi 
mintis. 

- Aš - spaudos peslys! 

- O? Tai štai kas tu toks. - Parkusas pasilenkia prie jo. Vendelas 
glaudžiasi prie palapinės sienos. - Taip, čia kažkas negirdėta. Visokių 
peslių man gyvenime teko matyti, bet spaudos peslį matau pirmą kartą. 

Vendelas pakelia galvą, greitai mirksi akimis. 

Viena papūgos, tupinčios ant Parkuso peties, galva prasižioja ir prabyla: 

- Dievas - tai meilė. 

- Eik ir išdulkink savo motiną, - čia pat išpyškina kita galva. 

- Kiekvienas turi ieškoti savo gyvenimo upės, - vėl sako pirmoji. 

- Čiulpk mano pimpalą, - išpyškina antroji. 

- Mes augame, lygiuodamiesi į Dievą, - pirmoji. 

- Apsimyžk, - antroji. 

Galvos kalba, nepertraukdamos viena kitos, netgi jų balso tembras 
bei intonacijos panašios. O Vendelas vis dar tęsia savo užsiėmimą ir 
spraudžiasi kuo giliau į ligoninės sieną. | 

- Nekreipk į jas dėmesio, - pataria Parkusas. - Aš išmokau nekreip- 
ti. Beveik negirdžiu jų. Berniukai, užsičiaupkite. 

Papūga nutyla. 

- Viena galva - Šventumas, kita - Nešvankumas. Laikau šitą papūgą 
tam, kad ji man primintų... | 

Pasigirsta žingsniai, ir jis atsisuka. Prie jų skuba Džekas su Sofi. Jie 
susikibę už rankų tarsi mokiniai, grįžtantys iš mokyklos. 

- Spidi! - sušunka Džekas, ir jo veidas nušvinta. 

- Nejaugi Keliaujantis Džekas! - Parkusas plačiai šypsosi. - Leiskite 
į jus pasižiūrėti, sere... jūs taip išaugote! 

Sojeris pribėga, jiedu apsikabina. Po to Džekas atsitraukia ir apžiū- 
rinėja savo draugą. 

- Tu buvai vyresnis... bent jau toks man atrodei abiejuose pasau- 
liuose. 

Parkusas šypsosi, paskui prabyla, tęsdamas žodžius kaip Spidis 
Parkeris: 

- Tu buvai mažas berniukas, todėl aš tau ir atrodžiau vyresnis. 

- Bet... 

Parkusas mosuoja ranka. 

- Kartais atrodau vyresnis, o kartais - ne. Priklauso nuo... 

- Amžius - tai išmintis, - pagarbiai pareiškia pirmoji galva. 

- Tu - silpnaprotis senas pirdžius, - atsiliepia antroji. 

- „priklauso nuo vietos bei aplinkybių, - užbaigia mintį Parkusas. 
- O jums, berniukai, aš liepiau užsičiaupti. Antraip nusuksiu sprandus. 
- Jis atsisuka į Sofi, kuri susižavėjusi žiūri į jį, drovi tarsi stirna. - Sofi. 
Kaip malonu tave matyti, mieloji. Argi nesakiau, kad jis ateis? Ir štai jis 
čia. Tiesa, jam prireikė daugiau laiko, nei aš maniau. 

Ji padaro gilų reveransą, pritūpia, palenkia galvą: 

- Ačiū tau. Ateik, šauly, ir tegul tave lydi mano meilė, kai tu tęsi sa- 
vo kelionę po Spindulį. 

Džekas jaučia, kaip nuo šių žodžių jo nugara nubėga šaltukas, nes 
žodžiai šie ištarti ypatingu tonu, juose glūdi gili prasmė. 

Spidis, kaip Džekas vis dar vadina šitą žmogų, paima Sofi už rankos. 

- Pakelk galvą, mergyte, ir pažvelk man į akis. Cia aš nesu šaulys, 
nors kartais ir tampausi su savimi šitą gelžgalį... Bet kuriuo atveju 
mums apie daug ką reikia pakalbėti. Laiko nedaug. Judu eisite su ma- 
nim. Pasitarsime. Kartu ir užkąsime. Turiu paukštienos. 

- O kaip... - Džekas parodo į kažką veblenantį Vendelą Griną. 

- Regis, jis rado užsiėmimą, - numoja ranka Parkusas. - Sakė esan- 
tis spaudos peslys. 

- Manau, jog pernelyg aukštai save vertina, - kraipo galvą Džekas. 
- Veikiau jau spaudos maitvanagis. 

Vendelas kiek pasuka galvą. Į Sojerį pažvelgti nesiryžta, bet lūpos 
piktai šiepiasi. Turbūt refleksas. 

- Auks... auksinis berniukas. Holivudas. 

- Jam pavyko išsaugoti kažkiek žavesio bei meilės gyvenimui. Ar 
nieko jam čia nenutiks? 

- Retai kas klaidžioja šalia Nuolankiųjų seserų palapinės, - sako Par- 
kusas. - Jo niekas nelies. O jeigu pajus ore paukštienos kvapą ir užsuks 
pas mus, mes jį pamaitinsime. - Spidis pasisuka į reporterį: - Būsime 
štai už to kalnelio. Panorėsi ateiti į svečius, nesivaržyk. Ar supratai ma- 
ne, Spaudos Vanage? 

- Ven... delas Grinas. 

- Taip, sere, Vendelas Grinas. - Parkusas žiūri į Sofi ir Džeką. - 
Eime, turime paskubėti. 

- Kad tik nepamirštume, jog palikome jį čia, - sako Sofi. - Netrukus 
sutems. 

- Nepamiršime, - sutinka Parkusas. - Negalima sutemus jo čia pa- 
likti. Tai geruoju nesibaigs. 


Ant kito kalvos šlaito augmenija vešlesnė, yra netgi nedidelis upelis. 
Turbūt jis teka į didžiulę upę, nes tolumoje girdisi vandens šniokštimas. 
Kraštovaizdis labiau primena Šiaurės Nevadą nei Vakarų Viskonsiną. 
Džekas tuo nesistebi. Juk pastarasis perėjimas visiškai skirtingas nuo 
ankstesnių. Jis jaučiasi taip, tarsi jį kaip akmenį kas nors būtų paėmęs 
ir permetęs į kitą upės krantą. O vargšui Vendelui kaip kliuvo... 

Dešinėje kalvos pusėje ganosi supančiotas arklys, kairė kalvos pusė 
nusėta akmenimis. Viduryje sukrautas laužas. Belieka jį užkurti. Džekui 
nepatinka šitie akmenys. Kyšo iš žemės tarsi aštrūs dantys. Ir ne jam 
vienam. Sofi sustoja, suspaudžia jo ranką. 

- Parkusai, nejaugi mes einame tenai? Būk geras, pasakyk, kad ne. 

- Kalbantis demonas paliko šitą ratą prieš daugelį amžių, mieloji, - 
švelniai taria Parkusas. - Ir tu Žinai, jog geresnės vietos pokalbiui nerasi. 

- Tačiau... 

- Ne metas dabar baimintis, - nekantrauja Parkusas. - Tu laukei, ko! 
jis ateis į Nuolankiųjų seserų ligoninę... 

- Tik todėl, kad ligoninė yra kitoje sienos pusėje... 

- ...O dabar noriu, kad eitum su mumis. - Jis staiga tarsi ūgteli. Jo 
akys spindi. 

- Gerai, - sako Sofi. - Jei taip reikia. - Ji žiūri į Džeką. - Gal 
galėtum mane apkabinti? 

Mes net neabejojame, jog Džekas mielai tą padarys. 

Jiems praeinant pro du akmenis, Džeką užplūsta žodžių srautas. Vie- 
nas balsas - ryškus, aiškus - atkakliai skverbiasi į ausį, palikdamas gleivių 
takelį: "Tipena, tipena, tipena kruvinomis kojytėmis... greitai jis ateis, ma- 
no geras draugas Manšanas, ir aš jam paruošiau tokią dovaną..." 

Džekas žiūri, kaip Parkusas pasilenkia prie kuprinės, atlaisvina virvę. 

- Jis netoli? Žvejys? Ir Juodasis namas kažkur čia. 

- Taip, - linkteli Parkusas ir ištraukia iš kuprinės tuziną nupeštų 
paukščių. 


Žiūrėdamas į kurapkas, Sojeris prisimena Irmą Freno bei pagalvo- 
ja, jog negalės valgyti. Jo įsitikinimas stiprėja, kai jis stebi savo bičiu- 
lius, smeigiančius paukščių kūnus ant strypų. Po to, kai laužas užkurtas 
ir paukščių odelė po truputį ruduoja, skrandis taria savo svarų Žodį. 
Kvepia nuostabiai, turbūt bus skanu. Be to, jis prisimena, jog šitame pa- 
saulyje bet koks maistas skanesnis. 

- Ir štai mes čia, kalbančiame rate. - Parkuso veidas rimtas, jis Žiūri 
į Sofi bei Džeką, kurie sėdi susikibę rankomis, susiglaudę. Jo gitara at- 
remta į akmenis. Šalia jos miega abi papūgos galvos, Šventumas ir Ne- 
švankumas, sukišusios snapus į plunksnas. Žinoma, jos sapnuoja skir- 
tingus sapnus. - Demono seniai čia nebėra, bet, pasak legendos, tas šė- 
tonas palieka po savęs aurą, kuri padeda palaikyti pokalbį. 

- Kaip "Blarni stoun"* atmosfera, - patikslina Džekas. 

- Šiandien jokios apgaulės, - purto galvą Parkusas. 

- Jei mes būtume susidūrę su paprastu niekšu, manau, aš susidoro- 
čiau. 

- Tu teisus, - sutinka Parkusas. - Nors Karlas Birstounas nėra kaž- 
koks išskirtinis. Tai paprastas maniakas. Tačiau Frenč Lendinge juo tie- 
siog naudojasi. Kaip pasakytų tavo pasaulyje, Džekai, jį apsėdo šėtonas. 
O mes Teritorijose sakome, kad jame apsigyveno šmėkla... 

- Arba kad jį auklėjo kiaulės, - priduria Sofi. 

Džekas vėl jį girdi. Jo akyse liūdna ugnis. "Kažkas... panašaus į Bir 
* "Blarni stoun" - populiarus airiškas alaus baras Niujorke. 

Stainą, - pasakė jam praėjusį vakarą, o gal prieš tūkstantį metų Džor- 
džas Poteris. - Ne visai taip, bet panašiai." 

- Karlas Birstounas, - pakartoja jis, pakelia sugniaužtą kumštį, pur- 
to jį. - Taip jį vadino Čikagoje, o Frenč Lendinge jis Bernsaidas. Pakaks, 
žaidimas baigtas. Kur jis, Spidi? Sutaupyk man laik... 

- Nutilk, - pertraukia jį Parkusas. 

Tyliai, bet griežtai. Sofi priglunda prie jo. Šitaip jo draugas niekada 
nekalbėjo. Džekas suvokia, jog neturėtų matyti jame Spidžio. Tai tik 
vaidmuo, kurį jis kadaise atliko, norėdamas pelnyti mažo berniuko, pa- 
bėgusio su savo motina nuo bėdos, palankumą. 

Parkusas varto kepančią paukštieną. Ji jau parudavusi, į ugnį laša 
riebalai. 

- Atleisk už piktą toną, Džekai, bet privalai suprasti, jog tavo 
Žvejys - tik smulkmena, palyginus su tuo, kas vyksta mūsų akyse. 

"Kodėl tau šito nepasakius Tenzei Freno ar Uostytojui Sent Pjerui?" 

Džekas tik pagalvoja, bet neištaria savo minčių. 

- Ir kalba visai ne apie Antrininkus. Išmesk tas mintis iš galvos. Tai 
tik ryšys tarp tavo pasaulio ir Teritorijų. Nužudęs vieną nusikaltėlį čia, 
tu nesustabdysi žmogėdros savo pasaulyje. O jei nudėsi jį Viskonsine, 
padaras, kuris gyvena jame, pereis į kitą kūną. 

- Padaras?.. 

- Kadaise Albertas Fišas jį vadino Misteriu Pirmadieniu. Tą, kuris 
tau reikalingas, vadina Manšanu, nors iš tiesų jo vardas kitoks, tik jo ne- 
įmanoma ištarti jokia žmonių kalba jokiame žemiškame pasaulyje. 

- Ir daug yra tų pasaulių? 

- Daug. - Parkusas žiūri į laužą. - Ir mes turime prisiliesti prie kiek- 
vieno. Antraip kurių galų turėčiau vaikytis tave, siuntinėti liepsnelės 
plunksneles, kiaušinėlius, daryti viską, kad tave pažadinčiau. 

Džekas galvoja apie Džudę, draskančią nagais sieną, ir jam gėda. 
Spidis daro beveik tą patį. 

- Atsibusk, atsibusk, bukagalvi, - sako jis. 

Parkuso veide pasirodo kažkas panašaus į šypseną. 

- Juk tu matei mane, prieš palikdamas tarnybą Los Andželo polici- 
joje? Bėgai tarsi patrakęs. Net pamaniau, gal pasiųsti banginį, kad tave 
prarytų. 

- Jaučiuosi taip, tarsi mane prarijo, - prisipažįsta Džekas. 

- Mane taip pat, - sako Sofi. 

- Visi mes praryti, - pareiškia vyriškis su revolveriu. - Esame siau- 
būno pilve, norime to ar ne. Tai ka*, likimas, lemtis. Dabar mūsų ka - 
Žvejys. Kalbama ne vien tik apie žudymus. 

* Ka - egiptiečių mitologijoje viena iš žmogaus esmės sudėtinių dalių. Ji apsprendžia 
žmogaus likimą. 

Ir Džekas pamato tai, nuo ko jam stingsta kraujas: Lesteris Parke- 
ris, jis ir Spidis, jis ir Parkusas, pats mirtinai išsigandęs. 

- Tai susieta su Tamsiuoju bokštu, - priduria jis. 

Iš Sofijos lūpų išsprūsta nevilties šauksmas, ji pakelia ranką ir paro- 
do Piktosios Akies ženklą. 

Šaulys nekreipia į ją dėmesio, jis toliau sukioja iešmus su paukštiena. 

- O dabar klausykitės manęs. Ir kuo mažiau klausimų, - sako Par- 
kusas. - Dar turime galimybę Džudei Maršal sugrąžinti jos sūnų, bet lai- 
kas nelaukia. 

- Kalbėk, - sako Sojeris. 


Parkusas kalba. Bekalbėdamas pamato, jog kurapkos iškepusios. 
Patiekia jas ant plokščių akmenų. Mėsa minkšta, pati slysta nuo kaulų. 
Džekas godžiai valgo, užgeria saldžiu vandeniu. Jis jau nelygina apkep- 
tų paukščių su vaikų kūnais. Skrandis reikalauja karšto maisto ir mė- 
gaujasi juo. Valgo ir Sofi, ji visai nesidrovėdama aplaižo grakščius pirš- 
čiukus. Ir Vendelas Grinas. Nors jis nesiryžo užeiti į akmenų ratą, Par- 
kusas meta jam keptą paukštį, tas sugauna ir godžiai įsisiurbia dantimis 
į minkštą mėsą. 

- Klausei, ar daug yra pasaulių, - sako Parkusas. - Taip, jų kur kas 
daugiau, negu galima įsivaizduoti. - Pajuodavusiu lazdos galiuku jis pie- 
šia ant smėlio begalybės ženklą. 

- Yra Bokštas, kuris laiko juos drauge. Tai tarsi ašis, ant kurios su- 
kasi daugybė ratų. Ir kai kas nori tą Bokštą sugriauti. Tai Ramas Abala. 

Sulig tais žodžiais liepsnos liežuviai staiga tamsėja, darosi tamsiai 
raudoni. Džekui labai norisi tikėti, kad pasikeitusi spalva - tik jo fanta- 
Zijos vaisius. 

- Raudonasis Karalius, - išverčia jis. 

- Taip. Jo fizinis pavidalas uždarytas kameroje, Bokšto viršūnėje. 
Bet jis turi ir kitą pavidalą, ne mažiau realų, kuris gyvena Raudonojo 
Karaliaus Rūmuose. 

- Vadinasi, jis yra tuo pat metu dviejose vietose. - Savo kelionių iš 
vieno pasaulio į kitą dėka, Džekas be vargo supranta jo žodžius. 

- Taip. 

- Jeigu jis... ar kažkas kitas... sunaikins Bokštą, ar pasieks savo 
tikslą? Ar nepražudys vieno iš savo pavidalų? 

- Kaip tik priešingai. Jis jį išlaisvins. Ir tada visur įsiviešpataus cha- 
osas, ugniniai genai. Kai kurios Viduriniojo pasaulio teritorijos jau nu- 
grimzdo šitoje ugnyje. 

- Ką turėčiau apie tai žinoti? - klausia Sojeris. Jis suvokia, jog me- 
tas keliauti į pasaulį, esantį kitoje sienos pusėje. 

- Sunku pasakyti, - atsako Parkusas. - Jei praleisiu ką nors svar- 

baus, gali atsitikti taip, jog rytoj užges žvaigždės. Čia ir yra visas siau- 
bas. Jau nuo neatmenamų laikų Karalius mėgina sunaikinti Bokštą bei iš- 
silaisvinti. Tai lėtas procesas, nes Bokštą laiko susipynę jėgos spindu- 
liai. Jie atlieka atotampos vaidmenį. Spinduliai tūkstantmečiais laikė 
Bokštą ir dar tiek pat laikys, bet pastaruosius du šimtus metų... 

- Toks ilgas laikotarpis, - sako Sofi. 

- Istorijos matmenimis - tai trumpas laikotarpis, tarsi virš laužo pa- 
kilusios kibirkšties blyksnis. Bet gėris lėtai prigyja, o blogis iššoka aki- 
mirksniu tarsi kipšas iš dėžutės. Ka - tai ir gėrio, ir blogio palydovas. - 
Parkusas atsisuka į Sojerį. - Tu, žinoma, girdėjai apie Geležies amžių? 
Ir apie Bronzos? 

Džekas linkteli. 

- Viršutiniuose Bokšto aukštuose yra tie, kurie pastaruosius du šim- 
tus metų tavo pasaulyje vadina Užnuodytos minties amžiumi. Tai reiš- 
kia... 

- Man to nereikia aiškinti, - įsiterpia Džekas. - Pameni, aš pažinojau 
Morganą Sloutą? Ir žinojau, ką jis ketina padaryti su Sofi pasauliu. 

Tikrai, pagal planą buvo numatyta patį geriausią iš visų pasaulių 
paversti iš pradžių kurortu turtuoliams, po to - nekvalifikuotos darbo jė- 
gos šaltiniu ir galiausiai - sąvartynu... turbūt net ir radioaktyvių atliekų. 
Juk tai ryškiausias užnuodytos minties pavyzdys. 

- Tarp protingų būtybių visada pasitaikydavo esperų, - sako Parku- 
sas. - Pasitaiko visuose pasauliuose, tik retai. Tu, Džekai, juos pavadin- 
tum neeilinių gabumų žmonėmis. Po to, kai tavo pasaulyje prasidėjo Už- 
nuodytos minties amžius, jų vis daugėja. Žinoma, jų ne tiek daug kaip 
mutantų Prakeiktose žemėse, bet pasitaiko. 

- Kalbi apie gebančius skaityti mintis? - klausia Sofi. 

- Ir ne tik. Tai ir ateities pranašautojai bei teleporteriai, galintys per- 
sikelti iš vieno pasaulio į kitą, kaip mūsų Džekas Sojeris. Ir telepatai bei 
telekinezės specialistai. Pastarųjų nedaug, bet jie labai vertingi. 

- Nori pasakyti, kad jie vertingi Raudonajam Karaliui? 

- Taip. Pastaraisiais metais jis įnirtingai rinko tokių žmonių koman- 
dą. Daugiausia jų rasdavo Žemėje bei Teritorijose. Šitų vergų grupė - 
didžiausias jo laimėjimas. Mes juos vadiname Griovėjais. Jie... - jis su- 
simąsto. - Ar žinote, kaip juda galera? 

Jie abu linksi. 

- Irkluotojai darniai judina irklus. - Sofija visu kūnu parodo irklavi- 
mo judesį. 

- Dažniausiai tai vergai, sukaustyti viena grandine. Jie... 

Netikėtai apie save primena Vendelas. 

- Spar... takas. - Jis nutyla, susiraukia ir mėgina ištarti dar kartą: - 
Spartakas. 

- Apie ką jis? - klausia Parkusas. - Džekai, tu supranti ką nors? 

- Apie filmą "Spartakas", - sako Sojeris. - Vendelai, tu kaip visada 
neteisus, nes kalbi apie "Beną Hurą". 

Vendelas susierzina. Jis tiesia riebaluotas rankas: 

- Dar. Mėsos. 

Parkusas nuima nuo strypo paskutinę kurapką ir meta jam. 

- Šviežias grobis Spaudos Vanagui. Bet dabar, būk malonus, užsi- 
čiaupk. 

- Arba - kas? - Vendelo akys kovingai sublizga. 

Šaulys išsitraukia revolverį. Rankena apsitrynusi, tačiau ginklas 
blizga kaip naujas. Jam žodžiai nereikalingi. Reporteris pakyla ir dingsta 
už kalvos. Džekas džiaugiasi. 

- Vadinasi, Raudonasis Karalius nori pasinaudoti Griovėjais bei su- 
naikinti Spindulius, - apibendrina Džekas. - Juk toks jo planas? 

- Tu tarsi kalbi apie ateitį, - atsako Parkusas. - Bet viskas vyksta 
dabar. Pakanka žvilgtelėti į tavo pasaulį ir nesunkiai pastebėsime 
plintančią dezintegraciją. Iš šešių Spindulių visu pajėgumu veikia tiktai 
vienas. Dar du generuoja minimalų galingumą. Trys likusieji mirę. Vie- 
no jų veikla sutriko prieš tūkstantį metų. Dar du sunaikino Griovėjai. 
Mažiau nei per du šimtmečius. 

- Viešpatie, - sako Džekas. Dabar jis supranta, kodėl bičiulis Žvejį 
pavadino smulkmena. 

- Bokšto bei Spindulių apsauga visada rūpinosi senoji Gileado šaulių 
gildija. Jie turėjo galingų ekstrasensorinių gebėjimų, todėl galėjo neutra- 
lizuoti Raudonojo Karaliaus Griovėjus, bet... 

- Šauliai visi pakriko, išskyrus vieną, - praneša Sofija, žiūrėdama į 
didžiulį bičiulio revolverį. - Jei tu savęs nelaikai šaulių, Parkusai? 

- Nelaikau, mieloji. Bet šaulys pas mus ne vienas. 

- Maniau, jog liko tiktai Rolandas*. Taip liudija legendos. 

- Jis parengė dar bent tris, - sako Parkusas. - Nežinau, kaip jam tai 
pavyko, bet tai tiesa. Jei Rolandas būtų likęs vienas, Griovėjai seniai 
būtų sunaikinę Bokštą. 

- Nesuprantu, apie ką kalbi, - įsiterpia Džekas. - Iš pradžių dar kai 
ką supratau, o dabar - nieko. 

- Tau nebūtina viską suprasti. Privalai atlikti savo darbą, - atkerta 
Parkusas. 

- Ačiū tau, Dieve. 

- O dabar pamirškime viską ir grįžkime prie vesternų, kuriuose fil- 
mavosi tavo motina. Pirmiausia įsivaizduok fortą dykumoje. 

- Tai Tamsusis Bokštas, apie kurį tu nuolat kalbi. Jis - fortas? 

- Taip. Ir fortą supa ne laukiniai indėnai... 


* Rolandas - pagrindinis knygų ciklo "Tamsus Bokštas" veikėjas. 

- O Griovėjai. Vadovaujami didžiojo vado Abalos. 

Sofi murma panosėje: "Karalius savo bokšte valgo duoną su medu- 
mi. Griovėjai rūsyje kala jam pinigus." 

Džeko nugara nubėga nemalonus šaltukas: jis galvoja apie žiurkių 
letenėles - tų žiurkių, kurių nagučiai brazdena stiklo šukes ant grindų. 

- Kodėl tu tai pasakei? 

Sofi žiūri, nurausta, purto galvą, suka į šalį akis: 

- Šitaip kartais sako Džudė, kai girdžiu ją už sienos. 

Parkusas vėl paima apdegusią šaką ir kažką piešia šalia begalybės 
ženklo. 

- Tai fortas. Tai indėnai, kuriems vadovauja negailestingas ir tik- 
riausiai beprotis vadas. Bet štai čia... - Kairėje pusėje dulkėse atsiranda 
strėlė. Jos smaigalys nukreiptas į ženklus, vaizduojančius indėnus bei 
fortą. - Kas tuose vesternuose visada pasirodo pačią paskutinę minutę? 

- Kavalerija, - sako Džekas. - Nujaučiu, jog tai mes. 

- Visai ne, - vos tvardydamasis atšauna Parkusas. - Kavalerija - tai 
ri, kad Bokštas išliktų. Raudonasis Karalius tikisi sunaikinti Bokštą dar 
iki atvykstant Rolandui. Todėl jam reikia kuo daugiau Griovėjų, ypač te- 
lekinezės žinovų. | 

- O Taileris Maršalas... 

- Nepertraukinėk. Man ir taip nelengva. 

- Seniau tu buvai kur kas linksmesnis, Spidi, - priekaištauja Sojeris, 
tikėdamasis, kad ant jo netrukus pasipils žodžių kruša, o gal įsiutęs bi- 
čiulis pavers jį varle... tačiau įtampa staiga atslūgsta, Parkusas juokiasi. 

Sofija pakelia galvą, tvirčiau suspaudžia Džeko ranką, irgi juokiasi. 

- Turbūt tu teisus, - pripažįsta šaulys. - Kuriems galams nervintis. 
- Jis paliečia revolverį. - Matyt, nusprendžiau, jog šitas gelžgalis suteikia 
man reikšmingumo. 

- Žingsnis, o gal ir du pirmyn, - linkteli Sojeris. 

- Ir Biblijoje, tai tavo pasaulyje, Džekai, ir Knygoje apie žemės ūkį, 
tai jau Sofi pasaulyje, yra panaši mintis... pamėginsiu ją atkurti: "Nes 
mano karalystėje yra daugybė namų." Taigi Raudonasis Karalius savo 
karalystėje turi daug monstrų. Jie Karaliaus kurjeriai, pasiuntinukai... 
Jiems duodama daugybė įpareigojimų, bet pastaruoju metu svarbiausias, 
regis - rasti kuo daugiau Griovėjų. Talentingų. Kuo talentingesnis Grio- 
vėjas, tuo didesnis atlygis. 

- Jie medžioja galvas, - tyliai sako Džekas ir supranta, jog yra tei- 
sus. Šitas terminas turi ir tiesioginę reikšmę - jie žmogėdros. 

- Taip, - sutinka Parkusas. - Jie turi mirtingus subrangovus, kurie 
dirba už... sunku ištarti šitą žodį, bet kitaip turbūt nepasakysi... 

Priešais Džeką iškyla kraupus reginys: Albertas Fišas stovi Niujorke 

ant šaligatvio su plakatu: "DIRBU UŽ MAISTĄ". Jis stipriau priglaudžia 
prie savęs Sofi. Mėlynos akys atsisuka į jį, ir vyriškis noriai paskęsta jo- 
se. Tai jį nuramina. 

- Kiek Griovėjų Albertas Fišas pasiuntė tavo draugužiui Misteriui 
Pirmadieniui? - klausia Sojeris. - Du? Keturis? Tuziną? Jie mirė, jei Aba- 
lai tenka ieškoti pakaitalo? 

- Ne, - atsako Parkusas. - Jie laikomi vienoje vietoje... rūsyje ar ur- 
ve, kur laikas sustojęs. 

- Skaistykloje. Viešpatie. 

- Tai nesvarbu. Albertas Fišas seniai miręs. Misteris Pirmadienis, 
dabar jis misteris Manšanas, sudarė su tavo ieškomu žudiku sandėrį: 
Bernsaidas gali nužudyti ir suryti kiek tik nori vaikų... jei jie nėra talen- 
tingi. O kai tik pastebės talentingą, tai yra potencialų Griovėją, jis priva- 
lo iškart jį perduoti misteriui Manšanui. O tas nusiųs juos Abalai. 

Džekas vėl pajunta atramą po kojomis ir apsidžiaugia. 

- Jeigu Tajaus nenužudė, vadinasi, jis talentingas. 

- Ne šiaip sau talentingas. Taileris Maršalas - vienas talentingiausių 
Griovėjų pasaulių istorijoje. Jei sugrįšime prie analogijos su fortu ir in- 
dėnais, tai galima pasakyti, jog Griovėjai - degančios strėlės, kurios per- 
metamos per sieną... naujos rūšies ginklai. O Taileris - valdomas 
sprogstamasis užtaisas. 

- Arba atominė bomba. 

- Nežinau, apie ką čia jūs, - ištaria Sofi. 

- Tau ir nebūtina Žinoti, - atsako Džekas. - Patikėk mano žodžiais. 

Sojeris vėl žiūri į piešinius ant smėlio. Ar jis nustebo sužinojęs, jog 
Tajus toks talentingas? Turbūt ne, jis puikiai žino, kokia jo motina. Jis 
mato, kad priešais jį karalienė. Ji nuostabi, bet grožis - ne vienintelis šios 
motes pranašumas. 

- Džekai? - klausia Parkusas. - Ar tau viskas gerai? 

Jis tarsi norėtų pasakyti, jog dabar pašaliniams dalykams nebėra laiko. 

- Duok man vieną minutę, - prašo Sojeris. - Ir leisk atlikti savo darbą. 

Iš po žalių plunksnelių prabyla viena papūgos galva: "Dievas myli 
vargšus darbininkus". Kita tuojau pat atsiliepia: "Todėl jis šitiek jų ir pri- 
veisė". 

- Gerai, - sutinka Parkusas ir pakelia akis į dangų. 

"Taigi ką mes turime? - mąsto Sojeris. - Turime labai talentingą 
berniuką. Ir Žvejys žino, koks jis vertingas. Bet berniukas dar nepateko 
į Manšano nagus, antraip Parkusas čia nesėdėtų. Ir kas iš to?" 

Sofi susirūpinusi žiūri į jį, Parkusas vis neatitraukia akių nuo dan- 
gaus, esančio tarp dviejų pasaulių ribos. Džeko galvoje vis greičiau su- 
kasi ratukai, didina greitį, tarsi iš stoties pajudėjęs ekspresas. Jis suvo- 
kia, jog juodaodis vyriškis plika kaukole danguje ieško pikto varno, o tuo 


337 


metu baltaodė moteris dievinančiomis akimis žiūri į jį. Galbūt tai kada 
nors peraugs į meilę. Bet šiuo metu jo galvoje knibžda kitokios mintys. 
Ir tai policininko mintys. 

Dabar žudikas paseno. Ir jam akivaizdžiai trūksta kai kurių varžtų. 
Matyt, jis ir pats negali nuspręsti, ar Tailerį pasilikti sau, ar atiduoti 
Manšanui. Viskas priklauso nuo to, į kurią pusę vėjas papūs. Jei nu- 
spręs nužudyti berniuką ir išvirti katile kaip ragana, bus bėda Fredui su 
Džude. Ką jau kalbėti apie Tajų: vaikas matė tiek, kad juo dėtas net be- 
baimis jūrų pėstininkas galėtų išsikraustyti iš proto. Jeigu žudikas ati- 
duos berniuką Manšanui, kils grėsmė visam pasauliui. Ne veltui Spidis 
taip skubina įvykius. 

- Jūs abu žinojote, jog šitaip bus. Ir Džudė žinojo. Todėl ji taip keis- 
tai elgėsi. Tada dar nebuvo prasidėjusios žudynės. 

Parkusas sujuda, nuleidžia akis. 

- Aš girdėjau, kad kažkas vyksta, buvo požymiai... tačiau užsiimi- 
nėjau kitais darbais. O Sofi negali pereiti į kitą pasaulį. Ją čia atgabeno 
skraidantys Žmonės, o po mūsų pokalbio ir vėl išgabens. 

Džekas atsisuka į moterį: 

- Tu ta, kas kadaise buvo mano motina. Esu tuo įsitikinęs. Tu Lau- 
ros de Luizian paveldėtoja. Šito pasaulio karalienė. 

Sofi sutrinka. 

- Aukščiausioje hierarchijoje aš buvau niekas. Ir tai mane tenkino. 
Dažniausiai rašydavau rekomendacinius laiškus, dėkodavau žmonėms, at- 
ėjusiems su manimi susitikti... tik atlikdama oficialius įgaliojimus sakyda- 
vau "mes". Mėgdavau pasivaikščiojimus, piešiau gėles. Tačiau aplinkybės 
susiklostė taip, jog likau paskutinė karališkoje giminėje. Ir tapau to pasau- 
lio karaliene. Buvau ištekėjusi už paprasto gero žmogaus, bet manasis Fre- 
das Maršalas mirė ir paliko mane vieną. Sofi Nevaisingoji. 

- Nekalbėk šitaip. - Moters žodžiai žeidžia Džekui širdį. Nesmagu, 
kai ji apie save kalba su tokia liūdnai pašaipia gaidele. 

- Džekai, jei tu nebūtum unikumas, tavo Antrininkas būtų mano 
pusbrolis. 

Dabar ji apsiveja vyriškio ranką gracingais pirščiukais, balsas pilnas 
emocijų. 

- Palikime aukštas materijas. Žinau, jog Taileris - Džudės sūnus. 
Myliu ją ir nenoriu, kad tą moterį kas nors skaudintų. Dėl šito berniuko 
sielojuosi kaip dėl tikro savo sūnaus. Ir dar žinau, kad tu vienintelis, ku- 
ris gali jį išgelbėti. 

- Kodėl? Kodėl aš? 

- Todėl, jog tu lietei Talismaną. Ir nors laikui bėgant dalis jo galių 
išnyko, tavyje dar daug kas išliko. 

Džekas prisimena lelijas, kurias Spidis jam paliko Deilo vonioje. Ir 

tą kvapą, išlikusį ant jo rankų net po to, kai jis atidavė gėles Tenzei Fre- 
no. Jis prisimena, kaip atrodė Talismanas karališkojo paviljono tamsoje, 
kaip švytėjo, keitė viską aplinkui, kol galiausiai išnyko. "Jis iki šiolei vis- 
ką keičia", - pagalvoja Džekas. 

- Parkusai? - tai pirmas kartas, kai jis pavadina vardu savo bendra- 
darbį... kitą policininką. 

- Taip, Džekai. 

- Ar pakanka to, kas liko iš Talismano? Pakaks, kad galėčiau įveikti 
Raudonąjį Karalių? 

Parkuso veide siaubas. 

- Žinoma, ne. Net negalvok. Jis tave užpūs tarsi žvakę. Bet galbūt 
to pakaks įveikti Manšaną... nukeliauti į karštas žemes ir išvesti iš ten 
Tajų. 

- Ten mašinos. - Sofija tarsi nugrimzdo į transą. - Raudonos bei 
juodos mašinos. Jas gaubia dūmai. Ilgi transporteriai. Ant jų vaikai. Jie 
mina kojytėmis... giliai lapių urvuose. Giliai žiurkių urvuose, kur saulė 
niekada nepažvelgia. Urvuose, kur degančios žemės. 

Džekas sukrėstas iki sielos gelmių. Prisimena Dikensą. Ne "Nykius 
namus", o "Oliverį Tvistą". Ir dar prisimena pokalbį su Tenze Freno. 
"Bent jau Irma ne ten, ne degančiose žemėse. Mergaitė mirusi, ir tas 
baisus senis apgraužė jos koją. Tačiau Taileris..." 

- Jie vis pėdina ir pėdina, kol nepradeda kraujuoti kojos, - bamba 
jis. - Ir kelias tenai... 

- Manau, tu ir pats žinai, - sako Parkusas. - Suradęs Juodąjį namą, 
tu rasi ir kelią į degančias žemes... pas misterį Manšaną... pas Tailerį.. 

- Berniukas gyvas. Jūs tuo įsitikinę? 

- Taip, - choru atsako Sofi su Parkusu. 

- O kur dabar Bernsaidas? Šita informacija gerokai paspartintų įvykius. 

- Nežinau, - atsako Parkusas. 

- Jei tu žinotum, kas jis toks... 

- Yra pirštų atspaudai ant telefono aparato. Viskonsino policijos 
valdyba gavo iš FTB duomenų banko informaciją, kad jie priklauso 
Birstounui.. Tu žinai, jog dabartinė jo pavardė Bernsaidas. To pakanka. 

- Iš kur tu Žinai? 

- Turiu savo šaltinių tavame pasaulyje. Ir stebiu įvykius. Tokiam 
policininkui, koks esi tu, nebus sunku surasti tą žmogų. 

- Džudė įsitikinusi, jog tavo draugas gali padėti, - netikėtai prabyla 
Sofi. 

- Deilas Hilbertsonas? - Sojeriui nelabai norisi tuo patikėti... nors 
galbūt jis ir galėtų ką nors sužinoti. 

- Aš jo vardo nežinau. Džudei atrodo, kad jis panašus į tuos, kurie gy- 
vena čia, Užribyje. Žmogus, kuris daug mato, nors yra neregys. 


339 


Vadinasi, tai ne Deilas, ji turi galvoje Henrį. 

Parkusas pakyla. Papūga pakelia galvas, pramerkia visas keturias 
akis. Šventumas ir Nešvankumas įsitaiso jam ant peties. 

- Manau, jog mūsų pasitarimas baigtas. Ar tu pasirengęs grįžti į sa- 
vo pasaulį, drauguži? 

- Taip. Pasiimsiu ir Griną, nors nelabai to norėčiau. Nemanau, kad 
čia jis ilgai pratemps. 

- Kaip sau nori. 

Džekas su Sofi, vis dar susikibę už rankų, jau kyla, o Parkusas su 
savo papūga stovi akmenų rate. 

- Tu neisi? 

Jis purto galvą: 

- Čia mūsų keliai skiriasi, Džekai. Galbūt dar pasimatysime. 

"Jei aš išgyvensiu, - galvoja Džekas. - Jei kas nors iš mūsų liks gyvas." 

- O dabar keliauk savo keliu ir būk garbingas. 

Sofi vėl padaro gilų reveransą. 

- Sąj. 

Parkusas linkteli jai ir saliutuoja Sojeriui. Sojeris nusisuka, veda Sofi 
prie senos palapinės. Galvoje sukasi mintys apie tai, ar pavyks dar kada 
nors susitikti su šiuo žmogumi. 


Vendelas Grinas, puikus reporteris, bebaimis žurnalistas, pagarsėjęs 
svetimų apatinių baltinių blusinėtojas, sėdi ankstesnėje savo vietoje su 
popieriaus tūtele vienoje rankoje ir baterija kitoje. Vėl kažką veblena, ne- 
pakeldamas galvos. Jis negirdi artėjančių Sofi bei Džeko žingsnių. 

- Tu padarysi viską, ką tik galėsi? - klausia Sofi. - Dėl jos. 

- Ir dėl tavęs. O dabar paklausyk manęs. Jei viskas gerai baigsis, 
mes būsime sveiki... 1r jei aš galėčiau čia sugrįžti... - Jis negali tęsti. Ko- 
kia neregėtai kvaila bei naivi drąsa! Ji karalienė. O jis kas toks? Ir dar 
mėgina su ja tartis dėl pasimatymo. 

- Galbūt... - Mėlynos akys vis dar žiūri į jį. - Galbūt. 

- Ar tu šito norėtum? 

- Taip. 

Jis pasilenkia, švelniai paliečia lūpomis jos lūpas. Vos... vos. Ir tai 
pats nuostabiausias bučinys jo gyvenime. 

- Aš, regis, tuojau nualpsiu, - ištaria Sofi. 

- Nejuokauk šitaip su manim. 

Ji paima vyriškio ranką, priglaudžia prie savo širdies. 

- Tai ne juokai. Ji netrukus iššoks iš krūtinės. 

Moteris paleidžia jo ranką, bet Džekas neskuba jos atitraukti, dar 
keletą sekundžių laiko prispaudęs delną prie šilto kauburėlio. 

- Jei galėčiau, keliaučiau su tavimi, - prisipažįsta ji. 

- Zinau. 

Sojeris Žiūri į ją, suvokdamas, jog negali ilgiau užtrukti nė akimir- 
kos. Tai ne tik nenoras skirtis su Sofi, yra dar vienas faktorius. Jis nie- 
kada nejautė tokios baimės... Galiausiai Džekas prisimena būtybę, ka- 
daise buvusią Vendelu, ir priklaupia šalia jo. 

- Tu pasirengęs, didysis-berniuk? Nori sugrįžti prie didžiosios Mi- 
sisipės? 

- Neliesk manęs. - Po to vienu atsikvėpimu išpyškina: - Sušiktas 
Holivudas! 

- Patikėk, liečiu tave tik todėl, kad tai būtina. Po to būtinai nusi- 
plausiu rankas. 

Jis žiūri į Sofi ir mato joje Džudę. Kokios jos abi gražios. 

- Aš myliu tave. 

Ir dar jai nespėjus atsakyti, griebia Vendelą už rankos, užsimerkia 
bei peršoka į kitą pasaulį. 


22 skyrius 


Šįkart jį pasitinka ne tyla - malonus šnaresys, kurį jis vieną sykį 
jau girdėjo. 1997 metų vasarą su parašiutininkų klubo "Skrajūnai" na- 
riais Sojeris nuskrido į Vakavilį. Kartą padauginęs alaus priėmė jų pa- 
siūlymą, o paskui negalėjo atsisakyti - nenorėjo būti apšauktas bailiu. Jis 
manė, jog bus mirtinai baisu, bet iš tiesų patyrė neapsakomą malonumą. 
Tačiau daugiau niekada nesiryžo pakartoti eksperimento. Ir dabar žino 
kodėl: šiuo momentu jis pernelyg priartėjo prie prisiminimų, ir kažkuri 
J0 pasąmonės dalis tą suprato. Tą garsą jis išgirdo prieš patraukiant pa- 
rašiuto žiedą: oro šnaresį, kuris perskrodžia esantį laisvame skrydyje 
kūną. O daugiau nieko nesigirdi, tik daužosi širdis ir, ryjant seiles, 
spragteli ausyse. 

"Truktelėk žiedą, Džekai, - galvoja jis. - Metas truktelėti žiedą, ant- 
raip nusileidimas nieko gero nežada." 

Ir čia pat pasigirsta kitas garsas. Iš pradžių tylus, po to vis garses- 
nis. "Gaisrinės signalizacijos sirena, - galvoja Sojeris. - Ne, tai gaisrinių 
signalizacijų simfonija." Tą pačią akimirką Vendelas ištraukia ranką iš jo 
delno. Jis girdi porininko riksmą, ir banga jį nuneša į šalį... Tuo met pa- 
Junta kvapą. 

Sausmedžio... 

Ne, jos plaukų. 

Džekas aikčioja nuo krūtinę bei pilvą užgriuvusio sunkumo, jam at- 
rodo, jog iš plaučių išspaudė visą orą. Jaučia rankų prisilietimą, viena - 
ant peties, kita - po strėnomis. Plaukai kutena skruostą. Ir staugia sire- 
na. Sumišę šaukia žmonės. Girdisi bėgančių žingsnių aidas. 


341 


- Džekai, Džekai, ar tau viskas gerai? 

- Paprašyk karalienės pasimatymo, peršok kitos savaitės viduryje, 
- veblena jis. Kodėl taip tamsu? Jis apako? Ar jis pasirengęs intelektua- 
liam, gerai apmokamam elgetos darbui "Milerio parke"? 

- Džekai! - Delnas pliaukšteli jam per žandą. Stipriai. 

Ne, jis neapako. Tiesiog buvo užsimerkęs. O dabar atsimerkia ir 
mato prie jo palinkusią Džudę. Net negalvodamas, instinktyviai kaire 
ranka įsirausia į jos plaukus, priglaudžia prie savęs jos galvą ir bučiuoja. 
Iš netikėtumo ji vos atgauna kvapą, po to atsako į bučinį. Niekada gy- 
venime jo nebučiavo taip aistringai. Jo ranka įsėlina po Džudės nakti- 
niais marškiniais, atsigula ant jos krūtinės. Kaip daužosi moters širdis! 
Tą pačią akimirką jos ranka neria po Džeko marškiniais, kurie kažkodėl 
atsegioti... susiranda krūties spenelį. Jis jau kietas, karštas. Jos liežuvis 
įlenda giliai į Džeko burną, juda visai kaip bitės straubliukas, rinkdamas 
nuo žiedų nektarą. Jis tvirtai apkabina moters kaklą... Tik Dievas žino, 
kuo viskas galėjo baigtis, jei ne triukšmas, sklindantis iš koridoriaus. 
Dūžta stiklai, kažkas klykia. Balsas plonas, apimtas panikos, cypiantis, 
net nesuprasi - vyriškas ar moteriškas. Tačiau Džekui atrodo, jog šaukia 
Etanas Evansas, paniurėlis, kuris saugojo įėjimą į D skyrių. "Grįžkite at- 
gal! Liaukitės bėgioję, kad jus kur dievai!" Suprantama, tai Etanas. Tik 
sekmadieninės liuteronų bažnyčios "Hebrono kalnas" auklėtinis tokioje 
kritinėje situacijoje galėtų ištarti "kad jus kur dievai". 

Jie atšoka vienas nuo kito. Abu ant grindų. Džudės naktiniai užkelti 
iki juosmens, matosi baltos nailoninės kelnaitės. Džeko marškiniai atse- 
gioti, kelnės taip pat. Šalia parvirtęs kavos staliukas, ant grindų išsibars- 
tę žurnalai. Kai kurių viršeliai nuplėšti. | 

Iš koridoriaus sklinda nauji šauksmai, dejonės, beprotiškas juokas. 
Budėtojas Etanas Evansas ir toliau šaukia ant pacientų, prie jo prisijungia 
dar ir moteriškas balsas. Vis dar kaukia gaisrinės signalizacijos sirena. 

Staiga atsidaro durys ir į gydytojo Spailgmano kabinetą įgriūva Ven- 
delas Grinas. Už jo nugaros - sieninė spinta. Joje išmėtyti daktaro dra- 
bužiai. Vienoje rankoje reporteris laiko diktofoną, kitoje - keletą blizgan- 
čių cilindro formos daiktų. Džekas galėtų lažintis, jog tai "Diurasel AA" 
baterijos: 

Jei Džeko drabužiai tik atsegioti, tai Vendelo reikalai kur kas pras- 
tesni: iš jo marškinių tik skutai belikę. Pilvas kabo virš baltų trumpikių, 
ant kurių išplitusi geltona šlapimo dėmė. Rudos kelnės laikosi tik ant 
vienos kojos, velkasi grindimis tarsi nuplėšta gyvatės oda. Kojinė ant 
kairės kojos užmauta išvirkščia puse. 

- Ką tu padarei? - riaumoja jis. - Holivude, kalės vaike! KĄ PADA- 
REI MANO DIKTOFONUI? 

Jis nutyla. Žandikaulis atvipęs. Akys išsprogusios. Plaukai stovi 
piestu. 

Tą akimirką reporteris pastebi, jog Sojeris su Džude pusiau apsika- 
binę guli ant grindų tarp stiklo šukių bei išmėtytų popierių. Jų drabužiai 
netvarkingi. Juk jie visiškai... pasirengę sueičiai. Jo galvoje viskas su- 
kasi, mintys nerimsta, šmėsčioja įvairūs prisiminimai, jis svirduliuoja, 
pilvas urzgia tarsi sugadinta skalbimo mašina, jam reikia griebtis kaž- 
ko... suprantamo, gerai pažįstamo. Būtinos šviežios naujienos. Dar ge- 
riau būtų skandalai. O štai ir jie - Auksinis berniukas, Džekas Sojeris, 
voliojasi ant grindų su Džude Maršal, psichiatrinės ligoninės paciente. 

- PRIEVARTAUJA! - nesavu balsu suriaumoja Vendelas, ir jo lū- 
pas iškreipia beprotiška šypsena. - DŽEKAS SOJERIS MANE PRIKŪ- 
LĖ, O DABAR PRIEVARTAUJA PSICHIŠKAI NESVEIKĄ MOTERĮ! 
Netgi Vendelui aišku, jog apie jokį prievartavimą ir kalbos negali būti, 
bet neims gi jis rėkti: "DULKINASI SAVO NORU!" Argi šitaip atkreipsi 
visų dėmesį? 

- Užčiaupk srėbtuvę šitam puspročiui. - Džudė pasitaiso naktinius 
ir mėgina atsistoti. 

- Atsargiai, - įspėja Džekas. - Čia visur pilna stiklo duženų. 

- Pati žinau, - atkerta moteris. Po to atsisuka į Vendelą, perveria be- 
baimiu žvilgsniu ir ištaria: - Užsičiaupk! Nežinau, kas tu toks, bet liaukis 
šūkavęs! Nieko čia ne... 

Vendelas traukiasi toliau nuo Sojerio, tempdamas grindimis rudas 
kelnes. "Kodėl niekas neateina į kabinetą, - galvoja jis. - Jei ilgiau taip 
tęsis, jis mane pribaigs." Grinas net negirdi sirenų, triukšmo koridoriuje, 
o galbūt mano, jog tai tik jo fantazijos vaisius. O dar tie absurdiški "pri- 
siminimai": ginkluotas juodaodis, nuostabaus grožio moteris baltais dra- 
bužiais, papūga su dviem galvomis... jis pats sėdintis ant smėlio ir lyg 
koks urvinis žmogus graužiantis pusiau iškepusią mėsą. 

- Laikykis nuo manęs atokiau, Sojeri, - jis atkiša į priekį rankas. - 
Paliesi bent pirštu, ir mano advokatas tau paskutines kelnes nuplėš... 
OI! AI! 

Vendelas užmynė stiklo šukę. Sojeris tą mato, jis atšoka atgal, kojos 
susipainioja ir pagaliau sudrimba į odinį daktaro krėslą. 

Garsusis purvarausys su siaubu žiūri į prie jo artėjantį neandertalietį, 
po to šveičia į jį diktofoną. 

- PRIEVARTAUJA! - cypauja Vendelas. - JIS PRIEVARTAUJA 
VIENĄ IŠ PSICHIŲ! JIS... 

Džekas smogia jam į pasmakrę, kiek reguliuodamas smūgio stipru- 
mą. Reporteris atsilošia krėsle, kūnas suglemba, akys užvirsta aukštyn, 
kojos ritmingai kruta. Matyt, ritmą diktuoja pusiau užgesusi sąmonė. 

- Patrakėlis Vengras geriau būtų susidorojęs, - sumurma panosėje 

Džekas ir pagalvoja, jog pastaruoju metu vargšo reporterio galvai ne- 
menkai kliuvo. Matyt, teks kreiptis į psichiatrą pagalbos. | 

Durys į koridorių atsidaro. Džekas atsistoja priešais kėdę, užstoda- 
mas Vendelą, kišdamasis marškinius. Ačiū Dievui, kiek anksčiau spėjo 
užsisegti kelnių užtrauktuką. Į kabinetą įlenda susivėlusi moters galva. 
Mergina vilki saugumo tarnybos uniformą. Kokių aštuoniolikos metų. 

- Kas čia šūkauja? - klausia ji. - Ar kas nors sužeistas? | 

Džekas nesumoja, ką atsakyti į tokį klausimą, tačiau Džudė iškart 
prabyla: 

- Tai pacientas. Regis, Leklis. Įlėkė čia rėkdamas, jog mus visus iš- 
prievartaus. Po to vėl išbėgo. 

- Jūs turite nedelsiant iš čia išeiti. Tik neklausykite šito idioto Etano 
ir nesinaudokite liftų. Mes manome, jog prasidėjo žemės drebėjimas. 

- Jau išeiname, - sako Džudė, nors iš vietos nejuda. Bet apsaugi- 
ninkei tokio atsakymo pakanka. Ji dingsta už durų. Džudė greitai eina 
prie durų. Jos užsidaro, bet neužsirakina, matyt, pakrypo stakta. Ant 
sienos kabojo laikrodis. Džekas pakelia akis, tačiau laikrodis žemyn ci- 
ferblatu guli ant grindų. Jis paima Džudę už rankų: 

- Ar manęs ilgai nebuvo? 

- Ne, - atsako moteris. - Bet kaip efektingai tu išvykai! Fantastika! 
Ar ką nors sužinojai? - Jos akys maldauja. 

- Pakankamai, kad suskubčiau grįžti į Frenč Lendingą, - atsako ke- 
liauninkas. "Pakankamai, kad suprasčiau, jog myliu tave ir amžinai my- 
lėsiu šitame ar kitame pasaulyje." 

- Ar Taileris gyvas? - ji suspaudžia Džeko rankas visaip taip, kaip 
Sofi Užribyje. - Ar gyvas mano sūnus? 

- Taip. Ketinu tau jį sugrąžinti. 

Jo žvilgsnis sustoja prie gydytojo stalo, kuris "pasivaikščiojo" po 
kabinetą ir dabar stovi su išvirtusiais stalčiais. Viename jų Džekas mato 
kažką įdomaus ir skuba prie stalo. Kairėje pusėje viršutiniame stalčiuje 
guli kasetinis magnetofonas ir rudas vyniojamas popierius. Iš pradžių jis 
paima popierių. Ant jo užrašytos tos pačios šokinėjančios raidės, kurias 
jis jau matė užeigoje "Užkąskime Pas Edą" ir prie savo namo prieangio: 


Perduoti DŽUDEI MARŠAL, 
dar žinomai kaip SOFI 


Viršutiniame kampe tarsi pašto ženkliukai, bet Sojeriui nėra reikalo 
juos tyrinėti. Jis ir taip žino, kad tai iš cukraus paketų iškirpti bei prikli- 
juoti paveikslėliai. O juos priklijavo pavojingas senis, vardu Čarlzas 
Bernsaidas. Žvejo asmenybė, kaip ir sakė Spidis, neturi daugiau lemia- 

mos reikšmės. Ne tiek svarbi ir jo gyvenamoji vieta, nes Džekas įsitiki- 
nęs, kad šitas žmogus gali lengvai persikelti iš vienos vietos į kitą. 

"Bet jis negali pasiimti durų. Durų į degančias žemes, pas misterį 
Manšaną, pas Tajų. Jei Uostytojas su savo vaikinais surado duris..." 

Džekas numeta į stalčių popierių, išima iš magnetofono kasetę, įsi- 
kiša į kišenę ir eina link durų. 

- Džekai. 

Jis žiūri į Džudę. Aplinkui kaukia gaisro signalizacijos sirenos, rė- 
kauja ir beprotiškai kvatoja pacientai, sutrikę blaškosi po ligoninės patal- 
pas darbuotojai. O mėlynose šviesiose Džudės akyse Džekas mato kitą 
pasaulį... su jo švelniais aromatais bei nepažįstamais žvaigždynais. 

- Ten nuostabu, tiesa? Visai taip kaip mano svajonėse? 

- Taip, ten nuostabu. Ir tu nuostabi. Laikykis, gerai? 


 Koridoriuje Džeko laukia nemalonus reginys. Etanas Evansas, tas 
pats jaunuolis, kurį kadaise sekmadieninėje mokykloje mokė Vanda Kin- 
derling, sugriebęs už pečių visai praradusią orientaciją senutę purto it 
kriaušę. Žili moteriškės plaukai mataruoja. 

- Užsičiaupk! - šaukia jis ant moters. - Nutilk, sena durna karve! Ir 
niekur tu neisi. Varyk į savo suknistą palatą! 

Šypsena jaunuolio lūpose įtikinamai rodo, jog netgi tokiu momentu, 
kai pasaulis verčiasi aukštyn kojom, misteris Evansas mėgaujasi teise 
vadovauti bei galimybe skaudinti silpnesnius. Džekas įniršta. Labiausiai 
jį įsiutina, kad senutės veide tik išgąstis, bejėgiškumas ir jokio suvokimo 
apie tai, kas čia vyksta. Jis prisimena berniūkščius, tarp kurių kadaise 
gyveno "Saulėtuose namuose". 

Ir dar įniršis pažadina mintis apie Vilką. 

Nesustodamas, net nelėtindamas žingsnių (Žvejo istorijos atomazga 
jau čia pat, jie jau finišo tiesiojoje, ir Džekas tai Žino) jis tvoja jaunuoliui 
į smilkinį. Tas paleidžia savo spiegiančią auką, skrenda prie sienos, at- 
sitrenkia, slysta žemyn. Akys pilnos nuostabos, plačiai atmerktos. 

- Arba tu nesupratai, ko tave mokė sekmadieninėje mokykloje, arba 
turėjai prastą mokytoją, - iškošia pro dantis Sojeris. 

- Jūs... man... smogėte, - šnabžda jaunasis misteri Evansas. Jis jau 
sėdi ant grindų plačiai išskėstomis kojomis. 

- Jei dar smurtausi bent prieš vieną pacientą, aš tave kaip reikalas 
išgražinsiu, - pažada Sojeris jaunuoliui. Ir bėga laiptais žemyn, nekreip- 
damas dėmesio į jį palydinčius susižavėjusius pacientų žvilgsnius. Ši- 
tiems žmonėms, vilkintiems ligoninės chalatais bei pižamomis, jis atro- 
do tarsi vizija, apgaubta šviesos aureole, tarsi stebuklas, ryškus bei pa- 
slaptingas. 

* XX 


Po dešimties minučių (Džudė Maršal be niekieno pagalbos jau su- 
grįžo į savo palatą) sirena nutyla. Ją pakeičia per garsiakalbį skambantis 
gydytojo Spailgmano balsas. Šito balso turbūt neatpažintų net gydytojo 
motina. Jį išgirdę, pacientai dar labiau pradeda nerimauti, verkia, šaukia... 

- NETIKRAS PAVOJUS! - įtikinėja misteris Spailgmanas tiek pa- 
cientus, tiek ir ligoninės personalą. - NĖRA JOKIO GAISRO. VISI 
SKUBĖKITE Į SAVO AUKŠTO KONFERENCIJŲ SALE! KALBA 
DAKTARAS SPAILGMANAS. KARTOJU, PAVOJUS NETIKRAS! 

Koridoriuje pasirodo Vendelas Grinas. Lėtai eina link laiptų, glosty- 
damas smakrą. Mato sėdintį ant grindų jaunąjį Evansą, ištiesia jam pa- 
galbos ranką. Jaunuolis, remdamasis į sieną, pakyla. 

- GAISRO NĖRA! KARTOJU, NĖRA GAISRO! PRAŠAU MEDI- 
CINOS PERSONALO PALYDĖTI PACIENTUS Į KONFERENCIJŲ 
SALE, ESANČIĄ KIEKVIENAME AUKŠTE! 

Vendelas žiūri į mėlynę, puošiančią jaunuolio Evanso smilkinį. Savo 
ruožtu Evansas žiūri į pamėlynijusį reporterio smakrą. 

- Sojeris? - klausia Evansas. 

- Sojeris, - patvirtina Grinas. 

- Šitas niekšas ir man smogė, - sako jaunuolis. 

- Kalės vaikas, užpuolė mane iš nugaros, - pasakoja apie savo susi- 
rėmimą su ekspolicininku Vendelas. - Ta Maršal. Jis ją pasiguldė ant 
grindų, ketino išprievartauti. 

Regis, reporterio žodžiai visai nenustebino jaunuolio. 

- Reikia kažką daryti, - priduria Vendelas. 

- Jūs visiškai teisus. 

- Žmonės privalo žinoti. - Vendelo akyse vėl įsižiebia ugnis. Ir žmo- 
nės apie tai sužinos. Tai jo, Vendelo Grino, darbas, jo pareiga! Jis viską 
papasakos! 

- Taip, - linkteli Evansas. Jis ne žurnalistas, negali paskelbti apie tai 
visiems, bet yra vienas žmogus, kuriam jis būtinai papasakos apie įvykį. 
Tai moteris. Ji vieniša, reikalinga paguodos. Liko viena ant savo Alyvų 
kalno. Ji apsidžiaugs sužinojusi, koks siaubūnas yra tas Džekas Sojeris. 

- Negalima šito leisti. Tokie poelgiai turi susilaukti atpildo! - sušunka 
Vendelas. 

- Negalima, - pritaria Evansas. - Jokiu būdu! 


Vos spėja Džekas išvažiuoti iš ligoninės, kai suskamba jo mobilusis. 
Jis ketina sustoti ir atsakyti į skambutį, bet už nugaros pasigirsta artė- 
jančių gaisrinių sirenos. Jis ryžtasi kalbėtis vairuodamas. Kol dar gais- 
rinės neatsistojo skersi kelio. 

- Sojeris klauso. 

- Kur tave velnias nešioja? - riaumoja į ragelį Sent Pjeras. - Mano 
pirštas jau prilipo prie tavo telefono numerio. 

- Aš buvau... - Nėra prasmės tęsti. Tiesa tokia, jog niekas tuo ne- 
patikės. - Turbūt buvau patekęs už ryšio zonos ribų. 

- Gerai, apsieikime be paskaitų apie netobulą mobilųjį ryšį. Greitai 
varyk čia. Surasi mano namus. Neilhauzo plentas. Namo numeris pir- 
mas. Dviejų aukštų namas ant kampo. Ryškiai nudažytas. 

- Žinau. Aš rasiu. - Jis spusteli greičio pedalą. - Jau lekiu. 

- Kur tu dabar? 

- Dar Ardene, bet jau išvažiuoju už jo ribų. Po pusvalandžio būsiu. 

- Velnias! - Džekas girdi, kaip Uostytojas trenkia kumščiu į stalą. O 
gal į sieną. 

- Nejaugi nesupranti. Sakau tau - Peliukas miršta. Tie, kurie liko- 
me, darome viską, ką tik galime, bet jis miršta. - Sent Pjeras sunkiai 
kvėpuoja. Regis, jis vos sulaiko ašaras. "Jei Sent Pjero tokia būsena, 
vadinasi, reikalai išties prasti", - galvoja Džekas. Žiūri į pikapo spido- 
metrą. Rodyklė sukiojasi ties skaičiumi septyniasdešimt. Jis kiek pri- 
stabdo. Jei pats prisiplos ant plento, niekam jau negalės padėti. 

- Kaip suprasti - tie, kurie liko? 

- Nesvarbu. Skubėk, jei nori pasikalbėti su Peliuku. Esu įsitikinęs, 
jOg jis šito nori. Jis vis kartoja tavo vardą... Arba kaukia iš skausmo. 
Dokas visaip stengiasi jam padėti. Ir mano žmona Lokė taip pat, ir aš, 
bet mes nesusidorojame. 

- Pasakyk jam, tegul laikosi. 

- Eik velniop. Pats ir pasakyk. 

Ragelyje cypimas. Kažkoks bambėjimas, po to pasigirsta kitoks bal- 
sas, nelabai panašus į žmogaus. 

- Tu turi paskubėti, privalai suspėti... tas padaras man įkando. Ten 
viskas dega tarsi apipilta rūgštimi. 

- Peliuk, laikykis, - Džeko pirštai, laikantys telefoną, pabalo. - Pa- 
sistengsiu kuo greičiau atvažiuoti. 

- Stenkis. Kiti jau pamiršo... Ne aš. - Iš jo lūpų pasigirsta krizeni- 
mas, nuo kurio Džeką nupurto. Juokas iš kapo... Ne kitaip. - Man su- 
leido atminties serumą. Aš viską prisimenu. 

Vėl girgždėjimas, telefonas kažkam perduodamas, pasigirsta mote- 
riškas balsas. Sojeris supranta, jog tai Lokė. 

- Privalai paskubėti. Pats įtraukei vyrus į šitą mėšlą. Negalima leisti, 
kad visos pastangos nueitų perniek. 

Telefonas išsijungia. Džekas numeta jį ant sėdynės ir nusprendžia, 
Jog septyniasdešimt mylių per valanda - ne toks jau didelis greitis. 

Po kelių minučių, kurios jam pasirodė be galo ilgos, jis jau mato ir 
savo, ir Henrio namus. 

Henris. 

Džekas pirštais paliečia kišenę, į kurią įsidėjo kasetę, paimtą iš gy- 
dytojo Spailgmano kabineto. Ne taip skubu, galima bus ir vėliau per- 
duoti ją Henriui. Tuo labiau jog Poteris pasakė, kad Žvejo pokalbio su 
policija įrašas ir Džudei atsiųsta kasetė nėra taip svarbu. Dabar reikia 
skubėti pas Sent Pjerą. Traukinys su vieninteliu keleiviu, Peliuku, netru- 
kus pajudės... iš stoties. 

Nors... 

- Aš dėl jo nerimauju, - sako pats sau Sojeris. - Net aklas mato, 
kaip aš nerimauju dėl Henrio. 

Henris ne vienintelis, dėl ko Džekas jaudinasi. Jis nujaučia, kad ne- 
malonumai laukia visų jo bičiulių bei pažįstamų Frenč Lendinge - nuo 
Deilo Hilbertsono ir Fredo Maršalo iki senio Makėjaus, valančio batus 
prie viešosios bibliotekos ir taip užsidirbančio pragyvenimui, bei Ardžio 
Vokerio, mažos parduotuvės ant upės kranto savininko. Jie visi pažei- 
džiami... tarsi stikliniai. Jei Žvejys kaip reikiant treptelės koja, jie nukris 
ant žemės ir suduš. Tik, suprantama, Žvejys čia ne pats svarbiausias. 

"Tai nusikaltimo tyrimas, - primena pats sau Sojeris. - Nesvarbu, 
kad jį tenka tirti ne tik šitame pasaulyje, bet ir Teritorijose, tai vis tiek 
tiktai tyrimas. Ir, beje, ne pirmas." 

Gal ir taip, bet dažniausiai, vos nutvėrus siūlo galą, tas pojūtis iš- 
nykdavo. Šį sykį viskas daug blogiau. Ir jis žino kodėl. Už Žvejo nuga- 
ros šmėsčioja misterio Manšano šešėlis... nemirtingojo skauto iš kito pa- 
saulio, ieškančio talentų. Ir jis dar ne paskutinis šioje virtinėje. Jis irgi 
meta šešėlį. Raudoną. 

- Abala, - veblena Džekas. - Abala dun, misteris Manšanas ir varnas 
Gorgas - trys seni draugai, esantys tenai, kur visada viešpatauja naktis. 
Kažkodėl jis prisimena Vėplį bei Dailidę iš "Alisos". Ką ten jie pasiimda- 
vo, eidami pasivaikščioti mėnesienoje? Moliuskus? Midijas? Jis negali 
prisiminti. Mintyse skamba tik kadaise motinos ištarta frazė: "Atėjo me- 
tas, - pasakė Vėplys, - apie daug ką pasikalbėti." 

Abala turbūt savo buveinėje rūmuose (ta jo dalis, kuri neįkalinta 
kameroje Tamsiojo Bokšto viršūnėje, apie kurį užsiminė Spidis), o mis- 
teris Manšanas ir Žvejys gali būti bet kur. Ar jie žino, jog Sojeris ketina 
sugriauti jų planus. Suprantama. Šiandien tai žino visi. Ar jie pamėgins 
sustabdyti Sojerį, nukreipdami smūgį į kurį nors iš jo draugų? Taip, Ži- 
noma. Dabar, kai Džekas suformulavo, sudėliojo savo mintis, jis vėl 
jaučia nemalonias vibracijas, sklindančias iš pietvakarių, kurias juto, kai 
pirmą kartą persikėlė į kitą pasaulį, būdamas jau suaugęs. Kai kelias pa- 
suka į pietryčius, vibracijos dingsta. Vėl pasuka į pietvakarius - ir vėl 
vibracijos su nemaloniais galvos skausmais. 

"Tu jauti Juodąjį namą, tik tai visai ne namas, tai kirminų lizdas, įsi- 

veisęs egzistavimo obuolyje ir nuo jo veda takelis iki pat degančių že- 
mių. Tai durys. Galbūt iki šio ryto jos buvo tik truputį pravertos, bet po 
to, kai pasirodė Uostytojas su savo draugais, jos plačiau atsivėrė ir iš jų 
pasklido dvokas. Tajų būtina sugrąžinti. Be abejo. Bet ir duris reikia už- 
daryti. Visiems laikams. Nes tik vienas Dievas žino, kokie padarai pro 
jas patenka į mūsų pasaulį." 

Džekas staigiai pasuka į Tamarako plentą. Padangos priešinasi, su- 
cypia. Saugos diržas prispaudžia jį prie sėdynės, akimirką atrodo, jog 
pikapas apsivers. Bet jis atsilaiko ir toliau dumia link Norvilio plento. 
Peliukas neilgai temps, bet ir Henrio negalima palikti vieno. Kol viskas 
stos į savo vėžes, Džekas neketina paleisti Henrio toliau nuo savęs. 


Galbūt viskas būtų gerai pasibaigę, bet Henrio namuose nebuvo. Iš- 
girdusi Džeko skambutį, į priebutį išėjo Elvena Morton su skuduru ran- 
koje. Ji valė dulkes. 

- Išvažiavo į radijo stotį, šiandien reklamos diena, - sako Elvena. - 
Pati jį tenai nuvežiau. Nežinau, kodėl jis negali įrašyti reklaminio teksto 
studijoje. Jis kažką aiškino apie garso efektus. Keista, kad jis tau nepa- 
sakė. 

Žinoma, sakė. Viską pasakė, netgi paaiškino, jog misis Morton jį 
nuveš. Bet po to pokalbio Džekui tiek visko nutiko: jis susitiko vaikystės 
draugą, įsimylėjo Džudės Maršal Antrininkę, sužinojo, kokia jo misija ši- 
tame pasaulyje, kokią užduotį jis turi atlikti... Sojeris sugniaužia kumštį, 
kaukšteli sau į kaktą, tiesiai į tarpuragį. Be reikalo. Gyvenimo verpete 
įvykiai taip greitai sukasi, kad kartais imi žmogus ir ką nors pamiršti. 

Misis Morton sunerimusi žiūri į jį. 

- Ar važiuosite jo pasiimti, misis Morton? 

- Ne. Po laidos jis žadėjo užsukti į barą su kažkokiu vaikinu iš 
ESPN*. Henris sakė, jog tas vaikinas jį parveš namo. - Ir jau pašnibž- 
domis ištaria: - Henris nieko nesakė, bet, manau, Džordžo Retbano lau- 
kia didžiulė sėkmė. 

Henrio programa taps tarptautine? Džeko tai nestebina, tačiau nėra 
kada džiaugtis bičiulio sėkme. Jis ištiesia misis Morton kasetę... tik to- 
dėl, kad nebūtų visai veltui sugaištas laikas. 

- Palikite matomoje viet... 

Ir nutyla, pamatęs misis Morton akyse blykčiojant linksmas ki- 
birkštėles. Jis vos neliepė palikti kasetę matomoje vietoje. Dar viena 
klaida. Kažkas ne taip mūsų detektyvui... 

- Padėsiu ją studijoje ant pulto, - pažada moteris. - Ten Henris ją 
ras. Džekai, tai turbūt ne mano reikalas, bet tu prastai atrodai. Išblyš- 


* ESPN - vienas įtakingiausių televizijos bei radijo kanalų. 

kęs, regis, suliesėjai kokia dešimčia svarų. Ir dar... - Ji sutrinka. - Batai 
apauti ne ant tos kojos. 

Tikrai, taip ir yra. Jis Čia pat persiauna. 

- Pastarosios keturiasdešimt aštuonios valandos buvo labai sunkios, 
bet aš laikausi, misis Elvena. 

- Tai dėl Žvejo? 

Jis linkteli: 

- Turiu važiuoti. Laikas nelaukia. - Jis pasisuka link automobilio, 
vėl atsisuka į misis Morton. - Palikite jam pranešimą, gerai? Paprašykite, 
kad grįžęs paskambintų man į mobilųjį. - Viena mintis lipa ant kitos. Jis 
parodo į kasetę moters rankoje. - Jūs jos nesiklausykite, gerai? 

Moteris lieka šokiruota: 

- Niekada to nepadaryčiau. Tai tas pat, kaip atplėšti ir perskaityti 
svetimą laišką! 

Džekas linkteli, nusišypso: 

- Gerai. 

- Kasetėje jis? Žvejys? 

- Taip. Jis. 

"Ir tie, kurie dar blogesni už jį, - pagalvoja Sojeris. - Kur kas blo- 
gesni." 

Jis skuba prie automobilio. 


Po dvidešimties minučių Džeko Sojerio automobilis jau prie Uosty- 
tojo namų. Pats Neilhauzo kelias ir nešvarios aplinkinės gatvelės tarsi 
sustingo tingioje vidudienio saulėje. Sarginis šuo (tas pats, kurį praėjusį 
vakarą mes matėme prie "Nelsono" viešbučio), šlubčiodamas perbėga 
per gatvę. Daugiau nieko gyvo bei judančio nesimato. Staiga Džekas 
mato, kaip Vėplys ir Dailidė žygiuoja rytine Misisipės pakrante, o jiems 
iš paskos seka paveikti hipnozės Neilhauzo plento gyventojai. Eina prie 
laužo, o virš laužo - katilas. 

Jis tris kartus giliai įkvepia, mėgindamas susitvardyti. Artėjant prie 
miesto, netoli keliuko į "Užkąskime pas Edą", nemalonus dūzgimas gal- 
voje pasiekė maksimumą. Vienu metu Džekas net būgštavo, jog netyčia 
paleis vairą iš rankų ir nuvažiuos kur nors į griovį, todėl sumažino greitį 
iki keturiasdešimties mylių per valandą. Bet po to ūžimas kiek aprimo. 
Sojeris nematė skydo su užrašu "PAŠALINIAMS ĮEITI DRAUDŽIA- 
MA", esančio prie keliuko, sukančio link Juodojo namo, bet tiesiog pa- 
juto jį pravažiavęs. Tik klausimas, ar jis galės praeiti šituo keliuku, ir jo 
galva neplyš, vos tik žengus pirmą žingsnį. 

- Negalvok apie tai, - įtikinėja jis save. - Dabar ne laikas. 

Jis išlipa iš automobilio, eina šaligatviu. Mato ant šaligatvio kreida iš- 
braižytas, jau apsitrynusias "klases" ir apeina jas, suvokdamas, jog tai 


350 


vienas iš nedaugelio įrodymų, kad čia neseniai vaikščiojo bei žaidė maža 
mergaitė Emė Sent Pjer... Priebučio laipteliai girgžda po kojomis. Dže- 
kui baisiai norisi gerti. "Turbūt ką nors nudėčiau už stiklinę vandens..." 

Durys atsidaro, ant laiptų kaip kulka iššoka Sent Pjeras: 

- Šventas Dieve, maniau, tu niekada nepasirodysi! 

Žiūrėdamas į Uostytojo akis, Džekas suvokia niekada negalėsiantis 
prisipažinti šitam žmogui, jog galėjo surasti Juodąjį namą ir be Peliuko 
pagalbos. Sugrįžus iš Teritorijų, jo galva - tarsi į Juodąjį namą nukreip- 
tas radaras... Nepasakys net tada, jei iki gyvenimo pabaigos jie liks ge- 
riausiais draugais, tarp kurių nėra jokių paslapčių. Sent Pjeras apimtas 
sielvarto, ir jam nereikia žinoti, kad jo bičiulio agonija bereikalinga. 

- Ar jis dar gyvas? 

- Per plauką nuo mirties. Su juo Dokas, aš ir Lokė. Sonis su Kaize- 
riu išsigandę pabėgo. Užeik, greičiau. - Ir pagriebęs Džeką už pečių, 
įstumia jį į vidų. 


23 skyrius 


- Dar po vieną! - sako vaikinas iš ESPN radijo stoties. 

Skamba ne kaip pasiūlymas, o daugiau kaip įsakymas. Ir nors Hen- 
ris nemato savo pašnekovo, jis žino, kad šitas Žmogus niekada nespor- 
tavo. Nuo jo sklinda riebalinis tvaikas, liudijantis, jog žmogui sunku bū- 
tų net pašokti aukštyn. Ir tai, kad jis dirba sporto kanale, turbūt kom- 
pensacija, leidžianti numalšinti vaikystės prisiminimus, kai buvo perka- 
mi drabužiai storulių skyriuje, kai teko kęsti bendraamžių patyčias. 

Jo pavardė Penimanas. 

- Kaip ir Litlo Ričardo, - pasakė jis, kai jiedu susitiko radijo stotyje. 
- Žinomas praėjusio amžiaus šeštojo dešimtmečio rokenrolo muzikan- 
tas, Ričardas Veinas Penimanas. Gal prisimenate tokį? 

- Miglotai, - atsakė Henris, - nors jo kolekcijoje yra beveik visi šio 
muzikanto išleisti singlai. - Turbūt tai vienas iš šiuolaikinės muzikos pra- 
dininkų? 

Penimanas nusikvatojo, ir Henris pamatė tame savo galimą ateitį. 
Tik ar tokios ateities jis tikėjosi? 

- Dar po vieną! - pakartoja Penimanas. Jiedu sėdi viešbučio "Ąžuo- 
las" bare. - Dar po vieną, kad sutvirtintume sutartį! 

Bet jie dar dėl nieko nesusitarė, ir Henris nėra įsitikinęs, ar nori dėl 
kažko su šituo žmogumi tartis. Džordžui Retbanui pereiti į ESPN radijo 
kanalą - viliojanti idėja, techniškai tarsi ir nėra jokių kliūčių, jo laida nu- 
švies centrinės bei šiaurinės šalies dalies sporto įvykius, bet... 

Kas, bet? 

Jam dar nespėjus suformuluoti atsakymo, Henrio šnerves pasiekia 


351 


pažįstamas kvapas: kvepalai "Mano nuodėmė", kuriuos ypatingais vaka- 
rais naudodavo jo žmona Rada. Tai būdavo jos ženklas. Balandėlė, taip 
jis vadindavo žmoną tais vakarais, kai kambaryje viešpataudavo tamsa, 
ir juodu juto tik tų kvepalų aromatą... vienas kito odą bei kūnus. 

Balandėlė. 

- Manau, šiandien man pakaks, - sako Henris. - Jau eisiu. Turiu dar 
padirbėti. Aš rimtai apsvarstysiu jūsų pasiūlymą. 

- Ne, ne, ne, - prieštarauja Penimanas, ir pagal oro virpesius Henris 
supranta, kad jis mosuoja pirštu jam prieš nosį. Henriui staiga kyla klau- 
simas, kaip sureaguotų šitas džentelmenas, jei dabar jis pasilenktų bei 
nukąstų dalį jo piršto, šitaip pademonstruodamas Kaulio valstijos svetin- 
gumą. Pasinaudotų Žvejo maniera bendrauti. Ar labai garsiai suriktų ši- 
tas Penimanas? 

- Argi jūs galite išeiti be manęs, - tęsia misteris Aš-Storulis-Bet- 
Tai-Dar-Nieko-Nereiškia. - Juk esu jūsų vairuotojas. - Jis jau knapso 
prie ketvirto stikliuko, todėl liežuvis pinasi. 

"Drauguži mano, - galvoja Henris, - jau greičiau įsikišiu sau į subinę 
skėtį, nei sėsiu į automobilį, kurį tu vairuosi." 

- Tarp kitko, galiu, - atsako jam Henris. Cha! Šiandien barmenui 
Nikui Everiui tikra šventė: storulis davė jam penkis "žalius", kad jis per- 
jungtų kanalą, o neregys irgi davė penkis, kad iškviestų taksi... kol sto- 
rulis sėdėjo tualete. 

- Kas? 

- Aš pasakiau, kad galiu. Barmene? 

- Vairuotojas jūsų laukia, sere, - atsako jaunuolis. - Jau prieš porą 
minučių atvažiavo. 

Sugirgžda kėdė - Penimanas pasisuka. Henris net nematydamas 
jaučia, kaip storulis susiraukia, pamatęs taksi. 

- Paklausykite, Henri, - sako jis. - Manau, jūs kažko nesuprantate. 
Žinoma, yra sporto reportažų žvaigždės, kurių honorarai skaičiuojami 
šešiaženkliais skaičiais, tačiau jūs ne iš tų. Dabar jums į ten durys užda- 
rytos. Bet aš nepakeičiamas durininkas. Vadinasi, jei sakau, kad mud- 
viem reikia išgerti, tai... 

- Barmene, - kreipiasi Henris ir purto galvą. - Negaliu jūsų taip va- 
dinti. Kuo jūs vardų? 

- Nikas Everis, sere. 

- Kas dar yra bare? 

Jaunuolis dairosi. Vienoje kabinoje du vyriškiai gurkšnoja alų, gale 
koridoriaus budintis kalbasi su kažkuo telefonu. Prie baro - nieko, išsky- 
rus šiuodu vyriškius: vienas pasitempęs, šaltakraujiškas ir aklas, kitas - 
storas, prakaituotas, regis, pasirengęs sprogti bei nuleisti garą. 

- Nieko nėra, sere. 

- Netoliese nėra jokios damos? 

- Ne. 

- Paklausykite, - sako Penimanas, ir Henriui atrodo, jog niekada 
neteko sutikti žmogaus labiau nepanašaus į roko muzikantą Penimaną. 
Nors ir bendrapavardžiai. - Mes turime ką aptarti. Nebent norite pasa- 
kyti, jog mano pasiūlymas jūsų nedomina. 

Henris jaučia, jog Penimanui tai atrodo neįmanomas dalykas. 

- Nikai, ar jūs nejaučiate kvepalų aromato? Lengvi tokie, senama- 
diški, panašūs į "Mano nuodėmę"? 

Putli ranka nusileidžia Henriui ant peties. Tarsi šildyklė su karštu 
vandeniu. 

- Nuodėmė ta, kad jūs atsisakote dar po vieną išgerti su manim. Ir 
aklas mato... 

- Patarčiau jums nuimti ranką, - sako Everis, ir turbūt storulio ausis 
skiria niuansus, nes ranka tuojau pat palieka Henrio petį. 

Bet čia pat jau kita šalta ranka paliečia Henrio kaklą ir dingsta. Jis 
giliai įkvepia. Vėl pajunta kvepalų aromatą. 

- Jūs nejaučiate kvepalų aromato? - Henrio balse maldavimas. Ran- 
kos prisilietimą prie kaklo jis dar galėtų palaikyti jutimine haliucinacija, 
bet dėl kvapo... Nosis jo niekada neapgaudavo. 

Iki šios akimirkos. | 

- Atleiskite, - sako barmenas. - Aš jaučiu alaus kvapą, džino, ara- 
chisų, skutimosi losjono... 

Henris linkteli. Jis pakyla. Jo tamsūs akiniai atspindi lempų šviesas. 

- Man regis, jūs dar norite išgerti, mano drauge. - Storulio balse 
nuskamba mandagus grasinimas. - Po paskutinę. Atšvęskime mūsų 
sandorį ir aš parvešiu jus namo savo automobiliu. 

Henris jaučia žmonos kvepalus. Jis tuo įsitikinęs. Ir kaklą palietė 
žmonos ranka. Tik jos. Bet netikėtai jo mintys persijungia... jis prisime- 
na Rozeną Morisą, siūliusį jam pasiklausyti dainos "Kur išeina mūsų 
meilė", aranžuotos "Purvinos spermos". O po to Henris galėtų tą dainą 
leisti Viskonsino žiurkės laidoje... Apgraužtuose Moriso naguose kur 
kas daugiau taktiškumo, negu jo turi šitas storulis. 

Jis uždeda ranką ant Penimano peties. Šypsosi jam į veidą. Nors 
veido nemato, bet jaučia, kaip po jo delnu atsipalaiduoja raumenys. Pe- 
nimanas nusprendė, kad viskas bus taip, kaip jis nori. 

- Jūs paimkite mano bokalą, - pabrėžtinai mandagiai ištaria Henris. 
- Ir drauge su savuoju susikiškite į savo storą subinę. O jei norite, kad 
jie iš ten neiškristų, prispauskite savo pimpalo galu. 

Po to jis apsisuka ir greitu žingsniu pasuka durų link, dėl viso pikto 
atkišęs į priekį ranką. Barmenas Nikas ploja delnais, tačiau Henriui jau 
nerūpi nei jis, nei Penimanas. Jo mintis užvaldo paslaptingas "Mano 

nuodėmės" aromatas. Išėjus į lauką, aromatas kiek silpsta, bet... argi ne 
atodūsį jis girdi prie kairiosios ausies? Pažįstamą, tą patį, kokį kartais 
girdėdavo po jųdviejų su žmona meilės žaidimų. Jo Rada? Jo Balandėlė? 

- Ei, taksi, - šaukia jis nuo šaligatvio. 

- Tu ką, bičiuli, aklas? 

- Kaip šikšnosparnis, - atsako Henris ir eina tenai, iš kur sklinda 
balsas... Parvažiuos namo, įsipils arbatos, užkels kojas ant stalo ir pa- 
klausys tą prakeiktą pokalbio 911 linija įrašą. Gal iš čia ir tas neįprastas 
irzlumas? Juk laukia nemalonus vakaras - sėdėti tamsoje bei klausytis 
žmogėdros, vaikų žudiko balso. Turbūt... Jis juk neturi priežasčių bijoti 
Balandėlės. Argi ne? Jei ji nuspręstų sugrįžti ir persekioti Henrį, darytų 
tai su meile. 

Juk taip? 

"Taip", - nusprendžia jis ir įsitaiso ant keleivio sėdynės. 

- Kur važiuosime, drauguži? 

- Norvilio plentas, - atsako Henris. - Baltas namas mėlynais kam- 
pais, kiek atokiau nuo kelio. Nuo tilto iškart jį pastebėsite. 

Henris atsilošia sėdynėje, pasuka galvą į atvirą langą. Šiandien Frenč 
Lendingas jam atrodo kažkoks... išsigandęs. Tarsi būtų slydęs, slydęs 
ir sutingęs ant paties bedugnės krašto, žinodamas, jog dar colis... - 1r 
nugarmės Žemyn. 

"Pasakyk, kad ji sugrįžo. Pasakyk. Jei sugrįžo su meile, kodėl mane 
apima nemalonus jausmas, kai pajuntu jos kvepalų aromatą? Kodėl juo 
šlykščiuosi? Ir kodėl jos prisilietimas buvo nemalonus? O ranka tokia 
šalta?" 


Atėjus iš lauko, Uostytojo svetainėje atrodo taip tamsu, jog Džekas 
iš pradžių nieko nemato. Po to akys apsipranta, ir jis suvokia kodėl: 
langai bei durys uždengti storomis antklodėmis. 

- Jis negali Žiūrėti į šviesą, - tyliai sako Sent Pjeras. Jo balsas ne- 
pasiekia prie sienos stovinčios sofos, ant kurios guli vyriškis. Kitas vy- 
riškis klūpo prie sofos. 

- Gal jį apkandžiojo pasiutęs šuo? - klausia Džekas, nors pats netiki 
savo žodžiais. 

Uostytojas ryžtingai purto galvą: 

- Tai ne fizinė reakcija, Dokas teigia, jog psichologinė. Kai jį paliečia 
šviesa, oda pradeda retėti. Ar ką nors panašaus esi girdėjęs? 

- Ne. - Ir dar Džekui niekada neteko uosti tokio kvapo, koks dabar 
tvyrojo kambaryje. Veikia net du ventiliatoriai, jaučiasi judantis oras, 
bet svetainėje baisus dvokas. Pūvančios mėsos, kraujo, šlapimo, fekalijų 
- viskas sumišę... jis vos tvardosi neapsivėmęs ir mato, jog Uostytojas 
žiūri į jį su užuojauta. 

- Žinau, tai baisus kvapas, bet tu netrukus priprasi prie jo. Kaip pri- 
prantama prie kvapo zoologijos sode. 

Atsidaro durys, ir iš gretimo kambario į svetainę eina miniatiūrinė 
moteris. Jos šviesūs plaukai iki pat pečių. Rankose ji laiko dubenį. Pe- 
liukas iškart riksmu reaguoja į pro duris patekusią šviesą. Šaukia baisiai, 
i1r nuo jo kaktos kyla kažkas panašaus į garus ar dūmus. 

- Laikykis, Peliuk, - sako šalia sofos klūpantis Dokas. 

Moteris irgi atsiklaupia šalia. Dokas paima iš dubens skudurėlį, kiek 
nugręžia bei deda Peliukui ant kaktos. Tas dejuoja, visas jo kūnas dre- 
ba. Vanduo teka skruostais į barzdą. Barzda pastebimai išretėjusi. 

Džekas eina arčiau sofos, tikindamas save, jog netrukus pripras 
prie nemalonaus kvapo. 

Svetainėje stovi muzikinis centras, dvi didžiulės kolonėlės, bet tele- 
vizoriaus nesimato. Pasieniais stelažai su knygomis, todėl svetainė atro- 
do mažesnė. Knygos daugiausiai religinės bei filosofinės. Jis atkreipia 
dėmesį į Dekarto kūrinius, K. S. Liuiso, Stiveno Eiverio... tačiau yra ir 
beletristikos; knygų apie alaus gamybą; vienoje lentynoje guli Alberto 
Goldmano knyga apie Elvį Preslį. Reikia pripažinti, jog tai ne pati ge- 
riausia knyga apie jį. Džeko žvilgsnis sustoja ties mergaitės fotografija. 
Akinama šypsena, kuokštas rudų plaukų, strazdanos... Sojerį apima 
pyktis, širdį sugelia skausmas. Turbūt tikrai ant kortos pastatytas viso 
pasaulio likimas, bet jam pirmiausia reikia sustabdyti tą prakeiktą įsi- 
siautėjusį senį. Negalima šito pamiršti. 

Lokė pasitraukia į šalį, praleisdama Džeką arčiau. Ji vis dar klupo ir 
laiko rankose dubenį. Džekas mato jame dar du drėgnus skudurus ir ke- 
lis ledo gabaliukus. Jam dar labiau norisi gerti. Paima vieną ledo gaba- 
liuką ir susikiša į burną. Po to žiūri į Peliuką. 

Šis iki kaklo uždengtas languotu pledu. Veidas baltas. Akys už- 
merktos. Lūpos prasižiojusios, kyšo balti dantys. 

- Jis... - ištaria Džekas, ir Peliukas atsimerkia. Sojeris pamiršta, ko 
ketino paklausti. Akių baltymai aplink žalsvai rudas raineles pasidarė 
kruvinai raudoni, tarsi Peliukas žiūrėtų į kraupų radioaktyvų saulėtekį. 
Pro akių kampučius iš vidaus teka juodi pūliai. 

- "Filosofinė transformacija" - tai knyga, nagrinėjanti aktualiausias 
dialektikos problemas, ramiai nuskamba ligonio balsas. - Tas pačias 
problemas gvildena ir Makiavelis. 

- Peliuk, tai Džekas Sojeris. - Raudonai žaliai rudos akys nerodo jo- 
kių atpažinimo požymių. Užtat pūlingi kirminai akių kampučiuose juda, 
tarsi būtų gyvi ir klausytųsi. 

- Tai Holivudas. Faras. Pameni? - sako Sent Pjeras. 

Viena Peliuko ranka guli ant languoto pledo. Džekas paima ją ir nu- 
stemba, kaip tvirtai Peliukas suspaudžia jo pirštus. Oda karšta. Įkaitusi. 


355 


Tarsi ką tik iš krosnies ištraukta bandelė. Ligonis garsiai atsidūsta, pa- 
skleisdamas baisų kvapą - pūvančios mėsos, nuvytusių gėlių... "Jis pū- 
va gyvas, - galvoja Sojeris. - Iš vidaus. Jėzau Kristau, padėk man tai 
įveikti." 

Gelbsti prisiminimai apie Sofi. Džekas ima galvoti apie jos tyras, 
mėlynas, nuostabias akis... 

- Klausyk, - sako Peliukas. 

- Aš klausau. 

Regis, Peliukas kaupiasi, telkia jėgas. Po pledu kūnas trūkčioja. 
Kažkur tiksi laikrodis. Už lango loja šuo. Misisipės upėje tūtuoja laivas. 
Eliminavus visus šiuos garsus, lieka kraupi tyla. Džekas prisimena tik 
vieną tokią sudėtingą situaciją savo gyvenime: jis Beverli Hilso ligoninė- 
je, kur ilgai ir sunkiai merdi jo motina... Kažkur berniukas Tajus Marša- 
las laukia, kol bus išgelbėtas. Tikisi. Kažkur iš peties darbuojasi Griovė- 
jai, norėdami sunaikinti ašį, ant kurios sukasi visas pasaulis. Ir šita maža 
erdvė su silpna ventiliacija bei dusinančiu kvapu. 

Peliuko akys užsimerkia, vėl atsimerkia. Fokusuojasi į naujai atvy- 
kusį veidą, ir Džekas staiga suvokia netrukus išgirsiąs didžiąją tiesą. Le- 
dų kubelio burnoje nebeliko: gal sučiulpė, o gal net nepajutęs prarijo. 
Paimti antro nedrįsta. 

- Rėžk, ką ketinai pasakyti, - ragina Dokas. - Po to suleisiu tau 
vaistų. Gal pavyks kiek pamiegoti? 

Peliukas, regis, jo negirdi. 

- Nepirk pačių brangiausių įrenginių, - ištaria jis, vėl paskleisdamas 
aplink save dvokiančių dūmų debesį. 

- Ne?.. 

- Daugelis Žmonių po metų ar dviejų nustos gaminti alų. Tai ne di- 
letantams... 

Džekas žiūri į Uostytoją. Tas nusigręžia. 

- Jis tai atgauna sąmonę, tai vėl praranda. Pakentėk, palauk truputį. 

Peliuko pirštai dar stipriau spaudžia Sojerio ranką, po to kiek atlei- 
džia. 

- Paimk didžiulį katilą, - sako Peliukas. Jo akys išsprogusios, raudoni 
šešėliai tai atsiranda, tai vėl išnyksta, tarsi skraidydami akių baltymo land- 
šaftu. Ir-Džekas suvokia: "Tai Raudonojo Karaliaus šešėlis. Peliuko viena 
koja jau jo rūmuose." - Fermentacijai geriau tinka plastikiniai... jie leng- 
vesni... Aš visas degu. Viešpatie! Uostytojau, aš visas degu! 

- Velniop, suleisiu jam vaistus dabar. - Dokas paima įrankius. 

Sent Pjeras sulaiko jo ranką: - Dar anksti. 

Kruvinos ašaros pasirodo ligonio akyse. Juodi kirminai tarsi išsklei- 
džia čiuptuvus ir tiesia juos prie raudonų lašų. 

- Fermentacijos vožtuvas, - šnabžda Peliukas. - Tomas Mertonas - 

mėšlas. Neklausyk tų, kas teigia, jog taip nėra. Nė vienos vertingos min- 
ties. Reikia mažinti spaudimą ir kad dulkių nepraleistų... Džeris Garsija - 
irgi ne Dievas. Taip pat ir Kurtas Kobainas... Aromatas kvepalų, kurį jis 
jaučia... tai ne jo mirusios žmonos. Raudonasis Karalius juo domisi. Gor- 
gas-tenas-abala. Opopanaksas mirė, tegyvuoja opopanaksas. 

Džekas pasilenkia žemiau, pasineria į dvokiantį Peliuko kvėpavimą: 

- Kas jaučia kvepalų aromatą? Ką nusižiūrėjo Raudonasis Karalius? 

- Beprotis, blogas Karalius. Niūrus ir liūdnas. Ding, ding, ring... visi 
šlovina Karalių. 

- Ką tokį pasirinko savo auka Karalius? - Džekas nežino, apie ką jis 
kalba, bet jaučia, jog tai svarbu. Kažkas visai neseniai kalbėjo panašius 
žodžius. Kas? Deilas? Tenzė? O gal, Dieve sergėk, Vendelas Grinas? 

Peliukas nusisuka, įsiremia veidu į petį ir vemia. Lokė šaukia. Vėma- 
lai geltoni tarsi pūliai su juodais taškeliais, panašiais į tuos, kurie susitel- 
kę ligonio akių kampučiuose. Jie gyvi. 

Uostytojas atidaro duris, skuba išeiti iš svetainės. Džekas pridengia 
Peliuką nuo pro duris pasirodžiusios saulės šviesos. 

Peliukas pastebimai silpsta. 

Džekas pasisuka į Doką: 

- Manote, tai pabaiga? 

Dokas purto galvą: 

- Tiesiog atsijungė. Peliukas taip lengvai nepasiduos. Jei tai blogai 
baigsis, kaltė teks jums. 

Jostytojas sugrįžta su skudurais, užsidėjęs pirštines. Tylėdamas va- 
lo vėmalus. Sojeris pastebi, jog vėmalai tarsi rūgštis išgraužė sofos ap- 
mušalus. | | 

- Noriu trumpam nuimti pledą, - sako Dokas. Lokė pakyla su dube- 
nėliu rankose, pasitraukia, atsuka į sofą nugarą. Ją purto drebulys. 

- Dokai, ar aš turiu tai matyti? 

- Manau, turite. Jūs net dabar neįsivaizduojate, kas čia darosi. - Jis 
nuima pledą. Kažkas juodas lenda iš mirštančio žmogaus panagių. - Pri- 
siminkite, misteri Sojer1, tai įvyko vos prieš porą valandų. 

Stovėdama nugara į sofą, Siuzana "Lokė" įsmeigia akis į filosofijos 
šedevrus ir verkia. Džekas mėgina sulaikyti iš krūtinės besiveržiantį riks- 
mą, tačiau jam nepavyksta. 


Henris atsiskaito su taksistu, įeina į namus, giliai įkvepia. Pajunta 
lengvą, saldų aromatą. Matyt, misis Morton bus priskynusi savo 
mėgstamų gėlių. Gal jis ir klysta, tačiau apie šmėklas dabar nesinori gal- 
voti. Nuotaika pasitaisė. Malonu pasiųsti velniop tokį pasipūtėlį. Tai tik- 
ra šventė, ypač žmogui, turinčiam dvi kreditines korteles, kuriose nieka- 
da nesibaigs pinigai, ir grafiną šaltos arbatos šaldytuve. 

Henris eina į virtuvę, dėl viso pikto atkišęs į priekį ranką, jei kartais 
misis Morton ką nors būtų perstačiusi. Namuose ramu, tik tyliai šnabž- 
da kondicionierius, ritmingai ūžia šaldytuvas, girdisi jo Žingsniai... 

„..1r atodūsis. 

Meilės atodūsis. 

Henris akimirką sustingsta, po to atsargiai atsisuka. Pasisukus veidu 
į svetainę, salstelėjęs kvapas stiprėja. Ir tai ne gėlių aromatas. Kam save 
apgaudinėti. Tai "Mano nuodėmė". 

- Rada? - pašaukia jis, po to jau tyliau priduria: - Balandėle? 

Atsakymo nėra. Žinoma, nėra. Jam haliucinacijos ir nieko daugiau. 
Juk kartais šitaip būna, ar ne? 

Nėra jokių kvapų. Jokių aistringų atodūsių. Tačiau vis tiek jo nepa- 
lieka mintis, jog Žmona stovėjo svetainėje ir stebėjo jį. Jo Balandėlė su- 
grįžo iš kapų truputį paviešėti. Galbūt pasiklausyti naujų įrašų... 

- Atsipeikėk, - įspėja jis pats save. - Liaukis, idiote. 

Įeina į didžiulę virtuvę. Vos peržengęs per slenkstį automatiškai 
spusteli mygtuką ir iš garsiakalbio pasigirsta misis Morton balsas. Gar- 
so sistema puiki, todėl balsas tarsi gyvas, tarsi misis Morton visai šalia. 

- Buvo užsukęs Džekas Sojeris ir paliko pasiklausyti antrą kasetę. 
Na, tu supranti... to blogo žmogaus balsas. 

- Teisingai, blogo Žmogaus, - sumurma Henris, atidaro šaldytuvo 
dureles, mėgaujasi šalto oro gūsiu. Ranka nevalingai pasiekia Kingslendo 
alaus skardinę, vieną iš trijų, buvusių šaldytuve. 

- Abi kasetės tavo studijoje, ant pulto. Džekas norėjo, kad paskam- 
bintum jam į mobilųjį. Tikiuosi, pasakysi jam, jog būtų atsargus... Ir 
pats būk atsargus. - Pauzė. - Nepamiršk vakarienės. Ji šaldytuve. Ant- 
roje lentynėlėje, kairėje pusėje. 

- Tik nereikia manęs mokyti, - šypsosi Henris ir atidaro alaus skar- 
dinę. Po to eina prie telefono bei surenka Džeko numerį. 


Suskamba Džeko telefonas, gulintis automobilyje ant keleivio sėdy- 
nės. Bet kabina tuščia, automobilis stovi prie Uostytojo namų, todėl sig- 
nalų niekas negirdi. 


"Abonentas šiuo metu neatsako. Pabandykite paskambinti vėliau." 
Henris padeda ragelį, sugrįžta prie durų, paspaudžia kitą mygtuką. 
Balsai, kurie praneša laiką ir oro temperatūrą. Tai jo personažai, tačiau 
Henris nežino, kada kieno balsą išgirs. Šį kartą tai Viskonsino žiurkė. 
- Ketvirta valanda dvidešimt dvi minutės po vidurdienio. Lauke tem- 
peratūra aštuoniasdešimt du laipsniai! Patalpoje - septyniasdešimt! * Ir 
kas tau iš to? Valgyk, gerk, vis tiek viskas išeis iš vienos vietos... 
* Pagal Farengeito skalę. Pagal Celsijų atitinkamai 28 ir 21 laipsnis. 

Teisingai. Henris vėl paspaudžia mygtuką. Nejaugi laikas taip grei- 
tai prabėgo? Regis, ką tik buvo vidurdienis. Tikrai. O ar taip seniai jam 
buvo dvidešimt metų ir jis buvo kupinas energijos?.. Kas... 

Atodūsis pasikartoja. Ar tai atodūsis? Jau greičiau kažkas darosi 
kondicionieriui. 

- Ar čia kas nors yra? - klausia Henris. Balsas virpa, ir jis nekenčia 
savęs už tai. Tai senatvė... - Ar kas nors namuose yra? 

Akimirką jis išsigąsta: o jei kas nors atsilieps? Bet, suprantama, niekas 
neatsiliepia, ir Henris trimis didžiuliais gurkšniais išmaukia pusę skardinės. 
Nusprendžia eiti į svetainę bei truputį paskaityti. Gal Džekas pats paskam- 
bins? Gal alkoholis padės jam nuraminti įsisiautėjusius nervus? 

"O gal po penkių minučių pasaulis nustos egzistavęs, - pagalvoja 
jis. - Ir tada tau neteks klausytis to baisaus balso. Tos prakeiktos kase- 
tės guli studijoje ant pulto tarsi nesprogusios bombos." 

Henris lėtai sugrįžta į svetainę, tikindamas save, jog visai nebijo pri- 
siliesti prie mirusios žmonos veido. | 


Džekas Sojeris nemažai matė savo gyvenime, lankėsi tokiose vieto- 
se, kurių kiti net nesapnavo, bet ir jam vaizdas po pledu sukėlė šoką. 
Tiksliau, šokiravo Peliuko koja... tai, kas iš jos beliko. Kojos forma kaž- 
kiek išliko, bet audiniai atsiskyrė nuo kaulų. Odos virto panašia į drebu- 
čius substancija, pieno bei riebalų mišiniu. Raumenys taip pat pasikeitė. 
Koja tarsi perėjo iš kieto būvio į skystą. O tas skystis graužia net sofą, 
ant kurios guli ligonis. Ir dar kvapas... 

Iš šitos dar kiek primenančios koją masės styro pėda, išlikusi visai 
sveika. Tarsi ji priklausytų kitam žmogui. Džekui darosi bloga, jis pa- 
lenkia galvą, mėgina nugalėti pykinimą. 

Turbūt Sojerį išgelbsti ranka, palietusi jo petį. Tai Sent Pjeras. Gy- 
vybė tarsi paliko jo veidą. Jis atrodo kaip ką tik iš kapo pakilęs motocik- 
lininkas, daugelio legendų apie baikerius herojus. 

- Matote, - Doko balsas sklinda kažkur iš toli. - Tai ne vėjaraupiai, 
nors iš pradžių kai kurie požymiai sutapo. Raudonos dėmės jau atsirado 
ir ant kitos kojos, ant pilvo, ant kiaušų. Taip atrodė oda aplink įkandimo 
vietą, kai mes jį čia atvežėme. Buvo raudona bei sutinusi. Maniau, kad 
tai nieko baisaus, įveiksiu vaistais. Tačiau vaistai čia bejėgiai. Tos 1š- 
skyros ėda sofą, manau, tuojau persimes ir ant grindų. Tai kas gi čia? 
Esu įsitikinęs, jog tik judu su Peliuku žinote atsakymą. 

- Jis žino, kur yra tas namas, - sako Sent Pjeras. - O aš jau nebe- 
prisimenu, nors mes ką tik iš tenai sugrįžome. Dokai, juk tu irgi nepri- 
simeni? 

Dokas linkteli: 

- Bet Peliukas žino. 

- Siuzi, mieloji, atnešk kitą pledą, - kreipiasi Uostytojas į Lokę. - Ši- 
tas netrukus visai suirs. 

Lokė išeina. Džekas atsistoja. Kojos medinės, bet vis dar laikosi. 

- Uždenkite jį. Aš einu į virtuvę. Jei neatsigersiu vandens, mirsiu iš 
troškulio. 

Džekas godžiai geria, kol prisipildo pilnas skrandis, po to kaip ar- 
klys raugėja. Kurį laiką stovi, žiūri į kiemą. Tarp kiemą okupavusių pik- 
tžolių mato sūpuokles. Jam vėl sugelia širdį, bet jis vis tiek žiūri. Tai pri- 
minimas, kodėl jis čia ir ką turi daryti. Ir gerai, kad tas priminimas su- 
kelia skausmą. 

Saulė jau leidžiasi link Misisipės. Ji auksinės spalvos. Spigina į akis. 
Vadinasi, laikas nesustojo, nors jam vienu metu taip atrodė. Bent jau 
nesustojo už šito dviaukščio namo ribų. Jo neapleidžia mintis, kad be 
reikalo čia atvažiavo. Kaip ir pas Henrį be naudos užsuko. Sojeris ma- 
no, jog misteris Manšanas ir jo bosas abala kvailina jį, vedžioja už no- 
sies, 0 patys tuo metu tęsia savo juodus darbelius. Užesiai galvoje paro- 
dys jam, kur yra Juodasis namas, tai kodėl jam dabar nesėdus į pikapą 
ir nenuvažiavus tenai? 

"Kvepalų aromatas, kurį jis jaučia, ne jo mirusios žmonos." 

Ką tai reiškia? Kodėl jį taip baugina šitie žodžiai? | 

Į virtuvės duris beldžia Uostytojas. Džekas net krūpteli iš netikėtu- 
mo. Jo žvilgsnis sustoja ties stačiakampio formos medžiagos gabalu, 
kabančiu virš virtuvinio stalo. Čia vietoje įprastinių žodžių: "VIEŠPA- 
TIE, PALEAIMINK MŪSŲ NAMUS", išsiuvinėta "TEGYVUOJA SUN- 
KUSIS METALAS", o kiek žemiau - "HARLIS-DEVIDSONAS". 

- Ateik, - sako Sent Pjeras. - Jis atgavo sąmonę. 


Henris stovi ant miško takelio. Gal tai kirtimas? Ir kažkas yra už jo 
nugaros. Kaskart, kai tik atsisuka pasižiūrėti kas ten toks (šitame sapne 
jis atgavęs regėjimą), pamato vis daugiau. Tai tarsi vyriškis, labai aukš- 
to ūgio, juodu kostiumu. Virš raudonos apatinės lūpos styro dantys. Ir 
jis vienakis. Nejaugi tai įmanoma? 

Atsisukęs pirmą kartą, Henris matė tik siluetą, šmėkščiojantį tarp 
medžių. Antrą - jau juodą smokingą ir raudoną dėmę. Gal tai kaklaraiš- 
tis? Prieš akis persekiotojo buveinė - dvokianti skylė, kuri tik atrodo kaip 
namas. Šitas namas sukelia Henrio galvoje ūžesius. Miškas iš abiejų ke- 
lio pusių dvelkia ne pušų kvapu, o kažkuo saldžiu. Tai "Mano nuodė- 
mės" aromatas. 

"Mane vilioja į šitą pseudonamą, - pagalvoja Henris ir jam darosi 
bjauru. - Nežinau kas tas persekiotojas, bet mane varo kaip medžiotojai 
elnią." 

Jis jau nusprendžia sukti iš kelio, nesvarbu į kurią pusę, ir dumti į 

mišką. Tuo labiau kad atgavo regėjimą. Reikia tuo pasinaudoti. Tačiau... 
po mišką klaidžioja kažkokie padarai. Tamsūs. Ir nuolat keičiasi jų for- 
ma. Vieną jam pavyksta iš arčiau pamatyti. Tai milžiniškas šuo su ilgu 
raudonu liežuviu, lygiai tokiu pat kaip jo šeimininko kaklaraištis. Ir akys 
išsprogusios. 

"Negalima leistis įvaromam į namą, - galvoja Henris. - Turiu pasuk- 
ti iš kelio, kol jis manęs neatvedė prie namo. Bet kaip?" 

Atsakymas toks paprastas, kad jis net nustemba. Tereikia atsibusti. 
Juk tai tik sapnas. Žinoma... 

- Tai sapnas! - surinka Henris ir pasilenkia pirmyn. Jis niekur neina. 
Sėdi savo krėsle. Užmigo su "Kingslendo" alaus skardine rankoje ir, re- 
gis, viskas baigėsi šlapiomis kelnėmis... 

Ne, kelnės sausos. Nes nėra jokios alaus skardinės. Jis atsargiai iš- 
tiesia ranką ir suranda ją ant stalo. Matyt, padėjo, prieš nugrimzdamas 
į šitą košmarą. 

Bet Henris galėtų lažintis, kad nieko panašaus nedarė. Jis rankose 
laikė knygą, o skardinė buvo tarp kojų, kad pirštai netrukdomi galėtų 
liesti įspaustus taškelius ant puslapių. Jam užsnūdus, kažkas paėmė 
knygą bei alų ir padėjo ant stalo. Kažkas... skleidžiantis "Mano nuodė- 
mės" aromatą. 

Aromatas tvyro ore. 

- Ne, - garsiai galvoja Henris. - Aš jaučiu gėlių kvapą, šampūno ki- 
limams valyti, kepintų svogūnų, likusį nuo vakar vakaro. Vos juntamas, 
bet jis liko. Nosis jį užuodžia. 

Tikrai. Bet kvepalų aromatas taip pat buvo. Jis dabar dingo, nes iš- 
ėjo jinai... Bet jinai sugrįš. Ir staiga jis suvokia, jog tikrai nori, kad ji su- 
grįžtų. Jei iš pradžių kiek ir baiminosi, tai tebuvo nežinomybės baimė, 
ar ne taip? Jis nenori čia būti vienas, nenori galvoti apie tą košmarišką 
sapną. 

Ir dar tos kasetės. 

Privalo paklausyti į įrašą. Juk pažadėjo Džekui. 

Henris pakyla, eina į svetainę. Šį sykį jį pasveikina Henris Šeikas - 
klausytojų manymu, linksmas ir šmaikštus vaikinas. 

- Sveiki visi, kačiukai bei katytės. Septinta valanda keturiolika mi- 
nučių, artėja vakaras. Lauke temperatūra septyniasdešimt penki laips- 
niai, o čia, didžiojoje salėje "Mūsų saldžiosios svajos" - septyniasdešimt. 
Metas paimti pinigus, nusipirkti medaus ir atsiduoti magijai! 

Keturiolika minučių po septintos! Kada taip buvo, kad dienos metu 
jis išmiegotų beveik tris valandas? 

O kada sapnavo, jog atgavo regėjimą? Turbūt to apskritai nebuvo? 

Kur tas kelias ar kirtimas? Kas sekė jam iš paskos? Koks ten stovė- 
jo namas? 

- Nesvarbu, - sako Henris tuščiai svetainei (žinoma, jei ji tuščia!) - 
Juk tai tebuvo sapnas. Kasetės kitoje pusėje... 

Jis nenori jų klausytis. Bet reikia. Jei tai padės išgelbėti Tailerio Mar- 
šalo ar kokio nors kito vaiko gyvybę... būtina paklausyti. 

Henris lėtai kiūtina į studiją, kur jo laukia dvi kasetės. 


- Alaus danguje nėra, - monotonišku balsu paskelbia Peliukas. 

Ant jo skruostų atsiranda nesimpatiškos raudonos dėmės, nosis nu- 
svyra tarsi šalnos pakirstas augalo stiebas. 

- Štai kodėl mes alų geriame čia. O kai mes iš čia išeisime... mūsų 
draugai išgers visą alų. 

Tai tęsiasi jau ne vieną valandą: filosofiniai apmąstymai, patarimai 
pradedančiam aludariui, eilutės iš dainų... 

Peliukas nutilo, užsimerkė. Po to vėl prabyla: 

- Šimtas alaus butelių ant sienos. Visas šimtas... jei bent vienas nu- 
kris... 

- Aš turiu eiti, - neištveria Džekas. Jis delsė kiek galėdamas, tikėjo- 
si, jog Peliukas pasakys ką nors svarbaus. Bet jam reikia skubėti, nes 
kažkur kitoje vietoje jo laukia Tajus Maršalas. 

- Palaukite, - sustabdo jį Dokas. Rausiasi savo lagamine, ištraukia 
švirkštą 

- Kas tai? 

Dokas žiūri į Sent Pjerą, į Sojerį, liūdnai šypsosi. 

- Tai skatinamieji, - atsako jis ir įbeda adatą į Peliuko ranką. 

Akimirką nevyksta nieko. Džekas jau vėl nori pasakyti, jog jam me- 
tas eiti, tik staiga ligonis atsimerkia. Akys visai raudonos... kraujo spal- 
vos. Tačiau, kai jos atsisuka į Džeką, jis supranta, jog Peliukas mato. 

Lokė rėkdama: "Pakaks, pakaks, pakaks..." - išbėga už durų. 

- Velnias, - gargaliuoja Peliukas. - Aš ką, atsidūriau subinėj'? 

Uostytojas švelniai paliečia draugo galvą: 

- Taip. Mes tikimės, jog mums padėsi. 

- Tik vieną kartą man įkando... ir štai... - raudonos akys atsisuka į 
Doką. - Vos tave atpažįstu. Sušiktos akys nė velnio nemato. 

- Tau prastai, - sako Dokas. - Neketinu meluoti. 

- Ne, nieko panašaus, taip lengvai neišeisiu, - atšauna Peliukas. - 
Duokite man rašymo priemonę. Reikia nupiešti žemėlapį. Greičiau. Ne- 
žinau, ką man suleidai, bet šitas šuns šūdas vis tiek stipresnis. Ilgai ne- 
tversiu. Greičiau! 

Sent Pjeras pasilenkia per sofą ir paima nuo lentynos knygą "SEP- 
TYNI „ŽMONIŲ, EFEKTYVIAI NAUDOJANČIŲ SAVO LAIKĄ, 
ĮPROČIAI". Džekas vos tvardosi nesusijuokęs. Uostytojas nuplėšia vir- 
šelį, ištiesia Peliukui. 

- Pieštuką, - išstena tas. - Greičiau. Viskas yra mano galvoje. 

Uostytojas išsitraukia iš vidinės kišenės pieštuką. Peliukas 1ma jį, 
mėgina nusišypsoti. Akių kampučiuose juodų gleivių vis daugėja, jos 
šliaužia per skruostus tarsi drebučiai. Pūliai teka ir iš kaktos. Juodi taš- 
keliai primena Džekui Brailio raštu parašytas Henrio knygas, skirtas ak- 
liesiems. Kai Peliukas užsimiršęs prikanda apatinę lūpą, oda tuojau pat 
sprogsta, į barzdą teka kraujas. 

Peliukas kažką piešia. 

- Žiūrėk, - sako jis Sojeriui. - Tai Misisipė. 

- Taip, - linksi Džekas. Pasilenkęs arčiau, Sojeris dar stipriau jaučia 
kvapą. Jis tarsi gyvas - mėgina įšliaužti jam į gerklę. Bet Džekas nesi- 
traukia. Jis žino, kokių pastangų reikalauja kiekvienas Peliuko judesys. 

- Tai pakrantė... "Nelsonas", taverna "Lakiz", kinoteatras "Edžin- 
kortas", "Grilio baras". Štai Čeizo gatvė pereina į Lailo plentą, po to 
35-asis plentas... "Veteranų namai", "Golcas". O viešpatie... 

Peliukas pradeda blaškytis po sofą. Atsiveria žaizdos ant veido bei 
viršutinėje kūno dalyje, teka pūliai, kraujas. Jis šaukia iš skausmo. Ran- 
ka be pieštuko pakyla prie veido, liečia... 

Staiga Džekas girdi vidinį balsą, tą patį, kurį prieš daugelį metų gir- 
dėjo, skubėdamas pas motiną. Jis mano, jog tai Talismano balsas, tos jo 
dalies, kuri dar išliko kūne bei širdyje. 

"Kažkas nenori, kad jis kalbėtų, kad pasakytų, mėgina jį nužudyti, 
kol dar nepasakė. Galbūt tai ta juoda šlykštynė, turi jį išvaduoti nuo juo- 
dų pūlių." 

Džekas nevalingai, negalvodamas ištiesia ranką, griebia pirštais juo- 
das gleives ir traukia į save. Iš pradžių ta masė tempiasi tarsi guma, po 
to jis pajunta, kaip ji raitosi tarp pirštų, tarsi stengiasi įkąsti bei paspruk- 
ti. Ir galiausiai triukšmingai atitrūksta nuo Peliuko veido. Džekas surin- 
ka, numeta ją ant grindų. 

Pūliai mėgina šliaužti po sofa, kol Džekas valosi rankas į marški- 
nius. Dokas pastato ant juodos dėmės savo lagaminą su medikamentais, 
kitą primina batu Uostytojas. Juodulys sucypia. 

- Kas čia per mėšlas? - cypiančiu balsu klausia Dokas. - Kas tai... 

- Tai ne iš šio pasaulio, - atsako Džekas. - Tiek to. Pažvelkite į Pe- 
liuką! 

Raudonas blizgesys iš jo akių dingo. Jos atrodo visai normalios... 
Peliukas juos mato, turbūt ir skausmas išnyko. 

- Dėkoju, - atsidūsta vyriškis. - Norėčiau, kad ištrauktum iš manęs 
ir visą kitą bjaurastį, bet ji vėl sugrįžta. Įdėmiai klausykis. 

- Aš klausau, - linkteli Džekas. 

- Tau atrodo, jog tu žinai. Bet tu Žinai ne viską, ką reikia Žinoti... o, 
velnias. - Po pledu tarsi kažkas sprogsta. Peliuko veidu teka prakaitas, 

sumišęs su juodais nuodais, kurie sunkiasi iš odos porų ir teka į barzdą. 
Ji jau virto pilka kempine. Akys užvirsta aukštyn, ir Džekas mato vėl 
jose pasirodžiusį raudoną blizgesį. 

- Iš manęs čiulpia gyvybę, - aimanuoja Peliukas. - Niekada nema- 
niau, kad šitaip baigsis mano gyvenimas. Žiūrėk, Holivude... - Ir jis pie- 
šia žemėlapyje nedidelį stačiakampį. - Tai... 

- Žinau. Tai "Užkąskime pas Edą", tenai mes radome Irmą, - sako 
Sojeris. 

- Taip, - šnabžda Peliukas. - Dabar žiūrėk... kitoje pusėje. Šuberto 
ir Geilo gatvės... o vakaruose... 

Peliukas veda liniją į šiaurę nuo 35-ojo plento. Iš kiekvienos pusės 
piešia mažus ratukus. Džekas supranta, jog tai medžiai. O skersai linijos 
rašo: "PAŠALINIAMS ĮEITI..." 

- Taip, - iškvepia Dokas. - Tai ten Juodasis namas. 

Peliukas nekreipia į jį dėmesio, sako Džekui: 

- Klausyk manęs, fare. Klausai? 

- Taip. 

- Viešpatie, verčiau jau aš tavęs pasiklausyčiau, - išstena jam Peliukas. 


Kaip visada darbas Henrį užvaldo, paima į nelaisvę, atitraukia nuo 
neramių minčių. Nei liūdesys, nei baimė negali konkuruoti su ta didžiule 
traukos jėga... Sunkiausia įdėti į magnetofoną kasetę. Šiuo momentu jis 
įsitikinęs, jog jaučia mirusios žmonos kvepalų aromatą netgi studijoje. 
Be to, Henris mano, kad namuose yra dar kažkas. Tikrai yra. Ir tas 
kažkas stovi už studijos durų bei stebi jį pro stiklą. Henris neklysta. 
Mes juk nesiskundžiame regos sutrikimais, puikiai matome. Norėtųsi 
jam pasakyti, kas stovi už tų durų, patarti, kad užsirakintų studijos du- 
ris... Deja, mes galime tik stebėti. 

Henris tiesia ranką, ketindamas įjungti magnetofoną, bet po to jo 
pirštas pasuka kitur ir įjungia garso ryšį. 

- Ei, ar čia kas nors yra? 

Žmogus, stovintis už durų, išsiviepia. 

Vienoje rankoje jis laiko sodo žirkles, kuriomis karpomos gyvatvorės. 

- Paskutinė galimybė, - priduria Henris ir, negavęs atsakymo, virsta 
Viskonsino žiurke, staugia į mikrofoną, norėdamas išmušti iš vėžių tą, 
kuris nenori būti pastebėtas. - Išeik, mielasis, išlįsk greičiau, tu šunsnu- 
ki, ir pasikalbėk su Žiurke! 

Žmogus atšoka, kaip atšoktų gyvatė, pastebėjusi, kad jos auka imi- 
tuoja ataką, bet ir toliau tyli. Tarp nudilusių dantų pasirodo susiraukšlėjęs 
liežuvis, aplaižo lūpas, įsliuogia atgal į burną... Šitas nekviestas svečias 
surado kvepalų flakonėlį ir dabar skleidžia "Mano nuodėmės" aromatą. 

Henris nusprendžia, jog vaizduotė vėl iškrėtė jam pokštą, jog tai 
klaida... ir paspaudžia mygtuką "PLAY". 

Girdi, kaip kažkas atsikosi, po to Arnoldas Chrabovskis prisistato 
skambinančiam. Žvejys neleidžia jam baigti ir sako: "Sveikas, trintuke". 

Henris iškart atsuka kasetę atgal, klausosi dar kartą. Taip, jis tikrai 
kažkur girdėjo šitą balsą. Jis tuo įsitikinęs. Bet kur? Henris įdėmiai klau- 
sosi, bėgioja pirštais po valdymo skydelį tarsi pianistas po klaviatūrą. 
Pojūtis, kad jis stebimas, išnyksta... nors Žmogus stovi toje pačioje vie- 
toje už studijos durų, apsiavęs geltonomis bei juodomis juostomis iš- 
margintomis šlepetėmis, primenančiomis kamanę. Ir jo rankose vis dar 
sodo žirklės. Tik kreiva šypsenėlė dingo nuo veido. Veidas senas, niū- 
rus, žvilgsnis kiek sutrikęs, galbūt netgi išsigandęs. Nepatinka seniui, 
kad Henris gali atpažinti jo balsą. Nors tai neturi didelės reikšmės, netgi 
kiek pralinksmintų... 

"Problemos iškilo jums, ne man. Jums." 

- Ne man, 0 jums, - puikiai imituoja balsą Henris. 

"Tavo pats baisiausias košmaras. Abala. Aš Žvejys". 

Henris labai susikaupęs. Prasuka kasetę ir keturis kartus klausosi 
vienos frazės: "Pabučiuok man į subinę, beždžione... beždžione..." 

Kuo čia dėta beždžionė? 

- Nežinau, kur tu po to gyvenai, bet tikrai užaugai Čikagoje, - mur- 
ma Henris. - Saut Saide. Ir... 

Veidas pajunta šilumą. Jis prisimena tą momentą, kai jo veidas pa- 
juto šilumą. 

"Tu viso labo tik beždžionė ant karties... 

Beždžionė... ant karties". 

- Beždžionė, - balsu ištaria Henris ir pirštų galiukais pasitrina sm1l- 
kinius. - Beždžionė ant karties. Kas tai pasakė? 

Jis vėl įjungia įrašą. Ir atmintį įjungia. 

Šiluma ant veido. 

Karštis? Šviesa? 

Ir viena, ir antra. 

Henris išima iš poličijos gautą pokalbio įrašą ir įdeda antrą, atvežtą 
Džeko jam nesant namuose. 

"Sveika, Džude. Ar šiandien tu Sofi? Abala tau siunčia labų dienų, 
o Gorgas sako: "kar, kar, kar!" - Ir gergždžiantis senio juokas. - Tajus 
irgi siunčia mamytei linkėjimų. Tavo sūnelis čia labai vienišas." 

Kai pasigirsta Tajaus rauda, Henris raukosi ir prasuka kasetę pirmyn. 

"Bus naujų aukų." 

Akcentas staiga stiprėja, tampa groteskiškai juokingas. Beveik nieko 
nebelieka iš anglų kalbos. 

"Mazus vaikus aš kiršiu kaip kviešius. Kaip kviešius kiršiu..." 

- Kas gi tu toks, kalės vaike? - sako Henris. 

Vėl įdeda pirmą kasetę. | 

"Rimbai pragare ir grandinės Šeole." 

Rimbai. Grandinės. Beždžionė. Ir čia jaučiamas akcentas. 

Staiga jo atmintyje iškyla dar viena frazė. | 

"Ledi Magoven košmaras", kurį atlieka Vudis Ermanas. 

- Dieve mano, - atsidūsta jis. - Šokiai. Jis buvo šokiuose. Tas žmogus. 

Dabar viskas dėliojasi į savo vietas. Kokie jie buvo kvaili! Nusikals- 
tamai, neatleistinai kvaili! Berniuko dviratis, juk jis tenai ir liko. Jėzau 
Kristau, tiesiog tenai ir liko! Jie visi akli! 

- Bet jis toks senas, kažkoks silpnaprotis, - šnabžda Henris. - Kas 
galėjo pagalvoti, kad jis - Žvejys? 

Pasipila klausimų virtinė. Jei Žvejys gyvena "Makstono senelių glo- 
bos namuose", kur jis galėjo paslėpti berniuką? Ir kaip tas niekšas juda 
po miestą? Ar jis turi automobilį? 

- Nesvarbu, - veblena Henris. - Bent jau dabar svarbiausia, kas jis 
ir kur jis. 

Šiluma ant veido... jo protas ieško, naršo, mėgindamas surasti vietą 
bei laiką. Prožektoriai, suprantama, Simfoninis Stenas... rožinės spal- 
vos... braškės. Ir kažkokia moteris, miela senutė... 

"Misteri Stenai, ei, misteri Stenai?" 

„..1r paklausė, ar jis priima užsakymus. 

"Aš čia pirmas atėjau, sene." 

Rūstus, gergždžiantis vyriškas balsas su lengvu vokišku akcentu, 
atvykusio į Čikagą emigranto sūnaus ar anūko. 

- Beždžionė, - sako Henris, žiūrėdamas tiesiai priešais save. Pats to 
nežinodamas, jis Žiūri tiesiai į Bernsaidą. - Ant karties... Kirsti kaip 
kviečius. | 

Kas gi čia dabar? Senas maniakas, kalbantis kaip Arnoldas Švarce- 
negeris? 

Kas buvo ta moteris? Jei prisimins jos vardą, galės paskambinti 
Džekui... arba Deilui. Ir pasibaigs Frenč Lendingo košmaras. 

"Ledi Magoven košmaras", kurį atlieka Vudis Ermanas". 

- Košmaras, - sako Henris. Po to pakeičia balsą ir kalba tęsdamas 
žodžius kaip tas senis: - Koš-ma-ras. 

Jis puikiai imituoja balsą. Senis, stovintis už durų su sodo žirklėmis 
rankoje, galvoja, jog pernelyg puikiai. Ir kaip neregiui šitaip pavyksta? 
Blogai. Senam maniakui norisi išpjauti iš Henrio Laideno gerklės balso 
stygas. Jis pažada sau, kad netrukus tai padarys. 

Ir suvalgys. 

Besisupdamas kėdėje bei nervingai barbendamas pirštais, Henris 

prisimena trumpą susidūrimą Braškių festivalyje, vos tik prasidėjus šo- 
kiams. 

"Pasakykite, kuo jūs vardu ir ką norite išgirsti?" 

"Aš Elisa Viters. Jeigu galima, norėčiau "Mėnesieną"... Beno Gud- 
mano". 

- Elisa Viters, - sako Henris. - Tai jos vardas. 

Jis pakyla nuo kėdės, ir tą pačią akimirką kažkas tyliai pabeldžia į 
durų stiklą. 


Lokė prieš savo valią prieina arčiau, ir dabar jie visi apstoja sofą. 
Peliukas jau pusiau sulindęs į ją. Panašus į žmogų, kurį lėtai, bet atkak- 
liai užpila lakusis smėlis. 

"Ne, tai ne smėlis, - galvoja Džekas. - Bet jo mirtis tikrai baisi." 

- Klausykite, - ištaria ligonis. Juodos gleivės vėl susidaro jo akių 
kampučiuose, bėga iš burnos. Vienas po kito jo vidaus organai nustoja 
kovoti, ir dvokas nuo to dar stiprėja. 

- Kalbėk, - sako Uostytojas. - Mes klausome. 

Peliukas žiūri į Doką: 

- Kai baigsiu, suleisk man "Kadilako". Supratai? 

- Nori pralenkti mirtį? 

Peliukas linkteli. 

- Sutinku. Išeisi šypsodamasis. 

- Abejoju. Bet aš tikrai pasistengsiu. 

Raudonomis akimis jis pažvelgia į Sent Pjerą. 

- Kai viskas baigsis, susukite mano kūną į nailoninį tentą. Įdėkite į 
vonią. Galiu lažintis, jog iki vidurnakčio jums beliks nuplauti likučius... 
kaip alaus putas. Tik būkite atsargūs, nesilieskite prie to, kas liks. 

Lokė pradeda raudoti. 

- Neverk, mieloji, - sako jai Peliukas. - Aš išeisiu anksčiau. Dokas 
pažadėjo. 

- Padarysiu viską, drauguži. 

- Paminėkite mane, gerai? Paskaitykite Odeno Visteno eilėraštį... tą 
patį, nuo kurio iki pat kiaušų per visą kūną šiurpuliukai nubėga. 

- "Neskaitykite Biblijos tik dėl prozos", - Uostytojas verkia. - Būti- 
nai, Peliuk. 

- Pasiklausykite "Riplų"* ir išgerkite daug "Kingslendo" alaus... Gar- 
bingai palydėkite mane į kitą gyvenimą. 

Džekas nesusivaldo, nusijuokia. Ir tada raudonų akių žvilgsnis 
įsminga į jį. 

- Pažadėk man, fare, jog tenai eisi tik rytoj. 


* "Riplai" - roko grupė iš Mičigano. Buvo populiari aštuntajame dešimtmetyje. 

- Nesu įsitikinęs, kad galiu tau tai pažadėti. 

- Privalai. Jei nueisi šiandien... dabar miške yra ne tik pragaro šuo, 
o dar kažkas. Kažkas dar blogiau. - Raudonos akys užvirsta aukštyn, 
pasipila juodos gleivės... teka per barzdą. 

- Manau, man teks rizikuoti, - sako Džekas. - Juk kažkur tenai ma- 
žas berniukas... 

- Jis saugus, - šnabžda Peliukas. 

Džeko antakiai pakyla. Jis nėra įsitikinęs, ar teisingai išgirdo paskutinę 
frazę. Ar gali patikėti tokiais žodžiais? Juk Peliukas gavo dozę nuodų. 

- Kol kas jis saugus, - tęsia ligonis. - Jį gali pasiekti, bet tik ne tas 
misteris Mančingas, ar kaip jis ten. Kuo jis vardu? 

- Manau, tu kalbi apie Manšaną. Iš kur apie jį Žinai? 

Peliukas atsako šypsena. Tai mirštančio pranašo šypsena. Jis vėl palie- 
čia kaktą, ir Džekas pastebi, kad jo pirštai sulipo, o jų galiukai pajuodavo. 

- Iš čia, 1š kurgi daugiau? Viskas iš smegeninės. Daugiau nėra iš 
kur. Ir nerizikuok kvailai. Jei tu mirsi, gelbėdamas berniuką, jis tikrai 
atsidurs abalos rankose. Tai sako... tavo draugas. 

- Koks draugas? - įtariai klausia Dokas. 

- Nesvarbu. Holivudas žino. Ar ne taip, Holivude? 

Džekas nenoriai linkteli. Suprantama, jis turi galvoje Spidį. 

- Palauk iki rytdienos. Iki vidurdienio, - sako Peliukas. - Kai abie- 
juose pasauliuose saulė bus zenite. Pažadėk. 

Džekas iš pradžių tyli. Jį drasko prieštaringi jausmai. 

- Kol pasieksite 35-ąjį plentą, jau sutems, - pastebi Lokė. 

- Miške iš tiesų veisiasi keisčiausi žvėrys. - įsiterpia Dokas. - Paly- 
ginus su jais "Juros periodo parko" dinozaurai - tik naminiai gyvūnėliai. 
Nemanau, kad sutemus panorėsite tenai eiti. Nebent norite su gyvenimu 
suvesti sąskaitas. 

- Kai viską padarysite... - šnabžda Peliukas. - Jei kuris nors iš jūsų 
liksite gyvas, sudeginkite tą namą. Iki pamatų. Uždarykite tas duris. 

- Taip, drauguži, - sako Sent Pjeras. - Mes tave supratome. 

- Ir paskutinis dalykas. - Dabar jis kreipiasi į Džeką. - Turbūt tu jį 
surasi, bet tau dar kai ką reikia žinoti. Tai žodis. Tavo lūpose jis įgaus 
didžiulę galią, nes tu buvai prisilietęs prie vieno daikto... Seniai. Nežinau 
kas tai, bet... | 

- Teisingai. Buvau prisilietęs, - sako Sojeris. - Koks tai žodis, Peliuk? 

Akimirką jam atrodo, jog Peliukas nesugebės to žodžio ištarti, nu- 
sineš jį į kapus. Kažkas atkakliai priešinasi, neleidžia jam prasižioti, bet 
ligonis kovoja ir galiausiai nugali. Tai paskutinė pergalė jo gyvenime. 

- D'amba, - ištaria jis. - Dabar tu pakartok. 

- D'amba, - pakartoja Džekas, ir visa eilė knygų nusliuogia nuo 
stelažų... pakimba ore, po to nukrenta ant grindų šalia sofos. 

Lokė surinka. 

- Nepamiršk šito žodžio, - šnabžda Peliukas. - Tau jo prireiks. 

- Kam man jo reikės? 

Peliukas vos pastebimai purto galvą: 

- Nežinau. 

Uostytojas pasilenkia ir paima popieriaus lapą, panašų į žemėlapį. 

- Susitiksi su mumis rytoj "Send" bare. Atvažiuok pusę dvyliktos, 
kad dvyliktą jau galėtume būti ant to prakeikto kelio. O kol kas tegul 
žemėlapis lieka pas mane. Tai bus garantija, jog tu paklausysi Peliuko 
patarimo. 

- Gerai, - sako Džekas. Jam nereikalingas žemėlapis, jis ir taip su- 
ras Juodąjį namą, tačiau Peliukas teisus: nesinori sutemus eiti į tą vietą. 
Žinoma, gaila palikti Tajų Maršalą degančiose žemėse, bet Džekas su- 
vokia, kad ant kortos pastatyta kur kas daugiau negu mažo berniuko 
gyvybė. 

- Uostytojau, tu įsitikinęs, jog nori tenai sugrįžti? 

- Velniava! Aš įsitikinęs, kad to nenoriu. Bet kažkoks siaubūnas nu- 
žudė mano dukrą... ir tas padaras išlindo iš tenai! Nori pasakyti, jog ne- 
žinai, ar aš teisus? 

Džekas tyli. Žinoma, Uostytojas teisus. Ir jis nori, kad jiedu su Do- 
ku eitų drauge su juo prie to namo... jei tik pavyks prie jo prieiti. 

"D'amba, - galvoja jis. - Nepamiršk." 

Jis atsisuka į sofą: 

- Peliuk, kaip tu... 

- Turbūt jam jau neteks suleisti vaistų, - sako Dokas. 

- Ką? - Džekas buku žvilgsniu spokso į dručkį baikerį ir jaučia, jog 
mirtinai pavargo. 

- Tiksi tik jo laikrodis, - priduria Dokas ir pradeda dainuoti. Prie jo 
prisijungia Sent Pjeras, po to Lokė. Džekas pasitraukia šalin. Jo galvoje 
sukasi Henrio žodžiai: "Kodėl taip greitai prabėgo laikas? Kaip galėjo ši- 
taip atsitikti?" 

- Alaus danguje nėra... todėl mes geriam čia... ir kai mes išeisime... 
iš Čia... 

Ant pirštų galų Džekas pereina svetainę. Ant sienos laikrodis. Jis 
meta žvilgsnį į ciferblatą ir netiki savo akimis. Jau beveik aštunta. Jo 
rankinis laikrodis tai patvirtina. Jis išbuvo čia kone visą dieną. 

Beveik sutemo, o Žvejys vis dar klaidžioja po miestą. Jau nekalbant 
apie jo bendrus iš kito pasaulio. 

"D'amba", - pagalvoja Sojeris, atidarydamas duris. O išėjęs iš namo 
ir pasinerdamas į besibaigiančią dieną, nuoširdžiai ištaria: "Spidi, mielai 
dabar nusukčiau tau sprandą". 

D'amba - tai aktyvus galingas užkeikimas. Kartą atsiradęs, jis suda- 
rė tinklą ir plinta, apraizgydamas Visatą. Kai Sojeris nuplėšia nuo Peliu- 
ko akių gyvus nuodus, d'amba pirmą kartą nušvinta mirštančiojo sme- 
genyse, ir jo protas akimirksniu suvokia, kas atsitiko. Užkeikimas ap- 
ima vis naujas erdves, panaudodamas Peliuko smegenų psichinę ener- 
giją... Greitai jis pasiekia Henrį Laideną, pakeliui paliečia Tenzę Freno, 
dar vėliau - Deilą Hilbertsoną. Tas važiuoja namo iš policijos nuovados 
ir staiga suvokia, kaip jam trūksta Džeko Sojerio. Jam suspaudžia širdį, 
ir jis pažada pats sau būtinai sugauti Žvejį. D'amba siunčia signalą Džu- 
dei Maršal, atveria jai langą į Užnbį, kur ji mato kameroje miegantį sūnų 
Tajų. Berniukas gyvas, sveikas ir laukia, kada bus išvaduotas. Čarlzo 
Bernsaido smegenyse užkeikimas suranda kontaktą su tikru Žveju, mis- 
teriu Manšanu, kuris anksčiau buvo Misteris Pirmadienis. Ryšys atsi- 
randa kaip tik tuo metu, kai senis beldžia į Henrio studijos durų stiklą. 
Manšanas priima užkeikimą kaip šalto oro gūsį krūtinėje, kaip įspėjimą. 
Jam ta intervencija sukelia laukinį įniršį bei neapykantą. Čarlzas Bernsai- 
das, kuris apie užkeikimą neturi jokio supratimo, jaučia savo pono emo- 
cijas ir prisimena tą įvykį Čikagoje, kai berniukas, kuris tarsi jau buvo 
miręs, staiga išlindo iš brezentinio maišo bei išterliojo krauju galinę auto- 
mobilio sėdynę... Šitas velniškas kraujas persekioja jį, kabo virš galvos 
tarsi Damoklo kardas, net ir po to, kai jis kruopščiai nuplovė kraujo dė- 
mes. O štai Henris nejaučia nei džiaugsmo, nei įniršio. Jis gauna tik in- 
formacijos dozę. D'amba tarsi išvalo jam smegenis. 

Jis suvokia, jog mirusios žmonos Rados vizitai - tai tik sunkios vie- 
natvės pasekmė. Ir, kildamas laiptais, jaučia nenumaldomą norą būti su 
žmona. O ta būtybė už durų - tai baisus senis iš "Makstono", trokštantis 
padaryti jam tą, ką padarė trims vaikams. Kas gi dar galėtų tokiu metu 
atsirasti jo namuose ir pabelsti į durų stiklą? Žinoma, tai ne Deilas, ne 
Džekas ir juolab ne misis Morton. Visi likusieji būtų paspaudę skambutį 
prie lauko durų. 

Henriui prireikė poros sekundžių, kol jis įvertino situaciją bei sugal- 
vojo veiksmų planą. Juk jis stipresnis ir vikresnis už tą senį, kuriam tur- 
būt jau gerokai per aštuoniasdešimt. Jis turi ir dar vieną kozirį: Žvejys 
neįtaria, kad jo auka žino, esanti medžiojama. Todėl iš pradžių namų šei- 
mininkas nusprendžia būti draugiškas. Žvejys atidarys studijos duris ir 
veiks ryžtingai bei greitai. 

"Ar mes tam pasirengę? - klausia savęs Henris ir suvokia: - Tai vie- 
nintelis šansas." 

Ar dega šviesa? Ne. Jis ketino dirbti vienas, todėl neįjungė šviesos. 
Ar gatvėje jau sutemo? Turbūt ne. Dar valanda, ir jis galėtų nepastebė- 

tas pabėgti per atsarginį įėjimą. Bet jo šansai pakankamai dideli, nes sau- 
lė jau leidžiasi, ir sulig kiekviena minute darosi vis tamsiau. 

Praėjo turbūt dvi sekundės nuo beldimo į duris, ir Henris, kuris ap- 
simetė neišgirdęs beldimo, daugiau negali gaišti nė sekundės. Jis mėgina 
sudaryti įspūdį, jog yra vis dar paskendęs savo mintyse, tačiau viena 
ranka apkabina sunkios statulėlės pagrindą (dovana geriausiam radijo 
laidų vedėjui), o kita paima nuo padėklo lenktinį peilį, kuriuo nuimdavo 
plastmasinį diskelio aplanką. Sulenktas, paslėptais ašmenimis, peilis bu- 
vo panašus į rašiklį. "Dvi ginklų rūšys geriau negu viena, - mąsto Hen- 
ris, - tuo labiau, kai antrasis nelabai panašus į ginklą". 

Po beldimo į duris praėjo jau keturios sekundės. Bernis ir misteris 
Manšanas kiekvienas savaip nervinasi. Manšanas pasipiktinęs, kad tokią 
palankią įvykių eigą netikėtai sudrumstė damba. Užkeikimo atsiradimą 
galima tik taip paaiškinti: kažkokiam žmogui, kuris pakankamai artimas 
neregiui, pavyko priartėti prie Juodojo namo bei išsiaiškinti, kas jo šei- 
mininkas. Ir tai rodo, jog landūnas Džekas Sojeris, be abejo, žino apie 
namą bei pasirengęs jį atakuoti. Taigi metas susidoroti su neregiu ir 
grįžti namo. 

Bernis tik fiksuoja savo valdovo emocijas: neapykanta bei kažkas 
panašaus į baimę. Žudikas niršta ant Henrio už tai, kad taip tiksliai atkar- 
tojo jo balsą, suvokia, jog neregys kelia rimtą grėsmę. Jį skatina veikti 
ne tik troškimas žudyti, bet ir savisaugos instinktas. O nužudęs Henrį, 
monstras ketina susidoroti dar su vienu žmogumi... ir tik po to keliauti 
į Juodąjį namą, persikelti į realybę, kurią jis vadina Šeolu. 

Laiko bei artrito deformuoti kaulėti Bernio krumpliai vėl beldžia į 
stiklą. | 

Šį sykį Henris pasuka galvą į garsą, nutaiso nustebusį veidą. 

- Manau, jog ten kažkas yra. Kas jūs?.. Užeikite, atsiliepkite. - Jis 
pasisuka ir kalba į mikrofoną: - Jei jūs ką nors sakėte, tai aš neišgirdau 
jūsų. Duokite man porą sekundžių, sutvarkysiu čia viską ir būsiu su ju- 
mis. - Jis žiūri priešais save, palenkia galvą. Kaire ranka paliečia statu- 
lėlę. Tarsi susimąsto, o iš tiesų gaudo kiekvieną garsą. 

Girdi lėtai pasisukant durų rankeną. Durys prasiveria per colį, du... 
keturis. "Mano nuodėmės" kvapas pasklinda po studiją. Girdisi šlepsė- 
jimas kilimu. Henris suspaudžia ginklą ir laukia ypatingo garso, kuris 
bus signalas pulti. Girdi dar žingsnį, kitą, suvokia, jog Žvejys stovi jam 
už nugaros. Pro kvepalų aromatą jis pajunta nupjautos žolės bei tepalų 
kvapą. Užpuolikas irgi ginkluotas. Henris nemato, koks tai ginklas, bet 
pagal oro judėjimą suvokia, kad jis sunkus, ir monstras laiko jį abiem 
rankomis. 

Henris mintyse modeliuoja situaciją: priešininkas už nugaros, pasi- 
rengęs smogti. Jis pakėlęs rankas, kuriose laiko kažką panašaus į sodo 

žirkles. Henris taip pat ginkluotas, bet pagrindinis jo ginklas - netikėtas 
atsakomasis smūgis. Reikia tiksliai apskaičiuoti smūgio laiką. Kai tiktai 
senis išties ranką, įsitemps jo nugara, sušnarės drabužiai, pajudėję kūnu, 
galbūt diržas sugirgždės, pasigirs atodūsis... Paprastas Žmogus to neiš- 
girs, bet Henrio klausa nepaprasta. 

Pagaliau jis girdi. Sujuda drabužiai, padvelkia oro srovė. Henris pa- 
stumia kėdę, atsisuka ir smogia statulėle savo priešininkui. Yra! Jis girdi 
dejonę - joje nuostaba bei skausmas. "Mano nuodėmės" aromatas tren- 
kia į šnerves. Henris paspaudžia mygtuką ant lenktinio peilio, jaučia, 
kaip išlenda ilgi ašmenys. Peilis įsminga į užpuoliko kūną. Pasigirsta įnir- 
tingas riksmas... už aštuonių colių. Jis vėl smogia monstrui statulėle, iš- 
traukia peilį ir kerta juo antrą kartą... Kaulėtos rankos griebia jį už kak- 
lo, už pečių, į veidą plūsteli monstro dvokas. 

Henris suvokia esąs sužeistas: skausmas nusmelkia nugarą. Matyt, 
antras smūgis peiliu perskrodė tik orą. Grubi ranka griebia jį už alkūnės, 
kita - už peties. Rankos tempia jį, jis užkelia koją ant kėdės, mėginda- 
mas nepasiduoti, ir gauna smūgį į tarpuakį. Vos nenukrenta akiniai... 
Toliau prasideda tikras košmaras: dvi eilės dantų įsisiurbią į kairį jo 
skruostą, plėšo odą. Teka kraujas. Dantys išplėšia dalį skruosto. Galvą 
perveria neapsakomas skausmas. Jis jaučia, kaip jo kraujas tyška pabai- 
sai į veidą. Baimė, šleikštulys, adrenalino pliūpsnis suteikia jam jėgų iš- 
siveržti iš Žvejo gniaužtų ir smogti jam peiliu dar kartą. Kontaktas įvy- 
ko. Galbūt pataikė į ranką, bent jau taip atrodo Henriui. 

Ūmai pat pasigirsta sodo žirklių spragtelėjimas - jos apkabina dešinę 
Henrio ranką, kurioje jis laikė peilį. Drasko odą, traiško kaulus, nupjauna 
du pirštus. 

Po to Henriui pavyksta išsilaisvinti. Jis puola pro duris, pargriūna 
ant krauju paplūdusių grindų, kojos slysta, sunku atsikelti. Nejaugi tai 
tik jo vieno kraujas? 

Balsas, kurį jis girdėjo kitame amžiuje, kitoje erdvėje, jį pasiveja: 

- Tu man smogei peiliu, trintuke. 

Henris nesiklauso. Jis bėga, apgailestaudamas, kad palieka tokį ryš- 
kų kraujo pėdsaką. Visi drabužiai permirkę krauju, kraujas teka per vei- 
dą. Vyriškis jaučia, jog jėgos jį apleidžia. Kiek dar jam liko laiko? Dvide- 
šimt minučių? | 

Perbėga per koridorių, bėga į svetainę. 

"Nepavyks man nuo jo pasprukti, netekau daug kraujo, - mąsto 
Henris. - Tačiau bent jau numirsiu gryname ore." 

Ir vėl jį pasiveja Žvejo balsas: 

- Paragavau tavo veido, dabar ketinu sukramtyti pirštus. Ar girdi 
mane, suknistas trintuke? 

Henris pasiekia duris. Jos nenori paklusti šeimininkui, kruvina ranka 
nuslysta nuo rankenos. Žvejys jau čia pat, jo balsas piktas. 

Henriui tereikia paspausti mygtuką bei atidaryti duris. Akimirka, ir 
jis paspruks iš namo. Bet likę ant rankos pirštai jam nepaklūsta. "Gerai, 
numirsiu, - ramina jis pats save. - Nukeliausiu pas savo Radą, savo Ba- 
landėlę." 

Jo ausis pasiekia keistas garsas: Žvejys kažką kramto, jo dantyse 
traška kaulai. 

- Tu baisiai neskanus. Valgau tavo pirštus - tikras mėšlas. Žinai, ką 
labiausiai mėgstu? Mažų vaikų sėdmenis. Albertas Fišas irgi mėgo. O 
taip! M-m-m! VAIKŲ SĖDMENYS! Pirštus aplaižysi. Tai bent skanu- 
mėlis! 

Henris staiga suvokia sudribęs ant žemės. Jis šliaužia už sofos, ant 
kurios jiedu sėdėdavo su Džeku ir skaitydavo Čarlzą Dikensą. Kažin 
kaip baigiasi jo romanas "Nykūs namai". Jau nesužinos... Staiga suvokia 
daug ko nespėjęs padaryti. Ir Džeko daugiau nebepamatys. 

Žvejys įeina į svetainę, sustoja. 

- Kur tu, trintuke? Tau nuo manęs nepavyks pasislėpti. - Jo ranko- 
se grėsmingai čiaukši sodo žirklės. 

Ar Žvejys aklas, kaip ir Henris, ar jau taip tamsu svetainėje. Henriui 
staiga nušvinta vilties kibirkštėlė. 

- Trintuke! Trintuke! Felniai rautų, kur tu pašislėpei? Felniai rautų! 

"Keista, - mąsto Henris. - Kuo labiau monstras niršta, tuo keistesnis 
jo akcentas. Ir visai ne vokiškas. Įspūdis toks, jog kažkas mėgina kal- 
bėti su vokišku akcentu, nors niekada nėra girdėjęs vokiečių kalbos. 

- Tu sušeidei mane, tvokianti kiaule! Sušeidei, kiaule! 

Žvejys prišoka prie kėdės, paspiria ją: 

- Kai tave surašiu, nupjausiu kalvą, traukuži. 

Sunkūs žingsniai girdisi dešinėje kambario pusėje. Nukrenta toršeras. 

- Neregys slepiasi tamsoje... Kietai, ar ne? Štai ką tau pasakysiu. 
Seniai neragavau liežuvio. Netrukus tavojo paragausiu. - Ant grindų le- 
kia staliukas su ant jo buvusia lempa. - Štai ką pasakysiu: senių liešufiai 
skoniu nedaug skiriasi nuo faikų. Tik faikų kiek šultingesni. Daug liešu- 
fių suvalgiau, cha, cha... 

Kumštis trenkia į sieną, žingsniai artėja. Henris remiasi alkūnėmis, 
ieško prieglobsčio po stalu. Kraujas iš jo plūste plūsta. 

- Tu negali amžinai slapstytis, - sako monstras ir staiga pats save 
sudraudžia: - Pakaks, Berni, turi ir šfarbešnių leikalų. 

- Jis mane sužeidė! 

- Lapės lapių ološe, žiulkės - žiulkių, jos taip pat suzeistos. Ir mano 
nelaimingi faikai dar labiau suzeisti. 

- O kaip jis? 

- Jis miftinai nukraujuos... miftinai. Palik jį. 

Tamsoje prastai matosi, tačiau Bernis tarsi imituoja dvi Parkuso pa- 
pūgos galvas - Šventumą ir Nešvankumą. Kai kalba savo balsu, žiūri į 
kairę, kai prabyla su kvailu akcentu - į dešinę. Tarsi koks komikas. Tik 
nieko linksmo šitame žmoguje nėra. Abi jo kūne gyvenančios būtybės 
baisios. Akivaizdžiai matosi, jog paradui vadovauja kairioji "galva", o 
pats Bernis - tik paklusnus vergas. Ir visai suprantama, jog visai netru- 
kus Manšanas atsikratys Bernsaido tarsi senos nereikalingos kojinės. 

- Bet aš noriu jį NUŽUDYTI! - stūgauja Bernis. 

- Jiš jau miręš... miręš. Tu keliauk į "Makstoną" ir nuvudyk Mitruo- 
lt. Juk nori tą padaryti? 

Bernis veblena: 

- Noriu nužudyti Mitruolį. Sukapoti tą šūdžių į gabalus ir išvirti iš jo 
kaulų sultinį. O jeigu jo kalė ten bus, noriu nupjauti jai galvą bei suval- 
gyti liežuvį. 

Henriui šitas pokalbis - neregėta beprotystė. Kraujas vis plūsta iš 
žaizdos nugaroje, iš pirštų... jis negali nieko padaryti. Pykina, svaigsta 
galva, kūnas sustingęs. Jis privalo laikytis, neprarasti sąmonės. Būtina 
perduoti Džekui svarbų pranešimą. 

- Tai eime, Berni. Ir padavysime su Mitruoliu višką, ko norime. Pri- 
baigšime jį, po to eišime į Juodąjį namą bei luosimės šusitikimui su Rau- 
donuoju Karaliumi! 

- Noriu su karaliumi susitikti, - sako Bernsaidas ir jo akys nušvinta 
tamsoje, per smakrą teka seilės. - Nuvesiu Karaliui tą šunytį Maršalą, ir 
Karalius mane mylės. 

- Jis tave pamilš, todėl kad myli mane, mifterį Manšaną. Mane, ma- 
ne, mane... O kai jis tapš fisatos valdovu, mūsų galios didėš ir štiprės. 
Mes tapsime tokie kalingi, jog kalėsime traiskyti pasaulius kaip riesutų 
kefalus. 

- Kaip kevalus, - juokiasi Bernsaidas. - Eime. Bet iš pradžių noriu... 
palikti laišką. 

Po to Henris girdi keistą čepsėjimą.... ant lipnių grindų nukrenta šla- 
pi apatiniai drabužiai. Durys po laiptais į antrą aukštą triukšmingai atsi- 
daro, studijos durys triukšmingai užsidaro. Atsiranda ozono kvapas ir 
vėl išnyksta. Henris neabejoja, kad liko vienas. Jis dar turi reikalų. Svar- 
besnių. 

- Jokių abejonių, - sako jis. - Šitas vaikinas toks pat vokietis kaip 
aš višta perekšlė. 

Išlenda iš po stalo, šiaip taip pakyla. Kai nugara išsitiesia, sąmonė 
staiga paskęsta pilkame rūke, Henris griebiasi už toršero... išsilaiko ant 
kojų. 

- Neapalpk! Neturi teisės! Laikykis! 

Henris gali vaikščioti, jis tuo įsitikinęs. Juk šitiek metų vaikščiojo. 
Be to, jis moka ir vairuoti automobilį, tik niekas jam neleido to daryti. 
Vairuoti lengviau negu vaikščioti. Nors... šiuo momentu nėra po ranka 
automobilio, ir Henriui teks įveikti visai nedidelį atstumą - tik keletą 
žingsnių. 

Akivaizdu, kur jis eina. Palieka krauju plūstančią svetainę bei skuba 
į studiją. Į savo nuostabiąją mažytę studiją. 

Vėl sąmonę apgaubia pilkas rūkas. Reikia vengti tos pilkos spalvos. 
Juk mes turime pilkajam antipodą, ar ne taip? Taip, turime: tai skausmas 
- aštrus, nepakenčiamas. Sveikąja ranka Henris kerta per nukirstų pirštų 
likučius. Atrodo, jie dega, liepsnoja. 

Ir tegul... Tegul ritasi ašaros. Mirusieji juk neverkia... 

- Kraujo kvapas panašus į juoką, - ištaria Henris. - Kas taip pasakė? 
Kažkas. Nuostabi mintis. O dabar dėliok kojas. Iš pradžių vieną, po to 
- antrą. 

Akimirką jis atsiremia į sieną. Silpnumo banga gimsta krūtinėje ir 
plinta po visą kūną. Jis pakelia galvą. Kraujas nuo veido plūsteli į sieną. 

- Pirmyn, asile! Eik bei įtikink save, jog nieko geresnio neturi. Ir Ži- 
nai ką? Tik taip tu galėsi gyventi - eidamas pirmyn ir pirmyn! 

Ir jis eina. Jo balso stygomis dabar naudojasi Džordžas Retbanas: 
"Bičiuliai, o juk jūs VISI esate mano bičiuliai. Čia, radijo stotyje, mes, 
regis, susidūrėme su tam tikromis techninėmis problemomis. Įtampa 
krinta, energijos perdavimas stringa. Taip, reikia tą pripažinti. Bet jūs 
nesibaiminkite, mielieji! Šiuo momentu iki studijos durų beliko kokios 
keturios apgailėtinos pėdos. Ir labai greitai mes užimsime savo teisėtą 
vietą prie mikrofono. Taip, užimsime. Jokiems seniams žmogėdroms 
nepavyks eliminuoti mūsų radijo stoties iš žaidimo, bent jau iki tol, kol 
mes perduosime... paskutinį savo reportažą." 

Jis išsitraukia nosinę, apvynioja pirštų likučius, ieško savo kėdės. 

"Regis, Rafaelis Furkelis visiškai sutriko... niekaip negali rasti ka- 
muolio... Palaukite, nejaugi vis dėlto rado? TAIP! Griebė kamuolį! At- 
sisėda, artėja prie valdymo pulto. Mes pastebime, jog čia daug kraujo, 
bet juk beisbolas - kruvinas žaidimas, ypač jei tenka žaisti, kai tavo pirš- 
tai nupjauti." | 

Kaire ranka jis spusteli klavišą "ON" ant magnetofono, patraukia 
arčiau mikrofoną. Sėdi tamsoje, klausosi besisukančios juostelės ir jau- 
čia didžiulį malonumą... nors darė tą tūkstančius vakarų. Švelni nuo- 
vargio palaima apgaubia kūną bei sąmonę, lėtina judesius, mintis. Kaip 
gera jai pasiduoti, pasinerti į ją. Jis taip ir padarys, tik prieš tai pabaigs 
darbą. Privalo pasikalbėti su Sojeriu. Ir Henris pasitelkia visų savo per- 
sonažų balsus. 

Džordžas Retbanas: "Devintas kėlinys, ir mūsų komanda rengiasi į 

dušo kabiną. Bet juk žaidimas dar NEBAIGTAS, kol GYVAS paskutinis 
NEREGYS!" 

Henris Šeikas: "Kreipiuosi į tave, Džekai Sojeri. Nenoriu, kad nu- 
šoktum į kitą kanalą, supranti mane? Išlik šaltakraujiškas, paklausyk sa- 
vo seno draugo Henrio Seiko. Gerai? Zvejys apsilankė mano namuose, 
O iš čia iškeliavo į Masstoną- Jis ketina nužudyti Mitruolį, "Makstono 
senelių globos namų" savininką. Paskambink į policiją, jei gali išgelbėk 
vyruką. Žvejys gyvena tuose globos namuose. Ar tu žinojai? Tai demo- 
no apsėstas padaras. Jis norėjo mane sustabdyti, kad nepraneščiau tau, 
jog atpažinau jo balsą. Jis mano, jog nužudęs mane, sukliudys tau veikti. 
Padaryk taip, kad jam nepavyktų, gerai?" 

Viskonsino žiurkė: "TODĖL, JOG ŠITAS PASAULIS IŠ TIKRŲJŲ 
GRIŪVA! ŽUVIAAKIS TAVES LAUKS SKYLĖJE, KURI VADINAMA 
"JUODUOJU NAMU". TAU TEKS PASIRUOŠTI SUSITIKIMUI SU 
TUO NIEKŠU! NURAUK JAM KIAUŠUS!" 

Žiurkės dejones nutraukia kosulio priepuolis. 

Henris Šeikas (sunkiai kvėpuodamas): Mūsų Žiurkę iškvietė svar- 
biais reikalais. Jis labai impulsyvus, lengvai pasiduoda emocijoms." 

Džordžas Retbanas: "SŪNAU, ar tik nemėgini MAN pasakyti, 
kad..." 

Henris Šeikas: "Nusiramink. Jis turi teisę rėkti. Bet Džekas nenori, 
kad kas nors ant jo šauktų. Jam reikalinga informacija." 

Džordžas Retbanas: "Tai paskubėk. Pasidalink su juo informacija." 

Henris Šeikas: "Klausyk, Džekai. Žvejys nelabai protingas. Ne ką 
gudresnis ir jį apsėdęs demonas. Demono vardas, regis, Mančingas. Jis 
baisus garbėtroška." 

Henris atsilošia kedėje ir kelias sekundes žvelgia į niekur. Nejaučia 
kūno žemiau juostos, o aplink dešinę ranką prie mikrofono susidarė 
kraujo balutė. 

Džordžas Retbanas: "Dabar ne laikas alpti, bičiuli". 

Henris purto galvą, palinksta pirmyn ir sako: "Garbės troškimą bei 
kvailumą tu nugalėsi, Džekai. O aš turiu baigti. Neliūdėk dėl manęs. Aš 
nugyvenau velniškai puikų gyvenimą, o dabar išeinu pas savo Radą. - 
Jis šypsosi tamsai. - Sveika, Balandėle!" 

Turbūt kartais kraujo kvapas panašus į... juoką. 


O kas vyksta Neilhauzo plento gale? Skraidančių objektų debesis 
apsupa Džeką Sojerį ir mirštančios dienos šviesoje kiekvienas jų šviečia 
iš vidaus tarsi šventojo rašto puslapiai. Tai ne kolibriai, šitie pernelyg 
maži. Ir ne vapsvos. Jos negelia. Maži jų kūneliai ropoja po veidą, ran- 
kas, trinasi į odą tarsi katė į savo šeimininko kojas. 

Džekui malonu. Jis net negali suprasti kodėl. Šios būtybės - tai bi- 


376 


tės, naminės bitės. Jei situacija būtų paprasta, Sojeris pamanytų patekęs 
į bičių spiečių. Tai būtų baisu. Tuo labiau kad šitos bitės didelės, tai su- 
perbitės. Tokių jam dar neteko matyti. Ir ryškios - ryškiai auksinės, ryš- 
kiai juodos. Tačiau baimės Džekas nejaučia. Nuo pat pradžių tikėjo, kad 
jos nepadarys žalos. Jei būtų norėjusios, seniai būtų sugėlusios. Jų kū- 
nelių prisilietimas stebėtinai švelnus, šiltas, dūzgimas ramus, harmonin- 
gas, skamba tarsi psalmė. Pirmos nustebimo sekundės praėjo, ir Dže- 
kas nusprendė tiesiog joms netrukdyti. 

Bitės glaudžiasi vis arčiau, jų dūzgimas pulsuoja ausyse, primena 
dainą... žodžius. Jos aptūpia Džeko galvą, uždengia tarsi šalmu, tarsi 
apklotu užkloja rankas, krūtinę, nugarą, kojas. Jų nesuskaičiuojama ga- 
lybė, tačiau jos besvorės. Pojūtis toks, tarsi atviras kūno vietas kažkas 
apgaubė kašmyru. Jis kilsteli ranką, ir bitės kyla drauge. 

Džekui teko matyti aplipusių bitėmis bitininkų nuotraukas. Bet jis ne 
bitininkas, ir tai ne nuotraukos. Ir dar jį sukrečia tas keistas nuostabos 
bei džiaugsmo jausmas. Kol bitės aptūpia jo kūną bei ropinėja po jį, jis 
pamiršta apie kraupią Peliuko mirtį, apie tai, kokia pavojinga kelionė jų 
laukia rytoj. Atmintyje išlieka tik Sofi. Ir dar jam norisi, kad Uostytojas 
su Doku išeitų iš namų bei pamatytų, kas jam darosi. O kad Sofi tai 
matytų! O gal ir mato. Gal tai kažkas ramina jį, nori jam gero. Kažkas 
nematomas, bet geranoriškas, mylintis. Tai tarsi palaiminimas. Įpakuo- 
tas į švytintį bičių kostiumą, Džekas jaučia, kad galėtų pakilti į dangų ir 
skristi. Bitės nuneštų jį virš miškų, virš kalvų. Jis neturi sparnų, bet jį 
ore laikytų tūkstančiai mažų bičių sparnelių. 

Sojeris prisimena, jog mūsų pasaulyje temstant bitės sugrįžta į avi- 
lius. Ir tikrai - tarsi prisiminusios savo darbotvarkę, jos staiga pakyla 
nuo Džeko galvos, kaklo, nugaros, rankų, kojų. Kiek aukščiau susiburia 
į spiečių ir skrenda į rytus, kol galiausiai dingsta iš akiračio. 

Keletą sekundžių vyriškis stovi vietoje. Jam atrodo, kad kažkas jį 
stebi. Kas? Atsakymas ateina tada, kai jis rakina automobilio dureles: 
kažkas buvo jį apkabinęs... 

Jis dar negali įsivaizduoti, kokia svarbi jam bus šito apkabinimo ši- 
luma. Nenutuokia, jog šiąnakt jis ir vėl bus apkabintas. 


Pirmiausia - Sojeris visiškai išsikvėpė. Tokia diena, suprantama, tu- 
rėjo baigtis kažkuo siurrealistiniu... pavyzdžiui, bičių spiečiaus apkabi- 
nimu: Sofi, Vendelas, Džudė, Parkusas... šitas kataklizmas... baisi Pe- 
liuko mirtis... Jis visai virsta iš kojų. Kūnas reikalauja poilsio. Kai maši- 
na išvažiuoja iš miesto ir prasideda laukai bei miškai, Džeką tiesiog trau- 
kia sustoti šalikelėje ir bent pusvalandį nusnūsti. Tirštėjanti tamsa žada 
visavertį miegą. Tai jį baugina. Juk gali visą naktį išmiegoti kabinoje, po 
to visą dieną jausis nepailsėjęs. O diena laukia sunki. 

Šiuo metu jis prastos formos, apie ilgas distancijas nėra ko net sva- 
joti. Džekas laikosi tik valios pastangų dėka. Tačiau nusprendžia, jog at- 
ras jėgų nuvažiuoti iki Henrio namų. Įdomu, kaip jam pavyko susitarti 
su tuo vyrukų iš ESPN radijo stoties. Gal jo bičiulis pagaliau pakils į 
aukštumas, ir pinigai pasipils kaip iš gausybės rago. Henris ir taip gana 
padoriai uždirba, jo gyvenimas sutvarkytas, bet Džekui patinka galvoti 
apie tai, kad Henris turėtų dar daugiau pinigų. Galėtų viską sau leisti. 
Jis įsivaizduoja, kaip jiedu važiuoja į Niujorką, apsistoja geriausiame 
viešbutyje, vaikšto po prabangias parduotuves... Jis padėtų Henriui išsi- 
rinkti drabužius. 

Henris turi puikų skonį. Ir figūra nepriekaištinga. Jis atrodys nuo- 
stabiai! Keista, iš kur neregys gali turėti tokį skonį? 

"O, - suvokia Džekas, - tai iš motinos. Turbūt iš jos paveldėjo." 

Nuo tų minčių kažkodėl Džeko akyse pasirodė ašaros. "Darausi per- 
nelyg emocionalus, ypač kai pervargstu. Ei, atsargiau, nes emocijos 
įveiks tave." Bet vis tiek ir toliau galvoja apie Henrį. Matyt, jis daug ką 
paveldėjo iš motinos: aštrų protą, meilę muzikai, santūrumą, ramumą, 
reiklumą sau, drąsą... 

Henris iš tiesų labai drąsus, prisimena Džekas. Bebaimis. Tos jo 
kalbos apie tai, jog, būdamas aklas, gali vairuoti automobilį. Ir Džekas 
tiki, kad jeigu tik Henriui kas nors leistų, jis tikrai atsisėstų už vairo, 
įjungtų variklį ir išlėktų į plentą. Ne todėl, jog galėtų prieš kitus pasipui- 
kuoti, kažkam kažką įrodyti. Jam tai svetima. Jis tik ramiai Žiūrėtų į 
priekinį stiklą ir sakytų: "Pažiūrėk, kaip šiemet išstypo kukurūzai" arba: 
"Džiaugiuosi, kad Dvenas pagaliau perdažė savo namą." Viskas gal ir 
taip - ir su kukurūzais, ir su namu, tačiau Henrio informacijos šaltinis 
būtų ne regos organai... 

Džekas tvirtai nusprendžia: jei jam pavyks gyvam ištrūkti iš Juodo- 
jo namo, jis būtinai suteiks Henriui galimybę pavairuoti. Gal visas ma- 
lonumas pasibaigs griovyje, tačiau jis galės stebėti laimingą vairuojan- 
čio bičiulio veidą. Dėl šito verta rizikuoti. Kurį nors šeštadienį jis leis 
Henriui pavairuoti 93-uoju plentu iki "Send" baro. Ir suves Henrį su 
Uostytoju bei Doku. Jie galės pabendrauti, jei iki tol jų nesukramsnos 
vampyras. Jie tikrai vieni kitiems patiktų, nes turi daug bendro. 

Būtų gerai, jei Henris galėtų drauge su jais keliauti į Juodąjį namą. 
Bet tai neįmanoma, Džekas negali jam leisti šitaip rizikuoti. 

- Apie tai kvaila net galvoti, - įspėja save Džekas ir apgailestauja ne- 
buvęs iki galo atviras su bičiuliu. Baimindamasis dėl Henrio, jis ne viską 
jam papasakojo. Reikėjo nuo pat pradžių nieko neslėpti. Raudonos 
plunksnelės, liepsnelės kiaušinėliai, vis stiprėjantis nerimas. Henris būtų 
jam padėjęs, būtų atvėręs akis. 

Bet dabar viskas jau praeitis. Džekas nusprendžia, jog nuo šiolei 

tarp jųdviejų nebus jokių paslapčių. Jis džiaugiasi draugyste su Henriu 
ir ją vertina. Dabar jis papasakos apie savo praeitį Teritorijose, apie Spi- 
dį, apie negyvėlį Santa Monikos pirse, apie Tajaus Maršalo beisbolo ke- 
purę, apie Džudę... Ir apie Sofi... Privalo jam papasakoti apie Sofi. Hen- 
ris pasidžiaugs dėl jo. Jis kaip niekas kitas moka džiaugtis draugo sėk- 
me. Žiūrėdamas į jo švytintį iš laimės veidą, ir pats dvigubai labiau pra- 
dedi džiaugtis. Jo nepažįstantis žmogus sunkiai patikėtų, kad esama to- 
kių puikių bičiulių. Bet juk gyvena toks Henris Laidenas...Viskonsino 
valstijoje, Frenč Lendinge... ir laukia, kada Sojeris jam paskaitys Di- 
kenso "Nykius namus". Turbūt ir dabar, belaukdamas Džeko, įjungė 
šviesas virtuvėje bei svetainėje. 

Džekas pagalvoja: "Turbūt nesu blogas žmogus, jei turiu tokį puikų 
draugą. Aš tiesiog dievinu Henrį." 

Dabar, netgi tamsoje, viskas jam atrodo nuostabiai. "Send" baras, 
neonu spindintys automobilių stovėjimo aikštelės žiburiai, medžių silu- 
etai, laukai, ant "Rojaus parduotuvės" laiptų mirgančios lemputės. Pra- 
važiavęs tiltą, jis pasuka kairėn, į slėnį. Mato fermerio namus ryškiai ap- 
šviestais langais. Viskas įgauna kažkokią prasmę, viskas liudija amžiny- 
bę. Apgaubtas palaimingos tylos, automobilis rieda šventa giraite. Dže- 
kas prisimena, kaip Deilas pirmą kartą jį atvežė į šitą slėnį, tie prisimini- 
mai taip pat šventi. 

Jis ir pats nepajuto, kaip iš akių pasipylė ašaros... ir ritasi skruostais. 
Kraujas kunkuliuoja. Balti fermerių namai šviečia tamsoje, iš tamsos iš- 
nyra tigrinių lelijų galvutės. Jos pasitiko Džeką ir tada, kai jis čia atvyko 
pirmąjį kartą. Lelijos švyti žibintų šviesoje, tarsi tyliai kažką šnabžda bei 
traukiasi, atsilieka. Jų šnabždesys susilieja su čiužesiu ratų, kurie vis su- 
kasi ir sukasi, artindami Džeką prie jaukių Henrio namų. Jis žino, kad ši 
naktis gali būti paskutinė jo gyvenime, rytoj jis gali žūti. Išdidžios ambi- 
cingos imperijos, kilnios epochos ne visada laimėdavo. Galbūt Raudo- 
nasis Karalius išsiverš iš Bokšto ir įniršęs praskries virš pasaulio, sėda- 
mas chaosą. 

Jie visi gali mirti: ir jis, ir Sent Pjeras, ir Dokas... tame prakeiktame 
name. Ir tada Taileris Maršalas taps supergriovėju, atomine bomba, ja 
pasinaudojusi abala pavers visus pasaulius milžinišku laužu, kuriame 
degs žmonių kūnai. "Tik per mano lavoną", - pagalvoja Sojeris ir iš jo 
lūpų pasigirsta isteriškas juokas. 

Ar gali šitaip būti? Jis juokiasi, o skruostais ritasi ašaros. Paradok- 
salu. Tarsi jis būtų plėšomas į dvi dalis. Grožis ir siaubas, grožis ir 
skausmas - niekur nuo šito nedingsi. Pavargęs, nusikamavęs, jis labai 
aštriai jaučia aplinkinio pasaulio trapumą, jo neišvengiamą judėjimą link 
mirties; suvokia, jog šitame judėjime ir yra egzistencijos prasmė. Tu 

taip, jog po akimirkos tavo širdis nustos plakusi. 

Ir čia jis vėl prisimena bičių spiečių: būtent nuo šito bitės jį ir gynė. 
Nuo palaimų palaimos, kuri... laikina. Ką myli, privalai mylėti dar stip- 
riau, nes ateis diena, kai to neteksi. Taip ir yra, nors ir labai mums šito 
nesinori. | 

Nakties tamsoje prieš jo akis iškyla milžiniškas Raudonojo Karaliaus 
siluetas. Jis laiko rankose mažą berniuką. Nori juo pasinaudoti ir pa- 
versti pasaulius pelenais. Turbūt Parkusas teisus, sakydamas, jog Dže- 
kas nepajėgus sunaikinti šitą milžiną, bet berniuką jis gali išgelbėti. 

Bitės šnabždėjo: "Išgelbėk Tajų Maršalą". 

Bitės šnabždėjo: "Mylėk Henrį Laideną". 

Bitės šnabždėjo: "Mylėk Sofi". 

Džekas tai girdėjo. Jis mano, kad jos dar šnabždėjo: "Dirbk savo 
darbą, policininke". Bet jis būtent tą ir daro. Kas dar belieka po šitiek ste- 
buklų. 

Širdyje pajunta šilumą, kai įsuka į takelį, vedantį prie bičiulio namo. 
Juk Henris - taip pat stebuklas. 

Šiandien jis pradžiugins draugą. Papasakos jam visą savo kelionių 
istoriją, viską, kas buvo prieš dvi dešimtis metų. Apie Prakeiktas žemes, 
apie Ričardą, apie Talismaną. Henris godžiai gaudys kiekvieną jo žodį... 
ypač apie Vilką. Ir tai bus savotiškas Džeko Sojerio atsiprašymas už ilgą 
tylėjimą. 

O kai jis baigs savo pasakojimą, šitas pasaulis pasikeis, nes jame 
atsiras žmogus, žinantis visą jo istoriją. Koks tai bus džiaugsmas, kai 
sugrius vienatvės siena, skyrusi Džeką nuo viso pasaulio, koks paleng- 
vėjimas! Vien tik mintis apie tai užlieja sielą džiaugsmu. 

Dabar... Keista. Henris neįjungė šviesos. Namas atrodo tamsus, 
liūdnas... Turbūt jis užsnūdo. Džekas šypsodamasis išjungia variklį, iš- 
lipa. Iš patirties žino, jog, vos tik jis įeis į svetainę, Henris atsibus. Bet 
kas šiandien vyksta? Jis tarsi ketino rengti Lesterio Jango bei Čarlio Par- 
kero jubiliejinę laidą. Gal nusprendė, jog tamsa padės jam susitelkti? Ir 
dar ketino vakarienei pagaminti žuvį. Ar nusprendė, jog tamsoje kepama 
žuvis būna gardesnė? Beje, dabar Džekas pasirengęs bet kokią žuvį su- 
valgyti. Galbūt jiedu atšvęs ir Henrio sutartį su ESPN! 

- Henri? - Džekas beldžiasi, atidaro duris, įkiša galvą į vidų. - Apsi- 
metėli tu, ar miegi? 

Henris neatsiliepia, ir klausimas pakimba. Sojeris nieko nemato. 
Kambarys - juodas dvimatis audeklas. 

- Henri, aš jau čia. Noriu tau papasakoti pritrenkiančią istoriją. 

Atsakymas - mirtina tyla. 

- Ei, - Džekas įeina į vidų. Iškart nubunda savisaugos instinktas ir 

šnabžda: "Eik iš čia, bėk, dink kuo greičiau!" Bet iš kur tas kvailas jaus- 
mas? Juk čia Henrio namai, jis čia laukiamas, jis buvo čia tūkstančius 
kartų. Turbūt bičiulis užsnūdo ant sofos? O gal pasirašė sutartį su 
ESPN ir iš laimės negalėdamas tverti savame kailyje nužingsniavo iki jo, 
Džeko, namų, ketindamas pasidalyti džiugia žinia. Kadangi Džekas ilgai 
negrįžo, nusprendė jo palaukti. Ir gal dabar miega pas Sojerį ant sofos? 

Tai visai įmanoma, bet jo nervai atkakliai siunčia visai kitokius sig- 
nalus: "Išeik! Kuo greičiau! Nėra ką tau čia veikti!" 

Jis dar kartą pašaukia Henrį, bet atsakymo nėra. 

Puiki Džeko nuotaika akimirksniu dingsta. Jo mintys pačios keis- 
čiausios. Jei jis būtų žmogžudysčių tyrimo detektyvas, tai dabar būtent 
tas momentas, kai reikia išsitraukti ginklą... Jis įžengia į svetainę. Į šner- 
ves lenda du stiprūs kvapai. Vienas kvepalų, o kitas... 

Jis jau žino, koks tai kvapas. Šio kvapo atsiradimas Henrio namuo- 
se tegali reikšti viena - Henris miręs. Kažkuri Sojerio dalis mėgina gin- 
čytis, tvirtina, jog kraujo kvapas nebūtinai turi reikšti, kad bičiulis mi- 
ręs. Gal Žvejys jį sužeidė ir nutempė į kitą pasaulį, kaip Tajų Maršalą. Po 
to paslėpė kur nors Teritorijose, kad prisiviliotų tenai Džeką. Galbūt jie- 
du su Tajumi sėdi drauge ir laukia, kada bus išvaduoti. 

"Džekas žino, jog tai tik jo fantazijos. Henris miręs, ir jį nužudė 
Žvejys. Dabar jis turi surasti kūną. Mažiausiai jam norisi žiūrėti į draugo 
lavoną, bet tai nieko nekeičia. Liūdesys būna skirtingas, tačiau tas, ku- 
ris dabar apėmė Sojerį, panašus į granito uolą. Jis sulėtina Džeko žings- 
nius, suspaudžia jo žandikaulius. 

Džekas uždega šviesą, žiūri į sieną... Ant grindų guli toršeras, nu- 
versta kėdė. Vyriškis pasuka galvą ir jį nustebina kitokie pasikeitimai. 
Pirma - raudonas užrašas ant kreminės spalvos sienos. Antra - kraujo 
pėdsakai ant grindų. Kraujo dėmės padeda nustatyti Henrio maršrutą: iš 
pradžių į svetainę, po to - iš jos: Prasideda pėdsakai koridoriuje, po to 
eina link sofos. O čia jau visa balutė. Kita balutė - po stalu. Iš po stalo 
naujas pėdsakas veda vėl į koridorių... 

Kol Henris gulėjo negyvas ar tik merdėjo, Žvejys merkė į kraujo ba- 
lutę kažkokį drabužį ir rašė juo ant sienos raides. Rašė tol, kol čia pasi- 
rodė užrašas: 


SVEIKAS, HOLIVUDE! PABANDYK MANE SURASTI! 
RK... RK... RK... RK 


Bet Raudonasis Karalius negalėjo pats parašyti savo inicialų. Ir Čarl- 
zas Bernsaidas negalėjo. Vadinasi, juos paliko ant sienos Žvejo kūno šei- 
mininkas, kurio vardas mūsų ausims skamba kaip misteris Manšanas. 

"Nesijaudink, netrukus aš ateisiu", - pagalvoja Džekas. 

Tą akimirką niekas nebūtų pasmerkęs, jei Sojeris būtų išėjęs į tyrą 
orą ir surinkęs policijos nuovados telefono numerį. Gal šiandien budi 
Bobas Diulakas? Gal ir Deilas dar neišvažiavęs namo? Jam tereikia ištar- 
ti keletą žodžių, ir bus atlikta pilietinė pareiga. Tada beliks įsidėti į kiše- 
nę mobilųjį, atsisėsti ant laiptų bei laukti atvykstant įstatymo sergėtojų. 
Daug jų atvažiuos, atlėks keturios ar penkios mašinos. Teks pranešti ir 
detektyvams iš Viskonsino policijos valdybos, Braunui su Blekui, o tie 
informuos FTB. Po keturiasdešimties minučių Henrio svetainė bus pilna 
žmonių. Jie matuos, kažką užsirašinės, fotografuos. Atvyks techniniai 
bei medicinos ekspertai... O kai baigs darbą, du baltais chalatais vilkin- 
tys sanitarai per galines duris išneš neštuvus ir įkels juos į automobilį. 

Džekas apie tai galvoja porą sekundžių. Jis pats turi pamatyti, ką 
Žvejys bei Manšanas padarė Henriui. Kito pasirinkimo nėra. To reikalau- 
ja sielvartas, ir jeigu jis nepaklus sielvarto reikalavimui, niekada daugiau 
nebus pats savimi. 

Liūdesys veda Džeką gilyn į bičiulio svetainę. Jis juda lėtai, ieško- 
damas švarios vietos ant grindų, kur saugiai būtų galima pastatyti koją. 
Raudonos didžiulės kruvinos raidės pašaipiai stebi jį nuo sienos: 


SVEIKAS, HOLIVUDE 
Mirksi jam tarsi neoninė reklama: 


SVEIKAS, HOLIVUDE, SVEIKAS, SVEIKAS 
PABANDYK MANE SURASTI 
PABANDYK MANE SURASTI 


Norisi keiktis, bet liūdesys neleidžia ištarti tų žodžių, kurie sukasi 
ant liežuvio. Šviesa iš svetainės prasiskverbia į koridorių per kokias tris 
pėdas. Virtuvėje aklina tamsa. Durys į studiją praviros, šviečia viršutinė 
stiklinė plokštė. 

Koridoriuje viskas užlieta krauju. Jis juda pirmyn, neatitraukdamas 
akių nuo pravirų durų. Henris visada uždarydavo studijos duris. Antraip 
eidamas į virtuvę galėjo į jas atsitrenkti. Kraujas, žudiko palikta netvar- 
ka, erzina Džeką. Kaip Žvejys drįso pasikėsinti į jo bičiulį? 

Pasiekia duris, pastumia, atidaro plačiau. Plūsteli sumišęs kvepalų 
bei kraujo kvapas. Studijoje kiek daugiau šviesos negu virtuvėje. Matyti 
pulto kontūrai, prie sienos kolonėlės. Laikydamasis ranka už durų, jis 
eina toliau ir mato kėdės atlošą, o ant kėdės tarsi žmogaus figūros kon- 
tūrus. Tik dabar išgirsta besisukančios ritės šnypštimą. 

- Viešpatie, --atsidūsta jis. Besisukančios ritės garsas nepalieka jo- 

kių abejonių, jog Henris miręs. Liūdesys išveja lauk visas kitas mintis. 
Jis negali išeiti... 

Pirštai suranda jungiklį ir sustingsta ant jo. Jį pykina. Pagaliau 
spragtelėjimas, ir užsidega šviesa. 

Henris sėdi odiniame krėsle, palinkęs virš stalo, abiem rankomis įsi- 
kibęs mikrofono. Su juodais akiniais. Iš pradžių Džekui atrodo, jog vis- 
kas nudažyta raudonai, nes krauju užlietas visas stalo paviršius ir ant jo 
esanti aparatūra. Nuo stalo kraujas lašėjo ant Henrio kelnių. Iškąstas ga- 
balas jo žando, trūksta dviejų dešiniosios rankos pirštų. Baisi žaizda nu- 
garoje, turbūt dėl jos Henris neteko tiek daug kraujo. Tikriausiai Žvejys 
pažeidė kokį nors vidaus organą, o gal palietė arteriją. 

Ant studijos magnetofono kraujo nedaug. Džekas nelabai prisime- 
na, kaip jis veikia, bet ne vieną kartą matė, kaip su juo elgėsi Henris, to- 
dėl žino, ką daryti. Įdeda juostą, laisvą galą pritvirtina prie tuščios ritės, 
spusteli klavišą "REWIND". Juosta slysta, vyniojasi nuo vienos ritės ant 
kitos. 

- Tu įrašei kažką man, Henri? - klausia jis. - Galiu lažintis, jog bū- 
tent taip ir padarei. Tikiuosi, tai nebuvo tavo mirties priežastis? 

Juostelė sustoja. Džekas spusteli "PLAY" ir sulaiko kvėpavimą. 

Pasigirsta Džordžo Retbano balsas: "Devintas kėlinys, ir mūsų ko- 
manda rengiasi į dušo kabiną. Bet žaidimas dar NEBAIGTAS, kol GY- 
VAS paskutinis NEREGYS!" 

Džekas atsiremia į sieną. 

Pasigirsta Henrio Šeiko balsas ir sako, kad jam reikia skambinti į 
"Makstoną"... Viskonsino žiurkė kalba apie Juodąjį namą... Džekas neiš- 
tveria. Jis negali sulaikyti ašarų, net ir nemėgina to daryti. Tegul rieda. 
Paskutinis Henrio reportažas sukrečia jį iki širdies gelmių. Štai koks buvo 
Henris. Kovojo iki paskutinio, persikūnydamas tai į vieną, tai į kitą savo 
personažą. Tai buvo ištikima ir patikima komanda - Džordžas, Šeikas bei 
Ziurkė, ir jie visi nugrimzdo į dugną, drauge su laivu... Neturėjo kito pa- 
sirinkimo. Vėl pasigirsta Henrio Laideno balsas, kuris su kiekviena aki- 
mirka vis labiau silpsta. Mirdamas Henris kalba apie tai, jog nugyveno 
puikų gyvenimą. Ir jau visiškai pašnibždomis ištarti du žodžiai: "Sveika, 
Balandėle". Džekas šiuose žodžiuose girdi bei jaučia bičiulio šypseną. 

Vyriškis išeina iš studijos. Jam norisi verkti, daugiau nieko... bet jis 
neturi teisės nuvilti nei Henrio, nei savęs. Jis kiūtina koridoriumi, šluos- 
tosi ašaras tikėdamasis, jog tvirtas tarsi granitas liūdesys padės jam 
įveikti sielvartą. Taip. Jis padės ir susigrumti su Juoduoju namu, neleis 
jam pralaimėti. 

Henrio Šeiko šmėkla sako jam: "Džekai, šitas liūdesys niekada tavęs 
nepaliks. Ar esi tam pasirengęs?" 

- Ir nenoriu, kad būtų kitaip. 

"Nepaliks, nesvarbu, kuriame pasaulyje tu būsi, su kokia moterimi. 
Jei turėsi vaikų, ir jiems persiduos tas liūdesys. Girdėsi jį muzikos gar- 
suose, matysi knygose. Taip bus amžinai." 

- Aš - tas liūdesys. Liūdesys - tai aš. 

Džordžo Retbano šnabždesys nustelbia Šeiką: "Na ką, sūnau, ar ga- 
liu aš išgirsti, kaip tu ištari žodį DDAMBA?" 

- D'amba. 

"Regis, tu žinai, kodėl bitės tave buvo apkabinusios. Metas skam- 
binti." 

Taip, metas. Bet jis daugiau negali pasilikti krauju paplūdusiame 
kambaryje, privalo pasinerti į šiltą vasaros naktį. Džekas išeina už durų. 
Liūdesys žingsniuoja greta, nes jiedu susiliejo į vieną. Beribis dangus 
virš jo galvos nusėtas žvaigždėmis. Jis išsitraukia mobilųjį. 

Ir kas pakelia ragelį policijos nuovadoje? Suprantama, Arnoldas 
Chrabovskis. Jis ką tik gavo pirmą pravardę "Rankinis žibintuvėlis" ir 
buvo sugrąžintas į tarnybą. Džeko naujiena jį labai sujaudina. Ką? Vieš- 
patie! O, ne! Tuo neįmanoma patikėti! Taip, sere, tuojau pat imsiuosi 
šito reikalo. Galite nesijaudinti. | 

Kol Chrabovskis drebančia ranka renka šefo telefono numerį ir pra- 
neša jam naujieną, Džekas išeina iš Henrio namų. Nueina toliau nuo vis- 
ko, kas susieta su jo puikiais prisiminimais apie šiuos namus - į pievą... 
į aukštą žalią žolę. Liūdesys jį veda tenai. Jis geriau žino, ko šiuo metu 
Džekui reikia. 

Pirmiausia jam reikia poilsio. Miego, jei tik galės užmigti. Jam reikia 
surasti vietą toliau nuo šurmulio, nuo blyksinčių žibintų, mašinų... kur 
žmogus gali atsigulti ant nugaros ir žiūrėti į dangų. Nukulniavęs pusę 
mylios, jis suranda tokią vietą tarp kukurūzų lauko bei uolėto kalvos 
šlaito, kurio viršūnė apaugusi mišku. Liūdesio apimtas protas įsako pa- 
vargusiam kūnui atsigulti. Kūnas paklūsta. Virš galvos žvaigždės virpa, 
vibruoja... nors realiame danguje, pasaulyje, kurį mes pažįstame, 
žvaigždės šitaip nesielgia. Tai tik optinė iliuzija. Džekas išsitiesia visu 
ūgiu. Skausmo apimtas protas sako pervargusiam kūnui, jog reikia pa- 
miegoti, ir, nors tai atrodo neįmanoma, kūnas užmiega. | 

O jau po keleto minučių miegantis Sojerio kūnas pradeda transfor- 
muotis. Kraštai darosi neryškūs... plaukų, švarko, odos, batų spalva 
šviesėja. Kūnas tampa permatomas, vis labiau primena rūko sankaupą 
ar debesį, kol galiausiai pro jį jau galima pastebėti sugulėtos žolės stie- 
belius. Kuo ilgiau žiūrime, tuo ryškau matome žolę ir tuo skaidresnis 
darosi kūnas. Galiausiai iš jo lieka tik lengvas mirgėjimas, o netrukus ir 
tas išnyksta. 


384 


25 skyrius 


Pamirškime apie tai. Mes juk žinome, kur nukeliavo Džekas Sojeris, 
išnykęs nuo kukurūzų lauko krašto ir žinome, su kuo jis ten susitiks. 
Pakaks apie tai. Norime dar pasilinksminti, atsidurti įvykių epicentre! 
Tuo labiau, jog turime po ranka žavų senuką Čarlzą Bernsaidą. Toks 
niekada neleis liūdėti. O dabar jis kaip tik išeina iš antros vyrų tualeto 
kabinos. Mes pastebime, kaip mūsų Bernis abiem rankomis spaudžia 
prie krūtinės sodo žirkles, spaudžia švelniai tarsi kūdikį. Ant jo kaulėto 
dešinio dilbio raitosi pjautinė žaizda, burna piktdžiugiškai šiepiasi, akys 
tarsi dvi kulkos. Ir pastebime, kad jis toli gražu nėra nusiminęs. Ant jo 
kelnių Henrio Laideno kraujas, o marškiniai patamsėję nuo jo paties 
kraujo, tekančio iš žaizdos pilve. 

Susiraukęs jis atidaro duris ir išeina iš kabinos į tuščią tualetą. Lem- 
pų šviesa palubėje atsispindi ilgame veidrodyje, kabančiame virš kriauk- 
lių. Baltos grindų plokštės (ačiū Batčui Jorksai, kuris dirba antrą pamai- 
ną), blizga. Šiame švytinčiame baltume kraujas ant Bernio kūno bei dra- 
bužių atrodo ryškiai raudonas. Jis nusivelka marškinius ir įmeta į 
kriauklę. Po to skuba į tualeto kampą, kur ant sienos kabo spintelė, ant 
kurios durelių pleistru užklijuotas užrašas: "TVARSTOMOJI MEDŽIA- 
GA". Seneliams dažnai pasitaiko pargriūti tose visuomeninio naudojimo 
vietose, todėl Mitruolio tėvas ir pasirūpino tvarstomąja medžiaga ten, 
kur jos galėtų prireikti. Ant baltų grindų plokščių Bernis palieka kraujo 
pėdsaką. 

Jis atsiplėšia nuo konteinerio keletą popierinių rankšluosčių, sudrė- 
kina juos, padeda ant kriauklės krašto. Po to iš spintelės išsiima pleistrą 
bei marlinių servetėlių. Nuvalo kraują nuo žaizdos pilve, priglaudžia 
drėgną popierių. Paskui jį nuima ir pakeičia servetėlėmis. Iš viršaus už- 
klijuoja pleistru. Tą patį padaro su žaizda rankoje. 

Pasilenkęs nuvalo kraujo pėdsakus nuo grindų. 

Sunkiai vilkdamas kojas prieina prie kriauklės, į kurią įmetė marški- 
nius. Atsuka vandenį, ir vanduo pasidaro raudonas. Jis trina tol, kol 
ryškiai raudona spalva lieka blankesnė. Patenkintas rezultatu, išgręžia, 
papurto marškinius ir apsivelka. Šie prilimpa prie kūno. Bernio tai ne- 
jaudina. Kad tik nebūtų kraujo dėmių, antraip atkreips kitų dėmesį. Kel- 
nių klešnės bei šlepetės (vėl Elmero Džespersono) iškruvintos, bet juk 
niekas nežiūrės į jo kojas. 

O galvoje grubus balsas vis kala: "Greičiau, Berni, greičiau". 

Segiodamasis sagas, pažvelgia į veidrodį. Tai buvo klaida. Tai, ką 
jis pamatė, sukėlė šoką. Gal jis niekada ir nebuvo gražuolis, bet dažniau- 
siai Bernsaidui patikdavo atvaizdas, kurį jis matydavo veidrodyje. O šį 
sykį į jį pažvelgė visai kitoks žmogus: išsekęs, silpnaprotis, ligotas, įkri- 

tusios akys bei skruostai, išvirtusios venos... Tokie seniai tinka tik vai- 
kus gąsdinti. 

"Tavimi tik vaifus gąšdinti, Berni". 

Netiesa, negali jis taip prastai atrodyti. Turbūt pasaulis jį mato kito- 
kį. Tualetas per daug baltas, todėl oda atrodo tokia keista. 

Bet jo šeimininkas neduoda Berniui ramybės, vis veblena, ragina: 
"Laikas, laikas". 

Bernis žino, kad Manšanas nori sugrįžti į Juodąjį namą. Jo gimtinė 
toli nuo čia, o kai kurie Juodojo namo aukštai atrodo kaip jo gimtosios 
vietos. Tai patys giluminiai aukštai, kur Bernsaidas užeina retai, nes ten 
jis blogai jaučiasi, ir jėgos jį apleidžia. Kai tik Bernis pamėgina įsivaiz- 
duoti pasaulį, davusį Manšanui gyvybę, jis mato duobėtą žemę, nusėtą 
kaukolėmis. Ant plikų kalvų stovi panašūs į pilis namai, kurie keičia for- 
mą, o retsykiais gali ir visai išnykti. Iš tarpeklių girdisi mašinų gausmas 
bei skausmingi vaikų riksmai. 

Bernsaidas taip pat nori sugrįžti į Juodąjį namą, tik dėl kitos priežas- 
ties: žemutiniuose aukštuose jis galės pailsėti, prisivalgyti konservų, pa- 
skaityti komiksus. Jis dievina šiuos kvapus: čia kvepia puvėsiais, prakai- 
tu, pridžiūvusiu krauju, pelėsiais. Be to, tas mažylis, vardu Tajus Mar- 
šalas, kuris užrakintas kameroje. Bernis nekantrauja jį pakankinti, pasi- 
vaikščioti raukšlėtomis rankomis po švelnią jo odą. Tas berniukas jį aud- 
rina... 

Bet yra ir daugiau malonumų šitame pasaulyje, ir dabar pats metas 
jais pasimėgauti. Bernis pažvelgia pro durų plyšį ir mato Batčą Jorksą, 
įveiktą nuovargio. Šis sėdi ant kėdės kaip milžiniška lėlė, rankos ant 
stalo, riebi pasmakrė patogiai įsitaisiusi ant kaklo. Ir jo mylimiausias ak- 
muo čia pat po ranka. Ne, Bernio akmuo nedomina, jis turi geresnį gin- 
klą. Tik apgailestauja anksčiau neįvertinęs sodo žirklių. Ašmenys iš vir- 
šaus, ašmenys iš apačios. Tik čekšt - ir viskas. Ir kokie aštrūs! Jis net 
neketino tam neregiui nupjauti pirštų, manė pasinaudosiąs įrankiu kaip 
peiliu, tačiau žirklės pačios prasiskleidė bei apkabino jo pirštus. 

Taip, ir su Mitruoliu pavyks pasilinksminti kaip reikiant. Jis to nu- 
sipelnė. Bernis pamatė veidrodyje, koks jis sulysęs. Tai dėl to, kad juos 
prastai maitina. Mitruolis vagia pinigus, skirtus maistui, vagia prisideng- 
damas įvairiomis medicininės pagalbos programomis. Visus jis mulkina. 
Porą kartų, manydamas, jog Čarlzas Bernsaidas nieko nesupranta, pa- 
kišo jam pasirašyti kažkokį popiergalį, kur buvo parašyta, jog seniui at- 
liktos prostatos bei plaučių operacijos. O pinigai, kurie buvo skirti toms 
fiktyvioms operacijoms, žinoma, atsidūrė misterio Makstono kišenėje. 

Bernsaidas išeina į koridorių, pasuka link holo, palikdamas paskui 
save kraujo pėdsakus. Sodo žirkles jis užsikiša už diržo, iš viršaus dar 
pridengia marškiniais nes turi praeiti pro budėtojo postą. Už stalo matosi 

sudribę skruostai, akiniai, skysti plaukai. Tai ta sena ragana Džordžeta 
Porter. "Galėjo būti ir blogiau", - pagalvojo Bernis. Po to, kai kartą įėjusi 
į M18 Džordžeta užtiko jį visiškai nuogą besimasturbuojantį viduryje 
kambario, moteriškę pradeda purtyti drugys su.juo susitikus. 

Ji žvilgteli į Bernį, susitvardo ir vėl grįžta prie savo užsiėmimo. 
Moters rankose knyga. Bernis artėja prie stalo, galvodamas, jog būtų 
neblogai supažindinus sodo žirkles su Džordžetos fizionomija, bet nu- 
sprendžia, jog neverta gaišti laiką ir eikvoti jėgas. 

Moteris įtariai pažvelgia į praeinantį senį. 

- Tu šiandien puikiai atrodai, Džordžeta. 

Ji meta žvilgsnį į koridorių, į holą ir suvokia, jog teks pačiai tvarky- 
tis su Berniu. 

- Jūs jau turėjote būti savo kambaryje, misteri Bernsaidai. Jau vėlu. 
- Nekišk nosies į svetimus reikalus. Turiu teisę pasivaikščioti. 

- Prašau pasilikti "Saulutės" korpuse. Misteris Makstonas nemėgsta, 
pacientai vaikšto po kitus korpusus. 

- Ar bosas dar yra? 

- Manau, taip. 

- Gerai. 

Jis nusisuka ir kiūtina toliau. O moteris sušunka: 

- Palaukite! 

Jis atsisuka. Moteris sunerimusi. Ji atsistoja. 

- Juk neketinate dabar trukdyti misterio Makstono, ar ne taip? 

- Dar žodis, ir aš sutrukdysiu tave. 

Moteris ranka prisidengia kaklą. Galiausiai ji pastebi kraują. Jos an- 
takiai kyla aukštyn. 

- Misteri Bernsaidai, kuo išteptos jūsų šlepetės? Ir kelnės? Jūs čia 
palikote pėdsakus... 

- Vadinasi, negali tylėti, taip? 

Įsiutęs senis eina prie jos, moteris prisiglaudžia prie sienos, ir pir- 
miau, nei suvokia, jog reikėjo bėgti, pamato Bernį prie pat savęs. Budė- 
toja atkiša į priekį ranką, vildamasi, kad tai jį sulaikys. 

- Bukagalvė kalė. 

Iš už diržo išlenda sodo žirklės, Bernis suspaudžia jų rankeną ir 
lengvai tarsi žolės stiebelį nupjauna moteriškei pirštus. 

- Kvailė. 

Džordžetą ištinka šokas. Ji bukai Žiūri į trykštančius krauju keturis 
mėsgalius. 

- Idiotė. 

Bernis praskleidžia žirkles ir įsmeigia vieną smaigalį Džordžetai į 
kaklą. Gerklėje sugargaliuoja. Moteris mėgina griebti už žirklių, bet 
monstras ištraukia ginklą iš kaklo ir pakelia aukščiau. Bernsaido veide 

pasibjaurėjimas. Kruviną smaigalį jis įbeda į dešinę moters akį, ir ji mirš- 
ta dar iki tol, kol kūnas siena nuslysta ant grindų. 

Už trisdešimties pėdų koridoriuje snaudžia Batčas ir kažką per sap- 
nus kalba. 

- Jie niekada neklauso, - Bernsaidas kraipo galvą. - Stengiesi kaip 
įmanydamas, o jie nenori klausyti. Ir štai rezultatas. Regis, jie patys šito 
nori, kaip tos kekšės Čikagoje. - Jis ištraukia ginklą iš moters galvos, 
nuvalo ašmenis į jos palaidinę. Prisiminimai apie kekšytes pabudina jo 
įnagį: jis sujuda kelnėse, pradeda tvinkti. "Svei-kas!" Ak... saldžių pri- 
siminimų magija. Kaip mes matėme, per miegus jam dažnai pasitaiko 
erekcija, bet atsibudus šito beveik nebūna. Todėl dabar jam kilo noras 
nusimauti kelnes ir pasitikrinti, ką jis dar sugeba. Bet jeigu atsibus Bat- 
čas? Jis pamanys, jog Bernį sujaudino Džordžetos Porter lavonas. O ši- 
to jam tikrai nereikia. Ir monstrai turi išdidumo. Verčiau jau eiti į Mit- 
ruolio kabinetą ir tikėtis, jog plaktukas išliks stačias iki tol, kol pasitaikys 
proga įkalti vinį. 

Jis užsikiša už diržo sodo žirkles, eina koridoriumi iki galo, pasiekia 
holą ir... galiausiai - metalines duris su užrašu: "DIREKTORIUS VILJA- 
MAS MAKSTONAS". Atidaro duris, ir iš atminties iškyla viena iš pirmų- 
jų jo aukų - dešimtmetis berniukas Hermanas Flegleras, pravarde Pude- 
lis. Švelnutis Pudelis! Tos ašaros, skausmo bei džiaugsmo rauda, savo 
bejėgiškumo pripažinimas. Purvas ant apibrozdintų berniuko kelių, švel- 
nios jo pažastys, čiurkšlė šlapimo iš išsigandusio mažyčio pimpaliuko. 

Su Makstonu tokios palaimos nepatirsi. Bernis įsitikinęs. Nieko. 
Dar laukia Tajus Maršalas. 

Bernsaidas velkasi per mažą Rebekos Vailes kambariuką, o prieš 
akis vis stovi baltas minkštas Pudelio užpakaliukas. Jis paima už durų 
rankenos, akimirką stabteli, norėdamas nusiraminti, pagaliau pasuka 
rankeną. Durys prasiveria. Vienintelis šios karalystės monarchas sėdi 
prie stalo apsivertęs popieriais, kažką pieštuku žymi. Lūpose žaidžia šyp- 
sena, akys blizga, pieštukas bėgioja nuo vienos popierių šūsnies prie ki- 
tos. Jis visas pasinėręs į darbą ir pastebi lankytoją tik tada, kai šis kojos 
spyriu uždaro kabineto duris. 

Mitruolis pakelia galvą, žiūri į nekviestą svečią. Vos tik pamačius, 
kas atėjo, jo veido išraiška keičiasi. 

- Vadinasi ten, iš kur jūs atvažiavote, į duris nesibeldžiama? - gera- 
širdiškai klausia jis. - Visi tiesiog įsiveržia į kambarį? 

- Būtent, - atsako svečias. 

- Na, gerai. Ir pats ketinau su jumis pasikalbėti. 

- Pasikalbėti su manim? 

- Taip. Užeikite, užeikite. Sėskitės. Regis, jūs turite nedidelį rūpestį, 
todėl norėčiau iš anksto viską aptarti. 

- Aha, rūpestį, - linksi Bernis. Atplėšia šlapius marškinius nuo kūno 
ir eina prie stalo, palikdamas nežymius kraujo pėdsakus. Makstonas jų 
nepastebi. 

- Sėskitės, - Mitruolis rodo į kėdę. - Ir atsipalaiduokite. Mudviem 
reikia atvirai pasikalbėti. 

- Aha. - Bernis sėdasi, nugara išlieka tiesi kaip strėlė, nes ten už dir- 
žo užkištas ginklas. - Atvirai - tai atvirai. 

- Taip. O, jūsų marškiniai šlapi? Negalima šitaip, dar persišaldysite 
ir numirsite, 0 to nė vienas iš mūsų nenorime, ar ne? Jums reikia sausų 
marškinių. Netrukus tuo pasirūpinsiu. 

- Nėra reikalo jaudintis, suknista beždžione. 

Mitruolis jau pakilęs nuo kėdės... senio žodžiai jį pribloškia. Tačiau 
vyriškis susitvardo, nusišypso ir sako: 

- Pasilikite čia, Čikaga. 

Jau vien tik išgirdus gimtojo miesto pavadinimą, senio nugara nubė- 
ga šiurpuliukai, tačiau veidas išlieka abejingas. Mitruolis eina prie durų. 
Bernsaidas stebi jį. Čikaga... ten gyveno ir mirė nemažai jo aukų, telai- 
mina jas Dievas. Su visomis jų šypsenomis bei klyksmais... Ir visi lūš- 
nelių vaikai. Jų dramblio kaulo spalvos oda padengta purvo žieve, jie 
niekam nereikalingi. Ploni kauliukai... Bernio organas vėl sujuda ir sukie- 
tėja, prisiminęs geras dienas. "Tajus Maršalas, - burkuoja panosėje se- 
nis. - Su tavim, mažyli, mudu kaip reikiant pasilinksminsime. O po to 
atiduosiu tave bosui. Būtinai pasilinksminsime." 

Už nugaros trinkteli durys, nutraukdamas erotines svajones. Bet jo 
įnagis lieka kovinėje parengtyje, kaip ir tais gerais tolimais laikais. 

- Hole nieko nėra, - skundžiasi Mitruolis. - Ta sena ožka, galiu la- 
žintis, nuėjo į virtuvę. Jai terūpi prisikimšti pilvą, o Batčas miega prie 
stalo. Tai ką man daryti? Pačiam ieškoti marškinių? 

Jis skėsteli rankomis, sėdasi prie stalo. Tai tik žaidimas, bet Bernio 
taip lengvai neapgausi, jam teko ir geresnių artistų sutikti. Net jeigu ši- 
tas ožys ką nors žino apie Čikagą... 

- Nereikia man naujų marškinių, trintuke, - sako senis. 

Mitruolis atsilošia, šypsosi. Šitas pacientas įdomus, tikrai įdomus. 

- Gerai, nėra reikalo pravardžiuotis. Daugiau manęs neapsuksi ap- 
link pirštą, seni. Daugiau nereikia apsimetinėti, nesergi tu jokia Alzhai- 
merio liga. 

Jis elgiasi laisvai tarsi lošėjas, kurio rankose visi keturi tūzai. Bernis 
suvokia, jog direktorius jį ketina šantažuoti, todėl artėjanti keršto aki- 
mirka darosi dar saldesnė. 

- Turiu pripažinti, jog tau pavyko visus apkvailinti. Ir mane. Šitiek 
reikia valios pastangų, kad galėtum sėdėti krėsle, apsimesti, kad esi pa- 

ralyžiuotas, leistis maitinamam iš šaukštelio, tuštintis kelnėse, apsimesti, 
jog nesupranti, ką tau sako. 

- Aš neapsimetinėjau, ožy. 

- Nieko stebėtino, kad tu greitai pradėjai sveikti. Kada tai įvyko? 
Prieš metus? Atsibodo vaidinti mirštantį augalą, todėl mes ir padarėme 
stebuklą - išgijome. Išsikapstėme iš paskutinės Alzhaimerio stadijos, pa- 
sveikome kaip nuo paprasto gripo. Vėl pradėjai vaikščioti, valgyti. Per- 
sonalui sumažėjo darbo. Tu kaip ir anksčiau vienas mylimiausių mano 
pacientų, ČCarlzai. O gal tave vadinti Karlu? 

- Man nusišikt į tai, kaip tu mane vadinsi. 

- Bet juk tikrasis tavo vardas Karlas? 

Bernis net pečiais negūžteli. Jis tikisi, kad Mitruolis prisikapstys iki 
esmės, kol dar neatsibudo Batčas, nepastebėjo kraujo pėdsakų ir neap- 
tiko budėtojos kūno. Jam darosi įdomus Mitruolio pasakojimas, bet Bat- 
čas šefą tikrai sustabdytų. Tačiau jis miega. 

Vis dar manydamas, jog katės ir pelės žaidime jis yra katinas, Mit- 
ruolis šypsosi seniui, vilkinčiam šlapiais marškiniais. 

- Šiandien man skambino detektyvas iš valstijos policijos valdybos. 
Pasakė, kad FTB atpažino jiems atsiųstus pirštų atspaudus. Jie priklau- 
so nusikaltėliui Karlui Birstounui, paieškomam jau beveik keturiasdešimt 
metų. 1964 metais jis buvo nuteistas mirties bausme už vaikų nužudy- 
mą ir jų kūnų išniekinimą. Tačiau vežamas į kalėjimą pabėgo, plikomis 
rankomis nužudęs du apsaugininkus. Ir nuo to laiko tarsi skradžiai že- 
mę prasmego. Dabar jam turi būti maždaug aštuoniasdešimt penkeri, 
todėl detektyvas ir pamanė, kad vienas iš mūsų pacientų galėtų būti 
Birstounas. Ką tu į tai pasakysi, Čarlzai? 

Suprantama, nie-ko. 

- Žinoma, Čarlzas Bernsaidas nėra Karlas Birstounas, tačiau jiedu 
panašūs, ar ne? Mes neturime jokių duomenų apie tavo praeitį. Tu uni- 
kalus mūsų pacientas - tarsi būtum nukritęs iš dangaus. Žinome tik tavo 
amžių. Ir jis būtent toks, kaip ir ieškomo nusikaltėlio. 

- Iš čia darosi aišku, jog aš - Žvejys. 

- Turint galvoje tavo amžių, abejoju, ar sugebėtum po visą miestą 
gainioti vaikus. Bet manau, jog tu esi Karlas Birstounas, ir farams labai 
norisi tave surasti. Prieš keletą dienų gavau laišką. Ketinau su tavim jį 
aptarti, bet dienos pasitaikė labai užimtos... - Jis ištraukia iš stalčiaus la- 
pą popieriaus. - "De Peras. Viskonsinas" - toks siuntėjo adresas. Data 
nepažymėta. "Kas kam rūpi" - tai adresatas. O štai kas parašyta laiške: 
"Apgailestaudama pranešu, kad daugiau negalėsiu mokėti už savo sūnė- 
no Čarlzo Bernsaido išlaikymą." Ir viskas. Vietoje parašo spausdintinė- 
mis raidėmis parašyta vardas ir pavardė. "Eltė Bernsaid". 

Mitruolis padeda lapą ant stalo, ranka išlygina jį. 

- Tai kas čia vyksta, Čarlzai? Pirma, nurodytu adresu tokia moteris 
negyvena. O jei ir gyventų, ji negali būti tavo teta. Juk jai turėtų būti 
daugiau nei šimtas metų. Aš tuo netikiu. Bet čekius mes gaudavome 
tvarkingai, jie niekada nevėluodavo. Nuo pat tos dienos, kai tu apsigy- 
venai "Makstone". Matyt, kažkoks buvęs "bendražygis" rūpinosi tavi- 
mi? Ar ne taip? Ir mudu abudu norime, kad jis ir toliau rūpintųsi. 

- Man nerūpi, trintuke. - Gal tai ir teisybė, bet ne visa. Bernis žino, 
jog tuos įnašus kažkaip organizuodavo Manšanas, o jeigu jie baigiasi, 
na... kas tuomet baigiasi drauge su jais? Juk jiedu su misteriu Manšanu 
porininkai, ar ne? 

- Štai šito nereikia, - purto galvą Mitruolis. - Laukiu iš tavęs visai ko 
kito. Turi padėti ir man, ir sau. Juk nenori, kad tave uždarytų į kamerą, 
paimtų pirštų atspaudus... jau nekalbant apie tai, kas bus po to. Aš irgi 
nenoriu, jog viskas taip pasibaigtų. Žinau, kad tikrasis blogiukas šitoje 
istorijoje - tai tavo porininkas. Juk praeityje tu jam esi padėjęs, tiesa? O 
jis pamiršta apie tai. Galiu lažintis, jog tu gali jam kai ką priminti. 

Bernio vyriškas organas suminkštėjo, subliūško tarsi pradurtas ba- 
lionas. Ir gera senio nuotaika išgaravo. Jau vos tik įėjęs į šito vagišiaus 
kabinetą, jis neteko kažko svarbaus: pasitikėjimo savimi, tikslingumo, 
pojūčio, jog yra visagalis. Jis nori kuo greičiau į Juodąjį namą, tai su- 
grąžintų jam viską, ką jis prarado, nes Juodasis namas - tai magija, juo- 
doji magija. Visas jo sielos kartėlis sudėtas į namo statybą, negatyvumu 
pritvinkusi kiekviena pertvara, kiekviena sija. Misteris Manšanas padėjo 
jam statyti, atskleidė namo galimybes. Nors yra kampelių, kurių Čarlzas 
nepažįsta. Tai jį baugina: požeminėje namo dalyje viena vietelė susieta 
su slapta jo praeitimi Čikagoje. Tenai jis girdi pasmerktų vaikų grau- 
džias raudas bei dejones, girdi savo komandas, aistringus atodūsius. 
Tik dabar triumfuojančios praeities pergalės kažkodėl jam kelia baimę, 
jis nesijaučia valdovu... Yra ir dar vienas labai mažas kambarėlis. Tenai 
seife paslėpta jo vaikystė. Jis ten niekada nebuvo užėjęs. Vien tik užuo- 
mina apie tą kambarį paverčia Bernį kūdikiu, paliktu sušalti gatvėje. 

Žinia apie "Eltės Bernsaid" išdavystę sukelia jam pyktį. 

- Taip, - sako senis, - išsiaiškinkime. Suraskime išeitį iš šitos situa- 
cijos. 

Bernis pakyla nuo kėdės ir išgirsta garsą, kuris jį priverčia judėti 
greičiau. Tai policijos sirenų gausmas. Jų kokios trys. Senis įtaria, jog 
Sojeris bus radęs savo draugo kūną... o gal Henris dar nebuvo miręs ir 
pasakė atpažinęs žudiko balsą? Ir tada Sojeris paskambino į policiją. 

Vienas žingsnis - ir jis jau prie stalo. Pažvelgęs į dokumentus, iškart 
supranta, ką čia veikė Mitruolis. 

- Dviguba buhalterija, taip? Tu ne tik trintukas, tu dar ir sukčius, 
vagišius. 

Per keletą sekundžių Mitruolio veide atsispindi vos ne visas Žmogiš- 
kų emocijų spektras: įniršis, nuostaba, sutrikimas, pažemintas išdidu- 
mas, pyktis... Ir kol jo veido raumenys juda, Bernis išsitraukia savo 
ginklą. Kabinete sodo žirklės atrodo dar didesnės bei pavojingesnės ne- 
gu erdvioje Henrio Laideno svetainėje. 

Mitruoliui žirklių ašmenys - tarsi dalgiai. O priešais save jis mato ne 
žmogaus, bet tikro demono veidą. Bernsaido akys šviečia raudona ug- 
nimi, lūpos kraupiai išsiviepia, išlenda panašūs į stiklo nuolaužas dantys. 

- Sustok, drauguži, - išstena Mitruolis. - Policija jau hole. 

- Aš nekurčias. - Monstras įsmeigia vieną žirklių pusę direktoriui į 
burną ir suspaudžia ašmenis. Mitruolio akys išsprogsta, kraujas liejasi ant 
stalo. Bernis traukia į save žirkles, išraudamas keletą dantų ir dalį liežu- 
vio. Mitruolis mėgina sugriebti už jo ginklo. Žudikas kiek atsitraukia ir 
perpjauna dešinį jo riešą. 

- Velnias, ir aštrūs gi šitie ašmenys, - iškošia pro dantis. 

Makstonas iššoka 1š už stalo, viską užliedamas krauju ir kraupiu bal- 
su rėkdamas. Bernsaidas prisitaikęs smeigia ginklą jam į pilvą. Direkto- 
rius sudejuoja, sudrimba ant grindų. Kraujas liejasi iš jo tarsi vanduo iš 
parversto grafino. Jį traukia prie žemės. Mitruolis pasiremia alkūnėmis, 
purto galvą. Pakraujavusios akys įsmigusios į Bernsaidą - jose maldavi- 
mas pasigailėti. 

- Radai ko prašyti. - Monstras juokiasi, pasilenkia, apgaubia žirklė- 
mis vyriškio kaklą, spusteli ir beveik nukerpa jam galvą. 

Sirenos kaukia Kvino gatvėje. Netrukus į holą įsiverš policininkai. 
Žudikas įsmeigia nusikaltimo įrankį į aukos nugarą ir palieka, apgailes- 
taudamas neturįs laiko nusišlapinti ant direktoriaus kūno bei apdergti jo 
galvą. Misteris Manšanas skubina: "Laikaš, laikaš". 

- Aš nekvailas, nėra reikalo mane mokyti, - atsako Bernsaidas. 

Išeina iš kabineto, skuba į koridorių. Jau iš ten mato mirksint už gy- 
vatvorės stovinčių policijos mašinų švyturėlius. Bernis pagreitina Žžings- 
nius. Kai pasiekia "Saulutės" korpuso koridorių, du policininkai jau lenda 
pro gyvatvorę. 

Batčas stovi prie stalo, trina akis. Žiūri į Čarlzą Bernsaidą ir klausia: 

- Kas atsitiko? 

- Nešdinkis iš čia, - sako senis. - Nuvesk juos į kabinetą. Direkto- 
rius sužeistas. 

- Sužeistas? - Ir nejudėdamas iš vietos Batčas spokso į kruvinus 
paciento drabužius bei rankas. 

- Eik! 

Batčas pasisuka į holą, ir kai jauni policininkai įlekia pro stiklines 
duris, rodo į kairę: 

- Kabinetas! Bosas sužeistas! 

Kol vyrukas bendrauja su policininkais, Bernsaidas prasispraudžia 
pro juos ir eina į "Saulutės" korpuso vyrų tualetą, kur užsidaro vienoje 
iš kabinų. 


O kaip ten Džekas Sojeris? Mes jau žinome, kad jis užsnūdo gale 
kukurūzų lauko, kalvos papėdėje. Žinome, jog jo kūnas darėsi vis leng- 
vesnis, vis labiau primindamas debesį, kol galiausiai liko permatomas. 
Tuo metu Džekas miegojo. Ir sapne (mes galime tik spėlioti) turbūt ma- 
tė dangų, spalva primenantį liepsnelės kiaušinio lukštą, virš savo namų 
Beverli Hilse, kai Džekiui tebuvo šešeri, o gal ir dvylika metų, o jo tėtis 
nuostabiai grojo triūba. ("Nusispjaut į šitą sapną", - pasakytų jums Hen- 
ris Šeikas... paskutinė Deksterio Gordono albumo melodija "Tėtis groja 
triūba".) Šitame sapne visi išvyko į kelionę, berniukas keliauninkas gavo 
pagrindinį prizą, o Lili Kavano stiklinėje pagavo kamanę. Šypsodamasi 
moteris išėjo su stikline į lauką ir paleido kamanę. Po to kamanė kėliau- 
davo į Užribį bei atgal, o jos kelionės metu pasauliai judėjo, susiliesdavo, 
sudrebėdavo, vėl nutoldavo. Džekas irgi keliavo į beribį mėlyną dan- 
gų... paskui kamanę. Paskui sugrįždavo į Teritorijas ir miegodavo tie- 
siog lauko viduryje. Tame pačiame sapne Džekas, kuriam mažiau nei 
dvylika ir daugiau negu trisdešimt, prislėgtas sielvarto bei meilės, aplan- 
ko kažkokią moterį. Ji atsigula šalia jo į minkštos žolės patalą, apkabina 
jį, ir jo kūnas jaučia jos prisilietimų bei bučinių palaimą. Ką jie daro dvie- 
se Užribyje, tai jau mūsų neliečia, todėl mes tik palaiminame juos ir pa- 
liekame mėgautis vienas kito draugija. Paliekame juos - mergaitę bei ber- 
niuką, vyrą bei moterį. 


Sugrįžimą, žinoma, lydi žemės, bei kukurūzų kvapas, gaidžių giedo- 
jimas Hilbertsonų fermoje. Ant apsamanojusio akmens draikosi voratin- 
klis, Džeko riešu lipa skruzdė, vilkdama V formos žolytę, kurios smai- 
galyje blykčioja rasos lašelis. Džekas jaučiasi tarsi naujai užgimęs, nuo- 
vargio kaip nebūta. Jis atsargiai numeta ant žemės darbštuolę skruzdę ir 
pakyla. Jo plaukuose žvilga rasa. Už pusės mylios - Henrio namas. 

Tigrinės lelijos virpa vėjyje... 

Pamatęs kyšantį savo pikapo kapotą, jis viską prisimena: Peliuką ir 
jam duotą pažadą, Henrio namus bei jo priešmirtinį laišką. Policininkai 
jau turbūt išvažiavo, ir namas liko tuščias. Turbūt Deilas bei detektyvai 
jo ieško. Džeko nedomina atvykėliai detektyvai, bet su Deilu jis norėtų 
pasikalbėti. Metas jam atskleisti kai kuriuos faktus. Deilui turbūt akys 

iššoks ant kaktos, bet teks išklausyti viską iki galo. Jo ryžtingumo ir 1š- 
tikimybės Sojeriui dar prireiks. Juk laukia Juodasis namas. 

Eidamas pro Henrio namą, Džekas priliečia medinę sieną lūpomis, 
pabučiuoja medį. "Tai tau, Henri, nuo visų pasaulių, nuo Tajaus Marša- 
lo, nuo Džudės, nuo Sofi ir nuo manęs. Henriui Laidenui." 

Mobiliajame, paliktame mašinoje, trys žinutės. Visos Deilo. Jis jas 
ištrina. Namuose autoatsakiklyje mirksi raudonas skaičius 4. Džekas 
spusteli mygtuką "PLAYBACK". Keturis kartus nevilties apimtu balsu 
Deilas maldauja Džeką Sojerį pranešti apie savo buvimo vietą ir pasikal- 
bėti su juo apie Henrio mirtį bei skerdynes "Makstone". Deilas taip pat 
klausia, ar jis ką nors žinąs apie Čarlzą Bernsaidą. 

Džekas žiūri į savo rankinį laikrodį ir negali patikėti, kad šitaip gali 
būti. Tačiau laikrodis virtuvėje patvirtina informaciją. Taip, dabar 5:42 
ryto. Vėl jį užplūsta nuovargis, sunkesnis net už gravitaciją. Žinoma, 
policijos nuovadoje kažkas budi, bet jis nori kalbėtis tik su Deilu. O da- 
bar Deilas miega savo lovoje. Džekas tarsi katinas Žiovauja. Net laikraš- 
čių dar neatvežė. 

Sojeris nusivelka švarką, dar kartą žiovauja. Galbūt tas kukurūzų 
laukas nelabai tinkama vieta miegoti: kaklas tarsi surakintas, skauda nu- 
garą. Jis prisiverčia pakilti laiptais, numeta drabužius miegamajame, 
krenta į lovą. Žvilgsnis sustoja ties Ferfildo Portero paveikslu ant sie- 
nos. Jis prisimena, kaip Deilui patiko peizažas tą dieną, kai Sojeris atvy- 
ko čia ir jiedu kabino paveikslus. "Gerai, - pagalvojo Džekas, - jei 
mums pavyks gyviems išeiti iš Juodojo namo, padovanosiu jam pa- 
veikslą. Būtinai turės jį paimti. Antraip pagrasinsiu atiduosiąs Vendelui 
Grinui." 

Jo akys užsimerkia, jis panyra po antklode, užmiega ir sapnuoja. 

„.Vingiuotu mišku takeliu jis leidžiasi nuo kalvos, eina prie degan- 
čio namo. Iš abiejų takelio pusių stūgauja bei kaukia žvėrys. Jie visai 
nesirodo, bet kartais šmėkščioja uodegos, letenos su ilgais aštriais na- 
gais, pasirodo panašūs į pelekus sparnai. Džekas juos kapoja kardu. 
Skauda ranką, gelia visą kūną. Jis plūsta krauju, bet nežino, kur yra 
žaizda, tik jaučia, kaip kraujas teka per kojas. Žmonės, kurie buvo 
drauge su juo, nebegyvi, ir jis pats turbūt merdi. Jis apgailestauja likęs 
vienas, jam darosi baugu. 

Degantis pastatas, Džekui artėjant prie jo, darosi vis aukštesnis. 
Aplink jį stūkso pajuodavę medžiai, iš vidaus sklinda šauksmai. Atrodo, 
j0g pastatas ryja viską aplinkui. Viską, kas gyva. Viskas baigta. Degan- 
tis pastatas ir beširdė būtybė jo viduje švęs pergalę. Jie liks vieni sude- 
gintame pasaulyje. Amen. Ugnis šluoja viską savo kelyje. 

Jam iš dešinės medžių šakos linksta, šlama lapais, milžiniški kamie- 
nai dejuoja, šakos pinasi, sudarydamos ištisinę sieną. Pro šakų sieną 1š- 

lenda kaulėta pilka galva. Ji milžiniška. Išlenda pro šakas ir dairosi Dže- 
ko. Ši galva jį baugina, viskas joje dvelkia blogiu. Veidas miglotai prime- 
na monstrą, vardu Elrojus, kuris mėgino išprievartauti mažąjį Džeką 
nutriušusiame Outlio bare. Po to Sojeris įžiūri veide Morgano iš Oriso 
bruožus... o dar vėliau - Čarlzo Bernsaido. Galva dairosi, sukiojasi, ir 
visi šitie pikti veidai susilieja į vieną. Baimė paverčia Džeką bedvase sta- 
tula. 

Veidas žiūri žemyn į taką, po to atsisuka į Džeką. Aklos akys jį ma- 
to, nosis uodžia. Pasitenkinimo virpulys nubėga lapais, ir veidas drąsiau 
išlenda bei dar padidėja. Negalėdamas pajudėti iš vietos, Džekas atsigrę- 
žia atgal ir mato irstantį žmogaus kūną, kuris staiga keliasi iš lovos, iš- 
sižioja bei šaukia: DDAMBA! 

Džekas pašoka iš lovos. Jis visas dreba. Per kaktą ir veidą teka pra- 
kaitas. Galiausiai drebulys praeina. Jis įsitikina, kad nėra jokios sienos 
iš lapų, kad jis savo miegamajame. Ant sienos kabo paveikslas, kurį jis 
ketino padovanoti Deilui Hilbertsonui. Laikrodis rodo 9:47. Jis išmiegojo 
keturias valandas. Metas ruoštis kelionei. 

Po keturiasdešimt penkių minučių, nusiprausęs, nusiskutęs, apsi- 
rengęs bei papusryčiavęs, Džekas skambina į policijos nuovadą ir prašo 
sujungti jį su Deilu Hilbertsonu. O 11:25 jiedu su Deilu, kuris vis dar 
abejoja, ar jo bičiulio papasakota istorija nėra tik fantazijos vaisius, ir 
trokšta gauti įrodymus, išlipa iš šefo automobilio, pastatyto po vieninteliu 
medžiu prie "Send" baro, ir pasuka prie šalutinio įėjimo. 

Ketvirta dalis 
JUODASIS NAMAS ir UŽ JO 


26 skyrius 


Mes jau kalbėjome apie nuopuolį, ir dabar nelabai norėtume grįžti 
prieš šios temos, bet jūs turbūt neneigsite, kad daugelis namų - geras 
būdas šito išvengti. Tai bent jau bandymas sukurti sveikai mąstančio pa- 
saulio iliuziją. Pagalvokite apie nedidelį jaukų namelį Libertivilyje, kuria- 
me kadaise drauge gyveno Fredas, Džudė bei Tajus Maršalai. Tą patį 
galima pasakyti ir apie Deilo Hilbertsono, ir apie Džeko, ir Henrio na- 
mus. Ir apie daugelį kitų Frenč Lendingo namų. Tai odė kasdienybei, 
pagiriamoji giesmė proziškumui. Viską griaunantis uraganas, prasiautęs 
virš miesto, negali pakeisti vieno paprasto fakto: namai saugo nuo išori- 
nių veiksnių, kukliai bei nepastebimai rūpinasi tuo. Namai - sveikos nuo- 
vokos buveinė. 

Tačiau Juodasis namas - tarsi Širlės Džekson "Hilhauzas", tarsi 
"Rauz Redas", tas siaubingas statinys, pastatytas Sietle devyniolikto bei 
dvidešimto amžių sandūroje. Jokiu sveiku protu čia net nekvepia. Jis ne 
visiškai priklauso šitam pasauliui. Kai Žiūri į jį iš išorės, vaidenasi velniai 
žino kas, kontūrai juda, keičiasi. Bet geriau įsižiūrėjus, galima pamatyti 
trijų aukštų pastatą, kurio gabaritai nestulbina vaizduotės ir niekuo ypa- 
tingu neišsiskiria. Tik spalva neįprasta - blyškiai juoda, netgi langai juo- 
di. Bet yra jame kažkas nemalonaus. Atrodo, jog tie trys aukštai - tik re- 
gimybė, iliuzija... tačiau, atmetus kitų pasaulių atspindžius, namas gali 
pasirodyti įprastinis, toks pat kaip Džudės su Fredu... tik ne toks pri- 
žiūrėtas ir išpuoselėtas. 

Viduje, savaime suprantama, viskas atrodo kitaip. 

Viduje Juodasis namas milžiniškas. 

Viduje jis atrodo be galo, be krašto. 

Žinoma, žmonės retai tenai patenka, 1r tie, kurie patenka, jau nesu- 
grįžta. Pasiklysti Juodajame name labai paprasta. Dažniausiai užklysta 
benamiai. Ir suaugusieji, ir vaikai. Dingsta tenai ir Čarlzo Bernsaido 
(Karlo Birstouno) aukos. Nors kai kas lieka: lieka jų drabužiai, graudūs 
užrašai ant kamerų sienų, kaulų krūvos. Kartais lieka kaukolės. 

Pasiklysti Juodajame name ir aršiausiam priešui nepalinkėsi. 

Gal pereikime po Juodojo namo kambarius, užkaborius, koridorius. 
Mes juk esame tvirtai įsitikinę, jog galėsime sugrįžti į išorinį pasaulį ka- 
da tik panorėję. Argi ne? Nors vis tiek leisdamiesi laiptais, eidami ilgais 
koridoriais jaučiamės labai nejaukiai. Girdime tolumoje kažkokį gausmą, 
mechanizmų dundėjimą. Girdime vėjo švilpavimą... galbūt už sienos, o 
gal kituose aukštuose. Kartais girdisi piktas lojimas, ir mes žinome, jog 
tai loja pragaro šuo, tas pats, kuris apkandžiojo vargšą Peliuką. Kartais 
girdime sardonišką kranksėjimą ir suprantame, jog Gorgas taip pat čia, 
tik nežinome kur būtent. 

Einame per kambarius, kur viskas sujaukta, ir per kambarius, kur 
viskas gražiai įrengta bei sutvarkyta. Galiausiai pasiekiame nedidelį kuk- 
lų kambarėlį, kuriame matome tik seną sofą ir nublukusias raudono ak- 
somo kėdes. Kambarėlyje tvyro ruošiamo maisto kvapas, vadinasi, kaž- 
kur netoliese virtuvė (kur jau verčiau nekišti nosies, jei nesinori kasnakt 
sapnuoti košmarų). Elektros prietaisams maždaug septyniasdešimt me- 
tų. Nors Juodasis namas pastatytas 1970 metais, bet dalis jo stovėjo 
šioje vietoje jau anksčiau. Sunkios, išblukusios užuolaidos. Šitas kamba- 
rys, matyt, tiktų pirmame "Nelsono" viešbučio aukšte. Jis niūrus, bana- 
lus, labai tinkama vieta senam monstrui, kuris slepiasi nuo savo perse- 
kiotojų. Dabar jis kaip tik miega ant aptriušusios sofos, apsivilkęs marš- 
kiniais su raudona kraujo dėme pilvo srityje. Juodasis namas priklauso 
ne jam, nors jis galvoja priešingai, ir misteris Manšanas nesiima jo per- 
kalbėti. Bet šitas kambarėlis tikrai jo. 

Prie žalių tapetų priklijuotos iškarpos pasakoja mums viską, ką tu- 
rime Žinoti apie mirtinus Carlzo Bernsaido pomėgius. 


"TAIP, AŠ JĄ SUVALGIAU", - PAREIŠKIA ALBERTAS FIŠAS." 
"Niujork Herald Tribune" 


"BILIO HAFNIO DRAUGAS TVIRTINA: "PILKAS ŽMOGUS PAČIU- 
PO BILĮ. TAI BUVO VAIDUOKLIS." "Niujork Vorld Telegram" 


"GREISĖS BAD KOŠMARAS TESIASI: FIŠAS PRISIPAŽĮSTA!" 
"Long Ailend Star" 


"FIŠAS PRIPAŽĮSTA: "KEPIAU, VALGIAU." - "Niujork Ameriken" 


"FRICAS HARMANAS, VADINAMASIS HANOVERIO MĖSININ- 
KAS, NUBAUSTAS MIRTIMI 24 DIENĄ." - "Niujork Vorld" 


"VAMPYRAS PAREIŠKIA: "MANE ĮKVĖPĖ MEILĖ - NE AISTRA." 
HARMANAS MIRSTA, NEATLIKĘS ATGAILOS." "Gardian" 

"PASKUTINIS HANOVERIO ŽMOGĖDROS LAIŠKAS: "JŪS NEGA- 
LĖSITE MANĘS NUŽUDYTI, BŪSIU TARP JŪSŲ AMŽINAI." "Niu- 
jork Vorld" 


Vendelui Grinui tai tikrai patiktų, ar ne taip? 

Iškarpų yra ir daugiau. Padėk mums Dieve, jų čia labai daug. Paci- 
tuotas netgi Džefris Dameris: "AŠ NORĖJAU ZOMBIO". 

Žmogus ant sofos sudejuoja, sujuda. 

- Ašibušk, Berni! - Žodžiai tarsi skamba savaime... ore, ne Bernio 
lūpos juos taria, nors lūpos juda. 

Senis dejuoja, pasuka galvą kairėn. 

- Ne:.. turiu pamiegoti. Viską skauda. 

Galva sukasi į dešinę, tarsi sakydama, jog Bernis neketina keltis. 
Tačiau vėl pasigirsta Manšano balsas: 

- Kelkiš, jie nefrukus ateiš. Tu turi išeiti. 

Galva vėl sukasi kairėn. Dar neatsibudęs Bernis galvoja, jog miste- 
ris Manšanas, kaip ir anksčiau, šeimininkauja jo galvoje. Pamiršo, jog 
čia, Juodajame name, viskas kitaip. Kvailas Bernis, praktiškai iš jo jau 
jokios naudos, bet dar ne laikas visai atsisakyti jo paslaugų. 

- Negaliu... palik mane ramybėje... pilvą skauda... suknistas nere- 
gys perdūrė man pilvą. 

Bet kai galva pasisuka vėl į kitą pusę, balsas jau zyzia prie dešinės 
monstro ausies. Tas kratosi balso, nenori paklusti ir keltis, jam skauda. 
Pasirodo, žaizda kur kas rimtesnė, negu jis manė. Bernis įtikinėja įkyrų 
balsą, jog berniukas saugiai paslėptas ir niekas jo nesuras, net jeigu ir 
pateks į Juodąjį namą. Jie čia pasiklys ir klaidžios po labirintus, kol nu- 
mirs arba išeis iš proto. Tačiau Misteris Manšanas žino, jog Džekas So- 
jeris kitoks, jis buvo prisilietęs prie amžinybės, todėl kelia tikrai rimtą 
grėsmę. Todėl, jo nuomone, berniuką reikia išvesti iš čia ir nugabenti į 
Galutinį pasaulį, į didžiosios ugnies prieglobstį. Jis įtikinėja Bernį, kad su 
berniuku jis galėsiantis pabendrauti tik vėliau ir ne čia. Čia labai pavojin- 
ga. Atleisk. 

Bernis mėgina prieštarauti, bet mes Žinome, jog šito mūšio jis nelai- 
mės. Kambario oras jau pradeda vibruoti, nes atvyksta įkyraus balso 
turėtojas. Iš pradžių matome juodą viesulą, po to raudoną dėmę, galiau- 
siai kažką panašaus į neįtikėtinai ilgą baltą veidą, kuriame dominuoja vie- 
nintelė juoda ryklio akis. Tai ir yra misteris Manšanas - būtybė, galinti 
egzistuoti tik Juodajame name arba Bernio galvoje. Netrukus jis visai 
materializuosis, pažadins Bernį ir pasinaudos juo savais tikslais. Kol dar 
yra kuo naudotis. Nes pats Manšanas negali išgabenti berniuko Tajaus 
iš Juodojo namo. Kai tik berniukas atsidurs Galutiniame pasaulyje, Ber- 
nio terminologija kalbant, Šeole, tada situacija pasikeis. 

Pagaliau Bernis atsimerkia. Jo gumbuotos rankos liečia žaizdas ant 
kūno. Jis mato, kaip išplito raudona dėmė ir šaukia iš baimės. Monstras 
net negalvoja apie tai, jog nužudęs tiek vaikų jis nusipelno bausmės. Ne- 
regio smūgis peiliu jam atrodo neteisybės viršūnė. 

Pirmą kartą Berniui į galvą šauna nemaloni mintis: o jeigu teks su- 
mokėti už savo darbelius? Jis matė Galutinį pasaulį, matė per jį vingiuo- 
jantį Kongžerio kelią, vedantį į didžiąją ugnį. Išrausta, išdeginta vietovė 
primena pragarą. Kas bus, jei jį apgyvendins būtent ten? Kas, jeigu... 

Baisus skausmas perveria vidurius. Tai misteris Manšanas materia- 
lizavosi, tiesia jau ne visai permatomą ranką ir baksteli į žaizdą pilve. 

Bernis surinka. Seno vaikžudžio skruostais rieda ašaros. 

- Nekankink manęs! 

- Tada daryk, kaip tau liefiu. 

- Negaliu, - inkščia Bernis. - Aš mirštu. Pažiūrėk, kiek kraujo. Man 
aštuoniasdešimt penkeri suknisti metai! 

- Nurimk, Berni... kitoje pušėje yra tie, kas be varko iškydyš tavo 
žaišdas. - Ne taip lengva žiūrėti į Manšaną, beje, kaip ir į Juodąjį namą. 
Jis vibruoja, sklaidosi prieš akis, šitame šlykščiame ilgame veide matosi 
tai viena akis, tai dvi. Kartais ant galvos rudų plaukų kupeta, kartais jis 
atrodo visai plikas. Tik raudonos lūpos ir tarp jų kyšantys dantys nesi- 
keičia. 

Bernis viltingai žvelgia į savo bendražygį. Jo rankos vis dar čiupinė- 
ja kietą kauburiuotą pilvą. Turbūt tie kauburėliai - sukepęs kraujas. Ne- 
gali būti, kad sužeidimas toks sunkus. Juk jį žadėjo saugoti, ginti nuo... 

- Višai įmanoma, - sako Manšanas, - jog tau pafyks atšikratyti metų 
nafštos ir tu vėl sugrįši į Kristaus amžių. 

- Vėl tapti jaunu. - Bernis garsiai atsidūsta. Jo iškvepiamas oras 
dvokia krauju bei pelėsiais. - Aš to norėčiau. 

- Šinoma. Ir tai įmanoma. - Manšanas linksi, jo veidas vis juda. - 
Šitą malonę kali padofanoti abala, aš to nekaliu. Bet kaliu tau kai ką pa- 
šadėti. 

Būtybė stebėtinai greitai prišoka prie senio. Jo ranka susigniaužia į 
kumštį, vėl neria po žudiko marškiniais ir sukelia tokį skausmą, kokio 
Bernis niekada gyvenime nebuvo patyręs. Jo veidas pakimba virš Bern- 
saido, vienintelė akis žiba. 

- Tu jauti škausmą? Tai aš laikau rankoše tavo fiduriuš. Ir jei nenu- 
štosi vilkinęs laiko, išplėšiu juoš iš tavęs bei apvyniošiu aplink kaklą! Mir- 
ši šinodamas, jog tave pašmaugė tavo paties šarnomis! Šito fokuso iš- 
mokau iš paties Frico Harmano. Tai tu jį atveši ar nori pūti pašmaugtas? 

- Atvesiu! - šaukia senis. - Tik palik, man skauda. 

- Atvešk jį į štotį. Šitas perniukas ne šiurkių ir ne lapių urfams. Jo- 

kių kraujuojančių kojų; Taileris padirbėš abalai štai šituo. - Jis pakelia 1!- 
gą pirštą su juodu nagu prie smilkinio ir pabeldžia. - Tau aišku? 

- Taip! Taip! - Bernio viduriai tarsi ugnyje. O ranka vis suka ir su- 
ka, ir milžiniškas veidas kabo virš jo. 

- Į štotį, kur ir kitus ypatinguš atfedi. 

- TAIP! 

Manšanas atitraukia ranką, traukiasi toliau, pradeda tirpti ore. Pro jį 
matosi geltonos iškarpos ant sienų. Bet žibanti akis viską mato. 

- Pasirūpink, kad jiš pūtų šu kepure. Pūtinai turi būti šu kepure. 

Bernis energingai linkčioja. 

- Kepurė. Taip, aš turiu kepurę. 

- Būk atsargus, Berni. Tu šenas ir sušeistas, o perniukas jaunaš ir 
neturi ko prarasti. Jei jis nuo tavęs pabėgš... 

Bernis įveikia skausmą ir šypsosi. To nebuvo, kad koks nors vai- 
kas nuo jo pabėgtų. Kliedesiai! 

- Nesirūpink. Tik kai kalbėsi su juo... su abala, pasakyk, jog manęs 
dar anksti atsižadėti. Jei jis pagydys mane, nepasigailės. O jei dar sugrą- 
žins jaunystę, atvesiu jam tūkstančius vaikų. Tūkstančius Griovėjų. 

Misteris Manšanas vis tirpsta. Dabar jau liko tik ore kabantis mažas 
debesėlis. Jis palieka namą, suvokęs, jog kažkas juo pasirūpins, nes 
pats yra jau garbingo amžiaus ir to negali padaryti. 

- Atvešk jam tą... Berni, ir tau buš atlykinta. 

Manšanas išnyksta. Bernis keliasi, pasilenkia prie sofos. Skausmai 
tik sustiprėja, bet jis nepaiso, lenda į tamsą po sofa ir ištraukia juodą 
odinį maišą. Išeina iš kambario, vienoje rankoje laikydamas maišą, kitą 
spausdamas prie kraujuojančio, skausmu pulsuojančio pilvo. 


O kaipgi mūsų Taileris Maršalas, apie kurį tiek daug kalbame? Ar 
stipriai jam kliuvo? Ar jis išsigandęs? Ar sugebėjo išsaugoti blaivų protą? 

Jam buvo sukrėstos smegenys, bet dabar jau galva nesvaigsta. 
Skausmas irgi praėjo. Liko tik guzas. O šiaip... Žvejys tik glostė jo galvą 
ir sėdmenis. Tie jo prisilietimai tokie šlykštūs. O dėl jo dvasinės būse- 
nos... Būsite šokiruoti, bet tuo momentu, kai Manšanas priverčia senąjį 
Bernį pakilti nuo sofos, Fredo ir Džudės sūnus jaučiasi laimingas. 

Taip. O kodėl gi ne? Jis "Miler parke". 

Milvokio "Aludariai" šį sezoną įveikė visus savo priešininkus, nors 
kai kas pranašavo jiems paskutinę vietą turnyro lentelėje. Ką gi, iki se- 
zono pabaigos dar toli, bet Nepriklausomybės diena atėjo ir praėjo, o 
dabar "Briuzeriai" kaunasi prieš "Cincinatį". 

"Briuzeriai" pirmauja, ir Tajus stebi rungtynes! NUOSTABU! Ne 
šiaip sau stebi, o sėdi pirmoje eilėje. Šalia jo - drūtas prakaituotas vyriš- 
kis raudonu veidu, su alaus skardine rankoje, pats Puikusis Džordžas, 

kuris staugia visa gerkle. Jis šokčioja, plikė šviečia, mėlynos akys žiba, 
ir Tajus laukia, ką jis pasakys. Jis - geriausias beisbolo žinovas... ir ne 
tik Kaulio apskrityje. Iš jo veido matyt, jog viskas klostosi gerai. 

"NAGI, VAIKINE, MESK KAMUOLĮ! MESK, JEI TAIP NORISI! 
NET AKLAS MATO, KAD JIS JAU BAZĖJE!" 

Žiūrovai, kurie sėdi pirmosios bazės sektoriuje, atsiliepia į šituos žo- 
džius, palaiko riksmu, o virš jų galvų plaikstosi didžiulis plakatas: "MI- 
LERIO PARKAS" SVEIKINA DŽORDŽĄ RETBANĄ IR "ALAUS 
KONKURSO" NUGALĖTOJUS". Taileris tai pašoka, tai vėl atsisėda, 
juokiasi, mosuoja "Aludarių" kepuraite. Jam atrodė, kad šiais metais jis 
pamiršo nusiųsti atviruką, paraišką dalyvauti konkurse, bet, pasirodo, 
kažkas už jį nusiuntė (gal tėvas ar motina), ir jis laimėjo. Ne, pagrindi- 
nio prizo negavo, bet, jo nuomone, jo prizas ne ką prastesnis. Jau ne- 
kalbant apie laimėtą galimybę sėdėti pirmoje eilėje tarp kitų laimėtojų. 
Suprantama, Ričis Seksonas - tai ne Markas Makgvairas, tačiau šiais 
metasi Seksonas daro stebuklus, ir Tajus laimėjo... 

Kažkas trukteli jį už kojos. 

Tajus mėgina sulenkti koją, jam nesinori atsibusti iš sapno (tai ge- 
riausias prieglobstis nuo visų berniuką ištikusių baisenybių), bet ranka 
negailestinga. Ji vis tampo už kojos. 

- Atsibusk, - girgžda nemalonus balsas, ir sapnas ima blankti. 

Džordžas Retbanas pasisuka į Tajų, ir įvyksta neįtikėtinas dalykas: 
dar prieš keletą akimirkų ryškiai mėlynos, pastabios akys staiga darosi 
blankios, prigesusios. "Dieve, jis juk aklas, - galvoja berniukas. - Iš tiesų 
Džordžas Retbanas..." 

- Atsibusk. - Nemalonus balsas vis arčiau. Taileris žino, jog po aki- 
mirkos sapnas visai išnyks. 

Bet prieš tai Džordžas spėja jam pasakyti keletą žodžių. Jo balsas 
ramus, nepanašus į radijo komentatoriaus. 

"Tavo išgelbėtojai jau pakeliui. Stenkis išlikti ramus, berniuk. Sten- 
kis..." 

- Atsibusk, šūdžiau! 

Pirštai grubiai suspaudžia kirkšnį, koją nusmelkia skausmas. Tajus 
surinka ir atsibunda. Jis sugrįžta į realų pasaulį. 

Iškart prisimena kur esantis. Jo kamera su aprūdijusiomis grotomis 
yra akmeniniame, silpnai apšviestame koridoriuje. Viename kampe - du- 
buo su kažkokiu jovalu. Kitame - kibiras, kur jis gali nusišlapinti. Ir dar 
kameroje guli senas suplyšęs čiužinys, nuo kurio Bernis ką tik berniuką 
nutempė. 

- Na, štai, - veblena senis. - Pagaliau atsibudai. Tai jau gerai. O da- 
bar stokis. Greičiau, trintuke! Laikas nelaukia. 

Taileris atsistoja. Svaigsta galva. Jis paliečia ranka tą vietą, kur su- 

kepęs kraujas. Nuo prisilietimo visą kūną nusmelkia skausmas. Ant ran- 
kos taip pat sukepęs kraujas. "Tai štai kur jis man kirto akmeniu. Jei 
būtų kiek stipriau smogęs, dabar jau... būčiau negyvas." 

Bet ir seniui gerokai kliuvo. Marškiniai kruvini, veidas tarsi vaškinis. 
Už jo nugaros atidarytos kameros durys. Berniukas mintyse įvertina at- 
stumą iki koridoriaus, tikėdamasis, jog Bernis neįtars apie jo ketinimus. 
Bet senis pasikaustęs tokiuose reikaluose. Ne vienas snarglius mėgino 
nuo jo pasprukti... kruvinomis kojytėmis, cha, cha... 

Jis įkiša ranką į juodą maišą ir ištraukia kažkokį šaunamąjį ginklą su 
pistoleto rankena bei blizgančia plienine buože. 

- Ar žinai, kas čia, Taileri? 

- "Tazeris"*, - atsako berniukas. - Ar ne taip? 

Bernis šiepiasi, matosi dantų likučiai. . 

- Protingas vaikis! Pastabus. Ne be reikalo televizorių žiūri. Tai 
specialus "Tazerio" modelis. Paguldo karvę trisdešimties jardų atstumu. 
Aišku? Bandysi sprukti - ir tavęs tas pats laukia. Eime iš čia. 

Tajus išeina iš kameros. Berniukas neturi supratimo, kur jį veda ši- 
tas baisus senis, bet, išėjus iš kameros, jam palengvėja. Jis žino, kad 
buvo ne vienintelis vaikas, laistęs ašaromis šitą suplyšusį čiužinį. Jų čia 
būta nemažai. 

- Pasisuk į kairę. 

Berniukas paklūsta. Senis eina iš paskos. Po akimirkos jo kaulėtos 
rankos griebia jį už sėdmenų. Senis tai daro nebe pirmą kartą, bet šį sy- 
kį prisilietimas kitoks... judesys silpnesnis. 

"Dvėsk greičiau, - pagalvoja Tajus. - Ir šita šaltakraujiška mintis ga- 
lėjo priklausyti Džudei. - Greičiau, seni, tada man neteks padėti tau nu- 
mirti." 

- Tai mano, - švokščia senis, glostydamas berniuko sėdmenis... Jis 
kvėpuoja sunkiai ir balsui stinga pasitikėjimo. - Pusę išvirsiu, kitą pusę 
pakepinsiu. 

- Nemanau, kad tu daug suvalgysi, - Tajų nustebino ramiai nu- 
skambėjęs jo paties balsas. - Regis, kažkas tau atliko pilvo ventiliaciją... 

Girdisi ginklo spragtelėjimas, skausmas perveria kairį petį. Tajus 
surinka, prisišlieja prie sienos, mėgina patrinti pažeistą vietą, susitvardy- 
ti, neverkti, mėgina sustabdyti atmintyje nuostabaus sapno likučius, kur 
stebėjo rungtynes su pačiu Džordžu Retbanu ir "Alaus konkurso" lai- 
mėtojais. Jis prisimena neišsiuntęs atviruko, bet sapne tokie dalykai ne- 
tenka prasmės. Tam ir yra sapnas... 

Tačiau skausmas stiprus. Ir iš akių pasipila ašaros. 

* "Tazeris" - specialus policijos naudojamas ginklas, kuris laikinai paralyžiuoja nu- 
sikaltėlį, nesukeldamas vėlesnių pasekmių. 

- Nori dar? - girgžda senis. Balsas ligotas, isteriškas. Tai pavojingas 
derinys, tą žino net tokie berniukai kaip Tajus. 

- Ne, - iškvepia Tajus. - Nereikia manęs mušti elektros srove. Pra- 
šau, nereikia. 

- Tada kulniuok! Ir kad negirdėčiau jokių komentarų. 

Tajus kulniuoja. Girdi kažkur lašant vandenį. Iš toli sklinda varnos 
kranksėjimas. Gal tai ta pati, kuri priviliojo jį prie gyvatvorės. Kad taip 
dabar turėtų ginklą, išsklaidytų jos blizgančias juodas plunksneles. Bet 
pasaulis, kuriame jis iki šiol gyveno, matyt, už kelių šviesmečių nuo jo. 
Džordžas Retbanas pasakė, jog gelbėtojai jau skuba jam į pagalbą, o 
kartais sapnai pildosi... Ir mama jam minėjo apie tai, dar tada, kai jai ne- 
buvo pasimaišęs protas. 

Jie prieina prie sraigtinių laiptų, kurie, regis, leidžiasi iki pat Žemės 
centro. Iš gilumos kyla sieros kvapas ir ugnies karštis. Tarsi girdisi de- 
jonės bei riksmai. Ir mašinų gaudesys. Grėsmingas transporterių bei 
grandinių girgždėjimas. 

Berniukas sustoja. Jis pagalvoja, jog senis panaudos savo ginklą tik 
būtinu atveju, nes belaisvis jam reikalingas gyvas. Bent jau kol kas. O 
Tajus gali pargriūti, nusiristi nuo laiptų, nusisukti sprandą... Berniukas 
nežinia kodėl pasitiki savo intuicija. 

- Misteri, kur mes einame? 

- Sužinosi. - Senis sunkiai kvėpuoja. - Tu klysti manydamas, kad 
nesiryšiu pakutenti tavęs "Tazeriu", kol tu lipi laiptais. Pėdink. 

Taileris leidžiasi žemyn pro didžiules galerijas, balkonus... laiptai vis 
sukasi ir sukasi, žemyn ir žemyn. Kartais oras pakvimpa raugintais ko- 
pūstais, kartais degančiomis žvakėmis, kartais drėgme. Jis suskaičiuoja 
šimtą penkiasdešimt laiptelių ir liaujasi skaičiavęs. Už nugaros sunkiai 
kvėpuoja senis, kelis kartus suklumpa, nusikeikia, griebiasi už medinių 
turėklų. 

- Sustok, bjaurybe. - Seniui pritrūksta oro. - Atsisuk į mane. 

Atsisukęs berniukas apsidžiaugia, pastebėjęs išsiplėtusią kraujo dė- 
mę ant senio pilvo. Bet žudiko ranka tvirtai spaudžia ginklą. 

"Velniai rautų, - galvoja Tajus. - Tavo vieta pragare." 

Senis padeda maišą ant nedidelio staliuko, pats sustoja šalia, mėgi- 
na atgauti kvapą. Po to kiša ranką į maišą ir ištraukia rudą kepurę. To- 
kias dėvi aktoriai filmuose. Tokie kaip Šonas Koneris. Monstras ištiesia 
Tajui kepurę: 

- Užsidėk. Ir nemėgink griebti man už rankos, gausi elektros sro- 
vės dozę. 

Berniukas ima kepurę. Jaučia, kad ji kieta, metalinė, maldaujamai 
žiūri į senį: 

- O būtinai reikia? 

Bernis kilsteli ginklą, šiaušiasi. 

Tajus užsideda kepurę. 

Galvoje pasigirsta gaudesys. Jis nebegali mąstyti... bet po akimirkos 
tai praeina, lieka tik silpnumas ir pulsuojantis skausmas smilkiniuose. 

- Ypatingiems berniukams reikalingi ypatingi žaislai, - sako Bernis. 
- Dabar galime eiti. 

"Su kepure ant galvos aš nepavojingas", - pagalvoja Tajus, bet tuo- 
jau pat atmeta šitą mintį. Jis mėgina prisiminti savo antrą vardą... ir ne- 
prisimena. Mėgina prisiminti, kaip pasivadino ta šlykšti varna... neprisi- 
mena. Ir suvokia, jog kepurė - tai trukdis, kliūtis. Jos paskirtis - neleisti 
Tajui padaryti tai, ką jis privalo. 

Per galeriją jie išeina į kiemą. Padvelkia medžių bei krūmų kvapu. 
Kvapai sunkūs, slogūs. Pilkas dangus taip žemai, regis, ranka pasiekia- 
mas. Sieros kvapas ir dar kažin ko kartaus... Mašinų gausmas dar la- 
biau girdisi. 

Ant plytų nuolaužų stovi golfo vežimėlis. Gamintojas "E-Z-GO". 

- Mano tėvas tokius pardavinėja, - sako Taileris. - Jis dirba "Golce". 

- O iš kur jis čia atsirado, trintuke? Kaip manai? Lipk. Prie vairo. 

Taileris išsprogina akis. Mėlynos akys pasruvo krauju, negali su- 
fokusuoti žvilgsnio. Gal tai kepurės kaltė? 

- Aš dar per mažas vairuoti. 

- Susidorosi. Ją ir kūdikis galėtų vairuoti. 

Tajus paklūsta. Jei atvirai, "Golco" aikštelėje jam jau teko vairuoti 
tokį golfo vežimėlį. Aišku, ant keleivio sėdynės sėdėjo tėvas. Dabar jo 
vietoje įsitaiso šlykštus senis - dejuodamas, susiėmęs ranka už pilvo. Bet 
kitoje rankoje ginklas. Ir jis atsuktas į Tajų. 

Raktas įkištas. Berniukas pasuka jį. Po raktu, ten, kur yra akumu- 
liatorius, kažkas spragteli. Ant prietaisų skydelio užsidega žalias stačia- 
kampis su užrašu: "CHARGE". Belieka spustelėti akceleratorių ir, žino- 
ma, vairuoti. 

- Kol kas viskas gerai. - Senis atitraukia ranką nuo pilvo ir kruvinu 
pirštu rodo į krūmais apaugusį takelį. - Važiuok tenai. Tik lėtai. 

Tajus spusteli pedalą. Golfo vežimėlis staigiai šokteli iš vietos. Senis 
susvirduliuoja, nusikeikia, mosuoja ginklu. | 

- Būtų lengviau, jei bent kepurę galėčiau nusiimti, - sako berniukas. 
- Prašau. Aš įsitikinęs, jog be kepurės... 

- Ne! Kepurė lieka! Judėk! Tajus jau kiek švelniau spusteli akcele- 
ratorių. Golfo vežimėlis rieda per kiemą, po padangomis trakši plytos. 
Kiemas baigiasi, ir jie važiuoja jau takeliu. Sunkios, drėgnos, šaltos me- 
džių šakos liečia berniuko rankas. Jis nevalingai trūkčioja. Vežimėlis pa- 
svyra į šoną. Senis įremia jam į šonkaulius ginklą: 

- Dar kartą taip padarysi, ir gausi visą dozę! Pažadu! 

Gyvatė raitosi jiems per kelią, Tajus išsigąsta, surinka. Jis negali 
pakęsti gyvačių, net ir mažų, o šita didžiulė tarsi pitonas, rubino akimis, 
iš nasrų kyšo nuodingi dantys. 

- Važiuok pirmyn! - senis kiša jam į panosę ginklą. Spengia ausyse. 
Už ausų... 

Keliukas suka į kairę. Virš jo - nusviręs medis. Vietoje šakų ant jo 
kabo čiuptuvai. Čiuptuvų galiukai kutena Tajui pečius, kaklą. 

"Mūsų... berniukas, mūsų..." 

Šitas garsas skamba galvoje, negelbsti net kepurė. Tolimas, silpnas, 
bet aiškiai girdisi. 

- Mūsų, mūsų berniukas. Taip... 

Bernis šypsosi: 

- Girdėjai? Tu jiems patikai. Man taip pat. Mes čia visi draugai, su- 
pranti? - Veidą iškreipia grimasa. Jis vėl griebiasi už pilvo. - Prakeiktas 
aklius! - iškvepia Bernis. 

Medžiai atsilieka. Vežimėlis išrieda į niūrų slėnį. Tajus mato pliką ak- 
menuotą žemę: žemos kalvos tolsta po grėsmingu pilku dangumi. Virš jų 
tingiai skraido keletas didžiulių paukščių. Kažkoks gauruotas žvėris pra- 
bėga tarp kalvų ir išnyksta iš akiračio. Tajus net nespėja suprasti, koks tai 
žvėris. Mašinų dundėjimas net drebina žemę. Berniukas jaučia, kaip vairas 
šokinėja jo rankose. Priekyje takelis įsiveržia į platesnę žemės juostą. Tur- 
būt tai kelias. Tolumoje matosi siena iš baltų apvalių akmenų. 

- Tu girdi: Raudonojo Karaliaus energijos stotis, - išdidžiai pareiškia 
Bernis, tačiau jo balse girdisi baimė. - Didžioji Kombinacija. Milijonas 
vaikų mirė jos konteineriuose, bet jų vietas vis užima kiti. Bet tu tenai 
nepateksi, Taileri. Galbūt tavęs laukia geresnė ateitis. Bet iš pradžių aš 
pasiimsiu, kas man priklauso. Taip, žinoma. 

Kruvina jo ranka paglosto berniuko sėdmenis. 

- Geras agentas turi teisę gauti dešimt procentų. Net toks senis, 
kaip aš, šitą Žino. 

Jo ranka pasitraukia nuo Tajaus sėdmenų. Ačiū Dievui! Berniukas 
vos nepradėjo šaukti, bet susitvardė, įsivaizdavęs, jog sėdi šalia Džordžo 
Retbano ir stebi beisbolo varžybas... 

Jis suvokia, kad gyvenime visko pasitaiko, kartais nutinka tai, ko 
mes negalime išvengti. Įvyksta, kas būtinai turi įvykti. 

Jam belieka tikėtis, jog šito senio užmačios nebus vienas iš tokių 
įvykių. > 

- Suk kairėn, - urzgia Bernis atsilošdamas. - Trys mylios ir šimtas 
jardų. 

Pasukęs berniukas supranta, jog virš žemės kyla visai ne rūkas - 
tai dūmai. 

- Šeolas, - aiškina Bernis, tarsi skaitydamas jo mintis. - Ir vienintelis 

kelias per jį - Kondžero plentas. Išsuksi iš jo - ir pateksi padarams, kurie 
sudraskys tave į skutelius jau vien dėl to, kad išgirstų tavo riksmą. Ma- 
no draugas pasakė, kur turiu tave nugabenti, bet numatytą planą teks 
kiek pakeisti. - Jo veidas iškreiptas skausmo, niūrus. - Jis taip pat man 
suteikė skausmo, vos neištraukė mano vidurių per žaizdą pilve. Nepa- 
sitikiu juo. - Ir tęsdamas priduria: - Karlas Birstounas nepasitiki miste- 
riu Manšanu. Daugiau nebepasitiki! 

Tajus tyli. Jis mėgina vairuoti viduriu Kondžero plento. Kartą suri- 
zikuoja atsisukti, bet nemato nei namo, nei vešlios augmenijos aplink jį. 
Viską užstoja erozijos suvarpyta kalva. 

- Jis gaus, kas jam priklauso, o aš pasiimsiu savo dalį. Ar tu girdi 
mane, berniuk? - Tajus tyli, todėl senis vėl pakelia "Tazerį". - Ar girdi 
mane, trintuke? 

- Taip, - atsiliepia Tajus. - Žinoma. 

"Ir kodėl tu niekaip negali padvėsti? Viešpatie, kodėl Tu neištiesi 
rankos ir neperduri šitos siaubingos širdies, kad ji pagaliau nustotų pla- 
kusi?" 

Kai Bernis vėl prabyla, jo balse girdisi šelmiškos gaidelės. 

- Ar atkreipei dėmesį į kitą sienos pusę? Manau, nelabai. Tau derėtų 
tai pamatyti. 

Senis kiek atsilošia, kad berniukui geriau matytųsi... Didžiuliai balti 
akmenys, įmūryti į sieną iš plento pusės, visai ne akmenys. Tai kaukolės. 

Kas čia per vieta? Viešpatie, kaip Tajui norisi dabar atsirasti šalia 
mamos! Kaip norisi sugrįžti namo! 

Su ašaromis akyse, sumišęs, nesugebantis galvoti, Tajus vairuoja 
golfo vežimėlį gilyn į degančias žemes. Į Šeolą. 

Gelbėtojai, jei tokių ir yra, niekada nesugebės čia patekti. 


27 skyrius 


Džekas su Deilu įžengia į vėsa dvelkiantį "Send" barą. Salė tuščia, 
čia tik trys vyriškiai. Uostytojas su Doku sėdi prie baro. Priešais juos. 
stovi po limonado stiklinę. "Pasaulio pabaiga, - pagalvoja Džekas. - Ne 
kitaip". Kiek tolėliau trinasi Dvokiantis Sūris. Baikerius gaubia bloga au- 
ra, todėl barmenas laikosi atokiau nuo jų. Pirma, jis niekada nėra matęs 
šių dviejų vyrų be Peliuko, Sonio ir Kaizerio. Antra... o Dieve, šitas Ka- 
lifornijos detektyvas ir Frenč Lendingo policijos viršininkas. 

„Muzikinis centras išjungtas, veikia tik televizorius, ir Džekas nenu- 
stemba pamatęs, jog programoje "Dienos kinas" rodomas filmas, kuria- 
me vaidina jo motina bei Vudis Stroudas. Jis mėgina prisiminti filmo 
pavadinimą ir galiausiai jam pavyksta. Tai "Teisingumo ekspresas". 

"Neverta tau veltis į šitą reikalą, Bea, - sako Vudis (šiame filme Lili 

vaidina turtingą Bostono paveldėtoją Beatrisę Lodž, kuri atvyksta į Va- 
karus ir susideda su gauja, norėdama įgelti savo pernelyg konservaty- 
viam dorovės klausimais tėvui). - Regis, tai bus paskutinis mūsų žygis". 

"Ir gerai" - atsako Lili (Beatrisė). Jos balsas ledinis, akys taip pat. 

Filmas, žinoma, šlamštas, bet Lili vaidina puikiai, ji natūrali. Džekas 
nusišypso. 

- Kas čia tau? - stebisi Deilas? - Visas pasaulis išsikraustė iš proto, 
o tu šypsaisi. 

Ekrane Vudis sako: "Ką reiškia gerai? Visas prakeiktas pasaulis iš- 
protėjo." 

Džekas Sojeris tyliai ištaria: "Mes pasistengsime pakloti, kiek suge- 
bėsime. Tegul žino, su kuo turi reikalą." 
1ms kristi galvos: geros, blogos, išsigimusios. 

Deilas nustebęs spokso į Sojerį. 

- Žinau mintinai beveik visus jos vaidmenis. Ji buvo mano motina, 
- sako Džekas tarsi atsiprašinėdamas. 

Džekas prisijungia prie baikerių. Pažvelgia į laikrodį, kabantį šalia te- 
levizoriaus: 11:40. Greit pusiaudienis. Pats tinkamiausias laikas pradėti 
tokį svarbų žygį. 

- Džekai, - Sent Pjeras linkteli Sojeriui. - Kaip laikaisi? 

- Laikausi. Ar jūs ginkluoti? 

Dokas kilsteli liemenę, parodo ginklo rankeną. "Koltas-9". 

- Tokį pat turi ir Uostytojas. Geri ginklai, užregistruoti. - Jis kreivai 
pažvelgia į Deilą. - Kiek suprantu, jūs ketinate vykti su mumis? 

- Tai mano miestas, - atsako Deilas. - Ir Žvejys ką tik nužudė mano 
dėdę. Nesuprantu daug ko, ką man pasakojo Sojeris, bet tikiu, kad yra 
galimybė išgelbėti Maršalų sūnų. Vadinasi, mes turime ta galimybe pa- 
sinaudoti. - Jis atsisuka į Džeką. - Paėmiau tau revolverį "Ruger". Jis 
mašinoje. 

Džekas linkteli. Vargu ar jiems prireiks šaunamojo ginklo. Kai tik jie 
peržengs šio pasaulio ribą, tas revolveris gali virsti kuo tik nori: kokia 
nors ietimi ar akmenų svaidykle. Jie ketina pasivažinėti "teisingumo eks- 
presu", tai gali būti paskutinis Sojerio gaujos žygis. Tuo ir baigiasi pa- 
našumas į septintojo dešimtmečio filmą. Ginklą jis, žinoma, paims. Jo 
gali prireikti dar šitame pasaulyje. Kas žino, ko tikėtis, artėjant prie Juo- 
dojo namo? | 

- Eime? - klausia Uostytojas. Jo akys įdubusios. Sojeris nujaučia, 
kad naktį jam nepavyko užmigti. Jis vėl žiūri į laikrodį, ir nusprendžia 
paklusti prietarams. Dar anksti. Jie išeis iš baro, kai laikrodis rodys ly- 
giai vidurdienį. Užburta Hario Kuperio valanda. 

- Tuojau, - sako jis. - Ar turi žemėlapį, Uostytojau? 

- Man regis, tau nelabai reikia žemėlapio? 

- Gal ir ne, - prisipažįsta Džekas, - bet reikia apsidrausti. 

Uostytojas linkteli: 

- Sutinku. Išsiunčiau saviškę pas motiną, į Aidahą. Po atsitikimo su 
Peliuku ilgai įkalbinėti nereikėjo. Niekada anksčiau nebuvau išsiuntęs, o 
dabar turiu blogą nuojautą. - Jis tyli, paskui tęsia: - Man atrodo, niekas 
iš mūsų neliks gyvas. 

Džekas uždeda ranką jam ant peties: 

- Dar ne vėlu pasitraukti. Tai nepakeis mano nuomonės apie tave. 

Uostytojas pagalvoja, purto galvą: 

- Mažoji Emė kartais ateina į mano sapnus. Mudu pasikalbame. 
Kaip galėsiu po to kalbėtis su dukra, jei atsisakysiu ieškoti jos žudiko? 
Ne, aš keliauju su jumis. 

Džekas pažvelgia į Doką. 

- Aš su Uostytoju, - atsako jis į nebylų klausimą. - Negalima slapsty- 
tis už kitų nugaros... Po to, kas atsitiko Peliukui... - Jis gūžteli pečiais. - 
Vienas Dievas žino, kuo mes galėjome nuo jo apsikrėsti. Arba nuo to bai- 
saus namo... Bet kuriuo atveju ilgas gyvenimas mums negresia. 

- Kas buvo, man išėjus? - teiraujasi Džekas. 

Dokas susijuokia. 

- Taip, kaip ir sakė Peliukas. Trečią valandą nakties mes tik nuplo- 
vėme iš jo likusias putas. - Jis susiraukia, baigia gerti limonadą. 

- Jei norime kažką padaryti, - sako Deilas. - Mums jau metas. 

Džekas vėl žiūri į laikrodį. 11:50. 

- Dar anksti. 

- Mirti nebijau, - kalba Sent Pjeras. - Net to pragaro šuns nebijau. Jį 
galima sulaikyti, gerai suvarpius kulkomis. Bet tas prakeiktas namas 
man kelia baimę. Oras aplik jį kažkoks tirštas. Galvą skauda, kūnas da- 
rosi sunkus. Jautiesi kaip pagiringas. 

- O man dar ir vidurius suka, - priduria Dokas. - Ir... - Jis nutyla. 
Nenori prisiminti Deizės Temperli, moters, kuriai išrašė netinkamą vais- 
tų dozę, bet mato ją priešais save taip aiškiai kaip kaubojus televizoriaus 
ekrane. Šviesūs plaukai, rudos akys... 

- Aš dėl Peliuko einu, - tęsia Dokas. - Privalau. Bet tai pražūtinga 
vieta. Jūs to negalite Žinoti. Turbūt manote žinantys, kur einate, bet taip 
nėra. 

- Aš suprantu daugiau, negu tu gali įsivaizduoti, - sako Sojeris. Da- 
bar jo eilė sustoti, apsižvalgyti. Ar prisimena vaikinai tą žodį, kurį mir- 
damas ištarė Peliukas? Ar prisimena užkeikimą? Juk buvo tenai, matė, 
kaip krito nuo lentynos knygos... Bet Džekas kažkodėl įsitikinęs, jog pa- 
klausti dabar jie tik nustebtų. Todėl, kad tą žodį sunku įsiminti. Ir dar 

todėl, kad žodis buvo skirtas tik jam, Džekui Sojeriui, Lili bei Filo sūnui. 
Jis - Sojerio gaujos vadas, nes jis kitoks. Keliaujantis Džekas... 

Ką jam derėtų papasakoti apie keliones? Turbūt nieko. Bet šitie 
žmonės turi juo pasitikėti, todėl Džekas privalo pasinaudoti Peliuko žo- 
džiu. Tik labai atsargiai... Jei jie nepatikės Džeku, bandymas išgelbėti 
Tajų baigsis tuo, kad jie klūpos priešais Juodąjį namą su kruvinomis 
nosimis, raudonomis akimis, išmuštais dantimis, spjaudydami krauju į 
užnuodytą tirštą orą. 

Iki pusiaudienio dar septynios minutės. 

- Lesteri, - pašaukia jis. 

Barmenas stovėjo nuošaliau, nenorėdamas atkreipti jų dėmesio. 

- Ar jūs turite medaus? - klausia Džekas. 

- Medaus? 

- Na taip, bičių medaus. Apsukruoliai daro pinigus, o bitės... medų. 

Iš Lesterio akių aiškėja, jog jis suvokia reikalo esmę. 

- Taip, žinoma. Mes jį vartojame kokteiliams gaminti, o taip pat... 

- Padėk ant baro staliuko, - prašo Džekas. 

Deilas mindžikuoja, nekantrauja: 

- Juk tu sakei, Džekai, kad laiko turime nedaug... 

- Tai svarbu. - Sojeris stebi, kaip barmenas padeda nedidelį plasti- 
kinį medaus indelį. Medų reikia spausti iš smailios indelio nosytės. Jis 
pagalvoja apie Henrį. Štai kam būtų pravertęs stebuklas, kuriam dabar 
ruošiasi Džekas. 

- Aš netrukus atnešiu, - drąsiai sako barmenas. - Aš nebijau. 

- Palik tenai, kur stovi, - sako Džekas. - Nebūtina perduoti man į 
rankas. 

Lesteris paklūsta. Plastikinį meškiuko formos buteliuką apšviečia 
saulės spinduliai. Laikrodis rodo 11:54. Ekrane šaudo. Džekas atsiriboja 
nuo aplinkos, susikaupia, sufokusuoja mintis į vienintelį saulės spindulį, 
po to sviedžia į jį vieną Žodį: 

"DAMBA." 

Ir čia pat išgirsta ūžimą. Jis stiprėja, virsta dūzgimu. Vyrai susi- 
žvalgo. Saulės nutvieksta durų anga tamsėja. Į "Send" barą įplaukia ne- 
didelis lietaus debesėlis. Barmenas rikteli ir atatupstas traukiasi link vir- 
tuvės durų. 

- Vapsvos! - šaukia jis. - Gelbėkitės, tai vapsvos! 

Bet tai - ne vapsvos. Gal kas ir gali apsirikti, o Deilas su Uostytoju 
tikrai ne. Jie užaugo kaime, todėl skiria vapsvą nuo bitės. Džekas neatit- 
raukdamas akių žiūri į spiečių. Jo kakta išrasojo. Mintimis jis stengiasi 
įteigti bitėms, ką jos turi daryti. 

Bitės tankiai nusėda medaus indelį, jo beveik nesimato. Dūzgimas 

dar sustiprėja, indelis pakyla nuo baro staliuko ir lėtai plaukia prie vyrų. 
Jis laikosi ant gyvų bičių pagalvės. 

Džekas ištiesia ranką delnu į viršų. Sugniaužia kumštį... Operacija 
baigta. 

Bitės pakyla jam virš galvos. Jų dūzgimas rungiasi su Lili šūkavimu 
iš ekrano: "Šitą aukštaūgį niekšą palik man! Tai jis išprievartavo Stelą!" 

Po to bitės skrenda prie durų ir dingsta. 

Iki vidurdienio lygiai trys minutės. 

- Šventa Marija, Dievo Motina, - šnabžda Uostytojas. Jo akys it 
kulkos... visai iššokusios iš orbitų. 

- Tu giliai slėpei savo talentus, - pastebi Deilas. 

Prie baro kažkas triukšmingai nukrenta ant grindų: Dvokiantis Sūris 
pirmą kartą gyvenime prarado sąmonę. 

- Dabar jau mums metas, - sako Džekas. - Uostytojau, judu su Do- 
ku važiuosite pirmi. Mes Deilo mašina - jums iš paskos. Kai pamatysite 
keliuką ir užrašą "PAŠALINIAMS ĮEITI DRAUDŽIAMA", nesukite iš 
plento, o tik pastatykite motociklus kelkraštyje. Toliau važiuosime visi 
kartu Deilo mašina. Bet iš pradžių pasitepsime štai šituo panoses. - So- 
jeris pakelia ranką, kurioje plastikinis buteliukas. Meškiuko šonai kiek 
įdubę, nes barmenas jau keletą lašų medaus išspaudė į kokteilį. - Galima 
truputį ir į šnerves įlašinti. 

Deilo akyse pritarimas bei supratimas: 

- Tai tas pats, kas patepti panosę "Viks" tepalu, einant į nusikaltimo 
vietą. 

Džekas linkteli. Nes juk svarbiausia - tikėjimas. 

- O padės? - Doko balse abejonė. 

- Taip, - patvirtina Sojeris. - Pajusite nedidelį diskomfortą. O po to 
mums teks pereiti ribą... na, patekti ten, kur aš niekada nebuvau i 1r ne- 
numanau, kas mūsų tenai laukia. 

- Maniau, berniukas tame name, - sako Uostytojas. 

- Atrodo, jį išgabeno iš ten. O tas namas... jis nepaprastas, ne šiaip 
sau namas. Tai durys į kitą pasaulį... na, galbūt į į kitą vietą. 

Televizoriaus ekrane į Lili pataikė pirmoji iš šešių paleistų kuklų. Ši- 
tame filme ji miršta. Vaikystėje Džekas negalėjo pakęsti šito filmo. Bet 
moteris ne veltui atidavė savo gyvybę - ji nužudė keletą niekšų, tarp jų 
ir tą, kuris išprievartavo jos draugę. Tai jau gerai. Džekas tikisi, kad ga- 
lės padaryti tą patį. Bet pati didžiausia jo svajonė - sugrąžinti Tailerį jo 
tėvams. 

Laikrodis šalia televizoriaus rodo 12:00. 


Uostytojas ir Dokas apžergia savo "geležinius žirgus". Džekas su 
Deilu eina prie policijos automobilio. Tuo momentu į aikštelę įsuka 

"Fordas". Iš po ratų lekia žvyras, mašina rieda prie jų, palikdama dulkių 
šleifą. 

- Viešpatie, - išlemena Deilas. 

Iš ant viršugalvio patupdytos beisbolo kepuraitės Džekas atpažįsta 
Fredą. Bet Tajaus tėvas be reikalo viliasi galėsiąs dalyvauti gelbėjimo 
operacijoje. 

- Ačiū Dievui, kad jūs dar neišvykote! - šaukia Fredas, iššokdamas 
iš automobilio. 

- Ko dar laukti? - šnypščia Deilas. - Vendelo Grino? Tomo Kruzo? 
Džordžo Bušo? 

Džekas beveik jo nesiklauso. Iš bagažinės Fredas ištraukia kažkokį 
ilgą daiktą. Turbūt įvyniotas šautuvas? Džekui įdomu ir jis pasuka link 
"Fordo". 

- Ei, važiuojam, drauguži! - šaukia Uostytojas. Jo motociklas atgy- 
ja. - Mums... 

Uostytojas surinka. Dokas taip pat. Kažkokia jėga jį nubloškia į šalį, 
ir vyriškis vos neatsiduria ant žvyro drauge su motociklu. Džekas jau- 
čiasi taip, tarsi jo galvą būtų pervėręs žaibas. Jis bėgte pasileidžia prie 
Fredo, kuris kažką nerišliai veblena. Akimirką negalima suprasti, ar jiedu 
šoka, laikydami tą suvyniotą daiktą, ar mėgina ištraukti jį vienas kitam iš 
rankų. 

Tiktai Deilas Hilbertsonas, kuris nebuvo Teritorijose, nematė Juo- 
dojo namo ir nėra berniuko Tajaus tėvas, nieko nejaučia. Bet net ir jo 
galvoje tarsi pasigirsta kažkoks garsas. Žemė susiūbuoja po kojomis. 
Spalvos darosi ryškesnės. 

- Kas čia buvo? - klausia jis. - Kažkas gero ar blogo? Velniai rautų, 
kas vyksta? 

Niekas negali nieko atsakyti. Visi apstulbę. 


Tuo metu, kai bičių spiečius pakelia nuo staliuko medaus indelį ir 
neša baikeriams, monstras Bernis įsako Taileriui nusisukti veidu į sieną. 

Jie nešvarioje mažoje lūšnelėje. Mašinų gaudesys visai čia pat. Ber- 
niukas girdi riksmus, aimanas, raudą. Švilpia rimbai. Jie visai arti Di- 
džiosios Kombinacijos. Tajus ją matė. Metalinis statinys už pusės my- 
lios į rytus, iš dūminančios duobės kylantis į debesis. Jį priverčia judėti 
vaikai, kurie suka transporterius ir traukia už svertų. Pats statinys skęs- 
ta raudonuose dūmuose, kylančiuose į dangų. | 

Kol Tajaus vairuojamas golfo vežimėlis riedėjo taku, jis du kartus 
matė būrelius keistų žalių žmonių. Jų veidai nelabai priminė žmonių vei- 
dus, oda padengta žvynais kaip roplių kūnai. Kai kurie nešėsi ietis, kiti 
- rimbus. 


(VP 


"Prižiūrėtojai, - paaiškino Bernis. - Rūpinasi, kad progreso ratai 

suktųsi." Po to pradėjo kvatoti, bet greitai nutilo, susirietė iš skausmo, 
sudejavo. 

"Ir gerai, - šaltakraujiškai pagalvojo berniukas. - Greičiau jau nusi- 
baigtų tas senis." 

Pravažiavę maždaug dvi mylias, jie atsirado prie milžiniškos medi- 
nės platformos. Virš jos kyla kažkas panašaus į keltuvą. Jo "strėlė" 1š- 
tiesta iki pat kelio. Nuo jo nukarusios virvės siūbuoja vėjyje. Po platfor- 
ma, ant žemės, kuri niekada nematė saulės, išmėtyti balti kaulai ir supil- 
ti kalnai dulkių. Kitoje pusėje - krūvos avalynės. Kodėl jie palieka 
drabužius, bet nuima avalynę, Tajus niekaip negali suprasti, tik iš pasą- 
monės staiga išnyra frazė: vietiniai papročiai. Regis, tėvas kadaise kažką 
panašaus kalbėjo, nors berniukas gerai neprisimena. Jis net tėvo veido 
aiškiai negali įsivaizduoti... 

Kartuvės - mėgstama varnų vieta. Jos juda, stumdosi, sukioja gal- 
vas, stebi riedantį golfo vežimėlį. Ypatingos varnos čia nėra. Tos, ku- 
rios vardo Tajus negali prisiminti. Bet jis žino, kodėl varnos čia. Jos no- 
ri pasimėgauti šviežia mėsyte. Ir išlesti akis naujam negyvėliui. Ką jau 
kalbėti apie basas kojas... 

Už numestos avalynės kalno takelis suka į šiaurę, link kalvos, iš ku- 
rios rūksta dūmai. 

- Steišno kelias, - pasakė Bernis tarsi ne Tajui, o pats sau. Šiuo ke- 
liu aš turiu vežti ypatingą berniuką. Misteris Manšanas nuvažiavo viena- 
bėgio traukinio... Galutinio pasaulio traukinio. Kadaise jų buvo du. Pa- 
tricija ir Bleinas... Bet jų nebėra. Turbūt išprotėjo. Ir nusižudė. 

Tajus vairuodamas tylomis galvojo, jog išprotėjo turbūt senis Ber- 
nis. Berniukas Žino apie vienabėgius traukinius, netgi važinėjosi vienu 
Volto Disnėjaus parke, Floridos valstijoje. Bet kad traukiniai turėtų to- 
kius vardus? Nesąmonės kažkokios. 

O raudonai žaliai pilka Didžioji Kombinacija artėjo. Tajus jau galėjo 
išskirti ant konvejerių judančias figūras. Tai vaikai. Kai kurie iš kitų, ma- 
tyt, greta esančių pasaulių, bet dauguma vaikų iš Tajaus pasaulio. Tai 
vaikai, kurių nuotraukos trumpam pasirodydavo laikraščių puslapiuose, 
o po to visam laikui išnykdavo. Suprantama, jie kuriam laikui išlikdavo 
tėvų širdyse, bet laikui bėgant... likdavo tik fotografijos. Vaikai, kurie 
pripažinti mirusiais, palaidoti bevardžiuose kapuose tų pačių iškrypėlių, 
pasinaudojusių jais, o po to atsikračiusių. Tačiau jie ne kapuose, jie pa- 
teko čia. Bent jau kai kurie iš jų. Ir dabar suko ratus, traukė svirtis, pri- 
versdami suktis galingus transporterius, o geltonakiai žaliaodžiai prižiū- 
rėtojai pliekė juos rimbais. 

Tajaus akyse vienas tokių darbštuolių skruzdėliukų nusirito žemyn 
nuo aukšto statinio. Berniukui pasirodė, kad jis išgirdo trumpą siaubo 
šūksnį... O gal palengvėjimo, išsilaisvinimo? 

- Puiki diena, - sumurmėjo Bernis. - Ir bus dar puikesnė, kai gau- 
siu pavalgyti. Valgis visada man pakelia nuotaiką. - Jo senos akys tyri- 
nėja Tajų, lūpos šiepiasi. - Geriausias maistas - tai kūdikio sėdmenys, 
bet neblogos ir tavo. Tiks. Jis liepė nuvežti tave į pačią stotį, bet tuo- 
met kažin ar aš gausiu savo dalį. Savo... komisinius. Gal jis ir sąžinin- 
gas... gal iki šiolei tebėra mano draugas, tačiau verčiau jau iš pradžių 
pasiimsiu, kas man priklauso, kad paskui nekiltų nereikalingų klausimų. 
- Jis ištiesia ranką, liečia berniuko sėdmenis. Net per džinsus Tajus jau- 
čia, kokie kieti senio nagai. Berniui nutįsta seilės. Senis nusijuokia, ir 
berniukas apsidžiaugia pamatęs seilėse kraują. - Aš iš apačios atsipjau- 
siu, supratai? - Pirštas vėl sminga į sėdmenis. 

- Supratau, - atsako Tajus. 

- Tu vis tiek galėsi būti Griovėju, - toliau postringauja senis. - Pa- 
manykite, nėra dalies sėdmenų. Kam tai rūpi? - Vėl juokiasi. Tarsi užsi- 
miršo, bet ginklą tebelaiko tvirtai. - Važiuojam toliau, vaikine. Dar pusė 
mylios. Pamatysi lūšnelę skardiniu stogu. Dešinėje pusėje. Tai ypatinga 
vieta. Ypač man. Pasuksi tenai. 

Tajui beliko paklusti. Ir štai dabar... 


- Daryk kas tau pasakyta! Stok veidu į sumautą sieną! Pakelk ran- 
kas ir įkišk į šitas kilpas. 

Tajus žino, jog šitie metaliniai žiedai - visai ne kilpos. Tai geležiniai 
pančiai. Panika užlieja protą, kėsinasi paralyžiuoti mintis. Tajus mėgina 
su ja kovoti... priešinasi, sukandęs dantis. Jei pasiduos panikai, pradės 
verkti, dejuoti, rėkti, jam viskas bus baigta. Arba senis jį pribaigs ir iš- 
pjaus iš sėdmenų mėsos gabalą, arba jo valdovas nuveš į kažkokią baisią 
vietą, vadinamą didžiąja ugnimi. Bet kuriuo atveju jis daugiau nebepa- 
matys nei mamos, nei tėvo... Ir Frenč Lendingo taip pat. Bet jeigu išliks 
šaltakraujiškas... lauks savo šanso... 

Žinoma. Bet kaip sunku. Kepurė, kuri ant jo galvos, gal kiek jam 
naudinga: jos slopinantis efektas padeda pažaboti paniką. Bet vis tiek tai 
labai sunku. Todėl, kad jis ne pirmas vaikas, kurį čia atsiveda Bernis, 
kaip nebuvo vienintelis, sėdėjęs senio namuose kameroje. Kairiajame 
lūšnelės kampe aprūkęs, riebaluotas grilis. Prie jo prijungti du dujų ba- 
lionai. Ant kiekvieno jų šono užrašyta "PROPANAS". Ant sienos kabo 
pirštinės, mentės, žnyplės, didžiulės šakutės. Čia pat žirklės ir keturi 
gerai išaštrinti mėsininko peiliai. Vienas peilis ilgas kaip kardas. 

Šalia kabo nešvari prijuostė su užrašu: "VIRĖJĄ GALIMA PABU- 
ČIUOTT". 

Kvapas primena Tajui "Karo veteranų namų" surengtą iškylą, į kurią 
jis buvo nuvažiavęs su tėvais. Šventė vyko ant upės kranto La Foleto 
parke... Gilioje duobėje buvo sukurtas didžiulis laužas, ant jo kepami 

paršiukai. Vadovavo viskam moterys, vilkinčios sijonais iš žolių ir vyrai 
su ryškiais marškiniais, ant kurių nupiešti paukščiai bei augalai. Iš tos 
duobės sklido toks pat kvapas. Tik lūšnelėje jis labiau pridvisęs... ir kepė 
čia ne... 

"Žinoma, čia kepė ne kiaulieną, - pagalvoja Tajus, - o..." 

- Aš ką, visą dieną čia turėsiu stovėti ir žiūrėti į tave? 

"Tazeris" vėl atgyja. Dozuota injekcija skausmingai perveria berniu- 
ko kaklą. Šlapimo pūslė neišlaiko, ir Tajus apsišlapina. Nevalingai. Iš 
kažkur atsiradusi ranka (galbūt iš kitos galaktikos) stumia jį prie sienos, 
link grandinių, pritvirtintų prie plieninių plokščių maždaug penkių su pu- 
se pėdų aukštyje nuo žemės. 

- Čia! - šaukia Bernis ir isteriškai juokiasi. - Žinojau, kad prisiprašy- 
si dar vienos dozės. Vadinasi, protingas berniukas? Vunderkindas! O 
dabar kišk rankas į kilpas ir jokių kvailysčių! 

Tajus pakelia rankas, kad veidu neatsitrenktų į sieną. Jo akys netoli 
medinės sienos, jis puikiai mato sukepusio kraujo dėmes. Jos įsisenėju- 
sios, jų čia daug. Kraujo kvapas sumišęs su metalo. Po jo kojomis žemė 
spyruokliuoja. Tarsi guminė, tarsi būtų drebučiai. Šlykštu. Turbūt tai 
iliuzija, bet berniukas supranta, jog tai bausmės vieta. Galbūt senis ne 
kiekvieną kartą čia puotaudavo, bet tikrai mėgdavo čia ateiti. Juk ir pats 
ką tik sakė, kad ši vieta jam ypatinga. 

"Jei leisiu, jog jis sukaustytų grandinėmis abidvi mano rankas, - gal- 
voja Tajus, - man galas. Jis supjaustys mane į gabalus. Pradėjęs pjaus- 
tyti, jau nesugebės sustoti, pamirš viską, net misterį Manšaną. Todėl rei- 
kia ruoštis." 

Šita mintis priklauso visai ne jam. Tai tarsi motinos balsas. Ar ki- 
tos, į ją panašios moters. Panika išnyksta, galva šviesėja, žinoma, kiek 
leidžia kepurė. Jis žino, ką turi padaryti. Bent jau pamėginti. 

Tajus jaučia, kaip "Tazerio" vamzdis slysta jo tarpkoju ir prisimena 
gyvatę, peršliaužusią jiems per kelią bei jos grėsmingus, nuodus spjau- 
dančius nasrus. 

- Tuojau pat kišk rankas į kilpas, antraip iškepsiu tavo kiaušus kaip 
austrės. 

- Gerai, - atsako berniukas cypiančiu balsu. Jis nori, kad atrodytų, 
jog balsas išsigandęs. Ne taip ir sunku imituoti tokį balsą. - Gerai jau, tik 
nesukelkite man skausmo, matote, viską darau kaip liepiamas. 

Jis įkiša rankas. Žiedai platūs, rankos laisvai kabaruoja juose. Vadi- 
nasi, laisvai gali ir išsmukti. 

- Kišk giliau! - balsas švokščia prie pat ausies, tačiau ginklo tarpko- 
jyje jau nebėra. - Įkišk rankas kiek galima giliau! 

Tajus paklūsta. Žiedai nuslysta žemiau riešų. Už nugaros kažkas 
barška. Bernis rausiasi savo maiše. Tajus suvokia, jog ten turbūt antran- 

kiai. Žinoma, jie buvo naudojami ne vieną kartą. Jis uždės dar ir juos, 
suspaus Tajaus rankas virš žiedų. Ir jis stovės, o gal kabos (jei neteks 
sąmonės), kol senis jį mėsinės. 

- O dabar klausyk, - senio kvėpavimas silpsta, bet iš balso jaučiasi, 
jog monstras pagyvėjo. Pasimėgavimo perspektyva suteikė jam jėgų. - 
Viena ranka dėsiu tau antrankius, o kita prisitaikęs laikysiu ginklą. Jei 
tik sujudėsi, berniuk... gausi visą dozę. Supratai? 

Tajus linkteli krauju užlietai sienai. 

- Nejudėsiu, - cypauja jis. - Garbės žodis, nejudėsiu. 

- Iš pradžių vieną ranką, po to kitą. Visada taip darau. - Balsas pa- 
sitikintis, patenkintas. "Tazerio" vamzdis įremtas į Tajaus šonkaulius. 
Sunkiai kvėpuodamas, senis pasilenkia per kairį berniuko petį. Tajaus 
nosis užuodžia kraujo bei senatvės kvapus. 

Antrankis apkabina kairįjį riešą. Bernis garsiai kvėpuoja berniukui į 
ausį. Jis siekia antrankio, ginklas pasislenka į šalį. Monstras užsega ant- 
rankį. Dabar kairiosios rankos jau neištrauksi iš geležinio žiedo. Kitas 
antrankis laisvai kabaluoja ant metalinės grandinėlės, jungiančios abu 
antrankius. 

Sunkiai kvėpuodamas, senis pasitraukia dešinėn. Tiesia ranką, no- 
rėdamas sugriebti kitą antrankį. Ginklas vėl tvirtai įsiremia į berniuko 
nugarą. Tajus supranta, kad jeigu senis pasieks antrankį, jo dainelė su- 
dainuota. Ir jis pasiekia... tik paskutinę akimirką antrankis išslysta iš 
drebančių pirštų. Bernis dar labiau palinksta į priekį. Kaulėtas veidas re- 
miasi į berniuko petį. 

Tajus pajunta, jog vamzdis jau ne taip stipriai įremtas į nugarą, 0 po 
to ir visai jo nejaučia. 

"Nagi! - šaukia jo galvoje Džudės balsas. O galbūt Sofi? O gal šau- 
kia jos abi. - Greičiau, Tajau! Tai tavo šansas, kito nebus!" 

Berniukas lengvai ištraukia dešinę ranką iš metalinio žiedo. Nuleidžia 
žemyn. Stumti Bernį nėra prasmės, senis sunkesnis už Tajų šešiasde- 
šimčia svarų, todėl šis nė nemėgina. Jis tik visu kūnu pasvyra kairėn, 
perkeldamas svorį į kairį petį bei ranką, užspaustą geležiniu antrankiu. 

- Ką... - prasižioja monstras, bet dešinė berniuko ranka jau pasiekia 
tikslą. Ji sugriebia senį už kiaušų. Tajus jaučia, kaip jie suspausti. Jis 
pradeda garsiai šaukti, rėkti ir tame riksme susilieja pasibjaurėjimas, 
siaubas bei triumfas. 

Netikėtai užkluptas Bernis irgi klykia, mėgina išsilaisvinti, bet Tajus 
laikosi įsikibęs į jo kiaušus. Jo nedidelė, atrodytų silpna ranka staiga tapo 
mirtinų ginklų. Bernio pirštai atsigniaužia, "Tazeris" iškrenta ant grindų. 

- Paleisk! Man SKAUDAI! SK... 

Bet nespėjus jam baigti, Tajus iš visų jėgų trukteli į save minkštą 
kapšiuką senose kelnėse. Trukteli įnirtingai ir jaučia, kaip jo pirštuose 

kažkas sprogsta. Bernis staugia, kaukia. Jis net negalėjo įsivaizduoti, 
kad gali būti šitoks skausmas... kad jam teks tokį skausmą kęsti. 

Bet tai dar ne viskas. Džudės balsas sako, jog to nepakanka. O gal 
Tajus ir pats tą žino. Jis senį sužeidė, tačiau tai dar ne viskas. Paleidžia 
Bernį ir pasisuka kairėn, panaudodamas kairę ranką tarsi ašį. Mato sver- 
dėjantį senį, o už jo nugaros - golfo vežimėlis. Stovi tarpduryje. Dangų 
dengia pilki debesys bei dūmai. Monstro akys didžiulės, išsprogusios, 
skruostais ritasi ašaros. Jis dar neatsigavo nuo šoko ir tik kvailai spokso 
į berniuką, sukėlusį jam neapsakomą skausmą. 

Bet netrukus žudikas atsikvošės. Ir tada pagriebs nuo sienos vieną 
iš peilių ar kokį kitą įrankį ir nusmeigs savo belaisvį, keikdamas jį, va- 
dindamas trintuku, beždžione ir dar visaip. Atsipeikėjęs jis pavirs baisiu 
žvėrimi, visai nepanašiu į žmogų. Ir suplėšys bejėgį vaiką į skutelius. 

Taileris, Džudės bei Fredo Maršalų sūnus, nesuteikia žudikui tokio 
šanso. Jis prisimena senio žodžius apie Manšaną: "Jis sukėlė man skaus- 
mą, vos neištraukė mano vidurių". Ir berniukas pagalvoja apie tokią ga- 
limybę. Pakibęs ant surakintos rankos, jis įkiša dešinę ranką po senio 
marškiniais. Pirštai sučiuopia kažką slidaus, drėgno. Suima ir traukia. Iš 
žaizdos pasirodo Čarlzo Bernsaido žarnos. 

Bernis pakelia veidą į lūšnelės lubas. Žandikaulis atvimpa, raukšlėto 
kaklo sausgyslės įsitempia, jis svaido prakeiksmus. Mėgina išsprukti, 
pasvyra atgal, bet tai turbūt buvo blogiausias sprendimas, nes žarnos 
dar labiau lenda iš žaizdos. Storos kaip dešrelės... matyt, dar nesuvirš- 
kintas maistas, ne taip seniai pietavo "Makstono" valgykloje. 

Iš burnos išsiveržia paskutiniai Čarlzo Bernsaido žodžiai: "PALEISK 
MANE, MAŽAS TRIN-TU-KE." 

Taileris nepaleidžia. Jis vis traukia į save žarnas, dar patampyda- 
mas jas, kaip katinas tampo pelę. 

- Dvėsk! - girdi berniukas įsiutusį savo paties balsą. - Dvėsk, senas 
ožy, DVĖSK! 

Bernis dar pasitraukia atgal. Išsižioja. Viršutinis dirbtinis žandikaulis 
iškrenta ant žemės. Žudikas žiūri į savo paties žarnas, kurias traukia 
šlykštaus vaikėzo dešinė ranka, ir mato kažką dar baisesnio: Tailerį gau- 
biančią baltą šviesą. Tai ji suteikia berniukui tokią neregėtą jėgą, kad jis 
gali ištraukti Bernio žarnas. O, kaip skauda-a-a... 

- Dvėsk! - spiegia Tajus. - KADA GI TU PAGALIAU PADVĖSI? 

Ir štai ji, ilgai laukta akimirka - Bernis suklumpa. Jo apsiblausęs 
žvilgsnis susifokusuoja į "Tazerį", jis ištiesia drebančią ranką į ginklą. Bet 
čia sąmonė palieka Bernį. Žinoma, jis nepatyrė nė šimtosioš dalies to 
skausmo bei kančių, kurioms pasmerkdavo savo aukas. Tačiau senas jo 
kūnas daugiau nebegali ištverti. Žudikas gargaliuoja, griūva ant nugaros. 
Žarnos vis dar lenda, bet šito Bernis nebejaučia. Jis jau nieko nejaučia. 

Karlas Birstounas, jis ir Čarlzas Bernsaidas, miršta. 

Trisdešimčiai sekundžių įsiviešpatauja tyla. Taileris gyvas, bet jis 
kaip maišas pakibęs ant kairės rankos, kuri įsprausta į kilpą ir surakinta 
antrankių. Kita jo ranka spaudžia Bernio žarnas. Galiausiai į jo veidą su- 
grįžta sąmoninga išraiška. Jis paleidžia žarnas, mėgina pasistumti į duris, 
bet, pajutęs aštrų skausmą, suvokia, jog yra prirakintas prie sienos. 

"Kol kas viskas gerai, - šnabžda jam į ausį Džudė-Sofi. - Bet priva- 
lai kuo greičiau iš čia ištrūkti." 

Tajaus veidu ritasi ašaros. Veidas purvinas, baltas kaip drobė. Jis 
išsižioja ir šaukia visa gerkle: "Padėkite man! Padėkite kas nors! Aš lūš- 
nelėje. LŪŠNELĖJE!" 


Stovėjimo aikštelėje prie "Send" baro Uostytojas nulipa nuo moto- 
ciklo ir eina prie Džeko, Deilo ir Fredo. Tą ilgą daiktą, kurį atsivežė Fre- 
das, jau laiko rankose Džekas. Fredas kimba jam į atlapus. Deilas mė- 
gina jį sustabdyti, bet Fredui Maršalui visame pasaulyje beliko du žmo- 
nės: jis ir Džekas Sojeris. 

- Tai buvo jis, ar ne taip? Tai Tajus, mano berniukas? Aš jį girdėjau! 

- Taip, - atsako Džekas. - Tai tikrai jis, ir jūs tikrai jį girdėjote. - 
Jis išbalęs. Uostytojas tą mato, bet yra ramus. Ir Džeko visai nejaudina, 
kad Tajaus tėvas traukia jį už marškinių, visas jo dėmesys sutelktas į 
siuntinį. 

- Jas čia vyksta? - klausia Deilas. Jis žiūri į Uostytoją: - Jūs ką 
nors suprantate"? 

- Berniukas kažkokioje lūšnelėje, - atsako Sent Pjeras. - Ar aš teisus? 

- Taip, - patvirtina Džekas. 

Fredas paleidžia jį, pasitraukia atgal. Jis rauda. Džekas nekreipia į 
Maršalą dėmesio, nemėgina susitvarkyti marškinių. Jis žiūri į siuntinį, ti- 
kėdamasis pamatyti dirbtinius pašto ženklus su paukščiukais, iškirptus 
iš cukraus paketų. Bet ne. Čia įprastinis pašto siuntinys. Nurodytas tiks- 
lus Fredo Maršalo namų adresas. Taip pat ir adresato: Misteris Džor- 
džas Retbanas, KDSU, Peninsulo gatvė 4, Frenč Lendingas. Kiek že- 
miau didžiulėmis juodomis raidėmis: 


NET IR AKLAS MATO, JOG KAULIO APSKRITIS 
MEGSTA ALAUS KONKURSUS! 


- Henri, tavęs niekas nesulaikys, ar ne taip? - murma Džekas. Aša- 
ros graužia akis. Nuo minties, kaip jam dabar reikės gyventi be Henrio, 
sugelia širdį. 

- Kuo čia dėtas dėdė Henris? - nesupranta Deilas. - Džekai, bet juk 
jis mirė. 2 

Džekas jau ne visai tuo įsitikinęs. 

- Važiuojam, - nekantrauja Uostytojas. - Reikia skubėti į pagalbą 
berniukui. Jis gyvas, bet jam gresia pavojus. Važiuojam. Kitas proble- 
mas vėliau išsiaiškinsime. 

Bet Džekui, kuris girdėjo Tajaus riksmą ir akimirką viską pamatė 
berniuko akimis, dabar prieš akis tik vienas rūpestis. Jis prieina prie rau- 
dančio Fredo. 

- Fredai. 

Tas nesiliauja raudojęs. 

- Fredai, jeigu norite pamatyti savo sūnų, susitvardykite ir paklau- 
sykite manęs. 

Maršalas pakelia galvą, jo skruostais rieda ašaros. Ant viršugalvio 
vis dar tupi kvailai atrodanti sūnaus beisbolo kepurė. 

- Kas čia? 

- Turbūt konkurso, kurį kiekvieną vasarą veda Džordžas Retbanas, 
prizas... "Alaus konkurso". Bet nesuprantu, kaip mano sūnus galėjo tą 
konkursą laimėti. Prieš porą savaičių jis krimtosi pamiršęs išsiųsti daly- 
vio paraišką. Paklausė, gal aš išsiunčiau, o aš... na, nuvijau jį šalin. - 
Nuo tų prisiminimų jis dar labiau susijaudina. - Tai atsitiko, kai Džudė 
pradėjo keistai elgtis... jaudinausi dėl jos ir nesirūpinau Tajumi. Supran- 
tate? - Jis sunkiai kvėpuoja, gerklėje kažkas gargaliuoja, Adomo obuolys 
juda. - O Tajus tepasakė: "Viskas gerai, tėti". Nesupyko. Jis toks. 

- Kodėl nusprendėte atvežti man beisbolo lazdą? 

- Paskambino jūsų draugas ir pasakė, kad, kol jūs neišvykote, turiu 
jums perduoti šitą siuntinį. Jis pavadino jus... 

- Jis mane pavadino Keliaujančiu Džeku. 

Fredas nustebęs spokso į jį. 

- Visiškai teisingai. 

- Gerai. - Sojeris linkteli. - Metas važiuoti ieškoti jūsų sūnaus. 

- Aš su jumis. Turiu bagažinėje medžioklinį šautuvą... 

- Tegu jis ten ir lieka. Važiuokite namo. Paruoškite namus sūnaus ir 
žmonos sugrįžimui. Ir leiskite mums daryti tai, ką privalome. - Džekas 
pažvelgia į Deilą, po to - į Uostytoją. - Važiuojam. 


Po penkių minučių Frenč Lendingo policijos viršininko automobilis 
rieda 35-uoju plentu į vakarus. Priekyje, tarsi garbės eskortas, vienas 
greta kito važiuoja motociklais Dokas ir Uostytojas. Jų "plieniniai Žžir- 
gai" blizga saulėje. Žali medžių vainikai linksta link kelio. 

Artėjant prie Juodojo namo, Džeko galvoje prasideda ūžesiai. Jis jau 
išmoko valdyti šį ūžimą, neleisti jam trikdyti mintis, bet vis tiek nema- 
lonu. Už mėlynų džinsų diržo Sojeris užsikišęs Deilo duotą revolverį. 
Džekas net pats nustebo, su kokiu malonumu jis paėmė į rankas revol- 

verį, tarsi seniai būtų laukęs šito momento. Pasaulyje, esančiame už Juo- 
dojo namo, iš ginklo jokios naudos nebus, bet juk iš pradžių jie dar turi 
tenai patekti. O jie puikiai Žino, jog svetingo sutikimo tikėtis neverta. 

- Deilai, ar turi peiliuką? 

- Bagažinėje, - sako Deilas ir šnairuoja į siuntinį, gulintį ant Sojerio 
kelių. - Nori jį atplėšti? 

- Teisingai galvoji. 

- Gal kai ką man paaiškinsi? Ko mums reikia tikėtis? Ar vos tik įėjus 
į tą prakeiktą namą, Carlzas Bernsaidas iššoks iš slėptuvės ir puls mus 
su kirviu? , 

- Jau praėjo tos dienos, kai Bernsaidas puldinėjo žmones, - sako 
Džekas. - Jis miręs. Tajus nužudė senį. Būdami prie "Send" baro, mes 
tą pajutome. 

Policijos viršininko automobilį mesteli į šoną, jis išlekia į priešingą 
kelio juostą. Sent Pjeras veidrodyje pastebėjęs tokį keistą manevrą, at- 
sigręžia. Džekas gestu jam parodo, jog viskas gerai. Uostytojas vėl sų- 
telkia dėmesį į kelią. 

- Kas? - iškvepia Deilas. 

- Senis, žinoma, buvo nukriošęs, bet, manau, Tajus parodė daug 
drąsos bei tvirtybės. - Džekas pagalvojo apie tai, kad Henris pradėjo, o 
mažasis Tajus pribaigė žudiką. Džordžas Retbanas tai pavadintų ko- 
mandiniu žaidimu. 

- Kaip... 

- Jis plikomis rankomis per pilve buvusią žaizdą ištraukė žudiko vidu- 
rius. Tiksliau, viena ranka. Manau, kita jo ranka prikaustyta prie sienos. 

Deilas tyli, stebi, kaip baikeriai suka iš plento. Vėjas draiko iš po šal- 
mų kyšančius ilgus jų plaukus. Tuo metu Džekas perpjauna rudą vynio- 
jamą popierių ir išima baltą kartoninę dėžutę. Viduje kažkas ridenasi. 

- Tu tvirtini, jog dešimtmetis berniukas "išdarinėjo" žudiką maniaką? 
Žmogėdrą? Ir tu nežinia kokiu būdu apie tai sužinojai. 

- Taip. | 

- Negaliu tuo patikėti. 

- Turint galvoje, kas jo tėvas, aš tave suprantu. Fredas... - Mintyse 
sukasi žodis "skystablauzdis", bet tai būtų neteisinga, neatitiktų tikrovės. 
- Fredas švelnios širdies. O štai Džudė, atvirkščiai... 

- Jos valia geležinė, - pertraukia Deilas. - Man pasakojo. 

Džekas nelinksmai šypsosi. Ūžesį jis jau uždarė mažame smegenų 
kamputyje, bet dabar tenai kaukia tarsi gaisrinės sirena. Jie jau beveik 
prie pat tikslo. 

- Taip, - linkteli Džekas. - Taip pat ir jos sūnaus. Jis labai drąsus. 
- Džeko galvoje sukosi visai kitas žodis: "Jis - princas". 

- Ir jis gyvas. 

- Taip. 

- Kažkokioje lūšnelėje prirakintas prie sienos. Tai už Bernsaido namo. 

- Regis, taip. 

- Kiek suprantu, ta lūšnelė kažkur miške prie Šuberto bei Geilo gatvių. 

Sojeris šypsosi ir tyli. 

- Na, gerai. - Deilas sunkiai atsidūsta. - Ką aš ne taip pasakiau? 

- Nesvarbu. To negalima paaiškinti. - Džekas tikisi, jog Deilo galvoj 
viskas gerai, nes artimiausią valandą, o gal ir dvi, jiems teks tiek visko 
pamatyti ir patirti, kad bet kam gali nučiuožti stogas. 

Jis atidaro dėžutę. Viduje minkštas popierius. Džekas ištraukia jį ir pa- 
mato prizą, kurį laimėjo Tajus Maršalas, net nedalyvaudamas konkurse. 

Iš Džeko lūpų išsiveržia džiaugsmo šūksnis. Berniukas, kuris dar gy- 
vas jame, negali nesidžiaugti tuo, ką jis pamato. Šitoje beisbolo lazdoje yra 
kažkas ypatinga. Kažkas susieta su mūsų tikėjimu savo komanda, tikėji- 
mu, jog sportinės dvikovos vyksta garbingai. Žinoma, sava komanda vi- 
sada pati geriausia bei kilniausia. Ir nors kai kas tvirtintų, jog tai viso labo 
didelė lazda, kuria muša per kamuolį, Džekas žino, kad taip nėra. 

- O tu, šventa karve! - išsprūsta Deilui, vos pamačius beisbolo laz- 
dą. Jis, kaip ir Džekas, sugrįžta į vaikystę, jame taip pat gyvas berniu- 
kas... Deilo akys išsiplečia. - Kieno ji? 

Džekas atsargiai ištraukia dovaną iš dėžutės. Juodu markeriu ant jos 
užrašyta "Meidžikas". 


TAJUI MARŠALUI. KOVOK IR NEPASIDUOK. 
TAVO DRAUGAS RICIS SEKSONAS. 


- Ričio Seksono, - sako Džekas. - Kas jis toks? 

- Tai geriausias "Briuerių" puolėjas, - atsako Deilas. 

Vis dar laikydamas rankose beisbolo lazdą, Džekas pasilenkia ir 
spaudžia garso signalą. 

- Suk iš plento, - sako Sojeris. - Šitie vyrukai tik vakar čia lankėsi, 
o jau pralėkė pro šalį. 

Deilas pasuka, pažvelgia į Džeką. Jo veidas išblyškęs. 

- Džekai, man bloga. Gal kažką tokio suvalgiau per pusryčius? Jau- 
čiu, tuojau apsivemsiu. 

- O dėl ūžimo galvoje taip pat pusryčiai kalti? - juokauja Sojeris. 

Deilas vėl išsprogina akis. 

- Iš kur Žinai? 

- Aš taip pat jį girdžiu. Ir pykinimą jaučiu. Tai vis Juodasis namas. 
- Džekas išsitraukia plastikinį buteliuką. - Imk, pasitepk panosę. Ir į 
šnerves truputį įspausk. Iškart palengvės. - Džeko balsas skamba įtiki- 
namai, nes buteliuke ne koks nors ypatingas tepalas, tenai paprastas me- 

dus. Svarbiausia - tikėti. Jie paliko realybę, išjungė sveiką protą, įžengė 
į kitos realybės zoną. Vos tik atidaręs mašinos dureles, Džekas tai su- 
vokia. 

Motociklininkai apsisuka ir grįžta. Uostytojas jau iš tolo mosuoja 
rankomis: "Ne, ne čia". 

Deilas irgi išlipa, prieina prie Džeko. Policijos viršininko veidas vis 
dar išbalęs, panosė meduota, tačiau, regis, jis tvirtai laikosi ant kojų. 

- Ačiū, Džekai. Jau geriau. Nežinau, kokios įtakos medus panosėje 
gali turėti ausims, bet ūžesiai gerokai susilpnėjo, jie vos girdimi. 

- Ne čia! - šaukia Uostytojas ir sustoja priešais policijos automobilį. 

- Kaip tik čia, - ramiai atsako Džekas. Jis nukreipia žvilgsnį į mišką 
- į saulėje tviskančią lapiją, tamsius šešėlių zigzagus. Viskas mirguliuoja, 
virpa. - Būtent čia misterio Manšano ir jo parankinių slėptuvė. 

Doko motociklas sustoja šalia. 

- Uostytojas teisus. Velniai rautų, juk mes tik vakar čia buvome! Ar 
manote, jog esame visai kvaili? 

- Iš abiejų plento pusių tik siauras miško ruožas, - palaiko baikerius 
Deilas. Jis rodo į kitą pusę, kur tarp medžių policininkų nutiesta geltona 
juosta. - Tas kelias veda į užeigą "Užkąskime pas Edą". Turbūt mums 
reikia važiuoti toliau... | 

"Tu kalbi nesąmones, nors jauti, kad Juodasis namas čia, - pagal- 
voja Džekas. - Stebuklas". 

Džekas nukreipia žvilgsnį į Doką ir Uostytoją. Jiedu sutrikę. Sojeris 
jau išsižioja, norėdamas nuraminti bičiulius, kai viršutiniame jo apžval- 
gos plote kažkas sumirguliuoja. Jis įveikia nevalingą norą pakelti akis į 
viršų ir įsitikinti, kas ten juda. Kažkas jį nuo šito sulaiko, leidžia suprasti, 
jog tai prasta mintis. Kažkas juos stebi. Ir tam stebėtojui nereikia Žinoti, 
kad jį pamatė. 

Sojeris padeda beisbolo lazdą ant automobilio kapoto. Paima iš Dei- 
lo buteliuką su medumi, ištiesia Uostytojui: 

- Štai, pasitepk. 

- Ne tai dabar svarbu, kvaily tu neraliuotas, - išsprūsta Sent Pjerui. 
- Sakau tau, kad sustojome ne toje vietoje! 

- Tau iš nosies truputį teka kraujas, - ramiai sako Džekas. - Dokai, 
tau taip pat. 

Dokas brūkšteli pirštu panosėje, nustebęs Žiūri į raudoną dėmę. 

- Bet aš žinau, kad... 

Vėl judėjimas virš galvų. Džekas jį ignoruoja, ištiesia ranką pirmyn. 
Visi žiūri ta kryptimi. Deilas pirmas pastebi lentą su užrašu. 

- Kad tave kur, - sumurma jis. - "PAŠALINIAMS ĮEITI DRAU- 
DŽIAMA". Jis ir anksčiau čia stovėjo? 

- Taip, - linkteli Džekas. - Manau, daugiau nei trisdešimt metų. 

- Po paraliais, - ištaria Uostytojas ir įninka tepti medumi panosę. Ir 
į šnerves nepamiršta įkišti. - Mudu taip ir būtume toliau važiavę, Dokai. 
Nežinia iki kur. - Jis ištiesia Dokui buteliuką, pažvelgia į Džeką. - At- 
leisk. Neturiu argumentų. 

- O kur keliukas? - Klausia Deilas ir čia pat priduria: - O, štai ir jis. 
Galėjau prisiekti... 

- Kad čia gūdus miškas, - pabaigia mintį Sojeris. Jis šypsosi, Žiūri į 
savo bičiulius. Į Sojerio gaują. Stengiasi nežiūrėti nei į virš galvos plaz- 
denančius sparnus, nei į savo ranką, traukiančią iš už diržo revolverį. Jis 
visada buvo taiklus šaulys. Dabar nežino, ar iki šiol išsaugojo savo 
meistriškumą, bet netrukus bus proga tuo įsitikinti. 

Šypsodamasis, stebėdamas, kaip Dokas susikaupęs kankina savo 
nosį, jis visiems paaiškina: 

- Mus kažkas stebi. Nežiūrėkite aukštyn. Pasistengsiu pašauti ob- 
jektą. 

- Kas tai? - klausia Deilas. Jis šypsosi ir žiūri priešais save. Dabar 
jau aiškiai mato kirtimą, tikriausiai vedantį prie Bernsaido namo. 

- Tai ne žmogus, - sako Sojeris ir staiga pakelia ginklą bei pradeda 
šaudyti. Didžiulį juodą varną, įsitaisiusi ant ąžuolo šakos, šaulys užklum- 
pa nelauktai. Iš jo snapo išsiveržia netikėtumo šūksnis: "KA-A-AR...", o 
kulkos jį suvarpo į skutus. Plunksnos plevena žemyn it juodi vidurnak- 
čio šešėliai. Ir kūnas triukšmingai žnekteli prie kelio. Juodoje akyje, kuri 
žiūri į Džeką, sustingusi nuostaba. 

- Tu iššovei penkis ar šešis kartus? - Uostytojas kalba pagarbiai. - 
Pyškinai taip greitai, kad nespėjau net suskaičiuoti. 

- Visą apkabą iššaudžiau, - atsako Sojeris. Jis džiaugiasi, jog vis dar 
puikiai šaudo. 

- Tai didžiulė sumauta varna! - sušunka Dokas. 

- Čia nėra paprasta varna, - patikslina Džekas. - Tai Gorgas. - Jis 
prieina prie gulinčio paukščio. - Na, kaip reikalai, drauguži? Kaip savi- 
jauta? - Džekas nusispjauna į varną. - Tai tau atpildas už tai, kad privi- 
liodavai vaikus. - Jis spiria koja, ir kūnas lekia į krūmus. - O čia už Ir- 
mos motiną. 

Visi trys vyrai susižavėję žiūri į jį. Tas žvilgsnis kiek kelia baimę, ir 
Džekas jaučiasi pavargęs. Nors puikiai suvokia, jog kitaip būti negali. 

- Eime, - sako jis. - Į mašiną. Pabaigsime viską iki galo. - Taip, jie 
turi paskubėti, nes toks vienakis ponas taip pat nekantrauja susitikti su 
Tajumi. Tai misteris Manšanas. "Karaliaus akis, - pagalvoja Sojeris. 
Abalos akis. Štai ką Džudė turėjo galvoje... misterį Manšaną... kad ir 
kas jis būtų." 

- Nesinori čia palikti motociklų, - sako Uostytojas. - Kas nors gali 
ateiti 1... 

- Niekas jų nepastebės, - nuramina Džekas. - Kol čia stovėjome, 
pro šalį pravažiavo trys ar keturi automobiliai, ir niekas net nepažvelgė 
į mūsų pusę. Ir jūs puikiai žinote kodėl. 

- Mes jau pradėjome pereidinėti ribą, ar ne taip? - klausia Dokas. - 
Tai riba? Pasienis? 

- Opopanaksas, - atsako Džekas. - Žodis nevalingai išsprūsta. 

- Kas? 

Džekas paima Tajui atsiųstą beisbolo lazdą ir atsisėda ant keleivio 
sėdynės. | 

- Metas. Greičiau užbaikime, ką pradėję. 

Ir štai Sojerio gauja išvyksta į paskutinį žygį - išmintu keliuku link 
Juodojo namo. Ryški vidurdienio saulė pastebimai blanksta. Panašu į lap- 
kričio vakaro prieblandą. Tarp medžių šliaužioja, bėgioja ir netgi skraido 
juodi šešėliai. Džekas mano, kad neverta jų bijoti. Tai tik fantomai. 

- Ketini vėl užtaisyti revolverį? - klausia Sent Pjeras nuo galinės sė- 
dynės. 

- Ne, - atsako Džekas. - Manau, jo daugiau neprireiks. 

- Tai kam mes turime ruoštis? - nervinasi Deilas. 

- Viskam, - taria Džekas ir liūdnai nusišypso bičiuliui. Pasirodęs 
priešais juos namas neįgyja formos, o juda, plečiasi, siūbuoja. Žinoma, 
tai jų nedžiugina. Tai jis atrodo kaip paprastas fermerio namas, tai jo ga- 
baritai didėja iki dangoraižio. Ir dar: jis kartais traukiasi gilyn į mišką. Iš 
namo girdisi kažkoks gausmas, ūžesys, primenantis balsus. 

- Būkite viskam pasirengę. 

Iš pradžių nieko nevyksta. 

Visi keturi jie išlipa iš Deilo automobilio ir sustoja priešais jį, tarsi po- 
zuodami grupinei nuotraukai, turėsiančiai papuošti kažkieno kabinetą. Tik 
fotografas turėtų stovėti ant Juodojo namo laiptų, todėl, kad atvykėliai 
žiūri į jį... Nieko nesimato, tiktai stulpas, o ant jo lenta su tokiu pačiu už- 
rašu: "PAŠALINIAMS ĮEITI DRAUDŽIAMA". Kažkas dar nupiešė šalia 
kaukolę. Žymekliu. O gal Bernio flomasteriu? Kažkoks paauglys, išdrįsęs 
prisiartinti prie namo? Deilas daug pokštų iškrėtė, būdamas septyniolikos 
ir rizikavo ne kartą, tačiau jis abejoja, kad čia paauglio darbas. 

Oras sunkus, tvankus tarsi prieš audrą. Ir dvokia baisiai. Tik me- 
dus kiek neutralizuoja įprastinį šio namo kvapą. Iš miško girdisi gar- 
sas... prislopintas, baisus, kokio Deilui niekada neteko girdėti. "Gro-o- 
0-0-0." 

- Kas tai? - klausia jis Džeko. 

- Nežinau, - atsako tas. 

- Aš girdėjau jautines varles. Jos šitaip šaukia, kai ateina poravimosi 
metas. 

- Juk čia ne Evergleidsas*. 

Dokas šypsosi: 

- Bet ir ne Viskonsinas, jei jūs dar šito nepastebėjote. 

Deilas daug ką pastebėjo. Ir kad namas juda bei keičiasi, ir medžius 
pastebėjo. Seni ąžuolai, pušys, beržai primena kaulėtas šmėklas. O kle- 
vai? Jų daug šitose vietovėse, tačiau jie kažkokie keisti. Kartais atrodo, 
kad jie juda. O, Dieve, Deilas tikisi, jog iš tiesų taip nėra. Bet jie tikrai 
kažką šnabžda, kužda. Deilas tuo įsitikinęs. Žodžiai smelkiasi į jo galvą. 
Ir jie nėra malonūs. Nuo jų šiurpsta oda. 

Nužudyk juos... suvalgyk juos... nekęsk jų... 

- O kur šuo? - klausia Uostytojas. Jo rankose ginklas. - Ei, šuneli! 
Kai ką tau turiu! Ateik arčiau, gausi dovanėlę! 

Šuo nesirodo, o štai iš miško staugimas girdisi garsiau ir jis artėja. 
Ir medžiai vis šnabždasi. Deilas stebi namą, kuris staiga pasistiebė vos 
ne iki dangaus, pats pasidarė baltas bei šaltas... Vyriškiui svaigsta galva. 
Džekas paima jį už alkūnės, prilaiko. Bet policijos viršininkas nusisuka 
nuo bičiulio, susiriečia ir vemia. 

- Gerai, - išgirsta jis Džeko balsą. - Teisingai elgiesi. Atsikratyk ne- 
reikalingo balasto. O kaip jūs? Dokai? Sent Pjerai? 

Baikeriai patvirtina, kad jiems viskas gerai. Kol kas taip ir yra, bet 
Uostytojas neįsitikinęs, ar ilgai tai truks. Jo pilvas atkakliai maištauja. 

Džekas veda juos prie priebučio, paspiria koja lentą su užrašu: "PA- 
ŠALINIAMS ĮEITI DRAUDŽIAMA". Lenta krenta į žolę... žemyn už- 
rašu ir kaukole. Deilas prisimena, kaip jo bičiulis spjovė į varną ir po to 
tarsi atjaunėjo, atgavo jėgas. 

- O mes štai imsime ir įeisime, - sako Džekas. - Nepaisant nieko. 

Iš pradžių atrodo, kad nieko nebus. Durys ne tik užrakintos. Tarp 
jų bei staktos nėra nė mažiausio plyšelio. Ir apskritai iš arti susidaro 
įspūdis tarsi durys ne realios, o tik nupieštos. 

Už jų nugarų miške pasigirsta riksmas. Deilas net krūpteli. Riksmas 
vis kraupesnis, pereinantis į maniakišką juoką... Ir vėl įsiviešpatauja tyla. 

- Šeimininkai nervinasi, - pastebi Dokas. 

- Gal pabandom pro langą, - pasiūlo Uostytojas. 

- Ne, įeisime pro duris, - ryžtingai sako Sojeris. 

Tardamas šiuos žodžius, Džekas pakelia Ričio Seksono beisbolo 
lazdą. Po to nuleidžia. Iš toli pasigirsta dūzgimas. Su kiekviena akimirka 
jis stiprėja. 

- Kas dabar? - klausia Uostytojas ir atsisuka į automobilį, pastatytą 
* Evergleidsas - didžiulis pelkėtas rajonas pietinėje Floridos dalyje. 

šalia priebučio. Jis pakelia ginklą, prisitaiko. - Kas... - Nutyla. Ranka lei- 
džiasi žemyn. Burna prasižioja. 

- O šventas šūde, - išsprūsta Dokui. 

- Džekai, tai tavo darbas? - klausia Deilas. - Džiaugiuosi, kad taip 
gudriai slėpei savo talentus. 

Šviesa nublanko, nes kirtimą priešais Juodąjį namą uždengė bičių 
marška. Bitės vis skrenda ir skrenda. Jų dūzgimas nustelbia iš namo 
sklindantį nemalonų ūžesį. Staugimas miške nutyla, dingsta ir tarp me- 
džių šmėžavę šešėliai... 

Džeko mintys netikėtai sugrįžta prie motinos bei jos vaidmenų: štai 
Lili šoka, štai ji su cigarete rankoje vaikšto priešais filmavimo kamerą, 
štai sėdi ant palangės svetainėje, klausosi muzikos ir žiūri pro langą. 

Kitame pasaulyje ji, suprantama, taip pat buvo karalienė, nors ir ki- 
tokia, o karalienė privalo turėti svitą. 

Sojeris žiūri į bičių debesį. Jų milijonai... galbūt net milijardai. Tur- 
būt šiandien Vidurio Vakaruose ištuštėjo visi aviliai. Jis šypsosi. Akyse 
susikaupusios ašaros ritasi skruostais. "Sveikos, mano mielosios", - pa- 
galvoja jis. 

Dūzgimo tonas kiek pasikeičia, turbūt bitės jam atsako. O gal tai tik 
vaizduotės žaismas? 

- Kodėl jos čia, Džekai? - nesupranta Uostytojas. 

- Tiksliai nežinau. - Džekas pasisuka į duris, pakelia beisbolo lazdą, 
kerta vieną sykį, bet labai stipriai. - Ei, atsidaryk! - sušunka. - Įsakau 
tau karalienės Lauros de Luizianos ir savo motinos vardu. 

Pasigirsta traškėjimas - toks garsus, kad Deilas su Uostytoju rau- 
kosi tarsi iš skausmo ir traukiasi atgal. Dešinėje pusėje viršuje atsiranda 
plyšys. Jis leidžiasi žemyn. Pro plyšį skverbiasi nemalonus, Džekui jau 
pažįstamas, kvapas. Tai mirties kvapas. 

Džekas paima už rankenos, ji lengvai pasisuka. Jis atidaro duris į 
Juodąjį namą. 

Bet mums dar nespėjus visų pakviesti į vidų, Dokas staiga pradeda 
šaukti. 


Kažkas, turbūt Ebis, o gal Ti Dži, o gal bukagalvis Ronis Mecge- 
ras, traukia jį už rankos. Ranką velniškai skauda, bet ne tai blogiausia. 
Tas, kuris traukia, dar ir skleidžia keistus garsus, kažkokį ūžesį, nuo 
kurio galvoje viskas vibruoja. Be to, netoliese kažkas dunda. 

(Didžioji Kombinacija... Tai Didžioji Kombinacija), bet šitas dundė- 
jimas!.. Jis sukelia tokį baisų skausmą! 

- Nustok, - murma Tajus. - Ebi, nustok, antraip aš... 

Pro gausmą pasigirsta riksmai, ir Tajus atsimerkia. Jis iškart viską 
prisimena, suvokia, kur esąs ir kas jam atsitiko. 

Kol senis nemirė, berniukas laikėsi. Pakluso galvoje skambėjusiam 
motinos balsui bei išliko šaltakraujiškas. Bet vos tik pradėjo šauktis pagal- 
bos, panika vėl jį užplūdo. O gal tai buvo šokas? O gal ir viena, ir antra. 
Ir jis prarado sąmonę. Kažin ar ilgai kabojo ant vienos rankos? Šito nepa- 
sakysi. Dundėjimas girdisi nuolat. Taip pat vaikų šauksmai, dejonės, bo- 
tagų švilpimas. Šitaip prižiūrėtojai palaiko darbininkų entuziazmą. Didžioji 
Kombinacija niekada nesustoja. Palaikoma kraujo ir siaubo, ji dirba dvide- 
šimt keturias valandas per parą, septynias dienas per savaitę. 

Bet ką reiškia tas elektrinių variklių ūžesys? Iš kur jis? 

"Misteris Manšanas nuvažiavo atsigabenti vienabėgio traukinio, - 
pasigirsta galvoje Bernio šnabždesys. - Vienabėgio Galutinio pasaulio 
traukinio." 

Baimė įšliaužia į Tajaus širdį tarsi šalta nuodinga gyvatė. Jis net ne- 
abejoja, kad šiuo momentu girdi, kaip tas traukinys įvažiuoja į Steišno 
gatvę, kaip Manšanas dairosi, ieškodamas savo berniuko, o nepamatęs 
(nepamato ir Bernio), keliauja jo ieškoti. 

- Žinoma, puls ieškoti, - murma Tajus, - juk tai aišku kaip dieną. 

Jis žiūri į kairę ranką. Jei ne tas antrankis, iš žiedo jis ją ištrauktų. 
Berniukas pamėgina patampyti ranką, bet išgirsta tik barškant antran- 
kius. Antrasis, kuriuo žudikas nespėjo surakinti kitos rankos, kabaliuoja 
bei primena neseniai jo matytas kartuves. 

Ir staiga ūžesys, kuo kurio gelia dantis, svaigsta galva, ašaroja 
akys... nutyla. 

"Jis išjungė variklius. Dabar ieško manęs stotyje ir netrukus įsitikins, 
kad manęs ten nėra. O kas tada? Ar jis žino šitą vietą? Žinoma, žino." 

Jį apima siaubas. Bernis šitą mintį paneigtų, pasakytų, jog lūšnelė - 
jo maža paslaptis, ir niekas apie ją nežino. Jis buvo toks pasitikintis sa- 
vimi, net nepagalvojo, kad jo bendras galėjo naudotis ta pačia lūšnele ir 
savais tikslais. 

Galvoje vėl skamba motinos balsas, Tajus neabejoja, jog tai ji. "Neturi 
laukti, kol tave išgelbės. Jie gali ir nespėti. Privalai pats iš čia ištrūkti." 

Bet kaip? 

Tajus žiūri į negyvą senį, gulintį ant kruvinų grindų galva į duris. O 
misteris Manšanas skuba kuo greičiau surasti berniuką ir nuvežti abalai. 
Jis veja šalin šitą mintį. Nuo jos kyla panika, o panikuoti jis neturi laiko. 

- Aš negaliu pritempti jo arčiau, - balsu ištaria Tajus. Jei raktas se- 
nio kišenėje, aš žuvęs. Žaidimas baigtas. Žvilgsnis užkliūva už ant grindų 
gulinčio maišo, iš kurio Bernis ištraukė antrankius ir kepurę. 

"Turbūt raktas taip pat maiše, jei ten buvo antrankiai." 

Tajus kiek įstengdamas ištiesia kairę koją. Nepasiekia maišo. Lieka 
kokie keturi coliai. O misteris Manšanas vis arčiau ir arčiau. 

Berniukas jį jaučia. 

X k X 

Dokas šaukia visa gerkle. Šaukia ir kiti, tik jie šitaip mėgina nutildy- 
ti bičiulį. Bet juk viskas normalu, nėra ko bijoti, nebent iš gerklės pasi- 
piltų kraujas. Svarbiausia, kad Holivudas atidarė duris į Juodąjį namą. 

O Dokas mato priešais save Deizę Temperli, rudakę merginą. Ji 
vilki gražia rožine suknele. Oda balta tarsi popierius, tik dešinėje kaktos 
pusėje iškritęs gabalas odos ir matosi raudona kaukolė. 

- Užeik, Dokai, - sako Deizė. - Pasikalbėsime apie tai, kaip tu mane 
nužudei. Po to galėsi man padainuoti. Ar padainuosi man? - Ji išsiviepia. 
Matyti visa eilė vampyro dantų. - Tu man dainuosi amžinai... 

Dokas traukiasi atatupstas, apsisuka, ketindamas bėgti iš čia kiek 
kojos neša, bet Džekas sugriebia draugą ir purto. Dokas - dručkis, ta- 
čiau Sojeris purto jį taip, kad galva laksto į šonus. Plaikstosi ilgi plaukai. 

- Tai haliucinacijos, - ramina jis. - Jų tikslas - neįsileisti mūsų į vi- 
dų. Nežinau, ką tu matei, bet šito tikrai nėra. 

Dokas nepatikliai pažvelgia pro Džeko petį. Akimirką mato tolstan- 
čią rožinę dėmę, po to ir ji išnyksta. Jis pasuka galvą į Sojerį. Įdegusiu, 
vėjo nugairintu tvirto vyro veidu ritasi ašaros. 

- Nenorėjau jos žudyti, - sako jis. - Aš ją mylėjau. Bet tą vakarą bu- 
vau labai pavargęs. Juk buvote kada nors pavargęs? 

- Žinoma, - linksi Džekas. - Jei mes gyvi iš čia išeisime, aš miegosiu 
visą savaitę. Bet dabar... - Jis pasisuka į kitus bendražygius. - Mes dar 
daug pamatysime ir patirsime. Namas prieš mus panaudos pačius bai- 
siausius mūsų prisiminimus: neteisingus mūsų poelgius, netyčia pada- 
rytas kam nors skriaudas. Bet viskas baigsis gerai. Manau, jog mirus 
Berniui, namas neteko dalies savo nuodingų galių. Dabar mums belieka 
surasti kelią, kuriuo Tajus perėjo į kitą ribos pusę. 

- Džekai, - Deilas sėdi ant slenksčio, kaip tik toje vietoje, kur ką tik 
Dokas matė merginą. Jo akys it kulkos. 

- Kas? 

- Surasti kelią. Pasakyti lengva, bet kaip tą padaryti? 

Jie eina pro duris. Didžiulis apvalus holas. Džekui jis primena Šven- 
to Petro Baziliką. Ant grindų nuodingai žalios spalvos kilimas, ant kurio 
pavaizduotos kankinimų scenos. Iš holo į visur atsiveria durys. Iš pra- 
džių Džekas mato ketverius laiptus. Sumirksi akimis - ir laiptai jau še- 
šeri. Dar sumirksi - jų jau dvylika. Ir veda nežinia kur. 

Jis girdi Juodojo namo gausmą. Ir dar girdi juoką. 

"Užeikite, - sako jiems baisusis namas. - Užeikite, ir per amžius pa- 
silikite klaidžioti po šituos kambarius." 

O Džekas jau mato tūkstančius laiptų, jie juda - vieni išnyksta, kiti 
atsiranda. Už durų - paveikslų galerija. Skulptūros, fontanai. 

- Ką gi mums daryti? - nekantrauja Deilas. - Ką dabar daryti? 

Tajus niekada nematė Bernio šeimininko, bet jis nesunkiai gali jį įsi- 
vaizduoti. Šitame pasaulyje misteris Manšanas - reali būtybė... bet jis 
nėra žmogus. Berniukas mato jį einant Steišno gatve. Juodu kostiumu, 
kaklaraištis raudonas. Didžiulis veidas, kuriame dominuoja raudona bur- 
na ir vienintelė akis. Abalos emisaras, jo dešinioji ranka. Jis vilki lieme- 
nę, kurios sagos - žmonių kaulai... 

"Turiu išsivaduoti, privalau pasiekti maišą. Bet kaip?" 

Jis vėl žiūri į negyvą senį, į kyšančias 1š pilvo jo žarnas. Sportbačiu 
užkabina žarnų kilpą, pakelia, mesteli aukštyn. 

Jos nukrenta už maišo. 

Puiku. Dabar reikia patraukti arčiau maišą. Kad tik jis neišslystų iš 
kilpos. Tajus vėl ištiesia koją. Pakiša po žarnų kilpa ir traukia į save. 
Labai lėtai, labai atsargiai. 


- Tai neįmanoma, - nerimsta Uostytojas. - Jis negali būti toks di- 
džiulis. Tu juk Žinai, tiesa? 

Sojeris giliai įkvepia, po to iškvepia. Vėl įkvepia ir ištaria tik vieną 
žodį, ryžtingai bei aiškiai. 

- Diamberis? - klausia Uostytojas. - Ką tai reiškia? 

Džekas nemato reikalo atsakyti. Iš milžiniško bičių debesies atsi- 
skiria viena vienintelė bitė. Ji (niekam nekyla abejonių, jog tai ir yra bi- 
čių Karalienė) praskrenda tarp Doko ir Deilo, akimirką sustingsta prie- 
šais Sent Pjerą, vertindama patį baikerį, o gal medaus likučius jo pano- 
sėje, paskui pakimba virš Sojerio. Tokia putli, stebėtinai graži. Tik ne- 
aišku, kaip tokie maži sparneliai išlaiko ore stambų jos kūną. Džekas 
pakelia pirštą tarsi profesorius per paskaitą, prieš pasakydamas ką nors 
svarbaus. Bitė nutūpia ant piršto. 

- Tave atsiuntė ji? - Džekas paklausia taip tyliai, kad niekas jo negir- 
di. Jis ir pats tiksliai nežino, ką turi galvoje. Savo motiną? Laurą de Lui- 
zianą? Džudę? Sofi? O gal tai kokia nors kita galybė, priešiška Raudo- 
najam Karaliui? Turbūt yra tokia jėga, tik Džekas apie tai niekada nesu- 
žinos. 

O bitė tik Žiūri į jį juodomis akimis ir plazdena sparneliais. Džekas 
supranta, kad jam net nereikalingi atsakymai į šitą klausimą. Namas mil- 
žiniškas, pilnas pykčio, kraupių paslapčių. Ir kas iš to. Jo rankose Ta- 
jaus prizinė beisbolo lazda, su juo draugai, su juo d'amba, o dabar dar ir 
bičių Karalienė. Šito pakanka. Be to, jo nuotaika pakili, jis pasirengęs ei- 
ti giliau į Juodąjį namą. 

Sojeris prikiša pirštą prie burnos, švelniai pūsteli į bitę ir nupučia ją 
į namo holą. Akimirką ji skraido ratu, po to pasuka kairėn. 

- Eime, - ištaria Džekas. - Dabar mes turime palydovę. 

Vyrai susižvalgo ir seka paskui Džeką, keliauja pasitikti bendro jų 
likimo. 


Neįmanoma pasakyti, kiek laiko Sojerio gauja praleido Juodajame 
name, bauginančioje skylėje, kuri traukė į save Frenč Lendingą bei ap- 
linkinius miestus. Neįmanoma aprašyti, ką jie tenai pamatė. Pasivaikščio- 
jimą po Juodąjį namą būtų galima palyginti nebent su kelione po psi- 
chiškai nestabilaus Žmogaus smegenis... o tokioje struktūroje neįmano- 
ma aptikti nei planų ateičiai, nei praeities prisiminimų. Bepročio smege- 
nyse - tik kunkuliuojanti dabartis su laukiniais geismais, paranojiškomis 
name patirti įspūdžiai turi iškart išsitrinti iš atminties, vos tik žvilgsnis 
nuklysta prie kito čia esančio objekto... Savotiška gailestingoji amnezija. 

Karalienė juos veda, bičių spiečius juda iš paskos, trikdydamas dūz- 
gimu šimtus metų milžiniškuose kambariuose viešpatavusią tylą... Kaž- 
kuriuo momentu ketvertas vyrų leidžiasi žemyn žalio stiklo laiptais. Pro 
laiptelius jie mato paukščius, kurie blaškosi tarsi maitvanagiai, mato su- 
trikusius vaikus... išblyškusiais veidais, kaukiančius iš baimės. Pailgame 
kambaryje, primenančiame vagoną, būriuojasi animacinių filmų perso- 
nažai: du triušiai, lapė, varlė baltomis pirštinėmis... Susėdę už stalo, jie 
kažką valgo... regis, blusas. Tai praėjusio amžiaus penktojo dešimt- 
mečio animacinių filmų herojai, kai kinas dar buvo juodai baltas. Jie tar- 
si tikri, realūs. Triušis merkia Džekui akį, kai jie praeina pro šalį, o kita 
jo akis dega troškimu... žudyti. Jie praeina pro tuščią salę, kurioje 
skamba užsienietiški balsai. Kalba lyg ir prancūzų, bet žodžiai nesupran- 
tami. O štai kambarys, pilnas tropinių augalų. Ant vieno medžio koko- 
nas, 0 jame - mažas drakoniukas. "Negali jis būti drakonas, - visai rim- 
tai tarsi mokslinėje konferencijoje pareiškia Dokas. - Drakonai išsirita iš 
kiaušinių." Jie eina ilgu koridoriumi, kuris galiausiai virsta tuneliu ir lei- 
džiasi žemyn. Juos lydi iš nematomų garsiakalbių sklindanti tranki mu- 
zika. Sienos prasiskiria, ir kažkurią akimirką jie slysta virš bedugnės. 
"Vairuokite rankomis bei kojomis! - šaukia Uostytojas. - Jei nenorite 
įkristi, VAIRUOKITE!" Galiausiai nuolydis juos numeta į, kaip išsireiškė 
Deilas, Žemės kambarį. Jie eina, apšviesti kabančių palubėje ryškių 
lempų. Žemė šlykščiai dvokia, po ją šliaužioja žaliai baltų vorų būreliai. 
Vyrai sunkiai kvėpuoja. Drabužiai sutepti, smėlis lenda į batus. Priešais 
- trejos durys. Jų palydovė dūzgia ir suka ratus ties vidurinėmis. "Ne, - 
prieštarauja Deilas, - esu įsitikinęs, jog mums reikalingos tos durys, ku- 
rios UŽ portjeros." 

Džekas pritaria bitės pasirinkimui ir atidaro jos nurodytas duris. Už 
jų milžiniška automatinė skalbykla, kurią Uostytojas čia pat pavadina 
Švaros holu. Susispietę krūvon, jie seka paskui bitę įkaitusiu drėgnu 

koridoriumi, tarp ūžiančių skalbimo mašinų bei džiovyklų. Kvepia bičių 
duonele... Skalbimo mašinos, kiekviena jų su langeliu, pastatytos ant 
stelažų, iš kurių viršutinis pakeltas į penkiasdešimties pėdų aukštį. Virš 
jų rūke skraido žvirbliai. Jie vis atsitrenkia į kaulų krūvas ar kitus įrody- 
mus, kad žmonės čia kartais užklysdavo... arba kas nors juos atvesda- 
vo. Koridoriuje jie randa motorolerį, jis jau apaugęs šiukšlėmis. Dar to- 
liau - surūdijusios pačiūžos. Bibliotekoje, ant raudonmedžio stalo iš 
žmonių kaulų išdėliotas žodis: "JUOKAS". Bitė atveda juos į prabangią 
svetainę. Čia vieną sieną puošia žmonių veidai. Jie tikri: nupjauti, išdžio- 
vinti, ištempti ir pritvirtinti. Tuščiose akiduobėse nupieštos milžiniškos 
nustebusios akys. Deilui pasirodė, jog jis atpažino vieną veidą. Tai bu- 
vęs jo mokytojas Miltonas Vanderlis, kuris prieš trejus metus dingo kaip 
į vandenį. Visi manė, kad jis tiesiog kažkur išvyko iš miesto. "Taip, - 
pagalvojo Deilas, - jis tikrai išvyko. Tik ne į kitą miestą, o į kitą pasau- 
Iį." Bitė įlekia į vieną nešvarią kamerą ir suka ratus virš suplyšusio čiu- 
žinio. Gaujos nariai iš pradžių tyli. Ir taip viskas aišku. Ne taip seniai čia 
buvo Tajus. Jie jaučia berniuko kvapą... jo baimę. Uostytojas atsisuka į 
Džeką. Jo mėlynos akys švyti įniršiu. 

- Senas ožys kažkuo jį nudegino ar panaudojo elektros šoką. 

Džekas linkteli. Jis irgi pajuto kvapą. 

- Bernsaidas jau nieko daugiau nenuskriaus, - ištaria jis. 

Bičių Karalienė išskrenda į koridorių. Kairioji koridoriaus dalis pilna 
dūzgiančių bičių. Bet jie suka į dešinę, ir Karalienė juos veda žemyn... il- 
gais laiptais. Vieną akimirką jie pajunta ant jų lašant vandenį: Juodajame 
name prakiuro vamzdžiai. Keli laipteliai visai šlapi - ir jie mato pėdsakus. 
"Vargu ar ekspertai galėtų juos atpažinti, - pagalvoja Deilas ir Džekas, - 
bet jie teikia vilties: tai suaugusio Žmogaus ir vaiko pėdsakai... beje, vi- 
sai neseni. Vadinasi, kryptis teisingai pasirinkta!" Jie paspartina žings- 
nius, greitėdamas leidžiasi ir dūzgiantis bičių spiečius... Visai kaip skė- 
riai iš Senojo Testamento. 


Turbūt Sojerio gaujai laikas nustojo egzistuoti, bet Tajui Maršalui jis 
lekia pasiutusiu greičiu. Berniukas nežino, ar tikrai misteris Manšanas 
skuba link lūšnelės, ar tai tik jo vaizduotė įsišėlo, bet tas prakeiktas mai- 
šas niekaip nepasiduoda. Su žarnomis pavyko jį pritemti arčiau, bet 
nesiseka sugriebti. 

Nepavyksta, visos jo pastangos bergždžios. Skausmo ašaros ritasi 
skruostais, nuo kaktos rieda prakaitas. 

Kojos padu berniukas nustumia maišą prie sienos, prispaudžia, pra- 
deda kelti aukštyn. Ir tuo pat metu siekia maišo rankomis... na, jau visai 
nedaug... jau... 

„.A1r odinis maišas išsprūsta, nukrenta ant grindų. Deja. 

- Berni, tu vis dar nepaleidi jo, ar ne taip? - Tajus sunkiai kvėpuoja. 
- Tu tarsi prižiūrėtojas, ar ne? - Sį kartą maišas išsprūdo, vos tik palies- 
tas koja. Laisva ranka berniukas daužo į sieną. 

"Kodėl taip elgiesi? - klausia šaltakraujiškas balsas. Tarsi jo motinos, 
o gal ir ne. - Ar tai tau padės?" 

- Ne, - piktinasi berniukas. - Bet man palengvėja. 

"Tau palengvės, kai iš čia išsivaduosi. Pamėgink dar kartą." 

Tajus vėl prispaudžia odinį maišą prie sienos. Pradeda kelti. Jaučia, 
kad viduje kažkas yra. Gal ir raktas, bet kaip sužinosi? Argi per sport- 
batį pajusi? Maišas lėtai šliaužia aukštyn. Atsargiai, svarbiausia... nepra- 
rasti kamuolio... 

- Neįleisk jo, Berni, - šnabžda jis negyvėliui už nugaros. - Tu man 
skolingas, todėl turi padėti. Nenoriu tuo vienabėgiu traukiniu važiuoti į 
Galutinį pasaulį. Nenoriu tapti Griovėju. Net nežinau, kas jie tokie, bet 
neketinu būti vienu iš jų. Norėčiau būti tyrinėtoju... galbūt povandeninio 
pasaulio, kaip Žakas Kusto... arba karo lakūnu... arba... ŠŪDAS! - Pas- 
tarasis žodis reiškia ne tik susierzinimą, tai įniršis bei panika. 

Misteris Manšanas nelabai skuba. Bet vis artėja. Kad nuvestų jį aba- 
la dun. Iš kur jis niekada nepaspruks. 

- Gal to prakeikto rakto net nėra tame maiše, - balsas liūdnas, verks- 
mingas. - Ar yra, Berni? 

Bernsaidas pasirenka tylėjimą. Jis nieko neatsako. 

- Galiu lažintis, jog nieko tinkamo tenai nėra, na, nebent "Tams" 
tabletės, nes turbūt žmogiena sunkiai virškinama. 

Tačiau berniukas vis tiek prispaudžia maišą prie sienos, tiesia į jį 
rankas ir vėl mėgina kelti. 


Deilas Hilbertsonas Kaulio apskrityje pragyveno visą gyvenimą. Jis 
pripratęs matyti miškus, pievas, laukus. Galbūt todėl išdegintos žemės 
aplink Kondžero gatvę jį piktina. 

- Kur mus velnias atnešė? - klausia jis Džeko. Ir vis dūsauja. Soje- 
rio gauja neturi golfo vežimėlio, todėl keliauja pėsčiom. Bet jie eina grei- 
čiau, negu Tajus važiavo su "E-Z-GO". 

- Tiksliai nežinau, - atsako Džekas. - Prieš daugelį metų mačiau pa- 
našias vietoves. Jos buvo vadinamos Prakeiktomis žemėmis. Ten... 

Iš už didžiulių akmenų išlenda žalias žvynuotas žmogus ir puola 
juos. Rankose jis laiko rimbą. Džekas nežinia iš kur Žino, jog tai ne šiaip 
sau rimbas, o bizūnas. "Bar-r-r-r!" - šaukia pabaisa. Jo balsas panašus 
į Ričardo Slouto. 

Džekas pakelia Tajaus beisbolo lazdą ir klausiamai žiūri į žalią žmogų: 
"Nori paragauti štai šito?" Žinoma, žaliasis to nenori. Keletą sekundžių jis 
žiūri į ateivius, po to apsisuka ir nubėga. Dingsta už didžiulių akmenų. 

- Nepatinka jiems Vanderbojus, - Uostytojas pagarbiai žiūri į beis- 
bolo lazdą. Ji nepasikeitė, taip ir liko beisbolo lazda. Tą patį galima pa- 
sakyti ir apie kitus jų ginklus bei apie pačius Sojerio gaujos narius. So- 
jerio tai nestebina. Šitas pasaulis kažkur netoli Teritorijų, bet tai nėra 
Teritorijos. Džekas kažkaip buvo apie tai pamiršęs. 

"Taip, pamiršau, nes šitiek daug visko reikėjo prisiminti. Galvoje 
netilpo." 

- Nežinau, vaikinai, ar atkreipėte dėmesį į sieną kitoje kelio pusėje, 
- pasakė Dokas, - bet, man regis, sienoje ne balti akmenys, o kaukolės. 

Uostytojas įdėmiai pasižiūri į sieną, paskui vėl Žiūri pirmyn. 

- Mane labiau domina štai tas daiktas. - Virš kalvų kyla milžiniškas 
statinys iš stiklo ir metalo, prigrūstas kažkokių mechanizmų. Viršutinė 
pastato dalis skendi debesyse. Jie mato mažas figūras, girdi rimbų smū- 
gius. Tokiu atstumų smūgiai primena šūvius iš smulkaus kalibro šautu- 
vų. - Kas tai, Džekai? 

Pirma Džekui į galvą šovusi mintis - tai Raudonojo Karaliaus Grio- 
vėjai. Bet ne, jų pernelyg daug. Panašu į kažkokią gamyklą ar energijos 
stotį... čia dirba vergai. Turbūt tai vaikai, kurie nepakankamai talentingi, 
kad galėtų tapti Griovėjais. Jo širdyje gimsta įniršis. Bitės turbūt tą pa- 
junta, nes jų dūzgimas sustiprėja. 

Staiga Džekas išgirsta Spidžio balsą: "Atvėsk, Sojeri. Nepamiršk, 
jog tavo pagrindinė užduotis - išgelbėti berniuką. O laiko turi nedaug." 

- Viešpatie, - Deilas pakelia ranką, - ar akys manęs neapgauna? 

Jis rodo į kartuves. 

- Jei matote kartuves, tai jums nereikia kreiptis į okulistą, - sako 
Dokas. - Taip, tenai kartuvės. 

- Pažiūrėkite į šituos batus, - neatlyžta Deilas. - Kam jie suvertė šitą 
krūvą avalynės? 

- Dievas žino, - gūžteli pečiais Uostytojas. - Manau, toks jų papro- 
tys. Džekai, ar mums dar toli? 

Sojeris žiūri į kelią, vedantį prie milžiniško statinio, paskui į kitą ke- 
lią, tolstantį nuo jo. 

- Netoli, - sako jis. - Manau... 

Tuomet pasigirsta riksmas. Šauksmas vaiko, stovinčio prie bepro- 
tystės ribos. O galbūt jau ją peržengusio... 


Tajus Maršalas girdi artėjantį bičių dūzgimą, bet mano, jog dūzgia 
tik jo galvoje, jog tai nerimo padarinys. Jis jau begalę kartų mėgino pa- 
kelti tą užkeiktą Bernio maišą, o rezultatas nulinis. Jam net į galvą neat- 
ėjo, kad, nusiėmus kepurę, judesių koordinacija pagerėtų. Net pamiršo 
apie tą nelemtą kepurę. Pavargęs, suprakaitavęs, jis tegalvoja apie vieną 
- jei kuo greičiau nepasieks maišo, viskas baigta. | 

"Turbūt sutiksiu eiti su tuo misteriu Manšanu, jei jis man pažadės 
stiklinę vandens", - galvoja berniukas. Bet jis turi geležinę motinos valią, 
o ir Sofi vis ragina jį nepasiduoti. Todėl Tajus ir vėl griebiasi maišo. Šį 
kartą skaudančią koją prilaiko dešine ranka. 

Dešimt colių... aštuoni... jau arčiau, negu pavykdavo iki tol... 

Maišas ima slysti, tuojau ir vėl nukris... Ir vėl! 

- Ne, - šnabžda berniukas. - Šį kartą ne. 

Jis dar stipriau spaudžia prie sienos sportbatį, kelia maišą. 

Šeši coliai... keturi... trys. Maišas vis labiau svyra į kairę pusę. 
Tuojau vėl nukris. 

- Ne! - išrėkia Tajus ir palinksta pirmyn. Kažkas sutraška nugaroje 
ir kairiame petyje. Bet jo pirštai slysta oda, po to suspaudžia ją. Jis tem- 
pia maišą į save, vos nepaleidžia. - Ne, Berni, nieku gyvu. - Purto, 
spaudžia prie krūtinės. - Dabar jis niekur nuo manęs nedings! - Tajus 
griebia maišą dantimis. Kaip jis dvokia. Kažkoks Bernsaido odekolonas. 
Bet berniukui tai nerūpi. Jis dešine ranka karštligiškai naršo viduje. Iš 
pradžių nieko neranda, po to apčiuopia nedidelį metalinį daiktą. Ištraukia 
ranką iš maišo. Joje - raktai! 

"Kad tik neišmesčiau, - baiminasi Tajus. - Išprotėsiu, jei išmesiu." 

Neišmeta. Įkiša raktą į nedidelę skylutę, pasuka ir antrankis prasi- 
skleidžia. 

Tajus lėtai išlaisvina ranką iš geležinio žiedo. Antrankiai nukrenta ant 
grindų. Berniukas nuleidžia kairę ranką ir čia jam į galvą šauna baisi 
mintis: juk jis kameroje, Juodajame name, miega ant nutriušusio čiuži- 
nio... Ir atgauta laisvė - tik iliuzija, vilties kibirkštėlė, likimo padovanota 
jam prieš tai, kol jis atsidurs katile. 

Išorėje girdisi Didžiosios Kombinacijos griaudėjimas, vaikų aima- 
nos, kurie vis eina ir eina... sukruvintomis kojomis, sukdami įrenginį. Ir 
kažkur jau visai netoli misteris Manšanas, ketinantis išvežti Tajų toli... 
kur bus dar blogiau negu čia. 

Ir tai ne sapnas. Tajus nežino, kur jis eis, ar sugebės sugrįžti į savo 
pasaulį. Tačiau pirmas Žingsnis - išeiti iš šitos lūšnelės bei iš šitos vietos. 
Kojos linksta kaip žmogaus, ilgą laiką gulėjusio sunkios ligos patale, bet 
Tajus peržengia per Bernio kūną ir išeina į lauką. Dangų dengia debesys, 
žemė plika, gelia visą kūną, tačiau berniuką užlieja neapsakomas 
džiaugsmas. Pagaliau jis laisvas. Tik dabar suvokia, jog buvo beveik at- 
sisveikinęs su gyvenimu. Akimirką užsimerkia, pakelia veidą į dangų... 
Todėl ir nepastebi figūros, kuri kukliai stovi už kampo ir lūkuriuoja jo. 
Šitam ponui svarbu, kad berniukas išeitų su kepure. Įsitikinęs, jog ke- 
purė ant Tajaus galvos, lordas Manšanas - tiksliau jokia žemiečių kalba 
negalima ištarti jo vardo - žengia pirmyn. Jo milžiniškas veidas panašus 
į oda aptrauktą samtį, vienintelė akis išsprogusi, raudonos lūpos šiepiasi. 

Kai jis apkabina Tajų, berniukas pradeda rėkti ne tiek iš baimės ir nuo- 
stabos, kiek iš įniršio. Juk šitiek padėjo pastangų, mėgindamas išsilais- 
vinti! Šitiek bergždžių pastangų! 

- Tyliau! - šnabžda Manšanas, bet kadangi iš berniuko krūtinės ir 
toliau veržiasi riksmas (viršutiniuose aukštuose kai kurie vaikai sustoja 
bei atsisuka į garsą, ir tik prižiūrėtojų rimbai vėl jiems primena, jog ne- 
valia atsitraukti nuo darbo), lordas ištaria dar vieną žodį, jau Juodąja 
kalba: - Pnangas. 

Tajus iškart sudrimba. Neprilaikomas jis būtų nukritęs ant žemės. 
Protesto aimanos ir toliau veržiasi iš vaiko krūtinės, bet jis jau neberėkia. 
Lordas Manšanas pasuka savo ilgą veidą link Didžiosios Kombinacijos ir 
šypsosi. Gyvenimas nuostabus! Po to užeina į lūšnelę... Tik akimirkai. 

- Nužudei jį, - sako Manšanas. - Būdamas su kepure ant galvos. 
Nepakartojamas vaikis! Karalius panorės asmeniškai su tavimi susitikti. 
Turbūt net pavaišins pyragu ir kava. Tu tik įsivaizduok, jaunuoli! Pyra- 
gas su kava abalos draugijoje! Prie vieno stalo su karaliumi! 

- „nenoriu niekur eiti, noriu namo... pas mam-a-a-a-a-ą... - žodžiai 
išsilieja it kraujas iš mirtinos žaizdos. 

Lordas Manšanas paliečia pirštu Tajaus lūpas, ir jos susičiaupia. 

- Tyliau, - sako abalos šunytis. - Mane labai erzina plepus pakelei- 
vis. O kelionė mūsų laukia ilga. Tie kraštai toli nuo tavo namų, artimųjų, 
draugų... bet tu neverk, mažasis Tajau. Tu turėsi kitų draugų. Pavyz- 
džiui, Vyriausiasis Griovėjas. Visi berniūkščiai jį myli. Jo vardas miste- 
ris Bratigenas. Galbūt jis tau papasakos savo pabėgimų istorijas. Jos to- 
kios linksmos ir įdomios! O dabar mudu turime keliauti. Tavęs laukia 
karaliaus kava bei pyragas. Nepamiršk to. 

Lordas Manšanas putlus, kojos trumpos, išlenktos lanku, bet stiprus. 
Jis pasikiša berniuką po pažastimi, tarsi šis būtų lengvas laikraščių ryšu- 
lėlis. Dar meta paskutinį žvilgsnį į Bernį. Abejingą... Bernis savo atitarna- 
vo, o Niujorko valstijoje atsirado puiki pamaina - jaunas daug žadantis vy- 
rukas. Lordas pakreipia galvą į šoną, nusijuokia, dar tvirčiau užmaukšlina 
Tajui ant galvos kepurę ir leidžiasi į kelionę. Tajus bus ne šiaip sau Grio- 
vėjas, o turbūt pats galingiausias iš kada nors gyvenusių ar dabar gyve- 
nančių. Tik jis pats, laimei, net neįtaria turįs tokių gabumų. 

Tvirtu žingsniu, netgi niūniuodamas kažką panosėje, Manšanas iš- 
eina į Kondžero plentą, pasuka kairėn, tikėdamasis, jog įveikęs pusę my- 
lios, jis išeis į Steišno gatvę... ir čia pat sustingsta. Kelią jam pastoja 
ketvertas vyrų, kuriuos lordas vadina Ter-ra. Tai nelabai palanki pra- 
vardė. Knygoje apie teisingą žemdirbystę Teru vadinamas Pilnos Žemės 
periodas, kai vyksta naminių gyvūnų poravimasis. Lordas Manšanas pa- 
saulį, esantį už Juodojo namo ribų, laiko didžiuliu akvariumu su įvairio- 

subjektą. 

Ketvertas vyrų iš Teros? Jo lūpos paniekinamai išsiviepia, o veidas 
dar labiau ištįsta. Ką jie čia veikia? Kaip apskritai jiems pavyko čia patek- 
ti? Ko jie tikisi? 

Šypsena blanksta, kai jis pamato beisbolo lazdą vieno vyriškio ran- 
koje. Ji šviečia įvairiomis spalvomis, bet galiausiai visos jos susilieja į 
baltą spalvą. Akinanti šviesa. Manšanas tik žino, jog panašiai švyti Am- 
žinybės Sfera, kurią kažin koks mažas klajojantis berniukas laikė Talis- 
manų. Berniukas tik kartą palietė tą daiktą, bet tas prisilietimas liko vi- 
siems laikams. 

Šypsena visai išnyksta, kai Manšanas suvokia, jog lazdą laikantis 
vyras ir yra tas pats berniukas. Jis vėl atėjo, vėl ketina sujaukti jų pla- 
nus, bet jeigu tikisi susigrąžinti pagrindinį prizą, jis klysta. Juk tai tik 
lazda, o ne Sfera. Ir net jeigu Sferos galia vis dar gyva šitame žmoguje, 
tai jos nedaug belikę. Po šitiek metų ji jau virto dulkėmis. 

"O jei nevirto? Tada jie mane pavers dulkėmis, jei tik Taileris atiteks 
jiems, - galvoja misteris Manšanas. - Aš turiu..." 

Vienintelė jo akis pastebi už atvykėlių iš Teros kabantį tamsų debe- 
sį. Šis dūzgia. Ar tai bitės? Su geluonimis? 

Tiek to, pirmiausia jis turi išsiaiškinti su šitais įkyriais vyrais. 

- Laba diena, ponai, - sveikinasi lordas kiek galima malonesniu bal- 
su. Vokiškas akcentas dingsta be pėdsakų. Kalba tikras anglas aristok- 
ratas. - Kaip malonu, jog nusprendėte atvykti pas mane. Iš taip toli. Ir 
dar diena tokia apsiniaukusi. Tikrai malonu. Tik, deja, čia visos dienos 
apsiniaukusios, į Galutinį pasaulį saulė retai kada užklysta. Taip jau su- 
siklostė istoriškai. Tik, žinote, negaliu su jumis pasilikti, turiu skubėti. 
Reikalai. Manęs laukia kitoje vietoje. Jo taip pat. 

Lordas Manšanas pakelia Tajų ir papurto. Nors berniukas spokso 
išpūtęs akis, ir, be abejo, viską supranta, jo kojos bei rankos kabo it 
skudurinės lėlės. 

- Pastatyk jį ant žemės, Manšanai, - sako tas, kurio rankose lazda, 
ir lordas staiga suvokia, jog gali kilti keblumų. Tikrai gali. Jo šypsena 
darosi dar platesnė, išlenda didžiuliai aštrūs dantys. Jei jau jie į ką nors 
įsikibs, gabalas būtinai liks jo kaulėtoje burnoje. 

- Manšanai? Čia tokių nėra. Ir misterio Pirmadienio nėra. Visi išėjo 
alia ūliū. O dėl berniuko, tai aš negaliu jo pastatyti ant žemės. Daviau 
žodį. Be to, turite būti laimingi. Jūsų mieste baigėsi siaubas. Valio! 
Žvejys miręs... šitas nuostabus berniukas jį nugalėjo. - Jis vėl purto Ta- 
jų, saugodamas, kad nenukristų jam nuo galvos kepurė. 

Tik bitės neduoda jam ramybės. 

"Kas atsiuntė bites?" 

- Berniuko motina beprotnamyje, - sako vyriškis su lazda. Manša- 
nas pastebi, jog lazda šviečia vis ryškiau. Jis bijo, bet ta baimė pagimdo 
pyktį. Nejaugi jie tikrai gali atimti berniuką? - Ir moteris nori, kad jos 
sūnus sugrįžtų namo. | 

Jei taip, tai už jų pastangas bus atsilyginta lavonu. 

Savo baimę lordas vis dar slepia po šypsena. Pakelia sudribusį ber- 
niuką aukščiau ir kaukšteli dantimis prie pat jo kaklo. 

- Pasiūlykite jos vyrui, tegul įkiša į ją savo lazdą ir padaro dar vieną 
vaiką. Esu įsitikinęs, kad jis tai sugebės. 

- Jai reikia šito vaiko, - prieštarauja kitas vyras. Galingas... su 
barzda. 

- Bet man jis taip pat reikalingas, mielasis. Labai reikalingas. - Šį kartą 
Manšanas lengvai kanda Tajui į kaklą, pasirodo kraujas. Už Manšano nu- 
garos, kaip ir anksčiau, griaudėja Didžioji Kombinacija, bet riksmai nutilo. 
Tarsi vaikai, kurie vertė suktis galingus mechanizmus, būtų suvokę, jog 
kažkas pasikeitė arba gali pasikeisti, pasaulis darosi nestabilus. 

Vyriškis su švytinčia rankoje lazda žengia pirmyn. Lordas Manša- 
nas kiek atsitraukia. Žino, kad negalima parodyti savo baimės ar silpnu- 
mo, bet nieko negali padaryti. Nes priešais jį ne paprastas žmogus. Jis 
iš Viršutinio pasaulio šaulių gildijos. 

- Dar žingsnis, ir aš perkąsiu jam gerklę, mielasis. Labai nesinori 
man šito daryti, bet aš padarysiu. Galite neabejoti. 

- Ir lygiai po dviejų sekundžių mirsi pats, - atsako vyriškis su lazda. 
Jis visai nebijo. - Tu šito nori? 

Turbūt Manšanas verčiau pasirinktų mirtį, negu ryžtųsi sugrįžti pas 
Raudonąjį Karalių tuščiomis rankomis. Bet jis tiki, jog taip toli nebus 
nueita. Raminamasis žodis suveikė, padėjo berniukui, jis nuramins ir 
kitus tris vyriškius. O kai tie stovės išplėtę akis tarsi statulos, nejausda- 
mi nei rankų, nei kojų, tada Manšanas galės susidoroti su ketvirtuoju 
vyru. Tai, be abejo, Sojeris. O ir bitėms jis turi pakankamai žodžių, kad 
galėtų ištrūkti iš čia bei nudumti iki vienabėgio traukinio. O jei keletą 
kartų ir įgels, nieko čia baisaus. 

- Ar tu šito nori? - pakartoja savo klausimą Sojeris. 

Manšanas šypsosi. 

- Pnangas! - surinka jis, ir trys vyrai už Džeko nugaros staiga su- 
stingsta. 

Manšanas dar labiau 1šsišiepia. 

- Ir ką jūs dabar darysite, mano mielasis, kai jūsų draugai jau nie- 
kuo nebegali jums... 

Bet Sent Pjeras pajuda link Džeko. Pirmasis žingsnis sunkus, kojos 
tarsi švininės, o vėliau jau darosi lengviau. Dabar jau šypsosi jis. 

- Tu kaltas dėl mano dukters mirties, - ištaria jis. - Gal tu pats jos 

ir nežudei, bet Bernsaidas veikė tavo nurodymu. Ar taip? Aš - jos tė- 
vas, šūdžiau. Manai, gali sustabdyti nužudytos mergaitės tėvą vienu su- 
šiktu savo žodžiu? 

Dokas irgi pajuda iš vietos ir prisijungia prie savo bičiulio. 

- Tu pridergei mano mieste, - suriaumoja Deilas Hilbertsonas. Ir ei- 
na paskui kitus. 

Lordas Manšanas negali patikėti savo akimis. Juodasis žodis jų ne- 
sustabdė. Nė vieno nepaveikė. Šitie vyrai pastoja jam kelią! Pastoja kelią 
į progresą! Kaip jie išdrįso! 

- Užmušiu jį! - staugia Manšanas. - Aš jį užmušiu. Ką tu į tai pasa- 
kysi, Auksinis berniuk? Kaip mane sustabdysi? 


Situacija rimta: kas ką? Mes negalime stebėti susirėmimo iš viršaus, 
nes varna, kuri mus skraidino (galiu jus patikint, jog Gorgas čia niekuo 
dėtas), nebegyva. Tačiau ir iš šalies matosi, kad ši scena primena sce- 
nas iš tūkstančių senovinių filmų... Ne viename iš jų filmavosi ir Lili Ka- 
vano. 

Džekas pakreipia beisbolo lazdą, rankeną įremia į petį, taikosi į 
Manšano galvą. 

- Paleisk vaiką ant žemės, - sako jis. - Duodu tau paskutinį šansą. 

Lordas Manšanas pakelia berniuką aukščiau. 

- Nagi! - šaukia jis. - Paleisk į mane elektrinį užtaisą! Žinau, kad gali 
tai padaryti! Bet pataikysi ir į berniuką! Pataikysi... 

Iš Ričio Seksono beisbolo lazdos smaigalio išsiveržia akinamai ryš- 
kus spindulys. Jis plonas tarsi pieštuko smaigalys. Pataiko į vienintelę 
Manšano akį ir ją išdegina. Demonas sukaukia, pasilenkia pirmyn, išsi- 
žioja, ketindamas įkąsti... 

Bet nespėja. Antras spindulys, blykstelėjęs iš sidabrinio Sent Pjero 
žiedo, skrieja abalos emisarui į gerklę. Raudonas jo lūpas apgaubia 
liepsna... bet jis išsilaiko ant kojų. Stovi ant kelio nugara į Didžiąją Kom- 
binaciją, vėl mėgina įkąsti, nužudyti talentingą berniuką Tajų Maršalą. 

Deilas puola pirmyn, sugriebia vaiką už juosmens bei pečių, išlupa iš 
Manšano rankų, atšoka į kelkraštį. Išblyškęs jo veidas rūstus bei ryžtingas. 

- Pribaik jį, Džekai! - staugia Deilas. - Pribaik šitą kalės vaiką! 

Džekas artėja prie apakinto, nudeginto, kaukiančio demono, įnirtin- 
gai mosuojančio rankomis. Užsideda lazdą ant dešinio peties, abiem ran- 
komis laikydamas už rankenos. Spinduliais lazda jau pasišaudė, pats 
metas panaudoti ją pagal tiesioginę paskirtį. 

- Stai tau, mielasis. - Ir tvoja taip, kad net Ričis Seksonas pavydė- 
tų. Beisbolo lazda atsitrenkia į didžiulę lordo Manšano galvą ir sutraiško 
ją It papuvusį arbūzą. Pasipila ryškiai raudoni purslai. Dar po akimirkos 
galva sprogsta, aptaškydama visus savo turiniu. 

- Regis, karaliui teks ieškoti naujo berniuko pasiuntinuko. - Uosty- 
tojas nusivalo nuo veido užtiškusį demono kraują, paskui valosi rankas 
į džinsus. - Bėgimas ratu, Džekai. Ir aklas tai mato. 

Deilas supdamas ant rankų Tajų, priduria: 

- Balius baigtas, svečiai skirstosi po namus. 


Frenč Lendingo policijos viršininkas atsargiai pastato berniuką ant 
žemės. Šis žiūri į jį, po to - į Džeką. Akyse įsižiebia ugnelė. Turbūt pa- 
lengvėjimo, o gal suvokimo, kas atsitiko. 

- Beisbolo lazda, - silpnu balsu ištaria Tajus. Po to atsikosi ir pa- 
kartoja: - Aš apie tokią svajojau. 

- Tikrai? - Džekas atsiklaupia priešais berniuką, ištiesia jam lazdą. 
Tajus paliečia ją ranka. Paglosto krauju aptaškytą paviršių. Neatitrauk- 
damas akių žiūri į Džeką, tarsi mėgindamas suvokti kas jis toks, supras- 
ti, kas čia vyksta, patikėti, kad jis iš tiesų išgelbėtas. 

- Ar Džordžas Retbanas iš tikrųjų aklas? - klausia berniukas. 

- Taip, - atsako Džekas. - Bet kartais neregys nebūna aklas. Ar tu 
žinai, Tajau? | 

Berniukas linkteli. Džekui niekada gyvenime neteko matyti tokio iš- 
vargusio, nusilpusio Žmogaus. 

- Noriu, - Tajus apsilaižo, atsikosi. - Noriu gerti. Vandens... Pas 
mamą noriu. Namo. | 

- Turiu neblogą planą, - sako Dokas. - Nuvežkime berniuką į Vis- 
konsiną, kol čia dar neapsireiškė vienakio draugužiai. 

- Tikrai, - linkteli Uostytojas. - Pirmutinis mano noras - sudeginti 
iki pamatų Juodąjį namą. Būtinai pirmą degtuką numesiu aš. O gal man 
vėl pavyks iš žiedo išskelti ugnį. Bet iš pradžių, manau, turime sugrįžti. 

- Sutinku su jumis, - palaiko baikerius Deilas. - Nemanau, kad Ta- 
jus galės eiti pats, bet mes iš eilės... 

- Ne, - kaip kirviu nukerta Džekas. 

Visi nustebę Žiūri į jį. 

- Džekai, - kaip įmanydamas švelniau sako Sent Pjeras. - Man re- 
gis, mes užsibuvome svečiuose. 

- Mes dar nebaigėme, - atšauna Džekas. Po to pasitaiso: - Tajus dar 
nebaigė. 

Sojeris vis dar klūpo ir jo galvoje sukasi mintys: "Aš buvau ne ką 
vyresnis už šitą berniuką, kai išmaišiau visą Ameriką bei Teritorijas, kad 
išgelbėčiau savo motinos gyvybę." Jis Žino, jog tai tiesa, bet pats negali 
patikėti. Prisimena tą pojūtį, kai dvylikmetis berniukas - išsigandęs, vie- 
nas, bejėgis - bėgo genamas šešėlių, grasinančių pavyti jį ir praryti. Vis- 
kas turi pasibaigti. Tajus praėjo devynis pragaro ratus, jis turi teisę 
sugrįžti namo. 

Bet paskutinis taškas, deja, dar nepadėtas. Dar liko vienas reikaliukas. 

- Tajau. 

- Noriu namo. 

Jau beužsižiebianti berniuko akyse ugnelė vėl užgęsta. Jo veidas pa- 
našus į pabėgėlio ar į žmogaus, stovinčio prie koncentracijos stovyklos 
vartų. Pernelyg daug laiko jis praleido opopanakso žemėje. Ir jis dar vai- 
kas. Tik vaikas, po paraliais! Jis nenusipelnė to, ką su juo ketina pada- 
ryti Sojeris. Nors, kita vertus, Sojeris irgi nenusipelnė tų kančių, kurias 
jam teko patirti. Tai suteikia jam pasiryžimo įgyvendinti savo užmačias. 

- Tajau, - jis paima berniuką už peties. 

- Vandens. Namo. Noriu pas mamą. 

- Dar ne dabar, - purto galvą Džekas. - Jis atsuka į save berniuką. 
Ant jo veido blizga lordo Manšano kraujo lašai. Džekas jaučia, jog žmo- 
nės, kurie čia atvyko drauge su juo, rizikuodami savo gyvybėmis, nepa- 
tenkinti. Tačiau suvokia, kad privalo užbaigti pradėtą darbą. Jis polici- 
ninkas, o čia vyksta dalykai, kurie prieštarauja įstatymams. 

- Tajau. 

Tyla. Berniukas stovi, panarinęs galvą. Stengiasi virsti augalu, ga- 
linčiu tiktai kvėpuoti. 

Džekas rodo į siaubingą pastatą, rodo į vaikus, judančius tarsi skruz- 
dės. Didžiosios Kombinacijos bokšto viršūnė dingsta debesyse, o pamatai 
- žemėje. Ir niekas nežino, kokiu atstumu. Per mylią? Dvi? Ar yra vaikų 
virš debesų? Galbūt jie užsidėję deguonies kaukes ir tenai suka mechaniz- 
mus? Ar yra vaikų požemiuose... dūstančių nuo požeminės ugnies karš- 
čio? "Lapių olose... žiurkių olose", kur niekada nebūna saulės. 

- Kas tai? - klausia berniuko Džekas. - Kaip tu tai vadini? Kaip tai 
vadino Bernsaidas? 

Tajus tyli. 

Džekas papurto vaiką už peties. Nelabai švelniai. 

- Kaip tu tai vadini? 

- Ei, - Doko balsas pasipiktinęs. - Štai šito jau nereikia. 

- Užsičiaupk. - Džekas nežiūri į baikerį. Jo žvilgsnis įsmeigtas į Ta- 
jų, jis mėgina įžvelgti mėlynose berniuko akyse ką nors daugiau nei tuš- 
tumą. Jam reikia atverti vaiko akis, reikia, kad jis pamatytų šitą milžiniš- 
ką, dejuojantį gremėzdą. Pamatytų ir pasibaisėtų. - Kas tai? 

Po ilgos pauzės Tajus atsako: 

- Didžioji... Didžioji Kombinacija. - Žodžiai lėtai slenka nuo lūpų. 
Tarsi jis kalbėtų sapne. 

- Taip. Didžioji Kombinacija. O dabar sustabdyk ją. 

Uostytojo žandikaulis atvimpa 

- Džekai, tu išprotėjai, - neištveria Deilas, bet greitai nutyla. 

- Aš... aš negaliu. - Tajus įsižeidęs žiūri į Džeką, tarsi norėdamas 
pasakyti, kad jis ir pats turėtų šitą Žinoti. 

- Tu gali, - neatlyžta Sojeris. - Gali ir sustabdysi. Kaipgi kitaip, Ta- 
jau? Manai, mūsų negrauš sąžinė, jei dabar atsuksime šitiems nelaimė- 
liams nugaras ir vešime tave pas mamą, kad ji pagirdytų tave karštu šo- 
koladu bei paguldytų į lovytę miegučio? - Jis pakelia balsą ir nenutyla, 
nors mato, jog berniukas verkia. Ir vėl purto Tajų. Vaikas susiriečia į 
kamuoliuką, bet nemėgina išsilaisvinti. - Manai, sugebėsime būti laimingi 
po to, kai pamatėme, kaip dirba šitie nelaimėliai vaikai... Vargšeliai juda 
tol, kol netekę jėgų nusirita žemyn, o juos pakeičia kiti. Ir vėl viskas 1š 
pradžių... Juk tau sapnuosis išsekę šitų vaikų veidai. Iki gyvenimo pa- 
baigos. Jų veidai, purvinos rankos, sukruvintos kojos, tu sapnuosi 
juos. 

- Liaukis! - neiškenčia Uostytojas. - Antraip gausi nuo manęs į snukį. 

Džekas atsisuka. Jo žvilgsnis įniršęs. Uostytojas traukiasi. 

- Taileri. 

Berniuko lūpos dreba, skruostais teka ašaros. 

- Pakaks. Aš noriu namo! 

- Tik po to, kai sustabdysi Didžiąją Kombinaciją. Ne anksčiau. 

- Aš negaliu! 

- Gali, Taileri. Dar ir kaip gali. 

Berniukas žiūri į Didžiąją Kombinaciją. Džekas jaučia, kad jis mėgi- 
na kažką padaryti. Tačiau niekas nesikeičia. Konvejeriai juda, botagai 
švilpia, kartais rėkianti "skruzdėlė" nukrenta (o gal pati nušoka) nuo pa- 
stato viršaus. 

Taileris vėl sugrįžta žvilgsniu prie Džeko. Sojeris netveria pykčiu, 
matydamas tuščią berniuko žvilgsnį. "Aš nega-a-aliu!" - cypia Taileris, 
ir Sojeris stebisi, kaip tokiam netikėliui pavyko išlikti gyvam. O gal tam 
jis ir išeikvojo visą savo potenciją? Nejaugi? Džekas negali susitaikyti su 
tokia mintimi. Jį apima pyktis. Nesusitvardęs Sojeris skelia jam antausį. 
Deilas garsiai aikteli. Tajaus galva pasvyra, akys išsiplečia. Jis nustebęs. 

Tada kepurė nukrenta nuo galvos. 

Džekas klūpojo prie berniuko. Jį nusviedžia atgal, jis vos neatsisėda 
gatvėje. Berniukas... ką? 

"Pastūmė mane. Minties galia pastūmė." 

Taip. Džekas iškart pajunta naujų jėgų antplūdį - tokių ryškių, kad 
jos galėtų rungtis ryškumu su iš beisbolo lazdos išlėkusiu spinduliu. 

- Kas atsitiko? - klausia Dokas. 

Bitės taip pat pajunta šitą jėgą, galbūt dar aštriau negu žmonės. Jų 
dūzgimas iškart sustiprėja, debesis tamsėja. Tarsi jos būtų tvirčiau su- 
sispietusios krūvon. Dabar jos primena sugniaužtą kumštį, pasiruošusį 
smūgiui. 

- Kodėl jūs man smogėte? - šaukia Tajus, ir Džekas staiga suvokia, 
jog panorėjęs berniukas galėtų jį nužudyti. Viskonsine jo galia buvo pa- 
slėpta nuo visų. O čia... čia... 

- Norėjau tave pažadinti! - Džekas irgi garsiai šaukia. Jis pakyla, 
rodo į kepurę: - Ar priežastis ji? 

Tajus žiūri, po to linkteli. "Taip. Kepurė. Bet tu nežinojai, negalėjai 
žinoti, kaip stipriai ji sumažina tavo potencialą, būdama ant galvos, jei 
kas nors nebūtų jos numetęs." Jis žiūri į Džeką. Dabar akys protingos, 
kupinos ryžto. Ankstesnės tuštumos, abejingumo kaip nebūta. Ir pats 
Tajus spinduliuoja šviesą, ją jaučia visi... ir jėgą, kuria taip norėjosi pa- 
sinaudoti lordui Manšanui. 

- Ką aš turiu padaryti? - klausia Taileris Maršalas, liūtės sūnus. 

Džekas vėl rodo į Didžiąją Kombinaciją: 

- Tu Griovėjas, Taileri. - Jis pasilenkia ir šnabžda berniukui į ausį: 
- Turi ją sugriauti. 

Taileris su Džeku susitinka žvilgsniais: 

- Sugriauti? 

Sojeris linkteli, ir berniukas vėl dirsteli į galingą statinį. 

- Gerai, - sako jis tarsi pats sau. Sumirksi akimis, išsižergia, sukry- 
žiuoja ant krūtinės rankas. Tarp antakių atsiranda vertikali raukšlė. Lū- 
pų kampučiai pakyla. - Gerai, - pakartoja Tajus. 

Porą sekundžių niekas nesikeičia. 

Po to Didžiosios Kombinacijos gilumoje pasigirsta dundėjimas. Vir- 
šutinė jos dalis sujuda, sumirguliuoja tarsi miražas karštą dieną. Prižiū- 
rėtojai sutrinka, nežino, kaip elgtis, pasigirsta lūžtančio metalo čerškė- 
jimas. Vaikai žiūri aukštyn, dairosi į šalis. Čerškėjimas stiprėja, krumplia- 
račiai pradeda suktis į priešingą pusę, lankstai užstringa, saugikliai iššoka 
iš lizdų. Visas milžiniškas statinys siūbuoja, vibruoja. Po žeme sproginė- 
ja garo katilai, į paviršių veržiasi liepsnos bei garų stulpai. Kažkur susto- 
ja ir susprogsta transporteriai, kurie tūkstančius metų judėjo, sukami 
vaikų, trepsinčių kruvinomis kojytėmis. Pojūtis toks, tarsi milžiniškas 
metalinis indas būtų susproginėjęs iškart šimtuose vietų. Džekas stebi, 
kaip vaikai iš viršaus leidžiasi žemyn. Išsibėgioja į visas puses. 

Kol žaliaodžiai dar neatsipeikėjo ir nepamėgino jų sustabdyti, bitės 
jau apspito milžinišką statinį. Ir kai tik prižiūrėtojai griebiasi rimbų, jos 
atakuoja niekšus iš visų pusių bei skaudžiai gelia... Vieni prižiūrėtojai 
krenta žemyn nuo transporterių, kiti kaip pamišę daužo rimbais visus, 
kas tik papuola po ranka. 

Sojerio gauja laukia, kol viskas pasibaigs. Priskrenda bičių Karalie- 
nė, apsuka ratą virš jų galvų ir veda vyrus atgal, prie Juodojo namo. 

Visuose egzistuojančiuose pasauliuose blogiui prasideda sunkūs lai- 
kai: despotai miršta, paspringę vištienos kauliukais; tironai krinta, pakirs- 

ti žudikų kulkų, ar iškeliauja į kitą pasaulį, nunuodyti meilužių; kankin- 
tojai susmunka ant krauju užlietų grindų. Tajaus veiksmai pasiekia visus 
pasaulius, ir visur blogis pralaimi. Galbūt laikinai, bet vis tiek... Už trijų 
pasaulių nuo mūsų, viename didžiuliame mieste - Londinoriume, Terne- 
ris Tofemas, parlamento narys jau dvi dešimtis metų ir pedofilas, turin- 
tis trisdešimties metų stažą, vaikštinėja po Pika Derio aveniu ir staiga 
virsta liepsnojančiu fakelu... Dar už dviejų pasaulių simpatiškas jaunuo- 
lis, vardu Fredis Karveris, mažiau žinomas Tofemo klano narys, degik- 
liu sudegina iki kaulų savo kairę ranką... 

Aukštai aukštai, pačioje Tamsiojo Bokšto viršūnėje, Raudonasis Ka- 
ralius staiga pajunta skausmą viduriuose, susiraukia ir susmunka į krės- 
lą. Jis žino, nujaučia, jog atsitiko kažkas svarbaus, ir situacija jo siaubin- 
goje karalystėje iš esmės pasikeitė. 

Sekdamas paskui bičių Karalienę, Taileris Maršalas spindinčiomis 
akimis, bebaimiu veidu... sėdi ant Džeko nugaros, tarsi berniukas-kara- 
lius. Iš paskos eina visi išvaduotojai, o paskui juos seka būriai atgavusių 
laisvę vaikų. Kai kurie vaikai iš mūsų pasaulio, bet yra ir iš kitų. Žings- 
niuoja per pliką lygumą, artėdami prie "durų", pro kurias galės patekti į 
savo pasaulį. Šlubuojančių vaikų batalionai primena apgirtusių skruzdžių 
kolonas. 

Vaikai apiplyšę, kai kurie beveik visai pliki. Jų fotografijas mes ma- 
tėme laikraščiuose arba dingusių vaikų paieškų tinklalapiuose. Ten buvo 
parašyta "IEŠKOMI". Šitie veidai be paliovos sapnuojasi vilties neteku- 
siems tėvams... Kai kurie buvę belaisviai juokiasi, kiti verkia. Jie net ne- 
žino, kur eina, jiems vis vien. Vaikai džiaugiasi, kad Didžioji Kombina- 
cija paleido juos iš savo kietų gniaužtų, jie Žino, jog atgavo laisvę. Mil- 
žiniškas monstras, atėmęs iš jų jėgas, gyvenimo džiaugsmą, viltį, paga- 
liau virto griuvėsiais, 0 juos saugo bičių debesis. Jie laisvi! 


Ketvirtą valandą šešiolika minučių Sojerio gauja išeina į Juodojo na- 
mo prieangį. Dabar Taileris jau sėdi ant galingų Uostytojo pečių. Jie nu- 
sileidžia nuo laiptų, sustoja priešais Deilo Hilbertsono automobilį. Negy- 
vos bitutės guli ant kapoto bei po valytuvais. 

- Pasižiūrėkite į namą, - sako Dokas. 

Sojeris pakelia galvą. Dabar tai paprastas trijų aukštų namas. Gal- 
būt kada nors jis buvo visai neblogas, bet prastai prižiūrimas gerokai 
aptriušo. Kažkoks neišmanėlis jį nudažė juodais dažais. Visą. Net ir lan- 
gų rėmus bei stiklus. Vaizdas liūdnas, tačiau jokios baimės namas neke- 
lia. Jis jau nejuda, nesikeičia, stovi sustingęs, kaip ir priklauso bet ku- 
riam namui. Liko tik apleista senio buveinė, išprotėjusio bei pavojingo 
senio. Dabar blogis, kadaise kerojęs šitame name, paliko jį, išsisklaidė, 

tarsi jį būtų išpūtęs gaivus vėjas. Džekas privalo kažką padaryti su šia 
pavojinga vieta, juk jis pažadėjo mirštančiam Peliukui. 

- Dokai, tu tik pažiūrėk, - prabyla Uostytojas. 

Didžiulis šuo atšlubčioja keliu, vedančiu į 35-ąjį plentą. Didžiulis, bet 
ne koks nors pabaisa. Turbūt bokserių bei dogų mišrūnas. Pusė galvos 
ir užpakalinės letenos suvarpyta kulkų. 

- Tai pragaro šuo, - priduria Uostytojas. 

Dokas spokso į šunį: 

- Ką? 

- Tas pats, - sako Uostytojas ir išsitraukia ginklą, ketindamas pa- 
lengvinti gyvūno kančias. Bet šuo pats atsigula ir jų akyse padvesia. 
Uostytojas atsisuka į bičiulius: - Jis pastebimai sumažėjo, matyt, po to, 
kai nustojo veikusi ta velniška mašina. 

- Aš noriu susitikti su mama, - ištaria Tajus. - Ar galiu? 

- Taip, - linkteli Džekas. - Ar neprieštarausi, jei užsuksime į jūsų na- 
mus ir pasiimsime drauge tavo tėvą? Manau, jis mielai važiuos su mumis. 

Taileris šypsosi: 

- Taip, užsukime. 

- Puiku. 

Deilas atsargiai apsuka automobilį ir jau važiuoja link kirtimo, kai 
Tajus staiga surinka: 

- Žiūrėkite! Jie ateina! 

Deilas spaudžia stabdžius, pasižiūri pro veidrodį: 

- Šventa Marija! Motina Dievo! 

Išlipa iš automobilio. Kiti paseka jo pavyzdžiu. Visi Žiūri į Juodąjį na- 
mą. Atrodo jis kaip paprastas namas, bet, matyt, dar neprarado savo ma- 
giškų galių. Kai kur dar išlikusios atidarytos durys: rūsyje, miegamajame, 
priterštoje virtuvėje. Šitoje durų pusėje - Kaulio apskritis, kitoje - Kondže- 
ro gatvė, dūmuose skendinti Didžioji Kombinacija bei didžioji ugnis. 

Bitės išskrenda į priebutį. Drauge su jomis ir vaikai - bitės juos veda. 
Vaikai susikibę rankomis, jie juokiasi ir verkia. Džekas pagalvoja, jog tur- 
būt taip pat išgelbėti žmonės drauge su gyvūnais išėjo iš Nojaus laivo. 

- Šventa Marija, Dievo Motina, - vėl šnabžda Deilas. Kirtimas prie- 
šais Juodąjį namą prisipildo vaikų. 

Džekas prieina prie Uostytojo. Tas išsišiepęs ligi ausų. 

- Kai visi vaikai išeis, turime uždaryti duris, - sako Džekas. - Vi- 
siems laikams. 

- Žinau, - linkteli Uostytojas. 

- Ar turi idėjų? 

- Jei pažadėsi be reikalo manęs neklausinėti ir daugiau apie tai ne- 
prisiminti, aš dar iki vidurnakčio surasiu kokią nors efektingą priemonę. 

- Ką? Dinamitą? 

- Argi nepasakiau - efektingą? 

- Tu ketini... 

Uostytojas šypsosi, akys susiaurėja. 

- Džiaugiuosi, kad mane palaikai. Pasimatysime maždaug vidurnaktį 
ant kelio. Pasistengsime neatkreipti niekieno dėmesio, nors manau, jog 
niekas mums netrukdys. 

- Juk grįžtant tikrai niekas netrukdė. 

Dokas tapšnoja Deilui per petį: 

- Tikiuosi, šitame pasaulio krašte yra organizacijų, kurios rūpinasi 
beglobiais vaikais. Manau, mums prireiks jų pagalbos. 

- Šventa... - Deilas maldaujamai žiūri į Džeką. - Ką gi man daryti? 

Sojeris šypsosi: 

- Manau, kad tau pats metas skambinti... detektyvams. 

Deilo Hilbertono akyse pasirodo vilties kibirkštėlė. O gal tai išanks- 
tinis mėgavimasis triumfu? Džonas Redingas iš FTB, Viskonsino poli- 
cijos valdybos detektyvai Peris Braunas bei Džefris Blekas... Jis įsivaiz- 
duoja, kaip šita trijulė pasijus, susidūrusi Vakarų Viskonsine su vaikų 
Kryžiaus žygiu. Kiek popierių jiems teks prirašyti... Juk įvykis neeilinis. 
Prireiks mėnesių, galbūt metų. O kiek pareikalaus nervų. Tada jiems 
neberūpės Deilas Hilbertsonas, Frenč Lendingo policijos viršininkas. 

- Džekai, ką siūlai? 

- Trumpai tariant, siūlau tau suversti visą juodą darbą jiems, o pa- 
čiam pasiimti laurus. Ką tu į tai atsakysi? 

Deilas galvoja: 

- Tai būtų teisingas sprendimas. O dabar vežkime berniuką namo, 
o po to - į Ardeną, pas motiną. 

- Puiku, - linkteli Džekas. - Gaila, kad su mumis nėra Henrio. 

- Sutinku. - Deilas sėdasi prie vairo. Po akimirkos jie jau rieda keliu. 

- O kaip tie vaikai? - klausia Tajus, žiūrėdamas pro galinį stiklą. - 
Ketinate juos čia palikti? 

- Kai tik išvažiuosime į plentą, aš paskambinsiu į Viskonsino polici- 
jos valdybą, - sako Deilas. - Manau, jie nedelsiant įsijungs į operaciją. 
Taip pat ir FTB. 

- Suprantama, - linkteli Uostytojas. 

- Žinoma, - pritaria Dokas. 

- Puikus sprendimas. - Džekas pasisodina Tailerį ant kelių. - Jiems 
nieko blogo nenutiks, - šnabžda jis berniukui į ausį. - Viskonsinas nepa- 
lyginamai geresnė vieta už tą, iš kur jie atėjo. 


Gal drauge su vėjeliu pasitraukime nuo vairuotojo lango ir palydė- 
kime žvilgsniu keturis be galo drąsius vyrus bei berniuką, kuris jau 

niekada nebus toks jaunas ir toks naivus. Kirtimas aplinkui Juodąjį na- 
mą jau nepavojingas, jis neteko magiškų galių. Dabar jį užtvindė vaikai 
- išvargę, išsekę, purvinais veidais, nustebusiomis akimis. Kalba jie ne 
tik angliškai. Kai kurie iš jų kalba tokiomis kalbomis, jog susigriebtų už 
galvos ir pats geriausias lingvistas. Čia gimsta pasaulinė sensacija (jau 
ateinančią savaitę pirmame "Times" puslapyje pasirodys sensacingas 
straipsnis "Vaikai - stebuklas iš niekur") ir, kaip ir numatė Deilas, pra- 
sideda didžiulis biurokratinis košmaras. | 

Tačiau jie gyvi, ir tai svarbiausia. Gyvi ir šaunieji mūsų vyrukai. Visi 
jie sugrįžo iš kito pasaulio ir visi sveiki, ko mes tikrai nesitikėjome. Daž- 
niausiai tokie avantiūristiški siužetai neapsieina be vienos kitos aukos... 
bent jau šalutinio personažo, pavyzdžiui, tokio kaip Dokas. Bet viskas 
gerai, kas gerai baigiasi. Tai jau ir galėtų būti mūsų pasakojimo pabaiga, 
jei to norite. Tačiau, jeigu norite skaityti toliau, būkite malonūs, nesaky- 
kite, kad jūsų niekas neįspėjo: gali būti taip, jog jums nepatiks tai, kas 
vėliau įvyks. 


"Dradž Report" praneša: 


Frenč Lendingo policijos viršininkas atsisako atšaukti spaudos 
konferenciją. Miesto valdininkai jį palaiko. Šaltiniai patvirtina, jog 
spaudos konferencijoje dalyvaus garsus policininkas iš Los An- 
dželo. FTB atstovai ir Viskonsino policijos valdyba kategoriškai 
prieš šitą konferenciją. 


** Ekskliuzyvas* * 


„Vienas iš jų - Taileris Maršalas iš Frenč Lendingo. Kita mer- 
gaitė, Džozela Reikina, iš Beitingo, nedidelio kaimelio Anglijos 
pietuose. Dar vienas berniukas iš Bagdado. Praėjo savaitė nuo 
to momento, kai vadinamuosius stebuklingus vaikus aptiko 
žingsniuojančius 35-uoju plentu, o atpažinta jau septyniolika 
Žmonių. Tačiau šitie septyniolika - tik aisbergo viršūnė. 


Tyrimui artimi šaltiniai pranešė, jog iš viso yra apie 750 vaikų, 
kur kas daugiau, negu buvo oficialiai paskelbta. Kas jie? Kas ir 
iš kur juos atvedė? Kaip jiems pavyko patekti į nediduką Frenč 
Lendingo miestelį, kurį keletą pastarųjų savaičių terorizavo Žudi- 
kas maniakas (dabar kalbama, kad jis jau miręs)? Kokį vaidmenį 
šitoje istorijoje suvaidino Džekas Sojeris, detektyvas iš Los 
Andželo, kuris savo šlovės viršūnėje, būdamas trisdešimt viene- 

rių, išėjo iš tarnybos policijoje? Ir kas atsakingas už galingą 
sprogimą, sunaikinusį paslaptingą namą miške. Kalbama, jog tai 
buvusi Žvejo buveinė. 


Atsakymai į kai kuriuos iš šitų klausimų bus gauti rytoj La Foleto 
parke, kur vyks Frenč Lendingo policijos viršininko spaudos 
konferencija. Jo senas draugas Džekas Sojeris, kalbama, kad 
būtent jis ir aptiko Žvejo pėdsakus, taip pat dalyvaus konferen- 
cijoje. Laukiama, jog atvyks ir dar du policininkai, kurie praėjusią 
savaitę dalyvavo gelbėtojų ekspedicijoje. Tai Armanas Sent Pje- 
ras ir Redžinaldas Ambersonas. 


Spaudos konferencija įvyks, nepaisant aktyvaus specialiosios 
tyrėjų brigados, vadovaujamos FTB agento Džono Redingo, bei 
Viskonsino policijos valdybos detektyvo Džefrio Bleko, prieštara- 
vimų. "Tyrimo brigados vadovai įsitikinę, jog spaudos konferen- 
cija - tai paskutinis Deilo Hilbertsono mėginimas išsilaikyti polici- 
jos viršininko poste, - praneša mūsų šaltinis. - Jis viską sugadi- 
no, bet, laimei, atsirado draugas, puikiai išmanantis viešuosius 
ryšius." 


Oficialūs Frenč Lendingo asmenys laikosi priešingos nuomo- 
nės. "Šita vasara buvo tikras košmaras mūsų miestelio gyvento- 
jams, - pasakė mums miesto iždininkas Betas Verenas. - Polici- 
jos viršininkas Hilbertsonas nori įtikinti gyventojus, jog košmaras 
pagaliau baigėsi. Ir kuo daugiau jis pateiks mums atsakymų apie 
atsiradusius vaikus, tuo bus geriau." 


Suprantama, jog didžiausią susidomėjimą kelia Džekas Sojeris, 
Holivudas, kuris susipažino su Deilu Hilbertsonu ir pačiu Frenč 
Lendingo miestu, kai tyrė Tornbergo Kinderlingo, prostitučių Žu- 
diko, bylą. Tai Hilbertsonas jį įtikino prisidėti prie Zvejo paieškų. 
Ir, regis, Holivudas suvaidino labai svarbų vaidmenį pastarųjų 
dienų įvykiuose. 


O kokie tai įvykiai? Šitą nekantrauja sužinoti visas pasaulis. Jau 
rytoj La Foleto parke, ant didžiosios Misisipės kranto, gali 
pasigirsti pirmieji atsakymai. 


Laukiama... 

29 skyrius 


- Na ką, vyrai, pasirengę? - klausia Deilas. 

- Oi, nežinau, - kokį penkioliktą kartą kartoja Dokas. Jis išblyškęs, 
sunkiai kvėpuoja. Visas ketvertas stovi namelyje ant ratų, esančiame 
prie La Foleto parko. Šalia platforma, kur jie netrukus turės pakilti ir 
atsakyti į daugybę klausimų. Visi atsakymai jau pasverti, aptarti, patik- 
rinti: bet koks neatsargus žodis gali brangiai kainuoti. Ant šlaito susirin- 
ko beveik keturi šimtai reporterių, šešios amerikiečių televizijos koman- 
dos ir, Dievas Žino, kiek svečių, atvykusių iš užsienio. Spaudos atstovai 
nelabai patenkinti, nes geriausios vietos priešais platformą rezervuotos 
Frenč Lendingo gyventojams. Jos buvo laimėtos loterijoje. Tokia Deilo 
Hilbertsono sąlyga. 

Idėja surengti spaudos konferenciją kilo Džekui Sojeriui. 

- Tvardykis, Dokai, - pyksta Uostytojas. Su pilkomis kelnėmis ir 
baltais marškiniais atlenkta apykakle jis atrodo dar didesnis: visai kaip 
lokys su smokingu. Vyriškis net ryžosi susišukuoti vešlią augmeniją ant 
savo galvos. - Ir jei tikrai manai, jog nusipersi, apsišlapinsi ar pargriūsi, 
tada jau verčiau pasilik vagonėlyje. 

- Ne, - sunkiai atsidūsta Dokas. - Aš su jumis. Jei jūs einate, aš irgi. 

Deilas atrodo puikiai, jam tinka paradinė uniforma. Džekas vilki vil- 
noniu pilku kostiumu, pasirišęs mėlyną kaklaraištį. Iš kišenės ant švarko 
krūtinės kyšo kamputis prie kaklaraiščio priderintos nosinės. 

- Tu įsitikinęs, jog mes elgiamės teisingai? 

Žinoma, Džekas įsitikinęs. Priežastis ne vien ta, kad jis nenori leisti 
pasisavinti pergalės laurus detektyvams iš Viskonsino. Svarbiausia - su- 
teikti galimybę senam bičiuliui Deilui ir toliau ramiai dirbti savo darbą. 
Jis vertas būti policijos viršininku. Ir Džekas šito pasieks, papasakojęs 
paprastą istoriją. Likusiems trims vyrams liks tik patvirtinti jo žodžius. 
Zinoma, Tajus taip pat patvirtins, Sojeris tuo net neabejoja. O istorija 
tokia: Džeko bičiulis, nuo Žvejo rankos žuvęs Henris Laidenas, iš tele- 
foninio pokalbio įrašo nustatė Žvejo asmenybę. Juostą su įrašu jam da- 
vė jo sūnėnas Deilas. Henris žuvo nuo monstro rankos, tačiau kovėsi iš 
paskutiniųjų ir sužeidė užpuoliką. Be to, jis spėjo pranešti policijai Žvejo 
pavardę bei vardą. Patikrinus nekilnojamojo turto Frenč Lendinge savi- 
ninkų sąrašus, paaiškėjo, jog Čarlzui Bernsaidui priklauso namas, esantis 
miške šalia 35-ojo plento. Deilas, pasitelkęs Džeką Sojerį ir dar du atsi- 
tiktinai šalia atsiradusius vyrus (turima galvoje Sent Pjeras bei Dokas), 
nuvyko prie Žvejui priklausančio namo... 

- Po to jūs turite kartoti tik du žodžius, kurie dažniausiai padeda iš- 
teisinti kaltinamuosius, - daug kartų kalė į galvas Džekas savo bičiu- 
liams. - Nagi, kokie tai žodžiai? 

- Aš neprisimenu, - už visus atsakė Deilas. 

Džekas linktelėjo: 

- Būtent. Jei nieko neprisimenate, tai viskas baigsis gerai, ir jie ne- 
pastebės kokių nors nesutapimų. Juk tame name buvo kažkokia keista 
atmosfera... 

- Tikra teisybė, - burbtelėjo Uostytojas ir susiraukė. 

- ..1r mes praradome atmintį. Prisimename tik, jog Tajus Maršalas 
buvo vidiniame kieme, prirakintas prie sienos. - Prieš Uostytojui, Dokui 
bei Džekui prasmunkant pro policijos postą ir susprogdinant Juodąjį 
namą, kažkoks reporteris spėjo ten apsilankyti bei padaryti daugybę 
nuotraukų. Suprantama, mums visiems aišku, kas buvo tas reporteris... 
Pagaliau Vendelas Grinas realizavo savo ambicingas svajones apie šlovę 
bei didžiulius pinigus. 

- Ir Bernsaidas gulėjo negyvas prie Tajaus kojų, - pridūrė Uostytojas. 

- Taip. O jo kišenėje radome raktus nuo antrankių. Deilai, tu radai 
raktus bei išlaisvinai berniuką. Kieme buvo ir daugiau vaikų, bet kiek jų... 

- Mes nepamename, - pabaigia jo mintį Dokas. 

- Ir dėl jų lyties... 

- Keletas berniukų bei keletas mergaičių, - įterpia Deilas. - Negalime 
pasakyti kiek. 

- O kaip pagrobė Tajų ir kas jam atsitiko... 

- Jis sakė, jog nieko neprisimena, - plačiai nusišypso Deilas. 

- Mes išvažiavome. Regis, kalbėjomės su kitais vaikais... 

- Bet tiksliai neprisimename, - priduria Uostytojas. 

- Teisingai. Nusprendėme, kad kol kas vaikai saugūs, jiems niekas 
negresia. O kai susėdome į automobilį, pastebėjome, jog jie irgi suka į 
plentą. 

- Tada kreipėmės pagalbos į Viskonsino policijos valdybą, - linkteli 
Deilas. - Šitą aš prisimenu. 

- Žinoma, prisimeni, - sutiko Sojeris. 

- Bet supratimo neturime, kas galėjo susprogdinti tą prakeiktą na- 
mą. Ir kaip jiems pavyko tą padaryti. 

- Kai kuriems žmonėms tiesiog niežti nagus, norisi surengti nusikal- 
tėliams savo teismą, nelaukiant tvarkos sergėtojų nuosprendžio. - Dže- 
ko balse skambėjo smerkiančios gaidelės. 

- Dar laimė, kad jie patys nenukentėjo per sprogimą. Juk ir jiems 
galėjo nutraukti galvas, - atsiduso Deilas. 

- Gerai, - galiausiai sako Džekas. Jie stovi prie durų. Dokas išsitrau- 
kia iš kišenės "žolytės", patraukia kokius keturis kartus, kiek nusiramina. 
- Svarbiausia, nepamirškite, kodėl mes tai darome. Taigi mes tikrai at- 
vykome tenai patys pirmieji ir radome Tajų, pamatėme keletą vaikų, bet 
nusprendėme, jog mirus Čarlzui Bernsaidui, jis ir Karlas Birstounas, jis 

ir Pietų Čikagos monstras, jis ir Žvejys, jiems nieko blogo nenutiks. Bet 
Deilas iškart susisiekė su Viskonsino policijos valdyba bei FTB, kurie 
dabar ir atlieka tyrimą. Taigi vaikai - jų rūpestis. O Frenč Lendinge jau 
ramu. Tai nemenkas Henrio Laideno nuopelnas, nes jis nustatė Zvejo 
asmenybę. Mūsų herojus, nors ir buvo aklas, ne tik spėjo pranešti po- 
licijai, bet sugebėjo ir sunkiai sužeisti pavojingą nusikaltėlį. Ir už tai su- 
mokėjo savo gyvybe. 

- Amen, - iškvepia Deilas. - Dėdė Henris tikrai vertas pagyrų. 

Pro duris girdisi šurmulys, triukšmas. Tenai susirinko šimtai žmo- 
nių. Deilas galvoja, jog turbūt tą patį jaučia roko žvaigždės, prieš išeida- 
mos į sceną. Prie gerklės atslinko kamuolys, bet vyriškis ryžtingai nu- 
stumia jį atgal. Jis įsitikinęs, kad nieko blogo jam nenutiks. Negali to 
būti, jei jis galvos apie dėdę Henrį. 

- Štai dar kas, - nutraukia pauzę Džekas. - Klausimai gali būti labai 
specifiniai... 

- Mes nieko neprisimename, - išpyškina Uostytojas. 

- Nes tenai buvo baisus oras, - pritaria Dokas. - Jame daug chloro 
ar dar kokio ten velnio... 

Džekas žiūri į juos, šypsosi. "Kokia laimė turėti tokius draugus", - 
galvoja jis. Ir, suprantama, visai negalvoja apie tai, kad jam liko gyventi 
vos keletas minučių... 

- Tada pirmyn. Šiandien mes - politikai, esame spaudos konferen- 
cijoje... o į valdžią išrenka tik tuos, kurie nekalba, ko nereikia, sako tik 
tai, ką nori išgirsti žmonės. 

Jis atidaro namo ant ratų duris. Minios triukšmas dar sustiprėja. 


Prie platformos vyrai žengia žąsele: Uostytojas, Deilas, Džekas ir 
mūsų gerasis daktaras Dokas. Pasipila fotoaparatų blyksniai, juos užlie- 
ja šviesos. Džekas nesuvokia, kam televizijai bei fotografams reikia tiek 
šviesos: diena šilta ir saulė skaisčiai šviečia, bet turbūt tai jų duona, be 
šito jie negali gyventi. "Pasisukite taip! Pasisukite anaip!" - tik ir girdisi 
iš visų pusių. Jie apiberiami klausimais, kuriuos, žinoma, ignoruoja. At- 
sakys, kai ateis tam laikas. Žinoma, atsakys, jei tik galės, o dabar jie tie- 
siog sutrikę, apstulbę, nes apsidūrė dėmesio centre. 

Bet tikrasis triukšmas prasideda tada, kai juos pamato pirmose eilė- 
se įsitaisę Frenč Lendingo gyventojai. Jie atsistoja, ploja, kai kurie iške- 
lia kumščius, sveikindami savo herojus tarsi bokso varžybų nugalėtojus. 
Reporteriai taip pat neatsilieka, todėl vyrai pakyla ant platformos, aidint 
griausmingiems plojimams. Mes taip pat stovime ant platformos, šalia 
mūsų herojų. Viešpatie, kiek čia pažįstamų veidų! Čia ir Morisas Roze- 
nas, tas pats, kuris įkišo Henriui "Purvinos spermos" diską. Čia ir kele- 
tas žmonių iš buvusio "Makstono", kuris dabar jau uždarytas: Elisa Vi- 

ters, Elmeras Džespersonas, invalido vežimėlyje sėdi Ada Mejerhof. Čia 
ir Flora Frostad bei broliai Hermis ir Tomas Botčeriai... O štai Tenzė 
Freno (dar ne visai atsigavusi, bet beprote jos jau nepavadinsi) stovi ša- 
lia Lesterio Muno. Jis ją apkabinęs... Arnoldas Chrabovskis, Tomas 
Lundas, Bobas Diulakas bei kiti Deilo Hilbertsono pavaldiniai ploja, gar- 
siai sveikina. Čia ir Maršalų kaimynė Enida Pervis, ta pati, kuri, paste- 
bėjusi siautėjant Džudę, paskambino Fredui į darbą. Ir Rebeka Vailes - 
tokia kukli, rami... Bet mums neverta jos gailėtis, dirbdama pas Mitruo- 
lį, ji ir savęs nepamiršo, atsiriekė nemenką kąsnį. Minios gilumoje, gė- 
dydamiesi dėl savo bailumo, bet negalėję nepasidžiaugti bičiulių triumfo 
valanda, stovi Sonis su Kaizeriu. O pažvelkite štai čia! Džeko Sojerio 
kirpėjas Herbas Rauperis stovi su Baku Evicu, kuris išnešioja paštą. Da- 
lyvauja čia ir kiti mūsų bendri pažįstami. Pirmoje eilėje nenustygsta vie- 
toje Vendelas Grinas. Vienas Dievas žino, kaip jam pavyko čia patekti, 
juk jis gyvena ne Frenč Lendinge, o La Rivjeroje. Jis vis fotografuoja ir 
fotografuoja. Du karus stumtelėjo šalin Elveną Morton, Henrio namų 
valdytoją. Po trečio karto moteriškė vožtelėjo jam į nugarą. Vendelui tai 
nė motais, jis net nepajunta smūgio. Visai neseniai (pamenate!) jo galvai 
kliuvo dar labiau. Kiek nuošaliau stovi žmogus, kurį mes taip pat galime 
atpažinti. O gal ir ne. Pagyvenęs tamsiaodis su tamsiais akiniais. Kaž- 
kuo primena Holivudo aktorių Vudį Stroudą. 

Aplodismentai vis stiprėja. Žmonės šaukia. Lekia aukštyn kepurės. 
Įvertinus liūdnus pastarųjų savaičių įvykius, toks šiltas šitų Žmonių su- 
tikimas - tikras stebuklas. Pirmiausia miesto gyventojai ploja todėl, kad 
baigėsi košmaras. Piktadarys mirė, padvėsė savo paties kieme, ir mies- 
to gyventojai dabar saugūs. 

Kokie patenkinti šitie žmonės, apsupę Džeką Sojerį, leisdami drauge 
su juo paskutines jo gyvenimo valandas Žemės planetoje! Kaip triukš- 
mingai jie reiškia savo džiaugsmą! Net paukščiai pakilo nuo upės pakran- 
tės ir nuskrido ieškoti ramesnės vietos. Upe plaukiantis krovininis laivas 
atsiliepė į triukšmą, pasiuntė žmonėms garso signalus. Kiti laivai taip pat 
prisijungė prie bendros kakofonijos. Instinktyviai Džekas susikimba 
rankomis su Doku bei su Deilu. Deilas paima Uostytojo ranką, ir Sojerio 
gauja, atsisukusi veidu į minią, iškelia rankas. 

Minia pasiekia ekstazę. Jei ne tai, kas įvyks po kelių akimirkų, šitas 
reginys galėtų tapti dešimtmečio, o galbūt ir viso šimtmečio tiumfu. Jie 
išdidžiai stovi ant platformos, pakėlę į viršų rankas. Gyvi pergalės sim- 
boliai. Minia džiūgauja, šėlsta, videokameros ūžia, fotoaparatai sprag- 
si... Kaip tik šią akimirką iš trečios eilės pakyla moteris ir pradeda 
spraustis pro minią. Ji artėja prie platformos. Tai irgi mūsų pažįstama, 
bet prireikia keleto sekundžių, kad įsitikintume, jog tai tikrai ji. Ši mote- 
ris niekaip nesusieta su įvykiais, dėl kurių visi čia susirinko. Du šimtai 


450 


vietų priešais platformą laimėtos loterijoje, kurioje dalyvavo visi Frenč 
Lendingo gyventojai. O lapelius su laimingų nugalėtojų pavardėmis trau- 
kė Debė Anderson, Pema Stivens ir Ditas Džespersonas. Mūsų minėtai 
moteriškei atiteko 199 numeris. Žmonės traukiasi, užleidžia jai kelią, ins- 
tinktyviai, nesureikšmindami to, nesuprasdami, ką daro. Nes jų dėme- 
sys nukreiptas į vyrus, stovinčius ant platformos. Moteris išbalusi, švie- 
siaplaukė, dvokia prakaitu bei alkoholiu. Veidas byloja apie ilgas nemigo 
naktis. Rankose laiko rankinę. Rankinė atidaryta. Ji įkiša ranką... Ir 
mes, tapusieji dešimčių žmogžudysčių bei pasikėsinimų nužudyti liudy- 
tojais, puikiai suvokiame, ką ji ketina ištraukti iš rankinės. Norime su- 
rikti, įspėti ant platformos stovinčius, vis dar tvirtai susikibusius už ran- 
kų keturis vyrus, tačiau mūsų misija - tik stebėti įvykius. 

Tik juodaodis vyriškis su tamsiais akiniais pastebi, jog kažkas čia 
vyksta. Jis pasisuka, mėgina prasiskverbti prie platformos, bet suvokia, 
kad ta moteris pasieks ją anksčiau... | 

"Ne, - pagalvoja Spidis Parkeris, - negali viskas šitaip pasibaigti. Na, 
negali." 

- Džekai, gulk! - sušunka jis, bet jo niekas negirdi, balsas ištirpsta 
žmonių aplodismentuose. Minia tarsi tyčia blokuoja jį, atstumia atgal, 
neleidžia prasibrauti prie platformos. Kažkurią akimirką Vendelas Gri- 
nas (jis blaškosi kaip beprotis, jo galva laksto iš vienos pusės į kitą tarsi 
epileptiko... priepuolio metu) atsiranda ant žudikės kelio. Ji nušveičia 
reporterį šalin su beprotiška jėga. O argi yra ne taip? Juk ši moteris ir 
yra beprotė. 


- Bičiuliai... - prabyla Deilas į mikrofoną, ir ant medžių įtaisyti gar- 
siakalbiai atkartoja jo žodžius. Jis vis dar susikibęs rankomis su Džeku 
bei Sent Pjeru. Jo veidas šypsosi. - Dėkoju jums, bičiuliai, mums labai 
vertingas jūsų visų palaikymas, bet jeigu jūs galėtumėte nutilti... 

Ūmai Džekas ją pamato. 

Praėjo nemažai laiko, bet jis iškart ją atpažįsta. Negali neatpažinti: ta 
moteris spjovė Džekui į veidą, kai vieną dieną jis išėjo iš teismo pastato 
Los Andžele, ir pavadino jį niekšu. "Nuo to laiko ji gerokai sulyso, - gal- 
voja Sojeris. - Numetė kokius penkiasdešimt svarų. O gal ir daugiau." 
Jis pastebi, jog moters ranka įkišta į rankinę ir žino, kas netrukus įvyks. 

Baisiausia, kad Sojeris nieko negali padaryti. Dokas bei Deilas tvirtai 
laiko ir vieną, ir kitą jo ranką. Jis giliai įkvepia ir šaukia: "Ginklas!" Bet 
Deilas turbūt nesupranta, jam girdisi visai kas kita, jis patenkintas link- 
čioja, tarsi sakytų: "Viskas klostosi velniškai gerai." Džekas mato, kaip 
pro rėkaujančią minią prie moters skverbiasi Spidis Parkeris, bet jei jis 
neturi magiško burtažodžio... 

Burtažodžio nėra. Spidis Parkeris, Teritorijose žinomas kaip Parku- 

sas, tik išsiveržia iš minios, o moteris jau prie pat platformos. Ji išsitrau- 
kia ginklą. Ginklas rimtas. Tai "buldogas", stambaus kalibro pistoletas, 
jo rankena apvyniota juoda izoliacine medžiaga. Džekas mažą sekundės 
dalį viliasi, jog ginklas išslys jai iš rankų. 

- Ginklas! - vėl surinka jis. Dokas jį išgirsta, pamato moterį prie pat 
platformos. 

- Po velnių, - išsprūsta jam. 

- Vanda, ne! - šaukia Džekas. Dokas paleidžia jo ranką, ir Sojeris iš- 
tiesia ją moteriai... Pirmoji Vandos Kinderling paleista kulka perskrodžia 
Sojerio delną, atšoka ir pataiko į kairįjį petį. 

Vanda kažką šaukia, Džekas negirdi, bet jis ir taip žino: "Atsiimk, 
kalės vaike. Tornis siunčia tau linkėjimų." 

Likusios penkios kulkos pataiko Džekui į kaklą bei krūtinę. 


Aplodismentai ir minios šūksniai nustelbia Vandos pistoleto šūvių 
garsą, tačiau Vendelo Grino fotoaparatai visada paruošti. Kai Sojeris 
atšlyja atgal, mūsų mylimo reporterio pirštas tuojau pat spusteli "Niko- 
no" mygtuką. Jis išpyškina aštuonis kadrus. Trečias - labiausiai pavykęs. 
Čia Džekas Sojeris ramiai žiūri žemyn į šaudančią moterį. Jo veido iš- 
raiška - tai atsisveikinimas. Pro skylę delne skverbiasi šviesa. Raudoni 
tarsi rubinai kraujo lašai pakibę ore. Jie laša iš sužeisto kaklo. 

Šūksniai bei aplodismentai iškart nutyla. Virš minios pakimba keistai 
neįprasta tyla. Džekas Sojeris su dviem kulkomis plaučiuose bei viena 
širdyje, peršautu delnu bei kaklu stovi ant platformos krašto ir Žiūri į 
skylę rankoje. Vanda Kinderling įsmeigusi į jį akis. O Spidžio Parkerio 
akyse sustingęs siaubas. Jam iš kairės, viename 1š televizijos bokštelių, 
jaunas operatorius netenka sąmonės ir nukrenta ant žemės. 

O po to sustingęs pasaulis, kurį pats to nežinodamas Vendelas 
Grinas įamžino savo juostoje, staiga atsigauna, sujuda. 

Vanda Kinderling sušunka: "Susitiksime pragare, Holivude", - ir (tai 
patvirtino keletas žmonių) prikiša sau prie smilkinio pistoleto vamzdį. 
Tačiau vietoje šūvio pasigirsta tik spragtelėjimas: apkaba tuščia. 

Po akimirkos ji jau nebeegzistuoja šiam pasauliui. Dokas šoka ant 
moters nuo platformos, pargriauna ir prispaudžia prie žemės: sulaužytas 
sprandas, petys, keturi šonkauliai. 

Džekas Sojeris nustebęs žiūri į Deilą, mėgina kažką pasakyti. Dar 
akimirką... kitą jis laikosi ant kojų, po to susmunka ant žemės. 

Deilo veide siaubas. Jis griebia mikrofoną ir šaukia: "Į JĮ ŠOVĖ! 
MUMS REIKALINGAS GYDYTOJAS!" Garsiakalbiai atkartoja jo Žžo- 
džius, tačiau ant platformos nepakyla nė vienas gydytojas. Minią apima 
panika, ji vis didėja, ir žmonės bėga iš čia kur akys mato. 

Uostytojas, priklaupęs ant vieno kelio, atverčia Džeką. Tas žiūri į jį, 
sutelkia visas jėgas, mėgina kažką pasakyti... lūpų kampučiuose telkiasi 
kraujas. 

- Velnias! Deilai, tai blogai, labai blogai, - blaškosi Uostytojas, ir čia 
pat kažkas jį pargriauna. Kas galėtų pagalvoti, jog liesas pagyvenęs juo- 
daodis tarsi plunksnelę numes šalin tokį dručkį. Bet tai juk ne šiaip sau 
senas negras. Mes tai puikiai žinome. Jį gaubia baltas švytėjimas. Tą 
pamato ir Uostytojas. Jo akys iš nuostabos iššoka ant kaktos. 

Minia skirstosi. Panika apima ir kai kuriuos spaudos atstovus. Tik, 
žinoma, ne Vendelą. Jis stovi tarsi uola, fotografuoja vieną kadrą po ki- 
to, kol pasibaigia juostelė... panašiai kaip kulkos žudikės Vandos pisto- 
lete. Nufotografuoja negrą, laikantį Džeką Sojerį ant rankų, Deilą, kai 
šis uždeda ranką juodaodžiui ant peties, o šis atsisuka ir kažką jam pa- 
sako... Kai po to Vendelas paklaus Frenč Lendingo policijos viršininko, 
ką tąkart jam pasakė negras, tas atsakys, jog nieko neprisimenąs... o 
galbūt jis nieko negirdėjo, juk buvo didžiulis triukšmas. Zinoma, tai gry- 
nų gryniausia nesąmonė, bet Džekui patiktų toks bičiulio atsakymas. 
Jei abejoji, verčiau sakyk, jog nieko neprisimeni. 

Paskutinėje nuotraukoje Vendelas Grinas užfiksavo, kaip Uostytojas 
su Deilu tarsi užburti palydi žvilgsniu seną juodaodį, išsinešantį ant ran- 
kų Džeką Sojerį. Vendelui netelpa galvoje, kaip jis gali lengvai pakelti ir 
nešti tokį stambų vyriškį. Juk Sojerio ūgis šešios pėdos bei du coliai, o 
svoris ne mažesnis nei šimtas devyniasdešimt svarų. Nejaugi tai ta pati 
situacija, kai iš skausmo praradusi sveiką nuovoką motina pakelia auto- 
mobilį, partrenkusį ir prispaudusį jos vaiką. Nors ne tai dabar svarbiau- 
sia. Tai niekis, palyginti su tuo, kas vyksta po to... Kai grupė vyrų su 
Deilu, Doku bei Sent Pjeru priešakyje įsiveržia į namelį ant ratų (Žino- 
ma, Vendelas Grinas lipa jiems ant kulnų), jie randa tenai tik nuverstą 
kėdę ir keletą Džeko kraujo lašų virtuvėje, kur prieš tai savo bičiuliams 
Sojeris davė paskutinius nurodymus. Kraujo pėdsakai veda į namelio 
gilumą... sudedama lova... tualeto kabina. Čia pėdsakai nutrūksta. Dže- 
kas ir jį išnešęs senis dingo. 


Dokas su Uostytoju kažką lemena, isteriškai, be ryšio... Klausinėja 
vienas kito, kur dabar Džekas, mėgina prisiminti, kas vyko iki praside- 
dant šaudymui. Jie negali prisiminti, ir Deilas žino, jog praeis nemažai 
laiko, kol jis pats atsigaus po patirto šoko. Dabar policijos viršininkas 
supranta, kad Džekas pastebėjo artėjančią prie platformos moterį ir mė- 
gino ištraukti ranką, o jis dar stipriau ją spaudė. 

Deilas susimąsto apie tai, jog turbūt jam metas palikti tarnybą poli- 
cijoje ir pasiieškoti kito darbo. Zinoma, ne dabar. Dabar jo užduotis - 
apsaugoti Doką bei Sent Pjerą, duoti jiems laiko nusiraminti. Jis privalo 

kai ką pasakyti šiems vaikinams ir labai tikisi, kad jo žodžiai juos paveiks 
teigiamai. 

Tomas Lundas bei Bobas Diulakas prisijungia prie Deilo. Trise jie 
išveda Doką su Uostytoju iš namelio ant ratų, kuris, FTB ir detektyvų iš 
Viskonsino nurodymu, apjuosiamas geltona juosta. Deilas žiūri į sielvar- 
to iškreiptus baikerių veidus. 

- Paklausykite. 

- Man reikėjo uždengti jį savo kūnu, - sako Dokas. - Mačiau ją ar- 
tėjant, kodėl aš ne... 

- Užsičiaupk ir paklausyk! 

Dokas nutyla. Tomas su Bobu taip pat klausosi, išsproginę akis. 

- Šitas juodaodis man kai ką pasakė. 

- Ką? - klausia Uostytojas. 

- Jis pasakė: "Leiskite jį pasiimti... galbūt dar yra šansas." 

Iš Doko lūpų (o jis pakankamai matė šautinių žaizdų) pasigirsta ne- 
linksma pašaipa. 

- Ir tu juo patikėjai? 

- Iš pradžių nelabai, - atsako Deilas. - Bet kai įėjome į priekabą ir 
pamatėme, kad ji tuščia... 

- Ir jokio atsarginio išėjimo, jokių kitų durų tenai nėra... - priduria 
Sent Pjeras. 

Doko skepticizmas po truputį nyksta. 

- Tu ką, iš tikrųjų manai, jog... 

- Taip, - linksi Deilas Hilbertsonas ir trina akis. - Aš turiu tikėtis. O 
jūs, vaikinai, turite man padėti. 

- Gerai, - linksi Uostytojas. - Mes padėsime. Ir tau, ir sau taip pat. 

Ir čia, mūsų nuomone, turėtume su jais išsiskirti, palikti šiuos vy- 
rus... ant Misisipės kranto, šalia krauju apšlakstytos platformos. Netru- 
kus gyvenimas vėl įsuks juos į savo sūkurį, išblaškys, bet šią akimirką 
jie drauge, juos jungia viltis, jog mūsų bendras bičiulis dar turi šansą iš- 
sigelbėti. 

Taigi palikime juos. 

Palikime su viltimi. 

SENIAI, LABAI SENIAI TERITORIJOSE... 


Seniai, labai seniai (taip anais laikais prasidėdavo geriausios pasa- 
kos) visas randuotas kapitonas Farenas vedė išsigandusį berniūkštį, var- 
du Džekas Sojeris, per Karalienės rūmus. Pačių rūmų berniukas nema- 
tė: jie ėjo slaptais koridoriais, apie kuriuos nedaug kas žinojo. Čia buvo 
vorų buveinė ir kai kur jautėsi keptos mėsos kvapas, o kai kur dvokė 
pašvinkę nutekamieji vandenys. 

Galiausiai Farenas pasikišo berniuką po pažastimi ir pakėlė. "Ten 
priešais tave turi būti lentelė, - sušnabždėjo jis. (Jūs pamenate? Esu įsi- 
tikinęs, jog buvote tenai. Manau, mes abu tenai lankėmės, tik tuomet 
buvome kur kas jaunesni, ar ne taip?) - Paslink ją į kairę." 

Džekas taip ir padarė. Ir pamatė Karalienės kambarį. Čia visi susi- 
rinkę, nes Karalienė merdėjo... lygiai taip pat, kaip Džekas galvojo, kad 
jo motina numirs "Alhambro" viešbutyje Niuhempšire. Ryškiai apšvies- 
tame kambaryje būriavosi medicinos seserys, kurios nežinojo, kaip pa- 
dėti savo pacientei. Berniukui iš pradžių pasirodė, kad jis išvydo savo 
motiną, magišku būdu persikėlusią į Teritorijas. Mes, tąkart viską ste- 
bėję drauge su juo, Žinoma, net neįtarėme, jog po daugelio metų, jau ta- 
pęs vyru, Džekas Sojeris pats gulės toje pačioje lovoje, kur pirmą kartą 
pamatė savo motinos Antrininkę. 

Parkusas, atnešęs jį čia iš Frenč Lendingo, dabar stovi prie langelio, 
pro kurį kadaise Džekas stebėjo Karalienę. Salia jo Sofi, kurią Teritori- 
jose dar vadina Jaunąja karaliene arba Gerąja Sofi. Medicinos seserų prie 
Sojerio lovos nėra. Virš jo galvos nepaliauja suktis ventiliatoriai, veidas 
baltas, akių vokai pamėlyniję. Lininis užklotas, kuriuo jo kūnas prideng- 
tas iki pat kaklo, lėtai kilnojasi. Jis kvėpuoja. 

Gyvas, bent jau kol kas. 

- Jei jis nebūtų prisilietęs prie Talismano... - šnabžda Sofi. 

- Jei nebūtų jo lietęs, laikęs rankose, būtų miręs iškart ant platfor- 
mos, - atsako Parkusas. - Jei ne Talismanas, jis net nebūtų čia patekęs. 

- Kokie jo šansai? - Sofi viltingai žiūri į Parkusą. Kažkur, kitame 
pasaulyje, Džudė Maršal po truputį atsigauna, grįžta į normalų gyveni- 
mą. Jos Antrininkei to, deja, nenusimato: sunkūs laikai ateina tam Visa- 
tos kampeliui, kur ji gyvena. Ir jos akys liūdnos. - Sere, aš noriu Žinoti 
tiesą. Melo man nereikia. 

- Ir neketinu meluoti, mano valdove, - atsako jis. - Aš tikiu, jog, 

globojamas Talismano, jis pasveiks. Ir vieną gražią akimirką - nežinau, 
ar tai bus rytas, ar vakaras - jis atmerks akis. O tu sėdėsi šalia. Gal ne 
šiandien, gal ne šią savaitę, bet jau greitai. 

- Ir sugrįš į savo pasaulį? Pas savo draugus? 

Parkusas atgabeno jį į šitą vietą, nes čia gyveno berniuko Džekio 
siela. Jis lankėsi čia dar prieš pasukdamas sunkių išbandymų keliu. Bū- 
damas dar visai naivus. Didelė to vaikiško naivumo dalis jame išliko. Tai 
nustebino Parkusą ir sujaudino iki sielos gelmių. Šito jis tikrai nesitikėjo. 

Turbūt ir čia pasireiškė Talismano galia. 

- Parkusai. Tavo mintys blaškosi. 

- Jei jos ir pabėga, tai netoli, mano ponia. Tu klausi, ar jis galės su- 
grįžti į pasaulį, kuriame buvo sunkiai sužeistas, kur kulka beveik sudras- 
kė jo širdį? Aš atnešiau Džeką šičia, nes magija, pakeitusi jo gyvenimą, 
čia stipresnė. Gerai tai ar blogai, bet Džekui nuo pat vaikystės Teritori- 
jos yra tarsi gaivus šaltinis. Ir mano pastangos nenuėjo veltui. Jis gy- 
vens. Bet atsipeikėjęs bus kitoks. Taps tarsi... 

Parkusas nutyla, giliai susimąsto. Sofi tylėdama stovi šalia. Iš vir- 
tuvės sklinda nemalonūs garsai: virėjas auklėja savo padėjėją. 

- Jūros gyvūnai kvėpuoja žiaunomis, - galiausiai nutraukia tylą Par- 
kusas. - Bet laikui bėgant kai kuriems iš jų išsivysto plaučiai. Tokios bū- 
tybės gali gyventi ir vandenyje, ir sausumoje. Juk taip? 

- Taip mane mokė vaikystėje, - ištaria Sofi. 

- Bet kartais žiaunos atrofuojasi. Tokie gyvūnai gali gyventi tik sau- 
sumoje. Manau, jog Džekas Sojeris dabar vienas iš tokių. Tu ir aš, mu- 
du galime panerti po vandeniu ir kurį laiką būti tenai. Turbūt ir jis galės 
trumpam sugrįžti į savo pasaulį... suprantama, ne dabar, o kiek vėliau. 
Bet jeigu kuris nors iš mūsų pamėgintume nuolatos gyventi po vande- 
niu... 

- Mudu paskęstume. 

- Būtent. Tas pats ir Džekui. Jeigu jis pamėgintų sugrįžti į savo na- 
mus Norvilyje, po keleto dienų ar savaičių jam ir vėl atsivertų žaizdos. 
Turbūt kitokios... Manau, mirties liudijime būtų nurodyta, jog mirties 
priežastis - širdies nepakankamumas, tačiau vis tiek pagrindinė priežas- 
tis - Vandos Kinderling paleistos kulkos. - Parkusas nusipurto. - Šlykšti 
boba! Kiek ji pridarė blogo! 


*- w- ) o 


- Pasmerktas gyventi šitame nuostabiame pasaulyje.... - Ji atsisuka 
į Parkusą. - Tai nuostabus pasaulis, ar ne taip, sere? Nuostabus, nepai- 
sant nieko? 

Parkusas šypsosi ir nusilenkia. Ant jo kaklo žvanga ryklio dantys, 
kabantys ant auksinės grandinėlės. 

- Žinoma. 

Sofi linkteli. 

- Jo gyvenimas čia nebus toks baisus. 

Jis tyli. Po kelių akimirkų Sofi sunkiai atsidūsta: 

- Nenorėčiau būti atskirta nuo savo pasaulio... Nenorėčiau, kad 
man tenai būtų galima tik trumpam sugrįžti... kol prasidės skausmai 
krūtinėje... Tai tikras košmaras. 

Parkusas gūžteli pečiais. 

- Jam teks su tuo susitaikyti. Nori jis to ar ne, jo Žiaunos jau atro- 
favosi. Dabar jis Teritorijų gyventojas. Dievas Žino, jog ir čia jam atsi- 
ras darbo. Kova dėl Bokšto artėja link lemtingo susirėmimo. Manau, kad 
Džekui Sojeriui teks joje dalyvauti, nors tikrai nesu įsitikinęs. Bet kuriuo 
atveju, kai tik jis pasveiks, atsiras ir užsiėmimas. Jis juk policininkas. 

Sofi žiūri pro angą sienoje, jos nuostabus veidas kupinas nerimo. 

- Tu privalai jam padėti, mieloji, - sako Parkusas. 

- Aš jį myliu, - vos girdimai ištaria moteris. 

- Ir jis tave myli. Bet lengva nebus. 

- Kodėl taip sutvarkytas gyvenimas, Parkusai? Kodėl jis reikalauja 
tiek daug atiduoti, o mainais į tai Žmogus gauna tiek mažai? 

Jis išskečia rankas, kviesdamas ją į savo glėbį. Sofi priglunda prie 
vyriškio krūtinės. 

Slapto įėjimo tamsoje, už kambario, kuriame guli Džekas Sojeris, 
sienos, Parkusas jai atsako vieninteliu žodžiu: 

- Ka. 

EPILOGAS 


Pirmąją Pilnaties naktį ji sėdi prie lovos. Praėjo dešimt dienų po jos 
pokalbio su Parkusu. Sofi girdi, kaip netoli rūmų dainuoja vaikai. Ant 
jos kelių rankdarbis - ji siuvinėja. Lauke vis dar vasara, ir ore tvyro jos 
kvapai. 

O kambaryje, kur kadaise gulėjo jo motinos Antrininkė, Džekas 
Sojeris atmerkia akis. 

Sofi padeda rankdarbį į šalį, pasilenkia, priliečia lūpomis jo ausį. 

- Sveikas sugrįžęs, - šnabžda ji. - Mano siela, mano gyvenime, ma- 
no meile - sveikas sugrįžęs. 


2001 metai, balandžio 14 diena. 

DAUGIAMILIJONINIS 
 BESTSELERIS 


Džekas Sojeris yra pensijon išėjęs žmogžudysčių 
skyriaus detektyvas. Prieš dvidešimt 
metų, gelbėdamas savo mirštančią motiną, 
Džekas pabuvojo keistame pasaulyje, 
pavadintame Teritorijos, prisilietė 
prie paslaptingojo Talismano. 

Kai nedidelį Viskonsino miestelį sukrečia 
klaikios vaikų žudynės, Džeko Sojerio paprašoma 
padėti tirti šiuos nusikaltimus. Netrukus 
detektyvas ima regėti pranašiškus sapnus, 
gauti šiurpias žinutes. Paralelinis pasaulis, 
Teritorijos, palaipsniui įtraukia Džeką savo įtakon, 
ir sunku suprasti, ar Džekas įgaus stiprybės, 
ar tik bus klaidingai suvedžiotas... 

